
A MATTHEW E TALOHAINIA 


Na usuusu ana mai weuwana Jesus Christ, kalena 
| David, kalena Abraham. . 
f 2 A Abraham e haahutaa Isaak; na a Isaak e haa- 
| hutaa Jakob; na a Jakob e haahutaa Juda ikira na 
3 mai heiulana; na a Juda e haahutaa Peres koro a 
Sera ana Tamar; na a Peres e haahutaa Esrom; na 
4 a Esrom e haahutaa Aram; na a Aram e hashutaa 
Aminadab; na a Aminadab e haahutaa Nahshon ; na 
5 a Nahshon e haahutaa Salmon; na a Salmon e 
haahutaa Boas ana Rahab; na a Boas e haahutaa 
6 Obed ana Ruth; na a Obed e haahutaa Jese; na a 
Jese e haahutaa David na kin. 

Na a David e haahutaa Solomon ana hua a Uria; 
7 na a Solomon e haahutaa Rehoboam ; na a Rehoboam 
8 e haahutaa Abija; na a Abija e haahutaa Asa; na a 
Asa e haahutaa Jehoshaphat ; na a Jehoshaphat e 
haahutaa Joram; na a Joram e haahutaa Usia; 
9 na a Usia e haahutaa Jotham ; na a Jotham e haahu- 
10 taa Ahas; na a Ahas e haahutaa Hesekia ; na a 
Hesekia e haahutaa Manase; na a Manase e haahutaa 
11 Amon; na a Amon e haahutaa Josia; na a Josia e 
haahutaa Jekonia ikira na mai heiulana, ana maholo 

a kira laura oto wai Babulon. | 

1. 12—25 MATTHEW 


12 Na kira laura oto wai Babulon, ne a Jekonia easi 
haahutaa Salathiel; na a Salathiel e haahutaa Seru- 

13 babel; na a Serubabel e haahutaa Abiud; na a Abiud 
e haahutaa Eliakim; na a Eliakim e haahutaa Asor; 

14 na a Asor è haahutaa Sadok ; na a Sadok e haahutaa 

15 Akim; na a Akim e haahutaa Eliud; na a Eliud e 

' haahutaa Eleasar; na a Eleasar e haahutaa Matthan ; 

16 na a Matthan e haahutaa Jakob; na a Jakob e haa- 

* hutaa Joseph poro a Mary, a Jesus e huta ana, kira 
saea a Christ. 

17  Alihana oto ahutana mai qeuna keikei ana Abraham 
lae hulaana David na awala oto mana hai; na keikei 
ana David lae hulaana kira laura wai Babulon na 

. awala ni qeuna oto mana hai; na keikei ana kira 
laura oto wai Babulon na awala ni qeuna oto mana hai. 

18 Oto hutalana Jesus Christ e uri: Maholo a Joseph 
e ere hahia oto a Mary a nikena, na koro qake io ruru 
ua, kira asi losaea oto uri e qalu oto ana na Hiona 

19 Maea. Na a Joseph poro ineia, na mane odotai, e 
qake sare ta muni unu haatai ana, ne easi adoado- 

20 mainia oto muni maadia oto mala mumuni. Na 
maholo e adoadomainia ua na moola inihou, ne liokau, 
naite angel a Lord e haatai oto munia ani maahu qole, 
easi taurini, Joseph, Kalena David, o sie popolou oto 
ani tola konilana hua ioe a Mary: ana e qalu oto ana 

91 na Hiona Maea. Na eanal manatainia kalena na elema- 
ne; na o anal saea na satana uri a Jesus; ana ineia oto 
ile ni haauria mai ruruha ineia maania mai orahaa 

22 ikira. Na ahutana na moola hou e mani too oto, uri 
muni haatooa oto na olani a Lord e unua oto ana na 
prophet, uri, | 

93  Liokau, na keni raorii eanai qelu oto, na eanai 

manatainia oto kalena na elemane, 
Na kira anai saea na satana uri Emanuel : 
saelana oto, ana kira walaa olisia, uri God maikia. 

24 Na a Joseph e taelai oto maania maahuna easi teui 
oto mala angel a Lord ine e walaa oto kau muniani, 

25 na easi tolea oto hua ineia; na e qake io ruru maia 
lae hulaana e manatainia oto kalena na elemane : na 
easi saea na satana url a A esus. 

O Na a Jesus e Hala oto i Bethlehem na poona i 
Judea ana haudina a Herod na kin, lio kau, ikira 
mai magoi kira keikei i qaalana sato kira asi hula 1 
Jerusalem, kira asi walaa uri, Ineia oto ihei a laani e 
huta oto mai na kin parasira alai Judea? ana ami 
loosia oto hoi heu ineia i qaalana sato, ne ami asi lae 
mai muni qautou honosia, Na a Herod na kin e rono 
urina ne saena easi liki oto, na saeda ahutana mai 
Jerusalem lou meia. Na easi haarurura mano alai 
naohana priest na alaile e haausulira mai ruruha, ne 
easi soi haria ada uri a Christ eanai huta oto ihel. 
Oto kira asi taurini, 1 Bethlehem oto na poona i 
Judea; ana na prophet e usua kau urini uri, 
Na ioe, Bethlehem, na hanua i Juda, 
O gale haora hikena mai alaha ni Juda : 
Ana naile e governor eanai kalitaha mai maanio, 
Na ineia oto eanai kakakalira na mai ruruha inau 
alai Israel. 
Na nea Herod e harai mumuni ana alai magoi 
siena easi soi hariraelu uri hoi heu ni easi kalitaha 
mai inenita. Na easi usunainira oto wai Bethlehem, 
easi taurini, Amu lai heitale winiwini sulia elekale- 
ni, na ana amu lio haaroia oto, amu asi haaronoau 
keu muni nee lae noone lou nee qaugautou honosia. 
Na kira ronoa walana kin oto kira asi taelai ; na lio 
kau, hoi heu ni kira loosia kau i qaalana sato ne e 
naoda kau easi dau i hahona lehu ni na elekale ne 
ana. Na kira loosia hoi heuni kira asi saesaediena 
mala na sae rukeruke. Na kira asi sili wei nima 
kira asi loosia na elekale ikoroi a Mary a nikena ; 
na kira qouruuru oto iano kira asi qautou honosia ; 
na kira tahania dienahana na moola ikira, kira asi 
ta na mai niina munia, na mai gold, na na mai ei 
wasuwasu, na na mai mur. Na a God e ere haa- 
pasulira ani maahu qole uri mane kira alihoi siena 
Herod, ne kira asi elihoi oto i henua ikira ana tala aopa. 
Oto kira alihoi oto, ne lio kau, naite angel a Lord e 
haatai oto munia Joseph ani maahu gole, easi taurini, 
Sulutae laani, o tolea na ro hai nikena na molu tehi 
oto i Misraim, na molu io haawali wei lehuna hulaana 

MATTHEW 


na anal hatonainia munio: ana a Herod oto anai tau 
heitalea na elekale ni muni haamaesia. Oto e sulutae 
easi tolea na ro hai nikena i rodo na kiraelu asi 
luluu oto i Misraim; kiraelu io oto ilehuna lae hulaana 
a Herod e mae oto; uri muni haatooa haiwala ni 
2 Lord e unua kau ana na prophet uri, Nau soi 
haatai ana kaleku mei keikei i Misraim. E mano 
urina a Herod e losaea oto uri alai magoi e koeana, 
ne saena easi honu oto ani saewasuna, na e usuna- 
inira na maile, easi horo suuhainia oto na mai 
elemane i Bethlehem na ana mai sarohana hanua 
kalikalia, e too ro halisi oto ada, ikira na maile lou 
na halisi e qale ahu ada, sulia na maholo e soi harira 
na mai magoi ana. Oto na haiwala a Jeremia na 
prophet easi too oto urini, uri, 

Kira ronoa oto walana naile i Rama, 

Na naraha na na takona paina 

A Rakel ea takotakosia mai kalena ; 

Na e qake sare alusae ana na haasaemano ana kira 

ala oto. 

Oto maholo a Herod e mae oto, lio kau, naite angel a 
Lord e haatai munia Joseph ani maahu qole i Misraim, 
easi taurini, Sulutae laani, o tolea na ro hai nikena 
na molu hei lae lou i henua mai Israel: ana alaileni e 
mae oto kira tau heitalea kau na haamaesilana na 
elekale ni. Oto e taelai easi tolea na ro hai nikena, ' 
na kiraelu asi lae wai laona hanua mai.Israel. Na 
ana e ronoa uri a Arkelaus e alaha i Judea olitana 
Herod a amana ne easi popolou mane alihoi lou wei 
lehuna; na ana kira ere haapasulia ani maahu 
qole, oto neia asi liu tarau weu i henua i Galilea; 
na e hula ilehuna neia asi io ana poona satana i 
Nasaret, uri muni haatooa haiwala ni na prophet 
e unua kau uri, Kira anal saea uri na laa ni 
Nasaret. 

Oto ana mai haudina ni a John a Lotomaea e 

kalitaha mai, easi laalani walaa laona hanua saasala 
1 Judea, easi taurini, Amu adomai oli; ana alahana 
ni leni e duduhia oto mai. Ana ineia oto inihou a Isaia 
na prophet e walaa raranana, e tauri, 
6 

Walana naile ea walawalaa paina ilaona hanua 
saasala uri, 

Amu teu diena ana tala : a Lord, 

Amu haaodohia na mai lehu ni laelae ineia. 
Nea John inihou e tooni oto ana na warauhuna kamel, 
na na roro tooni na teeteena kau i iena, na nauhana 
oto mai oru na suluni bee ni mausu. Oto ikira mai 
Jerusalem na ahutana mai Judea kira asi silitaha 
wau isiena, na ahutana mai kekena Jordan lou. Na 
kira hauni helesia na lotomaea ana i wei peina i 
Jordan maia na unu haatainilana na mai orahaa ikira. 
Na neia e loosia na mai Pharise na na mai Saduke 
hunahbunaa e lae mai munia na lotomaea ana, easi 
tgurini munira uri, Alai kaleni maa, atei e ere haapa- 
suliamu uri muni emu e tahi maania na saewasuna 
eanai tola? Ne amu humu oto ani huahuani ola e 
haidadana ana na adomai olina: na amu suuri adoa- 
domai muni walaa i saemiu uri, A Abraham oto 
maikia a amakaelu; ana naa unua muniemu uri, 
A God e nanama oto muni ta mai elekale munia 
Abraham maania mai heu inihou. Na otonihou na 
hau rohoroho kira konia oto i imiimini ei, na taana na 
ai e qale hunu eni huahuani ola diena ne kira anai tohu 
asia, mune derea oto ilaona duna. Inau nihou naa lo- 
tomaea amiu ani wei munia na adomai olina : na ta ile 
anai lae mai i puriku ne e nanama liutahaaku, na nau 
qake malisina oto na tolalana na shoe ineia : ineia oto 
anal lobomaea amiu ana na Hiona Maea na ani duna : 


na tetere inela oto 1 nimana, na neia oto anai teu die- 


naana na lehu ni madamada korn ineia: na eanaisi 
siokonia mai korn ilenina haa, na ta eanaisi unu asia 
oto na ulouloitana ilaona duna kira sie maasia oto oo. 

Mano urina a Jesus e kalitaha mai keikei i Galilea 
i Jordan siena John, muni helesia na lotomaea ana.’ 
Na a John oto e hala ni ereana, easi taurini, Holoholo 
inau oto muni o lotomaea aku, na uri oa lae oto mai 


15 isi 


16 


isieku? Na ta a Jesus easi alamia easi taurini munia, 
Toliasia kau weu, ana e malisikara oto muni kara 
hauni haatooa mano ahutana na odotaina. Oto easi 
toliasia taane urina. Na kira lotomaea mano ana a 

Jesus, na e tahelai oto maania na wai, ne liokau, 
na salo easi waahita.munia, na neia asi loosia m 
Hiona a God e siho mai e urihana oto na tagataga 
ruru, na easi dau oto ilenina ; na liokau, na haiwala 
oto keikei ileni e tauri, A Kaleku inihou laa ni mane 
inau nau lio saetooana oto. 

Oto ana maholoni na Hiona easi tolea Jesus wa: 

ilaona hanua saasala, uri muni a Satan e malaahons 
ana wai lehuna. Na e olonau keu na mai haiatowa 
na na mai hairodo e hai awala, mano urina easi hiolo. 
Na a mala ahona e lae mai isiena, easi tauri, Kau ana 
ioe oto Kalena God, o unua kau mai heu inihou kire 
noi bread oto. Oto e alamia easi taurini, Kira usua 
kau uri, Na inoni sie mauri eni bread haleite, na ta 
ani taana na mai wala ea kalitaha mai maania dawana 
God. Oto a qelu haakae easi tolea i poona maea easi 
haaurasia oto ana noronoro ni nima ni mane, maia e 
taurini munia, Kau ana ioe oto Kalena God o pola 
toli iano; ana kira usua oto uri, 

Neia anai haatolaia oto mai angel ineia amu : 

Na kira anai talaahuao ana nimada, 

Mane na aaemu e toolupu ana na hau. 

Oto nea Jesus munia uri, Kira usua noone lou uri, 
O sie malamala ahona ana Lord God ioe. Oto a qelu 
haakae easi hei tolea lou i hahona holiwo e tewa 
walawala na easi haatainia ahutana na mai alahana 
laona walumalau ana, na launihaani lou; na easi 
taurini munia, Na anai nii manoi oto taana na moola 
hou munio, ana oa taumei qouruuru oto muni qauqau- 
tou honosiau. Oto nea Jesus easi taurini, Tahi wau, 
Satan : ana kira usua uri, O anai qautou honosia Lord 
God ioe, na o anai deuma nana tai ineia maraana. 
Na a Satan easi haitale oto maania, na liokau, alai 
angel e lae mai kira asi rararetainia oto. 

Na e ronoa oto ana kira qelusia John oto wai laona 
nima ni hoo, neia asi luluu oto wai Galilea; na e 
lae lou maania i Nasaret, esi lai io i Kapernaum i 
kekena iqa, oto i sarohana hanua i Sabulon na i 
Naphtali. Uri muni haatooa oto na haiwala ni a 
Isaia na prophet e unua, e tauri, 

Na hanua i Sabulon, na na hanua i Naphtali, 

Na maana tala talea asi, na apani Jordan qau wau, 
Galilea nada mai ruruha aopa, 

Na mai ruruha e ioio kau i rorodoa 

Kira asi loosia na haaora paina, 

Na nada alaile e naku kau i henua ni maena na 

i mamalutana, E 

Ne na haaora paina easi kalitaha oto. 

Talaae oto ana mai maholo ni a Jesus easi talaae ni 
laalani wala na ni unua uri, Amu adomai oli, ana 
alahana ni leni e duduhia mai. 

Na e qaqahe kau i kekena iga ni Galilea easi loosia 
na ro halulana a Simon, kira saea lou na satana url a 
Peter, ikoroi a Andrew aulana, koro a atonia na huo 
ikoroi laona iga; ana ikoroi oto ro mane weeweesi. 
Oto easi taurini munirerua uri, Moro luluisuliau, na 
naasi haaola iomoroi muni more weeweesia mai inoni. 
Na koro atopuri oto laulau ana huo ikoroi, koro asi 
luluisulia oto. Na e lae tarau weu maania ilehuna, 
easi loosia na ro haiulana aopa, a James kalena Sebede 
naa John aulana koroi ilaona na iola maia Sebede 
amadarua, koro a tau dienaana na huo ikiraelu, na 
neia asi soisoirarui. Na koro atopuri laulau ana iola 
na ana amadarua, koro asi luluisulia. 

Na a Jesus e laelae kalia ahutana Galilea, na e 
haausulira ana mai nima ni ruruha ikira, na e laalani 
wala ana na tataloha diena ana alahana, na e haau- 
rira na mai ruruha maania taana na mal maelaa na 
taana na mai daohana. Na na talohana e talo tau 
taha ana ahutana Suria: na kira asi tolea mai siena 
taana na alaile e daodaoha, na mai maelaa haiaopai e 
saunira kau na na mai hiitona, na alaile lou mai hiona 
ni orahaa ada, na alaile lou mai akalo ni haaqeu ada, 
na alaile lou e mae apolo, oto e mani haaurira 
manomano. Na na mai ruruha hunahunaa e luluisulia 
oto keikei i Galilea na i Dekapolis na keikei i Jerusa- 
lem na i Judea na keikei i apani Jordan qau wau. 

Oto e loosia na ruruha paina easi hanetaha wau 

ilenina houliwo, easi naku iano, na alai qaronoisuli 
ineia kira lae mai sulia. Oto e awanana e haausulira, 
easi taurini, 

Dehidehira alaile e qake too dla i saeda: ana 
isulia na tootoolada oto ana alahana ni leni. 

Dehidehira alaile ea saesaehu : ana isulia kira anal 
haasaemanora oto. 

Dehidehira alaile ea adomai haora ada maraada ; 
ana kira anai hele susuli ana na walumalau nada. 

Dehidehira alaile ea hiolo ni neu na ea nisu ate ni 
tono ana odotaina: ana kira anai pote oto. 

Dehidehira alaile na sae ni amasina ada; ana kira 
anal hei amasira lou. 

Dehidehira alai sae manola : ana kira anai loosia 
God. 

Dehidehira ,alaile ea haaloko alihoi : ana kira anai 
saera oto uri alai kalena God. 

Dehidehira alaile kira a taunainira kau hahia na 
odotaina: ana na tootoolada oto ana alahana ni leni. 
Dehidehi. emu oto maholo kira a tau ni ere mamaelaa 
amiu, na kira a taunainiamu, na kira a qelu haakae 
ilenimiu ana taana na moola tataala talaaehana inau. 
Amu saesae diena na amu sae rukeruke: ana na 
waltamiu anai peina ileni: ana alihana noone lou kira 
taeunainira kau mai prophet e holai naomiu keu. 

lamu oto na asi munia walumalau : na ana na asi 
e aela oto ne kira anai hui lou hahia ani taha ? e qake 
diena oto, na ta kira anai dereasia oto wau, muni 
mal inoni e uriuril. lamu oto na haaora munia na 
walumalau. Na poona kira tohua ilenina na houliwo 
esi mumuni oto oo. Na kira qake tarauhainia na 
light, muni e noia i orohana na iteite, na ta i talana 
oto; na easi haaoratainia ahutana alaile wai nima ni. 
Alihana oto noone na haaora ¡amu mune haaora i 
naona na mal inoni muni kire loosia na mai arikosina 
diena lamu, na muni kire haamanikulua Amamiu 
ileni ana. 

Amu sie adomainia uri nau lae oto mai muni nee 
tau tekelainia mai haatolana wa na mai prophet: nau 
qake lae mai muni nee tau tekelainii na ta muni nee 
haatooi oto. Ana e walaimoli oto naa unua muniamu 

Lai hulaana ileni na mai iano anai suu oto, ne 
na 1 wa na tal kele nanani ola ana mai haatolana esie 

MATTHEW 5. 19—20 
aia oto, lai hulaana kira anaisi hauni too manomano 
oto. Talaaehana ine ana taana naile ea likisia na tai 
haatolana ana mai haatolana inihou, mala ea haora 
waewae, na eanai haausulira mai inoni oto urina, ne 
kira anai saea uri e haora waewae ana alahana ni leni : 
na taana naile ea luluisulii meia na haausulina oto 
urina, ne kira anai saea uri e alaha ana alahana ni 
leni. Ana naa unua muniemu uri na odotaina ¡amu 
esie paina liutaha ana na odotaina ikira alai haausuli 
na alai Pharise, ne amu sie aani lai sili weu ana 
alahana ni leni. 

Amu ronoa oto uri kira unua oto munira holai nao 
uri, O si horohoro taewau; na taana naile ea horo 
taewau ne anal haidadana oto ana 'na iilana: na ta 
inau naa unua muniemu, uri taana naile ea tau ni 
saewasulia mola na ulana ne anai haidadana oto ana 
na llana; na taana naile ea walaa munia aulana uri, 
Raka, ne anai haidadana oto ana na pulita ni ii; 
na taana naile ea walaa uri, Qeu, ne anai haidadana 
oto ana na duna i Gehena. Talaaehana ine ana 
oa tau muni tolea na niina ioe siena na pirupiru, na 
oto wai lehuna oa adomainia oto na roroana a ulemu 
e roroalo, ne o noi asia oto na niina loe sulia 
pirupiru ni, o holai lae kau o loko diena lou meia 
aulamu, mano urina o asi lae lou o teanal kau ana 
niina ioe. O holai loko diena maia a maeloona ioe 
ana maholo iomoro ua isulia tala; mane e ta na a 
maeloona loe e toliasio munia na laa ni ii, na na laa 
ni li easi toliasio wau munia a laa ariarikosi, oto 
kira anal qelusio oto wai laona nima ni hoo. E 
walaimoli naa unua munio uri, O sie aani silitaha oto, 
lai hulaana o suu manoa oto oretana na ele lehu. 

Amu ronoa oto ana kira unua uri, O si amoamo 
oto: na ta inau naa unua muniamu, uri naile ea tootoo- 
maia na keni maia na masi sae munia, ne e amoamo 
oto munia wai saena. Na ana na maamu i qaloqalo 
ea tau muni haatoosuao, o akania oto, o dereasia 
maanio : ana e diena munio muni na tai laladoha amu 
e ala, mane kira derea oto ahutana na sapemu i 
Gehena. Na ana na nimamu i galogalo ea tau muni 

haatoosuao, o tohu mousia oto, o dereasia maanio: ana 
e diena munio muni na tai laladoha amu e aia, mane 
ahutana sapemu e lae oto i Gehena. Na kira hai 
unua lou uri, Taana naile ea tau muni maasia oto hua 
ineia muni neia e ta oto munia na usuusu ni maasi- 
lana: na ta inau naa unua muniamu uri, Taana 
naile ea maasia oto hua ineia, na oto e qake talaaehana 
na amoamona, ne ea haaolaa oto mune amoamo : 
na taana naile ea tolea kenini nana, ile kira maasia 
kau, ne ea amoamo oto. 

Na lou, amu ronoa oto ana kira unua kau munira 
holai nao uri, O si ereere haitakoi haakae, na ta o 
anai haatooa oto munia Lord na mai walaana ni ere 
haitakoi ioe : na inau naa unua muniamu uri, O sie ere 
haitakoi oto 00; ana mala takoia ileni na suuri, ana na 
lehu ni alahana a God oto ni; wa mala takoia iano na 
suuri lou, ana na uriurita oto talana aeaena; wa mala 
takoia Jerusalem na suuri lou, ana na hanua oto na 
kin tooliu. Wao si ere oto takoia na qaumu, ana o 
sie taua na tai warauhu ni qeu mune pulupulua wa 
mune rerea. Na ta walamu mune uri oto, O suia, o 
suia; Qaike, qaike: na na masi ola e tau ni liutaha 
ana ileni ne e keikei oto ana a laa tataala. 

Amu ronoa oto kira unua uri, Na maa talana na 
maa, na na niho talana na niho: na ta inau naa 
unua muniamu uri, Amu si heitohea na laa tataala : 
na taana naile ea hidalia na papalimu i qalogalo, ne 
o hiusia lou na apani papalimu munia. Na ana naile 
ea tau mune haitalea na iilamu oto, na mune ta 
maanio na tooni ni eluhi ioe, ne o toliasia lou na 
tooni kiikii ive munia. Na taane naile ea wai odaio 
oto uri muni o haku hairuru maia ana na tai ma- 
holo ni laeha, ne o haku hairuru oto maia ana na 
ro maholo ni laeha. O niinii oto munia naile ea 
suka amu, na o suuri lio aopa maania naile ea tau 
ni hele toto ana na masi ola ioe. 

Amu ronoa oto ana kira unua uri, O anai saepal- 
naana oto na auhanua loe, na o anai tau noraupu 
ana na maeloona ioe; na ta inau naa unua muni- 
amu url, Amu saepainaana oto na mai maeloona 

lamu, na amu arenai kau honotana alaile ea tauna- 
iniamu; muni amu e noi urina mai kalena Amamiu 
ileni; ana neia oto ea taua na sato ineia mune qaa 
hahira alai orahaa na alaile lou e diena, na easi 
taua na nimo munira alaile e odotai, ikira alaile lou 
e qake ódotai. Na ana amu e tau muni saepainaana 
alaile e hai saepainaamiu lou, ne amu anai si hele 
ana na waaita uritaha? alaile ea totola tooha uri 
kira qake taurina kau? Na ana amu e tau muni 
hele nimanima maira alai ulamiu haleite, ne amu a 
arikosia na mal taha e liutahaana alaile aopa? uri 
mai ruruha aopa e qake taurina kau? Tamu oto 
amu anaisi diena asia oto mala Amamiu ileni e diena 
asia oto. 

Amu lio talamiu oto mane amu e ta na odotaina 

lamu i naona mai inoni uri mune kira losia oto: 
ana ea taumei urina amu sie manatainia -oto na 
waalta isiena Amamiu ileni. 

Talaaehana ine maholo oa ta oto na niina ioe, o 
suuri uhia na ahuri i naomu, mala alai oi hono ea 
tautaui ana mai nima ni ruruha na isulia mai maana 
tala, muni kire ta na manikuluana ana mai inoni. 
E walaimoli naa unua oto muniamu uri, Kira hele 
manoa oto na waaitada. Na ta ioe oto maholo oa 
ta na niina ioe, ne mane na maumaulimu e mana- 
tainia na masiola na qaloqalomu ea taui: na niina 
ioe mune mumuni oto : na a Amam u ile ea looloosii 
na moola e mumuni eanaisi suu ola munio i maani. 

Na maholo amu anai arenai keu amu suuri tau mala 
alai oi hono : ana ikira oto kira a haihunia na urana 
muni arenai ana mai nima ni ruruha na ana mai 
maana tala rua, uri muni ura haatai nani inoni. E 
walaimoli naa unua oto muniamu uri, Kira hele ma- 
noa oto na waaitada. Na ta ioe oto maholo oa tau 
muni arenai, o sili oto wai laona atohono ioe, na o 
hohonoa oto maana atohono ioe, ne oasi arenai oto 
munia Amamu ile ea io mumuni, na Amamu ile ea 
looloosii na moola e mumuni eanaisi suuola oto mu- 
nio i maani. Na maholo amu a arearenai ne amu 
suuri walaa mala qeu oto mola mala kau alaile ana 

mai ruruha aopa: ana kira adoadomai oto uri kira 
anal ronoisulira ana sukana oto haahuna. Hoe amu 
suuri maamaanira oto: ana Amamiu oto e mana- 
tainia oto na moola amu haihunii na amu qale 
haatohui ua ani. Talaaehana ine amu arearenal kau 
uri: Amamami ile ileni, Na satamu muni e maea. 
Na alahana ioe muni e lae mai. Na moola saemu oto 
ani, na taulani muni e madau oto, iano ilehu mala 
oto illeni. Ota mai siiri muniami mai naulaa e hai- 
dadana ana siirini. O saeasia na mai roroana lami, 
mala ami saeasia oto na mai roroana alaile e haaro- 
roaira amami. Na o suuri toleami munia na mala- 
ahonalamami, na o haauriami maania a laa tataala. 
Ana amu a tau muni saeasila na mai roroana na 
mai inoni, ne a Amamiu ileni noone lou anai sae- 
asia na mal roroana iamu. Na ta ana amu qake 
saeasia na mai roroana na mai inoni, ne a Amamiu 
noone lou sie saeasia na mai roroana lamu. 

Na lou maholo amu a oloolonau, amu sie lio ni 
saehu oto mala alai oi hono: ana kira a tau lo aela 
ana maada, uri muni kire ura haatai nani inoni uri 
kira a oloolonau oto. E walaimoli naa unua muni- 
amu uri, Kira hele manoa oto na waaitada. Na ioe 
oto maholo oa oloolonau, o suuhia qaumu, na o ho- 
hoda maa; mane o ura haatai oto nani inoni uri oa 
oloolonau, na nana Amamu oto haleite, ile ea io 
mumuni: na Ámamu oto ile ea lolosiil na moola e 
mumuni eanaisi suuola oto munio i maani. 

Amu suuri lolohainia namiu dienahana na moola 
mai iano, na lehu oto na osana na na pepe eanai nau 
suhainii oto, na na inoni pelipeli eanai akerainia na 
nima munia pelina, Na ta amu lolohainia namiu 
dienahana na moola wai leni, na lehu oto na osana 
na na pepe esie nau suhainii, na mai inoni pelipeli 
esie akerainia na nima munia pelina : ana dienahana 
na moola ¡amu ea taumei io ana na lehu, ola na saemiu 
oto anai ioio lou wei lehuna. Na maa oto na light 
ana na sape : ana na maamu oto ea manola, ne ahutana 
sapemu oto anai mataga oto ana. Na ana na maamu 
ea aela, ne ahutana sapemu oto anai rorodoa oto ana. 

Na ana na light amu ine ea taumei noi rorodoa oto, ne 
masi rorodoa oto ni e paina mala ra taha! Naile esie 
dauma maarua oto nana na ro alaha: ana eanai tau 
nora upu munia naite laa, na eanal saepaina ana 
ruana; wa eanai io rarao oto maia naite laa na 
eanai maka ana ruana. Amu sie dauma maarua 
oto nana God na nana Mamon. Talaaehana ine 
naa unua muniamu uri, Amu si adoadomai suasuatee 
ana manomiu, uri na moola taha amu anai na, wa na 
moola taha amu: anai tonohii; wa lou ana sapemiu 
uri na moola taha amu anai tooni parasiamu eni. Url 
na manomiu e qale hia liutahaana na mai naulaa, 


26 na na sape liutahaana lou na mai tooni? Amu loosia 

kau na mai menu ni leni, uri kira qake tatataii, kira 
qake elieli, kira qake noinoikoni ilenina na mai haa ; 
na a Amamiu ileni ea haahaanaura oto. Uri amu 
qake hia liutahaada oto? Na atei keu hikemiu ana 
ea tau muni adomai suasuatee ana, na uri eanai haate- 
waa taane na sapena ana na tai kele lehu mola poru ? 
Na e ua oto amu a talei adoadomai suasuatee ana Na 
mai tooni? Kau amu adomainia oto na mai aro kali- 
kali ana mai lehu raro kira a paipaina uritaha; kira 
qake daudauma, kira qake hauhau: na ta inau naa 
unua muniamu uri, Maholo oto a Solomon e hou 
kalikali ne e qake tooni parasia mala na taile hikeda. 
Na mala oto a God e tooni urina hahia na mai 
halisi ana mai lehu raro, ola ea io oto i slirini, na 
oto ideni kira a dereasia oto ilaona na umu; raoni 
uri esie tooni parasiamu oto liutaha, iamu alai adoa- 
domai ruarua ? Hoe ana e urina amu sie adomal 
suasuatee, ani unua uri, Na moola taha ami e naui ? 
wa, Na moola taha ami e tonohii? wa, Na moola taha 
ami e tooni parasiami eni? Ana na mai ruruha aopa 
kira hauni haihaitalea na moola inihou ; ana a Amamiu 
ileni ea manatainia oto uri amu sare tooana na moola 
inihou. Na ta amu holai haanaolainia na haitalelana 
na alahana inela, na na odotaina ineia; na oto kira 
anal sapeia ahutana na moola ni muniamu. Hoe 
ana e urina amu suuri adoadomal suasuatee ana ideni : 
ana isulia ideni oto anai adomal suasuatee ana na 

moola ineia maraana. Na masi aelana ana naite 
haudina e hatona oto ana haudina ni. 

Amu suuri ìi oto, na kira sie hai ii amu lou. Ana 
amu a taumei ii ana na iina uritaha, ne kira anaisi 
hai ii amu lou ana na iina urina: na amu a tohotoho 
ana na tohotohota uritaha ne kira anaisi hai tohotoho 
lou muniamu ana na tohotohota ni. Na e ua oto 
o a toomala na nananiei i maana aulamu ; na oto o 
qake aani adomainia na pou ni ei oto i maamu ni? 
Wa uri o anai walaa uritaha munia aulamu uri, 
O toliasiau keu nee sipeni asia na nanani ei maania 
maamu; na lio kau, na pou ni ei oto i maamu ni ? 
A oi hono, o holai taasia kau na pouni ei maania 
maamu ni; mano urina o asi lio hahuroto muni 
o sipeni asia na nanani ei maania maana aulamu. 

Amu suuri ta na moola maea iamu ada na mu usu, na 
amu suuri derea na mai huahuani dehi iomu i naona 
mai poo, mane e ta na kire uri pulisii oto ana aaeda, 
kira asi alihoi oto muni ala koukou iamu. 

Amu haatohu, na kira anaisi nii oto muniamu; 
amu heitale, na amu anaisi lio haaroii; amu ikiiki 
na kira anaisi tahamaa muniamu : ana taana naile ea 
haatohu ne eanai akauri ola oto; na taana naile 
ea haitale ne eanai lio haaroii oto; na taana naile 
ea ikiiki ne kira anaisi tahamaa munia. Wa atei 
inoni hikemiu, na na kalena ea taumei sukaa na 
hoi bread ana, uri eanaisi ta na hoi heu ana; 
wa ana ea taumei sukaa na hoi ia, uri eanaisi ta 
na maa ana? Na lamu urina na mai inoni aela 
na amu manatal niinil ana moola diena munira alai 
kalemiu, ne uri a AÁmamiu ileni esie nii liutaha ana na 
moola diena munira alaile ea sukasuka? Talaaehana 
ine taana na moola amu haihunii oto ana na mai 
inoni muni kire taui muniamu, iamu lou amu anaisi 
hei taurina munira: ana na holoholo inihou na mai 
haatolana oto na na mai prophet. 

Amu sili weu ana maana para haora: ana na 
maa e paina ana para, na na maana tala e aroka 
ea lae talea na maena ; na alaile huna ea laelae isulia. 


Ana na maa.e haora ana para, na na maana tala 

€ koka ea laelae N na maurina, na aaile e qale 
huna ea tautau haaroia. 

Amu lio talamiu oto ana na mai prophet kiekis 
kira a laelae mai siemiu ani tooni parasilada ani tee- 
teeni sheep, na wai saeda ikira mai wolf okaoka. 
Amu anaisi liosaera kau ana mai huahua ada. Uri 
kira anai huusii taane mai huahuani vine ana na 
walo kakaru, wa na huahuani fig ana na kolu? 
Alihana noone lou taana na ai diena ea hunuhunu ana 
mai huahuani ola diena; na na ai aela ea hunuhunu 
ana mai huahuani ola aela. Na aidiena esie hunu ana 
mai huahuani ola aela, na na ai aela esie hunu ana 
mai huahuani ola ‘diena. Taana na ai e qake hunu 
ana mai huahuani ola diena ne kira anai tohu asia 
muni derea oto wai duna. Talaaehana' ine amu 
anaisi manatainira oto ana mail huahuani ola ada. 
E qake taana naile ` hikena alaile ea unua muniau 

, Lord, Lord, ne anai. sili oto laona alahana ni 
leni; na ta ileni haleite ea tau muni tolai sulia moola 
saena Amaku ileni oto ani. Ne na maile huna anai 
taurini sieku ana haudinani uri, Lord, Lord, uri ami 
qake walaa ni prophet kau ana satamu, na uri ami 
qake paia kau mal hiona ni orahaa ana satamu, na 
uri ami qake tautaui na mai anoa huna ana satamu ? - 
Oto ana maholoni na anaisi unu tahanainia munira 
urini uri, Nau qake aani manatainiamu oto oo : amu 
haitale kau maaniau, alaile ni amu a arikosia na 
tataalana. Talaaehana ine taana naile ea ronoa 
walaku nihou, maia na luluisulilana oto, ne kira anai 
alahunainia. oto ana na mane salemai, e tohua nima 
inela ilenina na hau: oto na nimo e nimo wau, na na 
ahe e ahe oto, na na maani deni e horo oto, na kira 
asi hitaana nima ni, na e qake aani aoho: ana kira 
noia na suasualana ilenina hau. Na taana naile ea 
ronoa walaku inihou, na e qake luluisulia oto, ne kira 
anal alahunainia oto ana na inoni e qeu, e tohua nima 
ineia ilaona one: na na nimo e nimo wau, na na ahe 
e ahe oto, na na maani deni e horo, na kire hauni saunia 
oto na nimani; oto easi aoho: na na masi aohona 
urina e paina walawala. 

28 Na na taulana e lae urini uri maholo a Jesus e unu 

manoa na mai walaana nihou, na mai hanua huna e 

29 panarainia na maani haausulina ineia. Ana e haausu- 

lira kau e urihana naile na nanamana oto ana na e 
qake urihana na mai haausuli ikira. 

g Na e siho toli oto maania na holiwo, ne mai ruruha 

2 huna e luluisulia. Na lio kau, naite laa e oropa e lae 

mai siena easi pouruuru honosia, maia e taurini, Lord, 

ana saemu oto urina ne na nanamana oto amu muni 

3 o haarereau. Oto e lalainia na nimana e hele wau 

ana easi tauri, Saeku taane urina, o rerea alihoi: na 

4 laulau e rerea oto maania mai oropa. Na a Jesus easi 

taurini munia, O lio talamu oto, mane o unua siena 

naile ; na o lae kau weu o haatainio siena a priest, na 

o teanai kau ana masi niina ine a Moses e haatola kau 
ana, muni na ola ni unu haatoo nada. 

Na maholo e sili oto wai Kapernaum, ne naite 
mane kenturion e lae wai siena, easi tola suuia, e 
tauri, Lord, na elemane inau e eno oto i nima e mae 
apolo, e la otoi hulasia oto waewae. Na easi taurini 
munia, Na anai lae wai haauria. Oto a mane kenturion 
easi alamia e tauri, Lord, nau qake malisina oto muni 
o lae wai sili i nima inau: na ta o walaa mola, na na 

9 elemane inau anai meuri otoni. Ana inau noone lou 
na inoni horana mai alaha, na na mai soldier noone 
horaku lou: na naasi tauri munia laa nihou uri, O lae 
wau, oto easi lae oto wau; na munia naite laa uri, O 
lae mai, oto easi lae oto mai; na munia laa hairaretal 

10 inau uri, O tauri keu, oto easi taurini oto. Na a Jesus 
e rono urina, oto easi panarainia, maia e tauri munira 
alaile e lulu isulia uri, E walaimoli naa unua muni- 
amu uri nau qake aani lio tooana oto na hiwalaimolina 
11 e paina urina, qake oto, na i Israel qaike lou. Na 
naa tauri muniamu, uri na maile huna anai lae mai 
keikei i qaalana sato, na keikei i suulana sato; na kira 
anai neku hairuru ota iano maia Abraham na a Isaak 
12 kiraelu a Jakob, wai laona alahana ni leni: na kira 
anai dereasia oto alai kale ni alahana wai laona rorodoa 
i sinaha : lehu na takona ana na na nananadi nihona. 
13 Oto a Jesus easi tauri munia a mane kenturion uri, O 

lae wau; mala o hiwalaimoli keu ne mune urina oto 
namua. Na elemane ni easi meuri oto ana tai maholo 
ni sato ine. 

Na a Jesus e lai siliswai nima a Peter, ne easi 
loosia keni hunaona e eno oto na daohana madoro e 
taua. Oto easi hele wau ana nimana, na na daohana 
madoro ine e tolenani ala oto maania; oto easi sulutae, 
e raretainia oto. Na e saulehi oto, ne kira asi tolea 
mai siena na maile huna mai hiona ni orahaa ada : 
oto easi peia oto na mai hiona ni orahaa ana na haiwala, 
na e hauni haaurira oto na maile e daodaoha kau: uri 
mune haatooa oto holoholo ni a Isaia na prophet e 
unua e tauri, Ineia oto e ta na mai maleqeleqena ikia, 
na e mani poonainia oto na mai daohana ikia. 

Na a Jesus e loosia na mai molani ruruha e rururu 
oto kalikalia, ne easi unua walana oto kira anai ato 
oto holosia iqa. -Oto naite laa haausuli easi lae mai, 
e tauri munia, Haausuli, na anal lulu oto isulio ana 
taana na lehu oa taumei lae ana. Nea Jesus easi 
taurini munia, Mai fox kira too liwaliwa, na mai 
menu kira too niui, na ta na Kale ni inoni e qake 
lehu talana oto muni uluna qau ana. Na naite laa 
hikena mai qaaronosuli e tauri munia, Lord, o holai 
toliasiau keu nee lai heitolia amaku. Na ta a Jesus 
easi tauri munia, O lulu oto isuliau; na o toliasira 
alaile e mae muni kire haitolia alaile e mae ada. 

Na e taelia na iola, na alai qaaronosuli ineia e 
luluisulia. Na liokau, na dionai peina e dionai oto 
ilaona iga, na na ahe e sau tataalasia iolani; na ineia 
e maamaahu. Oto kira asi lae wai siena, kira asi 
haatalisia, maia kira tauri, Lord, o haaurikia oto, ana 
kia anai mae otó. Oto easi tauri munira, E ua oto 
amu a talei popopolou, iamu alai adomai ruaruaa ? 
Oto easi tae, e ereana na oru na na ahe; oto easi 
holaa totowerua oto. Na na mal imoni ni e pana- 
rainia oto, kira asi taurini, Na laa uritaha inihou, ana. 
na oru na na ahe ea tolaisulia haleite ? 

Na e lai arapuu ana apani iga qau wau ana hanua 
mai Gadara, na na ro mane e odoia, na mai hiona ni 
orahaa i saeda, koro isitaha oto maania mai kiliqeu, 

koro loaloa oto waewae, le sie ramo oto ni liu 
isulia talani. Na lio kau, koro asi awara oto, koro 
tauri, Na ola taha oto amere na lou emu, laani, 
Kalena God? uri o lae otọ mai ni haahiito iemere oto 
kokelai? Na na haka ni poo oto hunahunaa e susuda 
kau e kele haataurira qau wau. Oto mai hiona ni 
orahaa easi haatohu ana kira tauri, Ana oa tau muni 
paiemi, o usunainiemi ami e lai sili laona haka ni 
poo wauni. Oto easi taurini munira uri, Amu lae 
oto wau. Oto kira asi silitaha oto kira siholira na 
mai poo na lio kau, haka ni pooni e mani pola tatahi- 
rubiru isulia sapena hanetahana wai laona iga, kira, 
mani tono oto i wei. Na alaile e haanaura kau e tahi 
oto, kira asi lae wai poona, kira talohainia oto walu- 
teni ola, na lou holoholoni e tolea ro maneni mai 
hiona ni orahaa e lo kau adarua. Nalio kau, ahutana 
alaile ana poona ine e mani isitaha oto kira lae 
honosia Jesus: na kira loosia oto kira asi haatohu 
ana mune haitale oto maania na sarohana hanua 
ikira. 
Na e taelia na iola e ato oto e lai arapuu ana hahu- 
2 ana hanua ineia. Na lio kau, kira anainia oto mai 
siena naite laa e mae apola, e eno oto ana hulina : 
na nea Jesus e loosia oto na hiwalaimolina ikira easi 
tauri munia laani e mae apolo uri, Kaleku, saemu 
muni e mano kau, kira. saeasia oto mal orahaa ioe. 
Na lio kau, na mai halu haausuli e walaa ni sae uri, 
A laa nihou ea walaa taewau oto. Na a Jesus e 
manatainia oto mai adomaina ikira easi taurini oto, 
E ua oto amu a adomai tataala wai saemiu? Ihei ni 
e madau, muni unua uri, Kira saeasia oto mai orahaa 
ioe; wa muni unua uri, Taelai, o laelae hailiu? Na 
ta muni emu e manatainia uri Kale ni inoni e nanama 
mai iano muni saeasia na mai orahaa, (oto easi tau- 
rini munia laa e mae apolo uri), Taelai, o suluia 
hulimu, na o lae wai nima ioe. Na oto e taelai, easi 
lae oto wai nima ineia. Na mai ruruha e loosia urina 
ne kira asi popolou oto, maia kira soi haamanikulua 
God, ile e ta na nanamana urina munia na inoni. 
Na maholo oto a Jesus e liu tarau weu maania 

lehuna, ne easi loosia na inoni satana a Matthew, e 
naku oto ana lehu ni wili tooha : na easi tauri munia, 
O luluisuliau. Oto easi taelai e lulu isulia. 

10 Na na taulana e lae urini uri maholo e eno oto 
munia nauna i nima, ne lio kau, alai totola tooha na 
alai orahaa huna e lae mai kira eno oto hairuru meia 

11 Jesus ikira na mai qaaronoisuli ineia. Na alai 
Pharise e loosia urina, ne kira a si tauri, E ua kau 

= a haausuli iamu ea naunau ruru maira alai totola 

12 tooha ikira alai orahaa? Na ta e ronoa easi tauri, 
-Alaile e maumauri diena kira qake haihunia na laa 

13 kurakura; na ta alaile oto ea daodaoha. Na amu 
lae amu heitale igulia Na masi ola inihou uri e ua, 
na url, Nau haihunia oto na amasina na na teanaina 
'suuri: ana nau qake lae mai muni haraira alai odotai, 
na ta alai orahaa. 

14 Oto ana maholoni alai qaaronoisuli a John e lae 
mal siena, kira asi tauri, E ua kau lami na 
alai Pharise ami a oloolonau hurnahunaa, na ta alai 

15 qaaronoisuli ioe kira qake aani oloolonau? Na a 
Jesus e tauri munira, Uri alaile ana nima a laa e 
tola hua anai saesaehu keu maholo a poro haolu ua 
maira? na ta na haudina anai siho, maholo oto 
kira anai taasia oto a poro haolu maanira, ne kira 

16 anai si oloolorau taane ana mai maholoni. Na naile 
sie ponosia oto na lahu ni tooni ani mesi sala kira 
qake tau diena ana: ana na kakatani sala ine kira 
ponopono ana anai weiwei hailiu oto ana tooni, ne 

17 anaisi haka aela oto maania holai nao. Wa lou kira 
sie dedeia na wine haolu ilaona hou wei teeteeni poo 
e lahu: ana e urina kau ne hou wei teeteeni poo anai 
hoka oto, na wine anai ahe warea oto mola, na hou 
wei teetee ni poo anai aela oto: nata kira anal dedeia 
-oto na wine haolu ilaona hou wei teeteeni poo haolu, 
ne ahutana ro ola anai meni io konitoo i maana, 

18  Maholo e walaa urina, ne lio kau, naite mane alaha 
e lae wai siena, e pouruuru honosia easi taurini, Kaleku 
ele keni raorii ea mae oto molani: na o lae kau mei 
o noia na nimamu ihahona, na eanai mauri oto lou. 


, 19 Oto a Jesus e taelai, easi luluisulia na mai qaaronoi- 

suli ineie noone maia. Na lio kau, naite keni, na apu 
e saunia na awala ni helisi oto mana na rua, ineia 
nihou e lae mai i purina, e kele hele mola ana nononi 
tooni ineia: ana e walaa ni sae uri, Mala naa kele hele 
mola ana nononi tooni ineia, ne na anai mauri oto lou. 
Na a Jesus e alihoi talea na e loosia easi tauri, Kaleku, 
saemu mune mano kau, na hiwalaimolina amu ine e 
haaurio oto. Na a kenini e mauri oto e talaae ana 
maholo ni sato ine. Naa Jesus e hula oto ana nima 
a alaha ni, na e loosia alaile e tautau eu, na ahutana 
mai hanua huna e kotakota, ne asi tauri oto, Amu 
haitale kau: ana ele keni hou e qake mae, ea maa- 
maahu mola. Na kira asi mesieinia. Na kira paira 
mano mai hanua i sinaha, ne easi sili weu, easi hele 
wau ana na nimana; na elekeni ni e taelai oto. Na 
na tataloha ana e talo oto kalia ahutana hanueni. 

Na a Jesus e liu tarau weu maania ilehuna, ne na 
ro ulu e luluisulia, koro arai, koro asi tauri, O ama- 
siemere oto, laani kalena David. Na e sili oto wai 
nima, ne ro uluni koro asi lae wai siena: na a Jesus 
easi taurini munirarua uri, Moro hiwalaimoli oto ana 
nau nanama taane muni ta na masi ola inihou? Oto 
koro asi tauri munia, O siua, Lord. Oto easi hele 
wau ana maadarua, maia na haiwala uri, Mala moro 
hiwalaimoli keu ne mune urina oto namoro. Oto 
maadarua e hai lio lou. Na a Jesus e ere adarua oto 
waewae, e tauri, Moro lio talamoro oto mane naile e 
manatainia oto. Na ta koro silitaha wau, koro asi talo- 
hainia oto talohana munia ahutana hanua ine. 

Na koro silitaha oto wau, ne kira asi tolea mai 
naeta laa e panu isiena, na hiona ni orahaa oto ana. 
Na e paia oto hiona ni orahaa ine, ne laani e panu 
keu e walaa oto: na mai ruruha huna e panarainia 
oto, kira asi teuri, Kira qake aani loosia oto na masi 
ola urina i Israel. Na ta alai Pharise e tauri, Ea 
paipaia oto mai hiona ni orahaa ana a alaha parasira 
mal hiona ni orahaa. 

Na a Jesus e waiwesia oto taana na mai poona 
na taana na mai oouteni nima, e haahaausuli ana 
mai nima ni ruruha ikira, na e laalani wala ana tata- 

~ loha diena ana alahana, na e haaurira kau maania taana 
36 na maela na taana na daohana. Na e loosia na mai 
ruruha huna ne saena easi amasira oto, hahia e rako 
aelaada na hahia kira tatana oto, kira urihana oto na 

37 mai sheep e qake laa ni kakakali ikira. Oto easi tauri 

munira alai qaaronoisuli ineia, Na halisi e paina, na 

38 ta alaile ni deumaa e qake huna. Talaaehana ine amu 

area kau a laani aunani helisi, uri muni e usunainia 

10 oto alaile ni deumaa na halisi ineia. Oto e haraia 

mai na awala mana rua isiena, easi niia munira na 

 nanamana parasia na mai hiona ni orahaa, uri muni 

paipaira oto, na muni haahaauri oto maania taana na 
maela na taana na daohana. 

2 Ne satada alai haatola awala mana rua e uri: A 
naohana laa, a Simon, kira saea lou ana a Peter, na a 
Andrew aulana; a James kalena Sebede, na a John 

3 aulana ; a Philip na a Bartholemew; a Thomas na a 
Matthew laa totola tooha ; a James kalena Alphaeus, 

4 na a Thadeus; a Simon Selotes, na a Judas Iskariot, 

5 laani e qeloa kau. Alaile inihou na awala mana rua a 

4 Jesus e usunainira oto, na e haatolaira, e tauri, 

Amu sie laelae oto isulia mai tala ¡kira mai ruruha 
aopa, na amu sie lai sili ana mai poona mai Samaria : 

6 na ta amu hahuani lae oto talea mai sheep e keikei 
7 ana nima a Israel e takalo kau. Na amu laalani 
wala laelae, amu tauri, Alahana ni leni e duduhia 
8 mai. Amu haaurira alai daoha, amu taea lou alaile e 
mae oto, amu haarerea alai oropa, amu paia mai 
hiona ni orahaa : kira nii suu keu muniamu, ne amu 

9 hei nii suu lou urina. Amu sie akaurisia na mai gold, 
wa na mai silver, wa na bras suuri lou laona mai mei 

10 ni haa iamu: wa na mai suuri munia laeha, wa na ro 

tooni suuri, wa na mai shoe suuri, wa na ailiapaa : 
ana a laa daudauma e haidadana ana mai naula ana. 

11 Na ana amu a tau ni sili wau ana naite poona wa ana 

naite oouteni nima, amu haitalea naile ilehuna eanai 
haidadana ; na amu anai io susu oto wai lehuna 

12 hulaana amu anai silitaha lou maania ilehuna. Na 

maholo amu a sili laona naite nima ne amu walaa 

13 haadienaa kau. Na ana na nima ine e haidadana ne 

na dailama iamu mune siho oto hahia: wa mala e 
qake haidadana, ne na dailama ¡amu mune hai oli lou 
taleamu. Na taana naile e qake tola koniamu, wa e 
qake tolai sulia walamiu, ne maholo amu a silitaha 
oto maania nimani wa maania poona ni, amu usurl 
asia na uumado e rarao ana aaemiu. E walaimoli 
naa unua muniamu uri, Eanai malamalaohe taane 
munia hanua i Sodom na i Gomora ana haudina ni 
ii, na e sie malamalaohe munia poona ine. 

Lio kau, naa usunainiamu oto e urihana na mai sheep 
i matolana na mal wolf : ne talaaehana ine amu noi sae- 
nanau keu mala mai maa, na amu noi maneko mala na 
mai taqataqaruru. Na amu lio talamiu keu ana mal 
inoni: ana kira anai qeloamu oto munia mai pulita ni 
li, na kira anai rapusiamu laona mai nima ni ruru 
ikira ; o siua, kira anal toleamu wai naona alai 
governor na alai kin talaaehana inau, munia na ola ni 
unu haatoo nada na nana mai ruruha aopa. Ne 
maholo kira a qeloamu oto, amu sie adoadomai sua- 
suatee uri amu anai walaa uritaha wa ani walaana 
uritaha: ana na haiwala amu anai unua ne kira anai 
niia oto muniamu ana tal maholo ni satoni. lamu 
amu gaike walawalaa, na ta na Hiona a Amamiu 
inela oto laa ea walawalaa wai saemiu. Na aulana 
naite laa anai qeloa oto aulana munia maetana, na 
amana naite laa anai qeloa oto kalena : na mai elekale 
anai taelai oto hahia mai amada na mai nikeda, na 
anai haamaesira oto. Na ahutana mai hanua anai 
tau noraupu muniamu talaaehana na sataku: na ta 
naile ea io konitoo oto lai hulaana na oretalana, ne 
anai mauri oto. Ne maholo kira a taunainiamu ana 
poona inihou, amu tahi keu weu ana naite poona, 
aopa : ana walaimoli naa unua muniamu uri, Amu sie 
walwesia mano mai poona ni Israel.na a Kale ni 
inoni e hula oto mai. 

Laa qaaronoisuli e qake liutahaana oto a laa haa- 
usuli ineia, wa inoni heiraretai e liutahaana lou a 
alaha ineia. E hatona oto ana a laa qaaronoisuli 
muni noi oto urihana a alaha ineia. Uri ana kira 
harainia oto a aunani nima ana a Beelsebub, ne uri 

kira sie hahuani haraira oto alaile ana nima ineia! 
Talaaehana ine amu sie maunira oto: ana taana na 
ola kira aluhia kau ne kira anai hue haatai taane oto 
ana; wa ohe kira mumunia kau, ne kira anaisi saea 
taane oto. Na na moola naa unui siemiu ana 
rorodoa, amu unu haatai eni ana atowa: na moola 
amu ronoi i elinemiu, amu houleinii oto i qaoha. Na 
amu sie maunira alaile ea haamaesia na masi sape, na 
oto kira qake nanama muni haamaesia na maurihaai : 
ne amu anai hahuani maunia oto a laani e nanama 
oto mune dau tekelainia na sape na na maurihaail 
ahutadarua oto i Gehena. Uri kira qake holiholia na 
ro pipisu ani rotoni haa mola poru? na e qake ile 
hikeda e usu oto i mado ahoa ana a Amamiu ; na kira 
idumia mano na mai warauhu i qeumiu. Talaaehana 
ine amu sie mamau ; iamu amu lai hia oto liutahaana 


mai pipisu huna. Talaaehana ine taana naile ea unu 


tahanainiau i naona mai inoni, ne inau noone lou na 
anal unu tahanainia oto i naona Amaku ileni. Na 
taana naile ea taitei eku i naona mai inoni, ne inau 
noone lou na anai taitei ana i naona Amaku ileni. 
Amu sie adomainia uri nau lae mai mune asia na 


dailama hahia walumalau: nau qake lae mai mune 


asia na dailama na ta na nahi oto. Ana nau lae oto 
mai muni opaa na ro hai mamana, na: na ro hal 
nikena, na na ro hal hunaona keni: na mai maeloona 
munia naile ikira oto alaile ìi nima ineia. lle ea 
saepainaana amana wa nikena liutahaaku neia e qake 
malisiku: na ile ea saepainaana kalena keni wa 
kalena mane liutahaaku ne e quake malisiku. Na ile e 
qake ta na ailipou ineia mune luluisuliau, neia e qake 
malisiku. lle ea lio haaroia na maurihaana ne eanai 
teu tekelainia oto; na ile ea tau tekelainia oto na 
maurihaana talaaehana inau, ne eanai lio haaroia oto. 

lle ea tola koniamu ne e tola koniau oto, na ile e 
tola koniau ne e tola konia laa e usunainiau mei. lle 
ea tola konia na prophet ana satana prophet ne anai 
helesia oto waaitana na prophet; na ile ea tola konia 
na inoni odotai ana satani inoni odotai ne anal helesia 
oto waaitana na inoni odotai, Na taana naile eanai 

haatenohia naile hikena alaile haora inihou ana na 
kaokao ni wei wawai mola, ani satani qaaronoisuli, 
e walaimoli naa unua muniamu uri neia sie aani ore 
oto ana waaitana. 


11 Oto na taulana e urini uri, maholo a Jesus e haatola 


10 


11 


12 


mano ana alai qaaronoisuli awala mana rua ineia, 
ne easi lae oto wau maania ilehuna mune haausuli na 
mune laalani wala ana mai poona ikira. 

Na a John e rono i nima ni hoo ana mai arikosina 
a Christ, ne l usunainia mai gaaronoisuli ineia, easi 
taurini munia, loe kau na laa ea laelae oto mai, 
wa uri ami anai tototoria ile aopa? Oto nea Jesus e 
alamirarua easi taurini munirarua uri, Moro lae wau, 
moro unua munia John ana moola moro a ronoi na 
moro a loosii oto: uri alai ulu ea lio lou, alai kou 
ea laelae hailiu, alai oropa ea rerea lou, alai punu ea 
rorono lou, na kira a taea oto na maile e mae oto, na 
kira laalani wala oto ana tataloha diena munira alaile 
e qake tootoo ola. Na dehidehia oto a laani e qake 
toosua aku. Na koro asi laelae oto, nea Jesus e 
talaai unua munira mai ruruha huna raranana John 
uri, Na ola taha amu isitaha oto laona hanua saasala 
muni toomaia ? na maani rade ohia e mamahiohio ana 
oru? Hoe na ola taha ni amu isitaha oto wau muni 
loosia?: na inoni ohia e tooni eni tooni melumu ? 
Lio kau, alaile e tooni eni tooni melumu ikira oto ana 
mai nima mai alaha. Ne talaaehana na taha kau 
amu isitaha oto wau? uri muni loosia na prophet 
ohia? O siua: naa unua oto muniamu, na naile e 
liutahaana oto na mai prophet. Ineia oto nihou, kira 
usua kau raranana uri, 

Lio kau, naa usunainia oto i naomu laa haatola 

inau, 

Ile anai tau diena ana tala ioe loosio. 
E walaimoli naa unua muniamu uri, Hikena alaile 
e huta ani keni naile e qake aani taelai oto muni 
e liutahaana a John a Lotomaea: na ta ile e haora 
ana alahana ni leni ne e lai liutahaana oto. Na keikei 
ana qoni a John a Lotomaea hula mai inihou kira a 
hele aailaa ana alahana ni leni, na alai ramo a talei 

hele laua oto. Ana ahutana mai prophet na mai 
haatolana e walaa ni prophet keu hula mai ana John. 
Na uri ana amu a sare helesia na masi ola nihou, 
ineia oto nihou a Elija laa ni laelae oto mai. lie e too 
alinana muni rono, ne mune rono oto. Na ta na anai 
alahunainia na qauna inihou ani taba? E urihana 
oto alai elekale ea ioio i heraniusina, kira a talei soisoi 
wau munia alai damada, kira a tauri, Ami uhi eu 
namiu, na amu qake maomao ; ami takotako, na amu 
qake kumuia na manomanomiu. Ana a John e lae 
oto mai e qake naunau wa e tono, oto kira asi tauri, 
Na hiona ni orahaa oto ana. Na kale ni inoni e lae 
mal e naunau e totono, oto kira asi tauri, Lio kau, 
nauhana na tonohana e paina, e hai malahuna 
maira alai totola tooha ikira alái orahaa. Na kira 
li odotai oto ana salemaina isulia daulana. 

Oto easi talaal saewasulia na mai poona neia e 
haahunaa kau na mai anoa huna i sieda, ana kira 
qake adoadomai oli oto. Amaamasio oto Korasin ! 
amaamasio oto, Bethsaida! ana uri kira taua oto 
na mai anoa huna urina 1 Tur na i Sidon mala kira 
taui oto i matolamoro, tane kira gani adomai oli 
oto inao mala mai tooni ponapona na maia mai 
ora. Na ta naa unua muniomoro uri, eanai malamala- 
ohe taane munia Tur na a Sidon ana haudina ni ii, 
na esie malamalaohe muniomoro. Na ioe, Kapernaum, 
uri kira anai haatohainio hula wai salo? o anai 
lae oto wai ano hula i Hades: ana uri kira taua 
na mai anoa huna urina ìi Sodom mala kira taui oto 
1 matolamu, tane eanai io konitoo oto hula mai ana 
siiri hou. Na ta naa unua muniamu uri eanai mala- 
malaohe taane munia hanua i Sodom ana:haudina ni 
11, na esie malamalaohe munio. 

Na ana maholoni a Jesus e alamia e tauri, Naa 
haasaediena amu Mamaa, a Lord parasia ileni na 
iano, ana o mumunia oto na moola inihou maania 
alaile e salemai na e manata, na o haatainii oto 
munira alai kaakae: o siua, Mamaa, ana urina e 
diena oto i maamu. ñAmaku e niia oto waluola mu- 
niau : na naile e qake manatainia uri a Mamaa atei, 

na ta a Kale haleite ; na naile e aake manatainia uri a 
kale atei na ta a Mamaa haleite, koro oto a laa a Kale 
e sare haatainia munia. Alaile, kira nahei hikemiu e 
weo na e tola hia, ne amu meni lae mai isieku, ne na 
anaisi haamamalo amiu. Amu noia kau hau ni ago 
inau ilenimiu, na amu noi mai qaaronoisuli inau ; 
ana inau oto naa manata na asi maneko oto i saeku : 
na amu anaisi tau haarola na mamalona munia saemiu. 
Ana hau ni aqo inau e ioni; na tolana inau e 
malamalaohe. 


12 - Oto ana maholoni a Jesus e liu ilaona mai lalo ni 


11 


korn ana haudina ni sabbath; na mai qaaronoisuli 
ineia e hiohiolo, kira asi talaai huusia na mai huahuani 
korn, kira naui oto. Na ta alai Pharise e loosia, kira 
asi taurini munia, Lio kau, alai qaaronoisuli ioe kira a 
taui na moola e qake haidadana ana mai haatolana 
munia na taulana ana haudina ni sabbath. Na ta e 
tauri munira, Uri amu qake saesaea kau na masiola a 
David e taua kau maholo e hiolo, ikira alaile lou e 
hakunia kau ; ana e sili wai nima a God na e na mai 
bread kira koni haatai eni; na e qake haidadana ana 
mai haatolana uri mune na, wa muni alaile e hakunia 
e na, na ta e haidadana ana mai priest haleite? Wa 
uri amu qake saesaea kau ana mal haatolana, ana mai 
priest ana haudina ni sabbath ana lolata ni mane kira 
a tau taewau ana haudiha ni sabbath, na kira qake 
aani roroaira ani? Na ta inau naa unua muniamu, 
uri naile taane ilehu e alaha liutaha ana nima ni mane 
ni. Nauri ana amu manatainia oto na masi ola inihou 
urie ua, na uri, Nau haihunia oto na amasina, na na 
teanaina suuri, tane amu qake li mae ana alaile e qake 
aani roroaira. Ana Kale ni inoni incia oto e alaha 
parasia na haudina ni sabbath. 

Na e lae oto wau maania illehuna, na e sili wai nima 
ni ruru ikira: na lio kau, naite inoni na nimana e 
heko. Oto kira asi soi haria, kira tauri, Ni, e haida- 
dana oto ana mal haatolana muni haahaauri. ana 
haudina ni sabbath? uri mune kire manatainia na 
masi ola ni qelu ilenina ana. Oto easi tauri munira, 
Atei laa hikemiu na tai sheep ineia oto, na ileni e ` 

kokoro oto ilaona na kilu ana haudina ni sabbath, uri 


esie lai heleana muni oke tahaana? Ne inoni e lai 
hia mala na taha maania na sheep! Talaaehana ine 
e haidadana taane ana mai haatolana muni helehele 
diena ana haudina ni sabbath. Oto easi taurini munia 
laani, O lalainia wau na nimamu. Oto easi lalaihia 
wau; oto easi diena oto e hei qiaqiala lou e urihana 
oto naite nimanima. Na ta alai Pharise e silitaha, 
kira asi ruru wala honosia uri kira anaisi seunia 
uritaha. Na a Jesus e manatainia oto easi haitale 
maania ilehuna: na mai hanua huna e luluisulia ; 
na e mani haaurira manomano, na e haatolaira kau 
mane kira unu haatal ana: uri muni haatooa oto na 
haiwala a Isaia na prophet e unua, e tauri, 

Lio kau, laa hairaretai inau nau lio hilisia oto ; 

Laa ni mane inau saeku e lio saetooana : 

Na anai noia na Hiona inau hahia, 

Na neia oto anai ladoa na iina munira na mai ruruha 

aopa. l | 

Esie aani ere haitohe, wa eanai uloulo; 

Wa naile eanal ronoa walana isulia tala, 

Esie oia na maani rade e qaa oto, 

Wa eanai maasia na Sina ea sasasu, 

Lai hulaana ea tola tahanainia na lina ani aailaana. 

Na mai ruruha aopa anai adomai tototori ana na 

satana, 

Oto kira tolea mai siena naite laa na hiona ni orahaa 
ana, na ulu na na qeu: oto e haauria hulaana na qeu 
e walaa taha na e lio oto lou. Na ahutana mai ruruha 
huna e mani panarainia oto, kira asi tauri, Nea laa 
inihou na kalena David ohia? Na ta alai Pharise 
e rono urina kira asi tauri, A mane inihou ea paipaia 
oto mai hiona ni orahaa ana a Beelsebub na naohana 
hiona ni orahaa. Na e manatainia oto saeda easi 
taurini, Taana na alahana e opaa maraana ne eanai 
maanao oto; na taana na poona wa taana na nima e 


opaa maraana ne esie ura oto 00: na uri ana a Satan 


ea paia Satan, ne e opaa oto maraana; na na alahana, 

inela eanaisi ura uritaha? Na uri ana inau naa pai- 

paia mai hiona ni orahaa ana a Beelsebub, ne mai 

kalemiu oto kira a paipaira ana atei? talaaehana ine 
kira anal iiamu oto. Na uri ana inau naa taumei 
pala mai hiona ni orahaa ana Hiona a God, ne na 
alahana a God e siho oto mai hahiamu. Wa naile 
anal sili uritaha wai nima na ramo muni nolia mai 


tootoolana, ana e qake holai hoosia kau laa ramoni ? 


mano urina eanaisi nolia nima ineia taane. Ile e qake 
maiau neia ea apaapa oto muniau; na ile e qake sio- 
koni meiau neia ea aa tatanainii oto. Talaaehana ine 
naa walaa oto muniamu uri, Kira anai saeasia taana 
na orahaa na taana na walaana taewau munira 
mai inoni; na ta na walaana taewau hahia Hiona 
Maea kira sie aani saeasia oto oo. Na naile ea 
taumel ere tataalasia na Kale ni inoni, ne kira anai 
saeasia oto munia; na ta naile ea taumel ere 
tataalasia na Hiona Maea, ne kira sie aani saeasia oto 
oo munia, mai ana walumalau inihou wa ana waluma.- 
lau ua mai. Amu ta kau al anai diena, na huana anai 
diena lou; wa qake amu ta kau ai anai aela, na huana 
anal aela lou: ana kira manatainia oto na ai isulia na 
mai huana. Alai kaleni maa, lamu alai ola aela, ne 
amu anaisi unua uritaha ana na moola diena? Ana 
na wawa ea unua na moola na sae e honu eni. Na 
moni diena ea haatalnia na moola diena maania 
dienahaana na moola e toonii keu isiena : na na inoni . 
aela ea haatalnia na moola aela maania tataalahaana 
ma moola e toonii keu isiena. Na inau naa unua 
muniamu, url taana na walaana oto mola ikira mai 
inoni kira a talei ununui, ne kira anal sio sulii ana 
mai roroana ani ana haudina ni iina. Ana kira anai ii 
odotai emu isulia walamu, na kira anai ii mae amu 
lou isulia walamu. 

Oto ana maholoni mal halu haausuli ikira alai 
Pharise kira asi alamia kira tauri, Haausuli, ami sare 
loosia na haara amu. Oto e alamira e tauri, Na qauna 
ni orahaa na e amoamo ea tautau ohia na haara; na 
kira sie niia oto na haara munira, na ta na haara a 
Jona na prophet haleite: ana mala a Jona e io kau 
laona oqana na pusuesi na olu hai atowa na ma. olu 
hairodo ; alihana oto noone na Kale ni inoni anai io 

ilaona mado na olu haiatowa na na olu hairodo. Alai 
Nineve anai taelai hairuru meia na qauna inihou ana 
na haudina ni ii, na kira anai ii mae ana: ana kira 
adomai oli oto isulia laalani walaana a Jona; na lio 
kau, naile taane ilehu e alaha liutahaana Jona. Keni 
toro kei poileni anai taelai hairuru meia na qauna 
inihou ana haudina ni ii, na eanai ii mae ana: ana e 
lae oto mai keikei i nenedena walumalau uri mune 
ronoa na salemaina a Solomon; na lio kau, naile 
taane ilehu e alaha liutahaana Solomon. Na ta na 
hiona maipo maholo e isitaha oto maania naile, easi 
waiwesia mai lehu sasala, ea tau heitalea na lehu ni 
mamalo nana, na e qake aani lio haaroia oto. Oto easi 
tauri, Naa anai elihoi oto wai nima inau ni, nau isita- 
ha kau maania; na e lai hula oto ana, ne easi loosia 
oto e qala, kira korea oto, na kira siokoni diena ana. 
Oto easi lae wau, easi tolea e hiu hiona damana kira 
orahaa oto liutahaana, oto kira asi sili wau muni io 
oto hu wai lehuna : oto tolahana na inoni ine haipuri 
e tataala oto waewae liutahaana holai nao. Ne eanai 
urina oto munia qauna ni orahaa inihou. 

* Maholo e walawalaa ua munira mai ruruha huna, 
ne lio kau, a nikena na alal ulana e ura 1 sinaha, kira 
tautau oto muni walaa maia. Na naile oto e tauri 
munia, Lio kau, a nikemu na alai ulamu ea ura i 
sinaha kira a tautau oto muni walaa maio. Oto e 
alamia ile e walaa munia kau, easi tauri, Atei kau a 
nikeku ? na kiratei kau alai ulaku? Na e lalainia 
oto na nimana talea alai qaaronoisuli inela, easi tauri, 
Lio kau, a nikeku inihou na alai uleku! Ana naile 
oto eanai tolai sulia saena Amaku ileni, ineia oto 
aulaku, na a inieku, na a nikeku. 


1 3 Oto ana haudina ni a Jesus e isitaha oto maania 1 
2 


3 
4 


nima, easi io iano i kekena iga. Na mai ruruha 
hunahunaa e rururu oto isiena, lai hulaana e ni ae laona 
na iola, easi io iano ; na ahutana mai ruruha huna e 
puli i kekena iqa. Na e unua na moola huna munira 
ana mai walaana ni alahuna, e tauri, Lio.kau, naite laa 
e tatataai lite e silitaha uri muni tatatainia mal lite; na 
maholo e tatataai keu, ne mai halu lite e'usu oto i ke- 


3l 


13. 


5 


6 
7 


8 
9 
10 
11 


12 


13 


14 


15 


5—17 MATTHEW | 


kena tala, oto mai menu e loho mai kira naui oto ; 
na na mail è usu i darana hau, e quake mado e piola 
ilehuna ; na laulau kira pito oto, ana masi mado e qake 
piola ilehuna : na sato e qaa, oto easi raahira; na ana 
kira qake susu oto, ne kira mae oto. Na na maile e 
usu oto i matolana mai walo ;:na mai walo e taelai, 
kira asi lomosili: na na maile e usu ilaona masi mado 
diena, kira asi hunu oto, ile inihou na tanalau, ile ini- 
hou na ono awala, ile inihou na olu awala. Ile e too 
alinana muni rono, ne mune rono oto. 

Oto mai qaaronosuli e lae mai, kira asi tauri, E ua 
oa walawalaa munira ani walaana ni alahuuna? Oto: 
e alamira e tauri munira, Kira niia oto muniamu uri 
muni amu e saea oto moola e mumuni ana alahana ni 
leni, na kira qake niia oto munia alaileni. Ana naile 
oto e karu ana na masiola, ne kira anai sapeia lou mu- 
nia, na eanai karu oto liutaha : na ta naile e qake karu 
ua nana, ne kira anai taasia oto maania na masiolani 
e karu ana kau. Talaaehana ine naa walawalaa oto 
munira ani walaana ni alahuuna; ana kira a liolio 
taane na kira qake liolio, na kira a rorono taane na kira 
qake rorono, na saeda e qake taha ana. Na kira haa- 
tooa oto na ponina a Isaia ada, ana e tauri, 

Amu anai rono oto ana ronona, na saemiu sie taha 

oto ana ; 

Na amu anai lio oto ana liona, na amu sie lio too 

oto: 

Ana saena mai hanua hou e lomosia oto, 

Na kira a rorono asa oto ana alinada, 

Na kira ulua oto na maada, 

Mane kira lio hahuilala ohia ana maada, 

Na mane kira rono oto ana alinada, 

Na mane saeda e taha oto ana, 

Na mane kira alihoi oto, 

Muni nee haaurira oto. 


16 Na dehidehia maamiu oto, ana kira a liolio oto; ña, 


17 


alinemiu, ana kira a rorono. Ana e walaimoli naa 

walaa oto muniamu uri, alai prophet na alai odotai 

huna e sasare loosia na moola amu a talei looloosii, na 

kira qake loosii oto; na kira sasare ronoa na moola, 

amu a talei roronoi, na kira qake ronoi oto. Hoe, amu 
ronoa na alahuna ana a laa e tatataal lite. Ana naile 
e ronoa oto na halwala ana na alahana, na saena 
e qake taha oto ana, ne a laa tataala easi lae mai, easi 
laua oto na masi olani kira tataainia oto wai saena. 
Ineia oto inihou ile kira tataainia i kekena tala. 
Na ile kira tataainia oto 1 darana hau, ineia oto inihou 
ile e ronoa na haiwala, oto e tolenani helesia oto maia 
na saedienana hahia; na ta e qake too imiimi i saena, 
na ea lo haawali mola haleite ; oto maholo na masi 
ola ni haasaehu e tolea, wa kira e taunainia talaaehana 
na haiwala ni, ne easi tolenani toosua oto. Na ile 
kira tataainia kau i matolana mai walo, ineia oto inihou 
ile ea roronoa na haiwala; oto moola ni adomai 
suasuatee ani mai ana walumalau inihou, na na kaena 
ana tooolana, ne ikira inihou kira a lomosia na haiwala, 
oto e qake aani hunu. Na ile kira tataainia oto ilaona 
masi mado diena, ineia oto inihou ile ea ronoa na 
haiwala, na saena easi taha ana; kau ineia inihbou 
ea hunuhunu taane, na ea noi na maile na tanalau, na 
na maile na ono awala, na na maile na olu awala. 

Oto e hai sapeia lou naite alahuuna lou aopa 
munira, easi tauri, Kira anai alahuunainia na alahana 
ni leni uri mala na inoni e tataainia na mai lite diena 
wal lalo ineia : na ta maholo mai inoni e maamaahu, 
ne na maeloona munia easi lae mai i tataalnia mal lite 
ni sisania i matolana mai korn, easi tahi oto. Na na 
waowaona e pito oto na easi hunu, ne mai sisania easi 
taelai lou. Oto alai hairaretai a laa a aunani nima e lae 
mai isiena kira asi tauri, Alaha, uri o qake hasia na 
mai lite diena ana lalo ioe ? hoe, na mal sisania e keikei 
iheini? Oto easi tauri munira, Na maeloona oto 
e taurina. Oto alai hairaretail easi taurina munira 
uri, Ne ohe saemu oto muni melu e lai lenui? Na 
easi taurini, Qaike na, mane maholo amu a lanuia mai 
sisania amu anai lenu pele ana mai korn maii. Amu 
toliasii keu weu urina kira anai meni peina hairuru 
lai hulaana na siokonina ; oto ana maholo ni siokonina 
na anaisi tauri munira alaile ea siokoni uri, Amu holai 
lenui oto na mai sisania amu hoo konii oto muni unu 

asli, na amu tooni konia oto na mai korn ilaona nima 
inau. 

Oto e hai sapeia lou naite alahuuna lou aopa 
munira, easi tauri, Na alahana ni leni e urihana oto 


hoi lite ni mustard, na inoni e ta e lai hesia wai 


lalo ineia: na ele masiola oto e haora waewae 
liutahaana taana na mai lite, na ta maholo e pito oto 
easi peina liutahaana na moola hasihasi wai lalo, 
ea noi ei oto, hulaana mai menu ni leni ea lae mai i 
oa ana mal sasarana. 

Oto easi unua naite alahuuna lou aopa munira uri; 
Na alahana ni leni e urihana oto na leven, na hua e 
ta, easi anomia laona olu nima ni flour, lai hulaana e 
mani nanamainil manomano. 

A Jesus e unui ahutana na moola inihou ani alahu- 
una haleite munira na mai ruruha huna; na uri aiana 
na alahuuna tane e qake walaa oto munira: uri muni 
haatooa oto na haiwala ni na prophet e unua oto kau 
uri, 

Na anai awanana oto ani alahuuna ; 

Na anai houleinia oto moola kira mumuni oto 

- keikei 1 noilana na suasualana walumalau. 

Oto easi lae ahoa ana mai ruruha huna, na e sili oto 
wai nima: na mai qaaronoisuli ineia e lae mai siena, 
kira asi tauri, O ladoa kau muniemi ana na alahuuna 
ana mai sisania 1 lalo. Oto easi alamira e tauri, Laa 
e tataainia na mai lite diena na Kale ni inoni ine; na 
na laloni na walamalau oto ni; na mai lite diena, ne 
na mal kale ni alahana oto ni; na mai sisania na mal 
kalena a laa tataala; na na maeloona ni e hasii 
keu a Satan oto ni: na na siokonina na neredena 
walumalau oto ni; na alaile e siosio koni alai angel 
oto ni. Ne mala kau kira siokonia oto na mai sisania 
muni unui oto i dura, ne kira anaisi taurina oto i 
haamanolana maholo inihou. Na Kale niinoni anai 
usunalnia wau na mai angel ineia, na kira anaisi 
lenui oto maania i alahana ineia taana na moola ea 
haatoosua, ikira alaile lou ea tautaua na tataalana, na 
anai asira oto laona na meameatana duna, na lehu 
na takona ana maia na nananadi nihona. Ne oto 

ana maholoni alai odotai anai raa tau taha oto mala 
sato ana alahana a Amáda. lle e too alinana, ne 
muni e rono oto. 

Na alahana ni leni e urihana oto mai tooha kira 
mumunii oto wai lalo; oto naile e lio haaroia, easi 
hei mumunia lou; na ana e saesaediena hahia ne easi 
lae wau easi haaholinainia na tootoolana, easi holia 
na lalo ni oto nana. 

Lou, na alahana ni leni e urihana na inoni holiholi 
ea tautau haitalea mai huani dehi diena: na maholo e 
tau haaroia oto na hua kira anai holi peina ana, ne 
easi lai haaholinainia na tootoolana, easi holia oto 
nana. 

Lou, na alahana ni leni e urihana oto na huo 
kira atonia oto wal esi, oto kira asi sasalia taana na ia 
manomano: na e honu oto ne kira asi okea oto 
wai one; kira naku oto, kira asi toonia dienahaana 
na mal la ilaona mai iteite, na tataalahaani kira derei 


.oto. Ne eanal urina oto ana haamanolana na maholo 


inihou: alai angel anai kalitaha mai, na kira anaisi 
opaa oto alai orahaa maania i matolana alai odotai, na 
kira anai asira oto laona meameatana duna: lehu na 


- takona ana na na nananadi nihona. 

Hoe uri saemiu e tahanainia oto na moola- inihou ? 
Kira asi tauri, O siua. Na easi tauri munira, Talaae- 
hana ine taana na haausuli kira haasaea oto ana 
moola ana alahana ni leni ne e urihana oto naite 


unani nima, ea haahaatainia oto moola haolu na 


moola oto gani maania na lehu talana dienahaana na 


moola inela. 


Na na taulana e urini, uri maholo a Jesus e unua 
manoa na mal alahnuna inihou, ne easi liki holo oto 
maania ilehuna. Na e lai hula wai henua ineia easi 
haausuli wai nima ni ruru ikira, hulaana kira panarai 
oto waewae, kira tauri oto, Na masi salemaina na 
mai anoa inihou ana a mane inihou e keikei ihei? 
Raoni a laa inihou na kalena karpenter ohia? naa 
nikena kira saesaea kau ana a Mary ohia? na alai 
ulana, a James, na a Joseph, na a Simon, na a Judas? 
Na alai iniena, kira oto isieka manomano ohia? Hoe 

57 na moola huna uri ana a laani e keikei oto ihei? Na 
kira mani toosua mano ana. Na ta a Jesus e tauri 
munira, Kira sie makaana na prophet oto oo, na ana 

58 hanua ineia haliite na oto i nima ineia. Na e qake 
taui na mai anoa huna ilehuna, ana hiwalaimolina e 
ala ada. 

1 4 Oto ana maholoni a Herod a tetrark e ronoa oto 

2 na talohana Jesus, easi tauri munia alai heiraretal 

ineia uri, A John a Lotomaea neia oto inihou; e 

sulutae oto maania alaile e mae oto; na talanehana ine 

e nanáma oto muni taua na mai anoa e liutaha inihou. 

Ana a Herod oto e tapolia John, e hoosia oto, na e 

noia wai nima ni hoo talaaehana a Herodias, hua 

a Philip aulana. Ana a John e tauri munia, E qake 

haidadana oto ana mai haatolana muni o tolea namua. 

Na e sare ta muni haamaesia oto, na e maunia mai 

ruruha huna, ana kira adomainia oto uri neia na 

prophet. Na na haudina a Herod e hutaana e too 

oto, ne kalena Herodias na elekeni e maomao i 

matolada, na easi diena oto nana Herod. Oto ana 

maholoni e ere haitakoi, na e haahaalu oto uri eanai 
ta oto munia taana na ola eanai suka ana. Oto ineia, 
ana nikena e susuainia munia, ne easi tauri, Ta kau 
mei ilehu laona nima na qauna John a Lotomaea. 
9 Oto saena alaha ni easi hu oto; na ta isulia haiwalani 

e ere haitakoi munia ani na isulia alaile e eno maia ana 

nauna, ne easi unua walana oto muni kire ta oto 

10 munia ; oto easi usunainia oto alaile muni tohu 

11 mousia na qauna John wai nima ni hoo. Na kira 
tolea qauna mai ilaona na nima, kira asi niia munia a 

12 elekeni ine: oto neia asi tolea munia nikena. Na 
alai qaaronoisuli ineia e lae mai, kira suluia oto na 
raena, kira asi haitolia ; na kira lae oto wau kira' asi 
unua siena Jesus. 

13 Otoa Jesus e rono urina easi lae oto maania ilehuna, 
easi lai henua saasala e haatau: na na mai ruruha 
huna e rono urina, kira asi lulu oto isulia iano maania 

14 taana na mai poona. Oto easi kalitaha na e loosia na 
mai ruruha e huna, oto saena easi amasira, na e 

15 haauria alaile e daodaoha ada. Na e apai sato oto, ne 

mai qaaronoisuli e lae mai siena, kira asi tauri, Na 
hanua saasala oto inihou, na e apai sato oto; o unua 
kau mai ruruha huna e lae oto, muni kire waiwesia - 

16 mai poona i holia mai naulaa ada. Oto nea Jesus 
easi tauri munira, E qake ola oto muni kire lae oto ; 

17 iamu oto amu ta mai naulaa ada. Oto kira asi tauri 
munia, E tai lima hoi bread na e ro ele hoi ia amelu 

18, 19 ilehu. Oto easi tauri, Amu ta kau meiilehu. Oto 
easi haatolaia mai ruruha huna muni kire naku iano 
ana halisi; oto easi ta na lima hoi bread ine na ro ele 
hoi ia ni, na e uwaalena i leni, easi walaa ni haa- 
dienai, easi nisii, easi ta mai bread ine munira alai qaa- 
ronoisuli, na alai gaaronoisuli e hai ta lou munia mai 

20 ruruha huna. Oto kira hauni nau kira pote: na kira 
toonil oto na mai naulaa e ore ana mai naulaa kira 

21 nisii keu, na awala ni mei e honu oto. Na alaile ni 
e nau na lima mola ni mane, kira qake idumia kau 
alai keni wa alai elekale. 

22 Oto laulau e haaholaa alai qaaronoisuli muni kire 
taelia iola ikiraelu, na muni kire holai atoholo i naona 
ana apani iqa qau wau, lai hulaana e usunainia oto 

23 mai ruruha huna. Na e usunai mano oto ana mai 
ruruha huna, oto easi hanetaha wai hahona houliwo 
mune arenai oto ana na lehu e qala: na e saulehi oto, 

24 na tai ineia maraana ilehuna. Na iola nie hane upuupu 
ana iqa, na kira suahia oto ana ahe; ana dani e hita 

25 i naoda. Oto ana haina na maani liona i rodo easi 

26 duduhira wau, ea atoatoae oto i koluna iqa. Na alai 
qaaronoisuli e loosia ea uriuri i koluna iqa, ne saeda 
easi ikulei sulia, kira asi tauri, Na akalo oto ni; na kira 

27 awara oto ana kira popopolou. Na laulau a Jesus 
e tolenani walaa oto munira e tauri, Saemiu mune 

28 mano: inau oto; amu suuri popopolou. Oto nea 
Peter e alamia easi tauri, Lord, ana e noi ioe oto, 

29 o unua nee lau wau isiemu i koluna iqa. Oto easi 
tauri, O lae mai. Oto nea Peter e siho kau maania 
iola, easi uriuri oto i koluna iqa uri mune lae wai 

30 siena Jesus. Na e losia na oru, oto easi popopolou ; 
na e talaai dododo oto, na easi awaraa oto, e tauri, 

31 Lord, o haauriau oto ni. Oto laulau a Jesus e 

lalainia wau na nimana, easi hele wau ana, maia 
€ tauri, Laani, saemu e ruarua, e ua oto o qake 
32 hiwalaimoli? Na koro hane oto wau ilalona iola, 
33 ne na oru easi toli oto. Na alaileni ilaona iola 
kira asi qouruuru honosia, kira asi taurini, So ioe 
Kalena God oto walaimoli. 
34 Na kira liki holo oto kira asi hula wau ana 
35 hanua i Genesaret. Na alaile ana hanueni e 
lio saea oto kira asi usunainia na maile muni lai 
walwesia ahbutana hanua kalikalira, na kira asi 
36 tolea mai siena ahutana alaile e daoha; na kira 
haatohu ana uri muni kira kele hele mola ana 
noonooni tooni ineia: na ahutana alaile e kele hele 
mola ana ne kira mani meuri oto. 
15 Oto ana maholoni alai Pharise na alai haausuli 
keikei i Jerusalem e lae mai siena Jesus, kira asi 
2 tauri, E ua oto alai qaaronoisuli ioe ea haitohea na 
mai walaana kia hele susulii oto ana alai weuwaka ? 
ana kira qake hohoda nima maholo kira a naunau 
3 bread. Oto e alamira easi tauri munira, Ne e ua 
jamu lou amu a haitohea oto na haatolana a God 
talaaehana na mai walaama amu hele susulii urina ? 
4 Ana God e tauri keu, O adomai hiahia ana amamu na 
ana nikemu: na lou, lle ea walaa tataalasia amana 
9 wa nikena, ne mune maesia oto. Na ta ¡amu oto amu 
a walaa uri, Taana naile oto ea tauri oto munia amana 
wa munia nikena uri, Na masiolani o anai akaurisia oto 
aku mune maio oto, ne kira niia oto munia God; so 
6 neia sie adomai hiahia urina ana amana. Na amu tau 
hiusia oto walana God talaaehana na mai walaana 
7 amu hele susulii urina. Alai oi hono, a Isaia e 
walaa diena ni prophet kau horamiu, e walaa uri, 
8 Mai hanua hou ea adoadomai hiahia aku ani 
qeruqeruda ; 
Na ta na saeda e haatauriau oto. 
9 Na kira a qaoqao ola ni mane oto maatala isieku, 
Mai maani haausulina ikira ani haatolana na mai 
inoni. 
10 Oto easi haraia mai na mai ruruha huna isiena, 
easi tauri munira, Amu qaaronoisuli keu, na saemiu, 

mune taha oto ani: Na masi ola e sili i dawa ne 
esie haamadaa na inoni; na ta na masiola ea kalitaha 
maania dawa, ne masiolani oto eanai haamadaa na 
inoni. Oto alai qaaronoisuli e lae mai, kira asi tauri 
munia, O manatalnia taane uri alai Pharise e toosua 
kau, ana kira ronoa haiwalani? Na ta e alamira 
e tauri, Taana na ola kira hasia na oto a Amaku ileni 
e qake hasia, ne kira anai ehura asia oto. Amu noto 
kau maanira : ikira alaile ea naonao na kira ulu oto. 
Na uri ana na ulu ea taumei naona naite ulu, koro 
anai meni usu oto ilaona na aliholo. Na a Peter e 
alamia easi taudri munia, O ladoa kau na alahuuna 
inihou muniami. Oto easi tauri, Uri iamu noone 
lou amu puo ua? Uri amu qake losaea kau, uri 
taana na ola ea sisili i wawa ne ea ooni oto 1 jeka, 
na kira asi derei oto wai pota? Na ta na moola ea 
kalitaha maania na dawa, ne kira a kalitaha oto 
maania 1 sae; na ikira oto kira anai haamadaa na 
inoni. Ana na moola iniheu e keikei i sae, na uri, 
mai adomaina aela, mai talei horona, mai amoamona, 
mai iona madaa, mai pelina, mai qelu haakaena, mai 
walaana taewau : na moola oto inihou moola ni 
haamadaa na inoni : na ta na nauna oto ani nimamima 
kira qake hodalii ne na inoni esie madaa oto oo ani. 
Na a Jesus e kalitaha oto maania ilehuna, easi 
lae otoi sarohana hanua i Tur na i Sidon. Na liokau, 
na keni ni Kanaan e lae mai keikei 1 sarohana 
hanueni, easi awarasia, e tauri, O amasiau, Lord, 
kalena David; ana kaleku na elekeni siohaana 
e tataala waewae ana na hiona ni orahaa oto' ana. 
Na ta e qake aani alamia oto mala ana na tai 
haiwala. Na alai qaaronoisuli ineia e lae mai kira 
haatohu ana, kira tauri, O unua kau mune lae oto ; 


ana ea awara oto i purikaelu. Na ta e alami easi 


tauri, Kira qake usunainiau oto munira alaile aopa, na 
ta munia mai sheep anā nima Israel e takalo kau. 
Oto easi lae mai i pouruuru honosio, maia na haiwala 
uri, Lord, muni o maiau oto. Na e alamia easi 
taurini munia uri, E qake diena muni ta na mai 
bread ada alai elekale na muni derea oto ana mu usu. 

Na ta e tauri munia, Qaike na, Lord: ana mu usu 


‘noone ea naunaui NA Mal nanani naulaa ea usuusu oto , 

maania na table alai aunada. Oto a Jesus easi alamia 
e taurini munia, Keni hou, na hiwalaimolina amu e 
paina: mala o hiwalaimoli keu ne mune urina oto 
munio. Oto elekeni ineia e mauri oto ana tai maholo 
ni sato ni. 

Na a Jesus e kalitaha oto maania ilehuna, na 
easi lae wai kekena iga ni Galilea; na e hanetaha 
oto wau i hahona na houliwo, easi io iano wai 
lehuna. Na na mai ruruha huna e lae mai isiena, 
na alai tou oto isieda, na alai ulu, alai panu, alai kou, 
na alaile aopa huna, na kira asira oto wau i nadona 
aena Jesus; na e mani haaurira manomano: lai 
hulaana na mai ruruha huna e panarainia oto, maholo 
kira loosia alai panu e walaa taha, alai kou e mauri 
lou, na alai tou e laelae hailiu, na alai ulu e lio 
lou: oto kira asi soihaamanikulua God Israel ana. 

Na a Jesus e hasala mai alai gaaronoisuli ineia 
isiena, easi tauri, Saeku ea amasia oto na mai ruruha 
huna inihou, ana kira io rarao oto isieku oluna na dina 
oto inihou na e qale ola ni na ikira: na nau qake sare 
usunai hiolo ada, mane kira mano toli oto isulia tala. 
Oto mai qaaronoisuli easi taurini munia, Ne kaelu 
anaisi manatainia uritaha na mai bread huza urina na 
na hanua saasala oto inihou, uri muni haapotera mai 
ruruha huna mala inihouni? Oto nea Jesus easi 
taurini munira, E nita hoi bread amiu? Oto kira 
asi unua uri, Tai hiu ile, na na mai kele ia qake 
huna. Oto easi unua mai ruruha huna anai io iano ; 
oto e ta na hiu hoi bread na mai hoi ie ni; oto e 
walaa ni haasaediena easi nisii, easi nii oto wau 
munira alai qaaronoisuli, na alai qaaronoisuli e hai 
niia lou munira mai ruruha huna. Oto kira mani nau 
kira pote : na kira asi toonii na mai naulaa e ore ana 
mai naulaa kira nisii keu, na hiu iteite e honu. Na 
alaile ni e nau na hai mola ni mane, kira qake idumia, 
alai keni na alai elekale. Oto easi usunainia mai 
ruruha huna, na e taelia na iola ikiraelu, easi hula 
wau ana sarohana hanua i Magadan, 

40 


1 


2 
3 


11 


12 


13 


14 
15 
16 


MATTHEW | 16. 1—16 





Na alai Pharise na alai Saduke e lae mai, kira 
malaohonana kira haatohu ana uri mune haatainia 
na haara keikei ileni ada. Na ta e alamira easi taurl 
munira, Ana ea saulehi oto ne amu asi tauri, Banai 
sato taane: ana mai mesi salo molemole isalo. Na 
oto i haahulee uri, Eanai nimo oto siiri : ana mai mesi 
salo molemole i salo na e rorodoa oto. Amu manatal 
ii sulia na maana salo, na amu puotainia oto mai haara 
ana mai maholo. Na qauna ni orahaa na ni amoamona 
ea tau haitalea na haara, na kira sie niia oto na haara 
munira, na ta na haara a Jona na prophet haleite. Oto 
e haitale oto maanira, easi lae oto wau. 

Na alai qaaronoisuli e atoholo oto i apani iga, na 
kira sae rorodoa kira qake aani tola bread ada. Na 
a Jesus easi tauri munira, Amu kenetainiamu oto na 
amu lio talamiu oto ana na leven ikira alai Pharise na 
alai Saduke. Oto kira asi mani haitalei oto maraada, 
kira tauri, Kaelu qake tola bread oto akaelu. Na a 
Jesus e manatainia easi tauri, Tamu alaile ni sae 
ruarua, e ua amu a mani haitalei maraamiu oto, ana 
amu qake tola amiu ani bread? Uri amu qake lio 
saea ua, wa amu qake adomainia na lima hoi bread 
ada lima mola ni maneni na ana enita masi mei amu 
toonii oto? Wa ana na hiu hoi bread ada hai mola 
ni maneni, na ana enita masi iteite amu toonii oto ? 
E ua oto amu qake losaea oto uri nau qake walaa 
muniamu raranana na mai hoi bread? Na ta amu 
lio talamiu oto ana na leven ikira alai Pharise na alai 
Saduke. Oto saeda easi tahania oto ana uri e qake 
unua kau kira anai lio talada oto ana na leven bread, 
na ta ana na maani haausulina ikira alai Pharise na 
alai Saduke. 

Oto a Jesus e hula oto i sarohana hanua i Kaisareia 
Philipi, easi soi haria alai qaaronoisuli ineja, e tauri, 
Mai ruruha huna ea unuunua na Kale ni inoni uri 
atei keu? Oto kira asi tauri, Na maile uri a John a 
Lotomaea ; na na maile uri a Elija: na na maile aopa 
uri a Jeremia, wa naile oto ana mai prophet. Ineia 
asi tauri munira, lamu kau amu a unuunuau uri atei? 
Nea Simon Peter e alamia easi tauri munia, loe oto 

17 a Christ, Kalena God laa mauri. Oto nea Jesus e | 

alamia easi taurini munia, Mane dehidehio oto, 
a Simon Bar-Jona: ana na apu na na hasio e qake 
haatainia oto amu, na ta a Amaku oto ile ea io ileri. 
Na naa tauri lou munio, uri ioe oto a Peter, na uri 
llenina hau inihou na anai tohua oto na soihaataina 
inau; na mal maana para i Hades e sie aani aailaa 
liutahaana. Na anai ta oto munio mai ki ana alahana 
ni leni: na taana na moola o anai hoosii oto mai iano 
ne kira anai hei hoosii lou wai leni: na taana na 
moola o anai luhesii oto mai iano ne kira anal hei lu- 
hesii lou wai leni. Oto easi ereana alai qaaronoisuli uri 
mane kira unu haatai ana munia naile uri neia a Christ. 

Talaae oto ana maholoni a Jesus easi talaai 
haatainia oto munira alai qaaronoisuli ineia, uri na 
holoholo oto ineia mune lae oto wai Jerusalem, na 
mune sape hiito hunahunaa ana alai rato ni mane 
na alai naohana priest, na uri kira anai haamaesia 
oto, na uri kira anai taea oto ana oluna na haudina. 


'Oto a Peter easi kokelainia, easi talaai ere ana, e 


tauri, Amaamasio oto Lord: na holoholo urina esie 
aani toleo. Na ta e alihoi oto, easi tauri munia Peter, 
O tahi oto wau i puriku, Satan: ioe oto na hau ni 
haatoosuau: ana saemu e qake adomainia oto na 
moola a God, na ta na moola na mai inoni. Oto a 
Jesus easi tauri munia alai qaaronoisuli ineia uri, 
Ana naile ea sare luluisuliau, ne mune hehesia oto 
alihoi, na mune suluia oto na ailipou ineia, mune 
si luluisuliau. Ana taana naile ea sare kenetainia na 
maurihaana ne eanaisi tau tekelainia oto: na taana 
naile ea tau tekelainia na maurihaana talaaehana 
inau, ne eanaisi lio haaroia oto. Ana na ola taha 
na inoni anai teria, mala ea hele manoa ahutana 
walumalau oto nana, na oto na lina eanai li tau too 
ana na maurihaana? Wa na ola taha na inoni anal ta 
mune olisia oto na maurihaana ana? Ana na Kale 
ni inoni anai lae oto mai meia na manikuluhaana 
Amana na alai angel lou ineia noone maia; oto ana 
maholoni eanaisi suuola oto munia taana naile isulia 


28 oto mai arikosina inela. E walaimoli naa unua oto 

muniamu uri, Na maile oto hikena alaile ea uraura 
hou, na kira sie mami oto oo hikena na maena, lai 
hulaana kira anai loosia na Kale ni inoni ea lae oto 
mal ana alahana ¡inela. 
7 Oto e ono haudina e mano oto, nea Jesus easi 
toleraelu a Peter, na a James, na a John aulana, 
easi naoda wau, ilenina naite houliwo e tewa, na tal 
ikiraelu maraadaelu: na na sapena easi noi aopa i 
maadaelu ; na na maana easi raa tau taha mala sato, 
na mal tooni ineia e noi rerea oto mala na raa. Na 
lio kau, a Moses na a Elija e haatai adaelu koro wala- 
walaa oto maia. Na a Peter e ala, e tauri munia 
Jesus, Lord e diena nakaelu muni na iona ilehu: ana 
e too i semu, ne nee tohua ilehu na olu apaapa ; 
naile namua, na naile nana Moses, na naile nana Elija. 
Maholo e walawalaa ua, ne lio kau, na masi uru e raa 
e malusiraelu oto : na lio kau, na haiwala e keikei ana 
masi uruni e tauri, A kaleku inihou, laa ni mane inau, 
nau lio saetooana oto; amu tolaana kau. Na alai 
qaaronoisuli ni e ronoa kiraelu asi lahutai oto i maa- 
daelu, kira asi popopolou oto waewae. Na a Jesus 
e lae mai easi hele i sapedaelu easi tauri, Amu sulutae, 
na amu suuri popopolou. Na kiraelu uwaalena ana 
maadaelu na kira qake loosia naile oto na ta a Jesus 
oto maraana. 
Na kiraelu asi siho toli wau maania i houliwo, oto 
nea Jesus easi ere adaelu oto, e tauri, Amu sie unu- 
' unua siena naile ana moola e haatai oto muniomolu, 
' lai hulanaa oto na Kale ni inoni eanai taelai lou maania 
'alaile e mae oto. Na alai qaaronoisuli ineia e soi 
' haria kira asi tauri, Ne e ua kau alai haausuli ea 
* unuunua uri na holoholo oto a Elija mune holai 
' nao oto mai? Oto e alamira e tauri, A Elija ea 
' naonao taane mai, na eanaisi tau dienaana waluola : 
' na ta naa unua oto muniamu uri a Elija e gani hula 
- oto mai, na kira qake manatainia oto, na kira tautau 
' munia Na moola oto isulia saeda. Alihana noone lou 
“ma Kale ni inoni anai sape hiito ada. Oto alai qaa- 
| komoisuji easi manatainia oto uri e walaa munira 
, raranana John a Lotomaea. 

14 Na kira hula oto wau ana mai ruruha huna, otc 
naite inoni e lae mai sulia, e qouruuru honosia, eas 
15 tauri, Lord, o amasia kau a kaleku: ana ea qeuqeu 
na e tola aelana oto: ana ea talei usu oto haahuna 
16 wai duna, na haahuna oto wai wei. Na nau tolea kau 
siena alai qaaronoisuli ioe, na kira qake aani haauria. 

17 Oto a Jesus e alamira e tauri, Qauna ni sae ruarua na 
ni hehesi, na anai io maiamu lai hula inenita ? na 
anai sae malumu kau muniamu lai hula inenita ? 

18 tolea kau mei isieku ilehu. Otd a Jesus e ereana 
oto; na na hiona ni orahaa easi silitaha maania : oto 
elemane ni e mauri oto lou ana tai maholo ni sato ni. 

19 Oto alai qaaronoisuli e lae wai siena Jesus na e qala, 
kira asi tauri, E ua kau ami qake nanama muni paia 

20 oto? Oto easi tauri munira, Ana na hiwalaimolina 
lamu e qake paina: ana e walaimoli naa unua muni- 
amu uri, Ana na hiwalaimolina taane amiu mala oto 
hoi lite ni mustard haleite, ne amu anaisi unua munia 
na houliwo inihou uri, O sulutae maania ilehu o lae 
oto niweu; na eanaisi sulutae oto; na e qale ola 
mune asalamu oto. 

22 Na maholo kira ioio oto i Galilea, nea Jesus easi 
tauri oto munira uri, Kira anai qeloa oto na Kale ni 

23 inoni laona nimada na mal inoni; na kira anai 
haamaesia oto, oto kira anaisi hei taea lou ana 
oluna na haudina. Na saeda easi hu oto waewae 
ana. 

24 Na kira asi siho oto wai Kapernaum, na alaile e 
taria too ro tooha ani inoni kira lae mai siena Peter, 
kira asi tauri, Ni, a haausuli iamu e tata too ro tooha 

25 ni? E asi tauri, Taane siua. Na e hula oto wal 
nima, nea Jesus easi kokea ani soi harilana uri, Ni 
Simon, oa adoadomai uritaha ? alai alaha mai iano, 
kira a taitari tooha ana kira nahei? uri ana alai 

26 kaleda, wa ohia ana alaile aopa? Na easi tauri, Ana 
alaile aopa e ua; oto a Jesus easi tauri munia, Ta- 
laaehana na masiolani alai elekale anai io sapemawa 

27 oto. Ne mane kia haatoosuara, o lae kau wei one, 
o derea wau na hinou, o Wainia mai na hoi iani ea 
holai ala; na o rokasia na dawana, ne O anaisi lio 

haaroia na masi tooha ilalona: o heleana kau, o ta 
kau wau munira arenaku na arenamu. 


18 Oto ana tai maholo ni satoni alai qaaronoisuli e lae 


mai siena Jesus, kira asi tauri, So atei kau e alaha 


2 liutaha oto ana alahana ni leni? Na e haraia oto 


na elekale siena, easi haaurasia oto i matoladaelu easi 


3 tauri, E walaimoli naa unua oto muniamu uri, Ana 


amu qake alihoi oto, muni noi oto mala alai elekale 
haora, ne amu sie aani sili oto wau laona alahana ni 


4 leni. Talaaehana urina taana naile ea haahaoraa 


mala na elekale inihou, ineia otoni e liutaha oto ana. 


5 alahana ni leni. Na taana naile ea totola konia na tal 


elekale mala elekale inihou ana sataku ne ea tola 


6 koniau oto: na taana naile ea haatoosuaa na taile ana 


alaile e haora inihou kira a hiwalaimoli eku, ne e diena 
oto nana muni kire qaroa na hau pulopulo paina 


7 i luena, muni kire si haadodoa wai esi dodo. Ama- 


*silana oto na walumalau ana isulia na moola ni 
haatoosua! ana e sie molahia oto oo uri na moola 
ni haatoosua anai too oto: na ta amasilana oto na 
inoni ni na moola ni haatoosua anai too oto talaaehana 


8 inela! Na. uri ana na nimamu wa na aaemu e haaolao 


oto muni o toosua, ne o tohu mousia oto, o derea oto 
maanio: e diena oto namua muni o sili wau ilaona 
maurina na oa kou wa aaemu ea tou, mane ani too ro 
nimamu wa too ro aaemu kira anai dereasio oto wai 


9 laona duna ea io oto hu. Na uri ana na maamu 


ea haaolao muni o toosua, o akania oto, o derea oto 
maanio : e diena oto namua muni o sili wau ilaona 
maurina ani tai apani maamu haleite, mane ani too ro 
maamu kira anal dereasio oto wai laona gehena ni 


10 duna. Amu lio talamiu oto mane amu maka ana na 


tai ile hikena alaile haora inihou; ana naa unua oto 
muniamu, uri mai angel ikira ileni ea tootoomaia na 


12 maana Amaku ileni Ne amu adoadomai uritaha 


ana? ana naile ea tooana na tanalau ni sheep, na na 
talle oto ea takalo maanira, uri e sie toliasira na siwa 
awala mana siwa, mune lae wai ilenina mai houliwo, 


13 mune haitalea oto ileni e takalo kau? Na uri ana ea 


? 


tau haaroia, walaimoli naa unua oto muniamu, url 

ea saesaediena oto walawala hahia ileni, maania 
hahia siwa awala mana siwa e gake takalo kau. 
Alihana oto lou e gake lae isulia saena Amamiu ileni 
uri muni na taile hikena alaile haora inihou e takalo 
oto. ; 

Na uri ana a ulamu ea tau tataalasio ana ma masi 
orahaa, ne o lae kau, o haananaua kau ana masi ora- 
haani na tai iomoroi oto maraamorol: ana ea taumei 
tolaamu oto, ne o helesia oto aulamu. Na ana e qake 
tola amu, ne o haraia kau naile wa na ro ile ohia, uri 
muni haatoolana oto taana na haiwala ana walana na 
ro ile wa na olu kira a walaa haatoo. Na uri ana 
ea lalawa tola ada, ne O.anaisi unua oto munia na 
soihaataina: na uri ana ea lalawa tola ana -:lou na 
solhaataina, ne muni noi oto mala na laa ana mai 
ruruha aopa wa mala na laa totola tooha. E walai- 
moli naa unua oto muniamu url, Taana na ola amu 
anai hoosii oto mai iano, ne kira sie aani luhasii dto 
wal leni: na taana na ola amu anai luhasii oto mai 
ano, ne kira sie aani hoosii oto wal leni. Na lou naa 
unua muniamu, uri na ro ile hikemiu anai adomai 
hairuru oto ana na masi ola koro anai sukaa oto, ne 
eanaisi urina oto nadarua ana Amaku ilen. Ana 
na ro ile wa na olu ea ruru oto ana na lehu isulia na 
sataku, ne inau oto ilehuna i matoladaelu. 

Mano urina a Peter e lae mai, easi tauri, Lord, a 
ulaku eanal tau tataalasiau oto haaenita ana na masi 
orahaa, na naasi saeasia oto munia ? uri anai hulaana 
haahiu oto? A Jesus easi tauri munia, Nau qake 
unua munio uri, Hanai hula mola ana haahiu:; na ta 
uri, Na hiu awala oto na haahiu lou urina. Talaae- 
hana ine kira alahunainia oto na alahana ni leni uri 
mala naite kin, e sare ii oto isulia mai roroana alai 
hairaretail ineia. Na maholo e talaai ìi oto, kira asi 
tolea oto mai naile isiena, e roroala oto ana na awala, 
ni sinola ni talent. Na ana e qake manatainia oto na 
masiola mune suu roroana ana, ne a alaha ineia easi 
unua walana oto muni kire haaholinainia oto, na a 
hua ineia noone lou na alai kalena na tootoolana, uri 
mune si suu roroana ani. Oto a laa hairaretaini e 

ladamai iano e qouruuru honosia, easi tauri, Alaha 
inau, saemu mune malumu keu eku, na asi suui taane 
munio ahutani oto. Oto a alaha a laa hairaretai ni 
ne saena e amasia oto, oto easi luhasia oto, easi 
saeasia oto munia na masi roroana ine. Na ta a laa 
hairaretai ni e silitaha, e odoia oto na laa hairaretail 
damana, e roroala oto ana na tai tanalau ni penny: 
oto easi tapolia oto, e ini i luena, easi tauri, O suua 
oto na masi 'roroana ine e roroaio. Oto a laa haira- 
retai damana e ladamai oto iano e haatohu ana, easi 
tauri, Saemu mune malumu kau eku, na asi suui taane 
munio. Na e qake sare oto, na e lae wai derea laona 
nima ni hoo, lai hulaana eanaisi suua oto na masi roro- 
anaine. Na alai hairaretai damana maholo kira loosia 
na masiola ni kira taui oto, ne saeda easi bu oto 
waewae, kira asi lae mai i unua siena alaha ikira ana 
waluola kira tauini. Oto a alaha ineia e haraia siena, 
easi tauri munia, Laa hairaretai tataala, inau keu nau 
saeasla oto ahutana na masi roroana ni munio, ana o 
haatohu eku kau ana: ne uri e qake holoholo ioe 
muni o amasia oto a laa hairaretai damamu, mala 
inau oto nau amasio kau? Oto a alaha ineia e 
saewasu oto na e niia oto munia alaile ni haahiito 
ana, lai hulaana eanai suua manoa oto ahutana na 
roroana. Alihana oto lou a Amaku ileni eanai tautau 
urina amiu, ana taana nahei hikemiu oto wai saena e 
qake saeasia oto mai roroana munia ulana. 


19 Na na taulana e urini oto uri maholo a Jesus e unua 


2 


3 


4 

mano oto na mai walaana inihou, easi luluu oto 
maania 1 Galilea, na e lai arapuu oto i sarohana 
hanua i Judea ana apani Jordan qau wau; na na mai 
ruruha huna e luluisulia; na e hauni haaurira mano 
wal lehuna. 

Na alai Pharise e lae mai siena, kira mala ahona 
ana, inaia na haiwala uri, E haidadana ana mai 
haatolana wa qake uri na mane eanai maasia oto na 
hua ineia talaachana taana na moola. Oto e alamira 
e tauri, Uri amu qake saesaea kau uri ile e haaholara 
kau ana talaaehana e haaholara oto na mane na na 
keni, na e tauri oto, Talaaehana na ola ni na inoni 

rarao oto maia hua ineia; na koro anai noia na tai 
masi hesio. Ne ana e urina oto koro qake noi ro ile, 
na ta na tai mesi hesio oto. Hoe na masi ola a God 
e haarurua oto, mane na inoni e opaa oto oo. Kira 
asi taurini oto munia, Ne e ua kau a Moses e unua 
walana uri kira anai niia na usuusu ni maasilana, na 
muni maasia oto? Easi tauri munira, Ana saemiu e 
hau nea Moses e maaiamu oto muni maasia na mai 
hua iamu : na ta e qaike urina oto keikei i talaaehana 
oto mai. Na inau naa unua oto muniamu url, Taana 
nahei ea maasia oto hua ineia, na e qake talaaehana 
oto na amoamona, na eanai tolea naite hua aopa, neia 
ea amoamo oto : na ile ea tolea a kenini kira maasia 
kau, neia ea amoamo oto. Oto alai qaaronoisuli easi 
taurini munia, Ana e urina oto munia na mane ana 
hua ineia, ne e qake diena muni tola hua oto. Na 
easi tauri munira, Kira sie mani karu oto manomano 
ana na haiwala inihou, na ta alaile haleite kira niia 
oto urina munira. Ana na mai halu eunuk oto, na 
kira huta oto urina maania iena nikeda: na na mai 
halu eunuk lou mai inoni e uwelira oto: na na mai 
halu eunuk lou kira uwelira oto maraada isulia na 
alahana ni leni. Ile e madausia oto mune kamishna; 
ne mune karu oto ana. 

Oto kira tolea mai alai elekale siena, uri muni e 
gaonara ana nimana, na mune arenal oto: oto alai 
qaaronoisuli easi ereada. Na ta nea Jesus e tauri, 
Amu toliasira oto alai elekale, na mane amu ere ada 
maania laena mai sieku: ana alaile oto e urina ne 
tootoolada oto ana na alahana ni leni. 

Oto e qaonara oto ana nimana, easi lae oto wau 
maania ilehuna. 

Na lio kau, naite laa e lae mai isiena e tauri, 
Haausuli, na ola taha na anai ta, muni nee karu oto 
ana na mauriha hu nekua ? oto easi tauri munia, 
Eua oto oa soisoi hariau ana na dienana? E taile 
oto haleite e diena : na ta uri ana o sare ta oto muni 
o sili laona na maurina, ne o tolai sulia na mal haa- 
tolana. Oto easi tauri munia, Mai haatolana uritaha 

ni? Oto nea Jesus e tauri, O sie horohoro, O sie 
19 amoamo, O sie pelipeli, O sie qelu wala haakae, O 
adomai hiahia ana amamu na nikemu: na lou, O 
saepaina ana laa auhanua ioe mala oa saepaina amu 
20 oto. Oto masi saanauni easi tauri munia, Ahutana 
na moola hou nau hauni tolai sulii manomano oto 
21 na ola taha e aia ua aku? A Jesus easi tauri munia, 
Ana o sare ta muni o haahui oto waluola, o lae wau, 
o haaholinainia tootoolamu, na o haadoa alaile e qake 
too ola, na o anaisi manatainia oto dienahaana na 
moola namua wal leni: na o lae mai, o luluisuliau oto. 
22 Oto masi saanauni e ronoa haiwalani, easi aliboi oto 
wau ani saehuna : ana ineia oto noone na tootoolana 
e huna oto waewae. 
23 Naa Jesus e tauri munia alai qaaronoisuli ineia, E 
walaimoli naa unua oto muniamu uri, E asaia oto na 
= laa e toorana muni e sili laona na alahana ni leni. 
24 Na naa tauri lou muniamu uri, Eanai madausia taane 
na kamel mune lai tapausu ana maana na hoi nire, 
na oto esie madausia na laa e toorana mune sili laona 
25 na alahana a God. Na mai qaaronoisuli e rono urina, 
kira asi panarainia oto waewae, kira tauri, Hoe taane 
26 atei anai mauri otoni? Oto a Jesus e toomaira, easi 
tauri munira, Moola inihou sie madausia oto mai 
inoni; na ta taana na moola anai meni madausia 
27 God. Oto a Peter e alamia e tauri munia, Lio kau, 
melu atopuri oto ana mai toolamelu manomano, muni 
melu e luluisulio ; ne na ola taha melu anaisi tooana 
28 ani? Na a Jesus easi tauri munieni, E walaimoli naa 
unua muniamu, uri iamu oto alaile amu luluisuliau, 
ne ana na hutana haolu, oto ana maholo na Kale ni 
inoni anai neku ilenina na lehu ni neneku ineia e 
manikulua, ne iamu lou amu anai neku oto ilenina 
mai lehu ni neneku awala mana rua, muni iira mal 
29 komu ni Israel awala mana rua. Na taana nahei e 
atopuri oto ana mai nima, wa ana alai ulana, wa alai 
iniena, wa ana amana na nikena, wa ana alai kalena, 
wa ana na masi mado, tohu tohuna na sataku, neia 
anai karu haatanalau oto otitani, na anai hele susuli 
30 oto ana na mauriha hu, Na ta alaile huna e nao kau, 

ne kira anai haipuri oto; na alaile e haipuri keu, 


20 ne kira anai nao oto. Ana na alahana ni 


14 


leni mala oto na inoni na aunani nima, e. 
isitaha oto i mahuohuo muni holia na maile muni 
dauma kau laona lalo ni vine ineia. Na e haalu 
oto munira alai daudauma ana na tai penny horana 
na tai haudina, easi usunainira oto wai laona na 
lalo ni vine ineia. Oto e hei isitaha lou ana oluna 
na maholo ni sato, na e loosia na maile aopa lou e 
talei uraura oto mola i heraniusina; na easi tauri 
munira uri, Amu lae noone wau laona lalo ni vine, 
naasi holiamu taane mala e haidadana ana. Oto kira 
lae oto wau. Na e hei isitaha lou mala ana onona na 
ana siwana na maholo ni sato, na e hai taurini lou. 
Na mala ana maholo ni sato na awala mana etana e 
hai isitaha lou, na e odoia lou na maile aopa e uraura ; 
oto easi tauri munira, E ua oto amu a talei uraura 
rodomai urini? Oto kira asi taurini munia, Ana 
naile e qake holiemelu e ua. Neia asi tauri munira, 
lamu lou amu lae oto wau laona lalo ni vine. Na 
e saulehi oto, ne na laa aunani nima e tauri munia 
na laa ni lioisuli ineia uri, O soira mai alaile e 
dauma kau, o niia oto na waaitada munira, o talaae 
kau ana alaile e haipuri kau oasi lai hula ana alaile e 
nao. Oto alaileni e lae mai kira holira kau ana 
maholo ni sato na awala mana ruana, ne kira mani 
ado oto ana na penny. Na alaile e nao kau e lae mai 
na kira mani unua oto uri na waaitada anai peina ; 
na ikira noone lou kira mani ado oto ana na penny. 
Na kira ado oto, ne kira asi papanurunuru honosia 
laani na aunani nima kira tauri kau, Alaile inihou e 
haipuri kau ne kira dauma kau na tai maholo ni sato 
mola, na o haaolara oto muni kire haidadana amelu, 
na e tola aela amelu ana na haiatowa na ana na 
madorona. Na e alamia naite laa hikeda e tauri, 
Malahuku, nau qake aani tau aelaamu : uri kara qake 
haalu oto ana na penny? So o ta kau na masiola ine 
e haidadana amu, na o lae oto wau ; saeku oto muni 
nee nii munia laa e haipuri hou mala oto munio ni, 


15 Uri e qake lae sulia na holoholo muni nee tautau 

isulia saeku ana na moola inau? na uri maamu e. 
aela, ana inau nau diena? Alihana oto alaile e nao 
kau ne.kira anai haipuri oto, na alaile e haipuri kau 
ne kira anai nao oto. 

Na a Jesus e hanetaha oto wal Jerusalem, oto easi 
hoara alai qaaronoisuli awala mana rua, na e ere 
laelae munira easi tauri, Lio kau, kaelu a hanetaha 
oto wai Jerusalem inihou; na kira anai qeloa oto na 
Kale ni inoni munira alai naohana priest ikira alai 
haausuli; na kira anai ii maeana oto, na kira analsi 
qeloa oto munira alai ruruha aopa, uri muni kire 
koeana, na muni rapusilana, na muni haakukulana 
oto ilenina na ailipou : oto ana oluna na haudina kira 
anal taea lou. 

Oto ana maholoni a nikena ro kalena Sebede e lae 
mai siena, kiraelu na ro kalena oto, e pouruuru oto 
honosia e haatohua na masiola ana. Na easi tauri 
munia, Na ola .taha oa haihunia? Oto ineia uri, O 
unua oto walamu uri na ro kaleku inihou koro anai 
neku oto, naile i qaloqalomu, na naile i maumaulimu, 
wau ana alahana ioe. Na nea Jesus easi alamia e 
tauri, Saemolu e qake taha ana na masiola ni molu a 
haatohu ana. Uri moro anai tonohia taane na kaokao 
ni na anai tonohia oto? Oto ikoro munia uri, Taane 
siua. Basi tauri munirarua, Moro anai tono taane 
ana kaokao inau: na ta na nakuna i qaloqaloku na i 
maumauliku e qake holoholo inau muni nee niia munia 
naile, na ta nada alaile a Amaku e tau akau ana 
munira. Na alai awala e ronoa urina ne saeda easi 
talaai aela munia na ro haiulana. Na ta a Jesus e 
solra wai siena, easi tauri, Amu manatainia oto uri mai 
alaha ikira mai ruruha aopa kira a alaha oto honosira, 
na uri mai inoni peina ikira kira a haahaaraira oto. 
Na esie aani urina oto amiu : na ta naile hikemiu ea 
sare alaha oto isiemiu ne muni e raretainiamu oto ; 
na naile hikemiu ea sare noi naohana inoni oto 
amiu, ne mune dauma oto namiu : mala kau na Kale 
ni inoni e qake lae mai uri muni kire raretainia, na ta 
muni e raretainira oto, na mune niia oto na mauri- 
haana na tapa olita nana na mai inoni huna, 

29 Nae usutaha oto keikei i Jeriko, na na mai ruruha 
30 huna e luluisulia oto. Na lio kau, na ro ulu koro 
naku oto i kekena tala, na maholo koro ronoa uri a 
Jesus ea liu, ne koro asi ulo uri, Lord, o amasiemerel, 
31 laa Kalena David. Oto mai ruruha huna e ere adarua, 
uri muni koro e noto oto: na ta koro asi ulo paina 
koro tauri, Lord, o amasiemerei, laa Kalena David. 
32 Na a Jesus e ura noto, easi soi.rarua wai siena, e 
tauri, Na ola tahani saemoro ana uri muni nee ta 
33 namoroi? Oto ikoroi munia uri, Lord, maamerei 
34 mune lio lou. Oto a Jesus saena easi amasirarua 
kau, na e hele hahia maadarua: na laulau koro hai 
lio oto lou, na koro asi luluisulia. 
21 Na kira hula karainia oto i Jerusalem, na maholo 
ikira horana oto i Bethphage, sulia houliwo i Olivet, 
nea Jesus easi usunainia ro qaaronoisuli, e tauri 
2 muni rarua uri, Moro lau kau wei poona horamoroi, 
na laulau moro anai lio haaroia na ass kira qaroa, na 
na kaleni ass lou meia: moro luhasirarua oto moro 
3 tolerarua mai isieku. Na ana naile ea taumei unua 
na masiola muniomoro, ne moro anaisi tauri, A Lord 
oto ea sare too adarua ; na eanai tolenani usunaini- 
4 rarua mai. Ne kira taui ahutana na moola inihou uri 
muni haatooa oto na haiwala ni na prophet e unua 
kau uri, 
5 Amu unua munia a kenini kalena Sion, uri, 
Lio kau, a Kin ioe ea lae oto mai siemu, 
E manata oto, na e taelia na ass, 
Na na kaleni ass. 
6 Na e ro qaaronoisuli ine koro lae oto wau, koro asi 
7 taui oto mala a Jesus e hatonai ola munirarua, na 
koro tolea oto mai na ass ine, na na kaleni ass lou, 
na koro holasia mai tooni ikoroi i koludarua: na 
8 ineia e taelirarua oto. Na na pulita paina ana mai 
ruruha huna e holasia mai tooni ikira honosia tala ; 
na na maile aopa e lisia mai sasarani ei, kira asi 
9 holasii honosia tala. Na na mai ruruha huna e lae 
wal naona, na na maile aopa e luluisulia, kira asi ulo 
oto, kira tauri, Hosana munia Kalena David: Dedi- 
dehia oto a laani ea lae oto mai ana satana Lord; 

Hosana wai salo. Na e hula oto wai Jerusalem, ne 
ahutana hanua e maoloolo, kira asi tauri, Atei keu 
inihou? Oto mai ruruha huna uri, A prophet inihou, 
a Jesus, laa ni Nasaret i Galilea. 

Na a Jesus e sili wal nima ni mane a God, na easi 
paira ahutana alaile e hohoro na e holiholi laona 
lolata ni mane, na e qelusia oto mai table alaile e 
oliolisi tooha, na mai lehu ni neneneku alaile e haaho- 
linainia mai tagataqaruru; oto easi tauri munira, 
Kira usua kau uri, Kira anai saea.obto nima inau uri 
na nima ni arenaina : na iamu oto amu haaolaa muni 
noi hahale ikira mai horohoro peli. Na alai ulu na 
alai tou e lae mai siena i lolata ni mane: oto e hauni 
haaurira mano. Na alai naohana priest na alai haau- 
suli e loosia mai anoa e tavini, na alai elekale ea 
mamawasia i lolata ni mane, ani haiwala uri, Hosana 
munia Kalena David; oto saeda easi aela oto, na 
kira asi tauri, Laa hou, oa roronoi taane na moolan' 
kira a unuunui? Oto nea Jesus munira uri, O siua 
uri amu qake aani saéa uri, Maania dawada mai ele 
kale ikira mai kaakae o rodia oto na haasaedienana ? 
Oto easi lae oto maanira, easi isitaha oto maania 
i poona e lae wal Bethania, na e maahu oto ilehuna. 

Oto i haabulee e oli lou i poona, na e hiolo. 
Na e loosia na fig i kekena tala, oto easi eeli talea, 
na e qake haaroia na hoi fig ana, tae mai apaapani fig 
haleite; oto easi tauri munia uri, Mane na hoi fig e 
tatalaae lou emu oto oo. Na laulau fig ine e tole- 
nani mae oto. Na alai qaaronoisuli e loosia urina, 
kira asi panarainia kira tauri, E ua kau fig inihou e 
tolenani mae oto urini? Na a Jesus e alamira e 
tauri, E walaimoli naa unua muniamu uri, Ana na 
hiwalaimolina taane amiu, na oto amu qake sae 
ruarua, ne amu sie ta oto haleite mala kira ta munia 
fig inihou, na ta mala amu anai unua munia na hou- 
liwo inihou uri, O sulutae, muni kire dereo oto wai 
esi, ne eanai urina oto. Na taana na moola amu anal 
haatohu eni ani arenaina, na ani hiwalaimolina, ne 
amu anai meni akaurisii oto. 

Na e sili oto wai laona lolata ni mane, na alai nao- 

mal sulia maholo e haabaausuli, oto kira asi tauri, 
Ana na nanamana uritaha oa tautaui na moola inihou- 
ni? na atei e ta na nanamana inihou munio? Oto a 
Jesus e alamira easi tauri, Inau noone lou na anai soi 
haria na tai masiola amiu, na ana amu a taumei unua 
isieku, ne inau noone lou na anaisi unua i siemiu ana 
na nanamana uritaha naa tautaui na moola inihou. 
Na lotomaea a John e keikei ihei ni? e keikei ileni 
wa e keikei ana mai inoni ohia? Oto kira asi meni 
tau haitalea maraada, kira tau uri, Ana kaelu a tau- 
mei unua uri, E keikei ileni; neia anaisi unua muni- 
kaelu uri, E ua kau amu qake hiwalaimoli ana? Na 
ta ana kaelu a taumei unua uri, E keikei ana mai 
inoni; kaelu a maaunira oto na mai ruruha; ana 
ahutana mai inoni kira mani unua oto uri a John na 
prophet oto. Oto kira asi alamia Jesus, kira tauri, 
Melu puo oto ana. Oto easi tauri lou munira, Inau 
lou nau sie aani unua oto muniamu ana na nanamana 
uritaha naa tautaui na moola inihou. Ne amu ado- 
mai uritaha? Naite inoni e too ro kalena oto; na e 
lae wai siena na naohana kale, e tauri, Kaleku, o 
lai dauma siiri i lalo ni vine. Oto e alamia e tauri, 
Nau lalawa: na e haawali kau easi adomai oli e lae 
oto wau. Na e lae lou siena ruana, na e hei taurina 
lou. Oto e alamia e tauri, Inau oto, maa, na e qake aani 
lae. Hoe atei laa hikedarua e haatooa saena amana? 
Oto ikira uri, Na naohana kale eua. A Jesus easi 
tauri munira, E walaimoli naa unua oto muniamu, uri 
alai totola tooha na alai repi kira anai meni sili oto 
i naomiu laona alahana a God. Ana a John e lae oto 
mai siemiu ana tala ni odotaina, na amu qake hiwala- 
imoli ana : na alai totola tooha na alai repi kira hiwa- 
laimoli ana: na lamu oto, maholo amu loosia, ne 
amu qake adomai oli oto, muni amu e hiwalaimoli 
ana. 

Amu ronoa naite alahuune aopa lou: Naite 
inoni na aunani nima e hasia na lalo ni vine na 
e paraparasia oto, na e elia na kilu muni uriuri 
menasia na mai huahua ilaona, na e tohua na nima ni 

kakakali, oto e maaia kau munira alai deudeuma, na e 
lae oto ana naite hanua aopa. Na ana halisi ni vine 
e karainia oto, easi usunainia oto alai hairaretai ineia 
isiena alai deudeuma, uri mune helesia oto mai hua- 
huani ola ana. Na alai deudeuma e tapolira alai 
hairaretai ineia, kira rapusia naile na kira horoia naile, 
na naile kira saunia ani heu. Na lou, easi usunainia 
alai hairaretai aopa lou e huna liutahaana holai nao : 
na kira hai tautau urina lou ada. Na e haawali kau 
easi usunainia kalena isieda, e tauri, Kira anai 
adomai hiahia ana kaleku ohia. Na alai deudeuma 
ine maholo kira loosia kalena kira asi meni wala uri 
maraada, So a oliolita oto inihou; kaelu keu, kaelu 
e haamaesia oto, muni kaelu e hele oto nakaelu ana 


j) na hanua ni hele susuli ineia. Oto kira asi tapolia, 


kira derea oto i koluna para ana lalo ni vine, kira asi 
haamaesia oto. Hoe na aunani lalo ni vine ine ea 
taumei lae mai, neia anaisi uara alai deudeuma ine? 
Kira asi tauri munia, Neia anai horo suuheinia oto 
alaileni e tataala, na eanai maaia na lalo munia alai 
deudeuma aopa, na kira anaisi ta taane munia ana 
mai huahuani vine oto isuli helisi ni vine. A Jesus 
easi tauri munira, Uri amu qake aani saesaea uri ana 
mal usuusu uri, 

Hau alai tautau nima e lalawasia kau, 

Tai ineia oto inihou kira taua oto mune noi susuha 

pani: 

Ea keikei ana a Lord inihou, 

Na anoa oto i maaka ? 
Talaaehana ine naa unua muniamu uri, Kira anai 
taasia oto na alahana a God maaniamu, na kira 
anaisi niia oto munia naite ruruha aopa eanai hunu 
oto ana mai huahua ani. Na ile oto ea taumei usu 
tooana oto na hau inihou eanai malelete oto: na ea 
taumei usu oto ilenina naile ne eanai hita tatanainia 
oto mala mai uuni mado. Na alai naohana priest na 
alai Pharise e ronoa oto mai alahuuna ineia, kira asi 
losaea oto uri e walaa raranadaelu. Na kira sare 
tapolia oto na ta kira maaunia mai ruruha huna, ana 
kira mani unua oto uri neia na prophet. 


1—16 MATTHEW 


29 Na a Jesus e alamira e hai walaa lou munira ani ala- 

11 

2 huuna e tauri, kira alahuunainia oto na alahana 
ni leni uri mala oto naite kin, e tau aharota nana 
kalena, na e usunainia oto alai hairaretai ineia muni 
haraia oto alaile kira haaronora kau ana aharota: na 
kira qake sare lae oto mai. Na e hai usunainia lou alai 
hairaretai lou aopa, e tauri, Amu unúa kau munia alai- 
leni kira holai haaronora uri, Lio kau,nau hele manoa 
oto na mai haaliana : kira hunua oto na mai keu na mal 
kale ni keu kira sanonii, na waluola e akau taane oto: 
amu lae mai ana aharota. Oto kira mani maka ana, kira 
lae hailiu oto, naile oto i lalo ineia, na naile oto i ho- 
horo: na alaile aopa e tapolia alai hairaretai ineia, kira 
lomosira kau, kira asi seunira oto. Oto a kin easi 


saewasu oto; na e usunainia oto na apani mae, na e | 


horo suuhainia oto alaile ni e talei horohoro urina, na 
e unua oto na poona ikira. Oto easi tauri munia alai 
hairaretai ineia uri, Waluola ana aharota e akau 
taane oto na ta alaile ni kira haaronora kau kira qake 
malisina oto. Hoe amu lae oto wau ana mai hahari 
ni tala, na ahutana alaile amu anai odoira kau, ne 
amu haaraira oto munia aharota. Oto alai hairaretai 
ine e silitaha oto wai sulia mai maana tala paina, kira 
asi haarurura ahutana alaile kira odoira kau, na maile 
e diena na na maile lou e aela: oto lehuni kira tau 
aharota ana e honu oto ana mai hanúa e ruruni. 
Oto maholo a kin e sili mei uri muni loosia alaile e 
ruruni, ne easi loosia naite laa e qake tooni ana na 
tooni ni aharota: oto easi tauri munia, laa malahuku, 
e ua oto o sili mei ilehu na o qake tooni ana na tooni 
ni aharota? Oto e noto e qale nu. Oto a kin easi 
tauri munia alai hairaretai uri, Amu hoosia kau na ro 
aaena na na ro nimana, na amu derea oto wau ilaona 
rorodoa paro isinaha ; lehu na takona ana na na nana- 
nadi nihona. Ana kira haraia oto na maile huna, na 
kira lio hilisia mola na tootai ile. 

Oto ana maholoni alai Pharise e lae wau, kira asi 
ruru wala oto uri muni kire noia na lolohuna nana 
maholo ea walawalaa. Oto kira asi usunainia oto 
alai qaaronoisuli ikira isiena, na na maile lou e lului- 

sulia Herod, kira asi tauri, Haausuli, ami manatainio 
oto uri o walaimoli oto, na uri oa haahaausuli ana na 
holoholo a God ani walaimolina na o qake poosuaa 
ana mai inoni: ana o qake aani lio hilisia na inoni. 
So o unua kau muniemi, oa adoadomai uritsha? E 
haidadana oto ana mai haatolana muni wili tooha 
munia Kaisar wa qaike? Oto nea Jesus e lio saea 
na kaena ikira easi tauri, Alai oi hono, e ua amu a 
malamalaahona aku? Amu haatainia kau eku na 
masi toohani kira unua muni niilana. Oto kira asi 
niia wau na penny munia. Oto easi tauri munira, 
Nununa atei keu inihou, na usuusu ana atei ne 
ilenina? Oto kira asi tauri munia, Ana Kaisar e ua. 
Oto easi tauri munira, Ne talaaehana ine amu haa- 
puosia munia Kaisar na moola a Kaisar, na munia 
God na moola a God. Oto kira rono urina, kira asi 
panarainii, na kira lae oto maania, kira asi oli oto 
wau. 

Oto ana tai haudina ine alai Saduke e lae mai isiena, 
alaileni ea unuunua uri na sulutaena gpike oto: na 
kira asi soi haria, kira tauri, Haausuli, nea Moses e 
tauri, Naile ea taumei mae oto, na e qake too kale, 
ne a ulana oto mune tolea naona, na mune haahutaa 
oto na elekale munia aulanani. Ne amelu urina e hiu 
haiulana oto : na a naohana laa e tola hua oto e mae, 
nae e qake too kale, na e toliasia hua inela munia 
aulana ; oto na ruana e urina lou, na na oluna, na na 
hiu mane ni kira mani urina. Oto a hueni easi mae 
oto i purida manomano. Hoe ana na sulutaena atei 
keu hikena na hiu maneni anai tooana oto? ana kira 
mani tolea kau. Na ta a Jesus e alamira e tauri mu- 
nira, lamu oto amu a adomai takalo, ana amu qake aani 
manatalnia oto na mai usuusu wa na nanamana a 
God. Ana kira sie tootoo hua oto wa kira e tootoo 
poro wau ana na sulutaena, na ta kira a urihana oto 
alai angel ileni. Na ana na sulutaena ikira alaile e 
mae oto uri amu qake saesaea kau na haiwala ni a 
God e unua oto muniamu, uri, Inau God a Abraham, 
na God a Isaak, na God a Jakob? Na nea God e 
qake God oto ikira alaile e mae, na ta ikira alaile oto 

33 e mauri ua. Oto mai ruruha huna e ronoa kau, ne 
kira asi panarainia na maani haausulina ineia. - 

34 Na ta alai Pharise ana kira ronoa kau uri e ere haao- 

359 laa alai Saduke, ne kira asi ruru. Na:naite laa hikeda. 
laa haausuli, e soi haria kau, e malaahonana, e tauri, 

36 Haausuli, na haatolana ihei e liutaha otọ ana mal 

37 haatolana? Oto easi tauri munia, O anai saepaina 
ana a Lord God ioe oto ana ahutana na saemu, na 
ana ahutana na maurihaamu, na ana ahutana na 

38 mal adomaina amu. Neia oto inihou na haatolana e 

39 liutaha oto na na naohana haatolana oto. Na na 
ruana lou urina uri, O anai saepaina oto ana a laa 

40 auhanua ioe mala oa saepainaamu oto. Ahutana 
mai haatolana na mai prophet kira a hauni kuku oto 
ana ro masi haatolana inihou. 

41 — Na alai Pharise e ruru ua, nea Jesus easi soi harira 

42 e tauri, Amu a adomal uritaha ana a Christ? Kale- 
na atei keu ineia? Kira asi tauri munia, Kalena 

43 David e ua. Oto ineia munira, Ana e urina e ua 
kau a David e haorainia oto ana na Hiona uri a Lord, 
e tauri, l 

44 A Lord e walaa munia Lord inau, uri, 

O naku oto i qaloqaloku 
Hulaana na anaisi noia oto mai maeloona ioe i oro- 
hana aaemu ? 

45 Ana a David e haorainia uri a Lord, ne ea noi kale- 

46 na lou uritaha? Na naile oto e qake aani alamia oto 
oo, wa naile e qake adomai mousia oto talaae ana hau- 
dina ine mune soi haria lou oto oo. 


23 Oto a Jesus e walaa munira mal ruruha huna ikira 

alai qaaronoisuli lou ineia, e tauri, Alai haausuli 


na alai Pharise ea neneneku ilenina lehu ni neneku a 
3 Moses: talaaehana urina taana na ola kira a haatola- 


lemu eni ne amu hauni taui oto na amu tolai sulii oto: 
na ta amu suuri hele isulia na daulada; ana kira a 


4 talei walawalaa mola, na kira qake hele isulii. O 
siua, kira a hoosii mai tolana e hia na e ponapona, 


kira asii noii i gauna apaapana mai inoni: na kira 


5 gake sare susueinii ana na tal kiikii ada. Na ahutana 
mai daulada kira a tautaui uri muni mai inoni e adera : 

MATTHEW 23. 6-22 
ana kira a haapainaa mai philakteria ikira, na kira a 

6 haatewaa na mai nononi tooni ikira, na kira a sasare 
tooana na mai gauni tolina ana mai nauha, na mal 
7 naohana lehu ni neneku wai nima ni ruru, na url 
muni mai inoni e haasaedienara laona mai heraniusina, 
8 na uri muni mai inoni e saesaera uri, Rabi. Na kira 
sie saesaeamu uri Rabi: ana na tai ile oto a haausuli 
9 iamu, na iamu oto alai heiulana. Na iamu sie sae- 
saea naile uri amamiu mei iano: ana na tai ile oto a 

10 Amamiu, ile oto ileni. Na lou kira sie saesaeamu url 
mal master: ana na tai ile oto a master lamu, nea 

11 Christ oto ni. Na ta ile e alaha hikemiu ne eanai noi 

12 hairaretai iamu. Na taana naile ea haapainaa mara- 
ana, ne kira anai haahaoraa oto;*na taana naile ea 
haahaoraa maraana, ne kira anai haapainaa oto. 

13 Na ta amaamasilemiu, alai haausuli na alai Pharise, 
alai oi hono! ana amu a hohono honosia na alahana 
ni leni mpanira mai inoni: amu qake sili weu mara- 
amiu ilalona, na alaileni ea tau ni sili weu ne amu 
qake toliasira muni sili oto wau. 

15  Amaamasilemiu, alai haausuli na alai Pharise, alai 
oi hono! ana amu a kalia oto na asi na na hanua hu 
mune haaolaa na tai proselut; na maholo e noi prose- 
lut oto, ne amu asi haaolaa mune noi kale ni gehena 
liutaha amiu oto haarua. 

16  Amaamasilamiu, alai naonao e ulu, na amu a tauri, 
Naile ea taumei ere haitakoia na Nima Maea, ne e 
qake ola oto; na ta naile ea taumei ere haitakoia mai 

17 gold ana Nima Maea, ne easi roroala oto. Alai qeu, 
alai ulu: ana.na masi ola ihei e hia, uri mai gold, wa 

18 Nima Maea ohia ea haamaeaa mai gold? Na lou uri, 
Naile ea ere haitakoia na pirupiru, ne e qake ola oto : 
na ta naile ea ere haitakoia na niina ea naku ihahona, 

19 ne easi roroaia oto. Alai ulu: ana na masi ola ihei 
e hia, uri na niina, wa na pirupiru ohia ea haamaeaa 

20 na niina? Talaaehana urina ile ea ere haitakoia na 
pirupiru, ea ere haitakoia oto na pirupiru, na na moola 

21 lou ihahona. Na ile ea ere haitakoia na Nima Maea, 
ea ere haitakoia oto na takoia lou a laa ea neneku 

A ana. Na ile ea ere haitakoia ileni, ea ere haitakoia 

oto lehu ni neneku a God, na takoia lou a laa ea 
neneku ilenina. 

Amaamasilemiu, alai haausuli na alai Pharise, ala 
oi hono! ana amu a niia oto na tanahuluana ana mai 
nonoisuli na mal kakapo na mai mahe, na amu a tolias 
oto na moola e hia oto liutaha ana na holoholo, uri na 
lina, na na amasina, na na hiwalaimolina : na na holo- 
holo oto iamu uri mune taui na maile hou, na muni 
amu esie toliaa oto na maile ni. Alai naonao e ulu, 
amu a sasali asia na sime, na amu a onomai heileku 
ana na kamel. 

Amaamasilemiu, alai haausuli na alai Phariso, alai 
oi hono ! ana amu a hoda rerea ana na koluna mai kao- 
kao na mai nifha, na ta wai laloni.oto kira honu oto 
ana isulia mai kaena na mai hele launa. Laa Pharise 
ulu, O holai hodalia kau lalona kaokao na nima, uri 
muni koludarua e rerea oto lou. 

Amaamasilemiu, alai haausuli na alai Pharise, alai 
oi hono! ana amu urihana oto mai kiliqeu kira mole 
rerea ani, na loosilani mola mai haatai uri kira hinolia, 
na oto wal laloni kira honu oto mola ana mai susuli, 
na ana taana na ola e wasu. Alihana noone lou ¡amu 
amu a ura haatail munira mai inoni uri amu odotai, na 
wal lalomiu oto amu honu oto ana na oi honona na! 
na tataalana. 

Amaamasilemiu, alai haausuli na alai Pharise, ala: 
oi hono! ana amu a sio tete honosia mal kiliqeu ikira 
mai prophet, na amu a haalaunia mai lehu kira haito- 
lia alai prophet ani, ani walaanma uri, Ana melu io 
kau ana mai haudina mai amamelu, tane melu 
qake loko maira ana na apuna alai prophet. Ne 
amu a walaa haatoo muniamu, uri iamu mai kalena 
alaile e saunira alai prophet. 

Ne talaaehana urina amu haahonua oto na tohoto- 
hota mai amamiu. Alai maa, alai kale ni maa, amu 
anal tehisia uritaha na lina ni gehena? Talaaehana 
uriya, lio kau, naa usunainia oto alai prophet wai 
siemiu na alai salemai lou, na alai haausuli: na 
maile ada amu anai horoira oto, na ani lupu rakomai 
nira ilenina ailipou; na na maile lou ada amu anai 

repusira oto laona mai nima ni ruru iamu, na ani tola 
tatanainira oto maania naite hanua takoia naite hanua 
aopa ; uri muni apuna alai odotai kira haahesia oto i 
mado e lalako manomano hahiamu, keikei ana apuna 
Abel a laa odotai lae hula mai ana apuna Sakaria 
kalena Barakia, amu talei horo taewau ana i matolana 
nima maea na na pirupiru. E walaimoli naa unua 
muniamu uri, Ahutana na moola hou anai lalako oto 
manomano hahia na qauna inihou. 

Laa Jerusalem, Jerusalem, ile ea sausaunira alai 
prophet, na ea saunira ani heu alaile kira a usunainira 
oto wau takoia ! haaenita oto laani naa sasare ta muni 
siokonia mai kalemu, mala na kua ea siokonia mai 
kalena i orobana apaapana, na iamu oto amu lalawa ! 


Lio kau, kira lae oto maania nima iamu na e maanao 


oto. Ana naa unua muniamu uri, Talaae oto inihou 
amu sie hai loosiau lou, lai hula ana amu anai unua 
uri, Dehidehia a laani ea laelae oto mai ana satana 
Lord. l 
Na a Jesus e silitaha maania lolata ni mane easi 
laelae oto wau ; na alai qaaronoisuli ineia e lae mai 
siena uri muni kire haatainia mai nima munia ana 
lolata ni mane. Na ta e alamira e tauri, Ni, amu a 
loosia ahutana na moola hou? e walaimoli naa unua 
muniamu uri, Kira sie toliasia oto na hau ilehu muni e 
samanai llenina na hau, na kira anai oho asii mano- 
mano. | | 
Na maholo e naku ilenina houliwo i Olivet, ne alai 
qaaronoisuli e lae mai siena na e qala oto kira asi 
tauri, O unua kau siemelu, na maholo uritaha ni na 
moola inihou anai too oto ana? wa na taha kau na 
haara ana o anai haatal mei, na oto ana na haamano- 
lana na maholo? Na a Jesus e alamira easi tauri, 
Amu lio talamiu oto mane naile e haatakalo iamu. 
Ana na maile huna anai lae mai ana sataku, maia na 
haiwala uri, Inau oto a Christ; na kira anai haataka- 
lora na maile huna. Na amu anal ronoa mal mae na 
mai tataloha ani mae: amu lio munia, mane saemiu e 
kutekute : ana e sie molahia kau, na na moola inihou 
anai too taane oto; na ta na haamanolana qaike ua, 


61 


24. 


7 


8 
9 


22 


23 


7—24 


MATTHEW 


Ana na ruruha anai taelai honosia na ruruha, na na 
alahana honosia naite alahana: na mai nunu na mai 
hiolona anai tola ana na maite hanua. Na ahutana 
na moola hou na talaaehana na mai hiitona. Ana 
maholoni kira anai qeloamu oto munia na tauneinila- 
miu, na kira anai horo mae amiu: na amu anai noi 
na ola ni tau noraupu munia ahutana mai ruruha 
talaaehana na sataku. Na oto ana maholoni na maile 
huna anai toosua oto, na kira anai heiqelogelora, 
na kira anai heihei tau noraupu. Na mai prophet 
haakae huna anai taelae oto, na kira anai haatakalora 
na maile huna. Na ana na tataalana anai aalai, ne 
na saedienana mal hanua huna anai noi wawai oto. 
Na ta naile ea io susu oto taraurei hulaana na 
haamanolana, ile e urina anai meuri oto. Na kira 
anai houleinia na tataloha diena hou ana alahana ana 
ahutana walumalau munia na ola ni unu haatoo 
munira ahbutana na mai ruruha; mano urina na 
haamanolana anaisi too oto. 
Talaaehana urina maholo amu a loosia na moola ni 
mamakolasii ea taua hanua mune maanao oto, a 
Daniel e walaa kau raranani, ea ura oto ana na lehu 
ni mane (ile ea saisali mune adomai sae oto ani), ne 
mabholo urina alaile i Judea muni kire tahi oto i tolo: 
na naile i koluhana nima mane hai sili lou i nima 
mune luui na moola wai nima ineia; na ile i lalo 
mane oli lou i poona mune ta na tooni ineia. Na 
amasilana oto alai keni e hia oto na alaile ea haahaa- 
susu ana mai maholo urina! Na amu haahaatohu 
keu mane na maholo ni tehi iamu e too ana aau, wa 
ana haudina ni sabbath: ana mai dina ine mai rako 
aelana anai siho oto, e qake rako aelana oto urina kei 
ana talaaehana walumalau hula mai inihou, qake oto 
na, na esie hai urina lou ana na dina. Na uri ana 
kira qake haakokoi oto mai dina ine taane haaurilana 
na inoni qake oto: na talaaehana oto alaile kira lio 
hilisira ne kira anaisi haakokoi oto mai dina ine. 
Ana maholoni uri ana naile ea tauri muniamu uri, 
Lio kau, a Christ oto nihou, wa url, Ineia niweu; 


24 mane amu hiwalaimoli ana. Ana mai Christ haakae 

na mai prophet haakae anai sulutae, na kira anai 
haatainia oto na mai haara paina na na mai anoa ; uri 
muni haatakalora alaile kira lio hilisira kau, ana ohia 


eanai madau urina. Lio kau, inau nau unu akau 


muniemu eni. Ne uri ana kira a taumei unua muni- 
amu uri, Lio kau, ineia oto laona hanua sala; mane 
amu sisilitaha : Lio kau, ineia oto laona atohono ; ne 
mane amu hiwalaimoli ana. Ana mala kau na 
nanalia ea nanariroa wai qaalana sato na kira a loosia 
lae hulaana. suulana sato; ne eanai urina lou ana 
haataina mai ana na Kale ni inoni. Na rae ea taumal 
io oto ana na lehu, ne mai hada anai meni loko oto 
ilehuna. 

Ne oto laulau, i purina masi siohaana ana mai dina 
ine, ne na sato anaisi ulua oto maana, na na waro- 
waro sie toliasia lou raranana, na mal uuiheu anal 
usu oto maania salo, na moola aaillaa ileni anai 
maoloolo oto: na ana maholoni na haara ana na Kale 
ni inoni eanai haatai wei salo: na lou ana maholoni 
taana na komu ni inoni ana walumalau eanai nara 
oto, na kira anai loosia Kale ni inoni ea laelae mai 
ilenina mai salo maia na nanamana na na manjkulu- 
ana paina. Oto neia anai usunainia oto alai angel 
ineia maia uhi painalana na ahuri, na kira anai sioko- 
nira alaile ineia kira lio hilisira kau maania na hai 
maani dani, maania naite nenedena salo takoia lou 
naite nenedena salo. 

Ne amu ronoa kau na alahuuna ana na fig: maholo 
ea pasu haolu na ea ura, amu manatainia oto uri oku 
e karaini oto; alihana noone lou iamu, maholo amu a 
losii waluola inihou ne amu anaisi manatainia uri 
neia e karaini oto mai, oto i aena maa. E walaimoli 
naa unua muniamu uri, Na qauna inihou esie suu 
oto, lae hulaana waluola inihou anai too oto. Ileni 
na iano anai suu oto, na na walaku oto sie aani suu 
oto. ` Na taa e qake inoni oto oo mune manatainia na 
haudina ine wa na maholo ni sato ine hulaana lou 
alai angel ileni na qake, na na Kale qake lou, a 
Mamaa oto maraana tai ineia haliite. Na mala kau 
ana mai dina a Noa, ne eanai urina lou ana haataina 

mai ana Kale ni inoni. Ana mala ana mai haudina 
ine inaona lualua kira naunau kira totono, kira totola 
hua, kira tootoo poro, lae hulaana oto haudina a Noa e 
taelia iola, na oto kira qake manatainia na masiola 
hulaana na lualua e lua mai, na e suuhainira manoma- 
no; alihana oto noone lou ana na haudina na Kale ni 
inoni anai haatai mei ana. Oto ana maholoni na ro 
ola oto wai lalo; naile kira anai suluia oto na ruana 
kira anai orea: na ro keni anai pulopulosia na hau 
pulopulo ; naile kira anai suluia oto na ruana kira 
anai orea. Talaaehana ine amu kakali lete : ana amu 
qake manatainia na haudina a alaha iamu eanai lae 
mai ana. Na ta amu manatainia na holoholo inihou, 
uri ana na aunani nima e manatainia oto na maani 
liona uritaha na inoni pelipeli ea lae mai ana, taane e 
kakakali munia, na esie toliasia muni akerainia na 
nima ineila. Talaaehana urina amu io akakau oto: 
ana maholo amu qake tototoria ana ne ná Kale ni 
inoni ea lae oto mai ana. Hoe atei ne a hailraretai 
ine e haakenetai na e manamanata, a alaha ineia e 
noia oto hahira alaile ana nima ineia, muni haalalira 
oto ani naulaa isuli maholo? Dehidehia oto a 
hairaretai ine, a alaha ineia ea lae oto mai, na ea 
loosia daumalana urina. E walaimoli naa unua mu- 
niamu, uri eanai noia oto hahia ahutana na tootoo- 


lana. Na ta uri ana a hairaretai tataala ine ea 
taumei walaa i saena uri, A alaha inau ea haahiru | 


oto; na oto ea talaal sausaunira alai hairaretai 
damana, na ea naunau na ea totono maira alaile ea 
tono mahiri; ne a alaha a hairaretai ine eanai lae oto 
mai ana haudina kira qake io totoria ana, na ana 
maholo e qake manatainia, na anai opa hitelia oto na 
anai ta na lehu talana maira alai oi hono: lehu na 
takona ana na na nananadi nihona. 


> 5 Oto ana maholoni kira anai alahuunainia na ala- 


2 


hana ni leni ana na awala ni keni raorii, kira mani 
ado ani light, kira asi isitaha mune lae honosia poro 
haolu. Na e lima ile ada e qeu, na e lima ile e 


3 manata. Ana alaile e qeu e ta taane na mai light 


4 


ikira, na kira quake tolea lou na rumu meii ; na alaile 

e manata e tola rumu laona moola talani rumu rapei- 
tana mel light ikira Na maholo a poro haelu e 
haahiru, kira asi maumaurua kira maamaahu oto. 
Oto i upui rodo na mawataa uri, Lio kau, a poro 
haolu oto mai! Amu silitaha oto mai mune lae 
honosia. Oto ahutana alai keni ni kira asi sulutae, 
kira tau diena ana mai light ikira. Na alaile e qeu e 
tauri oto munia alaile e manata uri, Amu nii rumu 
keu namelu ; ana mai light iemelu ea maamaa oto. 
Na ta alaile e manata e alamira kira asi tauri, Suuri 
na mane sie haidadana amelu na amolu ; amu laelae 
kau isiena alaile ea hohoro, na amu holiholi namolu. 
Na maholo kira laelae ue i holi ne a poro haolu easi 
hula, na na maile e akau oto kira asi sili weu meia 
ana aharota: oto kira asi hohonoa maa. E mano 
urina alai keni raorii ine kira asi lae mai, kira a tauri, 
Lord, Lord, o taha maa kau muniemelu. Oto e 
alamira e tauri, E walaimoli naa unua muniamu, Nau 
qake saumatamiu. Talaaehana urina amu kakakali 
lete, ana amu qake manatainia na haudina wa na 
maholo ni sato. l 
Ana e urihana oto na inoni ea laelae oto ana naite 
hanua, na easi haraia oto alai hairaretai ineia, na ea 
haahaadora ana tootoolana. Na munia naile e niia 
oto e lima talent, na munia naile e ro ola, na munia 
naile e tai ile mola ; ea haahaadora urina sulia mana- 
tada ; oto,easi taulei mune lae oto. Na laulau ile e 
hele ana e lima talent keu, e lae e hohoro ani, oto 
e sapeli lou ana e lima talent lou. Na e urina lou ile 
e hele ana e ro talent keu e sapeii lou ana e ro ile lou. 
Na ta ile e hele ana tai ile mola, e haitale, e eli talana, 
e anomia oto na masi tooha a alaha ineia. Oto na 
maholo tewa e liu na a alaha ikira alai hairaretai ine 
easi hula oto mai, na easi soi. sulia na moola e roroa- 
ira. Na ile e hele ana e lima talent keu e lae mai 
easi tola sapeia e lima talent aopa lou, maia na 
haiwala uri, Alaha inau, o niia kau e lima talent 
muniau : lio kau, nau. taria lou e lima talent lou meii. 
Oto a alaha ineia easi tauri munia, So e diena laani, 
hairaretai diena na haakenetai: ana o kenetainia na 

moola e qake huna ne na analsi noio oto parasia 
na moola huna: o sili oto laona na sae rukeruke a 
alaha ioe. Oto ile e hele ana e ro taient keu e lae lou 
mei easi tauri, Alaha inau, o niia kau e ro talent 
muniau : lio kau, nau taria ‘lou e ro talent lou meii. 
Oto a alaha ineia easi tauri munia, So e diena laani, 
hairaretai diena na haakenetai: ana o kenetainia na 
moola e qake: huna, ne na anaisi noio oto parasia 
na moola huna: o sili oto laona na sae rukeruke a 
alaha ioe. Na ile lou e hele ana e tai talent mola 
e lae lou mei easi tauri, Alaha inau, nau manatainio 
taane oto uri manatamu e lai papau, oa siosiokonia na 
moola o qake hasii, na oa tootoonia na moola o qake 
tataainii: ne oto nau mau raranamu, ne nau lae oto 
wau, nau lai anomia talent ioe i mado: ineia nihou, o! 
ta kau wau ola ioe. Oto a alaha ineia e alamia e 
tauri, Hairaretal tataala na lalawa, o manatainiau 
taane uri naa siosiokonia na moola nau qake hasii, na 
uri naa tootoonia na moola nau qake tataainii ; ne 
holoholo oto ioe muni o noia na mai tooha inau munia 
alaile i nima ni haa, ne mabolo oto naa tau muni hula 
mai, naa si karuana na mai tooha inau, maia lou na 
masi ola o hai teria lou. Talaaehana ine amu ta na 
talent maania, na amu niia wau munia laani na awala 
ni talent oto ana. Ana naile e karu oto nana, ne kira 
anai sapeia lou munia, na eanai karu oto liutaha : na 
naile e qake karu ua nana, ne kira anai ta oto maania 
na masiolani e karuana kau. Na amu derea oto wau 
na laa e dauma maatala laona rodohono i sinaha: 
lehu na takona ana maia na nananadi nihona. 

Na ta maholo na Kale ni inoni anai lae mai meia 
na manikuluana, na ahutana alai angel meia, ne oto 
eanalsi neku ilenina na lehu ni neneku ana manikulu- 
haana : na ahutana mai ruruha anai ruru oto i naona: 
na neia oto eanaisi opara mala na laa ea kakali sheep 
ea Opaopara mal sheep maania mai goat: na eanaisi 
noia mai sheep 1 qalogalona, na mai goat i maumau- 
lina. Oto nea Kin eanaisi tauri munira alaile i 
quloqalona uri, Amu lae kau mei, alai ola a Amaku e 
haasaedienaamiu, amu hele susulia na alahana kira 

MATTHEW 25. 35-26. 3 
tau akau ana namiu keikei mei ana talaachana walu- 
35 malau ; ana nau hiolo, na amu haanauau : nau sasare 
tono, na amu haatonohiau : nau awataa kau, na amu 
36 tola koniau ; nau qake too ola, na amu tooni hahiau : 
nau daoha kau, na amu maatoliau: nau io laona 
37 nima ni hoo, na amu lae wai sieku. Oto alai odotai 
kira anaisi alamia kira anai tauri, Lord, maholo 
uritaha ami loosio o hiolo, na ami haanauo? wa o 
38 sasare tono, na ami haatonohio? Na maholo uritaha 
ami loosio o awataa, na ami tola konio? wa o qake 
39 too ola, na ami tooni hahio? Na maholo uritaha ami 
loosio o daoha, wa o io laona nima ni hoo, na ami lae 
40 wai siemu? Oto na Kin anaisi alamira anai tauri 
munira, E walaimoli naa unua muniamu url, Ana 
amu tautau urina munia tootai ile hikena alai uleku 
41 inihou, ne amu tau urinani muniau. Purina neia 
analsi tauri munira alaile i maumaulina uri, Alai 
haiuwesi, amu haitale mmaaniau ilaona duna ea io oto 
hu kira tau akau ana munia qelu haakae na alai 
42 angel ineia: ana nau hiolo, na amu qake haa- 
nauau: nau sasare tono, na amu qake haatono- 
43 hiau: nau awataa kau, na amu qake tola koniau ; nau 
qake too ola, na amu qake tooni hahiau ; nau daoha 
kau, na nau io laona nima ni hoo, na amu qake maa- 
44 toliau. Oto kira anaisi alamia lou uri, Lord, maholo 
uritaha ami loosio o hiolo, wa o sasare tono, wa o 
awataa, wa o qake too ola, wa o daoha, wa o io laona 
45 nima ni hoo, na ami qake raretainio? Oto eanaisi 
alamira anai tauri, E walaimoli naa unua muniamu 
uri, Ana amu qake tautau urina munia tootai ile ana 
alaile haora inihou, ne amu qake tau urinani muniau. 
46 Na alaile inihou anai lae oto wai laona lehu ni haa- 
rakoaela ea io hu: na alai odotai ilaona mauriha hu. 
26 Oto na taulana e urini, uri, maholo a Jesus e unu 
manoa mai haiwala nihou, easi tauri munia alai 
2 qaaronoisuli ineia uri, Amu manatainia oto uri e tai ro 
haudina oto honosia na rekelauni, na uri kira anai 
qeloa oto na Kale ni inoni muni lupu talenasia ilenina 
8 ailipou. Mano urina alai naohana priest na alai rato 
` ni mane ana mai ruruha kira ruru oto ana lolata' ana 

nima naohana priest, kira saea ana Kaiaphas ; oto 
kira asi ruru wala muni helesilana a Jesus ani kaena, 
uri muni saunilana oto. Na ta kira tauri, Suuri ana 
houla, mane na kotaha e noi oto ana mal ruruha. 

Oto maholo a Jesus e io i Bethania, i nima Simon 
laa e areareoa, He naite keni e lae mai siena, e 
karuana na kaokao ni hau didienaa na rumu ni su: 


ilalona na hahuana ola ni holi peinaana, oto e linisia : 


qauna ana e naku muni nauna. Oto mai qaaronoisul: 
ineia e loosia, saeda easi tataala hahia, na kira asi 
tauri, E ua oto kira talei warea oto mola? Ana ur 
kira tau muni haaholinainia, taane na mai tooha huni 
e lae ana, muni haadoa mai inoni ani alaileni e qake 
too ola. Oto a Jesus e manatainia, easi tauri munira, 
Ana mna taha amu a kotahia kei taa? ana na masiola 
diena e ta oto muniau inihou. Ana alaile e qake too 
ola kira a talei io onioni maiemu ; na inau nihou nau 
sie io onioni malemu. Na ana nela e linisia na rumu 
inihou hahia sapeku, ne e taurina akau oto loosia na 
aorilaku ana na dina. E walaimoli naa unua mun: 
amu uri, Kira anai houleinia na tataloha diena inihou 
ana taena na hanua ana ahutana walumalau, ne kira 
anai ladoa lou na masiola a keni nihou e ta oto, muni 
amasitoora ana. | 

Oto naile hikena alai awala mana rua, kira saea 
kau ana a Judas Iskariot, e lae siena alai naohana 
priest, easi tauri, Saemiu oto muni niia na mai taha 
nakui, muni nee qeloa oto wau muniamu? Oto kira 
asi tohoa mal haa e olu awala ni silver munia. Ne 
talaae oto ana maholoni e tautau haitalea na maholo 
diena muni e qeloa. 

Oto ana etana na dina ani bread lalemo alai 
gaaronoisuli e lae mai siena Jesus, kira asi tauri. 
O sare ta muni emi e talamai ihei muni o naua na 
rekelauni? Oto e tauri, Amu lai poona siena a 
ola, na amu tauri munia url, A Haausuli ea tauri. 
Haudina inau e siho oto; nee naua na rekelauni i 


19 nima ioe, iemelu na alai qaaronoisuli inau. Oto alai 


qaaronoisuli easi taui oto mala a Jesus e hatonainis 


20 kau; oto kira asi talamainia na rekelauni. Na e 

saulehi oto, na e io iano ikiraelu na alai qaaronoisuli 
awala mana rua; na maholo kira a naunau, easi 
tauri, E walaimoli naa unua muniamu, uri naile 
hikemiu anai qeloau. Oto saeda easi hu oto waewae, 
na kira asi talaai unua tootai ile munia uri, Inau 
qake ohia, Lord? Oto e alamirå e tauri, Ile e toonia 
na nimana hairuru maiau laona nima, ile eanai 
qeloau otoni. Na Kale ni inoni ea laelae oto noone 
mala kira usuusu oto kau raranana: na ta amasilana 
oto na inoni ine na qelolana na Kale ni inoni ea 
lae ana ! e lai diena nana na inoni ine muni e suuri 
huta mai. Oto a Judas, ile e geloa, e alamia e tauri, 
Inau qake ohia, Lord? Oto easi tauri munia, Ineia 
ta oto, o unua otoni. Oto maholo kira a naunau a 
Jesus e ta na hoi bread, na e walaa ni haadienaa, 
easi nisia; na easi haadora alai qaaronoisuli ana, 
maia e tauri, Amu karuana, amu nau; hasioku neia 
nihou. Oto e ta na kaokao, easi walaa ni haasae- 
dienaa, easi haadora alai qaaronoisuli ana, maia e 
tauri, Amu hauni tono oto ana; ana apuku oto 
inihou ana na haaluna, ea ahe oto talaaehana mai 
inoni huna muni luhasia orahaa ana. Na ta naa 
unua muniamu uri, Keikei oto inihou naa sie aani 
tonohia lou na sulu ni vine inihou lae hulaana na 
haudina ine na anai tono haolu ana maiamu ana 
alahana a Amaku. i 

Oto kira kana mano kira asi silitaha oto wau 
takoia na houliwo i Olivet. 

Mano urina a Jesus easi tauri munira, Amu anai 
meni toosua aku siiri i rodo: ana kira usua oțo 
kau uri, Na anai saunia laa kakakali, oto mai 
sheep ana pulita ni sheep anaisi tatana oto. Na ta i 
purina na taelaku oto na anaisi naomiu oto i Galilea. 
Oto nea Peter easi alamia e tauri munia, Uri ana 
ahutada kira anai hauni toosua amu, ne tai inau 


- oto nau sje aani toosua oto. Oto a Jesus e tauri 


munia, E walaimoli naa unua munio uri, Oto ana 
hairodo inihou, maholo na kua e qake nara oto, ne 
o anai taitei haaolu aku. A Peter easi tauri munia 
uri, Na holoholo oto inau muni nee mae hajruru 

maio, nau sie aani taitei amu oto. Na ahutana alai 


qaaronoisuli kira mani walaa oto urina. 


Mano urina a Jesus na alaile maia kira asi hula 


oto wau ana lehuni kira saea uri i Gethsemane, oto 


easi tauri munira alai qaaronoisuli ineia uri, Amu 
neku keu inihous haawalig na asi lae qau niweu nee 
arenal kau. Na e tolea Peter, na na ro kalena 
Sebede, na easi talaai saesae hu na e rako aelaana. 
Oto easi tauri muniraelu, Saeku ea hu oto waewae 
e haidadana oto munia maena: amu io kai lehu, amu 
liolio maiau. Oto e kele lae dudu wau maaniraelu, 
na e lahutainia maana i mado, na e arenai, e tauri, 
Mamaa, uri ana ea mamadau, ne na kaokao inihou 
mune aia oto maaniau: na ta mane e lae isulia 
saeku, na ta isulia saemu oto. Oto e alihoi lou 
weu isiena alai gaaronoisuli, na e loosiraelu kiraelu a 
maahu oto, ne easi tauri munia Peter uri, E ua, 
molu sie liolio oto maiau na tai kele maholo ni 
sato? Amu liolio, ani arenaina, mane amu lae 
laona na malaahonalamiu: na hiona taane e aailaa, . 
na hasio noone e qeto. Lou, ruana na maani 
laena, na easi arenai, e tauri, Mamaa, na ola inihou 
sie aia oto maaniau, ana ohe nau sie tonohia, ne 
moola i saemu mune too oto. Oto e alihoi lou mei 
na e loosiraelu kiraelu a maamaahu, ana maadaelu e 
hia. Oto e lae lou maaniraelu, e kele dudu weu, na 
oluna oto na arenaina, na e haamaania mai walaana 
holai nao. Mano urina easi alihoi lou siena alai 
qaaronoisuli, na easi tauri muniraelu uri, Amu 
maamaahu, amu mamalo kau : lio kau, na maholo ni 
satoni ea duduhia oto, na kira qeloa oto na Kale ni 
inoni laona nimada alai orahaa. Sulutae, kaelu e 
lae oto : liokau, laa ea qeloau e karainikaelu oto. 

Na maholo e walawalaa ua, lio kau, a Judas, naile 
hikena alai awala mana rua e lae mai, na mal hanua 
huna e hakunia, kira ta mai nahi na mai mata, kira 
keikei ana alai naohana priest na alai ratoninane ana 
mai ruruha. Na laa e qeloa e ta na hahuilala munira 
e tauri, lle na anai nonoia ineia otoni: amu karu 


49 mautaa ana, Oto laulau e lae wai siena Jesus, easi 

tauri, Rabi; oto e nonoia. Na a Jesus e tauri munia, 
Malahuku, o tolenani ta oto na masiola ine o lae mai 
munia. Oto kira asi lae mai, kira asi noia na nimada 
i hahona, kira karu mautaa ana. Na liokau, naite ile 
hikena alaile e hakunia Jesus e lalainia na nimana e 
deresia nahi ineia, e rapusia laa hairaretai a naohana 
priest, e tapa tekelainia na alinana. Oto a Jesus easi 
tauri munia, O silihei alihoi lou ana nahi ¡oe i talana : 
ana ahutana alaile ea karuana na nahi ne kira anai 
maesia oto na nahi. Wa uri oa adomainia uri nau 
qake nanama oto muni nee haatohu ana Amaku, na 
neia oto anal usunainira mai alai angel, kira anai 
huna liutaha ana na awala ni legion mana rua? Na 
taa ana ea taumei urina ne mai usuusu analsi too 
uritaha, uri anai hahuani urina oto? Oto ana maholo' 
ni sato ine a Jesus easi taurini munira mai ruruha 
uri, Ni, amu silitaha kau mei mala uri munia na 
inoni ni hérohoro peli mei nahi na mata muni 
helesiau? Nau talei neneneku kau suli haudina 
nau haausuli ilaona lolata ni mane, na oto amu qake 
hbelesiau. Na ta taulani ahutana na moola hou, uri 
muni haatooi oto na mai usuusu alai prophet. Mano 
urina abutana. alai qaaronoisuli kira hauni pola 
maania kira tahi oto. 

Oto alaileni e helesia Jesus kau kira asi tolea wal 
nima a Kaiaphas na naohana priest, alai haausuli na 
alai ratonimane kira mani ruru oto akau ana. Na ta 
a Peter e luluisulia e haatauria, e hula oto wau ana 
na lolata ana nima na naohana priest, oto easi sili 
weu, na e io iano maira alai ariarikosi uri mune loosia 
uri moolani anai ua. Oto mai naohana priest na 
ahutana pulita ni ii kira hauni tau haitalea na moola 
ni unu haatooi haakae hahia Jesus, uri muni kire 
saunia oto ; na oto kira qake tau haaroii, na na maile 
huna taane e lae mai kira unu haatoo haakae. Mano 
urina e ro ile e lae mai haipuri, koro asi tauri, A 
laa hou e tauri, Inau naa nanama oto muni oho asia 
na nima ni mane a God, oto e olu haidina mola na 
naa si haaurasia lou. Oto a naohana priest e sulutae, 
easi tauri munia, Raoni uri o sie aani alamira oto? 

a Jesus e gake nu. Oto a naohana priest easi tauri 
munia, Naa anai ere oto ani satana God a Mauri 
munio, muni o unua muniemelu uri ioe a Christ 
Kalena God wa qaike. A Jesus easi tauri, Ineia ta 
oto oa unua: na ta inau naa unua muniamu uri, 
Talaae ana maholo nihou amu anai aadea na Kale ni 
inoni ea naku i qaloqalona na nanamana na ea siho 
oto mai ilenina na masi uru kei ileni. Oto ana 
maholoni a naohana priest e hakasia na tooni ineia, 
na e tauri oto, E walaa taewau oto ana God e ua 
kaelu a haitalea lou -alaile ni unu haatoo? lio kau, 
amu hauni ronoa oto mal walaana taewau ana: amu 
a adomainia na taha? Oto kira alamia kira tauri, 
E haidadana oto muni e mae. Mano urina kira asi 
nisu i maana, kira asi hidahidalia: na na maile e 
rapusia maia na haiwala uri, O walaa ni prophet 
keu muniemelu, laa Christ: atei) ni e rapusio 
hou ? 

Na a Peter e naku i sinaha i lolata: na naite keni e 
lae mal siena, e tauri, loe noone lou o hakunia Jesus 
laa ni Galilea ine. Oto e taitei ana i maada ahutada, 
e tauri, Nau qake saumatana na ola oa unua. Oto 
e silitaha wau i mamalutana nima, na naite keni lou 
e loosia, na easi tauri munira alaile ilehuna uri, A 
laa nihou lou e hakunia Jesus laa ni Nazaret ine. 
Oto easi taitei lou ana easi walaa oto ani satana God 
uri, Nau qake hahuani saumatana na inoni ine. 
Oto e haawali oto na alaile e uraura wai lehuna kira 
lae mai kira asi tauri munia Peter, E walaimoli ioe 
taane naite ile hikeda ; ana mai apani walaana amu 
ea haatainio oto. Oto ana maholoni easi talaae ere 
ni haiuwesina na ni hoasi uri, Nau gake hahuani: 
saumatana na inoni ine. Na laulau na kua e tolenani 
nara oto. Oto a Peter easi amasitoo ana na haiwala 
a Jesus e unua oto kau uri, Maholo na kua e qake 
nara ua, ne o anai taitei haaolu aku. Oto e silitaha 


e nara uloulo. 


2 Oto e dani oto, na ahutana mai naohana priest na 


mai ratonimane ana mai ruruha kira mani rury 

hoosia, kira asi tolea wau, kira asi qeloa oto munia 
Pontius Pilate a governor. 

Oto a Judas, laa e qeloa, maholo e loosia uri 
kira ii mae ana oto, easi adomai oli, na e haapuosia 
mai haa na olu awala ni silver ine munira mal 
naohana priest na mai ratonimane, maia na haiwala 
uri, Nau teu orahaa oto ana nau talei qeloa mola 
na apu e qake tataalana ana. Oto kira asi tauri, 
Na ola taha amelu ine? ioe oto.o adoadomainia, 
Oto e derea wau na mai haa silver i nima ni mane, 
na e silitaha oto wai sinaha; na easi haitale e 
lai lio. Na mai naohana priest e ta mai haa silver, 
kira asi tauri, E qake haidadana ana mai haatolana 
muni kie noii oto ana lehu ni tooha, ana mai haa ine 
na waltana apu. Oto kira ruru wala kira asi holia na 
lalo ni kaokao ni mado, uri muni haitolilada mai 
awataa ana. Talaaehana ine kira haorainia oto na 
lalo ni uri lalo ni epu, lae hulaana oto mai haudina 
inihou. Oto kira asi haatooa na haiwala a Jeremia 
na prophet e unua e tauri, Kira ta oto mai haa na olu 
awala ni silver, holitana a laa kira haaholinainia oto, 
mai kale ni Israel e haaholinainia kau; oto kira nii 
weu munia na lalo ni kaokao ni mado, mala a Lord e 
hatonainia kau muniau. 

Na a Jesus e ura oto i naona governor: oto a 
governor e soi haria e tauri, Ni, ioe taane na alaha 
parasira alai Judea? Oto a Jesus e tauri munia, 
Ineia ta oto oa unua oto. Na mai naohana priest na 
mai ratonimane e qeluqelu ola ilenina, na e qake aani 
alamira oto oo. Oto a Pilate easi tauri munia, Uri 
o` qake ronoi oto kira a unu haatooi na moola huna 
urina honosio? Na e qake aani alamia, muni na tai 
haiwala na qaike: hulaana a governor e panarainia 
oto waewae. Na ani houla tolahana oto a governor 
uri muni lubasia naite inoni e io ni hoo munita na 
mai ruruha hunà, naite ile isulia saeda. Na oto ana 
maholoni naite inoni ada kira hoosia oto, mai inoni e 
hauni manatainia oto, satana a Barabas. Oto maholo 
kira ruru oto nea Pilate easi tauri munira, Amu a 

haihunia oto na anai luhasia ile uritaha muniamu ? 
A Barabas ohia, wa a Jesus ohia kira saea uri a 
Christ? Ana e manatainia taane uri kira qeloa isulia 


19 na lio kekeaimaana. Na maholo e naku ana lehu ni 

ii, a hua ineia e usunainia naile siena, easi tauri, O 
sie ta na masiola munia na laa odotai ine: ana e rako 
aelaku oto waewae siiri hou ana maahu golena isulia 
tohutohuna ineia. Na mai naohana priest na mai 
ratonimane e rarahira mai ruruha buna muni kire 
sukaa Barabas, na mune dau tekelainia Jesus. Na 
ta a governor e alamira e tauri, Atei hikedarua amu 
a haihunia oto muni nee luhasia muniamu? Oto 
kira asi'tauri, A Barabas. A Pilate easi tauri munira, 
Ana e urina na anai uaa Jesus kira saea uri a Christ ? 
Oto kira mani tauri, Lupu talenasia ilenina ailipou. 
Oto ineia uri, Muni ua? Ihei na ola aela a laani e 
taua? Na ta kira asi meni tea oto uri, Lupu 
talenasia ilenina ailipou. Na a Pilate e loosia uri e 
asala oto, na ta uri kira a talaae ni kutekute oto, easi 
ta na masi wei, easi hoda nima i maada mal ruruba 
huna, maia na haiwala uri, Nau qake roroa oto 
ana na apuna na laa odotai inihou; ne lamu amu 
adomainia oto. Oto ahutana mai ruruha e hauni 
alamia kira asi tauri, Na apuna muni io ilenimami 
na ilenina mai kalemami. Oto easi toliasia Barabas 
munira: na e rapusia Jesus easi toliasia muni kire 
lupu talenasia ilenina ailipou. | 
Oto mai soldier e tolea Jesus wai nima a governor, 
kira asi haarurua ahutana mae. Na kira taasia oto 
mal tooni ineia kira asi tooni hahia ana na tooni 
waruwarua. Na kira hiria na hoohoodara ana mai 
walo kakaru kira asi noia oto i qauna, na na maani 
rade i qaloqalona; oto kira asi pouruuru honosia, 
kira a haamasiana, kira a tauri, Dehidehio oto laani, 
Alaha parasira alai Judea! Na kira nisuhia, kira ta 
na maani rade ine kira asi daroia i qauna ana. Na 
kira haamasiana mano oto, kira asi taasia na tooni 
ine maania, kira asi toonia oto ana mai tooni ineia, 
kira asi tolea oto wau muni lupu talenasia ileniną 


ailipou, 

Na mabholo kira usutaha oto, kira asi odoia naite 
laa ni Kurene satana a Simon: na kira hele ramo- 
ramo ana mune hakunira uri mune anainia na ailipou 
ineia. Na kira hula oto wau ana naite lehu kira 
haorainia uri i Golgotha, saelana uri, Lehu mala 
gauli inoni, ne kira asi niia na wine munia kira qaia 
mala na lokana, uri mune tonohia: oto e mami 
ohonana, na e qake sare tono oto. Na kira lupu 
talenasia oto ilenina ailipou, kira asi ado ana mai 
tooni ineia, kira a ilala munii : na kira asi io iano kira 
kakali parasia oto. Na kira haaurasia oto i hahona 
qauna na haiwala kira qelu ilenina kira usua oto uri, 
A Jesus inihou na Alaha parasira alai Israel. Na e 
ro mane horohoro peli kira lupu talenasirarua kau: 
hairuru meia, naile i qalogalona, na naile i maumau- 
lina. Oto mai hanua e mahoro ilehuna kira ere ma- 
maini ana kira hiutainia qauda, kira asi tauri, Hoe 
laani oa oho asia na nima ni mane, na ni haaurasia 
lou ana e olu haudina, o haaurio oto ni: ana ioe oto 
na Kalena God, o siho oto mai maania na ailipou. 
Urina lou mai naohana priest e haamasiana na mai 
ratonimane na mai haausuli, kira asi tauri, E haauria 
alaile aopa; e sie haauria oto maraana. Ineia oto na 
Alaha parasira alai Israel; ne mune siho oto mai 
mola nihou maania na ailipou, mune kie hiwalaimoli 
ana. Ea norunorutoo ana God; mune oke taha ana 
oto nihou ana ea sae tooana oto walaimoli: ana e 
unua uri, Inau Kalena God. Na e ro mane horohoro 
peli lou kira lupu talenasirarua kau meia koro mamai- 
laana lou urina. 

Oto ana onona na maholo ni sato na masi rorodoa e 
tau parasia ahutana hanua lai hulaana na siwana na 
maholo. Oto mala ana siwana na maholo ni sato a 
Jesus easi sol ana na haiwala paina uri, Eli, Eli, lama 
sabakthani? uri, God inau, God inau, e ua oto o tahi 
maaniau? Na na mai halu ile hikena alaile e uraura 
ilehuna kira rono, kira asi tauri, A mane inihou ea 


48 soia Elija. Oto laulau naite laa hikeda e huru e . 


lai ta na masi hulo, na e haahonua ani vinegar, easi 


49 susuia ana maani rade, easi haatonohia oto ana, Na 

na mailek e tauri, Noi kau; kaelu e lio munia ana ohia 
a Elija anai lae taane mai mune haauria. Na a Jesus 
e hai soi lou ana na haiwala paina, easi toliasia na 
manomanona. Na lio kau, na masi sala ine kira 
lohea honosia na nima ni mane e waahita oto i 
denuma, keikei ileni e hula wai ano; na na nunu 
e nunu ; na mai hau e waahita; na mai kiliqau e taha 
oto ; na mai inoni ni mane huna e maamaahu kau ne 
kira sulutae oto lou ; na kira silitaha oto maania mai 
kiliqau ana maholo e sulutae oto, kira asi lae wai 
poona ni mane, kira haatai oto munira alaile huna. 
Oto a mane kenturion na alaile maia e kakali parasia 
Jesus kau, maholo kira loosia uri e nunu, na waluola 
e lae, kira mau oto raranani, kira asi tauri, E walai- 
moli oto a laa nihou na Kalena God. Na alai keni 
huna lou ilehuna kira tootoomai kira haatauria, alaile 
ni e luluisulia Jesus keikei i Galilea, na e raretainia 
kau: na a Mary ni Magdala noone maira, na a Mary 
nikena James'na Joses, na nikena ro kalena Sebede. 

Na e saulehi oto, na naite laa e toorana e lae mai 
kei Arimathea, satana a Joseph, na ineia lou na 
gaaronoisuli a Jesus: a laa nihou e lae siena Pilate e 
haatohua na raena Jesus ana. Oto a Pilate e usunai 
muni kire niia oto wau. Oto a Joseph e tolea na 
raena easi uloa oto ana na masi sala rerea, oto e 
lai noia laona kiliqau haolu ineia, kira didia oto ana 
hau: oto e qelusia na hau paina hahia maana kilu 
na easi lae oto. Na a Mary ni Magdala wai lehuna, 
na nalte Mary noone lou, koro naku oto horana na 
kiligau. 

Oto haudina i hahona, dina i purina na dina ni 
talamaina, mai naohana priest na mai Pharise kira 
ruru siena Pilate, kira tauri, Alaha, ami a adoado- 
mainia ua ana a laa kaekae ine, maholo e maumauri 
ua e tauri, E olu haudina e mano, ne na anaisi sulutae 
lou. Talaaehana ine o unua walamu oto mane naile 
e warea na kiliqau e lae hulaana oluna na haudina, 


mane alai gaaronoisuli ineia e lae mai i pelia, oto kira 


anaisi unua munia mai ruruha uri, E sulutae oto 
maanira alaile e mae oto: na na takoloha haipurj 

G5 anai peina maania ile holai nao. Oto a Pilate easi 
tauri munira, Na pulita ni kakakali oto amiu : amu 
lae kau wau, amu ta mane naile e warea oto, mala 

66 amu manatai ta oto. Oto kira lae oto wau, kira ta 
oto mane naile e warea na kiliqau, kira noia oto na 
hahuilala ikira, na na pulita ni kakakali e hakunira. 

2R Na na haudina ni sabbath e lae ni mano, na e hula 

oto ana marawani deni ana etana na haudina ani 

wik, a Mary ni Magdala e lae mai ikoro naite Mary 

2 lou uri muni loosia na kiliqau. Na lio kau, na nunu 

peina e nunu; ana na angel a Lord e siho mai kei 

leni, na e lae mai easi hua tekelainia oto na hau 

3 ine, na easi naku oto ilenina. Na na sapent e 

urihana oto na nanalia, na mai tooni ineia e retea 

4 e urihana oto na snow: na alaile e kakakali e ariariri 

oto ana kira mau oto raranana, na kira asi noi oto 

9 mala mai rae. Na na angel e alami e tauri munira 

alai keni uri, Moro sie mamaau : ana nau manatainia 

uri moro a haitalea Jesus kira lupu talenasia kau 

6 ilenina ailipou. Neia e aia ilebu; ana e sulutae oto 

mala e unua kau. More lae kau mei, more loosia 

7 na lehu talabuliana Lord e enoeno ana. Na more 

tolenani laelae oto, more unua munia alai qaaronoisuli 

inela uri, E sulutae oto lou maanira alaile e mae oto ; 

na lio kau, e lae oto wai naomiu i Galilea; amu anaisi 

loosia oto wai lehuna: lio kau, inau oto hou nau 

8 unua oto munimoro. Oto koro silitaha laulau maania 

na kiliqau maia na popolouna na na sae dienana 

paina, koro asi huru oto muni houleinia munira alai 

9 qaaronoisuli ineia. Na lio kau, a Jesus easi odoirarua, 

e tauri, Muni e diena munimoro. Na koro duduhia 

wau koro asi karuana aaena, maia na qouruuruna 

10 honosia. Oto a Jesus easi tauri munirarua, Moro 

sie mamaau : more lai unua munira alai uleku muni 

kire lai wai Galilea, ne kira anaisi loosiau oto ilehuna. 

11 Oto maholo koro a laelae ua, lio kau, na maile ana 

pulita ni kakakali e lae wai poona, kira asi unua 

munira mai naohana priest ana na moola kira taui 

12 oto kau. Na kira ruru oto maira mai ratonimane, na 

13 kira mani ruru wala oto, oto kira asi nii tooha huna 
17 

munira mai soldier, maia na halwala uri, Amu tauri 
keu, Alai qgaaronoisuli ineia e lae mai i rodo, na 
kira pelia maholo ami maabu. Na uri ana na tata- 
loha ana na moola inihou ea bula ana a governor, 
ne ami anaisi haarakoa oto, muni amu e lae sapelaku. 
Oto kira ta mai tooha ni, kira asi tautau oto mala 
kira haananaura kau: na kira talohainia oto mai 
haiwala inihou siena alai Judea, na e hula oto i siiri 
hou. 

Oto alai qaaronoisuli na awala mana eta e lae wai 
Galilea, takoia oto na houliwo a Jesus e hatonainia 
kau munira. Na kira loosia oto, kira asi pouruuru 
honosia: na ta na maile e adomai ruaruaa. Oto a 
Jesus e lae mai sulira e tauri munira, Kira hauni 
toliasia oto ahutana na nanamana muniau ileni na 
mai iano lou. Talaaehana ine amu lae, amu haaolara 
ahutana na mai komu ni inoni muni kire noi qaaro- 
noisuli oto, amu lotomaea ada ilaona satana na Mama 
na na Kale na na Hiona Maea: ani haausulilada oto 
muni kire tolai sulia ahutana na moola nau haato- 
laiamu eni: na lio kau, inau oto maiamu suli haudina, 
lae hulaana na haamanolana na walumalau. 

NA TATALOHA DIENA 
MALA 


A MARK E TALOHAINIA 


Na talaaehana na talaloha diena ana Jesus Christ, 
Kalena God. 
Mala kau kira usua oto laona TA na prophet uri, 
Lio kau, naa usunainia oto laa haatola inau wai 
naomu, i | 
Ile ni salea na tala ioe ; 
Walana naile ea walawalaa paina ilaona hanua 
saasala url, 
Amu teu diena ana tala a Lord, 
Amu haaodohia na mal lehu ni laelae ineia. 
A John e lae oto mai, laa e lolotomaea ana hanua 
saasala na e laalani wala kau ana adomai olina munia 
na saeasilana na mai orahaa. Oto ahutana hanua i 
Judea e silitaha manomano kau isiena, na ahutada wai 


' Jerusalem manomano lou; na kira hauni helesia na 


lotomaea ana 1 wei peina i Jordan, maia na unu 
haatailana na mai orahaa ikira. Nea John inihou e 
tooni oto ana na warauhuna kamel, na na roro tooni 
na teteeni keu i iena, na nauhana oto mai oru na 
na sulu ni bee ni mausu. Na e laalani wala kau, easi 
tauri, Naile e nanama liutaha aku ea lae mai i puriku, 
na nau qake malisina oto nee qautou iano muni nee 
luhasia na walo ni hoo hahia shoe ineia. Inau nau 

lolotomaea amiu kau ani wei; na taa ineia oto anal 
- lolotomaea amiu ana na Hiona Maea. 
9 Na na taulana e urini ana mal haudina ine, uri a 
Jesus e kalitaha mal keikei i Nasaret i Galilea, na e 
10 helesia na lotomaea ana John i Jordan. Na laulau 
maholo ea hanetaha oto maania wal wei, ne easi loosia 
na salo e waahita, na na Hiona Maea mala na taqa- 
11 tagaruru ea sisiho oto ilenina: na na haiwala e loho 
mai kei ileni, e tauri, loe oto a Kaleku laa ni mane. 
inau, nau lio sae tooamu. 
12 Na laulau a Hiona ea paia oto wau ilaona hanua 
13 saasala. Na e hai awala ni haudina e liua laona 
hanua saasala maholo a Satan e mala ahonaana ; na e 
«lolo isiena mai poo okaoka; na alai angel e rarare- 
tainia kau. ; 
14 Na mabolo kira qeloa John oto, nea Jesus easi lae 
sili wai Galilea, ea laalaani wala ana na tataloha diena 
15 a God, maia na haiwala uri, Mai maholo e too mano 
oto, na na alahana a God ea karaini oto mai: amu 
adoadomai oli, amu hiwalaimoli ana na tataloha diena. 
16 Oto e qaqahe kau i apani iqa i Galilea, na easi 
loosia a Simon koroi a Andrew aulana Simon, koro a 
atonia na huo ilaona iqa: aná ikoroi oto ro mane 
17 weeweesi. Oto a Jesus easi taurini munirerua uri, 
Moro luluisuliau, na naasi haaola iomoroi muni more 
18 noi ro mane ni weeweesia mai inoni. Na koro atopuri 
19 oto laulau ana mai huo, koro asi luluisulia oto. Oto e 
kele lae kau weu maania ilehuna, easi loosia James 
kalena Sebede, na a John aulana, koroi ilaona na iola, 
20 koro a tau dienaana mai huo. Oto laulau e soirarui 
oto: na koro atopuri ana amadarua a Sebede ilaona 
iola maira alaile kira waaira, koro asi lulu oto isulia. 
21 Oto kira asi lae wai Kapernaum ; na laulau ana 
haudina ni sabbath e sili oto wai nima ni ruru easi 
22 haahaausuli. Na kira panarainia na maani haausulina 
ineia: ana e haausulira e urihana naile na nana- 
mana ana, na e qake aani urihana na mai haausuli 
93 ikira. Na laulau wai nima ni ruru naite inoni na 
24 hiona maipo ne ana; oto e awaraa, e tauri, Na moola 
taha aku na lou emu, Jesus laa ni Nasaret? uri o lae 

oto mai muni tau tekelainiami? Inau nau manatainio 
oto, loe laa ni mane a God. Oto a Jesus e ereana, 
maia na haiwala uri, O noto oto, o silitaha maania. 
Oto na hiona maipo e papatainia easi awaraa ana na 
haiwala paina, easi silitaha oto maania. Na na anena 
e mani tauraelu mano, lai hulaana kira mani haihaita- 
lea maraada, kira tauri, Na ola taha inihou? na maani 
haausulina haolu ohia! ea haatolanainia na mai hiona 
maipo, na kira asi tolaisulia oto walana. Na na 
talohana e talo laulau ana ahutana hanua 1 Galilea 
kalikalia. 

Na laulau, maholo kira silitaha maania nima ni ruru, 
kira asi sili wai nima a Simon ikoro a Andrew, na a 
James na a John e hakuniraelu. Na a kenini a 
hunaona Simon na maena madoro e tolea; na laulau 
kira a haaronoa ana; oto e lae wau easi hele ana na 
nimana, e taea oto; oto na maena madoroni e tolenani 
aia oto maania, na easi raretainira oto. 

Na e apai sato oto, maholo sato ea suu, kira asi 
tolera ahutana alaile isiena kira daodaoha, na alaile 
lou mai hiona ni orahaa ada. Na ahutana alaile ana 
poona ni e mani ruru oto i maana nima. Oto e haau- 
rira alaile huna mai maela haiaopai e totolera, maia e 
paia oto mai hiona ni orahaa huna; na e qake maira 
mai hiona ni orahaa ni walaa, ana isulia kira mana- 
tainia oto. 

Oto haudina i haho, oto i upui rodo, e sulutae easi 
silitaha oto, easi lae oto wau ilaona hanua saasala, na 
easi arenai oto wal lehuna. Na nea Simon na alaileni 
oto maia kira asi luluisulia; na kira lio haaroia oto, 
kira asi tauri munia, Ahutana mai hanua ea mani tau 
haitaleo oto. Oto easi tauri muniraelu, Kaelu e lae 
oto wau ilaona mai poona hatarea na maile inihou, uri 
muni nee laalani wala lou wai lehuna ; ana nau silitaha 
kau mei munia na masiolani. Na e sili oto wai 
laona mai nima ni ruru ikira taraurainia ahutana 
Galilea, ea laalani wala na ea paipaia oto mai hiona ni 
orahaa. 

Na naite laa e oropa ea lae mai isiena, ea haatohu 
ana, maia e pouruuru honosia, easi tauri munia, Ana 

saemu oto urina, ne o nanama taane muni haarereau. 
41 Oto saena easi amasia, easi lalainia wau na nimana, 
easi hele wau ana, maia e tauri munia, Saeku taane 
42 urina; o rerea alihoi. Na laulau mai oropa e tolenani 
43 mola oto, na e rerea mano oto. Na e ereana oto e 
44 aopa, na e tolenani usunainia oto wau, na easi tauri 
munia, O lio talamu oto mane o unua na masiola siena 
naile: na ta o lae kau weu, o lai haatainio oto siena a 
priest, na ana kira haarereao, ne o toto ahuio ana na 
moola a Moses e haatola ani, muni na ola ni unu 
45 haatoo nada. Na ta e silitaha oto wau, na e talaai 
talohainia oto liutaha, na e houleinia na masiolani, lae 
hulaana a Jesus e qake sili haatai ana mai poona, na 
ta e lolo haatau laona mai hanua saasala; na kira 

rururu oto isiena keikei ana taana na lehu. 
2 Na na mai halu haudina e liu na e sili lou i Kaper- 
naum, na kira talohainia oto wau uri ineia oto siedaelu. 
2 Na mai hanua huna e ruru, lae hulaana e qake lehu 
talada oto lou, na i maana nima qaike lou: na e 
3 laladoa na haiwala munira. Na kira lae oto mai, kira 
anainia mai siena naile e mae apolo, e hai mane e 
4 anainia oto. Na oto kira qake aani lai hula isiena 
ana isulia mai hanua huna e ruru, ne kira asi akerainia 
mai raho i koluhana nima neia ana: na kira tahanii 
oto, kira asi haakukua na huli iano a laani e mae 
5 apolo e eno oto ilenina. Na a Jesus e loosia na 
hiwalaimolina ikira, easi tauri munia laani e mae 
apolo uri, Kaleku, mai orahaa amu ni ne kira saeasii 
6 oto. Na ta na mai haluile ana mai haausuli e io iano 
7 ilehuna, kira tau halhaitale wai saeda uri, E ua a laa 
hou ea walaa urina? Ea walaa taewau oto : atei oto 
e nanama muni saeasia na mai orahaa, na ta na 
8 taile oto haliite, nea God otoni? Na laulau a Jesus, 
ana e manatainia wal saena ana kira tau haitalea 
maraada, easi tauri munira, E ua oto amu a tau 
9 haitalea na moola inihou wal saemiu? Ihei ni e 
madau, muni unua uri, Mai orahaa amu ni ne kira 
saeasii oto; wa muni unua uri, Sulutae, o suluia na 
10 hulimu, o laelae hailiu? Na muni amu e manatainia 
oto uri na Kale ni inoni e nanama mai iano muni 

saeasia mai orahaa (ne easi tauri munia laa e mae 
apolo uri), Inau naa unua munio, O sulutae, o suluia 
na hulimu, o lae i nima ioe. 
suluia na hulina, easi silitaha oto wai naoda mano- 
mano; lae hulaana na anena e mani tauraelu mano- 
mano, na kira asi soi haamanikulua God, kira a tauri, 
Kaelu qake aani loosia oto urina. 

Oto e hai silitaha lou i apani iga; na ahutana mal 
hanua huna e rururu isiena, na e haahaausulira. Oto 
e liu oto niparo, na e loosia Levi kalena Alphaeus e 
naku ana lehu ni wili tooha, na easi tauri munia, O 
luluisuliau. Oto e taelai 
taulana e urini, uri e naku iano munia nauna i nima 
ineia, na alai totola tooha huna na alai orahaa huna 
kira naku hairuru meia Jesus na alai qaaronoisuli 
ineia: ana kira huna, na kira luluisulia oto. Na alai 
haausuli ana alai Pharise, maholo kira loosia uri e 
nau ruru meira alai orahaa na alai totola tooha, kira 
asi tauri munira alai qaaronoisuli ineia, Ea naunau na 
ea totono hairuru meira alai totola tooha na alai 
orahaa. Naa Jesus e rono urina, easi tauri munira, 
Alaile e maumauri diena kira qake haihunia na laa 
kurakura, na ta alaile oto ea daodaoha : nau qake lae 
mai muni haraira alai odotai, na ta alai orahaa. 

Na alai qaaronoisuli a John na na maile alai Pharise 
e oloolonau kau: na kira asi lae wai siena kira asi 
tauri munia, E ua alai qaaronoisuli a John na na 
maile alai Pharise ea oloolonau, na ta alai qaaronoisuli 
ioe kira qake aani oloolonau oto oo? XNa a Jesus easi 
tauri munira, Uri mai elekale ana nima a laani e 
totola hua uri kira anai olonau, maholo a poro e tola 
hua ne ua maira? maholo a poro e tola hua ne 


maira, ne kira sie aani 


Na e sulutae, e tolenani 


easi luluisulia. Na na 


olonau oto oo. Na ta Za 


haudina anai siho oto, maholo oto kira anai taasigi oto 
a poro e tola hua maanira, ne kira anaisi ologlonau 
taane ana mal haudina ni. 
ni tooni ana na masi sala haolu; ana ea taurina, nu 
masi salani kira a ponopono ana.¿a wawei oto, ile 
haolu maania ile lahu, oto esnai: Taka aela oto 


maania holai nao. 


Na naile s 

Naile sie ponosia. na lahu 


é dedia na wine haolu 

laona mai hou wei teeteeni poo e lahu : ana ea taurina, 
ne na wine haolu anai warihitelia na mai hou wei 
teeteeni poo, oto na wine eanai aela oto, na mai hou 
wei teeteeni poo noone lou ; na ta kira a dedela oto na 
wine haolu laona mai hou wei teeteeni poo haolu. 

Na na taulana e urini, uri e liu ilaona mai lalo ni 
korn ana na haudina ni sabbath ; na alai qaaronoisuli 
ineia e talaai huhu laelae ana mai huahuani korn. Na 
alai Pharise kira asi tauri munia, Lio kau, E ua oto 
kira a taua na ola e qake haidadana ana mai haa- 
tolana munia na taulana ana haudina ni sabbath ? 
Oto easi tauri munira, Uri amu qake saea ua na ola 
taha a David e taua oto kau, maholo siohana e tataala 
kau, ikira alaile lou e hakuniá kau? Ana e sili 
uritaha wai nima a God ana mai haudina a Abiathar 
na naohana priest, e ta mai bread kira koni haatai.eni 
e naui, na e qake haidadana ana mai haatolana muni 
kire na, na e haidadana aná mai priest haliite, na e hai 
niia lou munira alaile e hakunia ? Nae tauri munira, 
Kira haaholaa na haudina ni sabbath nani inoni, na 
kira qake haaholaa na inoni nana na haudina ni 
sabbath : talaaehana urina na Kale ni inoni ineia oto 
e alaha parasia na haudina ni sabbath. 

Na e sili lou wai nima ni ruru, na naite inoni 

2 ilehuna na nimana e heko. Na kira toomalia, uri 
ohe eanai haauria ana haudina ni sabbath wa qake ; 
uri muni kire qelu ola ilenina ana. Na easi tauri 
munia laani na nimana e heko uri, O ura haatal i matola- 
kaelu. Na easi tauri -munira, Ohia e haidadana 
ana mai haatolana muni hele diena ana haudina mi 
sabbath, wa muni hele aela? muni haauria naile wa 
muni seunia? Na ikira oto kira qake aani nuhia. 
Oto e toomairaelu ani saewasurna, ana saena e hu 
hahia saeda e hau, ne easi tauri munia laani uri, O 
mlainia wau na nimamu. Oto easi lalainia oto wau: 
haitua nimana e qiaqiala alihoi lou. Oto alai Pharise 
madaujia oto wau, kira asi ruru wala oto hahia maia 
saeasli Clerod, uri muni kire sauniga uritaha, 
hulimu, o laelae 1 alai qaaronoisuli ineia kira a laelae 


oto uri na Kale nma na mai ruruha huna e keikei i 
Sa 

Galilea e luluisulia oto: na ed keikei i Judea WA na 
3 keikei i Jerusalem, na keikei 1 Idumaea, na keikei i i 
apani Jordan qau wau, na keikei i henua kalikalia 
Tur na Sidon, na pulita oto paina, ana kira ronoa na 
moola e paina liutaha e taui, kira asi lae oto wai siena. 
9 Na e unua munira alai qaaronoisuli ineia, uri muni 
na iola e io totoria oto ana isulia mai ruruha e huna, 
10 mane kire ruru puli isiena : ana e haauria alaile huna ; 
lae hulaana na maile mai maela paina e saunira kira 
11 ruruhia oto uri muni kire kele hele mola ana. Na 
mal hiona maipo, maholo kira a loosia, kira asi 
lahutainira iano honosia, kira a awaraa, kira asi tauri, 
12 Ioe oto na Kalena God. Na e ereada oto waewae uri 
mane kira houleinia oto. 
13 Nae hanetaha oto ilenina na houliwo, easi haaraia 
mal alaile isiena, na maile oto isulia saena : oto kira 
14 asi lae oto wau isiena. Oto e haatolaila na awala 
mana rua, muni kire io oto isiena, na munie 
15 usunainira oto wau muni laalani wala, na muni kire 
manatainia na nanamana muni paia mai hiona ni ora- 
16, 17 haa; na a Simon e haorainia lou uri a Peter; naa 
James kalena Sebede, na a John aulana James; na 
ikoro hou e haorainira lou uri, Ro Boanerges, na uri, 
18 Ro kale ni uulou: na a Andrew, na a Philip, na a 
Bartholomew, na a Matthew, na a Thomas, na a 
James kalena Alphaeus, na a Thadeus, na a Simon a 
19 Kananaios, na a Judas Iskariot, ineia lou laa e qeloa 
kau. 
20 Na e sili laona naite nima. Na mal ruruha huna e 
hai ruru lou, lae hulaana kira quake aani manatainia 
91 uri kira anai nau bread uritaha. Na alaile inela e 
ronoa, kira asi silitaha oto wau muni kire helesia : 
22 ana kira unua uri, Ea qeugeu oto. Na alai haausuli 
e siho toli wau keikeii Jerusalem e tauri, A Beelsebub 
oto ana, na lou, Ana a alaha parasira alai hiona ni 
23 orahaa ea paipaia oto mai hiona ni orahaa. Na e 
haralra wal siena, na e walaa ani alahuuna munira 
24 uri, A Satan eanai paia Satan lou uritaha! Na uri 
ana na alahana eanai opaa maraana, ne na alahama 
25 ine esie hai ura lou. Na uri ana na nima ea opaa 

MARK 
maraana, ne na nima ine esie hai ura lou. Na uri 
ana a Satan ea haukama honosia maraana, na ea opaa 
oto maraana, ne esie hai ura lou, na ta na haamano- 
lana taane oto. Na naile oto esie sili hahia na ramo 
inima ineia muni e laua na tootoolana, na oto e 
qake holai hoosia a laa ramoni; mano urina eanalisi 
laua oto na moola i nima ineia. Walaimoli naa unua 
muniamu, Kira anai saesia taana na mai orahaa 
ikira alai kaleni inoni, na na mai walaana taewau ikira 
noone lou kira anai walaa taewau eni: na taana zaile 
ea walaa taewau ana na Hiona Maea ne kira sie aani 
saeasia oto oo, na ta eanai haidadana oto muni kire 
iia hahia na orahaa ea io hu: ana isulia kira unua uri, 
Na hiona maipo ne ana. 

Oto a nikena na alai ulana e lae mai sulia ; na kira 
ura wai sinaha, kira asi usunainia naile isiena, kira 


32 haaraia oto wau. Namai hanua huna e naku kalikalia ; 

oto kira asi unua munia uri, A nikemu na alai 
ulamu wai sinaha kira a haihaitaleo. Oto e ala- 
mira uri, Kira nahei a nikeku na alai uleku? Oto 
e mani toomaia alaile e naku kalikalia, easi tauri, 
Liokau, a nikeku inihou na alai uleku! Ana naile 
oto ea sulu isulia na moola saena Amaku ileni eni 
inela oto auleku, na a inieku, na a nikeku. 

Oto e talaail haausuli lou i apani iga. Na na 

ruruha oto paina liutaha e ruru isiena, lai hulaana e 
taelia na iola, na e io iano wai iga; na ahutana mai 
ruruha huna i apani iqa ione. Nae haausulira ana 
na moola huna ani alahuuna, na easi tauri munira 
ana na maani haausulina ineia, uri, Amu rono kau: 
Liokau, Naite laa e tatataai lite e silitaha uri mune 
tatatainia na mal lite; na na taulana e urini, uri 
maholo e tatataai, na mai halu lite e usu i kekena tala, 
na mai menu e loho mai kira naui oto. Na na maile 
e usu i darana hau, na lehu na masi mado e qake piola 
ana: na na sato eqaa, ne easi raahia; na ana e qake 
ini, ne kira asi mae lou. Na na maile e usui mato- 
lana mai walo kakaru, oto mai walo kakaru e taelai, 
kira asi lomosii, oto e qake aani hunu oto. Na na 
maile e usu ilaona masi mado diena, oto kira pito kau 

wau, kira asi hunu oto, na olu awala, na na ono awala, 
na na tanalau. Na easi tauri, lle e too alinana muni 
rono, mune rono oto. 

Na maholo e galasia, alaile e naku kalikalia 
maia lou na awala mana rua kira asi soi haria 
mai alahuuna inihou ana. Oto easi tauri munira, 
Kira niia oto muniamu ana na moola e asa ana 
na alahana a God: na taa munira alaile i sinaha, 
ne kira taui ahutana na moola ani alahuuna: uri muni 
kire lio ana liona, na muni kire suuri lio saeola ; na 
muni kire rono ana ronona, na muni kire suuri 
rono saea; mane ta na kira anai alihoi oto, na kira 


13 anaisi saeasii oto munira. Na easi tauri munira, Uri 


14 


amu qake saea na alahuuna inihou ? ne amu anaisi 
saea uritaha abutana na mai alabuuna ? Laa e tatataal 


15 lite easi tatatainia oto na haiwala. Na na maile oto 


16 


17 


18 


19 


20 


21 
22 


inihou i kekena tala, na lehuni kira a tatainia na 
haiwala ; na maholo kira rono oto, oto laulau a Satan 
easi lae oto mai, na easi laua oto na haiwala kira 
tatainia kau ada. Na na maile oto inihou noone lou 


-urina kira tatainira oto i darana hau, alaileni, maholo 


kira ronoa oto na haiwala, kira asi tolenani hele 
maemae oto ana; na e qake imiimini oto ada, na kira 
io haawali oto mola; mano urina, maholo siohada ea 
tataala, wa kira a taunainira ana isulia na haiwala ne 
kira asi toosua oto. Na na maile aopa lou kira 
tatatalnira i matolana mai walo kakaru; na maile oto 
nihou kira a ronoa na haiwala, oto na moola ni 
haatoosua ana mauriha inihou, na na kaena ani too- 
lana, na na saehanalilana na moola aopa huna ea 
sisili oto mai, kira a hauni lomosia na haiwala, oto e 
qake aani hunu oto. Na na maileni kira tatalnira ana 
masi mado diena ; alaileni ea ronoa na halwala, na e 
tola konia oto, na ea hunu oto, na olu awala, na na 
ono awala, na na tanalau. 

Na easi tauri munira, Uri kira a tolea mai na light 
uri muni kire noia i orohana na nima, wa i orohana 
na huli, na ohia kira sie noia oto 1 talana? Ana taana 
na ola kira aluhia kau ne kira anai tola haatal taane 
ana; na taana na ola kira mumunia kau ne eanaisi 

haatai taane oto. Ana naile e too alinana muni rono, 
mune rono oto. Na easi tauri munira, Amu lio talamiu 
ana na moola amu a roronol; na tohotohota amu a 
tohotoho ana, ne kira anaisi tohotoho lou muniamu 
ana: na kira anaisi sapeia lou na moola muniamu. 
Ana a laani e karu oto nana, ne kira anai hai nii lou 
munia: na a laani e qake karu ua nana, ne kira anai 
taasia maania na masiolani e karuana kau. 

Na e tauri, Na alahana a God e uri, waruna oto ana 
na inoni ea asia mai lite hahia mado; na ea maa- 
maahu na ea taetae i rodo na i atowa, na oto mai lite 
ni ea qito oto kira asi peina oto wau, na ineia oto e 
qake manatainia uri e ua. Ana na mado ea hunu- 
hunu oto maraand; kira a holai uraura, oto na 
huahuana easi noi, oto mai huahuani ola easi repo oto. 
Na maholo mai huahuani ola ea repo oto, ne easi 
tolenani usunainia oto na nahi, ana isulia na halisi e 
repo oto. 

Na e tauri, Kaelu e hatonainia na alahana a God 
uri e waruna na taha? wa kaelu e alahuunainia ani 
alahuuna uritaha? E waruna oto na hoi lite ni 
mustard, na inihou oto, maholo kira tataainia hahia 
na mado, ana ea haora maania taana na lite i koluna 
mado, na ta maholo kira tataainia oto, easi qito oto, 
easi peina oto wau e liutahaana taana na ola kira 
hasii wei lalo, na na mai sasara paina ea noi oto ana ; 
lae hulaana mai menu ni leni ea oa oto ìi mamalutana. 

Na e laladoa na haiwala munira ani alahuuna huna 
urina, mala kira manatai ronoa oto: na uri ana aiana 
na alahuuna, taane e qake aani walaa oto munira : 
na e unu tahanainia taana na ola munira alai hahuana 
qaaronoisuli ineia ana e qala. 

Oto ana na tai haudinani, maholo e saulehi oto, 
easi tauri munira, Kaelu e atoholo ana apani iga 
qau wau. Na kira atopuri ana mai ruruha huna, 
kira asi tolea mairaelu lao iola mala e talei io oto. 
Na naite mai halu ¡ola e hakunia lou. Na na dionai 
oto e horo, na mai hauliahe e lomosia na iola, lae 
hulaana na iola ea honu oto ani sulu. Na inela wai 
puri, e eno i huli ea maahu : na kira asi haatalisia, 

maia kira tauri munia, Haausuli, uri o qake ado- 
mainia ana kaelu a mae oto. Oto easi talisi, easi 
ereana na oru; na e tauri munia iqa uri, Noto kau, 
o tau rako oto. Na na oru e qake oru oto, na easi 
holaa totowerua oto. Na e tauri munira, E ua amu 
a talei popopolou? uri na hiwalaimolina e aia ua 
amiu? Na kira maau oto walawala, kira asi meni 
walaa maraada uri, Sio, atei keu a laa nihou, ana 
ea ereana na oru na na iga, na karo asi meni rono oto 
mola ana walana ? 

Oto kira lai arapuu i apani iqa qau wau, oto i henua 

2 mai Gerasa. Na e siho oto maania iola, na naite laa 
e keikei ana mai kiliqeu na hiona maipo ana easi 
odoia, na ineia nihou e talei ioio laona mai kiligeu ; 
na naile oto e qake aani hoosia oto lou, qaike oto, na 
ani ieli gaike le u; ana isulia kira talei hoosia huna- 
hunaa oto ani walo hahia aena, na ani ieli lou, na 
oto e moumousia oto mai ieli, na e papatainia oto 
mai walo hahia aena: na naile e qake aani .aailaa oto 
oo muni haaloia. Na oto onioni, i rodo na lou 
i abtowa, oto ilaona mai kiliqeu na wai lenina mai 
houliwo, ea awaawaraa oto, na ea hoahoaia na sapena 
ani heu. Oto maholo e loosia Jesus na e haatauria 
ua, ne easi huru oto wau e qouruuru oto honosia ; na 
e awaraa oto ana na haiwala paina, easi tauri, Na ola 
taha aku na lou emu, Jesus, Kalena God Laa e 
Tooliu? Naa saea satana God munio, uri mane 
o haahiito aku. Ana e tauri munia, Hiona maipo, o 
sllitaha oto maania laani. Na e soi haria uri, 
Satamu atei? Oto ineia uri munia, Sataku a 
Legion; ana melu huna. Na e haatohu huna- 
hunaa ana uri mane paira oto maania hanueni. 
Na na haka ni poo oto hunahunaa e susuda wal 
lehuna i sapena na houliwo. Na kira haatohu ana, 
Kira asi tauri, O usunainiami ami e lae ilaona haka ni 
poo wauni, uri muni ami e sili wau ada. Oto easi 
lio maaira. Oto mai hiona maipo e silitaha oto, kira 
asi siholira na mai poo: na na haka ni poo e mani 
pola isulia sapena hanetahana wai laona iga, kira 
urihana oto na ro mola, na kira hauni tono oto i iga. 

Na alaile e haanaura kau kira tahi oto, kira asi 
talohainia oto i poona, na lou i henua kalikalia. Oto 
kira lae wai loosia na moola kira taui kau. Oto kira 
hula oto isiena Jesus, kira asi loosia laani mai hiona 
ni orahaa e io kau ana e naku oto iano, e tooni oto, 
na e manata oto, ileni kau na legion e io oto kau ana: 
oto kira asi maau. Na na maile e loosia kira asi unus 
munira ana kira tauritaha munia laani mai hiona ni 
orahaa e io kau ana, na ana mai poo noone lou. Na 
kira asi talaai haatohu ana muni lae oto maania mai 
sarohana hanua ikira. Na maholo e tau ni tae lou. 
oto a laani mai hiona ni orahaa e io kau ana easi 
tola suuia muni e hakunia oto. Na a qake aani lio 
maala, na taa e tauri munia, O alihoi oto wai nima, ¡oe 
isiena alaile ioe, na o houleinia oto munira na moola 
e paina liutaha a Lord e taui oto namua, na ana e 
amasio oto. Oto e lae oto wau, na e talaai houleinia 
oto i Dekapolis na moola e paina liutaha ine a Jesus 
e taui oto nana: na ahutana mal hanua e mani 
panarainia oto. 

Na a Jesus e atoholo lou ana iola i apani iga qau 
mei, oto mai ruruha paina e ruru oto isiena: na e 
ura oto i apani iqa. Na naite mane na naohana laa 
ana na nima ni ruru easi lae mai, satana a Jairus ; na 
e loosia oto, easi lai lahutainia i aaena, na easi tola 
suuia ota hunahunaa e tauri, Ele keni kaleku na tai 
ele lehu mune mae oto: uri muni o lae wai qaonaa 
ana na nimamu, uri muni kire haauria oto, na mune 
mauri oto. Oto easi hakunia oto; na mai ruruha 
huna e luluisulia, na kira asi ruruhia oto. 

Na naite keni, na apu e saunia na awala ni helisi 
mana rua oto, na e talei sapehiito hunahunaa ana mal 
inoni kurakura, na e talei asia oto na tootoolana, na 
e qake aani maia, na e aeaela kau tarau, ineia nihou 
e ronoa na talohana Jesus, oto easi lae mai 1 matolana 
mai hanua i purina, na e kele hele mola ana noonooni 
tooni inela. Ana e tauri kau, Mala naa kele hele 
mola ana noonooni tooni ineia, ne na anai mauri oto 
lou, Na laulau na hulahula ni epu ana e tolenani 
maa oto; na e hineinia oto wal sapena uri e mauri 

oto maania masi maela paina ni e sausaunia kau. 
Na laulau a Jesus, ana e manatainia maraana uri 
na masi nanamana ana e silitaha oto maania, easi 
alihoi oto i matolana mai hanua, na easi tauri, Atei 
laa e heleana mai tooni inau? Na alai qaaronoisuli 
ineia e tauri munia, Oa loosia mai ruruha huna inihou 
ea talei ruruhio oto, na uri oa unua uri, Atei laa e 
hele aku? Na e mani toomairaelu manomano uri 
muni loosia a kenini e taua na masiolani. Na ta a 
kenini e maau oto na e ariariri, ana e manatainia oto 
na masiolani kira ta oto munia, ne easi lae mai e lai 
lahutainia i naona, easi unua ahutana na walaimolina 
munia. Na easi tauri munia, Kaleku na hiwalaimo- 
lina ioe e haaurio ; o lae wau ani deilama, o mauri 
kau wau maania masi maela painani e sausaunio kau. 

Maholo e walawalaa us, kira a laelae mai keikei 
i nima na naohana laa ana na nima ni ruru, kira asi 
tauri, A kalemu e mae oto: e ua oa kotaahia lou 
a Haausuli? Na ta a Jesus, ana e qake aani tola ana 
na haiwala kira unua ni, easi tauri munia' naohana 
laa ana na nima ni ruru uri, O sie mamaau, o 
hiwalaimoli mola haleite. Na e qake maaia naile 
muni e luluisuli meia, na tai a Peter haleite, na a 
James, na a John aulana James. Na kira lae aratoto 
ana na nima a naohana laa ana na nima ni ruru; ña 
easi loosia kira a kotakota, na alaile ea naranara, ea 
takotako walawala. Na e sili oto wau, easi tauri 
munira, E ua amu a kotakota, na a takotako? Na 
elekeni hou e qake aani mae ea maamaahu mola. 
Na kira asi mesieinia. Na ta ineia, ana e paira mano 
wau, easi tolea amana elekeni ni na a nikena na 
ikiraelu lou e hakunia kau, na e sili oto wai lehuna 
na elekeni ne ana. Na easi hele ana nimana a ele- 
keni ni, easi tauri munia, Talitha kumi; saelana oto, 
ana kira a olisia uri, Mamaa, naa unua munio, o 
sulutae. Na laulau na elekeni ni e taelai, e laelae 
hailiu oto; ana na awala ni helisi mana rua oto 
ana. Na kira tolenani anea oto ani anena paina.» 
Na e ere adaelu oto waewae mane naile e mana- 
tainia oto; na e unua muni kire nii ana. 

A Na e usutaha wau maania lehina: na e lai aratoto 
ana na hahuana hanua ineia; na alai gaaronoisuli 
ineia e luluisulia. Na maholo ni haudina ni sabbath 
e hula oto, easi talaai haahaasul wai nima ni ruru: 
na na maile huna e ronoa kira asi panarainia, maia na 
haiwala uri, Na moola inihou ana a laani ea keikei 
ibei? na lou, Na saeolana uritaha nihou kira niia 
oto munia laa nihou, na na mai anoa e paina inihou 
kira a tautaui oto ana nimana, kira ua oto? Raoni 
a laa nihou na karpenter ohia, a kalena Mary, na 
aulana kira James, na Joses, na Judas, na Simon? 
Na alai iniena kira oto isieka ohia? Oto kira asi 
toosua ana. Na a Jesus e tauri munira, Kira sie 
makaana na prophet oto oo, na ana hanua ineia | 
haleite, na isiena alai tekihana, na oto 1 nima ineia. 
Na e gake aani taua na anoa ilehuna, na ta e qaonaa 
na maile ana na nimana kira daodaoha, na e haurira 
oto. Na e panarainia na sae ruaruana ikira. 

Na e walwesia mai henua e haahausuli. 

Na e haraia mai na awala mana rua isiena, na easi 
usunainira wau too ro ile na too ro ile; na e niia. 
munira na nanamaña parasia na mai hiona maipo ; na 
e haatolaira mane kira ta na masiola munia laena ; na 
ta na ailiapaa mola haleite; na mai bread suuri, na mal 
suuri, mai toohaa suuri munia mai ni haa ikira ; na 
taa muni kire noia mai shoe hahia aaeda: na uri, 
Amu sie tooni ana na ro koat. Na easi tauri 
munira, Amu a sili oto wai nima ana taana na lehu, 
amu io susu oto wai lehuna hulaana amu anai silitaha 
lou maania ilehuna. Na taana na lehu e qake tola 
koniamu, wa kira e tolai sulia na walamiu, ne maholo. 
amu a silitaha oto wau maania ilehuna, amu tataal 
asia na uuni mado ni i orahana aaemiu, munia na 
ola ni unu haatoo nada. Oto kira silitaha oto wau, 
kira asi laalani wala uri kira anai adomai oli oto. 
Na kira paia oto mai hiona ni orahaa huna, maia kira 
suuhia ani rumu na maile huna e daodaoha, na, 
kira haaurira oto. | 

Na a Herod a alaha e rono; ana satana e talo kali- 
kali oto: nae tauri, A John a Lotomaea e sulutae oto 

maanira alaille e mae oto, talaaehana ine e nanama 
oto muni taua na mai anoa inihou. Na na maile aopa 
lou e tauri, A Elija oto ni. Na na maile aopa lou uri, 
Na prophet oto, e waruna naile hikena alai prophet. 
Na ta a Herod, maholo e rono, easi tauri, A John, nau 
tohu mousia na qauna, neia e sulutae oto. Ana a 
Herod noone e usunai oto wau e tapolia John, na e 
hoosia oto wai nima ni hoo talaaehana a Herodias, 
hua a Philip aulana : ana e tolea kau nana. Ana a 
John e tauri kau munia Herod, E qake haidadana oto 
ana mai haatolana muni o tolea hua aulamu. Oto 
nea Herodias easi haukama honosia, na e sasare saunia 
oto ; na e qake madausia oto ; ana a Herod e maaunia 
John, ana e manatainia uri neia na mane odotai na e 
maea, na oto e kenekenetainia: Na maholo e ronoa, 
ne na saena easi talei puo oto; na e roronoa maia na 
saedienana. Na na haudina diena e too oto, uri a 
Herod e ta na nauha ana haudina e hutaana munira 
mai alaha ineia, na munira mai naohana kaptain, na 
munira na mai naohana inonii Galilea; na maholo na 
kalena Herodias inihou na elekeni e sili mei e maomao, 
na easi diena nana Herod na nada alaile lou e eno 
maia ana nauna; oto a alahani easi tauri munia ele- 
keni ine, O sukaaku ana taana na ola isulia saemu, 
ne na anai niia oto wau munio. Na e ere haitakoi uri, 
Taana na ola oa taumei suka aku, ne na anai niia oto 
wau munio, lae hulaana na apani alahana inau. Na 
e silitaha oto wau, easi tauri munia nikena, Na ola 
taha na anai sukaa? Oto ineia uri, Na qauna a John 
a Lotomaea. Na e tolenani sili laulau isiena alaha ni, 
na e suka, e tauri, Saeku uri muni o niia oto nihou 
ilaona na nima na qauna John a Lotomaea. Oto 
saena alahani easi hu oto waewae ; na ta isulia na 
haiwala ni ere haitakoi ineia, na isulia alaile lou e 
eno ana nauna, e qake sare maasia oto. Oto laulau a 
alaha e usunainia naite soldier ana mai kakaliha ineia, 
na e unua kire tolea mai na qauna: oto e lai tohu 
mousia na qauna ilaona nima ni hoo, na e tolea 
mai na qauna ilaona na nima, na e niia munia 
elekeni ni; na a elekeni ni e hai niia lou munia nikena. 

Na alai gaaronoisuli ineia e rono urina, kira asi lae 
wai suluia na raena, kira asi noia oto wai laona 
kiligeu. 

Na alai haatola e ruru lou isiena Jesus; na kira asi 
unua munia ana ahutana na moola kira taul ni, na 
ana taana na moola kira haahaausuli eni. Na easi 
tauri munira, Amu lae haatau keu weu ilaona hanua 
saasala, amu kele mamalo kau. Ana na maile huna 
e talei laelae mai na e laelae wau, na e qake maholo 
oto muni kire nau. Oto kira lae oto wau ani iola 
talea na hanua sala haatau. Na kira loosira oto ana 
kira laelae oto, na na maile huna e losaera oto, na 
kira mani huru lou ilehuna i henua maania ahutana 
mai poona, na kira hula oto wai naoda. Na e siho 
ione, na e loosia mai ruruha huna, na saena easi ama- 
sira, ana kira urihana maí sheep e qake laa ni kaka- 
kalira oto : na e talaai haausulira ana na moola huna. 
Na maholo e apai sato oto, alai qaaronoisuli e lae mai 
isiena, kira asi tauri, Na hanua saasala oto inihou, na 
e apai sato oto: o unua kau kire lae oto, muni kire 
waiwesia mal poona na mai henua kalikalia, ni holia 
na moola ni na ikira. Na ta e alamira e tauri, Tamu 
oto amu ta mai naulaa ada. Oto kira asi tauri munia, 
Uri melu e lai holi bread ana na ro tanalau ni penny, 
uri muni melu e nii ada? Oto easi tauri munira, E 
nita hoi bread amiu ? amu lae wai lio. Na maholo kira 
manatainia, kira asi tauri, E tai lima ile, na e ro hoi 
ia. Oto e haatolaira uri muni kire hauni neku iano 
ana mai pulitaa haiaopai ilenina halisi mauri. Oto 
kira asi lo lano sulia mai damaa, too tanalau, na 
too lima awala. Oto e ta na lima hoi bread ine maia 
ro hoi iani, na e uwaalena ileni easi walaa ni haadie- 
nai, easi nisii mai hoi bread ine; na e haadoraelu 
manomaño ana ro hoi iani. Oto kira hauni nau kira 
pote. Na kira toonii oto na mai naulaa e ore ana mai 
naulaa kira nisii, na awala ni mei mana rua e honu, 
na ana mai hoi ia noone lou. Na alaile e na mai hoi 


bread ine na lima mola ni mane oto. 

Na laulau e tau rarahia alai gaaronoisuli ineia muni 
kire taelia na iola ikiraelu, uri muni kire holai ato wau 

ana naite apani iqa qau wau i Bethsaida, haawalia ea 
unua mai ruruha huna eanai lae oto. Na e walaa 
haamano oto munira, easi lae oto wai lenina houliwo 
mune arenai. Na e saulehi oto, na na iola e hane 
upuupu ana iqe, na tai inela oto maraana i. henua. 
Na maholo e loosia kira a suahia oto ani hotena, ne 
easi lae wai sieda mala oto ana haina na maani liona 
i rodo, ea atoatoae i koluna iga; na saena oto uri mune 
lae liutahaada oto : na ikira oto, maholo kira loosia: ea 
atoatoae koluna iqa, oto kira asi unua uri na akalo oto, 
na kira asi awaraa oto: ana kira hauni loosia oto, na 
saeda e ikulei oto. Na taa e tolenani walaa talera, 
easi tauri munira, Saemiu mune mano: inau oto ; 
amu suuri popopolou. Oto. e hane oto wai sieda ilaona 
iola ; ne na mawa easi mou oto : na kira talei panara- 
inia oto liutaha i saeda: ana kira qake aani losaea 
oto ana mai hoi bread ine, na ta na saeda e hau 
oto. 

Na kira ato mano oto, kira asi arapuu oto i henua i 


Genesaret, kira asi huna oto ione. Na kira siho oto 


ione maania iola, oto kira losaea oto, na kira huru 
kalikalia ahutana mai henua, kira asi talaai anai heiliu 
ana alai daodaoha ilenina hulida, talea mai lehu kira 
ronoa uri ineia ani. Na ana taana na lehu e sili eni, 
ana mai oouteni nima, wa ana mai poona, wa ana mal 
hohola, kira asi noinoia alaile e daoha laona mai 
heraniusina, kira asi haatobu ana muni kire kele hele 
mola mala ana nononi tooni ineia: na ahutana na, 
maile e kele hele mola ana ne kira mani mauri ota. 

Oto alai Pharise e ruru oto isiena, maira na mai 
halu haausuli lou, kira keikei i Jerusalem, na kira 
loosia oto uri haluna na maile ana alai qaaronoisuli 
ineia e nau bread ani nimanima taewau, na uri kira 
qake holai hohodalii oto. Ana alai Pharise, na ahu- 
tana alai Judea, ana kira qake hohoda nima hairara, 
kira sie aani nau oto, kira a lulu isulia mai walaana ni 
hele susulii e keikei ana wauwada : na maholo kira a 
alihoi oto wau maania na heraniusina, ana kira qake 
lotohira, kira sie nau oto : na na moola huna lou urina 
kira helesii oto muni lulu isulii, uri hodalilana mai 

kaokao, na mai nima, na mai hou wei bras. Na alai 
Pharise na alai haausuli e soi haria uri, E ua ni alai 
qaaronoisuli ioe e qake lulu isulia mai walaana ni hele 
susulii e keikei ana alai weuwaka, na oto kira a na mai 
bread ikira ani nimanima taewau ? Nae tauri munira, 
A Isaia e walaa diena ni prophet kau horamiu, mala 
kira usua oto, 

Mai hanua hou ea adoadómai hiahia aku ani qeru- 

geruda; 

Na ta na saeda e haatauriau oto. 

Na kira a qaogao ola ni mane oto maatala isieku, 

Mai maani haausulina ikira ani haatolana na mai 

inoni. 

Amu a atopuri ana mai haatolana a God, amu asi karu 
mautaa ana mai walaana ni hele isulii ikira na mai 
inoni. Na easi tauri munira, Amu a hahuani maasia 
oto na haatolana a God, uri muni amu e lulu isulia 
mai walaana ni hele susulii iamu. Ana a Moses e 
tauri kau, O adomai hiahia ana a amamu' koro a 
nikemu ; na lou, lle ea walaa tataala ana amana wa 
ana nikena, ne muni maesii oto: na lamu amu a 
walaa uri, Ana naile ea unua munia amana wa munia 
nikena uri, Na masiola ine o anai akaurisia oto aku 
muni e maio oto ne e noi Korban oto, saelana uri, Na 
niina oto; na amu qake maaia lou muni taua na ma- 
siola munia amana wa munia nikena; amu asi tau 
maatala oto ana walana God ana mai walaana ni hele 
susulii iamu, na amu hai nii susulii lou eni. Na e 
haraia lou na mai ruruba huna isiena, easi tauri mu- 
nira, Amu hauni gaaronoisuliau, na saemiu mune taha 
oto ana: E qake ola oto oo mai i sinaha ana mai 
inoni, na ea sili wau ana ne eanaisi haamadaa oto a 
laani: na ta na moola ea kalitaha oto maania laani 
ikira oto kira a haamadaa a laani. Na e sili wai 
nima e atopuri ana mai ruruha huna ne alai qaarono- 
isuli ineia kira asi soia na alahuuna inihou ana. Na 
easi tauri munira, Uri iamu amu puo ` noone lou urina? 
Uri amu qake lio saca oto, uri taana na ola keikei i 
sinaha ea sili wau ana na inoni, ne esie aani haamadaa 


oto 00: ana e qake aani sili oto wai saena, na oto i 

iena, na easi lae oto wai potaa? ea haarerea oto taana 
na mai naulaa. Na e tauri, Na moola ea kalitaha oto 
maania na inoni, ikira oto kira a haamadaa na inoni. 
Ana keikei ilalona, keikei i saena mai inoni, mai ado- 
maina aela. ea kalitaha wau, mai iona madaa, mai 
pelina, mai talei horona, mai amoamona, mai saehana- 
lina, mai arikosina talaala, na kaena, na hele rarama- 
ana, na maa tataala, na walaana taewau na adomai 
tohainina, na qeuqeuana : ikira na moola inihou kira 
a kalitaha oto keikei i lalo, na kira a haamadaa na 
inoni. 

Na e taelai oto maania lehuna, easi lae oto wau i saro- 
hana hanua i Tur na i Sidon. Na e sili wau ana naite 
nima, na e sare ta uri naile esie manatainia oto: na e 
qake aani mumuni oto oo. Na ta laulau naeta keni, 
na elekeni kalena na hiona maipo oto ana, ana e ro- 
noa easi lae wal siena na e lahutainia iano isulia aaena. 
Na a kenini na keni ni Grik, na komu izeia e keikei i 
Surophenikia. Na ineia nihou e haatohu ana muni e 
paia na hiona ni orahaa maania kalena. Na easi 
tauri munia, O holai toliasia kau na mai elekale muni 


. kire pote kau: ana e qake diena muni ta na mai 

bread ada alai elekale, na muni derea oto ana mu 
usu. Na taealamia easi tauri munia, Gaike na Lord: 
ana mu usu noone i orahana na table na ea naui oto na 
mal nanani naulaa ana mai elekale. Na e tauri munia, 
Ana isulia na haiwala inihou o lae oto wau; na hiona 
ni orahaa e silitaha oto maania a kalemu. Oto e lae 
oto wal nima ineia, na e lio haaroia oto na elekeni ni 
e eno oto 1 hulina, na na hiona ni orahaa e silitaha oto 
maania. : 

Na e kalitaha oto maania mai sarohana hanua i Tur, 
na easi lae tapausu ana hanua i Sidon e lai hita i iqa 


. 1 Galilea, i matolana sarohana hanua i Dekapolis. Na 


kira tolea naile mai isiena e punu na e qake walaa 
taha; na kira haatohu ana mune qaonaa ana nimana. 
Oto e hoaa maania mai ruruha huna na 8 qalasirarua 
oto, ne easi susuainia na kiikiina i alinana, na e nisu 
oto, easi hele oto wau ana na meana; na e uwaalena 


` ileni, easi awasirahe oto, maia e tauri munia, Ephpha- 

tha, na uri, O taha oto bus wau. Na na:alinana easi 
taha oto wau, na na walo kira hoosia na meana ana e 
takaluhe oto, na easi walaa taha oto. Na e ereada 
oto waewae uri mane kire unua oto isiena naile : na 
ta ana e ereereada oto waewae urina, ne kira asi hou- 
houleinia oto liutaha maania holai nao. Na kira pa- 
narainia oto liutaha, kira tauri, E hahuani hele diena 
ana ahutana na moola: e ta uri alai punu ea rorono, 
na alai qeu ea walaa taha oto. 

Oto ana mai haudina ine, maholo mai ruruha huna 

e ruru oto lou, na e qake ola ni na ikira, easi haraia 
mai alai qaaronoisuli ineia isiena, easi tauri munira, 
Saeku ea amasia oto na mai ruruha huna inihou, ana 
kira lo rarao oto isieku oluna na dina oto inihou, na e 
qale ola ni na ikira : na ana naa taumei usunai hiolo 
ada, kira anai mano toli oto isulia tala; na na mal ha- 
luile ada e keikei haatau. Oto alai qaaronoisuli ineia 
e alamia uri, Kira anai akaurisia mai hoi bread kei- 
kei ihei inihou ilaona hanua saasala uri muni haapo- 
tera mai hanua inihou? Na e soi harira url, E nita 
hoi bread amiu? Oto kira asi unua ur, Tai 
hiu ile. Oto easi unua mai ruruha huna anai lo iano: 
oto e ta na hiu hoi bread ine, na e walaa ni haasae- 
diena mano, easi nisii, easi nii oto wau munira alai 
gaaronoisuli, uri muni niinii ada; oto kira asi niinii 
ana mai ruruha huna. Na mai kele hoi ia lou ada e 
qale huna: na e walaa haadienai, easi unua kire niinii 
ada lou eni. Oto kira mani nau kira pote: na kira 
toonii na mai naulaa e ore ana mai naulaa kira nisii, 
na hiu iteite e honu. Na ikira urihana na ro mola ; 
na e usunainira oto wau. Na laulau e taelia na iola 
na alai qaaronoisuli ineia noone maia, easi lai arapuu 
i naona hanua i Dalmanutha. 

Na alai Pharise e silitaha oto wau, kira asi talaai hai- 
haitale isiena, kira tau haitalea na haara keikei ilẹni 
ana, kira mala ahoanana. Oto easi awasirahe oto wai 
saena, e turi, E ua na gauna inihou ea tau haitallea 
na haara? Walaimoli naa unua oto muniamu, Kjira 
sie aani niia oto na haara munia na qauna inihou. Wa 
e lae oto wau maanira, na easi tae lou e ato oto waku i 

apani iga qau wau. Na kira sae rorodoa kira quke 
aani tola bread ada; na kira qake manatainia na hoi 
bread ada lao iola, na ta na tai hua mola haleite. Na 
e haatolaira, easi tauri, Amu lio talamiu, na amu 
kenetainiamu maania na leven ikira alai Pharise na 
maania na leven a Herod. Oto kira asi meni haitalei 
maraada, kira tauri, Ana kaelu qake tola bread oto 
akaelu. Na a Jesus e manatainia oto easi tauri mu- 
nira, E ua amu a mani haitalei maraamiu, ana amu 
qake tola amiu ani bread? uri amu qake lio saea ua, 
wa amu qake rono saea? uri saemu e hau emiu? Uri 
amu too maamiu oto, na oto amu qake liolio oto? na 
uri amu too alinamiu oto, na oto amu qake ronorono 
oto? na uri amu qake adomainia oto? Maholo nau 
nisia na lima hoi bread ine ada na lima molani mane, 
enita masi mei amu toonil e honu ana mai naulaa kira 
nisii? Kira asi tauri munia, Na awala mana rua 
oto. Na maholo na hiu hoi bread lou ada na hai mola 
ni mane, enita masi lualua amu toonil e honu ana 
mai naulaa kira nisii? Kira asi tauri munia, E hiu 
oto. Na e tauri munira, Uri amu qake rono saea oto ? 

Oto kira asi hula wai Bethsaida. Na kira tolea 
naite ulu isiena, kira asi tola suuia muni e qaonaa 
ana nimana. Oto e karu ana nimana a laa ulu ni, na 
easi tolea oto wau maania poona; na e nisu hahia 
maana, easi noia na nimana ihahona, maia e soi haria 
uri, Ni, oa loosia na masiola wa qaike? Oto e uwaa- 
lena easi tauri, Naa loosia oto na mai inoni: ana naa 
looloosira waruna oto na mai ei, kira a laelae hailiu. 
Oto e hai noia na nimana lou hahia maana ; oto easi 
lio hahuroto, na e diena oto, na e lio manola oto ana 
waluola. Na e usunainia oto wal nima ineia, maia na 
haiwala uri, O sie aani sili oto wai poona. 

Na a Jesus e kalitaha òto wau, ikira na mai qaaro- 
noisuli ineia, ilaona mai poona i Kaisareia Philipi : 
oto e soi haria laelae ada uri, Mai inoni ea unuunuau 
uri atei? Oto kira asi unua isiena, kira tauri, A John 
a Lotomaea: na na maile uri, A Elija: na ta na maile 
uri, Naite ile hikena alai prophet. Oto e soi harira 
uri, lamu kau amu a unuunuau uri atei? A Peter e 

ereada uri mane kira unu haatai ana isiena naile. Na 
e talaai haausulira, uri na holoholo na Kale ni inoni 
mune sape hiito hunahunaa, na muni na maasilana, 
oto ana alai rato ni. mane, na ana alai naohana priest, 
na muni na saunilana lou, na muni na taelana lou ana 
oluna na dina. Na e unu haatai oto ana na haiwala 
inihou. Oto a Peter e kokelainia easi talaai ere ana. 
Oto e liokeke, na e loosia alai gaaronoisuli ineia, easi 
ere ana a Peter, easi tauri, O tahi oto wau i puriku, 
Satan: ana saemu e qaike adomainia oto na moola a 
God, na ta na moola na mai inoni. * Oto e haraia mai 
na mai ruruha huna isiena maira lou alai qaaronoisuli 
ineia, na easi tauri munira, Ana naile ea sare luluisu- 
liau, ne mune hehesia oto alihoi, na mune suluia oto na 
ailipou ineia mune si luluisuliau. Ana taana naile ea 
sare kenetainia na maurihaana, ne eanaisi tau tekela- 
inia oto; na taana naile ea tau tekelainia na maurihaana 


talaaehana inau na talaaehana na talaloha diena, ne 


eanaisi haauria oto. Ana na ola taha na inoni anai 
teria, mala ea hele manoa ahutana walumalau oto 
nana, na oto na iina anai tau too ana na maurihaana, ? 
Ana na ola taha na inoni anai ta mune olisia oto na 
maurihaana ana? Ana taana naile ea masamasa aku 
na lou ana walaku ana qauna inihou ea amoamo na ea 
tautau orahaa, ne na Kale ni inoni eanai masamasa 
lou ana, maholo:eanal lae mai ana raranana Amana 

maira alai angel maea lou. Na e tauri munira, 

Walaimoli naa unua oto muniamu, Na maile 
oto hikena alaile ea uraura ilehu, na kira sie mami 
oto oo hikena na maena, lai hulaana kira anai 
loosia oto na alahana a God ea lae mai ani nana- 
mana. e 

Oto e ono haudina e mano oto nea Jesus easi tolera- 
elu a Peter, na a James, na a John, na easi naoda wau 
ilenina naite houliwo, na tai ikiraelu maraadaelu: na 
na sapena easi noi aopa oto i maadaelu: na na mai 
tooni ineia e noi renaa oto, kira noi rerea asia; na e 
qake ile oto hikena alaile mai iano ea wasi tooni eanai 
ta muni kire noi rerea urina. Na a Elija ikoro a, 

MARK 9. 5—18 


Moses koro haatai muniraelu : na koro mani walawalaa 
maia Jesus. Oto a Peter e alamia easi tauri munia 
Jesus, Rabi, e diena nakaelu muni na iona ilehu: hoe 
melu e tohua na olu apaapa ; naile namua, na naile 
nana Moses, na naile nana Elija. Ana e qake mana- 
tainia na masiola mune alamia ana; ana kiraelu talaai 
mamaau oto walawala. Na na masi uru e siho e ma- 
lusiraelu: na na haiwala e loho mai e keikei ana masi 
uruni uri, A Kaleku inihou laa ni mane inau: amu 
tolaana kau. Na laulau kiraelu tootoomai hailiu, na 
ta kira qake aani loosia naile lou, na ta a Jesus oto 
maraana mairaelu. 

Na mabholo kira a siho toli maania i houliwo, easi 
ereadaelu uri mane kira unuunua isiena naile ana na 
moola kiraelu loosii, na ta oto mola haleite maholo na 
Kale ni inoni e sulutae oto maania alaile e mae oto. 


Oto kira asi lolohainia na haiwala ni, kira a hai 


soisoi hariraelu hailiu uri na ola taha oto na sulu- 
taena maania alaille e mae oto. Na kira asi soi 
heria kira tauri, Alai haausuli ea unuunua uri na holo- 
holo oto a Elija mune holai nao oto mai. Oto easi 
tauri munira, A Elija ea holai nao oto mai taane, na 
ea tau dienaana waluola : na kira usua uritaha rara- 
nana na Kale ni inoni, uri eanai sapehiito hunahunaa 
na kira anaisi tau mamaini ana? Na taa naa unua 
muniomolu, uri a Elija e gani hula oto mai, na kira 
tautau munia na moola oto isulia saeda, mala kau 
kira usua raranana. 

Na kira hula oto ana alai qaaronoisuli, kira asi 
loosia mai ruruha huna kalikaliraelu, na alai haausuli 
ea soisoi hariraelu. Na laulau ahutana mai ruruha 
huna, maholo kira loosia oto, kira asi panarainia oto 
waewae, na kira huru oto wai siena kira asi haasae- 
dienaa. Na easi soi hariraelu uri, Na ola taha ni amu 
a tau haitalea ada? Na naite laa ana mal ruruha 
huna e alamia uri, Haausuli, nau tolea mai a kaleku 
isiemu, na hiona na qeu ereere ne ana; na oto ea hu- 
lasia ana na lehu, easi papatainia oto: na na hutohuto 
ea hanehane ana, na ea rete hau, easi rarasi oto : oto 
nau unua isiena alai qaaronoisuli ioe muni kire paia 

oto; na e qake madausira oto. Oto e alamira easi 
tauri, Qauna ni sae ruaruaa, na anai io maiamu lai 
hula inenita ? na anaj sae malumu kau muniamu lai 
hula inenita ? tolea kau mei isieku. Oto kira asi tolea 
isiena : oto maholo e loosia, ne na hiona easi wal 
tataalasia oto ; oto easi hita oto i mado, e hiusia sape- 
na hailiu na na hutohuto e hanehane ana. Oto easi 
soi haria amana uri, Na maholo uritaha oto e liua 
ana na masiola nihou e holai tolea kau? Na easi 
tauri, Keikei ana haoralana. Na oto hunahunaa e 
talei derea oto wai duna na wai wei, uri muni sauni- 
lana oto; nauri ana oa nanama muni ta na masiola, o 
amasiemelu, o maiemelu. Oto a Jesus easi tauri munia, 
Kau uri ana oa nanama! Ahutana na moola ea madau- 
sia laa ea hiwalaimoli. Oto laulau amana elemane ni 
e awara oto, easi tauri, Naa hiwalaimoli oto, o maia na 
sae ruaruana inau. Na ana a Jesus e loosia uri mai 
ruruha huna ea huru hairuru oto, ne easi ereana na 
hiona maipo ine, e tauri munia, Hiona punu na qeu 
ereere, naa haatolaio, o silitaha oto maania, na o sie 
aani sili lou weu ana. Oto e awaraa oto, e wai tata- 
alasia oto, easi silitaha oto: na na elemaneni e noi 
urihana na rae oto ; lai hulaana kira mani unua uri, 
E mae oto. Na ta a Jesus e hele ana nimana, easi '` 
taea oto; oto e taelai oto. Na e sili wei nima, na alai 
qaaronoisuli ineia e soi haria maholo e qalasira, kira 
asi tauri, lemelu melu qake aani paia oto. Na taa e 
tauri munira, Na moola urina sie aani sisilitaha oto, 
na ta ana na arenaina haleite. 

Na kira silitaha oto maania ilehuna, kira asi lae 
wai matolana Galilea ; na e qake sare ta muni naile e 
manatainia oto. Ana e haahaausulia alai qaaronoisuli 
ineia, easi tauri munira, Kira anai qeloa oto na Kale 
ni inoni ilaona nimada na mai inoni, na kira anai 
saunia oto; na maholo kira saunia oto, ne oluna na 
dina neia anaisi sulutae oto lou. Na taa kira puotainia 
haiwala ni, na kira maaunia oto na soi harilana. 

Na kira arapuu oto i Kapernaum: na e sili oto wai 
nima na easi soi hariraelu uri, Na ola taha amu tau 
haitalea kau isulia tala? Na kira noto kira qale ny- 

102 


35 


36 
37 


38 
39 


40 


41 


42 


43 


45 


47 


MARK 9. 35—50 


hia : ana isulia kira talei haihaitohe maraada isulia 
tala, uri atei keu e alaha.. Oto easi naku iano, na e 
haraia oto na awala mana rua isiena; na e tauri 
munira, Naile ea sasare naonao, neia oto anai puripuri 
ana ahutana mai hanua, na eanai dauma oto nana 
ahutana mai hanua. Oto e tolea na elekale, na e 
haaurasia oto i matoladaelu : na e apalaa oto, easi 
tauri muniraelu. Taana naile ea tola konia na taile 
hikena mai elekale e uri talaaehana na sataku, ne 
ea tola koniau oto : na taana naile ea tola koniau ne e 
qake aani tola koniau, na ta e tola konia a laa e usu- 
nainiau mei. 

Na a John e tauri munia, Haausuli, melu loosia 
naile ea paipaia mai hiona ni orahaa ana satamu : na 
melu ereana kau ana e qake aani loko maikia. Na 
ta a Jesus.'e tauri kau, Amu sie ereereana : ana e 
qake ile oto oo muni e ta na masi anoa ana sataku, na 
laulau oto eanai madausia oto,ni walaa tataalasiau. 
Ana ile oto e qake apaapa munikia, ne ea maimaikia 
oto. Na taana naile ea haatonohiamu oto ana na 
kaokao ni wei wawai mola, ana isulia ¡amu oto alaile 
a Christ, walaimoli naa unua muniamu, uri na waai- 
tana esie aani mola oto oo. Na taani naile ea haato- 
osuaa na taile ana alaile e haora inihou kira ahiwalai- 
moli eku, ne e diena oto nana muni kire qaroa na hau 
pulopulo paina i luena, na muni kire derea oto wai esi. 
Na ana na nimamu i qaloqalo ea tau muni haatoo 
suao, o tohu mousia oto: e diena munio muni o sili 
laona mauriha na o kou, maania ani too ro nimanima 
o anai lae oto i Gehena, oto ilaona duna kira sie ma- 
asia oto oo.. Na ana na aaemu ea tau muni haatoo- 
suao, o tohu mousia oto: e diena munio muni o sili 
laona mauriha na o tou, maania ani ahutana ro aae 
kira anai dereo oto wai Gehena. Na ana na maamu 
ea tau muni haatoosuao, o akania oto ; e diena munio 
muni o sili laona mauriha ani tai apani maa, maania 
ani ahutana ro maamu kira anai dereo oto ilaona 


48 Gehena; na lehu na maamaa ikira sie aani maemae 
49 oto, na kira sie maasia oto na duna. Ana kira anai 
50 hui asi e waruna oto na duna hahia taana naile. Na 

asi e diena : na ta ana na asi e aela oto, ne amu anaisi 
hui lou hahia ani taha? Amu manatainia oto na asi 
amiu maraamiu, na amu io ani deilama muniamu 
hailiu. 
1 O Na e taelai keikei ilehuna, na e lae ana mai sarohana 
hanua i Judea na i apani Jordan qau wau: na mai 
ruruha huna e hai ruru lou isiena; na isulia tolahana 
2 oto, e hai haausulira lou. Oto mai halu Pharise e lae 
mal isiena, na kira soi haria uri, E haidadana ana 
mal haatolana wa qaike uri na mane eanal maasia oto 
3 na hua ineia ? kira mala ahonana. Oto e alamira 
4 e tauri, A Moses e haatolanainiamu uritaha ana? Oto 
“kira asi tauri, A Moses e maira oto muni kire 
usua na usuusu ni maasilana, muni kire si maa- 
5 sia oto. Na ta a Jesus e tauri munira, E usua na 
6 haatolana inihou ana na saemiu e hau oto. Na ta 
keikei ana talaaehana na haaholana, E haaholara ile 
7 mane maia ile kepi. Talaaehana na olani na inoni 
anai tolipuri oto ana amana na nikena, na anai io 
rarao oto maia hua ineia; na koro anai noi na tai 
8 mesi hesio. Ne ana e urina oto koro qake noi na ro 
9 ile, na ta na tai mesi hesio oto. Hoe na masi ola a 
God e haarurua oto, mane na inoni e opaa oto oo. 
10 Na oto wai nima alai qaaronoisuli e hai soia lou na 
11 masiolani ana. Oto easi tauri munira, Taana naile 
ea maasia oto na hua ineia, na ea tolea na keni aopa, 
12 neia ea amoamo oto munia: na ana a hueni ea maasia 
oto na poro ineia, na ea tolea lou na poro aopa, neia 
ea amoamo oto. 
13 Oto kira tolea mai alai elekale isiena, uri muni 
14 e gaonara ; na alai qaaronoisuli e ereereada. Na ta 
a Jesus e loosia, na na saena e qake aani diena na 
easi tauri munira, Amu toliasira oto alai elekale 
ni lae mai isieku; amu sie ereereada : ana alaile oto 
e urina ne tootoolada oto ana na alahana a God. 
15 Walaimoli naa unua muniamu, Naile oto esie ta na 
alahana a God oto nana mala oto na elekale, lisimaana 
16 oto esie aani sili weu ana. Oto e apalara, e haadie- 
nara, e qaonara ana nimana. 
17 Na e silitaha oto wau munja tala, na najte laa e 

MARK 10. 18—30 


huru wei siena, na e gouruuru oto YAA easi soi 
haria uri, Haausuli diena, na anai ua oto muni nee 
hele susulia na mauriha hu nekua? Na a Jesus easi 
tauri munia, E ua oto oa saeau uri nau diena ? e qaike 
ile lou e diena, na taile oto mola haleite, nea God. O 
manatainia oto na mai haatolana uri, O sie horohoro, 
O sie amoamo, O sie pelipeli, O sie gelu wala haakae, 
O sie saenia na tootoolana mai hanua aopa, O adomai 
hiahia ana amamu na nikemu. Oto e tauri munia, 
Haausuli, nau tolai sulia oto waluolani keikei ana 
saanauheku na e hula mai nihou. Na a Jesus e toomaja 
easi saepainaana oto, na easi tauri munia, Na ele, 
masiola e ala ua amu: o lae, o haaholinainia na 
tootoolamu, o haadoa alaile ani kira qake too ola, 
na O anaisi manatainia oto dienahana na moola ileni ; 
o lae mai o asi luluisuliau. Na na darana easi nuku 
oto ana na haiwala ni, na e alihoi oto wau ani sae- 
huuna ; ana ineia oto noone na tootoolana e huna oto 
waewae. 

Oto a Jesus e mani toomairaelu, easi tauri munira 
alai gaaronoisuli ineia uri, E asaia mala na taha na 
laa e toorana muni e sili laona na alahana a God! 
Na alai qaaronoisuli e pararainia walana, Na ta 
a Jesus e alamira easi tauri, Alai elekale, e asaia 
mala na taha alaile ea putoo ana mai tooha huna muni 
kire sili laona na alahana a God! Ana e meadausia 
na kamel muni lai tapausu ana maana na hoi nire, na 
oto esie madausia na laa e toorana mune sili laona 
na alahana a God. Na kira asi panarainia oto wae- 
wae, kira asi tauri munia, Hoe taane atei anal mauri 
oto ni? A Jesus e toomairaelu easi tauri, Esie 
madau oto isiena mai inoni, na ta esie aani asaia God 
oto. Oto a Peter easi talaai walaa munia uri, Lio 
kau, melu atopuri oto ana mai toolamelu manomano, 
muni melu e luluisulio. A Jesus easi tauri, Walai- 
moli naa unua muniamu uri, E qake ile oto e 
atopuri ana na nima, wa ana alai ulana, wa ana alai 
iniena, wa ana nikena, wa ana amana, wa ana mai 
kalena, wa ana masi mado inela, talaaehana oto inau, 
na talaaehana lou na tataloha diena, na uri esie karu 

haatanalau oto olitani ana maholo inihou, mai gima, 
na alai ulana, na alai iniena, na alai nikena, na alai 
kalena, na mai mado, oto ani taunainilana lou ; na 


31 na mauriha hu ana walumalau ua mai. Na ta alaile 

huna e nao kau, ne kira anal haipuri oto; na alaile e 
haipuri kau, ne kira anai nao oto. 
Na ikiraelu oto isulia tala, kira a hanetaha oto wai 


Jerusalem; na a Jesus e naoda kau wau: na kira 


panarainia oto; na alaile e luluisuli e maau oto. Na 
e hoara alai awala mana rua, na e talaal unua isieda | 
ana na moola anai tolea oto, easi tauri, Lio kau, kaelu 
a hanetaha oto wai Jerusalem inihou; na kira anai 
qeloa oto na Kale ni inoni munira alai naohana priest 
na alai haausuli; na kira anai ii mae ana oto, na kira 
anaisi qeloa oto munira alai ruruha aopa; na kira 
anal haamasiana, na kira anai nisuhia, na kira anai 
rapusia, na ni haamaesia oto ; na oluna na haudina 
neia anai sulutae lou. 

Oto a James na a John, ro kalena Sebede, e duduhia 
oto, koro asi tauri munia, Haausuli, saemere oto uri 
muni o ta muniemere taataana na ola mere anai 
haatohu amu ana. Na easi tauri munirarua, Na ola 
taha saemoro ana muni nee ta oto muniomoro ? Oto 
koro asi tauri munia, O niia oto muniemere munia 
na nakuna, naile i qaloqalomu, na naile i maumaulimu, 
wau ana na raranamu. Na ta a Jesus easi tauri mu- 
nirarua, Saemoro e qake taha ana na masiolani moro 
a haatohu ana. Uri moro anai tono taane ana na 
kaokao naa tobono ana? wa ohia kira anal lobomaea 
amoro ana na lotomaea kira a lotomaea aku ana? 
Oto ikoro munia uri, Taane siua. Oto a Jesus easi 
tauri munirarua, Na kaokao naa tono ana ne lomoro 
moro anal tono taane ana; na na lotomaea kira a 
lotomaea aku ana ne kira anai lotomaea amoro ana: 
na ta na nakuna i qaloqaloku wa i maumauliku e qake 
holoholo inau muni nee niia munia naile: na ta nada 
alaile kira tau akau ana munira. Na alai awala e rono 
urina ne saeda easi talaai aela munia a James na a 
John. Na a Jesus e soira wai siena, na easi tauri 
munira, Amu manatainia oto uri alaileni kira a unu- 

unura uri alai alaha parasira mai ruruha aopa Em 
a alaha honosira; na uri mai inoni peina ikira kira 
a haahaaraira oto. Na esie aani urina oto amiu: 
na ta naile hikemiu ea sare alaha oto isiemiu, ne muni 
e raretainiamu oto: na naile hikemiu ea sare noi 
naohana inoni oto amiu, ne muni e dauma oto namiu. 
Ana na Kale ni inoni e qake lae mai uri muni kire 
raretainia, na ta muni e raretainira oto, na muni e 
niia oto na maurihaana na tapa olita nana na mai 
inoni huna. 

Na kira hula oto wai Jeriko : na e silitaha oto wau 
keikei Jeriko, na alai qaaronoisuli ineia na na mai 
ruruha huna lou e hakunia kau, oto kalena Timaeus, 
a Bartimaeus noone, e ulu na e sukasuka tooha, na 
e io i kekena tala. Na e rono uri a Jesus ni Nasaret 
otoni, ne easi talaai ulo oto, easi tauri, Jesus, kalena 
David, o amasiau. Na na maile huna e ereana, uri 
muni e noto oto: na ta e uloulo aailaa maania holai 
nao uri, Laa kalena David, o amasiau. Na a Jesus 
e ura noto, maia e tauri, Amu soia kau mei. Oto kira 
asi soia ulu mei, kira asi tauri munia, Saemu mune 
mano: taelai, ea soisodo oto. Oto neia e asia wau 
na aluhi ineia, na e taelal, easi lae isiena Jesus. 
Na a Jesus e alamia, easi tauri, Na ola taha saemu 
ana muni nee ta oto munio? Oto a ulu asi tauri 
munia, Rabboni, muni nee liolio oto. 'Oto a Jesus 
easi tauri- munia, O lae oto wau; na hiwalaimolina 
ioe e haaurio oto. Na e tolenani liolio oto lou, na 
easi luluisulia oto wai tala. 


11 Na maholo kira a karainia oto i Jerusalem, oto 


i Bethphage na i Bethania, horana oto i houliwo i 
Olivet, easi usunainia oto wau na ro ile hikena alai 


2 qaaronoisuli ineia, easi tauri munirarua uri, Moro lae 


kau wei poona horamoroi, na laulau ana moro sili 
oto ana moro anaisi lio haaroia na kaleni ass kira 
qaroa, naile oto hikena mai inoni e qake aani taelia 


3 ua; moro luhasia, moro tolea oto mai. Na ana naile 


ea taumei walaa uri muniomoro uri, E ua ni moro 
a taurina? ne moro anaisi tauri, A Lord oto ea sare 
tooana; na eanai tolenani usunai alihoi ana mai 

ilehu. Oto koro asi lae oto wau, koro asi lio haaroia 
na kaleni ass kira garoa kau i maana nima wai sinaha 
sulia tala paina ; na koro asi luhasia oto. Na na mai 
haluile hikena alaile e uraura wai lehuna easi tauri 
munirarua, Moro a ua, ana moro a luhasia na kaleni 
ass inihou? Oto koro asi unua munira mala a Jesus 
e hatonainia kau : na kira asi toliasirua. Na koro asi 
tolea na kaleni ass siena Jesus, na kira derea mal 
tooni ikira i koluna ; ne easi tae ilenina. Na na maile 
huna e holasia mai tooni ikira honosia tala; na na 
maile aopa lou mai sasara ni ei lou urina, kira lai lisii 
kau ana mai lalo. Na alaile e lae wai naona, na 
alaile e luluisuli, kira ulo oto uri, Hosana; Dehidehia 
oto a laa ni ea lae oto mai ana satana Lord: Dehide- 
hia oto na alahana eanai too oto, na alahana oto a 
amakaelu a David. Hosana wai leni. 

Na e sili oto wai Jerusalem, oto wai lolata ni mane : 
na e toomaia waluola mano, na e saulehi oto, easi 
silitaha lou wei Bethania maia na awala mana rua. 

Oto haudina i haho, maholo kira silitaha oto maania 
1 Bethania, neis e hiolo. Oto e loosia na fig e kele 
haatau ea uraura oto, na e lae oto talea, muni e lio 
haaroia ohia na hoi fig ilenina: na e lai hulaana, na 
e lio haaroia na apaapana mola haliite : ana na halisi 
ni fig qaike ua. Oto e alamia easi tauri munia, Mane 
naile e nau fig lou emu oto oo. Na alai qaaronoisuli 
inela e ronoa oto. ; 

Na kira hula oto wai Jerusalem : na e sili wai laona 
na lolata -ni mane, oto easi talaai paipaira alaile e 
haahaaholi maira alaile e holiholi ana na lolata ni 
mane, na e qelusia mai table alaile e oliolisi tooha, 
na mai lehu ni neneneku alaile e haaholinainia mai 
tagatagaruru; na e qake toliasia uri muni naile e lae 
tapausu ana na lolata ni mane maia na nima. Na 
e haahaausuli, easi tauri munira, Uri kira qake usua 
uri, Kira anai saea oto nima inau uri na nima ni are- 
naina nana taana na komu ni inoni? na ta jamu oto 
amu haaolaa muni noi hahale ikira mai horohoro peli. 
Oto alai naohana priest na alai haausuli e ronoi, na 
kira asi lapasia na saunilana; ana kira maunia oto, 

ana abutana mai ruruha huna e mani panarainia 
oto na maani haausulina inela. ` 
19 Na maholo e saulehi oto ana mai haudinani, neia 
asi silitaha oto wau maania poona. 
20 Oto i haahulee maholo kira liu paro, ne kira asi 
loosia na fig ine e mae oto i imiimina na oto wai leni. 
21 Na nea Peter e adomainia oto easi tauri, Rabi, lio kau, 
22 na fig neena o walaa tataalasia kau e mae oto. Na 
a Jesus e alamira easi tauri munira, Amu manatainia 
23 na hiwalaimolina ana God namiu. Walaimoli naa 
unua muniamu uri, Taana naile anai unua munia 
na houliwo inihou uri, O haitale oto, na muni 
kire dereo oto wai esi; na oto esie adomai rua- 
rua i saena, na ta eanai hiwalaimoli oto uri na 
masiolani ea unua kau eanai too oto; ne eanaisi aka- 
24 urisia oto. Talaaehana ine naa unua muniamu uri, 
Taana na ola amu a arenai munii na amu a sukai, 
ne amu hiwalaimoli oto uri amu akaurisii oto, na amu 
25 anaisi akaurisii taane. Na taana na maholo amu 
a uraura ani arenaina, amu noisae asia oto, uri ana 
naile oto e haaroroaila munio; muni a Amamiu wei 
leni lou e noisae asia mai roroana iamu muniamu. 
27 Na kira asi hula lou wei Jerusalem; na maholo e 
qaqahe wai lolata ni mane, alai naohana priest, na 
alai haausuli, maira alai rato ni mane e lae mai 
28 isiena ; oto kira asi tauri munia, Ana na nanamana, 
uritaha oa tautaui na moola inihou ni? wa atei e ta na 
nanamana inihou muni o tautaul na moola inihou ni? 
29 Na a Jesus easi tauri munira, Ínau noone lou na anai 
sol haria na tai masiola amiu, na amu alamiau kau, 
ne naasi unua isiemiu ana na nanamana uritaha naa 
30 tautaui na moola inihou? Na lotomaea a John, e 
keikei ileni ohia, wa e keikei ana mai inoni? amu 
31 alamiau keu. Oto kira asi meni tau haitalea maraada, 
kira tauri, Ana kaelu a taumei unua uri, E keikei 
ileni; neia anaisi unua uri, E ua kau amu qake hiwa- 
32 laimoliana? Na ta ana kaelu a taumei unua url, E 
keikei ana mai inoni—kira maunira oto na mai ruruha : 
ana ahutana mai hanua e mani unua oto uri a John na 
pa prophet oto. Oto kira asi alamia Jesus kira tauri, 

Melu puo oto ana. Oto a Jesús easi tauri munira, 
Inau lou nau sie aani unua oto muniamu ana na 
nanamana uritaha naa tautaui na moola inihou. 


12 Na e talaai walaa munira -ani alahuuna. Naite 


to 


10 


11 
12 


13 


inoni e hasia na lalo ni vine, na e paraparasia oto, na 
e elia na kilu muni uriuri menasia na mai huahua 
ilaona, na e maaia kau munira alai deudeuma, na e 
lae oto ana naite hanua aopa. Na ana halisi ni vine 
e usunainia oto naite hairaretal isiena alai deudeuma, 
uri mune helesia oto mai huahuani ola ana lalo ni vine 
ana alai deudeuma. Oto kira asi tapolia, kira 
rapusia oto, kira asi usu asi qalaqala ana. Oto easi 
usunainia naife hairaretai aopa lou isieda; na kira 
saunia oto i qauna, maia kira taunainia oto. Oto easi 
usunainia naite ile aopa lou ; na kira haamaesia oto: 
na na maile aopa lou huna : na maile kira winiwinira, 
na na maile kira haamaesira oto. Na naite ile ua ana, 
a kalena oto laa ni mane ineia: easi usunainia oto i 
haamanolana isieda, easi tauri, Ohia kira anai masa 
ana kaleku. Na ta alai deudeuma ine kira asi hauni 
walaa maraada uri, So a oliolita oto inihou ; kaelu keu, 


. kaelu e haamaesia oto, kaelu anaisi hele oto nakaelu 


ana na hanua ni hele susuli ineia. Oto kira asi tapolia, 
kira haamaesia oto, kira asi derea oto i koluna para 
ana lalo ni vine. Ne na aunani lalo ni vine ine anai 
ua oto? Eanai lae oto mai i suuheinira alai deu- 
deuma ine, na eanai maaia oto na lalo ni vine munira 
alaile aopa. Uri amu qake saesaea noone na usuusu 
inihou uri, 

Hau alai tautau nima e lalawasia kau, 

Tai izeia oto inihou kira taua oto mune noi susuna 

ani: 

Ea keikei ana a Lord inihou, 

Na anoa oto 1 maaka ? 
Oto kira asi sare tapolia; na kira maaunia mai 
ruruha huna; ana kira losaea oto uri e unua na 
alahuuna inihou raranada: oto kira lae maania, kira 
asi lae oto wau. 

Oto kira usunainia na maile isiena aná alai Pharise 
na alaile a Herod, uri muni kire toli loosia maholo ea 

walaa. Na kira hula oto, kira asi tauri munia, 
Haausuli, ami manatainio oto uri o walaimoli, na o 
qake poosuaa ana mai inoni: ana o qake aani lio 
hilisia na inoni, na uri oa haahaausuli ana tala a God 
ani walaimolina: E haidadana oto ana mai haatolana: 
muni wili tooha munia Kaisar wa qaike? Kaelu e 
niinii, wa kaelu esie niinii? Na ta e liosaea na kaena 
ikira, easi tauri munira, E ua amu a malaahona aku ? 
amu haatainia kau eku na penny, nee loosia kau. 
Oto kira asi ta oto wau. Oto easi tauri munira, 
Nununa atei keu inihou na usuusuana atei ne ilenina ? 
Oto kira asi tauri munia, Ana Kaisar e ua. Oto a 
Jesus easi tauri munira, Amu haapuosia munia Kaisar 


na moola a Kaisar, na munia God na moola a God. 
-Oto kira asi panarainia oto liutaha. 


Oto alai Saduke e lae mai isiena, alaileni ea unu- 


. unua uri na sulutaena qaike; na kira asi soi heria, 


kira tauri, Haausuli, nea Moses e usuusu munikia uri, 
Aulana naile ea taumei mae oto, na ea mae oto maania 
hua ineia, na oto e qake too kale, ne aulana mune 
tolea naona, na muni e haahutaa oto na elekale munia 
aulanani. Ne e hiu haiulana oto : na a naohana laa 
e tola hua, oto e mae na e qake too kale; na na ruana 
e hai tolea lou, oto e mae, na e qake too kale oto ; na 
na oluna lou urina; ne na hiu maneni kira qake aani 
too kale oto. Oto a hueni easi mae oto i purida 
manomano. Ana na sulutaena atei keu hikeda anai 
tobana oto? ana na hiu maneni kira mani tolea kau. 
Nea Jesus easi tauri munira, Ni ohia amu a adomai 
takalo oto isulia na holoholo inihou, ana oto amu qake 
aani manatainia na mai usuusu na na nanamana a 
God? Ana maholo oto kira anai sulutae oto maania 
alaile e mae oto, kira sie tootoo hua oto, wa kira e 
tootoo poro oto lou ; na ta kira a urihana oto alai angel 
ileni. Na ta raranana alaile e mae oto, ana oto kira a 
taera oto lou; uri amu qake saesea kau ana usuusu a 
Moses, oto ana lehu ana Ai, anaa God e walaa munia, 
e tauri, Inau God a Abraham, na God a Isaak, na 
God a Jakob? Nea e qaike God oto ikira alaile e mae, 
na ta ikira alaile oto e mauri ua: amu a takalo oto 
liutaha. 

Na naite laa hikena alai kaaba e lae mai, nae 
ronora ana kira mani tau haihaitale urina, na a 
manatainia uri e alamira oto diena, easi 801 haria uri, 
Na haatolana ihei e liutaha oto ana ahutana mai haa- 
tolana? A Jesus e alamia uri, Israel, o rono kau; 
A Lord a God ikia, a Lord neia na taile oto: na o 
saepaina ana Lord God ioe oto ana ahutana na 
saemu, na ana ahutana na maurihaamu, na ana 
ahutana mai adomaina amu, na ana ahutana na 
hairarana ioe. Na na ruana e url, O anai saegpaina 
oto ana a laa auhana ioe mala oa saepaina amu oto. 
E qake haatolana oto muni e liutaba ana na maile 
inihou. Oto a haausuli ine e tauri munia, E walai- 
moli, laa Haausuli, o walaa too otoni uri ineia na taile 
oto; na e qake ile aopa lou maania : na na saepainana 
munia ana ahutana na masi sae, na ana ahutana na 
saenanauna, na ana ahutana na hairarana, na na 
saepainana munia a auhanua ineia mala oto munia 
maraana, ne na holoholo inihou e liutaha ama na 
mal teanaina haileku na taataana na mai teanaina. 
Na a Jesus e loosia uri e alami maia na saena- 
nauna, easi tauri munia, loe oto e gake aani haatauria 
oto na alahana a God. Na naile oto e qake adomai 
mousia oto mune soi haria lou oto oo. 

Oto a Jesus e alami e tauri, maholo e haahaausuli 
wai lolata ni mane uri, Ne e ua alai haausuli ea unua 
uri a Christ kalena David oto? Ana a David noone 
e walaa ana na Hiona Maea uri, 

A Lord e walaa munia Lord inau, uri, 

O naku oto i qaloqaloku 

Hulaana na anaisi noia oto mai inaona 108 muni 

na uriurita talana aaemu. 
A David noone e saea uri a Lord ; ne ea noi kalena 
lou uritaha? Na mai hanua huna e ronoa mais na 
saedienana. 

Oto easi tauri ana maani haausulina ineia uri, Amu 
kenetainiamu maania alai haausuli, alaile ni ea sasare 
waiwailiu eni tooni tewa, na uri muni kire haasae- 
dienara laona mai heraniusixa, na mai lehu ni neneku 
wei nao ana mai nima ni ruru, na na mai qauni tolina 

ana mai nauha: alaile ni ea nau suuhainia mai nima 
alai nao, na ea arenai tewatewa ani kaena ; ikira 
inihou kira anai iira oto liutaha. i 
Na e io iano horana ra lehu ni niinii tooha, na e 
loosia mai ruruha huna kira aa tooha laona. lehu ni 
niinii tooha: na na maile huna e toorada kira aa 
liutaha. Na maite masi nao e qake aani too ola e lae 
mai, na e aa wai lehuna ana ro kele kawe poru, 
kira haidadana ana na apani penny. Oto easi haraia 
alai qaaronoisuli ineia isiena, na easi tauri munira, 
E walaimoli naa unua muniamu uri, Masi nao inihou 
e qake aani too ola na e aa liutahada abutana alaile e 
aa wai laona lehu ni niinii tooba: ana ahbutada kira 
mani aa wal laona na toolada e huna; na ta ineia 
inihou toolana e qake haidadana ana na e aa manoa 
taataana na ola inela, taataana na ola ea maumauri ana, 


13 Na e silitaha oto maania na lolata ni mane, na 


naite laa ana alai qaaronoisuli ineia easi tauri munia, 
Haausuli, lio kau, mai hau kau inihou na mai nima 
kau inihou! Oto a Jesus easi tauri munia, Ni, oa 
loosia mai nima inihou kira a paina urina? Kira sie 
toliasia na hau ilehu muni e samanai ilenina na hau, 
na kira anai oho asii manomano. 

Na maholo e naku ilenina houliwo i Olivet horana 
oto na nima ni mane, a Peter na a James na a John 
kiraelu asi soi heria na e gala, kira tauri, O unua 
kau siemelu, na maholo uritahani na moola inihou anai 
too oto ana ? wa na taha kau na haara uri na moola 
inihou anaisi ele too oto? Oto nea Jesus easi talaai 
walaa munira, Amu lio talamiu oto mane naile e 
haatakalo iamu. Na maile huna anal lae mai ana 
sataku, mala na haiwala uri, Inau oto; na kira anai 
haatakalora na maile huna. Na maholo amu anai 
roroa mai mae na mai tataloha ani mae, mane saemiu 
e kutekute : e sie molahia kau, na moola inihou anai 
too taane oto; na ta na haamanolana qalke ua. Ana 
na ruruha anai taelail honosia naite ruruha, na na 
alahara honosia naite alahana : mai nunu anai nunu 
ana na maite lehu ; mai hiolora anai totola : na moola 
inihoy na talaaehana na mai hiitona. 

Na ta iamu amu lio talamiu oto: ana kira anai 
qeloamu oto munira mai pulita ni ii; na kira anai 
rapusiamu oto ana mai nima ni ruru; na amu anai 
ura oto i naona mai governor na mai alaha talaaehana 
oto inau, muni na ola ni unu haatoo nada. Na kira 
anai holai houleinia oto na tataloha diena munira 
ahutana na mai ruruha. Na maholo kira a toleamu 
oto wau, na kira a qeloamu oto, ne amu sie holai 
adoadomai suasuatee uri amu anai walaa uritaha : na 
ta na masiola kira anai niia oto muniamu ana maholo 
ni sato ine, ne ileni oto amu anaisi unuunua oto: ana 
egake iamu amu a walawalaa, na ta na Hiona Maea oto. 
Na aulana naile eanai qeloa aulana munia maena, 
na amana naile eanai qeloa a kalena ; na mai elekale 
anai súulutae hahia mai amada na mai nikeda, munia 
na saunilada oto. Na ahutana mai hanua anai tau 
nora upu muniamu talaaehana na sataku: na ta 
naile ea io susu oto taraurei hulaana na haamanolana, 
ile oto urina anai meuri oto. 

Na ta maholo amu a loosia na moola nimamakolasii 
ea taua na hanua mune maanao oto ea ura ana Na 
lehu e qake haidadana ana (ile ea saisalil mune adomai 
sae oto ani), ne maholo urina alaile i Judea muni kire 
tahi oto i tolo: na naile i koluhana nima mane hai 
siho lou, wa mane sili wei nima, uri mune luua na 
masiola i nima ineia: na ile i lalo mane oli lou i 
poona mune ta na tooni ineia. Na amasilana oto 
alai keni e hia oto na alaile ea haahaasusu ana mai 
maholo urina! Na amu haahaatohu keu mane e 
siho oto urina ana aau. Ana na mai haudinani na 
siohaanma oto ni, na e gaike urina oto keikei oto mai i 
talaaechana na haaholana a God e haaholaa kau hula 
mai inihou, na e sie hai urina lou ana na dina. Ana 
oto a Lord e qake haakokoi oto mai dina ine, taane 
haaurilana na inoni qaike oto: na talaaehana alaile 
kira lio hilisira, neia e lio hilisira kau, ne easi haakokoi 
oto mai dina ine. Ana maholoni uri ana naile ea tauri 
muniamu, uri, Lio kau, a Christ oto inihou; wa uri, 
Ineia niweu; mane amu hiwalaimoli ana: ana mai 


Christ haakae na mai prophet haakae anai sulutae, na 

kira anai haatainia oto na mai haara na na mai anoa, 
uri muni haatakalora alaile kira lio hilisira kau, ana 
ohe eanai madau urina. Na ta amu lio talamiu oto : 
lio kau, inau nau unu haatai ana waluteni ola muniamu 
oto holai nao. 

Na oto ana mai haudina ine, oto i purina masi 
siohaana ine, ne na sato anaisi ulua oto maana, na na 
warowaro sie toliasia lou raranana, na mai uuiheu 
anai usuusu oto maania salo, na moola aailaa ileni 
anai maoloolo oto. Na oto ana maholoni kira anai 
loosia na haara na Kale ni inoni ea laelae mai ilenina 
mai salo maia na nanamana, na na manikuluana paina. 
Oto ana maholoni neia anai usunainia oto alai angel, 
na neia anai siokonira alaile ineia e lio hilisira kau 
maania na hai maani deni, maania naite nenedena salo 
takoia lou naite nenedena salo. 

Ne amu qaaronoisulia oto na alahuana inihou ana 
na fig: maholo ea pasu haolu, na ea ura oto, amu 
manatainia oto uri oku e karaini oto ; alihana noone 
lou iamu, maholo amu a loosii na moola inihou ea too 
oto, ne amu anaisi manatainia oto uri ineia e karaini 
oto:mai, oto i aena maa. E walaimoli naa unua 
muniamu uri, Na qauna inihou esie suu oto, lae 
hulaana waluola inihou anai too oto. Ileni na iano 
anai suu oto, na na walaku oto esie aani suu oto. 
Na taa e qake inoni oto oo mune manatainia na 
haudina ine wa na maholo ni sato ine, hulaana lou 
alai angel ileni na qaike, na na Kale qaike lou, 
a Mamaa oto maraana tai inela haliite. Amu lio 
talamiu oto, amu kakakali amu arearenai: ana amu 
gake manatainia uri na maholoni anai too oto 
inenita. Ana e urihana oto na inoni, ea ioio oto ni 
awataa, e lae maania nima ineia, na e niia na nana- 
mana munira alai hairaretai ineia, e haadora ani 
deumana ikira, na e haatolaia a laa ea kakakali + maa 
muni e liolio oto. Talaaehana urina amu kakakali : 
ana amu qake manatainia na maholo a aunani nima 
ea lae mai ana, i seulehi ohia, wa i upui rodo ohia, wa 
ohia ana na kua ea nara, wa 1 haahulee ohia; mane e 


kokelainia oto na laena mai na oto eanaisi lio haaroiamu 

37—14, 13 MARK 


37 amu a maahu oto. Na na masiola ine naa unuunua 
muniamu ne naa unua oto munira ahutada uri, Amu 


kakakali oto. 


14 Oto e tai ro haudina oto honosia na rekelauni na na 


"2 
3 


10 
11 


12 


13 


houla ani bread lalemo : na alai naohana priest na 
alai haausuli e tautau haitalea oto uri muni kire 
helesia uritaha ani kaexa, na muni kire saunia oto: 
ana kira tauri kau, Suuri ana houla, mane na kotaha 
e noi oto ana mai ruruha. 

Oto maholo e io i Bethania, i nima a Simon laa e 
areareoa, maholo e eno munia nauna, naite keni e lae 
mai, e karuana na kaokao ni hau didienaa na rumu ni 
suu ilalona ; oto e qasia na kaokao easi linisia 1 qauna. 
Na ta na maile hikeda saeda easi tataala hahia, kira 
asi tauri, E ua oto kira talei warea oto mola na rumu 
ni suu inihou? Ana uri kira tau muni haaholinainia, 
taane kira anai taria na mal tooha liutaha ana na olu 
tanalau ni penny ana, muni haadoa mai inoni ani, 
alaileni e qake too ola, Oto kira asi ugasia. Na ta a 
Jesus e tauri, Amu noto kau wau maania; ana na 
taha amu a kotahia kei taa? na masiola diena e ta oto 
muniau inihou. Ana alaile e qake too ola kira a talei 
io onioni maiemu; na oto amu anal tau diena oto 
munira ana taana na maholo isulia oto saemiu ; na ta 
inau nihou nau sie io onioni maiemu. E ta oto na 
masiola e manatainia : e suuhi akau ana sapeku loosia 
na aorileku. Na e walaimoli naa unua muniamu uri, 
Kira anai houleinia na tataloha diena ana taana na 
lehu ana ahutana walumalau, ne kira anai ladoa lou 
na masiola a keni nihou e ta muni amasitoona ana. 

Oto a Judas Iskariot, ineia oto naite laa hikena na 
awala mana rua, e lae oto wau isiena mal naohana 
priest, uri muni e qeloa oto munira, Oto kira rono 
urina kira asi saesaediena, kira asi haalu oto uri kira 
anal nii tooha munia. Na easi tautau haitalea na 
maholo diena muni e geloa. 

Oto ana etana na haudina ani bread lalemo, maholo 
kira a unua na rekelauni, alai qaaronoisuli ineia kira 
asi tauri munia, O sare ta muni emie lai talamai 
ihei muni o naua na rekelauni? Oto easi usunainia 

MARK 14. 14—27 





wau na ro ile ana alai qgaaronoisuli ineia, easi tauri . 
munirarua, Moro lai poona, na na inoni ea anainia 
na dana eanai odoimoro ; moro luluisulia oto; na ea 
taumel sili ana naite lehu, ne moro anaisi tauri munia 
aunani nima uri, A Haausuli ea tauri, Na duru 
ikira mai awataa ihei, lehu iemelu na alai 
qaaronoisuli inau melu e naua na rekelauni ana? 
Oto eanaisi haatainia muniomoro na saosaochana 
nima e paina kira holasia oto na e akau oto: ne moro 
talamai wai lehuna. Oto alai qaaronoisuli e silitaha 
wau, kira asi lae wai poona, na kira asi lio haaroia oto 
mala e unua kau munirarua : ne koro asi talamainia 
na rekelauni. 

Na e saulehi oto na easi lae mai kiraelu na na 
awala mana rua. Oto maholo kira eno na kira a nau 
oto, a Jesus easi tauri, E walaimoli naa unua 
muniamu uri, Naile hikemiu anai qeloau, ineia oto 
ni mere a naunau oto. Oto kira asi talaai saesaehu, ` 
kira asi unua tootai ile munia uri, Inau qake ohia? 
Oto easi tauri munira, Naile oto hikena na awala 
mana rua, ile oto mere a tooni hairuru laona nima. 
Ana na Kale ni inoni ea laelae oto noone, mala kira, 
usuusu kau raranana: na ta amasilana oto na inoni 
ine na qelolana na Kale ni inoni ea lae ana: e lai 
diena nana na inoni ni muni e suuri huta mai! 

Oto maholo kira a naunau, e ta na hoi bread, na e 
walaa ni haadienaa, easi nisia, na easi niinii munira, 
maia e tauri, Amu karuana: hasioku neia nihou. 
Oto e ta na kaokao, easi walaa ni haasaedienaa, easi 
haadora alai qaaronoisuli ana: oto kira mani tono oto - 
ana. Na e tauri munira, Apuku oto inihou ana 
haaluna, ea ahe oto‘ talaaehana mai inoni huna. E 
walaimoli naa unua muniamu uri, Nau sie aani 
tonohia lou na sulu ni vine, lae hulaana na haudina 
ine na anai tono haolu ana ana alahana a God. 

Oto kira kano mano kira asi silitaha oto wau takoia 
na houliwo i Olivet. : 

Na a Jesus easi tauri munira, Amu anai meni 
toosua oto: ana kira usua oto kau uri, Na anai 
saunia laa kakakali, oto mai sheep anaisi tatana oto. 

Na taa i purina na taelaku oto, na anaisi naomiu oto i 
Galilea. Na ta a Peter easi tauri munia, Uri ana 
ahutada kira anai hauni toosua amu, ne tai inau oto 
qaike. Oto a Jesus easi tauri munia, E walaimoli 
naa unua munio, uri ioe oto i siiri, oto ana hairodo 
inihou, maholo na kua e qake nara haarua oto, ne o 
anai taitei haaolu aku. Na ta e unu odoodo e walaa 
aailaa uri, Na holoholo oto inau muni nee mae 
hairuru maio, nau sie aani taitei oto amu. Na 
ahutada kira mani walaa oto urina. 

Na kira asi lai hula ana na lehu kira saea uri i 
Gethsemane: na easi tauri munira alai qaaroroisuli 
ineia uri, Amu neku keu inihou, haawalia naa arenai 
oto. Oto easi tolea kira Peter na a James na a John, 
na easi talaai saesaehu na e rako aelaana. Oto easi 
tauri muniraelu, Saeku ea hu oto waewae e haida- 
dana oto munia maena : amu io kai lehu, amu liolio. 
Oto e kele lae dudu wau, na e lahutai oto i mado, na 
e arenai uri ana ea madamadau, ne na maholo ni sato 
ine muni e aia oto maania. Na e tauri, Mamaa, 
waluola e mani madausio oto: o sulu asia na kaokao 
inihou maaniau: na ta mane e lae isulia saeku, na ta 
isulia saemu oto. Oto e alihoi lou weu, e loosiraelu 
kiraelu a maahu oto, ne easi tatiri munia Peter, 
Simon, uri oa maamaahu ? uri o sie liolio oto maiau 
na tai kele maholo ni sato? Amu liolio ani arenaina, 
mane amu lae laona na malaahonalamiu : na hiona 
taane e aailaa, na hasio noone e qeto. Lou ruana na 
maani laena, na easi arenai, e haamaania mai walaana 
holai nao. Oto easi alihoi lou weu, e loosiraelu 
kiraelu a maahu oto, ana na maadaelu e hia oto 
waewae; na kira qake manatainia kira anai alamia 
uritaha. Oto oluna e alihoi lou weu, na easi tauri 
munira, Amu maamaahu, amu mamalo: e dieną 
oto: na maholo ni sato ni e too oto; lio kau, kira 
qeloa oto na Kale ni inoni laona nimada alai orahaa. 
Sulutae, kaelu e lae oto: lio kau, laa ea qeloau e 
karainikaelu oto. 

Na laulau, maholo e walawalaa ua, a Judas easi lae 
mal naile hikena alai awala mana rua, na mai ruruha 

huna e hakunia, kira ta mai nahi na mai mata, kira 
keikei ana alai naohana priest na alai haausuli na 
alai rato ni mane. Na laa e qeloa e ta na hahuilala 
munira, e tauri, lle na anai nonoia, ineia otoni; amu 
karu mautaa ana, amu tola sapemawa wau ana. Oto 
e hula oto ana, na easi tolenani duduhia oto wau, na 
e tauri, Rabi; na e nonoia oto. Na kira noia na 
nimada ihahona, kira asi karu muutaa ana. Na naite 
ile hikena alaile e ura kalikali e deresia na nahi ineia, 
e rapusia laa hairaretal a naohana priest, na e tapa 
tekelainia na alinana. Naa Jesus e alamira e tauri, 
Ni, amu silitaha kau mei mala uri munia na inoni ni 
horohoro peli, mei nahi na mata muni helesiau? Nau 
talei neneneku kau suli haudina nau haausuli ilaona 
lolata ni mane, na oto amu qake helesiau: na ta muni 
mai usuusu e too oto. Oto kira mani pola oto maania, 
kira tahi oto. Ñ 

Na naite saanau e hakunia e luluisuli, e aluhi oto 
ana masi sala rerea hahia sapena, ana e io qalaqala 
kau: oto kira karu ana kau; na ta e pola oto e asia 
masi sala rerea ine, easi tahi galagala wau. 

Oto kira asi tolea Jesus oto wau isiena na naohana 
priest: oto ahutana alai naohana priest na alai rato ni 
mane na alai haausuli e ruru noone mala. Na a 
Peter e luluisulia kau e haatauria, oto wal nima, wal 
lolata a naohana priest; na e io iano maira alai 
ariarikosi, easi rararani horana na raranana duna. 
Oto alai naohana priest na ahutana pulita ni ii kira 
hauni tau haitalea na moola ni unu haatooi hahia 
Jesus, uri muni kire saunia oto; na oto kira qake tau 
haaroii. Ana na maile huna e unu haatoo habia, na 
na unu haatoona ikira e qake aani haidadana. Na na 
maile e sulutae, na kira unu haatoo haakae hahia, 
kira tauri, Ami ronoa e tauri, Na anai oho asia na 
nima ni mane inihou talana nimanimana na mal 
inoni, oto e olu haudina mola na naa si tohua naile 
oto e qake talana nimanimana na mai inoni. Na e 
urina noone lou na haiwala ni unu haatoo ¡kira e qake 
aani haidadana lou. Oto a naohana priest e sulutae 


oto i matolada, na easi soi haria a Jesus e tauri, 

Raoni uri o sie aani alaalami oto? na moola taha 
inihou kira a unu haatooi hahio? Na ta e noto oto, e 
qake aani nu. Oto a naohana priest e hai soia lou 
easi tauri munia, loe a Christ ohia, Kalena laa e 
dehidehia? Oto a Jesus easi tauri, Inau oto: na amu 
anai aadea na Kale ni inoni ea naku i qaloqalona na 
nanamana, na ea siho oto mai meia na mu uru kei 
ileni. Oto a naohana priest e hakasia na tooni ineia, 
na e tauri oto, Bua kaelu a haitalea lou alaile ni unu 
haatoo? Amu ronoa oto mai walaana taewau: amu 
a adomainia na taha? Oto kira mani iia oto uri e 
haidadana oto ana na maena. Na na maile e talaai 
nisuhia, na ni ulua na maana, maia kira hidahidalia, 
kira asi tauri munia, O walaa ni prophet keu: na alai 
ariarikosi e tola konia maia mai maani rapusilana. 

Na a Peter oto wai ano i lolata, na naite keni haolu 
a naohana priest e lae mai; na e loosia Peter ea 
rararani, eagi toomaia, na easi tauri, Ioe noone lou 
o hakunia laa ni Nasaret, nea Jesus ine. Oto e taitei 
ana, easi tauri, Nau qake aani saumatana, wa nee 
rono saea oto na masiola oa unueni. Oto e silitaha 
wau i mamalutana nima, na na kua e nara oto. Na 
na keni haolu ni e loosia, na e talaai unua lou munira 
alaile e uraura wai lehuna uri, A laa nihou noone 
naite ile hikeda. Na ta e hai taitei lou ana. Oto 
e qake tewa lou na alaile e uraura wai lehuna kira asi 
tauri munia, E walaimoli ioe taane naite ile hikeda ; 
ana ioe na laa ni Galilea. Na ta e talaai ere ni 
haiuwesina, na ni hoasi uri, Nau qake hahuani 
saumatana oto na inoni ine amu a unuunua. Na lau- 
lau na kua e nara oto ruana. Oto a Peter easi adomai- 
nia na haiwala ine, ana a Jesus e tauri keu munia, 
Maholo na kua e qake nara haarua oto, o anai taitei 
haaolu aku. Na easi amasitoo ana, na e nara oto. 


1 5 Oto laulau i haahulee alai naohana priest maira alai 


rato ni mane na alai haausuli, na ahutana pulita 
ni ii, kira mani ruru wala oto, na kira hoosia Jesus, 
kira asi tolea oto wau, kira qeloa oto munia Pilate. 


2 Na a Pilate e soi haria uri, Ni, ioe taane na alaha 


parasira alai Judea? Oto e alamia easi tauri munia, 

Ineia ta oto, oa unua oto. Na alai naohana priest 
e qelugelu ola hunahunaa ilenina. Oto a Pilate e 
hai soia lou, e tauri, Uri o sie alamira oto? o loosia 
kau kira a qelu ola ilenimu ana na moola huna urina. 
Na ta a Jesus e qake aani alamira lou oto oo : hulaana 
a Pilate e panarainia oto. 

Na ani houla e totoliasia kau munira na tal laa kira 
hoosia, naile oto kira anai haatohua ana. Na naite 
ile oto satana a Barabas kira hoosia oto maia 
alaile e haihoroi, alaileni e horo oto ana na haihorona. 
Oto mai ruruha huna e hanetaha wau kira asi talaai 
haatohu ana muni e ta oto munira isulia tolahana oto. 
Oto a Pilate easi alamira e tauri, Amu haihunia oto 
uri muni nee luhasia muniamu a Alaha parasira alai 
Judea? Ana e losaea oto uri alai naohana priest 
e qeloa oto isulia na lio kekeaimaana. Na alai 
naohana priest na alai rato ni mane e rarahira mai 
ruruha huna muni e hahuani luhasia Barabas munira. 
Na a Pilate e alamira easi tauri munira, Ana e urina 
na anai uaa laani amu saea uri a Alaha parasira alai 
Judea? Oto kira asi meni tea lou uri, Lupu talenasia 
ilenina ailipou. Oto a Pilate asi tauri munira, Muni 
ua, ihei na ola aela a laani e taua? Na ta kira asi tea 
oto liutaha uri, Lupu talenasia ilenina ailipou. Oto a 
Pilate, ana e sare haarakoa mai ruruha huna, easi lu- 
hasia Barabas munira, na e holai rapusia Jesus kau, oto 
easi qeloa oto muni kire lupu talenasia ilenina ailipou. 

Oto alai soldier e tolea oto wai lolata, oto wai nima 
a governor; na kira haraia oto wau ahutana pulita 
ikira. Na kira asi tooni hahia ana na tooni waruwarua, 
na kira hiria na hoohoodara ana mai walo kakaru, kira 
asi noia oto i qauna; na kira talaai haasaedienaa uri, 
Dehidehio oto, a Alaha parasira alai Judea! Na kira 
asi daroia i qauna ana na maani rade, na kira nisubia, 
kira asi qautou honosia kira asi pouruuru hahia. Oto 
kira haamasiana mano oto, kira asi taasia na tooni 
waruwarua ine maania, kira toonia oto lou ana mal 
tooni ineia. Oto kira asi tolea oto wau muni lupu 
talenasia ilenina ailipou. 

Na kira hele ramoramo ana naite laa e mahoro 

ilehuna, e keikei i lalo, amana oto a Alexander na a 
Rufus, mune hakunira oto, uri mune anainia oto na 
22 ailipou ineia. Oto kira asi tolea wai lehuni i Golgotha, 
saelana oto, ana kira walaa olisia uri, Lehu mala qauli 
23 imoni. Oto kira asi niia na wine munia kira qaia 
24 mala na lokana : na e qake aani ta oto. Na kira asi 
lupu talenasia ilenina ailipou, kira asi ado ana mai 
tooni ineia, kira a ilala munii, uri muni naile e tooana 
25 na lehu, na naile e tooana na lehu. Na oluna na 
. mabholo ni sato oto, ne kira asi lupu talenasia ilenina 
26 ailipou. Na na usuusu oto ihahona, na haiwala ni 
kira qelusia kau ilenina kira usua uri, A Alaha parasira 
27 alai Judea. Na e ro mane horohoro peli kira lupu 
talenasira kau hairuru meia; naile i qaloqalona na 
29 naile i maumaulina. Oto mai hanua e mahoro ilehuna 
kira haamasiana, kira hiutainia qauda, kira asi tauri, 
Hoe! laa ea oho asia na nima ni mane, na ni 
30 haaurasia lou ana e olu haudina, o haaurio oto ni, 
31 na o siko oto mai maania na ailipou. Urina lou alai 
naobana priest e haamasi hailiu ana maira alai 
haausuli na kira asi tauri, E haaurira alaile aopa ; 
32 esie haauria oto maraana. A Christ, a Alaha parasira 
alai Israel, muni e siho oto ana maholo nihou maania 
na ailipou muni kaelu e loosia kaelu e hiwalaimoli 
oto ana. Na ro ileni kira lupu talenasirarua hairuru 
33 meia kira walaa tataalasia oto. Oto onona na maholo 
ni sato e hula oto, na na masi rorodoa e tau parasia 
abutana hanua lai hulaana na siwana na maholo. 
34 Oto ana siwana na maholo ni sato a Jesus easi soi 
ana na haiwala paina uri, Eli, Eli, lama sabakthani ? 
saelana oto, ana kira walaa olisia uri, God inau, God 
39 inau, e ua oto o tahi maaniau? Na na mai haluile 
hikena alaile e uraura ilehuna, maholo kira rono urina, 
36 kira asi tauri, Lio kau, ea soia Elija. Na naite laa 
hikeda e huru, na e haahonua na masi hulo ani 
vinegar, easi susuia ana maani rade, easi haatonohia 
oto ana, maia na haiwala uri, Noi kau; kaelu e lio 
munia ana ohia a Elija anai lae taane mai mune 
37 ohosia. Oto a Jesus easi soi ana na halwala paina, 
38 na easi toliasia na manomanona. Na na masi sala 

ine kira lohea honosia na nima ni mane e waahita oto 
i denuma keikei ileni e hula wai ano. Oto a mane 
kenturion, e ura kau i odohana, maholo e loosia e 
toliasia na manomanona urina, ne easi tauri, E 
walaimoli oto a laa nihou na Kalena God. Na na 
maite keni noone e tootoomai kira haatauria: a Mary 
ni Magdala noone maira, na a Mary nikena a James 
ile haora ikoro a Joses, na a Salome; alaileni e 
luluisulia kau maholo e io wai Galilea, na e raretainia 
kau; na na maite keni aopa lou kira hanetaha oto 
mal Jerusalem. 

Oto e saulehi oto, ana isulia na dina ni talamaina 
oto, uri, na haudina i naona haudina ni Sabbath, a 
Joseph ni Arimathea e lae mai, ineia naite ile ana na 
pulita ni ii kira adomail hiahia ana, na ineia noone e 
io totoria na alahana a God; oto e adomal mousia 
oto, na easi sili weu isiena Pilate, e haatohua na 
raena Jesus ana. Na a Pilate e panarainia ana ohia 
ea mae oto: oto e haraia mai a mane kenturion ine 
isiena, easi soi heria ana ohia e upuni mae oto. Na 
e manatainia oto ana a mane kenturion, easi maia na 
rae munia Joseph. Oto e hdlia na masi sala rerea, 
na e ohosia oto, na e uloa oto ana masi sala rerea ine, 
na e lai noia laona kiligeu kira didia oto ana hau; 
oto e huesia na hau honosia maana na kiligeu. Na a 
Mary ni Magdala na a Mary nikana Joses koro hauni 
loosia na lehu kira aoria ana. 


16 Oto na haudina ni Sabbath e mano oto, nea Mary 

ni Magdala, na a Mary nikena James, na a 
Salome, kira holia ma moola wasuwasu, uri muni 
kire lae wai suuhia. Na oto mola i mahuohuo, 
kiraelu asi lai hulaana na kiliqeu na sato e qaa oto. 


Na kiraelu asi walawalaa maraadaelu uri, Atei keu 


eanai huesia na hau nakaelu maania maana na kiliqeu ? 
Oto kiraelu e uwa alena, kiraelu asi loosia uri kira 
huesia oto: ana e paina oto walawala. Na kiraelu 
sili oto wai laona na kiliqeu, kiraelu asi loogia na 
masi saanau e naku oto i qaloqalo e tooni ana na 
tooni rerea; na kiraelu asi esirei. Oto easi tauri 
muniraelu, Amu sie asirei: amu a tau haitalea Jesus, 

KA ni Nasaret, kira ju la kau ilenina ailipou : 
e sulutae oto ; e aia ilehu: lokau, lehu kira noia ana 
kai nihou ! N a ta amu lae oto wau, amu unua isiena 
alai gaaronoisuli ineia na isiena Peter uri, Ea lae oto 
wal naomiu i Galilea: amu anai loosia oto wai lehuna, 
mala e unua kau muniamu. Oto kiraelu silitaha oto 
wau, kiraelu asi tehi oto maania na kiligeu ; : ana 
kiraelu ariariri oto maia kiraelu panarainia: na kiraelu 
qake aani unuunua isiena naile; ana kiraelu maau 
oto. 


Oto e sulutae oto i mahuohuo ana etana na haudina 
ani wik, easi holai haatai munia Mary ni Magdala, e 
paia kau na hiu hiona ni orahaa maania. Neia easi 
lai unua isiena alaile e hakunia kau ana kira takotako 
mala kira naranara. Oto kira rono oto uri ea mauri, 
na uri neia e loosia, na kira qake aani hiwalaimoli. 

Oto na moola inihou e mano oto ne easi haatai lou 
ani sape aopa munia na ro ile hikeda, ana koro qaqahe, 
na koro laelae i henua. Na koro lae oto wau koro 
asi unua isiena ahutana na pula na ta kira qake 
hiwalaimoli lou adagua. 

Mano urina e haatai lou munira alai awala mana 
eta maraada ana kira eno ana nauna; oto e ereada 
hahia na sae ruaruana ikira na hahia saeda e hau 
ana kira qake hiwalaimoli ana alaile e loosia mabholo 
e sulutae oto. Oto e tauri munira, Amu waiwesia 
ahutana na walumalau, amu houleinia na tataloha 
diena munia taana na ola kira haaholaa. lle ea 
hiwalaimoli na kira a lotomaea ana ile ni haaurilana 
oto: na ile e qake hiwalaimoli ile ni ii mae ana oto. 
Na na mai haara mala na maile inihou eanal luluisulia 
alaile ea hiwalaimoli : ana na sataku oto kira anai paia 
oto mai hiona ni orahaa; kira anai walawalaa ani 
walaana haolu; kira anai suluia na mai maa, na url 
ana kira a taumei tonohia na masiola ni maegsia, 
ne esie tau aelasira oto oo; kira anai qaonara alal 
daodaoha ana nimada, na kira anal meuri oto. 

Oto nea Lord Jesus ine e walaa mano munira, ne 
kira asi tola konia oto wai leni, na easi naku oto iano 

i galoqalona God. Na kira silitaha oto wau, kira asi 
laalani walaa ana taana na lehu, na a Lord e dauma 
hairuru meira, na e haasusua oto. na haiwala ana mai 
haara e luluisulia. Amen. 

NA TATALOHA DIENA 


MALA 


A LUKE E TALOHAINIA 


1 Ana alaile huna e tautau haltalea oto muni unu 

2 ladohainia waluola e too* oto i siekaelu, mala 

kau kira lalado tarau mei muniami eni, alailleni noone 

e loosii oto ana maada, na e arikosia oto na haiwala 

keikei ana na talaaehana, ne inau noone lou nau unua 

3 uri e diena, ana nau lulu isuli oto didienaa ana waluola 

keikei ana talaaehana, uri muni nee usuusu samana- 

4 ini weu munio, mane diena a Theophilus; muni saemu 

e tahania na walaimolina ana mai haiwala ine kira 
haausulio oto ani. 


5 Oto ana maholo a Herod e alaha i Judea, naite 
priest oto satana a Sakarias, na ineia e keikei ana 
pulita haihaioli a Abia: na na hua ineia e keikei ana 

6 mai kalena Aaron, na satana a Elisabet. Na koro mani 
io odotai i naona God, koro mani laelae diena isulia 
mai haatolana na mai tolaha a Lord, e qake ola oto 

7 muni qelu ilenidarua ana. Na e qake kaledarua, ana 
a Elisabet e amara, na koro mani repo oto. 

8 Oto na taulana e urini, uri maholo e arikosia na 
tolaha ni priest i naona God ana lehu talana na pulita 

9 jkira, mala kau mai priest e manatai teui oto, ne na 

holoholo oto ineia muni sili wai nima Lord ana kira 
ilala oto munia uri muni unua na al wasuwasu. Na 
ahutana mai hanua e gaogao ola i sinaha ana maholo 
ni sato muni unua na al wasuwasu. Na na angel a 
Lord e haatai munia, e ura i qalogalo ana na pirupiru 
ni unua na al wasuwasu. Na a Sakarias e loosia ne 
saena easi liki, na na mauna e taua. Na na angel a 
Lord e tauri munia, O sie mamaau Sakarias: ana kira 
ronoa oto na tola suuina loe, na a hua ioe a Elisabet 
anal haahutaa kalemu munio, na o anaisi saea satana 
uri a John. Na o anaisi saesaediena maia na sae 
rukeruke hahia; na alaile huna noone anal saesaediena 
hahia na hutalana. Ana neia oto anal alaha i naona 
Lord, na esie tono oto kikena na wine wa na wai ni 
mehiri isulia; na neia anai honu oto ana na Hiona 
Maea keikei ana iena nikena. Na eanai haapuosia oto 
alai kalena Israel talea Lord God ikira. Na eanai 
naona oto ana na hiona na ana na nanamana a Elija, 
muni haapuosia alihoi saena mai amada talea alai 
kaleda, na alaile e haitohe kau talea na odotaina alaile 
e manata; muni tau akau nana Lord ana na ruruha 
kira tau diena ada oto. Na a Sakarias easi tauri 
munia angel uri, Na anaisi manatainia uritaha na 
moola hou? ana naa lasu oto hou, na hua inau e qara 
oto? Oto a angel e alamia e tauri munia, Inau a 
Gabriel, naa uraura i naona God, na kira usunainiau 
mei muni nee walaa munio, na ni houleinia oto na 
tataloha diena hou munio. Na lio kau, o anaisi panu 
na o sie walawalaa oto lae hulaana na haudina waluola 
hou anai too oto ana, ana o qake hiwalaimoli oto ana 
walaku, na eanaisi too taane ana mai maholo oto 
munii. Na mai hanua e io totoria Sakarias, na kira 
panarainia ana e haahiru urina i nima ni mane. Nae 
silitaha lou weu, na e qake walaa oto munira : na kira 
asi lio saea uri na masiola e haatal munia mune loosia, 
wai nima ni mane: na e alaala qau munira, na e io 
panu taraurel. Na na taulana e urini, uri maholo mai 
haudina ni qaocolana inela e mano oto, neia asi alihoi 
oto wau i nima inela. 


Na mai haudina ine e mano kau a Elisabet hua 

ineia e qalu oto; na e io mumuni e lima warowaro, 
easi taurini, A Lord e taurini aku ana haudina e 
maatoliau ana muni taasia maaniau na haiwala ni 
siho aelaaku i matolana na mai inoni. 

Oto ana onona na warowaro kira usunainia oto na 
angel a Gabriel keikei siena God mune lae ana naeta 
poona i Nasaret, siena na keni raorii kira ere hahia 
oto nana na mane satana a Joseph, laa e keikei ana 
nima a David; na satana na keni raoril ine a Mary. 
Oto e sili wau siena, easi tauri, Dehidehio keni ni, 
kira sai hahio oto ani niina, a Lord oto maio. Na na 
saena easi liki oto isulia na haiwala inihou, na easi 
tau haitalea maraana uri na haiwala ni haadienana 
inihou e ua. Oto a angel easi tauri munia, O sie 
mamaau, Mary : ana o tau haaroia oto na niina ana 
God. Na lio kau, o anai hia oto i iemu, na o anal 
haahutaa na elemane, na o anaisi saea na satana uri a 
Jesus. Ineia oto eanai alaha, na kira analsi saea uri 
Kalena Laa e Tooliu: na a Lord God eanai ta oto 
munia na ioioha ni alahana a David amana: na eana- | 
isi alaha oto hu parasia na nima a Jakob; na na 
alahana ineia esie too nenedena oto oo. Oto a Mary 
easi tauri munia angel, Na moola inihou anaisi madau 
uritaha, ana nau qake manatalnia na mane? Oto na 
angel e alamia e tauri, Na Hiona Maea anai siho oto 
ilenimu, na na nanamana ana a Laa e Tooliu eanaisi 
mamalu hahio: ne talaaehana ine na masiola ni 
maneni eanai huta oto ne saelana oto uri e maea, 
Kalena God otoni. Na liokau, a Elisabet a takihemu 
ineia oto e qalu ana repona: na onona na warowaro 
oto inihou ana a keni ine kira saea uri e amara. Ana 
e qaike haiwala oto oo mune hutala siena God. Oto 
a Mary uri, Lio kau, inau a hairaretai a Lord; na 
taulana muni e lae oto muniau isulia walamu. Na na 
angel easi lae oto maania. | 

Na a Mary e sulutae oto ana mai haudina ine easi 
tolenani hane oto wau i tolona hanua, talea naeta 
poona ni Judea; na e sili oto wai nima a Sakarias, 
easi haasaedienaa Elisabet. Na na taulana e urini, 
uri maholo a Elisabet Ta na haasaedienana a 

Mary ne na elekale easi uraura oto i iena; na a 
Elisabet e honu oto ana na Hiona Maea ; oto e soi 
ileni ana na haiwala paina, easi tauri, Dehidehio oto 
siena alai keni, na dehidehia lou iemu. Na na holo- 
holo inihou eku e keikei ihei, uri nikena a Lord inau 
e lae mai isieku hou? Ana lio kau, na haiwala ni 
haasaedienana ioe e kali i alinaku, ne na elekale easi 
uraura malikiliki. oto i ieku. Na dehidehia oto a 
keni ine e hiwalaimoli kau; ana kira anaisi hauni 
haatooi oto ahutana oto na moola ine a Lord e qonii 
oto kau. Na a Mary easi tauri, 
Na saeku ea soi haamanikulua Lord, 
Na na maurihaaku ea rukeruke ana God a Haauri- 
taku, 
Ana e lio toli mai hahia keni hairaretai ineia kira 
hiaela ana : | 
Ana lio kau, talaae oto ana maholo nihou taana na 
mai qauna ni inoni anai saeau uri na keni dehi- 
dehia. | 
Ana ile e nanama e taua na anoa muniau ; 
Na na satana e maea. 
Na na amasina ana sulia mai qauna 
Alaile ea haakenetainia. 
E haatainia na ramohana ana nimana : 
E pai tatanainira alaile e haatohainira ani adomaina 
i saeda, 
E oke tolera alai alaha maania mai lehu ni alahana 
ikira, 
Na e sulu liutaha ana alaile kira hiaela ada, 
E haanaura alaile e hiolo ana na moola diena ; 
Na e pai qalagala ana alaile e toohaa. 
E maia Israel na mane ineia, 
Muni alusae ana na amasina 
(Mala e unua kau munira mai weuwaka,) 
Nana oto a Abraham maia na komuna mune io 
hu. 
Na a Mary e io maia mala olu warowaro, easi alihoi 
oto wau i nima jnela. 
Na mai haudina a Elisabet e ahu oto, uri muni e 
mauri oto ana kalena ; oto easi haahutaa kalena na 

mane. Na mal auhanua ineia na alai tekihana e 
ronoa oto uri a Lord e haahunaa na sae ni amasina 
ana munia; oto kira asi meni saesaediena hairuru 
meia. Oto na taulana e urini, uri waluna na haudina 
kira ruru oto mai muni aha hahuilala ana na elekale; 
na kira tautau ni haorainia ana a Sakarias, isulia na 
satana a amana. Na a nikena a alamira e tauri, Suun 
na; na taa kira anai haorainia ana a John. Oto kira 
asi tauri munia, E qake ile oto ana alaile ioe kim 
haorainia ana na sata inihou. Oto kira asi alaalagar . 
munia amana uri e sare haorainia ana atei. Oto easi 
sukaa na ola ni usuusu easi usua urini uri, Na satana 
a John. Na kira hauni panarainia oto. Na na da- 
wana easi taha oto laulau, na na meana e takalubhe, 
na e walaa taha, e haasaediena a God. Na mna 
mauna e taua ahutana alaile e io kalikalira: na 
talohana ahutana mai haiwala inihou e talo oto 
ana ahutana na tolona hanua i Judea. Na ahutana 
alaile e ronoi kira asi noi konii oto wai saeda, maia 
na haiwala uri, Na kaakae inihou ana uritaha ana 
na maholo? Ana na nimana Lord e io kau meia. 
Na amana a Sakarias e honu ana na Hiona Maea, 
easi walaa ani prophet, e tauri, 
Dedidehia Lord, God a Israel ; 
Ana e maatolia kau na e tapa olisia na ruruha 
ineia, 
Na e haaurasia oto na totoro ni haaurina munikia 
Ana komuna David na mane ineia 
(Mala e walaa oto kau ana dawada mai prophet 
maea ineia kira keikei oto mai ana talaaehana 
walumalau), 
Na haaurina maania na mai maeloona, na maania 
na nimada alaile ea tau noraupu munikia ; 
Muni haatainia na amasina munira alai weuwaka, 
Na muni adomai sulia na haaluna maea ineia ; 
Na halwala ni ere haitakoi ine e qonia kau munia 
Abraham a amaka, 
Muni niia mai munikia uri eanaisi haasilitaha aka 
maania na nimada alai maeloona 
Ne kia anaisi daudauma sapemawa nana, 

Ana na iona maea na e odotai oto i naona sulia na 

mai haudina ikia. 

O siua na ioe, kaakae, kira anai saeo na prophet nana 

Laa e Tooliu : 

Ana o anai naona Lord oto muni salea mai tala 

nana ; 

Muni niia na salemaina ani haaurina munia na 

ruruha ineia 

Ani sae asilana na mai orahaa ikira, 

Talaaehana oto na sae ni amasina a God ikia, 

Ne na dani kei ileni e lae ni maatolikia isulia, 

Muni haaoratainira alaile ea naku oto ana rorodoa 

na ana mamalutana maena ; 

Muni haaodoa na aseka isulia tala ni deilamaa. 

Na na kaakae e paina wau, na e puputoo ana 
hiona, na e io oto laona hanua saasala lae hula- 
ana na haudina munia na  haatainilana nana 
Israel. 

Oto na taulana e urini, uri ana mai haudina i ine na 

haatolana e talaae oto keikei siena a Kaisar Augustus 
muni usua satana ahutana alaile ana walumalau. 
Etana na usuusu inihou kira usua kau maholo a Kure- 
nius e governor i Suria. Na ahutana mai hanua e 
mani lae mano muni usuusura, naile talea na poona 
ineia, na naile talea na poona ineia. Na a Joseph lou 
e hanetaha mai i Galilea, keikei ana poona i Nasaret, 
ea lae wal Judea, ana hanua a David kira saea uri i 
Bethlehem, ana ineia oto e keikei ana nima na ana 
komuna David ; uri mune usurarua na a Mary e ere 
hahia, na e galu oto. Na na taulana e urini, uri 
maholo koro ìo oto ilehuna, ne na mai haudina ana e 
too oto muni e haahuta. Na e haahutaa kalena na 
elemane, na e aluhia ani sala, easi haaenosia ana 
lehu kira haanaua mai keu ana, ana e qake too tala- 
darua i nima ni awataa. 

Na na maite kakakali sheep e io oto kau ana na 
hanua ine, kira kakakali haihaioli kau parasira mai 
pulita ni sheep ikira i rodo. Na naite angel a Lord e 
ura i kekeda, na na raranana Lord e raas kalikalira ; 
na kira popolou oto waewae. Na a angel easi tauri 

muniraelu uri, Amu sie popopolou ; ana lio kau, naa 
talohainia na tataloha diena muniamu hou ana na 
saedienana oto liutaha anai too oto nana ahutana mal 

11 ruruha: ana a Laa Haauri e huta oto mai muniamu 
isiiri hou ana poona a David, ineia oto a Christ a Lord. 

12 Na inihou na haara oto muniamu; Amu anai lio 
haaroia oto na kaakae kira aluhia oto ani sala, na e 

13 eno oto ana lehu kira haanaua mal keu ana. Na lau- 
lau oto mala angel ine na pulita oto paina hikena 
alaile wai leni e haasaedienaa God, kira asi tauri, 

14 Amu soihaamanikulua God wai salo, 

Na mai iano dailama isiena alai inoni e lio saetoo 
ada oto. 

15 Na na taulana e urini, uri maholo alai angel e alihoi 
oto wau maaniraelu ileni, ne alai kakakali sheep easi 
meni walaa uri, Kaelu keu i Bethlehem, kaelu e loosia 
na masiola easi ele too oto hou, a Lord e unu haastai 

16 kau ana munikaelu. Oto kira asi haitau wau, kira 
lio haaroia oto a Mary na a Joseph, na na kaakae e 

17 eno oto ana lehu kira haanaua mai keu ana. Na kira 
loosia, kira asi talohainia na haiwala kira unua kau 

18 muniraelu ana kaakae inihou. Na ahutana alaile e 
ronoa kira asi panarainia na moola alai kakakali sheep 

19 e unua kau munira. Nata a Mary e lolohainia wa- 

20 luola hou, e noi konii dto i saena. Na alai kakakali 
sheep e alihoi, kira a soi haamanikulua God ani 
haasaedienalana hahia waluola kira ronoi na kira 
loosii, mala kira unui oto muniraelu. 

21 Oto e walu haudina e ahu oto muni aha hahuilala 
ana kaakae, kira asi haorainia na satana ana Jesus, 
mala a angel a Lord e holai haorainia kau, maholo e 
qake talaae ua i iena nikena. 

22 Na mai haudina ni haarerea rarua e mano oto isulia 
na haatolana a Moses, ne koroi asi tolea oto wau i 

23 Jerusalem, muni noia oto honosia Lord (mala kira 
usuusu oto kau ana mai haatolana a Lord uri, Taana 
na elemane na naohana kale, kira anai saea oto uri e ` 

24 maea munia Lord), na muni teanai oto isulia ileni kira 
unua oto kau ana mai haatolana a Lord uri, Na ro 

25 taqataqaruru, wa na ro kaleni kurukuru. Na lio kau, 

nalte mane 1 Jerusalem na satana a Simon ; na inela 
nihou e odotai na e qaogao ola ni mane, na eio totoria 
na haasaemanona alai Israel: na na Hiona Maea neia 
ilenina. Na na Hiona Maea e haatainia oto na masiola 
inihou ana uri e sie lio hikena na maena, maholo 
e qake loosia ua a Christ nana Lord. Na ineia nihou 
e sili wau ana lolata ni mane ana na Hiona: na 
amana na a nikena koro tolea mai a Jesus na kaakae, 
muni ta oto munia mala e haidadana ana mai haato- 
lana, oto easi apalaa, easi haasaedienaa God, e tauri, 

Lord, oto nihou oa toliasia oto na mane loe, 

Isulia walamu, ana na dailama ; 

Ana maaku e loosia oto na haaurina amu, 

O tau akau ana inaona taataana na mai ruruha ; 

Na dani ni haatai ada mai ruruha aopa, 

Na na manikuluana ikira alai Israel na ruruha ioe. 
Oto amana na nikena koro panarainia oto mai 
walaana kira unui kau raranana. Oto a Simon e 
haasaediena adarua, easi taurini munia Mary a 
nikena uri, Lio kau, na kaakae inihou kira haaurasia 
oto muni na maile huna ana mai Israel e usu oto na 
na maile huna e susulutae oto tohutohuna ineia ; na 
munia na hahuilala ni haitohe hahia; o suia na na 
nahi lou eanai hita tapausu ana na saemu; muni 
haatalnia na mai adomaina i saena na mal inoni 
huna. Na naite keni ilehuna a Ánna kalena Phanuel 
kei ana komuna Aser (mai haudina ana e huna oto, na 
na maholo e raorii e mano oto, neia asi io maia na 
poro e hiu halisi, na e nao kau e walu awala ni halisi 
mana hai), na ineia nihou e qake aani isiisitaha oto 
maania na lolata ni mane, easi qaoqao ola ni mane maia 
na olo nauna na maia na arenaina i rodo na lou i atowa. 
Na ineia nihou e sisili mai ana tai maholo ni sato ine, 
easi haasaedienaa God, na e houleinia oto munia 
ahutana alaile e io totoria na tapaolisilana Jerusalem. 
Na koro haamanoa oto ahutana na moola e haidadana 
ana mal haatolana a Lord, kira asi alihoi oto i Galilea, 
talea na poona ikira i Nasaret. 

Oto na kaakae e paipaina wau, na easi puputoo, 
na e honu taraurei ana salemaina : na na niina a God 
e io oto ilenina. 

Na amana na nikena koro laelae suli helisi i 
Jerusalem ana houla na rekelauni. Na na awala 
ni helisi mana rua oto ana kiraelu asi hanetaha 
wau sulia na holoholo ana houla ; na kira haamanoa 
oto mai haudina kira asi alihoi oto wau, na a Jesus 
na elemane e ore oto i Jerusalem; na amana na 
nikena koro qake manatainia oto; na koro unua 
uri ineia maia na laelaeha koro asi lae rodohail; na 
koro asi tau haitalea maia mai inoni ikira na maja 
mai hanua kira manatainira kau ; na koro qake loosia, 
koro asi alihoi oto i Jerusalem muni tau haitalea. 
Na na taulana e urini, uri e olu haudina e mano oto 
koro asi lio haaroia oto laona lolata maea, e naku oto 
i matolada haausuli, ea qagarono isulira, na ea soisol 
hariraelu : na ahutana alaile e ronoa kira asi panarai- 
nia na saiolana ana na na alamina. Na koro loosia 
oto, na saedarua easi puo oto: oto a nikena easi tauri 
munia, Kaleku, e ua oto o taurini amerei? Lio 
kau, iemerei na a amamu mere haihaitaleo maia na 
saehuna. Oto easi tauri munirarua, Moro haitaleau 
ana na taha? moro qake manatainia uri na holoholo 
oto ingu muni nee io oto i nima Amaku? Na na 
saedarua e puo ana na haiwala e unua kau munira- 
rua. Na e siho toli wau meirarua na e lae hula i 
Nasaret; na e tola adarua: na a nikena e lolohainia 
ahutana mai haiwala inihou i saena. 

Na a Jesus e paipaina wau maia e salemai taraurei, 
na saena God na saena mai inoni e mani diena 
haleite munia. 

Oto ana maholo a Tiberius Kaisar e alaha, na na 

awala ni helisi mana lima ana alahana ineia, na 
maholo a Pontius Pilate e governor i Judea, na a 
Herod e tetrark i Galilea, na a Philip aulana e tetrark 
l hanua i Iturea na i Trakonitis, na a Lusanias e 
tetrark i Abilene, na a Anas na a Kaiaphas mai 
naohana priest, oto walana God e kalitaba mai 
munia John kalena Sakarias laona hanua saasala. 
Oto e waiwesia ahutana hanua i kekena Jordan, 
easi laalani wala ana lotomaea ani adomai olina 
muni luhasilana mai orahaa ana; mala kira usua 

Walana maile ea walawalaa paina ilaona hanua 

saasala uri, 

Amu teu diena ana tala a Lord, 

Amu haaodohia na mai lehu ni laelae ineia, 

Kira anai ano hahia taana na mai daidaria, 

Kira anai dau toli ana taana na mai houliwo na 

taana na torokoua ; 

Kira anai haaodohia mai tala maketo, 

Na mai tala haula eanai noi apesada lou ; 

Na taana na hasio eanal loosia na haaurina a 

God. 

Talaaehana ine easi tauri munia mai ruruha huna e 
silitaha oto wau i siena munia na lotomaealada, uri, 
Alai kaleni maa atei e ere haapasuliamu kau muni 
amu e tahi maania na saewasuna eanai tola oto? 
Ne amu hunu oto ani huahuani ola e haidadana ana 
na adomai olina, na mane amu talaae ni unua 
wai saemiu uri, A Abraham oto maikia a amakaelu : 
ana naa walaa muniamu uri, A God e nanama muni 
ta mai elekale munia Abraham maania mai heu 
inihou. Na oto inihou hau rohoroho kira konia oto i 
imiimini ei, na taana na ai e qake hunu eni hua- 
huani ola diena ne kira anai tohu asia, mune derea oto 
llaona duna. Na mai ruruha huna e sol haria kira asi 
tauri, lemelu melu anaisi ua oto? Oto e alamira e 
tauri, Ileni e tooana na ro koat, mune niia munia ileni 
e qake koat ineia; na ileni e too naula mune taurini 
lou. Na alai totola tooha e lae lou mei munia 
na lotomaea, na kira asi tauri munia, Haausuli, ie- 
melu melu anai ua oto? Oto e tauri munira, Amu 
sie totola tooha liutahaana na holoholo kira hatonainia 
muniamu. Na alai soldier e soi haria lou kira asi 
tauri, Na iemelu melu anaisi ua oto? Oto e tauri 
munira, Amu sie ramoramoia naile, na amu sie qelu 
haakae ana naile; na saemiu mune o lai mano hahia na 
waaltamiu. 


15 Na mai ruruha e ioio tototoria, na AWA hauni laladoa 
16 isaeda ana a John, uri ineia ohia a Christ; oto a 

John e alamira easi tauri munira ahutada uri, Inau 
nihou naa lolotomaea ani wei; na ta inela a laa ez 
laelae mai e nanama liutaha aku, na nau qake malisina 
muni nee luhasia na walo ni hoo hahia shoe ineia: 
ineia oto anal lotomaea amiu ana na Hiona Maea na 
17 ani duna: na tetere ineia oto ìi nimana ni teu diena 
ana na lehu ni madamada korn inela, na eanaisi 
siokonia mal korn ilenina haa ; na taa eanaisi unu 
asia na ulouloitana laona duna kira sie maasia oto 
00. 
18 Nae houleinia na tataloha diena munia mai hanua 
maia na mal haiwala ni teu rarahira e huna na e 
19 haiaopai; na ta a Herod a Tetrark, ana a John e ere 
= ana hahia Herodias hua a ulana, na hahia waluola 
20 tataala a Herod e taui, e hai maii lou ana na masiola 
inihou uri e hoosia John laona nima ni hoo. 
21 Nana taulana e urini uri maholo kira lotomaea 
mano ana mai hanua, na kira lotomaea mano ana 
22 a Jesus, ne maholo e arenai, na salo easi waahita, na 
na Hiona Maea e siho jlenina, e too sapena mala 
na taqataqaruru, na na haiwala easi loho mai 
kei ileni, e tauri, loe oto a Kaleku laa ni mane inau, 
nau lio sae tooamu oto. 
23 Na a Jesus inihou e talaae ni haausuli na e olu 
awala ni belisi ana, na ineia (mala kira unua) kalena 
24 oto a Joseph, kalena Heli, kalena Matthat, kalena 
25 Levi, kalena Melchi, kalena Jannai, kalena Joseph, 
kalena Masttathias, kalena Amos, kalena Nahum, 
26 kalena Esli, kalena Naggai, kalena Maath, kalena 
27 Mattathias, kalena Semein, kalena Josek, kalena Joda, 
kalena Jonan, kalena Rhesa, kalena Serubbabel, kalena 
. 28 Shealtiel, kalena Neri, kaleni Melki, kalena Addi, 
29 kalena Kosam, kalena Elmadam, kalena Er, kalena 
Jesus, kalena Elieser, kalena Jorim, kalena Matthat, 
30 kalena Levi, kalena Simeon, kalena Judas, kalena 
31 Joseph, kalena Jonam, kalena Eliakim, kalena Melea, 
kalena Menna, kalena Mattatha, kalena Nathan, 
32 kalena David, kalena Jesse, kalena Obed, kalena 
33 Boas, kalena Salmon, kalena Nahshon, kalena 
Amminadab, kalena Arni, kalena Hesron, kalena Peres, 
136 


LUKE 3. 13 


iii i — — > 


Q Ooa e Q N 


00 N 


“10 





Kalona Judah, EN Jakob, kalena isak leña 
Abraham, kalena Terah, kalena Nahor, kalena Serug, 
kalena Reu, kalena Peleg, kalena Eber, kalena 
Shelah, kalena Kainan, kalena Arphasahad, kalena 
Shem, kalena Noah, kalena Lamek, kalena Methusaleh, 
kalená Enok, kalena Mahalaleel, kalena Kainan. 
kalena Enos, kalena Seth, kalena Adam, kalena God. 

Na a Jesus e honu oto ana Hiona Maea na easi 

alihoi mei maania i Jordan, na na Hiona e tolea oto 
wau ilaona hanua saasala na hai awala ni haudina oto, 
na na malaahonalana e lae ana a qelu haakae. Nae 
qake aani nau hikena na masiola ana na mal haudina 
me: na kira mano kau, neia asi hiolo. Oto a yelu 
haakae easi tauri munia, Kau ana ioe Kalena God, o 
unua kau na hau inihou mune noi bread oto. Oto a 
Jesus e alamia uri, Kira usua kau uri, Na inoni sie 
mauri eni bread haleite. Oto easi tolea oto wai leni, 
na e tolenani haatainia ahutana na mai alahana laona 
walumalau ana. Ne a qelu haakae easi tauri munia, 
Na anai niia namua ahutana na nanamana inihou, na 
na manikuluhaani lou: ana kira hauni toliasii oto 
muniau; na naasi niiniia oto munia ileni naa lio 
saenia oto. Talaaehana ine uri o anai qouruuru hono- 
siau, ne anaisi noi toolamu oto haleite. Oto nea Jesus 
e alamia easi tauri munia, Kira usua oto uri, O anai 
qouruuru oto honosia Lord God ioe, na o anai 
daudauma nana tai ineia maraana. Oto e hai tolea 
lou wai Jerusalem, easi haaurasia oto ana noronoro 
nì nima ni mane, maia e taurini munia, Kau ana 
joe oto' Kalena God o pola toli ilehu: ana kira usua 
oto uri, 

Neia anai haatolaia oto mai angel ineia amu, muni 

kire kenetainio : 

na lou uri, 

Ana nimanimada kira anai talaahuao, 

Mane na aaemu e toolupu ohia ana na hau. 
Oto a Jesus e alamia easi taurini munia, Kira unua 
oto uri, O sie malamala ahona ana Lord God ioe. 

Na a malaahona-e hele manoa oto ahutana na 
malaahonalana, easi haitale haawali keu maania. 

Na a Jesus e alihoi oto wal Galilea ana na nana- 
mana na Hiona: na na talohana e talo oto isulia 
ahutana hanua kalikalia. Na e haahaausuli ana mai 
nima ni ruru ikira, na kira mani soi haamanikulua. 

Na e hula oto wai Nasaret, lehu e paina kau ana: 
na mala tolahana oto e sili wau i nima ni ruru ana 
haudina ni sabbath, na e ura kau muni saesae book. 
Oto kira niia oto munia na book a Isaia na prophet, 
na e huesia book ana lehuni kira usua oto ana uri, 

Na Hiona a Lord ne ileniku, 

Ana e suuhiau muni nee laalani wala ana tataloha 

diena munira alaile e qake too ola : 

E usunainiau muni nee talohainia na toliasilada 

alaile kira tola mauri ada, 

Na na lio alihoina munira alai ulu, 

Muni nee luhasira alaile e maelupua. 

Muni nee talohainia na halisi a Lord ni haasaenia. 
Oto e lulunia lou na book, easi niia lou munia laa 
hairaretai, easi naku iano: na maada ahutana alaile 
ana nima ni ruru e mani tootoomala oto. Na e talaai 
walaa munira uri, Isiirini hou kira haatooa oto mai 
usuusu inihou i elinamiu. Na kira hauni unu haatoo 
ana, : kira asi panarainia mai walaana ni niina e 
kalitaha oto maania na dawana: na kira asi tauri, 
Raoni a laa nihou na kalena Joseph ohia? Oto easi 
tauri munira, Amu anai haluani unua muniau na 
haiwala ni alahuuna inihou uri, Laa kurakura, o 
haaurio oto: waluola ami ronoa oto uri kira taui wal 
Kapernaum, o taui noone lou ilehu ana hanua joe 
inihou. Oto easi tauri, Kira sie takuana na prophet 
ana na hanua ineila. Na e walaimoli naa unua 
muniamu uri, Mai nao huna 1 Israel ana mai hau- 
dina a Elija, maholo kira hele hahia salo e olu helisi 
maia e ono warowaro, na na hiolona paina e tolea 
ahutana hanua; na kira qake usunainia Elija siena 
naile hikeda, na ta i Sarepta haleite, wai henua i 
Sidon, siena naite keni na nao ilehuna. Na mai 
oropa e huna i Israel ana mai haudina a Elisha na 
prophet; na naile hikeda e qake mola oto oo, na ta a 
Naaman ile ni Suria haleite. Na saeda e hauni honu 

oto ani saewasuna maholo kira ronoa na moola ini- 
hou; oto kira taelae kira asi lai asia oto maania na 
hanuani, kira asi tolea i maana ae hau, kira tohua 
kau na poona ikira ana, uri muni kire dere liu- 
liunaa iano. Na e ahutata oto i matolada easi lae 
oto wau. 

Na e siho toli wai Kapernaum, na poona 1 Galilea. 
Na e haahaausulira ana haudina ni sabbath: na kira 
panarainia na maani haausulina ineia; ana walana e 
lai nanama. Na naite inoni wai nima ni ruru ine na 
hiona maipo ne ana; oto e awara oto ana na haiwala 
paina uri, Aiaa, na moola taha aku na lou emu Jesus 
laa ni Nasaret ?. uri o lae oto mai muni tau tekelaini- 
ami? Inau nau manatainio oto, ioe laa ni mane a 
God. Oto a Jesus e ereana, maia na haiwala uri, O 
noto oto, o silitaha maania. Oto na hiona e lahutainia 
iano i matolada oto e silitaha oto maania, na e qake 
aani tau aela ana. Na na anena e mani tauraelu 
mano, oto kira asi mani walaa maraada uri, Na 
halwala uritaha nihou? ana ea haatolanainia mai 
hiona maipo ani sakana na ani nanamana, ne kira a 
sisilitaha oto. Na na talohana e talo oto sulia ahu- 
tana mal lehu ana hanua kalikalia. 

Na e sulutae maania na nima ni ruru, easi sili wal 
nima a Simon. Na a kenini a hunaona Simon na 
maena madoro e hulasia oto; na ikira haatohua 
talana. Oto easi ura orohai hahia, easi ereana na 
maéna madoro ine; oto e tolenani ala oto maania : 
oto e sulutae oto laulau na e raretainira oto. 

Na e apai sato oto, na ahutana alaile e manatainia 
alaile e daodaoha mai daohana haiaopai oto ada kira 
asi tolera mai siena ; na e hauni qaonara ana nimana, 
easi haaurira. Na mai hiona ni orahaa e silitaha lou 
maania na maile huna, kira asi awara kira tauri, loe 
oto Kalena God. Na e ereada oto, e qake aani 
maaira ni walaa, ana isulia kira manatainia oto uri 
neia a Christ. 

Na e dani oto, easi silitaha oto e lae oto wau ilaona 
na hanua saasala: na mai ruruha huna e totola ohia 
kira asi lae wai siena, kira asi teu ni hele hahia, 

mane lae lou maanira. Na ta e tauri munira, Na 
holoholo oto inau muni nee laalani wala ana na tata- 
loha diena munia mai poona lou aopa: ana kira 
usunainiau oto munia na masiola ine. 

Na e laalani wala taraureinia mai nima ni ruru i 
Galilea. 

Na na taulana e urini, uri mai ruruha huna e ruru 

haapuli isiena muni ronoa walana God, na ineia e 
ura i kekena iqa i Genesaret; na e loosia na ro iola 
e dau i kekena iga, na alai weeweesi e siho oto maanii, 
kira a haalanai mai huo ikira. Na e taelia naite iola 
hikeni, iola a Simon, na e haatohu ana muni kele dau 
dudu weu laona iga. Na e io iano laona iola easi 
haausulia mai ruruha huna. Na e walaa mano oto 
easi tauri munia' Simon, Dau dudu weu laona lama 
rodo, o atonia na huo iomolu muni weeweesi. Naa 
Simon e alamia easi tauri, Haausuli, melu deuma 
danitai oto, na melu qake kele saunia na hua : na ta 
isulia oto walamu naa anai hai atonia lou. Na kira 
taurina oto, ne kira asi wei hahia na korutani ia 
huna oto mamaau ; na na huo ikira e nana oto ani; 
oto kira asi alaalaqau munira mai malahuda ana 
naite iola ni, muni kira lae mai meira. Na kira lae 
mai kira asi tooni haahonua ahutana ro iola, na ro 
iola ni e ore dodo oto. Na a Simon Peter e loosia, 
ne easi ladamai iano isulia uruuruna Jesus, maia na 
haiwala uri, O lae kau weu maaniau; ana inau na 
mane ni orahaa oto, Lord. Ana anena e taua na 
alaile lou meia hahia korutani ia nihou kira wai oto 
hahii; alihana lou a James na a John, ro kalena 
Sebede, ro malahuna Simon. Oto a Jesus easi tauri 
munia Simon, O sie maamaau ; ana talaae oto nihou 
o anai weeweesia mai inoni. Na kira okea oto mai 
iola ione, kira asi atopuri oto ana tootoolada, kira asi 
lulu oto isulia. 

Na na taulana e urini, uri maholo e io ana naeta 
poona, lio kau, naite mane ilehuna na sapena e honu 
eni oropa : na ineia nihou e loosia Jesus easi lahutai i 
maana, easi haatohu ana, e tauri, Lord, ana saemu 
oto urina, ne o nanama oto muni o baarereau. Oto e 

lalainia na nimana, easi hele wau ana, mala na 
haiwala uri, Saeku taane urina; o rerea alihoi. Na 
laulau mai oropa e tolenani mola oto. Na e ereana 
mane unua siena naile: na ta o lae kau weu, o lai 
haatainio oto siena a priest, na o toto ahuio ana kira 
haarereao, mala a Moses e haatola kau ana muni na 
ola ni unu haatoo nada. Na na talohana easi talo oto 
waewae maania holai nao: na mai ruruha oto huna- 
hunaa e ruru puli oto muni ronoa, na muni e haaurira 
oto maania mai maela ada. Na e haitale oto maanira 
easi lae oto wau ilaona hanua saasala, e arearenai. 

Na na taulana e urini, uri e haahaausuli ana naite 
haudina ; na alai Pharise na alaile e haausuli ana mai 
haatolana kira naku karaini, kira keikei ana taana na 
mai henua i Galilea na i Judea nai Jerusalem; na 
na nanamana a Lord e io oto ana muni haaurira. Na 
lio kau, kira anainia mai ilenina huli naeta laa e mae 
apolo: na kira lapasia muni tolea wal nima, na muni 
noia honosia naona. ` Na kira qake lio haaroia oto 
kira anai tolea uritaha wai nima ana isulia mai hanua 
huna e ruru, ne kira asi hane oto wau 1 koluhana 
nima, kira asi haakukua iano derehunu ana mai raho 
maia hulina i matolada i naona Jesus. Na a Jesus e 
loosia na hiwalaimolina ikira, easi tauri, Mane ni, mal 
orahaa amu ni ne kira saeasii oto. Oto alai haausuli 
na alai Pharise e talaai tau haihaitale maraada, kira 
tauri, Uri atei keu a laa nihou ea walaa taewau 
urina? Atei oto e nanama muni saeasia na mal 
orahaa, na ta a God tai ineia haleite? Na a Jesus e 
manatainia na tau haitalena ikira, na easi alamira 
e tauri, Na ola taha kau amu a tautau haitalea wal 
saemiu? Ihei ni e madau, muni unua uri, Mai 
orahaa amu ni ne kira saeasii oto ; wa muni unua uri, 
Sulutae, o lae hailiu? Na muni amu e manatainia 
oto uri na Kale ni inoni e nanama mal iano muni 
saeasia mai orahaa (ne easi tauri munia laa e mae 
apolo), Inau naa unua munio, O sulutae, o suluia na 
hulimu, o lae i nima ioe. Na e sulutae oto laulau i 
matolada, e heleana na ola e enoeno kau ilenina, easi 
lae oto i nima ineia, maia e soi haamanikulua God. 

Na na anena e mani tau raelu manomano, na kira asi 
soi haamanikulua God; na kira mani honu oto ani po- 
polouna, kira asi tauri, Na anoa otoni kaelu loosia i siiri. 

Na mano urina easi silitaha na e loosia na laa 
totola tooha, satana a Levi, e naku ana lehu ni wili 
tooha, na easi tauri munia, O luluisuliau. Na e 
atopuri mano ana tootoolana, easi taelai e lulu oto 
isúlia. Na nea Levi inihou e tau nauha munia ana 
nima ineia : na alai totola tooha huna na mai haluile 
haiaopai lou e naku hairuru meia munia nauna. Na 
alai Pharise na alai haausuli hikeda kira uqasira mai 
qaaronoisuli ineia kira tauri keu, E ua amu a naunau 
na a totono hairuru meira alai totola tooha na alai 
orahaa? Oto a Jesus e alamira easi tauri munira, 
Alaile e maumauri diena kira qake haihunia na laa 
kurakura; na ta alaile oto ea daodaoha. Nau qake 
lae mai muni haraira alai odotai, na ta alai orahaa 
muni kire adomai oli. Na kira asi tauri munia, Alai 
qaaronoisuli a John ea oloolonau, na ni totola suui 
haahuna ; na e urina lou alaile alai Pharise; na ta 
alaile ioe kira a naunau na kira a totono. Na a Jesus 
easi tauri munira, Uri amu anai haaolara mai elekale 
ana nima a laani e tola hua muni kira oloolonau, 
maholo a poro e tola hua ne ua maira? Na ta na 
haudina anai siho oto; na maholo kira anai taasia oto 
a poro e tola hua maanira, ne kira anaisi oloolonau 
taane ana mai haudina ni. Na e hai unua lou na 
alahuuna munira e tauri; Naile sie hakasia na kakani 
tooni maania na tooni haolu muni ponosia na dahu ni 
tooni ana; ana ea taurina, ne eanai hakasia oto ile 
haolu, na na kakani tooni ana ile haolu esie loko oto 
maia lle lahu. Na naile sie dedeia na wine haolu 
laona mai hou wei teeteeni poo e lahu; ana ea 
taurina, ne na wine haolu anai warihitelia na mai hou 
wei teeteeni poo na eanai ahe warea oto mola, oto na 
mai hou wei teeteeni poo eanai aela oto. Na ta kira 
anai dedeia na wine haolu laona mai hou wei teeteeni 
poo haolu. Na naile oto e tonohia na wine holai nao e 
qake sare tooana na wine haolu: ana ea tauri, lle 
holai nao e diena. 

6 Na na taulana e urini, uri e liu ilaona mai lalo ni 
korn ana naite haudina ni sabbath; na mai qaaro- 
noisuli ineia e huusia na mai huahuani korn, kira asi 

2 naui, ani rotanilani ana nimanimada. Na na mai 

_haluile ana mai Pharise e tauri, E ua oto amu a taua 
na ola e qake haidadana ana mai haatolana munia na 

3 taulana ana haudina ni sabbath? Na a Jesus e 
alamira easi tauri, Uri amu qake saea noone na holo- 
holo nihou na masi ola taha a David e taua kau 

4 maholo e hiolo, ikira alaile lou e hakunia kau; ana e 
sili wal nima a God, e ta mal bread kira koni haatai 
eni e naui, na e hai niia lou munira alaile e hakunia 
kau; na e qake haidadana ana mai haatolana uri muni 
kire na, na ta e haidadana ana mai priest haleite ? 

5 Na e tauri munira, Na Kale ni inoni ineia oto e 
alaha parasia na haudina ni sabbath. 

6 Nana taulana e urini ana naite haudina ni sabbath 
lou, uri e sili wau ana nima ni ruru easi haa- 
haausuli : na naite inoni ilehuna na nima i qaloqalona 

7 e heko. Oto alai haausull na alai Pharise e toomaia 
uri ohe eanai haauria ana haudina ni sabbath wa 
qaike; uri muni kire lio haaroia na masiola ni qelu 

8 ilenina ana. Na ta e manatainia saeda; na easi 
tauri munia laani na nimana e heko uri, Sulutae, o 

9 ura haatai i matolakaelu. Oto e sulutae easi ura 
haatal weu. Na a Jesus easi tauri munira, Naa soi 
hariamu, ohia e haidadana ana mai haatolana muni 
hele diena ana haudina ni sabbath, wa muni hele 

10 aela? muni haauria naile wa muni seunia? Oto e 
toomairaelu manomano, easi tauri munia laani, O 
lalainia wau na ñimamu. Oto e lalainia oto wau: na 

11 na nimana e giagiala alihoi lou. Na ta kira asi honu 
oto ani saewasuna; na kira asi meni ruru wala oto 
uri kira anaisi taua na masiola uritaha munia Jesus. 

12 Na na taulana e urini ana mal haudixa ine, uri e 
hanetaha oto wau ilenina houliwo mune arenai ; na e 

13 arearenai danitai oto munia God. Na e dani oto easi 
haraia mai alai qaaronoisuli : na e lio hilisia na awala 
mana rua hikada, na e hai haorainira lou uri alai 


a 14-haatola; a Simon e haorainia lou ana Peter, koroi a 

Andrew aulana, a James na a Johi, a Philip na a 
Bartholemew, a Matthew na a Thomas, a James 
kalena Alphaeus, na a Simon kira saea lou uri a 
Selotes, a Judas kalena James, na a Judas Iskariot, 
a laa e qeloa kau; na e sihotoli hairuru meira, na e 
ura ana na lehu e apedao, na na pulita oto paina 
hikena alai qaaronoisuli ineia, na na ruruha huna ana 
mai hanua e keikei ana ahutana Judea na Jerusalem, 
na keikei i hatalea i Tur na i Sidon; kira lae wau 
muni ronoa, na muni e haaurira oto maania na mal 
maela ada ; na e haaurira na maile mai hiona maipo e 
taunainira. Na ahutana mai ruruha huna e tautau 
muni hele i sapena: ana na nanamana e silitaha 
maania, e mani haaurira mano. 

Na e uwaalena na maana hahira alai qaaronoisuli 
ineia, easi tauri, Dehidehiamu alaile e qake tooola : 
ana na tootoolamiu oto ana na alahana a God. Dedi- 
dehiamu alaile e hiolo ana maholo inihou: ana ¡amu 
anai pote. Dehidehiamu alaile e naranara oto ana 
maholo inihou: ana iamu anai masi oto. Dehidehi- 
amu maholo mai inoni anai tau nora upu muniamu, 
na anai opa lamu maanira, na anal ere mamaelaa 
amiu, na anai tau asia na satamiu uri kira aela, sulia 
talaaehana na Kale ni inoni. Amu saesae diena ana 
haudina ine, na amu sae rukeruke: ana liokau, na 
waltamiu e paina oto ileni: ana alihana noone lou 
alai amada e tautaui munira mai prophet. Na ta ama- 
amasilamiu alaile e tootoo ola ! ana amu hele oto ana 
na haasaemanolamiu. Amaamasilamiu alaile e pote 
oto ana maholo inihóu! ana amu anai hiolo oto. 
Amaamasilamiu alaile e masimasi oto! ana amu 
anai saehu maia takotako. Amaamasilamiu maholo 
taana na mai inoni anai walaa diena amiu! ana alihana 
noone lou alai amada e tautaui munira mai prophet 
kaekae. 

Na ta naa unua muniamu alaile ea quaqaarono uri, 
Amu saepaina ana oto na mal maeloona iamu, na amu 
haadienara alaile ea tau nora upu muniamu, amu 
walaa haadienara alaille ea ere ni haiuwesina muni- 
amu, amu arearenal talana alaile ea taunainiamu. 

LUKE 6. 29-40 
Naile ea hidalia na papalimu o hiusia lou na apani 
papalimu aopa munia, na naile ea ta na tooni ni eluhi 
loe maanio o suuri saesaenia lou na tooni kiikii ioe 
maania. O niinii 0tq munia taana naile ea suka amu; 
na ana naile ea taasia na tootoolamu maanio, o suuri 
sukasukaa alihoi lou ana. Na mala na saemiu ea io 
ana na moola uri mai inoni anai tautaui muniamu, 
lamu noone lou amu taurina ani munira. Na ana 
amu e tau muni saepaina ana alaile e hai saepaina 
amiu lou, ne kira analsi walaa haadiena amiu uritaha 
ni? ana alai orahaa noone ea saesaepaina ana alaile e 
hai saepaina ada lou. Na ana amu e haadienara 
alaile e hai haadiena amiu lou, ne kira anaisi walaa 
haadiena amiu uritaha ni? ana alai orahaa noone ea 
tautau urina ni. Na ana amu e tau ni niinii toto kau 
munira alaile amu a totorira muni kire suuola lou 
muniamu, ne kira anaisi walaa haadiena amiu uritaha 
ni? ana alai orahaa noone lou kira a niinii toto munia 
alai orahaa, muni kire hai suuola lou mala e haida. 
dana. Na ta amu saesaepaina ana alai maeloona 
jamu, na amu haahaadienara, na amu niinii toto, na 
na lo tototorina muni suuri moumou emiu; na na 
wailtamiu anal peina, na amu anai noi kalena Laa e 
Tooliu; ana manatana e diena munira alaile e qake 
aani haasaedienaa na munira alai tataala lou. Na 
manatana ni amasina mune lo oto amiu, mala na 
manatana AÁmamiu na manatana ni amasina. Na 
amu suuri ii oto, na kira sie hai ii amu lou: na amu 
suuri li too oto, na kira sie hai ii too oto amiu: 
amu luhasira oto, na kira anaisi hai luhasiamu lou: 
amu niinii, na kira anaisi hai niinii lou muniamu; na 
tohotohota diena, kira pili roroia oto, kira kutea na e 
honu mamalinri oto, kira anaisi noia oto i saromiu. 
Ana amu a tohotoho ana na tohotohota uritaha, ne 
kira anaisi hai tohotoho lou muniamu ana na masi 
tohotohota ine. ` 
Oto e hai unua lou na alahuuna munira uri, Ohia na 
ulu eanai naona lou naite ulu ? uri koro sie hauni usu 
laona kilu? Na laa qaaronoisuli e qake liutaha ana 
laa haausuli ineia: na taana naile ana e taulei mano 

oto ne eanaisi urihana oto laa haausuli ineia. Na e 
ua oto oa toomala na nanani ei ìi maana aulamu, na 
oto o qake aani adomainia na pouni el oto ìi maamu 
ni? a uri o anai walaa uritaha munia aulamu uri, 
Uleku, o toliasiau keu nee sipeni asia na nanani el 
maania maamu, na oto o qake aani toomala na pouni 
ei i maamu ni? A oì hono, o holai taasia kau na 
pouni ei maania maamu ni: mano urina o asi lio 
hahuroto muni o sipeni asia na nanani ei maania 
maana aulamu. Ana e qake ai diena oto oo muni e 
huzu ana mai huahuani ola sela; wa na ai aela muni 
e hunu ana mal huahuani ola diena., Ana kira anai 
manatainia taana na al ana huabuana. Ana kira sie 
huhu fig ana na kolu, wa kire huhu vine. ana na walo 
kakaru. Na inoni diena ea haatainia dienahaana na 
moola maania na lehu talani ola diena wai saena ; na 
na inoni aela ea haatainia tataalahaana na moola 
maania na lehu talani ola tataala: ana na wawana 
ea unua na moola na saena e honu eni. 

Na e ua ni amu a saeau uri, Lord, Lord, na oto 
amu qake sulu isulia walaku? Taana naile ea lae 
mai sieku, na ea roronoa Walaku, maia na sulu isuli- 
lana, na anal alahuunainia muniamu uri e urihana 
atei: e urihana oto na inoni ea tohu nima, ea hailei 
kokoro, e a noia na suasualana ilenina hau: na na 
lualua e lua, na na aarona oto e sua ana nima ni, na e 
qake aani kutea : ana isulia kira tohu diena ana. Na 
ta na laa ea rorono na e qake sulu isulia, ineia e 
urihana na inoni e tohu nima ilenina mado haleite, e 
qake aani too suasualana; na na aarona e sua ana 
nima ni,oto e aoho oto laulau ; na na aohona ine e 
hahuani peina. | | 

Oto e unu manoi ahutana mai walana i elinana mai 

inoni, easi sili oto wai Kapernaum. 

Na a halraretal naite mane kenturion e daoha, e 
tal kele lehu mune mae oto, na e noi sae ana oto 
waewae. Na e ronoa na talohana Jesus, oto easi 
usunainia mal halu rato ni Judea isulia, na e haatohu 


4 ana mune lae wau e haauria hairaretai ineia. Na 


kira hula oto siena Jesus, kira asi haatohu winiwini 

ana, kira a tauri, Neia e haidadana oto ana na holoholo 


9 inihou o anai taua munia: ana ea saepaina ana mai 


inoni ikia, na e tohua na nima ni ruru muniemelu. 


6 Naa Jesus e hakunira oto. Na maholo e hula oto 


na e qake haatauria nima, oto a mane kenturion ine 
e usuttainia mai halu malahuna honosia, maia e tauri 
munia, Lord, O suuri haaweoo oto: ana inau nau 
qake malisina oto muni o lae wai sili i nima inau : 


7 ne nau qake unua uri nau malisina laena honosio : na 

ta o walaa mola, na na elemane inau anai meuri oto 
ni. Ana inau noone lou na inoni horana mai alaha, 
na mai soldier noone horaku lou: na naasi tauri 
munia laa nihou uri, O lae wau, oto easi lae oto 
wau; na munia naite laa uri, O lae mai, oto easi lae 
oto mai; na munia a hairaretai.inau uri, O tauri keu, 
oto easi taurini oto. Na a Jesus e ronoa waluola 
inihou, easi panarainia, na e lio keke na e tauri munira 
mai ruruha huna e luluisulia uri, Naa unua muniamu 
uri, Nau qake aani lio haaroia oto na hiwalaimolina 
e paina urina, qake oto, na i Israel qake lou. Oto 
alaileni kira haatolaira kau e alihoi oto wai nima, na 
kira asi lio haaroia hairaretai ine e aailaa lou. 

Na na taulana e urini uri ana naite haudina lou 
1 hahona e lae ana poona ine satana i Nain ; na mal 
qaaronoisuli ineia e hakunia na na ruruha huna, lou. 
Na e karainia na maana para ana hanua, na lio kau, 
kira anainia na raena naile, na tai kale mou, na a 
nikena na nao: na mai inoni huna kei ana poona ine 
e hakunia. Naa Lord e loosia, easi amasia, e tauri 
munia, O sie naranara. Oto e duduhia wau easi 
heleana na houhou: na alaile e anainia kau e ura 
hahuroto. Oto e tauri, Elemane ni, naa unua munio, 
O sulutae.. Oto na rae easi tae, e talaai ere. Oto 
e toliasia munia nikena. Na na mauna e taura 
ahutada : na kira soi haamanikulua God, kira tauri, 
Na prophet liutaba e sulutae i matolakaelu: na lou, 
God e maatolia na mai inoni ineia. Na na haiwala 
inihou raranana e talo ana ahutana Judea, na ana 


'“ahutana mai henua kalikalia. 


Na alai gaaronoisuli a John e unua waluola inihou 

19 munia. Oto a John e haraia ro qaaronoisuli inela 
siena, easi usunainirarua wau isulia Lord, maia e 
tauri, loe kau na laa ea laelae oto mai, wa uri ami 

20 anai tototoria ile aopa? Oto ro ileni e hula isiena, 
koro asi tauri, A John a Lotomaea e usunainiemere 
siemu, e tauri, loe kau na laa ea laelae oto mai, wa 

21 uri ami anai tototoria ile aopa? Oto ana maholo ni 
sato ni e haaurira na maile huna maania mai daohana 
na maania mai hiitona, na maania mai hiona tataala ; 

22 na e niia munira alai ulu huna muni kire lio lou. Na 
e alamirarua e tauri, Moro lae kau wau, moro unu 1 
siena John ana na moola moro a ronoi na oto moro a 
loosii: uri alai ulu ea lio lou, alai kou ea mola lou, 
alai oropa ea rerea lou, alai punu ea rorono lou, na 
kira a taea oto lou alaile e mae oto, na kira laalani 
wala oto ana na tataloha diena munira alaile e qake 

23 too ola. Na dehidehia oto a laa ni e qake lio haaroia 
na ola ni haatoosua aku. 

24 Na alai haatola a John e alihoi oto wau, oto nea 
Jesus easi talaai ere munira mai ruruha huna raranana 
John uri, Na ola taha amu isitaha oto laona na hanua 
saasala muni toomaia ? na maani rade ohia e mahiohio 

25 ana oru? Hoe na ola taha ni amu isitaha oto wau 
muni loosia ? na inoni ohia e tooni eni tooni melumu ? 
Lio kau, alaile ni e tooni eni tooni laulaunia, na ea 

26 naunau diena, ikira oto ana mai nima mai alaha. Wa 
na ola taha ni amu isitaha oto wau muni loosia? Na 
prophet ohia? Ineia taha oto, naa unua muniamu, 

27 na e liutaha ana oto mai prophet. Ineia oto inihou 
kira usua kau raranana uri, 

Lio kau, naa usunainia oto i naomu laa haatola inau, 
Ile anai tau diena ana na tala ioe loosio. 

28 Naa unua muniamu uri, Hikena alaile e huta ani 
keni e qake ile oto e alaha liutaha ana John: na ta 
ile e haora ana alahana a God e alaha liutaha ana. 

29 Na ahutana mai hanua e ronoa, na alai totola tooha e 
ii oto ana God uri e odotai, ana isulia kira hele ana 

30 na lotomaea ana a John. Na alai Pharise na alai 
haausuli e lalawasia: oto na mai adomaina a God e 
adomainii nada, ana kira qake hele ana na lotomaea 

ana. Ne na anaisi alahuunainia mai inoni ana qauna 
nihou ani taha, na ikira urihana na taba?  Ikira kira 
urihana oto alai elekale ea ioio i heraniusina, kira a 
talei soisoi weu heiliu ada, kira a tauri, Ami uhi eu 
namiu, na amu qake maomao; ami takotako, na amu 
qake naranara haamaani. Ana a John a Lotomaea e 
lae oto mai e qake naunau bread wa e totono wine ; 
oto amu asi tauri, Na hiona ni orahaa oto ana. Na 
Kale ni inoni e lae oto mai e naunau e totono; oto 
amu asi tauri, Lio kau, nauhana na tonohana e paina, 
e hai malahuna maira alai totola tooha ikira alai 
orahaa! Na ahutana alai kalena salemaina ea ii oto 
ana uri e odotal. . 

Na naite laa ana mai Pharise e haatohu ana mune 
nau maia. Oto e sili wai nima a Pharise ine, na 
e eno munia nauna. Na lio kau, naite keni ana 
hanua ine, na e orahaa ; na e manatainia uri e eno 
munia nauna i nima a Pharise ine, oto e tolea mai na 
kaokao ni hau na rumu ni suu ilalona, na e ura i 
purina isulia aena, e naranara, na e talaae ni haaginia 
aaena ana sulu ni wei kei maana, na easi hulo ateate 
ana waraehuna qauna, maia e nonoia aaena, na e 
alohia ana rumu ni suu ine. Oto na Pharise e haraia 
ine maholo e loosia, easi walaa uri i saena, A laa 
nihou ana ineia na prophet, taane neia canal 
manatainia keni inihou e ua ea helehele i sapena, 
ana inela na keni ni orahaa. Na a Jesus e alamia e 
tauri, Simon, na masi ola aku nee unua munio. Oto 
easi tauri, Haausuli, o unua kau. Naite mane 
totoliasi tooha na e ro mane e haaroroairarua munia ; 
na masi roroana ilenina naile e lime tanalau ni penny, 
na ilenina ruana e lima awala. Na e qake ola oto oo 
adarua muni suuola ana, oto e mani saeasia mano 
munirarua. Hoe atei keu hikadarua anai saepaina 
ana oto liutaha i maana? A Simon e alamia e tauri, 
Ineia a laani ohia e saeasia na moola huna munia. 
Oto easi taurini munia, O ii odotai oto urina. Nae 
saro talea keni ni, easi tauri munia Simon, Ni, oa 
loosia na keni nihou? Nau sili mei i nima ioe, na 
joe o qake niia na wai munia aaeku; na taa kei taa 

nihou e talei haaqinia aaeku ani sulu ni wei kei 

45 maana, easi hulo ateate ana waraehuna qauna. loe 

o qake aani nonoiau: na taa nau sili oto mai na kei 

46 taa nihou e qake moumou eni nonoia aaeku. loe o 

qake aani suuhia qauku ani rumu: na ta kei taa 

47 inihou e talei suuhia aaeku ani rumu ni suu. Talaae- 

hana ine naa unua munio, Mai orahaa ineia, kira 

huna, na kira mani saeasii manomano; ana na 

saepainana oto liutaha ne ana; na ta ana kira a 

saeasia na moola e qake huna munia naile, ne na 

48 saepainana ineia sie ele paina. Oto e tauri, Kira 

49 saeasia oto mai orahaa ioe. Na alaileni e eno hairuru 

meia ana nauna e talaae ni walaa i saeda uri, Atei 

50 keu inihou ea saeasi orahaa noone? Na e unua 

munia na keni uri, Na hiwalaimolina ioe e haaurio 
oto ; o lae wau ani deilama. 

8 Na ana mai haudina i haho na taulana e urini, 

uri e walwesia mai poona na mai oouteni nima, 

e laalani wala na e talohainia na tataloba diena 

ana na alahaña a God, na alai awala mana rua e 

2 hakunia, na na mai halu keni lou kira haaurira oto 

maania mai hiona ni orahaa na maania mai daohana, a 

Mary kira saea kau uri a Magdalene, e hiu hiona 

3 ni orahaa e silitaha kau maania, na a Joana hua a 

Kousa, laa e lio isulia na nima a Herod, kiraelu a 

Susana, na na maile huna lou aopa, kira a raretainira 

ana na tootoolada. 

4 Nana mai ruruha hunahunaa e ruru, na alaile keikei 

. ana taana na hanua e ruru oto isiena, oto e walaa ni 

9 alahuuna e tauri: Naite laa e tatataai lite e silitaha 

uri muni tatatainia na mai lite ineia : na ana maholo 

e tatataai, na mai halu lite e usu i kekena tala; na 

6 kira uri habii, na mai menu ni leni e naui. Na na 

maile e usu i darana hau; na e pito kau, oto e hai 

7 mae lou, ana e qake mado wai ikira. Na na maile 

e usu i matolana mai walo kakaru; oto mai walo 

8 kakaru e taelai hairuru meii, kira asi lomosii. Na 

na maile e usu ilaona masi mado diena, oto kira pito 

kau wau kira asi hunu haatanalau. Na e walaa urini 

oto easi soi ileni uri, Ile e too alinana, mune rono oto, 

Oto alai qaaronoisuli ineia e sio haria uri na ala- 
huuna inihou e uritaha. Oto easi tauri, Kira niia oto 
muniamu uri muni amu e saea oto moola e mumuni 
ana na alahana ni leni: na ta munira alaile aopa ani 
alahuuna ; uri muni kire suuri lio ana liona, na muni 
kire suuri rono saea ana ronona. Hoe na alahuuna e 
uri oto: Mai lite walana God oto. Na na maile i 
kekena tala alaile ni e rono oto kau; oto a qelu 
haakae ea lae mai, na easi laua oto na haiwala maania 
saeda, uri muni kire suuri hiwalaimoli munia na 
haaurilada oto. Na na maile i darana hau alaile ni e 
rono oto kau, na kira a hele maemae oto ana na 
haiwala ; na e qake imiimini oto ada, kira a hiwalaimoli 
mola haawali, na ana na haudina ni malaahonalada 
kira asi sua alihoi. Na ileni e usu i matolana mai 
walo kakaru, alaile ni e rono oto kau, na oto isulia 
laelada na moola ni haatoosua na too olana ana 
mauriha i¡nihou maia na rukerukena hahii ea lomosii, 
oto mai huahuana sie aani repo oto. Na na maile 
ana masi mado diena, alaile ni ea rono maia na masi 
sae manola diena, na kira asi karu mautaa ana, na 
kira asi hunu oto maia na haitotorina susutoo. 

Na naile sie tarauhainia na light, muni esi qaohainia 
na nima hahia, wa muni e noia i orohana huli; na ta 
ea noia oto wai talana, muni na maile ea sili mei e 
loosia na raranana. Ana taana na ola kira aluhia kau 
ne kira anai tola haatai taane oto ana; na taana na 
ola kira mumunia kau ne kira anaisi saea taane oto na 
eanai haatai taane oto. Talaaehana ine amu lio 
talamiu uri amu a rorono uritaha : ana taana naile e 
karu oto nana, ne kira anai hai nii lou munia ; na 
taana naile e qake karu ua nana, ne kira anai taasia 
maania na masiola ni e unua kau uri e karu ana oto 
nana. 

Oto nikena na alai ulana e lae mai sulia na kira 
qake hula karainia ana isulia na mai inoni huna e puli. 
Oto kira unua munia uri, A nikemu na alai ulemu ea 
ura i sinaha, kira a sasare loosia. Oto e alamira e 
tauri, A nikeku na alai uleku ikira nihou, alaile ea 
ronoa walana God maia na sulu isulilana, 

Oto na taulana e urini, uri e taelia na ¡ola ana naite 
haudina ana mai haudina ine, ikiraelu na alai 
gaaronoisuli ineia; oto easi tauri munira, Kaelu e 
atoholo ana apani iga qau wau: oto kira asi tae. Na 
maholo kira a lihu neia e maahu : na na dionai e dionai 
ilaona iga; na na iola e honu oto ani sulu, na maena 
e karaini oto. Oto kira asi duduhia muni haatalisia, 
kira asi tauri, Haausuli, haausuli, kaelu anai mae oto. 
Oto easi talisi, e ere ana na oru na na hauli ahe: ne 
koro asi moutoli oto, na easi holaa totowerua oto. 
Na easi tauri munira, Na hiwalaimolina iamu oto 
ihei? Na kira maau maia kira panaralnia, kira asi 
meni walaa maraada uri, Atei keu a laa nihou, ana ea 
ere ana na oru na na iqa, na koro asi meni rono oto 
mola ana walana ? 

Oto kira lai arapuu ana hanua mai Gerasa, horana 
Galilea. Na e siho ione, na naite laa e odoia, na mai 
hiona ni orahaa i saena ; na e qake tooni eni tooni na 
e tewasia oto, na e qake aani io 1 nima, na ta ilaona mai 
kiliqeu haleite. Na e loosia Jesus oto e awaraa, na e 
lai lahutainia iano i naona maia na haiwala paina uri, 
Na ola taha aku na lou emu, Jesus, Kalena God Laa 
eTooliu? Naa tola suuio, o sie haahiito aku. Ana e 
usunainia na hiona maipo muni e silitaha oto maania 
laani. Ana isulia na hiona ine e talei leua oto haahuna 
oto: na kira kenetainia, maia kira hoosia ani ieli na 
ani walo hahia aaena; na e wai mousia mai ieli ni 
heu, ne na hiona ni orahaa easi paia oto wau ilaona 
hanua saasala. Na a Jesus e soi haria uri, Satamu 
atei? Oto ineia uri, Legion; ana mai hiona ni orahaa 
huna e sili wau ilalona. Na kira haatohu ana mane 
usunal asira laona kilu ni e qale too kaona. Na na 
hakani poo e susuda ilehuna i sapena na houliwo: 
na kira asi haatohu ana muni lio maaira kira e lae 
wau llaloda. Oto easi lio maaira. Oto mai hiona ni 
orahaa ine e silitaha oto maania laani, kira asi 
siholira na mai poo: na na haka ni poo e mani pola 
tatabiruhiru isulia sapena hanetahana wai laona iga, 
kira mani tono oto. Na alaile e haanaura kau e loosia 
na masiola kira taua kau, ne kira asi tehi, kira 

talohainia oto i poona na lou ana mai henua kalikalia. 
Oto kira silitaha oto wau muni loosia na masiola kira 
taua kau; na kira hula oto siena Jesus, kira asi loosia 
laani mai hiona ni orahaa e silitaha oto maania, e naku 
oto, e tooni, na e manata oto isulia aaena Jesus: na 
kira asi maau. Na na maile e loosia kira asi unua lou 
munira ana kira haauria oto a laani na mai hiona ni 
orahaa e lo kau i saena. Na ahutana mai inoni ana 
hanua mai Gerasa kalikalia e haatohu ana muni lae 
oto wau maanira; ana na maauna oto paina e taura ; 
oto e taelia na iola easi alihoi oto. Na a laani mai 
hiona ni orahaa e silitaha oto maania e tola suuia oto 
muni e hakunia oto : na e usunainia oto wau, maia e 
tauri, O alihoi oto wau i nima ioe, o houleinia oto 
moola e paina liutaha a God e taui oto namua. Oto 
e lae wau, na e talohainia ana ahutana poona na moola 
e paina liutaha a Jesus e taui oto nana. 

Na a Jesus e alihoi oto, na mai hanua e mani 
takuhia maia na saedianana: ana kira mani io totoria. 
Na lio kau, naite mane satana a Jairus e lae mai, ineia 
na naohana laa ana na nima ni ruru: na easi lai 
lahutainia i anena Jesus, e haatohu ana muni sili wau 
i nima ineia: ana ele keni kalena na tai kale mou, 
mala na awala ni helisi mana rua ana, na ineia nihou 
ea mae oto. Na maholo e laelae na mai ruruha huna 
e ruruhia. 

Na naite keni na apu e saunia na awala ni helisi 
mana rua oto na e nii manoa ahutana na tootoolana 
munira mal inoni kurakura, na naile e qake aani 
haauria, ineia nihou e lae mai i purina, e kele hele oto 
mola ana noonooni tooni ineia; na laulau na apu e 
tolenani maa oto. Oto a Jesus e tauri, Atei laa e 
heleaku ? Na kira mani hehesi oto, na a Peter easi 
tauri, lkira alaile lou maia uri, Haausuli, na mai 
ruruha huna ea talei rurubio na kira pulipuli oto 
isiemu. Na ta a Jesus e tauri, Naile oto e hele aku: 
ana nau hineinia oto uri na nanamana e silitaha 
maaniau. Na a keni ine e manatainia uri e qake aani 
mumuni, ne easi lai erieriri mei, easi lahutainia i 
naona maia e unu tahanainia i naona na mai inoni uri 

talaah na ola taha e hele ana, na ana e tolenani 
48 mauri oto. Oto easi tauri munia, Kaleku, na 
hiwalaimolina ioe e haaurio; o lae wau ani deilama. 
49  Maholo e walawalaa ua, naite ile e lae mai keikei i 
nima na naohana laa ana na nima ni ruru, easi tauri, 
A kalemu e mae oto; o sie kotahia lou a haausuli. 
50 Na a Jesus e ronoa, easi alamia uri, O sie mamaau: 
O hiwalaimoli mola haleite, na kira anai haauria oto. 
ó1 Na e hula oto wau ana nima, na e qake maaia naile 
muni sili wau meia i nima, na tai a Peter haleite, na 
a John, kiraelu a James, na amana a keni raorii na a 
52 nikena. Na kira mani naranara, maia kira takotakosia : 
na ta e tauri, Amu sie naranara; ana e qake aani mae, 
53 ea maamaahu mola. Na kira asi mesieinia ana kira 
54 manatainia oto uri e mae oto. Na e hele i nimana, 
55 easi soi, e tauri, Mamaa, o sulutae. Na na manona 
e alihoi mei, na e taelai oto laulau : na e unua kira nii 
56 ana. Na amana na nikena e panarainia oto; na e ere 
adarua mane unu haatai ana munia naile ana na 
moolani kira taui kau. 
9 Oto e haraia mai na awala mana rua, easi niia munira 
na nanamana na na alahana parasira ahutana mai 
2 hiona ni orahaa, na muni paipail na mal maela. Na e 
usunainira wau muni laalani wala ana alahana a God, 
3 na muni haaurira alaille e daodaoha. Na e tauri 
munira, Amu sie ta na masiola munia laena, na apaa 
suuri, na mai suuri, bread suuri, na mai tooha suuri 
4 lou; amu suuri manatainia lou na ro koat. Na amu 
a taumei sili laona naite nima, amu io konitoo oto wai 
5 lehuna, na amu isitaha lou maania ilehuna. Na oto 
na maile e qake tola koniamu, ne maholo amu a 
silitaha oto maania na hanua ine, amu tataai asia uuni 
mado maania aaemiu, munia na ola ni unu haatoo 
6 nada. Oto kira lae wau, kira asi waiwesia taena na 
poona, kira talohainia na tataloha diena, maia kira 
haahaauri ana taena na lehu. 
7 Naa Herod a tetrark e ronoa ahutana na moola kira 
taui oto; na na saena e puo oto ani, ana na mai halu 
ile e unua uri a John e sulutae oto maania alaile e 
8 mae oto; na na maile aopa lou uri a Elija e haatai oto; 

na na maile, uri naite ile ana mai prophet holai nao e 
sulutae oto lou. Na nea Herod easi tauri, Nau tohu 
mousia oto na qauna John: na atei a laa nihou naa 
roronoa na moola urina ana? Na e tautau mune 
loosia. l 

Na alai haatola e alihoi mei, kira asi unua munia 
ana na moola kira taui ni. Na e hoara oto, easi lae 
oto wau haatau talea na poona satana uri i Bethsaida. 
Na mai ruruha huna e losaea ne kira asi luluisulia : 
na e tola konira maia na saedienana, na e unua na 
alahana a God munira, na e haauria na maile e haihunia 
na haaurilada. Na e apai sato oto; na alai awala 
mana rua e lae mai, kira asi tauri, O unua kau mai 
ruruha huna anai lae oto, muni kire waiwesia mai 
poona na mai henua kalikalia, muni maahuna, na 
muni tau haitalea na mai naulaa ada: ana kaelu nihou 
ana hanua saasala. Na ta easi taurini munira, lamu 
oto amu ta mai naulaa ada. Oto kira asi tauri, E tai 
Jima hoi bread na e ro hoiia amelu ilehu; uri ana ami 
qake lai holi naulaa ana ahutana mai hanua inihou. 
Ana kira urihana na lima mola ni mane. Oto easi 
tauri munia alai gaaronoisuli ineia uri, Amu haanaku- 
sira iano ani pulita haiaopai, e lima awala ni inoni na 
e lima awala ni inoni. Oto kira asi taurini, na kira 
haanakusira mano iano. Oto easi ta na lima hoi bread 
ine na na ro hoi ia ni, na e uwaalena i leni, easi walaa 
ni haadienai, easi nisii; oto e ta munira alai qaaronoi- 
suli muni haadora mai hanua huna ani. Oto kira 
hauni nau kira pote: na kira toonii oto na mai naulaa 
e ore ada ana mal naulaa kira nisii, na awala ni mei e 
honu oto. 

Na na taulana e urini, uri maholo e arenai maraana, 
na alai qaaronoisuli oto 'maia : oto e soi hariraelu, e 
tauri, Mai ruruha huna ea unuunuau uri atei? Oto 
kira a alamia kira asi tauri, A John a Lotomaea ; na 
na maile uri, A Elija; na na maile aopa lou, uri naile 
oto ana mai prophet holai nao e sulutae lou. Ineia 
asi tauri munira, lamu kau amu a unuunuau uri atei? 
Na a Peter e alamia e tauri, A Christ nana God. Oto 
e ereada, na e haatolaira oto mane kira unua lou na 

ola nihou munia naile; e tauri, Na holoholo oto na 
Kale ni inoni mune sape hiito hunahunaa, na muni na 
maasilana oto ana alai rato ni mane na alai naohana 
priest na alai haausuli, na muni na saunilana oto, na 
muni na taelana lou ana oluna na haudina. Na e 
tauri munira ahutada, Ana naile ea sare luluisuliau, 
ne mune hehesia oto alihoi, na mune suluia na 
ailipou ineia suli haudina, mune si luluisuliau. Ana 
taana naile ea sare kenetainia na maurihaana ne 
eanaisi tau tekelainia oto; na taana naile ea tau 
tekelainia na maurihaana talaaehana inau, ne eanalisi 
lio haaroia oto. Ana na ola taha na inoni eanal teria, 
mala ea hele manoa ahutana walumalau oto nana, na 
easi tau tekelainia na maurihaana, wa na lina eanal 
tau too oto ana? Ana taana naile ea masamasa aku 
na lou ana walaku, ne na Kale ni inoni eanai 
masamasa lou ana, maholo ea lae mai ana raranadarua 
na Amana, na ana raranana alai angel maea lou. Na 
ta naa unua oto muniamu uri, Na maile oto hikena 
alaile ea uraura ilehu, na kira sie mami oto oo hikena 
na maena, lai hulaana kira anai loosia oto na alahana 
a God. 

Oto na taulana e urini, uri waluna na haudina e 
liua oto na mai haiwala nihou, ne easi toleraelu a 
Peter na a John na a James, na e hanetaha ilenina 
naite houliwo mune arenai. -Na maholo e arenai, ne 
na liohana maana easi noi aopa oto, na mai tooni 
ineia e noi rerea na e renaa. Na lio kau, na ro mane 
e mani walaa maia, a Moses na a Elija; koro haatai 
oto ana raraa, koro laladoa oto na laena na ele lehu 
oto muni neia e haamanoa oto wai Jerusalem. Na 
na maana Peter e hia na na maadarua ro ile lou 


- meia: na maholo kira talisi oto, ne kira loosia oto na 

raranana, na e ro ileni lou e ura maia. Na na taulana 
e urini, uri maholo koro asi lae oto wau maania, nea 
Peter asi tauri munia Jesus, Haausuli, e diena na- 
kaelu muni na iona ilehu: hoe melu e tohua na olu 
apaapa ; naile namua, na naile nana Moses, na naile 
nana Elija: na e qale manatalnia na masiola e unua 
ni. Maholo e walawalaa urina, na masi uru e siho, e 

malusiraelu oto: na kiraelu maau oto ana kiraelu 
sili laona masi uru ni. Na na haiwala e keikei ana 
masi uruni, e tauri, A Kaleku inihou, nau lio hilisia 
oto: amu tolaana kau. Na na haiwala e loho mano, 
kiraelu asi lio haaroia Jesus tai ineia maraana. Na 
kiraelu noto hahia, na e qake unua munia naile ana 
mai haudina ine na masiola ana na moola kiraelu loosii. 

Na na taulana e urini, uri na haudina i hahona 
kiraelu siho toli oto maania i houliwo, na na mai 
ruruha huna e odoia. Na lio kau, naite laa ana mai 
ruruha huna e soi ileni, e tauri, Haausuli, naa tola 
suuio o lio hahia kaleku; ana ineia oto na tai 
kalemou: na lio kau, na hiona ea totolea, oto easi 
tolenani awara oto; na ea wai tataalasia oto, na na 
hutohuto ea hanehane ana, na ea tahitahi asa maania, 
ea rapu maapua oto. Na nau haatohu ana alai. 
gaaronoisuli ioe muni kire paia oto; na e qake 
madausira oto. Oto a Jesus e alamira e tauri, Qauna 
ni sae ruaruaa na ni hehesi, na anai io maiamu lai 
hula inenita, na ni sae malumu kau muniamu ? tolea 
kau mel sieku ilehu. Na maholo ea laelae ua mai, 
na hiona ni orahaa e papatainia, e wai tataalasia oto. 
Oto a Jesus e ere ana na hiona maipo, na e haauria 
oto na elemane ni, na e toliasia lou munia amana. 
Na kira mani panarainia oto na manikuluhaana God. 

Na maholo kira hauni panarainia ua waluola e taui 
ni, oto easi tauri munira alai qaaronoisuli ineia uri, 
Na mai walaana inihou muni kire kokoro wai elinemiu : 
ana kira anai qeloa oto na Kale ni inoni ilaona nimada 
na mai inoni. Na kira puotainia haiwala ni, na e 
mumuni maanira, mane kira rorono saea: na kira 
maaunia oto na soi harilana ana na haiwala ni. 

Na oto na haitohena e talaae ada, uri atei hikeda 
éanai alaha liutaha. Na maholo a Jesus e lio saea na 
mai adomaina i saeda, oto easi tolea na elekale, na e 
haauresia isulia, na easi tauri munira, Taana naile ea 
tola konia na elekale nihou ana sataku ne ea tola 
koniau oto: na taana naile ea tola koniau ne ea tola 
konia laa e usunainiau mei: ana ile e haora liutaha 
amiu, ne e alaha liutaha. 

49 Naa John e alamia e tauri, Haausuli, melu loosia 
naile ea paipaia mai hiona ni orahaa ana satamu ; na 
50 melu ereana kau, ana e qake aani loko mai kia. Na 
ta a Jesus e tauri munia, Amu sie ereereana : ana ile 
oto e qake apaapa muniamu, ne ea maimaiamu oto. 
51 Nana taulana e urini, uri mai haudina e karai siho 
oto muni tola alihoi ana ileni, ne easi noi hahuroto 
52 ana maana ni lae wai Jerusalem, na e usunainia alai 
haatola wai naona; oto kira lae, kira asi sili laona 
naite poona mai Samaria, muni tau akakau munia. 
53 Na oto kira qake tola konia, ana na maana oto mala 
54 ea lae wai Jerusalem. Na maholo ro qaaroroisuli 
ineia a James na a John e loosia urina, ne koro 
asi tauri, Lord, ura na saemu oto muni melu e unua 
na duna eanai siho kei leni, muni unu asira mano? 
55, 56 Na e lio keke oto, e ere adarua, Oto kira asi lae 
ana naite poona aopa. 
57 Na maholo kira a laelae isulia tala, ne naite laa 
e tauri munia, Na anai lulu oto isulio ana taana na 
- 58 lehu oa taumel lae ana. Nea Jesus easi tauri munia, 
Mai fox kira too liwaliwa, na mai menu ni leni 
kira too niui, na ta na Kale ni inoni è qake lehu 
59 talana oto muni uluna qau ana. Na e tauri lou 
munia naite laa, O lulu isuliau. Na ta e tauri 
kau, Lord, o holai toliasiau kau nee lai heitolia 
60 amaku. Na izeia oto munia uri, O toliasia alaile e 
mae muni kire haitolia alaile e mae ada ; na ioe o lae 
61 wau o houleinia na alahana a God. Na naile aopa e 
tauri lou, Naa nai lulu oto isulio, Lord ; na ta o holai 
toliasiau keu nee lae ere hautaai nana alaile i nima 
62 inau. Na a Jesus e tauri munia, Ile e lalainia oto na 
nimana munia ola ni eli, na ea lio keke oto, neia oto 
sie haidadana ana alahana a God. 
10 Na mano urina a Lord e haatolaia na mai halu ile 
aopa na hiu awala ni mane, easi usunainira oto wai 
naona too ro ile na too ro ile talea taana na poona na 
taana na oouteni nima, na ele lehu oto muni reia e 
2 lae ani. Na e tauri munira, Na siokonina e paina, na 
ta alaile ni deumaa e qake huna: ne talaaehana ine 
amu area kau a laani aunani helisi, uri muni e usu- 

nainia oto alaile ni deumaa na halisi ineia. Amu lae 
kau wau: lio kau, naa usunainiamu oto wau mala mai 
lamb i matolana mai wolf. Amu sie taheria na mai 
ni haa, wa na mai munia laena, wa na shoe: na amu 
sie walaa haadienaa naile isulia tala. Na maholo amu 
a sili laona naeta nima, amu holai tauri, Na dailama 
mune siho oto hahia na nima nihou. Na uri ana na 
kale ni dailama taane ilehuna ne na dailama ¡amu 
eanaisi siho hahia: wa quke, ne eanaisi alihoi lou weu 
taleamu. Na amu lo susu oto ana na tai nima ine, ani 
naulana na ani tonolana na moola kira a niinii: ana 
laa ni deudeuma e haidadana oto ana na waaitana. 
Amu sie walwesia taataana na mai nima. Na ana 
amu a sili laona naite poona, na kira a tola koniamu 
oto, ne amu naunau oto ana na moola kira a niinii 
emiu: amu haaurira oto alai daodaoha ilehuna, na 
amu tauri munira, Na alahana a God e duduhiamu 
oto. Na ta ana amu a sili laona naite poona, na oto 
kira qake tola koniamu, ne amu silitaha wau isulia 
mai maana tala paina maia na haiwala uri, Na uuni- 
mado ana poona lamu e rarao | aemami, ne ami a 
usuri asia hahiamu nihou: na ta amu anai manatainia 
na holoholo inihou uri na alahana a God e dudu oto 
mai. Naa unua muniamu uri, Eanai malamalaohe 
taane munia Sodom ana haudina ine, na e sie mala- 
malaohe munia poona ine. Amaamasio oto, Korasin ! 
amaamasio oto, Bethsaida ! ana uri kira taua oto na 
mai anoa huna urina i Tur na i Sidon mala kira taui 
oto i matolamoro, tane kira gani adomai oli oto inao 
maia mai tooni ponapona na maia mai ora. Na ta 
eanai malamalaohe taane munia Tur na munia Sidon 
ana haudina ni ii, na esie malamalaohe muniomoro. 
Na ioe, Kapernaum, uri kira anai haatohainio hula 
wai salo? kira anai hele tolinio hula wai Hades. 
Ile ea tolaamiu ne ea tolaaku; na ile ea maasiamu 
ne ea maasiau ; na ile ea maasiau ne ea maasia lou 
ile e usunainiau mel. | 

Oto alai hiu awala ine e alihoi oto mai mala na sae 
dienana, kira asi tauri, Lord, kira hele tolinia oto mai 
hiona ni orahaa amelu ana satamu. Oto easi tauri 

munira, Nau loosia Satan mala na nanalia e usu toli 
19 oto kei leni. Lio kau, nau niia oto namiu na nana- 
mana muni uri hahia mai maa, na mai haawarasikale, 
na hahia ahutana aailaana ikira mai maeloona : na 
20 e qale ola oto mune tau tataalasiamu. Na ta amu sie 
saesaediena hahia na masiola ni, uri kira hele tolinia 
oto mai hiona ni orahaa amiu; amu saesaediena habia 
kira usua na satamiu ileni. 
21 Oto ana tai maholo ni sato neia e saesaediena ana 
Hiona Maea, easi taurini, Naa haasaedienamu, Mamaa, 
a Lord parasia ileni na iano, ana o mumunia oto 
moola nihou maania alaile e salemai na e manata, na 
o haatainii oto munira alai kaakae: o siua, Mamaa; 
22 ana urina e diena oto ìi maamu. Amaku e niia oto 
waluola muniau: na naile e qake manatainia uri a 
Kale atei, na ta a Mamaa haleite: na uri a Mamaa 
atei, na ta a Kale haleite, koro oto a laa a Kale ea 
23 sare haatainia munia. Oto e lio keke talea alai 
qaaronoisuli, easi walaa munira maraada haleite uri, * 
24 Dehidehi na mai maa ea looloosia na moola amu a 
talei loosii: ana naa unua muniamu, uri alai prophet 
na alai alaha huna e sasare loosia na moola amu a 
talei loosii, na oto kira qake aani loosii: na muni 
ronoa na moola amu a talei ronoi, na oto kira qake 
aani ronol. 
25 Na lio kau, naite haausuli e sulutae e malaahonana, 
e tauri, Haausuli, na ola taha na anai ta, muni nee 
26 karu susuli ana na mauriha hu nakua? Oto easi tauri 
munia, Na mai taha kira usui oto kau ilaona mal 
27 haatolana ? oa saisaii uritaha ? Oto e alamia e tauri, 
O sae painaana Lord God ioe oto ana ahutana na 
saemu, na ana ahutana. na maurihaamu, na ana 
ahutana na halrarana loe, na ana ahutana na mai 
adomaina amu; na a auhanua ioe oto mala ioe lou. 
28 Na e tauri munia, Ineia taha oto o unueni: o tau 
29 urinani, na o anaisi meuri oto. Na ineia e sare 
haainonia, oto easi tauri munia Jesus, Atei kau a 
30 auhanua inau? A Jesus easi alamia e tauri, Naite 
laa e lae wal ano i Jeriko keikei Jerusalem ; na e lai 
suaana mal inoni horopeli, na kira taasia mai tooni - 

maania maia na rapusilana, kira asi lae oto, kira 
atopuri oto ana na na ele lehu oto muni mae oto. 
Na naite priest e qau toli wau sulia na maana tala 
ine; na e loosia oto easi eeeli maania. Na urina 
lou naite mane ana alai Levi, maholo e hula wai 
lehuna, na e loosia oto, ne easi eeli maania. Na ta 
naite laa ni Samaria, ana laena ineia, easi lai aratoto 
ana: na e loosia oto, ne saena easi amasia, na e lae 
wai siena, e hoo hahia mai halata ana, e lini ramu ni 
olive na wine hahii, na e haaurasia ilenina ass ineia, 
e tolea wai nima ni awataa, na e raretainia. Oto 
haudina lou i haho e tetea na ro penny, e niia munia 
na aunani nima, maia e tauri, O raretainia kau; na 
na masiola oa taumei nii toto ana, inau naa alihoi lou 
mei, ne naasi suuola munio ana. Hoe oa unua uri 
atei hikena olu ileni e noi auhanua munia laani e lai 
suaana mai inoni horopeli? Oto e tauri, Na laa e 
amasia e ua. Na a Jesus easi tauri munia, O laelae 
kau, ioe lou o taurina ni. 

Na maholo kira laelae wau, e sili laona naite poona : 
na naite keni satana a Martha e tola konia wai siena. 
Na e too iniena satana a Mary, na ineia: nihou e naku 
igulia aaena Lord, muni roronoa walana. Na saena 
Martha e talei puo oto ana e raretal hunahunaa ; na e 
duduhia wau, e tauri, Lord, uri o quake adomainia ana 
auleku inihou e toliasiau naa raretal maraaku oto? 
o unua kau muni e maiau. Oto a Lord e alamia e 
tauri, Martha, Martha, oa adoadomai suasuatee ana 
moola huna na na saemu e parikota ani: na tai ola 
oto mola haleite kira anai haihunia oto: na a Mary e 
lio hilisia nana na holoholo diena inihou, na kira sie 
taasia oto lou maania. 


11 Na mna taulana e urini, uri mabolo e arenai kai 


2 
3 


ana naite lehu, na e ele noto oto, ne naite laa ana 
alai gaaronoisuli ineia e tauri munia, Lord, o haasae- 
ami noone ani arenaina mala kau a John e haasaea 
alai gaaronoisuli ineia. Oto e tauri munira, Maholo 
amu a arenal, amu tauri keu, Mamaa, Na satamu 
muni e maea. Na alahana ioe muni e lae mai. O ta 
mai muniemi suli haudina mai naulaa e haidadana 

ana na haudina. Na o saeasia muniami mai orahaa | 


jami, ana lami noone a saeasia mai roroana taana ; 
naile e haaroroaila amami. Na o sie toleami munia 
na malaahonalamami. 

Na e tauri munira, Atei laa hikemiu e tooana 
malahuna, na oto eanai lae wai siena i upui rodo, na 
eanalsi tauri munia, Malahuku, o niia kau mei e olu 
hoi bread muniau ; ana naite malahuku e hulaaku oto 


e keikei ana na laena, na e qake ola aku muni nii ana; 


na ineia oto wai nima anai alamia eanai tauri, O sie 
kotaahiau: melu hohono oto, na iemelu na alai 
kaleku melu meni eno oto; ne naa sie tae oto munia 
na niilleni munio? Naa unua muniamu uri, Ana 
neia sie tae oto munia na niileni munia ana koro 
haimalahuna, ne eanaisi sulutae taane oto munia na 
niillana munia enita ile na saena ani ana isulia e 
totola suuia. Na naa unua muniamu uri, Amu 
haatohu na kira anaisi nii oto muniamu ; amu heitale, 
na amu anaisi lio haaroii; amu ikiiki, na kira anaisi 
tahamaa muniamu. Ana taana naile ea haatohu ne 
eanai akauri ola oto; na taana naile ea haitale ne 
eanai lio haaroii oto ; na taana naile ea ikiiki ne kira 
analsi tahamaa munia. Na atei keu hikemiu e too 
kalena, na ana kalena ea taumei sukaa na hoi bread 
ana, uri eanaisi ta na hoi heu ana? wa na hoi 
ia, ne eanaisi ta na maa munia olitane hoi ia? 
Wa ea sukaa na hoi kua, ne eanai ta na haawarasi- 
kale munia? Ne jamu urina na mai inoni aela na 
amu manatai niinii ana moola diena munira alai 
kalemiu, ne uri Amamiu ileni esie nii liutaha ana na 
Hiona Maea munira alaille ea haatohuana ? 

Na e pala kau na hiona ni orahaa, e qeu. Na 
na taulana e urini, uri maholo na hiona ni ora- 
haa e usutaha oto, ne a qeu easi walaa; na mai 
ruruha huna e panarainia. Na ta na mai halu ile 
ada e tauri, Ea paipaia mai hiona ni orahaa ana a 
Beelsebub na naohana hiona ni orahaa. Na na mai 


_haluile aopa lou e malaahonana, e tautau heitalea 
17 


na haara keikei ileni ana. Na e manatainia oto saeda, 
easi tauri munira, Taana na alahana ea opaa maraana 

eanaisi maanao oto; na na nima ea opaa maraana 
eanaisi aoho oto. Na uri ana a Satan lou ea opaa 
maraana, ne na alahana ineia eanaisi io uritaha ? ana 
amu a unuunua uri inau naa paipaia mai hiona ni 
orahaa ana a Beelsebub. Na uri ana inau naa paipaia 
maì hiona ni orahaa ana 8 Beelsebub, ne mai kalemiu 
oto kira a paipaira ana atei? Talaaehana ine ¡kira 
oto kira anal iiamu oto. Na uri ana inau naa paipaia 
mal hiona ni orahaa ana kiikiina God, ne na alahana 
a God e siho oto mai hahiamu. Maholo a ramo e 
tauleinia mai reisina na ea rarahahia na lolata ineia, 
ne na tootoolana eanai io laku oto: na maholo naile 
e ramo liutaha ana ea polahia, na ea aailaa maania, 
oto easi laua maania ahutana mai reisina ine e putoo 
ani, na ea opaa na moola e tootooani keu. lle oto e 
qake maiau, neia ea apaapa oto muniau ; na ile e qake 
siokoni meiau, ne e aa tatanainii. Na hiona maipo 
maholo e usutaha oto maania na inoni, ne easi 
waiwesia mai hanua saasala, ea tau haitalea na lehu ni 
mamalo nana; na e qake aani lio haaroia oto, We 
easi tauri, Na anai alihoi wai nima inau ni nau sili- 
taha kau maania. Oto e lai bulaana, easi loosia 
kira korea oto, na kira haalaunia oto. Oto easi lae 
wau, easi tolea e hiu hiona kira orahaa liutaha ana ; 
oto kira asi sili wau muni io hu oto wai lehuna; oto 
tolahana na inoni ine haipuri easi tataala oto waewae 
liutahaana holai nao. 

Na na taulana e urini, uri ¡ehelo e walawalaa 
urina, naite keni ana mai ruruha huna e soi ileni, e 
tauri munia, Dehidehia na ie e toleo na mai susu o 
sususu ani. Oto easi tauri, O siua, na ta dehidehira 
alaile ea ronoa walana God maia na lulu isulilana. 

Na maholo mai ruruha huna e rururu isiena, ne 
easi talaai walaa uri, Na qauna nihou qauna tataala ; 
ea haitalea na haara ; na kira sie aani niia na haara 
munira, na ta na haara a Jona haleite. Ana mala a 
Jona e noi haara nana alai Nineve, alihana noone lou 
na Kale ni inoni munia gauna inihou. Keni toro kei 
poileni anai taelai hairuru meia na qauna inihou 
ana haudina ni ii, na eanai ii mae ana: ana e 

lae oto mai keikei 1 nenedena walumalau uri mune 
ronoa na salemaina a Solomon; na lio kau, naile 
taane jlehu e alaha liutahaana Solomon. Alai 
Nineve anai taelai hairuru meia na qauna inihou ana 
na haudina ni ii, na kira anai li mae ana: ana kira 
adomai oli oto isulia laalani walaana a Jona; na lio 
kau, naile taane ilehu e alaha liutahaana Jona. 

Naile oto esie tarauhainia na light, muni esi noia 
ana na lehu i kaona nima, wa i orohana na iteite, na 
ta i talana oto, uri muni alaile ea sisili weu e loosia 
na matagana ana. Na maamu na light oto ana 
sapemu: ana na maamu oto ea manola, ne ahutana 
sapemu oto anal mataqa oto ana; na ana ea aela, ne 
ahutana sapemu oto anai rorodoa oto ana. Talaae- 
hana ine o lio diena ana munia ohia na dani i saemu 
e noi rorodoa oto wa qaike. Talaaehana ine uri ana 
ahutana sapemu eanal noi dani mano, na e qake ele lehu 
oto e rorodoa, ne eanaisi noi dani oto mano, mala 
maholo na light ea raanio oto ana mataqana ana. 

Na maholo e walawalaa ue, ‘naite Pharise e 


haatobu ana mune nau meia: oto e sili weu, na 


e io iano muni nau. Na maholo na Pharise e loosia, 
easi panarainia ana e quke holai hoda nima muni 
esi nau. Nu a Lord e tauri munia, Oto nihou 
jamu alai Pharise amu a hoda rerea ana na koluna 
mal kaokao na mal nima; na na saemiu e honu oto 
mola ana mai hele launa na ana mai kaena. Alai 
qeu, ile e haaholai na moola mai i sinaha ohia e 
qake. baaholai na moola lou wai lalo? Na ta amu 
niinil mai niina ana na moola wai lalo; na lio kau, 
ahutana moola eanaisi noi rerea oto muniamu. 

Na ta amaamasilamiu alai Pharise! ana amu a niia 
na tanahuluana ana mai nonoisuli na mai mahe na oto 
ana taana na ola i lalo, na oto amu a launia na lina 
na na saepalnana a God: na na holoholo oto ¡amu 
uri mune taui na maile hou, na muni ami esie toliaa 
oto na maile ni Amaamasilemiu alai Pharise ! ana 
amu a sasare tooana na mai naohana lehu ni neneku 
ana mai nima ni ruru, na muni kire haasaediena 
amiu laona mai heraniusina. Amaamasilamiu ! ana 

amu urihana oto mai kiligeu e manamanaa, na 
alaile ea uriurii oto na kira qake saumatana,. 
45 . Na naite haausuli e alamia,e tauri munia, Haausuli, 
46 oa walaa urinani na oa ere mamainiami lou ana. Oto 
easi tauri, Amaamasilemiu lou alai haausuli! ana 
amu a pilinia mai inoni ana mai tolana e ponapona, na 
oto amu qake aani hele ana mai tolana mala ana na tai 
47 kiikiiemiu. Amaamasilamiu! ana amu a sio tete hono 
sia mal kiliqeu ikira mai prophet, na alai amamiu oto e 
48 saunira. e ¡amu oto alaile e unu haatoo na amu 
a alamainia na mai daumana alai amamiu: ana ikira 
49 oto kira saunira kau, na iamu amu a siosio tete ana 
mal kiliqeu _ikira. Talaaehana urina na salemaina 
a God easi walaa uri, Na anai usunainia oto wau alai 
prophet na alai haatola isieda; na naite mai haluile 
50 ada kira anai saunira, maia kira anai taunainira ; uri 
muni apuna ahutana alai prophet, e ahe oto keikei 
ana noilana na suasualana walumalau oto mai, ne 
» 51 kira anai sio isulia oto ana na qauna inihou; talaae 
oto ana apuna Abel hulaana apuna Sakaria, laa e mae | 
i matolana na nima ni mane na na pirupiru : e walai- 
. moli, naa unua oto muniamu, kira anai sio isulia oto 
52 ana na qauna inihou. Amaamasilamiu alai haausuli ! 
— anaamua taasia na ki ani salemaina : lamu oto amu 
qake aani sili weu na alaile ea tautau muni sili weu 
ne amu asi ereada. l 
53 Na maholo e silitaha oto maania ilehuna, alai 
haausuli na alai Pharise e talaai haapuli hunahunaa 
isiena, maia kira kotaahia muni walaa hunahunaa ; 
54 kira alasia oto, uri muni kira talahuaa na masiola ana 
na dawana. 
12 Oto maholo kira tautau urina ne mai inoni huna- 
hunaa e rurupuli oto, na kira talei uriurira hailiu, 
oto e talaai walaa munira alai qaaronoisuli holai nao 
uri, Amu lio talamiu oto maania na leven ikira alai 
2 Pharise, oi honona oto ni. Na taana na ola oto kira 
aluhia kau, ne kira anai hue haatai taane oto ana: 
wa ohia kira mumunia kau, ne kira anaisi saea taane 
3 oto. Talaaehana ine taana na ola amu unua kau 
> laona rorodoa ne kira anaisi ronoa oto laona dani; 

na na masiola amu unua i alina i atohono, ne kira 
anai houleinia oto i qaoha. Na naa unua oto muni- 
amu alai malahuku, Amu sie maunira alaile ea 
haamaesia na masi sape, na i purina e qake ola aopa 
kira anai ta. Na ta na anai haapasuliamu oto ana ile 
amu anai hahuani maunia oto: Amu maunia a laani 
eanai horo oto, na i purina e nanama oto muni dereasii 
wai Gehena; e walaimoli, naa unua oto muniamu, 
Amu hahuani maunia oto. Uri kiraa holiholia na ro 
pipisu ani rotoni haa mola poru? na kira sie sae 
rorodoa na taile hikeda i naona God. Na hulaana 
ne mai warauhu i qeumiu na kira idu manoi oto. 
Amu sie mamaau: amu lai hia liutaha ana ma 
pipisu huna. Na naa unua muniamu uri, Taana 
naile ea unu tahanainiau i naona mai inoni, ineia 
otoni na Kale ni inoni eanai unu tahanainia oto i 
naona alai angel a God; na ta ile ea taitei aku i 
naona mai inoni, ne kira anai taitei ana i naona alai | 
angel a God. Na taana naile ea unua na haiwala ' 
parasia na Kale ni inoni, kira anai saeasia oto munia : 
na ta kira sie saeasia oto oo munia ile ea walaa taewau 
ana na Hiona Maea. Na maholo kira a tole amu ana 
mai nima ni ruru, na siena alai ii, na alai alaha, amu 
sie adoadomai suasuatee uri amu anai walaa odoodo 
uritaha, wa ani walaana uritaha, wa amu anai unua 
na taha: ana na Hiona Maea anal haananau amu 
ana maholoni ana na moola na holoholo lamu ni 
unui. 

Oto naile ana mai ruruha huna e walaa munia 
e tauri, Haausuli, o unua kau auleku anai opaa na 
tootoolana amamerei muni emerel, Oto ineia uri, 
Hai laani, atei e haaurasiau parasiamu muni nee ii wa 
nee opaopa? Na e tauri munira, Amu lio talamiu 
oto, na amu kinetainiamu maania taana na saehana- 
lina : ana maurihaana na inoni e qake aani io ana 
na too olana liutaha. Na e walaa ni alahuuna munira 
e tauri, Na lalo naeta inoni e toorana e tahe oto; oto 
e adoadomai i saena, e tauri, Na anai ua kau, ana e 
qake lehu oto isieku ni siokonia mai naulaa inau? 








18 Oto ineia uri, Na anai tauri oto: na anai ohosia oto 

haa inau, uri muni tau peina ana; na na asi siokonia 
mai naulaa na waluola toolaku wai lehuna. Na na 
asi tauri munia maurihaaku uri, Maurihaaku, kira 
siokonia oto namua na moola diena huna totoria mai 
molani helisi; o mamalo kau, naunau, totono, o 
saesaediena. Na ta a God e tauri munia, Qeu, oto 
ana hairodo inihou kira anai sio sulia na maurihaamu : 
oto na moola o dudurui keu anai io nana atei? 
Alihana oto lou ile ea siokonia dienahaana na moola 
nana maraana, na e qake aani toorana nana God. - 
Na e unua munia alai gaaronoisuli ineia, e tauri, 
Talaaehana ine naa unua muniamu uri, Amu sie 
adoadomai suasuatee ana manomiu, uri na moola 
taha amu anai na: wa lou ana sapemiu uri na moola 
taha amu ani tooni parasiamu eni. Ana na manomiu 
e hia liutahaana mai naulaa, na na masi sape e hia 
liutahaana mai tooni. Amu adoadomainia kau na mai 
hada, uri kira qake tatataai, kira qake  elieli: 
kira qake duduru, e qake haa ikira; na ta a God 


s» ea haahaanaura: ne amu lai hia uritaha liutahaana 


mai menu! Na atei keu hikemiu ana ea tau 
muni adomal suasuatee ana, na uri eanai haatewaa 
taane na sapena ana na tai kele lehu mola poru ? 
Sio ana e qake madausiamu ni taua na ele ola mola 
haora, ne e ua kau amu a adoadomal suasuatee ana na 
moola ua mai? Kau amu adomainia na mai aro 
kalikali ana mai lehu raro kira a paipaina uritaha : 
kira qake daudauma, kira qake hauhau: na ta inau 
naa unua muniamu uri, Maholo oto a Solomon e hou 
kalikali ne e qake tooni parasia mala na taile hikeda. 
Na mala oto a God e tooni urina hahia na mai halisi 
ana mai lehu raro, ola ea io oto i siirini, na oto ideni 
kira a dereasia oto ilaona na umu; raoni uri esie 
tooni parasiamu oto liutaha, iamu alai adomai ruarua ? 
Na amu sie haihaitale uri amu anai naunau taha, wa 
amu anai tonohia na taha, na amu sie adoadomai 
ruarua. Ana na mai ruruha aopa ana walumalau 
kira a hauni haihaitalea na moola inihou: na ta a 
Amamiu ileni ea manatainia oto uri amu sare tooana 
na moola inihou. Na ta amu holai haanaolainia na 

A na alahana ineia, na oto YA anal sapeia 
32 ahutana na moolani muniamu. Amu sie mamaau, 
amu pulitani sheep haora; ana saena Amamiu e 
33 diena na eanaisi “toliasia na alahana namiu. Amu 
haaholinainia na tootoolamiu, na amu niiniia mal 
niina ; amu akaurisia na mai ni haa esie lahu, diena- 
haana na moola wal leni ine e sie suu oto, na lehu 
oto na inoni pelipeli esie aani duduhia oto, na na pepe 
34 esie aani naui oto. Ana dienahaana na moola ¡amu 
ea taumeil io ana na lehu, ola na saemiu oto anai io 
= lou wei lehuna. 
35 Na iemiu muni kira roro hahii, na mai light ¡amu 
36 mune oraora: na lamú amu anai urihana mai inoni 
ea io totoria alaha ikira, maholo eanai alihoi mei ana 
na aharota: uri ea hula oto na ea ikiiki, ne kira 
37 anaisi tahamaa laulau munia. Dehidehira alai koni- 
konihe ine, a alaha ea hula mai na ea lio haaroira 
kira a liolio oto: e walaimoli naa unua muniamu, 
uri eanai hoo bahia, na eanai haaiosira muni nau, na 
38 eanal lae mai muni raretainira. Na uri ea hula mar 
ana ruana na maani liona, wa ana oluna, na ea loosira 
39 urina, dedidehira alai konikoniha ine. Na ta amu 
manatainia na holoholo nihou, uri ana na aunani 
nima e manatainia oto na maani liona uritaha na 
inoni pelipeli ea lae mai ana, taane e kakakali munia, 
na esie toliasia na nima ineia muni kira akerainia. 
40 lamu lou amu io akakau: na maholo oto amu qake 
adoadomainia ne na Kale ni inoni eanal lae mai ana. 
41 Oto a Peter easi tauri, Lord, uri oa unua na ala- 
= huuna inihou muniemelu haleite, wa munia ahutana 
42 mai inoni lou? Na a Lord easi tauri, Atei ne a 
mane lioisuli ine e haakenetai na e manamanata, 
a alaha ineia eanai noia oto hahira alaile ana nima 
ineia, muni haalalira oto ani naulaa isuli maholo? 
43 Dehidehia oto a hairaretai ine, a alaha ineia ea lae 
44 oto mai, na ea loosia daumalana urina. E walaimoli 
naa unua muniamu, uri eanal noia oto hahia ahutana 
45 na tootoolana. Na ta uri ana a hairaretal ine ea 
taumei walaa i saena uri, A alaha inau ea haahiru 
oto; na oto ea talaai sausaunira alai hairaretai saanau 

na alai keni, na ea naunau na ea totono, na ea totono 
mahiri; ne a alaha a hairaretai ine eanai lae 
oto mai ana haudina kira qake io totoria ana, na 
ana maholo e qake manatainia, na anai opa hitelia 
oto, na anai ta na lehu talana maira alai sae ruarua. 
Na a hairaretai ine e manatainia saena a alaha ineia, 
na e qake hele akakau, na e qake tolai sulia saena, 
kira anai rapusia ana na mai maani rapusilana huna ; 
na ile e qake manatainia, na e tautau ola e haidadana 
ana na mai maani rapusilana, kira anai rapusia 
ana na mai maani rapusilana e qale huna. Ana 
kira niia na moola huna munia naile, kira anai 
sio sulia na moola huna lou ana: na ana kira toliasia 
na moola huna munia naile, kira anai sio sulia na 
moola hunahunaa ana. 

Nau lae mai muni derea na duna hahia walumalau ; 
na na ola taha na anai haihunia oto, uri ana kira 
tarauhainia oto? Na ta naa manatainia na lotomaea 
kira anai lotomaea aku ana; na saeku e mahuro 
oto mala na taha hulaana ea mano teetee oto! Amu 
a adomainia ohia uri nau lae mai muni niia na dailama 
laona walumalau? Naa unua muniamu uri, Qaike 
na; na ta na opana: ana talaae oto nihou e lima 
ile ana na tai nima anai opara, e olu ile maania 
e ro ile, na e ro ile maania e olu ile. Kira anai opara 
oto, na ro hai mamana anai opa; na na ro hai nikena 
anai opa; na na ro hai hunaoni keni anai opa. 

Na e tauri lou munira mai. ruruha huna, Maholo 
amu a loosia na masi uru ea hane ana lehu suulana 
sato, oto amu asi tolenani unua uri, Hoi nimo anai 
nimo; na ea urina oto. Na maholo amu a loosia 
awalosi ea horo, oto amu asi tauri, Na madorona 
taane oto; na ea urina oto. Alai oi hono, amu 
manatai ii sulia na maana salo na na maana mado; 
na e ua oto amu qake manatai ii sulia na maholo 
inihou? Na e ua oto amu qake ii oto maraamiu ana 
na moola odotai? Ana maholo iomoro na a maeloona 
ioe moro a laelae siena a laa ni ii, o haitale hairara 
isuli tala muni o haaurio maania ; mane ta na e wainio 

59 

13 
14 


ariarikosi, na oto a ariarikosi eanai qelusio oto wai 
laona nima ni hoo. Naa unua munio, O sie aani 
silitaha oto, lai hulaana o suu manoa oto oretana 
na ele lehu. 

Na na maile ilehuna ana maholoni e unua 

munia ana alai Galilea, a Pilate e qai tararuru 
ana apuda maia na mai teanaina ikira. Oto e 
alami e tauri munira, Ohia amu a unua uri alai 
Galilea nihou e orahaa liutaha ana ahutana alai 
Galilea, ana kira sape hiito kau urina? Naa unua 
muniamu uri, Qaike na: na ta uri oto amu qake 
adomai oli, ne amu anai meni aia oto urina. Wa 
alaile ni na awala mana walu na saohai nima ine wai 


Siloam e aoho ilenida, na e pili maeada, ohia amu a 


unua uri na roroana e roroaira oto liutaha ana ahutana 
na mai inoni ea io i Jerusalem? Naa unua muniamu 
uri, Qaike na: na ta uri oto amu qake adomai: oli, 
ne amu anal meni aia oto urina. 

Na e unua na alahuuna inihou uri; Naite laa e 
hasia na fig ilaona lalo ni vine ineia; na e lae mai i 
heitalea mai huahuana, na e qake aani lio haaroia na 
hua. Oto easi tauri munia laa e daumaa vine, uri, 
Lio kau, e olu helisi oto nihou naa lae mai i heitalea 
mai huahuana fig inihou, na nau qake aani lio haaroia 
na hua: o tohu asia oto; e ua oto ea haaparasia na 
masi mado nihou? Na e alamia easi tauri, Alaha 
inau, o toliasia kau na halisi lou nihou, na na asi 
eli kalia, na asi ano habia ana mai pota: na uri 
ea huna talaae ana maholoni, e diena; na uri qake, 
o anaisi tohu asia taane. 

Na e haahaausuli ana naite nima ni ruru ana hau- 
dina ni sabbath. Na lio kau, naite keni ilehuna na 
hiona ni maleqelege e io ana na awala ni helisi mana 
walu oto ; na e lai maorohai oto, na e qake aaniuwa 
qau oto. Na a Jesus e loosia, easi soia, e tauri munia, 
Keni hou, kira luhasio oto maania na maleqelegena 
ioe. Oto e noia na nimana hahia : oto laulau e tole- 
nani odoodo oto lou, na easi soi haamanikulua God. 
Na na naohana inoni ana nima ni ruru e saewasu ana 
Jesus e haahagquri ana haudina ni sabbath, oto easi 

alami e tauri munira mai ruruha huna, E ono haudina 
oto ha holoholo ikira mai inoni muni kire daudauma 
ani; hoe ana mai haudina urina amu lae mai munia 
na haaurilamiu, na suuri oto ana na haudina ni sab- 
bath. Na ta a Lord e alamia, e tauri, Alai oi hono 
iamu, ohia taana naile hikemiu ana haudina ni sabbath 
e qake luhasia na kau ineia wa na ass ineia maania 
lehu ni naunau, muni tolea i wei? Na a keni nihou, 
kalena Abraham, a Satan e hoosia, lokau, na awala ni 
helisi mana -walu inihou, uri e qake malisi kira anai 
luhasia na walo ni hoohoo maania ana haudina ni 
sabbath? Na ana e taurina ne alai maeloona munia 
e masa oto: na ahutana mai ruruha huna e saesae- 
diena hahia na moola e manikulua na taulani e lae 
ana. 

Talaaehana urina easi tauri, Na alahana a God e 
haidadana ana na taha? nee alahuunainia ani taha ? 
E urihana na hoi lite ni mustard, na inoni e ta e 
asia wai lalo ineia; na e pito oto kau, easi noi el 
oto; na mai menu ni leni e loho mai e oa ana mai 
sasarana. Na e tauri lou, Nee alahuunainia na 
alahana a God ani taha? E urihana oto na leven, 
na hua e ta, e anomia oto laona olu nima ni flour, 
lae hulaana e mani nanamainil manomano. 

Na e waiwesia mai poona na mai oouteni nima, 
ea haahaausuli, na ea hane oto wai Jerusalem. Na 
naite laa e tauri munia, Lord, alaile kira anai 
haaurira oto uri kira qake huna? Na e tauri muni- 
ra, Amu hairara muni sili wau ana na maana para 
haora : ana na maile huna, naa unua oto muniamu, 
anai lapasia na silina wau, na e sie aani madausira 
oto. Maholo oto na aunani nima e sulutae oto, na 
e hohono oto, na amu asi talaai ura i sinaha na ni 
ikiikinia maa, maia na haiwala uri, Lord, o taha 
maa muniemelu ; na ineia oto anai alami anai tauri 
muniamu, Nau qake manatainia amu keikei hei; 
oto amu anaisi talaal unua uri, Melu naunau melu 
totono i naomu, na o haahaausuli isulia mai tala 
jami; na ineia oto anaisi tauri, Naa unua muniamu, 
nau gake aani manatainia amu keikei hei; amu lae 

oto wau maaniau, ahutamiu oto alaile e arikosia na 
28 tataalana. Na- narana anai io oto iléhuna*na na 
nanadi nihona, maholo amu anai loosia a Abraham 
na a Isaak kiraelu Jakob, na ahutana alai prophet, 
wal laona na alahana a God, na iamu oto kira asi- 
29 amu oto wai sinaha. Na kira anai lae mai keikei 
i gaalana sato, na lou i suulana sato, na keikei qai 
ano na keikei qai leni, na anal eno oto iano laona 
30 alahana a God. Na lio kau, alaile e haipuri keu, 
ne kira anai naonao, na alaile e naonao kau na kira 
anai heipuri lou. 
31 Oto ana maholo ni satoni na mai halu Pharise 
e lae mai, kira asi tauri munia, O isitaha kau wau, 
o lae oto maania na lehu inihou ::ana saena Herod 
32 oto munia na saunilamu. Na e tauri munira, Amu 
lae amu unua munia fox ine uri, Lio kau, naa pai- 
 * paia mai hiona ni orahaa na naa haahaaurira alaile 
e daoha i siiri na ideni, na oluna na haudina kira 
33 anai haahuau oto. Na ta na holoholo oto inau nee 
lae i siiri na i deni na lou i welita; ana e sie mola- 
hia oto oo uri taena na prophet- eanai mae wai 
34 Jerusalem haleite. Hai Jerusalem, Jerusalem, ile 
ea suuhainia mai prophet, na ea saunia na maile 
kira a usunainira siena! haanita oto nau sasare 
lokoa alai kalemu, mala na kua ea lokoa mai kalena 
i orohana apaapana, na iamu oto amu qake sare! 
35 Lio kau, kira toliasia oto muniamu na nima iamu e 
~ qala: na naa unua muniamu uri, Talaae oto nihou 
amu sie losiau oto lou, na eanai lae hulaana amu 
anai unua uri, Dehidehia ile ea lae mai ana satana 
Lord. 
1 4 Na na taulana e urini, uri e sili weu ana 
nima naite naohana Pharise ana haudina ni sab- 
-2 bath muni zau bread, na kira tootoomaia oto. Na lio 
3 kau, naeta inọni i naona e pula. Na a Jesus e alami 
e tauri munira alai haausuli na alai Pharise uri, E 
haidadana taane ana mai haatolana muni haauri ana 
4 haudina ni sabbath wa qaike? Na kira qake aani 
5 nuhia. Oto e heleana, e haauria, easi toliasia. Na e 
tauri munira, Atei keu hikemiu na ass wa na kau 

ineia ea usu ilaona na kilu, na esie o weinia oto 
ileni ana haudina ni sabbath? Na kira gake aani 
alamia lou ana na moolani. 

Na e unua na alahuuna munira alaile kira haraira 
oto kau, ana e lio sala uri kira liolio hilisia na mai 


S hahuani lehu talada ; easi tauri munira, Ana naile eu 


10 


11 


12 


taumel haraio ana aharota, o sie enoeno ana na naohana 
lehu ; mane ta na kire anai haraia naile e:alaha liutaha 
amu, na oto laa e haralomoro eanai lae mai eanal 
tauri munio, O dudu wau talana a laa nihou; na 
o anaisi talaai hele oto maia na masana ana na lehu 
mola i puri. Na ta maholo kira a haraio oto, o lae o 
io iano ana na lehu oto wai puri; uri maholo a laa e 
haraio eanai lae mai, ne eanaisi tauri munio, Malahu- 
ku, o dudu oto qau mei ileni: oto o anaisi manikulua 
i maana ahutana na maile ea eno hairuru meio. Ana 
taana naile ea haapainaa maraana ne kira anai haaha- 
oraa oto ; na ile ea haahaoraa maraana, ne kira anai 
haapainaa oto. 

Na e tauri lou munia laani e haraia uri, Maholo 


'oa tá na nauha i atowa wa- na nauha i seulehi, 


o-sie haraia alai. malahumu, wa alai ulemu, wa alai 


_tekihemu, wa mai euhenua ioe kira toorada ; mane 


13 
14 


ta na kire haralo lou, ne eanaisi suu ola hunio. 
Na. ta maholo oa ta na.nauha, o haraia alaile e 
gake too ola, alai kou, alai rarasi, alai ulu: na 


- dehidehio oto; ana e qake ola oto oo ada ni suu 


16 
17 


18 


ola munio ana: na ta kira anal suuola taane munio 
ano na sulutaena alai odotai. 
15 : 


Na naite laa hikena alaile e nau ruru meia e 
ronoa na moola- inihou, oto easi taurini munia, 
Dehidehia oto a laani eanai nau bread ana alahana 
a God. Na e tauri munia, Naite inoni e ta nauha 
i seulehi: na e haraia aleile huna: na e usunainia 
wau a hairaretal ineia ana maholo ni neu i seulehi 
muni unua uri munia na maile e haaronora kau 
uri, Amu lae mai; ana waluoli e mani akau oto. 
Na kira mani talaai lopoi walaa oto manomano. Na 
naohana laa e tauri munia, Nau holia na lalo, ne 
na holoholo oto inau e lai loosia: naa haatohu 

19 emu o lio mameanoto aku. Na naeta laa e tauri, 


20 
21 


Nau holia na awala ni keu, ne naa lai tau ohona 
ada: naa haatohu emu o lio mamanoto aku. Na 
naite laa e tauri, Nau tola hua, talaaehana ine nau 
sie lae oto wau. Oto a hairaretai ine e alihoi oto 
wau, easi unua na moola nihou munia a alaha ineia. 
Oto a aunani nimani e saewasu easi tauri munia 
a hairaretai ineia uri, O tolenani lae laulau isulia mai 
maana tala na mai hahari ni tala ana poona, na 
o tolea mai alaile e qake too ola alai kou alai ulu 


22 alai rarasi. Na a hairaretai ine e tauri, Lord, na 


23 


24 

26 


27 

29 


30 
31 


masiola o unua ni e mano oto, na na lehu ua. 
Na a alaha ineia e tauri munia a hairaretal ine, 
O lae oto wau isulia mal maana tala paina na isulia 
mai para, na o tau rarabira muni silina mai, na 
nima inau muni e honu oto. Ana naa unua muniamu 
uri, E gake ile oto oo hikena alaile kira haaronora 
kau ne eanai mami ohonaana na nauha i seulehi 
inau. 

Na mai ruruha oto hunahunaa e hakunia: na 
e lio keke, e tauri munira, Naile ea lae mai sieku, 
na oto e qake tau noraupu munia amana, na munia 
nikena, na munia hua ineia, na munia mai kalena, 
na munia alai ulana, na munia alai iniena, e walai- 
moli, na munia na maurihaana lou, neia .oto sie 
noi qaaronoisuli inau.. Na naile e qake anainia na 
ailipou ineia, muni e luluisuliau, neia oto sie noi 
qaaronoisuli inau. Ana atei keu hikemiu, ana ea 
sare tohua na saohai nima, e qake holai io iano 
muni idumia mai haa anai lae ana, uri kira huna 
ana muni hele manoa wa qake? Mane ta na maholo 
e noia na suasualana nima, na e qake madausia 
oto ni hele manoa, ne ahutana alaile ea loosia eanai 
talaai mesieinia, maia.na haiwala uri, A laa nihou 
e talaai tohu nima, na e qake madausia oto ni hele 
manoa. Wa atei alaha, ana ea lai ipelu maia naite 
alaha, esie holai io iano huni ruru wala uri ohia ineia 
maia na tai molani mane eanai heukama honosia 
naite alaha ine ea lae mai honosia maia na ro mola ni 


32 mane? Wa mala qake, maholo naite alaha ine e 

LUKE 14. 33—15. 13 
haatau ua, ea usunainia na haatola ineia ea haatohu 

33 ana muni haahua mae. Urina lou taana naile amiu 
e qake atopuri manomano ana na tootoolana, neia 

34 oto sie noi qaarornoisuli inau. Talagehana urina 
na asi e diena: na ta ana na asi e aela oto, ne kira 

35 anaisi hui lou hahia ani taha? E qake diena munia 
na mado, wa munia na pota: kira anai dereasia 
oto mola. Ile e too alinana muni rono, muni e 
rono oto. 

15 Oto alai totola tooha na alai orahaa e duduhia 
' 2 oto muni ronoisulia. Na alai Pharise na alai 
haausuli e uqauqasia, kira tauri, A laa nihou ea 
tola konira alai orahaa, na ea naunau hairuru meira. 

3 Oto e unua na alahuuna inihou munira, e tauri, 

4 Atei inoni hikemiu na tanalau ni sheep oto ineia, 
na na taile hikeda e takalo maania, esie atopuri 
ana na siwa awala mana siwa ilaona hanua saasala, 
muni lae ohia ileni e takalo, lae hulaana ea lio haaroia ? 

5 Na e lio haaroia oto, easi analnia maia na saedienana 

6 hahia. Na e hula oto ana nima ineia, easi baraia mal 
alai malahuna na mai auhanua inela, ea tauri munira, 

~. Amu saesaediena maiau, ana nau lio haaroia oto 

7 na sheep inau e takalo kau. Naa unua muniamu, 
uri kira anal saesaediena urina ileni hahia na tai 
laa e orahaa ea adomai oli, maania hahia alai odotai 
e siwa awala mana siwa, e qake ola ada ni adomai oli 
hahia. 

8 Wa atei keni na awala ni tooha ana, na na tanahu- 
luana ea aia, esie tarauhainia na light, muni korea na 
nima, na muni haitale hairara lae hulaana ea lio 

9 haaroia ? Na e lio haaroia oto, easi harala mai 
alai malahuna na mai auhanua ineia, ea tauri 
munira, Amu saesaediena maiau, ana nau lio haaroia 

10 oto masi tooha inau e ala kau. Urina lou, naa unua 
muniamu, uri kira a saesaediena i naona alai angel 
a God hahia na taile e orahaa ea adomai oli. 

11 Na e tauri, Naeta laa e ro elekale ineia : na na susu 

12 puri e tauri munia Ámana, Mamaa, o opaa muniau 
na apani toolamu e hatona aku. Oto e haadorarua ana 

13 na tootoolana. Na mai haudina e qake huna e liua 

na na susu puri e siokonia oto na moola inela, e lae 
ana naite hanua haatau; na e warea oto na tootoola- 
na ani lona tataala. Na maholo e tau tekelainia 
oto mano maania, oto na hiolona paina easi tola ana 
hanueni; na e talaai siohaa oto. Na e lae wai lo 
siena naite laa e auhanua ana hanueni; na e usunainia 
laona lalo ineia mune haanaua mai poo. Na e sasare 
nau ni pote ana huahuani ei ada mai poo: na naile e 
qake aani nii ana. Na na manatana e taha oto easi 
tauri, Enita hairaretai a amaku alaile muni waitada 
kira a nau ore ani bread, na inau nihou naa maesia 
hiolona! Na anai sulutae, na anai alihoi siena ama- 
ku, na anai tauri munia, Mamaa, nau orahaa oto 
maania ileni, na oto i naomu : nau qake malisina oto 
muni o saeau ana kalemu: o ta kau nee noi urihana 
oto naite hairaretai ioe. Oto e sulutae, easi lai hula 
siena amana. Na maholo e haatau ua wau ne amana 
e loosia, na saena e amasia, oto e huru honosia, e 
akoia 1 luena, e nonoia oto. Oto a kalena e` tauri 
munia, Mamaa, nau orahaa oto maania ileni, ha oto 1 
naomu: nau qake malisina oto muni o saeau ana 
kalemu. Na ta a amana e unua munira alai hairare- 
tai, e tauri, Amu tolenani ta haatai mei ana na tooni 
oto didienaa, na amu tooni hahia ana; na amu sainia 


wau na rin i kiikiina, na amu noia mai shoe habia 


aaena; na amu tolea mai na kaleni kau iniiniqaa, amu 
hunua oto, kie naunau kie saesaediena : ana a kaleku 
nihou e mae oto kau, na e mauri oto lou ; e ala kau 
na kira lio haaroia oto lou. Na kira talaal sae rukeru- 
ke oto. Na na naohana kale oto i lalo : na maholo 
e alihoi mei na ea karainia oto na nima, e ronoa na au 
na na maona. Oto e haraia naite hairaretal wal siena, 
easi soi heria uri na moola inihou e ua. Oto e tauri 
munia, Aulamu e hula oto e ua; na a amamu e hunua 
na kaleni kau e iniiniqaa, ana isulia e tola konia 
sapemawa oto. Oto e saewasu, e qake sare sili weu : 
na a amana e silitaha wau easi tola suuia. Na ta e 
alamia e tauri munia amana, Lio kau, mai helisi 
huna oto nihou naa talei deuma namua, na nau qake 
aani haitohea na walamu: na o qake aani niia oto na 

kaleni goat muniau, muni emelu na alai malahuku 

30 melu e saesaediena : na ta a kalemu nihou e hula 

laa e warea oto na tootoolamu suli repi, oto o hunua 

31 na kaleni kau iniinigaa ana. Na e tauri munia, 

Kaleku, o qake aani ahoa aku, na na tootoolaku na 

32 tootoolamu oto. Kaelu e saesaediena kaelu e sae 

rukeruke, na e diena: ana aulamu inihou e mae kau 

na e mauri oto lou; na e aia kau, na kira lio haaroia 
oto lou. | 

16 Na e tauri lou munira alai qaaronoisuli uri, 

Naite laa e toorana, na na laa lioisuli ineia oto: 

`. na kira qełu oto ilenina nihou uri e warea oto na 

2 tootoolana. Na e haraia mai, easi tauri munia, 

Na ola taha inihou naa ronoa amu? O tolea oto mai 

na usuusu ana na lioisulina loe, ana o sie aani lioisuli 

3 oto lou. Oto na laa lioisuli ine e adoadomai i saena 

uri, Na anai ua oto, ana a alaha inau ea taasia oto na 

4 lioisulina maaniau? Nau qake aailaa muni eli; na 

naa masamasa sukasuka. Ne naa adomainia taane 

oto uri na anal ua, uri maholo kira a maasiau oto 

maania na lioisulina kira anaisi tola koniau oto laona 

5 mai nima ikira. Na e haraia mai siena taataana 

naile mai roroana a alaha ineia e roroaira, na easi 

tauri munia ile naohada uri, Enita masi roroana a 

6 alaha inau emu? Oto ineia uri, Na tanalau ni 

tohotohota ani rumu ni olive. Oto easi tauri munia, 

O heleana na usuusu ani roroana ioe, o tolenani 

7 io iano o usua uri na lima awala. Oto ineia munia 

naite laa uri, Enita masi roroana lou emu? Oto ineia 

uri, Na tanalau ni mei ni korn. Oto easi tauri munia, 

O heleana na usuusu ani roroana ioe, o usua uri na 

8 walu awala. Na a alaha ineia e haadienaa a laa 

lioisuli tataala ine ana e tautau ni saenanau ; ana alai 

kale ni walumalau nihou munia na qauna ikira kira 

9 saenanau liutaha ana alai kale ni deni. Na naa unua 

muniamu uri, Amu ta mai malahumiu ana mamon ni 

tau tataalana: uri maholo eanai aia kira anaisi tola 

10 koniamu laona mai nima anai io hu. Laa ea kene- 

tainia na moola e qake huna, ne ea kenetainia lou na 

moola huna: na laa a tau tataalasia na moola 

e qake huna, ne ea tau tataalasia lou na moola e huna. 
Ne talaaehana urina ana amu qake kenetainia oto na 
mamon ani hele tataalana, atei keu eanai toliasia 
dienahaana na moola muniamu muni kenetainii? 
Na mala iamu qake kenetainia na tootoolana naile 
aopa, atei keu eanai niia na tootoolamiu maraamiu 
muniamu? E gake hairaratai oto eanai dauma 
maarua oto nana na ro alaha: ana eanai tau noraupu 
munia naite laa, na eanai saepainaana na ruana; 
wa eanai io rarao oto maia naite laa na eanai maka 
ana na ruana. Amu sie dauma maarua oto nana God 
na nana mamon. 

Na alai Pharise, saeda muni mai tooha, e. ronoa 
ahutana na moola inihou; na kira asi haamasi ana. 
Oto e tauri munira, lamu oto alaile e haaodohiamu i 
naona mai inoni; na ta a God e manatainia saemiu : 
ana na holoholo e liutaha siena mai inoni na kira 
anai maka ana i naona God. Mai haatolana na alai 
prophet e io oto hulaana John: ne talaae oto ana 
maholoni kira a laalani wala oto ana na tataloha 
diena ana na alahana a God, na taana na inoni ea sili 
ramoramoa ilaona. Ileni na mai iano anai aia oto, na 
ta na kele ola ni ola ana mai haatolana esie teke oto. 
Taana naile ea maasia oto na hua ineia, na ea tolea 
na keni aopa, nela: ea amoamo: na ile ea tolea 
na keni a poro ineia e maasia oto neia ea amoamo 
noone. 

Oto naite laa e toorana, na e tooni eni tooni toorodo 
na ani sala rerea, na e naunau ni pote isuli haudina : 
na naite laa satana a Lasarus e susuka tooha, kira 
noia kau isulia maana nima ineia, na na sapena e 
honu oto ani oropa, na saena oto uri muni kire 
haanaua ani nanani naulaa e usu maania table laa e 
toorana ; o siua, na mai usu noone e lae mai kira 
meamealia oropana. Na na taulana e urini, uri laa e 
susuka tooha ni easi mae oto, na alai angel kira 
suluia oto wal sarona Abraham: na a laa e toorana e 
mae noone lou, na kira aoria oto. Na i Hades e 
uwaalena oto ana e rako aelaana ana na hiitona, na e 


loosia Abraham oto haatau wau, na a Lasarus oto i 

sarona. Oto e arai e tauri, Mamaa Abraham, o 
amasiau, o usunainia Lasarus mei muni toonainia na 
noonooni kiikiina laona na ele masi wei, muni 
haawawaia na meaku: ana e rako aelaaku laona 
duna inihou. Na ta a Abraham e tauri, Kaleku, 
o adoadomainia ana o hele namua ana dienahaana 
na moola maholo o maumauri ua, na a Lasarus 
lou urina ana tataalahaana na moola : na oto nihou 
kira haasaemanoa oto, na e rako aelamu oto. Na 
na masiola lou inihou, i matolakaelu na aliholona e 
kokoro e apehono oto uri muni e asaira na maile 
ilehu ea sare likiholo wau isiemolu, na muni naile lou 
wei lehuna esie likiholo wau siemelu. Oto ineia uri, 
Naa tolai suuio, maa, uri muni o usunainia wai nima 
a amaku; ana e lima auleku weu; muni unu haatoo 
munira, mane ta na kire lae lou mei laona lehu ni 
rako aelana inihou. Na ta a Abraham e tauri, A 
Moses na mai prophet oto isieda : muni kire ronora 
oto. Oto ineia uri, Qaike na, mamaa Abraham: ana 
naile hikena alaile e mae oto eanai lae isieda, taane 
kire anai adomai oli. Na e tauri munira, Uri kira 
qake ronoa Moses. na alai prophet, kira sie haalihoira 
oto mala ana naile ea sulutae oto maanira alaile e 
mae oto. 


17 Na e tauri munira alai qaaronmoisuli ineia uri, 
E 


2 


5 
6 


sie molahia oto oo uri na moola ni haatoosua 

anal too oto: na ta amasilana oto na inoni ine kira 
anai too oto talaaehana ineia! E diena oto munia 
uri muni kire qaroa na huo pulopulo i luena, muni 
lai kulu asia wai esi dodo mane haatoosuaa naile ana 
alaile e haora inihou. Amu lio talamiu keu: uri 
ana aulamu ea tau orahaa, o ereana kau; na uri ana 
ea adomai oli, o saeasia munia. Na uri ana ea tau 
tataalasio haahiu oto ana na tai haudina ana na masi 
orahaa, na ea alihoi lou haahiu oto taleo, maia na hai- 
wala uri, Naa adomai oli oto; o saeasia oto munia ni. 
Na alai haatola e tauri munia Lord, O maimaia 
kau na hiwalaimolina iami. Oto a Lord e tauri, 
Uri ana na hiwalaimolina taane amiu mala oto hoi 
liteni mustard, ne amu anaist unua munia al sukamin 

inihou uri, O aihu oto, muni kire hasio oto wai esi; 
na eansi tolai suliamu oto. Na atei laa hikemiu, 
a hairaretai ineia ea elieli mado wa ea kakakali 
sheep na maholo ea alihoi oto mai keikei i lalo ne 
eanaisi tauri munia, Laulau mei, o io iano muni 
o nau; na uri esie kele tàuri munia, O tau akau 
ana na masiola ni neu inau, o hoo hahio, o raretainiau 
keu, nee nau keu nee tono kau; mano urina ioe o asi 


nauna o asi tono taane? Na uri eanai haasaedienaa 


hairaretai ine, ana e hele isulia na moola kira haatolaia 
ani? Alihana noone lou iamu, maholo amu hele 
manoa oto na moola kira haatolaiamu eni, amu 
anaisi tauri oto, lami alai hairaretai ni deudeuma 
maatala, ami hele haleite ana na moola na holoholo 
lami muni taui. 

Na na taulana e urini, uri maholo kira a laelae 
oto wai Jerusalem, neia e liu i matolana Samaria na 
Galilea. Na maholo e sili oto wau ana naite poona na 
awala ni mane e oropa e odoia, kira ura haatau weu ; 
na kira arai kira tauri, J esus, haausuli, o amasiemelu. 
Na maholo e loosira, easi tauri munira, Amu lae wau, 
amu haatainiamu munira alai priest. Na na taulana 
e urini, uri maholo kira a laelae ua, ne kira hauni 
rerea oto. Na naile hikeda, ana e manatainia uri kira 
haarereaa oto, easi alihoi weu, maia na soi haamani- 
kululana God ana na haiwala paina: na e lahutainia 
iano isulia aaena maia e haasaedienaa ; na ineia na 
laa ni Samaria. Na a Jesus e alamia e tauri, 
Alai awala uri kira qake hauni rerea mano? na ta 
na siwa ile ikira kai hei? Uri kira qake lio haaroia na 
maile oto e alihoi mei muni soi haamanikulua God, 
tai a laa awataa inihou haleite? Na easi tauri munia, 
O sulutae, o lae oto wau: na hiwalaimolina ioe e 
haaurio oto. 

Na alai Pharise e soi haria ana alahana a God uri 
eanaisi siho oto inenita, oto easi alamira e tauri, Na 
alahana a God esie siho oto ani toomailana : na lou 
kira sie tauri, Lio kau ineia nihou! wa lou, Ineia 
niweu ! ana lo kau, na alahana a God ineia oto wai 
gaemiu, 

22 Na e tauri munira alai ON Na haudina 
anal siho oto, na amu anai haihunia oto muni loosia 
nalte ile ana mal haudina a Kale ni inoni, na oto amu 

23 sie aani loosia. Na kira anai tauri muniamu, Lio kau, 
inela niweu! Lio kau, ineia nihou! ne amu sie laelae 

24 oto wau, na amu sieduluisulira : ana mala na nanalia, 
ana ea nanariroa maania naeta apani salo, easi 
raa tautaha hulaana naite apani salo lou; ne alihana 

25 lou na Kale ni inoni ana haudina ineia. Na ta na 
holoholo oto ineia mune holai sape hiito hunahunaa, 

26 na muni na qauna nihou e maasia oto. Na mala na 
taulana oto kau ana haudina a Noa ne anai hai urina 

27 lou ana haudina a Kale ni inoni. Kira naunau, 
kira totono, kira totola hua kira tootoo poro, lae 
hulaana oto haudina a Noa e taelia iola, na na lualua 

28 e lua oto mai e suuhainira manomano. Mala lou na 
taulana oto kau ana haudina a Lot; kira naunau, kira 
totono, kira holiholi, kira haahaaholi, kira hasihasi, 

29 kira tautau nima; nata ana haudina a Lot e silitaha 
oto maania 1 Sodom, duna na na brimstone e tete 

30 uruuru kei mai leni, oto e suuhainira manomano : ne 
anal hai urina lou ana haudina na Kale ni inoni eanai 

31 lae mai ana. Oto ana haudina ine, laa ea taumei 
lo i koluha, na na tootoolana wai nima, neia sie siho 
oto iano mune sulu asii: na laa ni lou 1 lalo esie alihoi 

32,33 lou weu. Amu adomainia hua a Lot. Taana naile 
ea tautau mune taria na maurihaana ne eanal teu 
tekelainia oto; na taana naile ea tau tekelainia na 

34 maurihaana ne eanai haahutaa oto e mauri. Naa 
unua muniamu uri, Ana hairodo ni na ro mane 
eanai eno ana na tal huli; kira anai suluia na tal ile, 

35 na ruana anai ore. Na ro keni anai pulosia na 
hau pulopulo; kira anai suluia na tai ile, na 

37 ruana anai ore. Oto kira alamia kira asi tauri, 
Lord, ileni ihei? Na easi tauri munira, Na rae oto 
ea taumei io ana na lehu, ne mal hada anai meni ruru 
oto ilehuna. 

18 Na e walaa ni alahuuna munira uri muni kire 

arenai onioni, na mane sapeda e kaalawa ; 

2 easi tauri, Ana naite poona naite laa ni ii, na ineia 

oto e qake aani maunia God, na e qake adomainia 
lou na mai inoni: na naite nao ana hanueni ; na ineia 
nihou e talei laelae onioni mei isulia, maia na 
haiwala uri, O suu ola munia na maeloona inau 
honotaku. Na e qake sare taurina kau na na maholo 
e liu: mai purina e tauri i siena, Nau qake hahuani 
maunia God, na nau qake adomainia lou na mai 
inoni; na ta ana na masi nao inihou ea talei kotaa- 
hiau, ne na anaisi suu ola honotana, mane e sauniau 
oto ana laena taraurei mei isieku. Na a Lord easi 
tauri, Amu ronoa na masiola ni na laa ii takalo e 
walawalaga. Na uri a God esie suu ola honotana na 
mai inoni ineia e lio hilisira kau, kira a naranara 
isulia suli haiatowa na suli hairodo, na na saena 
ea talei amaamasira oto? Inau naa unua muniamu, 
uri eanai suu ola laulau honotada. Na ta maholo na 
Kale ni inoni ea lae mai uri eanai lio haaroia na 
hiwalaimolina laona walumalau ? 

Na e walaa ni alahuuna lou munira na maile e 
norutoo ada maraada uri kira odotai, na kira hiaela 
ana ahutana alaile aopa, e tauri: Na ro mane e 
hanetaha oto wai lolata ni mane muni arenai ; naile na 
Pharise na ruana na laa totola tooha. Oto a 
Pharise ine e ura easi arenai maraana e tauri, God 
naa haasaediena amu, ana nau qake urihana mai 
hanua aopa, kira laulau ola, kira arikosi takalo, kira 
amoamo, wa oto urihana a laa totola tooha inihou. 
Naa oloolonau haarua isuli wik ; na niiniia na lehu na 
tanahuluana ana waluolá naa tarii. Na ta a laa totola 
tooha ine, e ura haatau, e qake sare uwa qau ileni, na 
e kumu i maromanona, easi tauri, God, o amasiau 
nau orahaa, Inau naa unua. muniamu url, A laa 
nihou e alihoi oto wai nima ineia na kira iia oto uri e 
odotai, na ta kira qake aani ii odotal ana naite ileni : 
ana taana naile ea haapainaa maraana, ne kira 
anai haahaoraa oto; na ta ile ea haahaoraa maraana, 
ne kira anai haapainaa oto. 

Oto kira tolea mai mai elekale werewere ¡kira 
isiena, uri muni e qaonara; na ta makholo alai 
qaaronoisuli e loosia, kira asi ereada. Na ta a Jesus 

easi soira mai isiena, maia e tauri, Amu tolasi oto 
alai elekale ni lae mai isieku, na amu sie ereereadas 
ana alaile oto e urina ne tootoolada oto ana na alahana 
a God. Walaimoli naa unua muniamu, Naile oto 
esie ta na alahana a God oto nana mala oto na elekale, 
lisimaana oto esie aani sili weu ana. 

Na naite mane alaha e soi haria e tauri, Haausuli 
diena, na anai ua oto muni nee hele susulia na mauriha 
hu nakua? Oto nea Jesus easi tauri munia, E ua 
kau oa saeau uri nau diena ? e qake ile lou e diena, 
na taile mola haliite, nea God oto ni. O manatainia 
oto mal haatolana uri, O sie amoamo, O sie horohoro, 
O sie pelipeli, O sie qelu wala haakae, O anai adomai 
hiahia ana amamu koroi a nikemu. Oto e tauri 
munia, Nau tolaisulii oto waluolani keikei ana saa- 
nauheku e hula mai nihou. Na a Jesus e ronoa, 
easi tauri munia, Na ele masi ola e ala ua amu: 
o haaholinainia na tootoolamu, o haadoa alaile ani 
kira qake too ola, na o anaisi manatainia oto diena- 
haana na moola ileni: o lae mai o asi luluisuliau. 
Oto e ronoa na moola ni, ne na saena easi hu oto 
liutaha ; ana ineia oto na laa e toorana. Oto a Jesus 
e” loosia easi tauri, E asala mala na taha na laa e 
toorana muni e sili laona na alahana a God! Ana 
e madausia na kamel mune lai tapausu ana maana 
na hoi nire, na oto esie madausia na laa e toorana 
mune sili laona na alahana a God. Oto alaileni e 
rono e tauri, Hoe, atei laa anai mauri otoni? Oto 
easi tauri, Na moolani e qale madau oto isiena mai 
inoni eanai madau taane isiena God. Otọ nea Peter 
uri, Lio kau, iemelu melu meni atopuri oto ana mai 
toolamelu muni melu e luluisulio. Oto easi tauri 
munira, E walaimoli naa unua muniamu uri, Taana 
naile e atopuri ana na nima, wa ana hua, wa ana alai 
ulana, wa ana amana na nikena, wa ana mai kalena 
talaaehana na alahana a God, ne anai karu haahuna 
oto olitani ana maholo nihou, na na mauriha hu ana 
walumalau ua mai. 

Na e hoara alai awala mana rua, na e tauri munira, 
Lio kau, kaelu a hanetaha oto wai J erusalem, na oto 

kira anai haatooa ahutana na moola munia na Kale 
ni inoni kira usui_oto ana mai prophet. Ana kira 
anai qeloa oto munira mai ruruha aopa, muni haa- 
masiana ; na muni taunainia, na muni nisubia: na 
kira anai rapusia na anai haamaesia oto: na oluna 
na haudina neia anai sulutae lou. Na kira qake 
aani manatainia na holoholo ana na moola inihou ; 
na na haiwala inihou e mumuni oto maanira, na kira 
qake aani liosaea na moola kira unuunui keu. i 
Na na taulana e urini, uri maholo e duduhia i 
Jeriko, naite ulu e naku oto i kekena tala ea sukasuka 
tooha : na e ronoa na mai ruruha huna ea liu ilehuna, 
oto easi soi haria uri na ola taha kira a taui. Oto 
kira asi unua uri a Jesus laa ni Nasaret ea liu.. Oto 
easi soisoi peina e tauri, Jesus, Kalena David, o ama- 
siau. Na alaile e nao e ereana, uri muni e noto oto : 
na ta e uloulo aailaa maania holai nao, uri, Kalena 
David, o amasiau. Oto a Jesus e ura, easi haatolaira 
muni kire tolea wai siena: na maholo e karainia oto 
wau, easi soi heria uri, Na ola taha na. saemu ana 
muni nee ta oto munio? Oto ineia uri, Lord, uri 
muni nee liolio oto. Oto a Jesus easi tauri munia, 
O liolio oto lou : na hiwalaimolina ioe e haaurio” oto. 
Na e tolenani lio oto lou, na e luluisulia oto, ea soi 
haamanikulua God: na ahutana mai hanua huna, 
maholo kira loosia urina, kira asi haasaedienaa God. 


19 Na e sili wei Jeriko na ea laelae tapausu ana. 


2 Na lio kau, naeta laa kira saca satana uri a 
Sakeus ; ineia na naohana laa totola tooha, na e 
toorana. Na e tautau mune loosia Jesus uri ineia 
atei; na ta e qake loosia oto, ana ineia e poru. Oto 
e huru wei nao, na e hane wau ilenina na al na 
sukamor muni esi loosia : ana ineia anai liu wei lehuna. 
Na a Jesus e hula ilehuna easi uwa alena, easi tauri 
munia, Sakeus, o siho mai laulau ; ana na holoholo 
oto inau muni nee io siiri ì nima ioe. Oto easi siho 
oto laulau, na e tola konia maia na sae dienana. Na 
maholo kira loosia, kira asi meni ugaugasia, kira 


—tauri, E lai siena na laa e orahaa muni e nau meia. 


Na a Sakeus e ura e tauri, Lio kau, Lord, na apani 

lehu ana na tootoolaku naa niiniia nada alailo e dake 
too ola; na uri ana nau soi tooha kau ani kaena ana 
naile, naa si haapuoi haahai oto. Na a Jesus e tauri, 
Siiri na maurina e arapuu oto ana nima inihou, ana 
isulia ineia lou na kalena Abraham. Ana na Kale 


“ni inoni e lae mai mune haitalea na mune haauria na 


masiola e aia kau. 

Na maholo kira a roronoa na moola inihou, easi 
sapeia lou e hai unua lou na alahuuna, ana,e karainia 
oto 1 Jerusalem na ana kira unua uri ra alahana a 
God eanal haatai laulau oto. Talaaehana urina easi 
tauri, Naite laa e alaha e lae ana na hanua haatau, 
muni e helesia na alahana nana, muni esi alihoi lou 
wenu. Oto e haraia mai siena na awala ni hairaretai 
ineia, e niia na awala ni pound munira, easi tauri 
munira, Amu daumei keu, lae hulaana naa hula lou 
mel. ‘Oto alai auhenua ineia e tau nora upu munia, 
na kira usunainia alai haatola: isulia, maia na haiwala 
uri, Melu lalawasia a laa nihou uri mane e alaha oto 
parasiami. Oto na taulana e urini, uri maholo e 
hula lou mei ana e helesia oto na alahana, ne easi 
unua kire haraia mai alai hairaretai siena, e niia mai 
toohaa kau munira, muni e manatainia na moola kira 
tarii oto ani deumana ikira. Oto a laa naohada e lae 
mai honosia, maia na haiwala uri, Lord, na pound ioe 
e ta na awala ni ola lou hahia. Oto e tauri munia, 
So e diena laani, hairaretai diena : ana kira loosio uri 
o kenetainia na moola e qake huna, ne o anaisi 
alaha parasia na awala ni poona. Oto ruana naile 
e lae mai, maia na haiwala uri, Na pound loe, Lord, 
e ta na lima ile lou hahia. Oto e tauri munia, Toe 
lou o anai alaha hahia na lima poona. Na naite laa 
e lae mai, maia na haiwala uri, Lord, lio kau, na 
pound ioe nihou, nau konia nau ahuia kau ana na 
masi sala: ana nau maunio oto, ana na manatamu 


e lai papau: oa susuluii na moola o qake aani 


noinoii, na oa siosio konia na moola o qake aani 

hasii. Oto easi taurini munia, Na anai iio oto ana na 

Wawamu: ine, a hairaretai tataala ioe ni. O mana- 

tainiau uri na manataku e lai papau, naa susuluii 

na moola nau qake aani noinoii, na naa siosiokonia 
23 na moola nau qake aani hasii; talaaehana ine e ua 
o qake niia na masi tooha inau munira alaile i nima 
ni tooha, uri muni nee hula lou mei, ne nee si sol 
sulia na masi tooha inau meia lou na masiola kira 
24 taria lou hahia? Na e unua munia na maile e ura 
karainia uri, Amu ta kau na pound ine maania, amu 
niia oto wau munia laani na awala ni pound oto ana. 
25 Na kirą asi tauri munia, Lord, na awala ni pound oto 
26 ana. Inau naa unua muniamu, uri taataana naile 
e karu oto nana, ne kira anai sapeia lou munia ; na 
ta naile e qake karu ua nana, ne kira anai ta oto 
27 na masiolani e karuana kau. Na ta alai maeloona 
muniau ni, kira lalawasiau uri mane nee alaha para- 
sira, amu tolera kau mei, amu saunira mai i naoku 
ilehu. | 
28 Oto e walaa mano urina, easi naonao oto wau, ea 
laelae oto wau i Jerusalem. 
29 Na na taulana e urini, uri maholo e karainia 1 
.  Bethphage nai Bethania, horana oto i houliwo i Olivet, 
easi usunainia oto wau na roile hikena alai qaaronoisuli 
30 ineia, e tauri, Moro lae kau wei poona horamoroi ; 
moro sili weu ana ne moro anaisi lio haaroia na kaleni 
ass kira qaroa: moro luhasia, moro tolea oto mal. 
31 Na ana naile ea taumei soi hariomoro url, E ua moro 
a luhasia? ne moro anaisi tauri, A Lord oto ea sare 
32 tooana. Oto ro ileni kira haatolairarua kau urina 
koro asi lae oto wau, koro asi lio haaroia oto mala 
33 e unua kau noone munirarua. Na maholo koro a 
luhasia na kaleni ass, ne alaile e tooana kau easi 
tauri munirarua, E ua moro a luhasia na kaleni ass 
34 inihou? Oto ikoro uri, A Lord oto ea sare tooana. 
35 Na koro asi tolea oto siena Jesus: na kira derea mai 
tooni ikira i koluna kaleni ass, kira asi haanakusia 
36 Jesus ilenina. Na maholo e laelae, ne kira asi holasia 
37 mai tooni ikira honosia tala. Na e karaini oto na easi 
siho toli wau ana na houliwoi Olivet, oto alai qaarono- 
isuli na ruruba paina e talaai saesaediena maia na 
haasaedienalana God ana na haiwala paina hahia 
38 ahutana mai anoa kira E kira asi tauri, Dehidehia 

LUKE 19. 39—20. 5 
oto a alaha ea lae oto mai ana satana Lord: dailama 

39 wai salo, manikuluana wai leni. Na na mai halu 
Pharise hikena mai ruruha huna e tauri munia, 

40 Haausuli, o ereana kau alai qaaronoisuli ioe. “Oto 
e alamira e tauri, Naa hahuani unua oto muniamu, 
uri ana alaile nihou ea noto oto, ne mai heu anal 
mawa oto. 

41 Na maholo e karaini oto, easi loosia na poona na 

42 e narasia, e tauri, Muni o manatainia oto ana na 
haudina ioe, ioe, noone, na moola e haidadana ana 
na dailama ! na oto nihou kira mumunia oto maania 

43 na maamu. Ana mai haudina anai siho hahio, ma- 
holo mai maeloona munio eanai elia na para parasio, 
na eanai kalio oto, na eanail tau kalikalio mano- 

44 mano oto, na eanai papatainio iano, na alai kalemu 
lou i matolamu; na kira sie toliasia i matolamu na 
hau mune samanail ilenina na hau; ana o qake mana- 
tainia oto na haudina kira a maatolio ana. 

45 Na e sili wai laona na lolata maea, oto e talaal 

46 paipaira alaile e haahaaholi, e tauri munira, Kira usua. 
oto kau uri, Nima inau na nima ni arenaina: na amu 
taua oto mune noi hahale ikira alai horo peli. 

47 Na e haahaausuli isuli haudina ana lolata maea. e 
Na alai naohana priest na alai haausuli na mai 
naohana inoni ana mai hanua e lapasia na saunilana : 

48 na kira qake aani lio haaroia na masiola kira anai 
ta; ana ahutana mai hanua e mani tapolia walana, 
kira a qaaqaaronoisulia. 

20 Na na taulana e urini, uri maholo e haahaausu- 

lira mai hanua ana naite haudina ana mai haudina 

ine i lolata maea, na e talohainia na tataloha diena, 
ne alai naohana priest na alai haausuli maira mai 
2 ratoni mane e odoia; na kira unua kira asi tauri 
munia, O unua kau muniemi: Ana na nanamana 
uritaha oa tautaui na moola inihou ni? Wa atei 
3 e ta na nanamana inihou munio? Oto e alamira easi 
tauri, Īnau noone lou na anai soi haria na tai masiola 

4 amiu; na iamu amu anai unua oto muniau: Na 
lotomaea a John, e keikei ileni, wa e keikei ana mai 
3 5 inoni ohia? Oto kira asi meni walaa maraada, kira 

tauri, Ana kaelu a taumei unua uri, E keikei ileni; 
neia anaisi unua munikaelu uri, E ua kau amu qake 
hiwalaimoli ana? Na ta uri ana kaelu a taumei unua 
uri, E keikei ana mai inoni: ne ahutana mai hanua 
anal mani saunikaelu oto ani heu, ana kira a adomal 
mousia oto ana John uri ineia na prophet. Oto kira 
asi alamia, uri kira qake aani manatainia oto url 
e keikei hei. Oto a Jesus easi tauri munira, Inau 
lou nau sie aani unua muniamu uri ana na nanamana 
uritaha naa tautaui na moola inihouni. 

Na e talaai unua na alahuuna inihou munira mal 
hanua uri: Naite inoni e hasia na lalo ni vine, na e 
maala kau munira alai deudeuma, na easi lae oto ana 
na hanua mai haudina oto huna. Na ana halisi ni 
vine e usunainia oto naite hairaretai, uri muni kire 
niia munia ana mal huahuani ola ana lalo ni vine: 
oto alai deudeuma ine e winiwinia, kira asi usu asi 
galagala ana. Oto e usunainia naite hairaretai aopa 
lou : na ineieni kira winiwinia lou, meia kira taunai- 
nia oto, kira asi usu asi qalaqala ana. Na e usunai- 
nia oluna naile: oto kira haamaria, kira asi derea 
wai sinaha. Oto a aunana lalo ni vine e unua uri, 
Na anai ua oto? Na anai usunainia kaleku laa ni 
mane inau : kira anai adomai hiahia ana ohia. Na ta 
alai deudeuma e loosia, kira asi meni walaa maraada 
uri, A oliolita oto nihou; ikaelu keu, kaelu e haa- 
maesia oto, muni kaelu e hele hu ana hanua ineia 
nakaelu. Oto kira asi derea oto i koluna para ana 
lalo ni vine, kira asi haamaesia oto. Ne a aunana 
lalo ni vine eanai uara oto? Banai lae oto mai i 
suuhei manora oto alai deudeuma ine, na eanai masaia 
oto na lalo ni vine munira alaile aopa. Na kira 
ronoa oto, kira asi tauri, E sie urina oto. Na ta e 
toomaira e tauri, Na ola taha nihou kira usua oto uri, 

Hau alai tautau nima e lalawasia kau, 

Tai ineia oto nihou kira taua oto mune noi naohana 

hau ani susuna pani ? 


Taana naile ea taumei usu tooana hau ni ne anal | 


malelete oto; na ana ea taumei usu ilenina naile ne 
eanai hita tatanainia oto mala mai uuni mado. 

LUKE 20. 19—35 


Oto alai haausuli na alai naohana priest e tautau ni 
noia nimanimada hahia ana tai maholo ni satoni; na 
kira maunia mai hanua: ana kira losaca oto uri e 
unua na alahuuna inihou raranada. Oto kira haa- 
maesia, maia kira usunainia na maile muni toli loosia, 
muni kira tau haakae ana uri kira odotai, uri muni 
kire hele ana walana, munia na qelolana oto munia 
na iina na na nanamana a governor. Na kira soi 
haria, kira tauri, Haausuli, ami manatainio oto uri 
oa walawalaa na oa haahaausuli odoodo, na o qake 
aani lio hilisia na inoni, na uri oa haahaausuli ana 
tala a God ani walaimolina: E haidadana oto 
ana mai haatolana muni kaelu e wili tooha munia 
Kaisar wa qaike? Na ta e liosaea na kaena ikira, 
easi tauri munira, Amu haatainia kau eku na penny. 
Nununa atei keu inihou na usuusu ana atei ne ilenina ? 
Oto kira asi tauri munia, Ana Kaisar e ua. Oto easi 
tauri munira, Ne talaaehana ine amu haapuosia munia 
Kaisar na moola a Kaisar, na munia God na moola a 
God. Na kira qake aani hele ana haiwala ine i naona 
mai ruruha huna : oto kira asi panarainia mola na 
alamina ana, kira asi hauni noto oto tarau. 

Oto mai halu Saduke e lae mai isiena, alaileni ea 
unuunua uri na sulutaena qaike; na kira asi soi heria 
uri, Haausuli, nea Moses e usua munikia, uri aulana 
naile ea taumei mae oto, na e too hua, na oto e qake 
too kale, ne aulana mune tolea naona, na muni e 
haahutaa oto na elekale munia aulana ni. Ne amelu 
urina e hiu haiulana oto: na a naohana laa e tola 
hua oto e mae, na e qake too kale; na na ruana lou 
urina; na na oluna e hai tolea lou; na na hiu mane 
ni kira qake aani haahutaa na elekale, na kira mae 
oto. Oto a hueni easi mae oto i purida manomano. 
Hoe ana na sulutaena atei keu hikeda anai tooana 
oto? ana kiraelu e hiu mane ni kira mani tolea kau. 
Oto a Jesus easi tauri munira, Alai kale ni walumalau 
nihou kira a tootoo hua, na kira a tootoo poro; na ta 
alaile kira adomainira uri kira malisina na hulana wau 
ana na walumalau ine, na ana na sulutaena maania 
alaile e mae oto, kira OS hua wa kira e tootoo 

poro lou: ana kira sie aani mae oto lou: ana kira 
haidadana oto ana alai angel; na kira noi oto mai 
kalena God, ana kira noi oto mai kaleni sulutaena. 
Na ana kira a taea lou alaile e mae oto, nea Moses e 
unu tahanainia, ana na holoholo ana na Ai, ana e 
saea Lord uri God a Abraham, na God a Isaak, na 
God a Jakob. Na ineia oto e qake God ikira alaile e 
mae, na ta ikira alaile oto e mauri ua; ana ahutana 
mai hanua ea mani meuri talea. Na na mai halu 
haausuli e alamia, kira tauri, Haausuli, o walaa too 
oto ni. Ana kira qake adomai mousia oto mune soi 
haria lou oto oo. ; 

Na e tauri munira, Kira a unua uritaha ana a 
Christ uri ineia kalena David? Ana a David noone 
e walaa ana book Psalm e tauri, 

A Lord e walaa munia Lord inau, uri, 

O naku oto i qalogaloku, 

Hulaana na anaisi noia oto mai maeloona ioe muni 

na ururita talana aaemu ? 
Hoe a David oto ea saesaea ana a kalena, ne ea 
noi kalena lou uritaha ? 

Oto ahutana mai hanua e mani ronoa na easi tauri 
munira alai qaaronoisuli ineia, Amu kenetainiamu 
maanira mai haausuli, alaille ni ea sasare walwailiu 
eni tooni tewa, na ea haihunia na haasaedienalada 
laona mai heraniusina, na mai lehu ni neneku wei 
nao ana mai nima ni ruru ; alaile ni ea nau asia mai 
nima alai nao, na ea arenal tewatewa ani kaena 
mola: alaile inihou ya lina anal hita tataalasira oto 


liutaha. 


21 Oto e lio alealena easi loosia mai hanua e tootoo 


ola kira aa tooha ani niina laona lehu ni niinil 


2 tooha. Na e loosia naite masi nao e qake aani too 
3 ola ea aa wai lehuna ana ro kele kawe poru. Oto e 


tauri, E walaimoli naa unua muniamu uri, Masi nao 
inihou e qake aani too ola, na e aa liutahaada mano- 


4 mano: ana ikira inihou kira aa dolalia mai niina na 


toolada e huna: na ta ineia nihou e aa manoa tas- 
taana na ola ea maumauri ana na toolana oto qake 


haidadana. 

Na oto maholo na maile e unua na nima maea, uri 
kira haalaunia ani heu didienaa na ana mai niina, oto 
easi tauri, Ana na moola inihou amu a talei loosii 
nihou, ne na haudina anai siho oto, na kira sie 
toliasia na hau ilehu muni e samanai ilenina na 
hau, na kira anai oho asii manomano. Oto kira 
asi soi haria uri, Haausuli, maholo uritaha ni na 
moola nihou anai too oto ana? Na na taha ni na 
haara uri na moola nihou anaisi ele too oto? Na 
easi tauri, Amu lio talamiu oto mane kira haatakalo 
lamu: ana na maile huna anai lae mai ana sataku, 
maia na haiwala uri, Inau oto ; na lou, Na maholo ni 
haudina e siho oto: amu sie laelae oto isulira. Na 
maholo amu a ronoa mai mae na mai haipolana, amu 
sie popopolou : ana na moola inihou anai holai too oto 
na esie aani molahii; na ta na haamanolana qaike ua. 

Mano urina easi tauri munira, Na ruruha anai 
taelai honosia naite ruruha, na na alahana honosia 


` naite alahana : na mai nunu peina anai nunu, na ana 


mai halu hanua na hiolona oto na na liuna ni maelaa ; 
na na moola ni meu isulii na na mai haara paina anai 
siho kei ileni. Na ta i naona waluola inihou kira 
anai noia na nimanimada ihahomiu, na kira anai 
taunainiamu, ani qelolamiu oto wai nima ni ruru na 
wal nima ni hoo, maia na tolalamiu oto i naona mai 
alaha na mai governor talaaehana na sataku. Ne 
anai noi oto na ola ni unu haatoo namiu. Talaaehana 
ine amu noia oto wal saemiu, uri amu sie adoado- 
mainia holai nao uri amu anai alamira uritaha : ana 
inau na anai ta na wawa na na saenanauna muniamu, 
na ahutana mai maeloona muniamu kira sie ura 
honosia oto wa kira e alamia oto oo. Na ta alai 
amamiu oto kira anai qeloamu, na alai ulamiu lou, 
na alai takihemiu, na alai malahumiu ; na na maile 
hikemiu kira anai haamaesira oto. Na ahutana mai 
hanua anai tau nora upu muniamu talaaehana na 
sataku. Na na tai waraehu ni qeu i qeumiu sie aia 
oto. Amu anai taria oto na maurihaamiu nemiu ani 
totorina susutoo iamu. 

Na ta maholo amu a loosía na mae ea ala hahia 

Jerusalem, ne maholo ni amu anai manatainia oto uri 
21 na haamaanaolana e duduhia oto. Oto ana maholoni 
alaile i Judea muni kire tahi oto wai tolo, na alaile i 
matolana muni kire usutaha oto maania ; na alaile- 
22 ni wai lalo kira sie sili lou weu ilalona. Ana mai 
haudina ni dina ni suu olana, uri muni haatooa 

23 waluola kira usui oto kau. Na ta amasilana oto 
alai keni e hia oto na alaile ea haahaasusu ana mai 
maholo urina! ana kira anai taunainia na hanua 
inihou oto e aopa, na na saewasuna anai saunia na 

24 ruruha inihou. Na kira anai maesia na maana nahi, 
na ani tola mauri ada lou siena taana na mai ruruha : 
na mai ruruha aopa anai uri pulisia Jerusalem mune 
lai hula ana maholo kira anai haatooa oto na mai 

25 maholo alai ruruha aopa. Na mai haara oto ana sato 
na ana warowaro na ana mal uuiheu; na mai iano 
ilehu kira anai taunainia mai ruruha, na saeda ea talei 

26 puo oto ana na asi na na ahe ea kokohu ; mai inoni ea 
manomano toli oto ani mauza, na ani totorilana waluola | 
anal tola ana walumalau : ana na moola nanama wal | 

27 leni anai kulekule oto. Na oto ana maholoni kira 
anai loosia na Kale ni inoni ea lae mai ilenina masi 
uru mala na nanamana na na manikuluana oto paina. 

28 Na maholo waluola inihou ea talaal too oto, ne amu 
anaisi lio alealena, na amu anaisi uwa alena ana 
qaumiu ; ana na tapa olisilamiu ea duduhia oto mai. 

29 Nae unua na alahuuna munira uri, Amu loosia na 

30 fig na taataana na mai ei: maholo kira a ura oto, 
ne amu anaisi loosia oto na amu anaisi manatainia 

31 maraamiu uri oku ea karaini oto. Alihana lou iamu 
ni, maholo amu a loosia waluola inihou ea too oto, ne 
amu anaisi manatainia uri na alahana a God e karaini 

32 oto. Walaimoli naa unua muniamu uri, Na qauxa 
inihou sie aani suu oto lai hulaana waluola anai too 

33 manomano oto. Ileni na iano anal suu oto: na 
walaku oto sie aani suu oto. 

34 Na taa amu lio talamiu oto, mane ta na na saemiu 
e hia ana nauna, na ana tonona paina, na ana na 
moola ni haapuosae ana mauriha hou, oto na haudina 
ine anaisi too laulau hahiamu e waruna oto na huna: 

ana eanai too oto urina hahira ahutana alaile ea ioio 
ana ahutana walumalau. Na ta amu kakali sulis 
taana na maholo, maia na tola suuina, uri muni amu 
e aailaa ni tehi sapemawa maania waluola inihou 
eanai too oto, na ni ura honosia naona na Kale ni 
inoni. 

Na ana mai haiatowa e haahaausuli ana lolata ni 
mane; easi isiisitaha oto wau ana mai hai seulehi 
muni maahuna ana na houliwo kira saea uri i Olivet. 
Na ahutana mai hanua huna e haahuo oto wal lolata 
ni mane muni ronoa. 


29 Oto na houla ani bread lalemo e karaini oto, kira 

2 saea uri na Rekelauni. Oto alai naohana priest 
naalaihaausulie tautau haitalea uri kira anai haamaesia 
uritaha ; ana kira maunira mai hanua huna. 

Na a Satan e sili wai saena Judas kira saea ana 
Iskariot, naite laa hikena na awala mana rua. Oto e 
lae wau, e ruru wala maira alai naohana priest na 
alai kaptain, uri muni e qeloa uritaha munira. Oto 
kira asi saesaelliena, kira holosia na niilana tooha 
munia. Na e maesia oto, na e tautau haitalea na 
maholo diena muni e qeloa munira ahoa ana mal 
hanua huna. 

Oto na haudina ani bread lalemo e siho oto, na 
holoholo oto ikira muni unua na Rekelauni ana. 
Oto easi gsunainia wau a Peter na a John, maia 
e tauri, More lae more talamainia na Rekelauni, muni 
kaelu e nau. Oto koro asi tauri munia, O sare ta 
muni mere lai talamai ihei? Oto easi tauri muni- 
rarua, Lio kau, maholo moro sili oto wai poona, 
naite mane ea anainia na dana eanai odoimoro, moro 


11 luluisulia wai nime ni neia ea taumei sili ana. Na 


12 
13 


moro anaisi tauri munia aunana nima uri, A Haausuli 
ea tauri munio, Na duru ikira mai awataa ihei, muni 
emelu na mai qaaronoisuli inau melu e naua na. 
Rekelauni ana? Oto eanaisi haatainia muniomoro 
na saosaohana nima e paina kira holasia oto; ne 
moro anai talamai oto wai lehuna. Oto koro asi 


lae wau, na koro asi lio tooana oto mala kira unua 


oto muni rarua : oto koro asi talamainia na rekelauni. 

Na na maholo ni sato e too ote; ne easi io iano 
ikiraelu na alai haatola lou. Na easi tauri munira, 
Ani haihunilana munia nau haihunia oto na naulana 
na Rekelauni nihou meiamu maholo nau qake sape- 
hiito ua: ana naa unua muniamu uri, Nau sie aani 
naua oto lai hulaana eanai too oto ana na alahana 
a God. Oto e helesia na kaokao, na e walaa ni 
haasaediena mano, easi tauri, Amu heleana inihou, 
amu haado iamu ana: ana naa unua muniamu uri, 
Keikei oto inihou naa sie aani tonohia lou na sulu 
ni vine lai hulaana na alahana a God anai siho oto 
mai. Na eta na hoi bread, na e walaa ni haasaediena 
mano, easi nisia, na easi haadora maia e tauri, 
Hasioku oto inihou kira toliasia oto talaaehana 
jamu: amu tautau urina ni ani adomaina aku. Na 
na kaokao lou i purina na nauna, maia e tauri, Na 
kaokao inihou na haaluna haolu ana apuku kira a huia 
oto talaaehana iamu. Na lio kau, na nimana a laani 
ea qeloau ne ilenina table oto maiau. Ana na Kale 
ni inoni ea laelas oto mala kira Hatonainia oto: na 
taa amasilana oto a laani na qelolana ea lae ana ! Oto 
kira asi talaai haihaitalea maraada uri atei hikeda 
anai taua oto na masiola ni. 

Na na haitohena e talaae ada uri atei hikeda kira 
anai unua uri e liutaha. Na e tauri munira, Mai 
alaha parasira mai ruruha aopa kira a alaha parasira : 
na kira a saesaea alaile e rato ada uri, Alaile ni 
arikosi diena. Na iamu keu amu sie urina oto: na 
ta a laani e rato hikemiu, muni e noi oto mala naite 
saanau mola; na a laani e alaha muni e noi oto mala 
na hairaretai mola. Ana atei keu e rato, a laani 
ea naku oto muni nau? wa a laani ea raretai?  Ineia 
taha oto a laani ohia ea naku oto muni nau ? na taa 
inau naa ioio ìi matolamiu mala na laa ea raretal. 
Na iamu oto alaileni amu io tarau oto meiau ana 
malaahonalaku; ne inau naa holosia oto na alabana 
namiu, mala a Amaku e holosia lou nekua, uri muni 
amu e wau na e tono sulia table inau ana alahana 
inau ; na lamu anai io oto ilenina mai lehu ni neneku 
muni lira mai komu ni Israel awala mana rua. Simon, 

Simon, lio kau, a Satan e haatohuamu, uri mune opa 
amu waruna mai korn: na taa inau nau totola sui 
talamu, uri muni na hiwalaimolina ioe e suuri suu 
oto: na ioe maholo na saemu ea aliu, o haasusura 
oto alai ulamu. Oto easi tauri munia, Lord, ana 
kara anai haku oto tanée nau taulei oto ni lae wai 
laona na nima ni hoo na wai laona na maena. Na 
e tauri, Inau naa unua munio, Peter, uri na kua 
sie nara siiri lai hulaana oa taitei haaolu oto uri o 
qake aani manatainiau. 

Na e unua munira uri, Maholo nau usunainiamu 
wau na amu qake tola mai ni haa, na amu qake tola 
maì lou, wa na shoe lou, uri na masiola e ore amiu wa 
qake? Oto kira asi tauri, Qaike. Na e tauri munira, 
Na taa oto mola nihou, ile e manatainia na mai ni 
haa, muni e tolea oto, na na mai lou urina: na ile 
e qake manatainia na nahi, mune haaholinainia na 
tooni ni eluhi ineia muni e holia oto naile. Ana inau 
naa unua muniamu, uri na masiola inihou kira qani 
usua oto ne anai too oto aku, na uri, Kira idumia 
oto maira alai orahaa: ana na moola horaku eanai 
mano teetee oto. Oto ikiraelu uri, Lord, lio kau 
na ro nahi oto inihou. Na e tauri munira, Diena 
oto. | 

Oto e isitaha easi lae wau, isulia tolabana oto, talea 
na houliwo i Olivet ; na alai qaaronoisuli e luluisulia 
noone. Na e hula oto wai lehuna, easi tauri munira, 
Amu arearenai mane amu lae laona na malaahona- 
lamiu. Na e lae kau wau maanira na lehu mala kira 
auiaoto nahei heu; oto e pouruuruianoe arenai, e tauri, 
Mamaa, ana na saemu e urina, o sulu asia na kaokao 
inihou maaniau : na ta mane e lae isulia saeku, na 
ta isula saemu oto. Na na angel e haatai ana kei 
leni, ea haasusua. Na ana e rako aelaana saena oto e 
arenal aailaa maania holai nao : na na madarana ana 
e noi urihana na apu e'uduudu iano. Oto e sulutae 
maania na arenaina, easi lai hulaana alai qaaronoisuli, 
na e loosira kira maahu oto ani saehuna, na oto easi 
tauri munira, E ua oto amu a maamaahu ? sulutae, 
amu arenai, mane molu lae laona na malaahonalamiu. 

Maholo e walawalaa ua, lio kau, na mai ruruha 
huna, na a laani kira saea uri a Judas, naile oto. 
hikena na awala mana rua, ea naoda ; na e duduhia 
Jesus muni nonoia oto. Na ta a Jesus easi tauri 
munia, Judas, uri oa aeloa oto na Kale ni inoni ana 
nonoilana? Na alaile e kalikalia e loosia na moola 
anal too oto kau, ne kira asi tauri munia, Lord, uri 
melu anai repu oto ani nahi ? Oto naite ile hikeda 
e rapusia a hairaretai a naohana priest na e tapa 
tekelainia alina i qaloqalo ana. Oto.a Jesus e alamira 
e tauri, Amu lio maia kau na holoholo inihou. Na 
e hele wau ana alinana e haauria oto. Na a Jesus e 
tauri munira mai naohana priest na mal kaptain keikei 
ana nima ni mane na munira mai ratonimane, kira 
isitaha kau mei munia, uri, Ni, amu silitaha kau 
mei mala uri munia na inoni horohoro peli mei 
nahi na mata? Maholo nau talei neneneku oto 
maiamu isuli haudina ilaona lolata ni mane, na oto 
amu qake lalainia na nimamiu hahiau, na ta na 
mabholo iamu oto inihou, na na nanamana ani rorodoa. 

Oto kira asi helesia, kira a tolea oto wai nima 
a naohana priest Na ta a Peter e luluisulia e 
haatauria. Na kira rurua oto na duna i mastolana 
na lolata, oto a Peter e io iano noone i matoladaelu. 
Na naite keni e loosia e io horana na raranana duna, 
na e toomaia oto easi tauri, A laa nihou noone maia. 
Oto e taitei ana, e tauri, Keni hou, nau qake aani 
manatainia. Oto e haawali kau na naite laa e loosia 
lou oto easi tauri, loe lou naite ile hikeda. Oto a 
Peter e unua uri, Laani, inau qaike. Na na tal ` 
maholo ni sato e liu, na naite laa hikeda e usu ilenina, 
e tauri, Walaimoli a laa nihou noone lou meia: ana 
ineia na laa ni Galilea. Na ta a Peter e tauri, Laa 
ni, nau qake manatainia na masiola ana na moola 
oa unueni. Na laulau maholo e walawalaa ua ne 
na kua easi nara oto. Na a Lord e lio keke easi 
toomaia Peter. Na a Peter easi adomainia oto na 
walana Lord, ana e tauri munia, Maholo na kua e 
qake nara ua isiiri o anai holai taitei haaolu aku. 


62 Oto e silitaha, easi nara uloulo. 

Na alaileni e helesia Jesus, kira asi haamasi ana, 
maia kira rapusia. Na kira ulua maana ani sala, 
kira asi soi heria, kira tauri, O walaa ni prophet 
keu: atei laa e hidalio kau? Na na moola huna 
haiaopai kirą qelu ilenina ani maia kira walaa 
tataalasia. 

Na e dani oto, ne na pulita alai ratonimane ana 
mai hunua huna e ruru oto, alai naohana priest 
na alai haausuli noone; oto kira asi tolea oto wai 
nima ni ii ikira, maia kira tauri, Ana ioe oto a Christ, 
o unua oto muniami. Na taa e tauri munira, Ana 
naa taumei unua muniamu, ne amu sie aani hiwa- 
laimoli oto: na ana naa soi hariamu, ne amu sie 
hai ala lou. Na ta keikei oto ana maholo nihou 
na Kale ni inoni eanai neku oto i galogalona na 
nanamana a God. Oto kira asi hauni tauri, Ne 
loe oto na Kalena God. Na easi tauri munira, lamu 
amu a unua oto ni uri inau oto. Oto kira asi tauri, 
Kaelu anai haitalea lou muniua na haiwala ni unu 
haatoo ? ana kaelu hauni ronoa oto ana wawana. 


3 3 Oto ahutana pulita ada e sulutae, kira asi tolea 


2 oto honosia Pilate. Na kira talaai qelu ola 
llenina, kira asi tauri, Melu lio haaroia oto a laa 
inihou ea wal tataala ana mai hanua iami, na ea 
ereada mane wilina munia Kaisar, maia ea unua 
lou uri ineia a Christ na alaha. Oto a Pilate e soi 
haria easi tauri, Ni, ioe taane na alaha parasira 
alai Judea ? Oto e alamia e tauri, Ineia ta oto, 
oa unua oto. Na a Pilate e unua munira mai naohana 
priest na munira mai ruruha huna easi tauri, Nau 
qake aani lio haaroia na masi roroana ana a laa 
nihou. Na kira usu mautaa oto kira asi tauri, Ea 
talei kotahia saena mai hanua huna, ea haahaausuli 
ea waiwesia mai hanua i Judea, na keikei lou i Galilea 
hula mai inihou. Na a Pilate e rono urina, ne easi 
soisoira uri a laa nihou e keikei i Galilea. Na e 
manatainia oto uri neia e keikei ana na alahana a 
Herod, oto easi usunainia wau isiena Herod, ana 
ineia noone lou i Jerusalem ana mai haudina ine. 


» 8 Na a Herod e loosia Jesus, easi saesaediena oto 

waewae, ana e talei haihunia oto muni e loosia 
oto kei mei, ana e ronoa na houlana ; na e io totoria 
oto muni e loosia naite anoa neia anai ta. Oto e 
soi haria ana mai walaana huna; na taa e qake 
aani alamia oto. Na alai naohana priest na alai 
haausuli e ura, kira a qelu ola aailaa ilenina. Na 
a Herod na alai soldier ineia e mamainiana, kira 
a haamasiana, na kira tooni hahia ani tooni laulaunia, 
kira asi usunainia lou weu isiena Pilate. Na a Herod 
na a Pilate e hai malahuna lou ana tai haudina 
ni: ana koro holai hai maeloona kau munirarua 
hailiu. o 

Na a Pilate e lokora mai naohana priest na mal 
alaha na mai banua huna lou, easi tauri munira, 
Amu tolea oto mai a laa nihou, mala uri naile ea 
wai tataala ana mai hanua huna: na lio kau, inau 
nau haitale winiwini ana i naomiu, na nau qake 
aani lio haaroia oto na masi roroana ana a laa nihou 
ana na moola amu a qelu ilenina ani: qake oto, 
na nea Herod qake lou: ana neia e usunai alihol 
ana isiekaelu ; na lio kau, e qake aani ta na masiola 
e haidadana ana na maena. Ne talaaehana urina 
nee rapusia kau, nee luhasia oto. Na taa kira mani 


tea tainalu oto, kira asi tauri, O taasia oto a las | 


nihou, na o luhasia Barabas muniami: a laa ni 
kira qelusia laona na nima ni hoo hahia na haihorona 
na na' horona oto wai poona. Na a Pilate e hai 
walaa lou munira, e sare ta muni luhasia Jesus: 
na ta kira asi arai kira tauri, Lupu talenasia ilenina 
ailipou, lupu ktalenasia ilemina ailipou. Na oluna 
na haiwala munira uri, Ani taha, na masi Orahas 
uritaha a laa nihou e ta? Inau nau qake aani 
lio haaroia na masiola ana e haidadana ana na maena : 
talaaehana ine nee rapusia kau nee luhasia oto. 
Na ta kira asi usu hehesi ani walada e paina, kira 
haatohu ana muni lupu talenasia ilenina ailipou. 
Na walada easi too oo. Na a Pilate easi unu tahanainia 
uri muni kira ta oto na masiola ni kira haatohua kau. 
Oto e luhasia a laani kira qelusia kau ilaona nima 
ni hoo hahia na haihorona na na horona, ile kira 

LUKE 23. 26—39 
haatohua kau; na ta e qeloa Jesus oto isulia seda 
e haihunia urina. 

Oto kira asi tolea oto wau, kira asi helesia Simon 
na laa ni Kurene, ea alihoi oto mai keikei i lalo, 
na kira asi noia na ailipou ineia ilenina, muni e 
anainia isulia Jesus. 

Na na pulita paina ana mai hanua huna e luluisulia, 
na ana alai keni lou kira a kumu i manomanoda maia 
kira takotakosia. Na ta a Jesus e lio keke talera 
easi tauri, Alai keni alai kaleni Jerusalem, amu sie 
takotakosiau, na ta amu takotakosiamu na alai kale- 
miu. Ana lio kau, mai haudina anai siho oto mai, na 
kira anaisi taurini eni, uri, Dehidehira alai amara 
na na mai ia e qake aani haahbuta, na mai susu 
kira qake aani susu eni. Oto ana maholoni kira 
anaisi talaaeni walaa uri munia mai houliwo uri, 
Amu anomiemi, na munia mai torokoua uri, Amu 
ruru kore hahiami. Ana uri kira anal taurinani 
ana na ai maumauria, ne kira anaisi tauritahba ana 
na al e mae? 

Na na ro mane lou, ro ola ni arikosi tataala, kira 
tolerarua hairuru meia mune saunirarua lou meia. 

Na kira hula oto ana lehuni, kira saea uri, Qauli 
inoni, kira asi lupu talenasia ilehuna ilenina ailipou, 
na na ro maneni lou ro ola ni arikosi tataala, naile 
i galogalona na ruana i maumaulina. Oto a Jesus 
easi tauri, Mamaa, o sae asia na ola nihou munira, 
ana kira qake aani manatainia na masiola kira a 
ta. Na kira haadora ana mai tooni ineia, kira a 
ilala munii. Na mai hanua huna e uraura kira a 
tootoomaia. Na mai alaha lou e ere mamaini ana, 
kira tauri keu, E haauria alaile aopa ; muni e haauria 
oto maraana, ana ineia ohia nihou a Christ nana God, 
laa kira lio hilisia oto. Na mai soldier lou e haama- 
siana, kira laelae oto mai isulia kira a niia na vinegar 
munia, mala kira tauri, Kau ana loe oto na Alaha 
parasira alai Judea, o haaurio oto. Na na usuusu 
oto ihahona uri, A alaha parasira alai Judea kai 
nihon. 

Na naite laa hikena ro maneni ro ola ni arikosi 

talaala kira arororarua kau meia e walaa taewau ana, 
e tauri, Ni ioe oto a Christ wa gaike? o haaurikaelu 
otoni. Na ta a laa damana e alamia e ereana easi 
tauri, Uri o qake maunia God, ana kira iio noone lou 
meia? Na kira suuola mala e odo munikara; ana 
kara hele oto mala e haidadana ana mai arikosina 
ikaral: na ta a laa nihou e qake aani tau aelana na 
masiola. Na easi tauri, Jesus, o adomainiau maholo 
oa lae oto mai ana alahana ioe. Oto easi tauri munia, 
Walaimoli naa unua munio uri, Isiiri kara anai naku 
oto i Paradise. 

Na oto mala onona na maholo ni sato, na masi 
rorodoa e dau hahia ahutana na hanua lai hulaana 
siwana na maholo ni sato, na na raranana sato e qake 
raa tautaha oto: na na masi sala kira lohea parasia 
na nima ni mane e waahita oto i denuma. Na nea 
Jesus e soi ana na haiwala paina, oto easi tauri, 
Mamaa, naa noia na manoku oto wau ilaona nimamu: 
na e walaa oto urina, easi toliasia na manomanona. 
Na a mane kenturion ine e loosia na moola kira taui 
oto, ne e soi haamanikulua God, easi tauri, Walaimoli 
a laa nihou na mane odotai. Na ahutana mai hanua 
huna e rururu oto muni loosia na masiola inihou, 
maholo kira loosia na moola kira taui oto, kirà asi 
alihoi oto wau maia kira kumu i manomanoda. Na 
ahutana alai inoni ineia, na alai keni e luluisuli oto 
maia keikei i Galilea, kira ura haatau, ani loosilana na 
moola inihou. 

Na lio kau na laa satana a Joseph, naite ile ana na 
pulita ni ii, na mane diena na e odotai, (ineia nihou e 
qake aani maesia na adomaina na na arikosina ikira) 
ineia na laa ni Arimathea, naite poona ikira alai Judea, 
na e io totoria na alahana a God : neia a laa nihou e 
lae isiena Pilate, na e haatohua na raena Jesus ana. 
Na e ohosia oto, easi uloa ana masi sala rerea, oto e 
lae wai noia laona na kiliqeu kira didia oto ana hau, 
naile e qake eno ua ana. Na na haudinani dina ni 
talamaina, na na haudina ni sabbath e karainia oto. 
Na alai keni e mani hakunia kau keikei i Galilea kira 


a luluisuli noone, na kira loosia na kiliqeu, na ana 

kira aoria na raena iritaha: Na kira alihoi oto wau, 
kira tau konia na moola wasuwasu na na rumu ni suu. 
Na kira haamamalo oto ana haudina ni sabbath 


24 isulia na haatolana. Na ana etana na haudina 


Si He 0 hb 


YO) 


ani week, oto mola i mahuohuo, kira a lae oto mai 
isiena na kiligeu, kira a tolea oto na moola wasuwasu 
kira tau konii oto. Na kira loosia na hau kira qelusia 
oto maania na kiliqeu. Na kira sili oto wau, na kira 
qake lio haaroia na raena a Lord Jesus. Oto na 
taulana e urini, uri maholo kira talei puo ani, ne na ro 


manee ura karainira ani tooni renaa : na ana kira mau 


na kira lio toli iano, oto koro asi tauri munira, E ua 
oto amu a tau haitalea laa e mauri isiena alaile e mae ? 
Neia .e aia ilehu, e sulutae oto: amu adomainia kau 
ana e walaa muniamu maholo ineia wa i Galilea, ana 
e unua uri na holoholo na Kale ni inoni muni kira 
qeloa oto ilaona nimada alai orahaa, na muni kire lupu 
talenasia ilenina ailipou, na muni e sulutae oto lou ana 
oluna na dina. Oto kira asi adomainia oto na walana, 
na kira alihoi oto wau maania na kiligeu, maia kira unu 
tahanainia waluola inihou munira awala mana eta, na 
munira ahutana alaile aopa lou. A Mary ni Magdala 
oto nihou, na a Joana, na a Mary nikena James: na 
alai keni aopa maira e unua na moola nihou munira 
alai haatola. Na kira ronoa mai haiwala inihou mala 
uri na onionina mola; na kira qake aani hiwalaimoli 
ada. Na ta a Peter e sulutae, na e huru oto isiena na 
kiligeu; oto e urutou iano easi aonai wau ilalona, na 
e loosia mai mesi salani oto haliite maraani; oto e 
alihoi oto i siedaelu, easi panarainia oto na moola 
kira taui oto. 

Na lio kau, na ro ile hikeda e laelae ana haudina ni 


'talea na poona satana i Emaus, e haatauria Jerusalem 


na hiu mile maia na apa. Na koro hauni wala 
maraadarua ana taana na ola inihou kira tautaui oto. 
Na na taulana e urini, uri maholo koro mani walaa 
oto maia na haihaisoina, nea Jesus oto e dudubhirarua, 
na e hakunirarua oto. Na kira hele habia na 
maadarua mane koro manatainia Na e tauri 
munirarua, Na mai walaana uritaha nihou moro a 

tapa haiolosi laelae ani? Oto koro ura noto oto, na 
18 maadarua e alaala ninita. Na naite laa adarua satana 
a Kleopas e alamia e tauri munia, Ohia tai ioe 
maraamu oa io ni awataa i Jerusalem, na o qake 
manatainia na moola e too oto ilehuna ana mai 
19 haudina inihou ? Oto e tauri munia, Na moola taha 
inihou ? Oto koro munia uri, Na moola e ua ana a 
Jesus laa ni Nasarat, na prophet noone e nanama ani 
taulana na ani walaana i naona God, na i naona 
20 ahutana mai hanua huna : na ana alai naohana priest 
na alai alaha iami e qeloa oto muni kire ii mae ana, 
21 na kira lupu talenasia oto ilenina ailipou. Na iami 
ami io totoria oto muni neia nihou laa ni tapa olisia 
Israel. O siua na na holoholo lou inihou, oluna na 
haudina kai nihou i purina kira taua na moola inihou. 
22 Na lou na malte keni amelu e haasireiniami, kira 
23 haahuo oto i kiliqeu ; na kira qake aani lio haaroia na 
raena, kira asi alihoi oto wau maia kira unua uri kira 
loosia alai angel e haatai oto munira, ani unulana oto 
24 uri e mauri. Na na mai haluile ana alaile iemi e lae 
isiena na kiliqeu, na kira loosia oto mala alai keni e 
25 unueni: na ta ineia kira qake aani loosia. Na e tauri 
munirarua, Alai qeu, saemoro e hia oto ani hiwalal- 
26 molilana ahutana na moola mai prophet e unui! Un 
e qake holoholo a Christ muni e sapehiito urina, na 
27 muni e sili oto wau ilaona na manikuluhaana? Nae 
talaae ana Moses na ana ahutana mai prophet, easi 
unu tahanainil munirarua laona taana na mai usuusu 
28 na moola kira unui raranana. Oto kiraelu duduhia 
oto na poona kiraelu a laelae ana: na ineia e tautau 
29 mune lae tarau. Oto koro asi tau rarahia, koro tauri, 
Kaelu e io kau; ana e apal sato oto na e saulehi oto. 
30 Oto e sili wau mune io mairarua. Na na taulana e 
urini, uri maholo e io iano muni nau maira, e ta na 
hoi bread, na e walaa haasaedienaa, easi nisia, easl 
31 haadorarui. Na na maadarui e tolenani lio taha oto, 
na koro manatainia oto; na e ahutata oto maania 
32 maadarui. Oto koro asi hauni walaa uri, Ne saekaral 
e qake madoro kau, maholo e walaa munikarai isulia 
tala, maholo e tehania kau mai usuusu munikarai? 

33 Oto koro asi sulutae ana tai maholo ni satoni, koro 
alihoi oto wai Jerusalem, na koro lio haaroia alai 
awala mana eta e loko oto, na alaile lou e hakunira 

34 kau, kira a walaa uri, A Lord e sulutae oto walaimoli, 

35 na e haatai oto munia Simon. Na koro unu 
tahanainia na moola kira taui oto kau isulia tala, na 
ana koro lio saea uritaha ana nisilana na masi bread. 

36 Na maholo kira walawalaa ua urina, ineia oto e ura 
1 matolada, na e tauri munira, Muni e dailama oto 

37 muniamu. Na ta kira asoso oto na saeda e puo oto 
ani mauna, na kira unua uri kira a loosia na akalo. 

38 Na e tauri munira, E ua ni saemiu ea talei ikulei oto? 
na ana na taha na mai adomaina ea taetaelai i saemiu ? 

39 Amu loosia kau na nimeku na na aaeku uri inau oto : 
amu hele aku, na amu lio kau namiu; ana na akalo e 
qake hasio na e qake susuli ana mala amu a loosii 

40 aku. Na e walaa mano urina, easi haatainia ada na 

41 nimana na na aaena. Na mabolo kira a adomai 
ruarua ana isulia na saedienana na ana kira panarainia 
ua, oto easi tauri munira, Amu manatainia na masiola 

42 ni na ilehu? Oto kira asi niia na masi ia munia kira 

43 susunia. Oto e karuana easi nau oto i maada. 

44 Nae tauri munira, Mai walaku inihou nau unui oto 
kau muniamu, maholo nau io ua maiamu, uri kira 
anai meni haatooa oto waluteni ola kira usui kau 
raranaku ana mal haatolana a Moses, na ana mal 

45 prophet, na ana mai psalm. *Oto e tahania saeda 

46 muni kire lio saea na mai usuusu; na easi tauri 
munira, Kira usua oto kau urini, uri a Christ eanai 
sapehiito, na eanai sulutae lou ana oluna na dina 

47 maanira alaile e mae oto; na muni kire laalani wala 
ana na adomai olina na ani saeasilana na mai orahaa 
ana satana munia taana na komu ni inoni, talaae oto 

48 i Jerusalem. lamu oto alalle ni unu haatooa na 

49 moola inihou. Na lio kau, naa usunainia ihahomiu 
na ponina a Amaku; na ta amu io haawali maii poona, 
hulaana kira anai tooni hahiamu ani nanamana kei 
leni. E 

50 Na e tolera hula oto wau horana i Bethany : oto e 

y 91 susuainia na nimana easi ió Na na taulana 


24. 52—53 LUKE 


52 maanira, na kira suluia oto ileni. Na kira pouruuru 
oto hahia, kira asi alihoi lou wau i Jerusalem maia 

53 saeda e rukeruke oto waewae: na kira io onioni oto i 
nima ni mane, maia na haasaedienalana God. 

TATALOHA DIENA 
MALA 


A JOHN E TALOHAINIA 


Ana na talaaehana na Haiwala, na na Haiwala ine 
2 isiena God, na na Haiwala ine ineia God. Ineia 
nihou ana na talaaehana isiena God. Kira haaholaa 
taataana na moola ana; na taataana na ola haahola 
e gake aani ahoa ana maholo kira haaholaa. Na 
maurina oto ana; na na maurina ine e noi dani 
munira na mai inoni. Na na dani ine e raa ilaona a 
rorodoa, na na rorodoa ine e gake aailaa liutaha ana. 
Naite mane e lae mai, a God e usurnainia mai, na 
satana a John. Ineia nihou e lae mai mune unu 
haatoo, mune unu haatoo ana na dani ine, muni kire 
hauni hiwalaimoli oto isulia. Ineia nihou e qake 
dani ine, na ta e lae mai mune unu haatoo ana dani. 
Na hahuana dani taane, ileni oto ea raania taana na 
inoni ea laelae mai laona walumalau. Ineia nihou e 
io oto laona walumalau, na na walumalau e talaae 
ana, na na walumalau e quke aani manatainia. Neia 
e lae mai talea na moola izeia, na ulaile ineia e qake 
tola konia oto. Na ta alaile e tola konia kau, neia asi 
nanamainiraelu kire noia oto alai kalena God, alaile 
otoni ea hiwalaimoli ana satana : kira quke huta ani 
epu, wa ani haihunina ni hesio, wa ani haihunina na 


mai inoni, na ta kira huta ana God. Na na Haiwala 

e noi hesio, na e ioio isieka (na ami toomaia taane 
na manikuluhana, masi manikuluana mala oto ana 
Kalena Mamaa na tai kale mou), e honu eni niina na 
ani walaimolina. A John e unu haatoo ana, e soi 
peina easi tauri, Ineia oto inihou nau walaa raranana 
kau uri, Naile e haipuriku kau ne e ta oto mune 
naoku oto: ana e naoku kau oto kei mai. Ana kia 
hauni hele oto ana na moola neia e honu eni, na na 
niina tapa olitana na niina. Ana kira niia oto mai 
haatolana ana a Moses ; na niina na na walaimolina 
e talaae oto ana a Jesus Christ. E qake ile oto mune 
loosia God keikei oto mai; na Kale oto tai Kale mou, 
ile ea io oto i sarona Mama, ineia oto e houleinia mai. 

- Na nea John e walaa haatoo uri, maholo mai Judea 
e usunainia alai priest na alai Levi isiena keikei i 
Jerusalem muni soi haria uri, loe atei? Oto e walaa 
odoodo e qake aani kae ; na e walaa odoodo uri, Inau 
qake a Christ. Oto kira asi soi heria uri, Na taha 
kau? loe ohia a Elija? Oto easi tauri, Inau qake. 
Ioe ohia a prophet ine? Oto e álamira uri, (Jake. 
Talaaehana ine kira asi tauri munia, loe atei? muni 
ami e alamira alaile e usunainiami mei. O a unuo 
uritaha muniami? Oto ineia asi tauri, Inau oto wa- 
lana naile ea walawalaa paina laona hanua saasala uri, 
Amu haaodoa na tala a Lord, mala kau a Isaia na pro- 
phet e unua. Na alai haatola ine e keikei ana alai 
Pharise. Oto kira asi soi haria kira tauri, E ua oto oa 
talei loloto maea, na o qake a Christ, wa a Elija, wa a 
prophet ine? A John e alamira easi tauri, Inau naa 
loloto maea ani wei mola : naile oto ea ura i matolamiu 
na amu qake manatainia, ineia otoni ile ea haipuriku, 
na nau qake malisina na luhasilana na walo e hoo 
hahia shoe ineia ana. Na taulani na moola inihou | 
Bethabara ana apani Jordan poo wau, a John e 
lolotomaea kau wai lehuna. 

Oto haudina i hahona easi loosia Jesus ea lae mal 
isiena, easi tauri, Lio kau, a Lamb a God, ile ea sulu 
asia na roroana na walumalau ! Ineia kau inihou 
nau walaa raranana url, Naile ea haipuriku ne e ta 


mune naoku oto: ana e naoku kau oto kei mai. Na 

inau nau qake aani manatainia oto; na ta muni kira 
haatainia oto munira alai Israel, ne talaaehana oto na 
masiola ni nau lae mai naa lolotomaea ani wei. Na 
nea John e walaa haatoo e tauri, Nau loosia oto a 
Hiona e siho mai kei ileni mala oto na taqataqaruru ; 
na e oa oto ilenina. Na inau nau qake aani mana- 
tainia oto: “na ta ile e usunainiau mei muni lolotomaea 
ani wei, ineia asi tauri oto muniau, Ileni oa loosia 
Hiona ea siho oto ilenina, na ea oa oto ilenina, ineia 
oto ile ea lolotomaea ana Hiona Maea. Na nau 
loosia oto, na nau walaa haatoo oto ana uri ineia 
nihon a Kalena God. 

Oto haudina lou i hahona a John e ura, ikiraelu na 
na ro ile hikena mal qaaronoisuli ineia ; na e toomaia 
Jesus ana e laelae, na easi tauri, Lio kau, a Lamb a 
God! Na e ro qaaronoisuli ine koro ronoa ana e 
walaa, oto koro asi lulu isulia Jesus. Na a Jesus e 
lio keke, easi toomairarua ana koro luluisulia, na easi 
tauri munirarua, Na ola taha moro a tautau ohia ? 
Oto koro asi tauri, Rabi (saelana oto ana kira a olisia 
uri, Haausuli), oa lo ihei? Oto easi tauri munirarua 
uri, Moro lae kau mei, na moro anal loosia oto. 
Oto kira asi lae wau, na koro loosia na lehu e ioio 
ana; na koro naku keu meia ana haudina ine; na 
e urihana oto na tanahuluana na maholo ni sato. Na 
naile hikena ro mane ni e ronoa John e walaa, na easi 
luluisulia, a Andrew otoni aulana a Simon Peter. 
Ineia easi holai lio haaroia oto a hahuana ulana a 
Simon, easi tauri munia, Melu lio haaroia oto a 
Mesia (sailana oto ana kira a olisia uri, a Christ). 
Neia asi tolea oto isiena Jesus. Na a Jesus e toomaia, 
easi tauri, loe oto a Simon kalena John: kira anai 
saeo ana a Kephas (olisilana oto uri, a Peter). 

Oto haudina lou 1 hahona na saena oto mune lae 
wal Galilea, na easi lae lio haaroia Philip: oto nea . 
Jesus easi tauri munia, O luluisuliau. Na a Philip 
inihou na laa ni Bethsaida e keikei ana poona a 
Andrew koro a Peter. A Philip easi lae lio haaroia 
Nathanael, easi tauri munia, Ami lio haaroia oto a. 
laani a Moses ana mai haatolana na ikira mai prophet- 

lou, e usuusu raranana, A Jesus laa ni Nasaret oto ni 
kalena Joseph. Oto a Nathanael easi tauri munia, 
Raoni na masi ola diena eanai kalitaha mai maania i 
Nasaret? A Philip easi tauri munia, O lae mai o lio 
kau namua. A Jesus e loosia Nathanael e`laelae mai 
siena, na easi tari raranana, Lio kau, na hahuani 
kale ni Israel kau inihou, e gake kaena ana oto oo! 
A Nathanael easi tauri munia, E ua oto os mana- 
tainiau? A Jesus e alamia e tauri, A Philip e qake 
soio ua, na nau holai loosio o io oto i orohana fig ine. 
A Nathanael e alamia uri, Rabi, ioe oto Kalena God ; 
ioe oto na alaha parasira alai Israel. Oto a Jesus e 
alamia e tauri, Uri o hiwalaimoli ana nau unua munio 
uri, Nau loosio i orohana fig? O anai loosia na 
moola e paina liutahaana na moola inihou. Na e 
tauri munia, Walaimoli, walaimoli, naa unua muniamu, 
Amu anai loosia na salo eanai waabita, na alai angel 
a God ea tahetahelai wau na ea sisiho mai ilenina 
Kale ni inoni. 

Oto oluna na haudina na aharota i Kana i Galilea ; 

2 na a nikena Jesus neia ilehuna ; na kira haaronoa 
Jesus, na alai qaaronoisuli ineia munia aharota. Na 
maholo na wine e maa oto, ne a nikena Jesus easi 
tauri munia, E qake wine oto ada. Na a Jesus e 
tauri munia, Teitei, na ola taha aku na lou emu? 
na maholo ni sato inau e qake too oto. A nikena 
easi tauri munira alai hairaretal, Na masiola neia ea 
taumel unua muniamu, amu anai hele oto isulia. 
Oto kira noia e ono hou wei hau ilehuna isulia 
tolahada mai Judea munia na haarereana, kira anal 
meni ado ana na ro dani ohia wa na olu. A Jesus 
easi tauri munira, Amu denu haahonua mai hou wel 
eni wel. Oto kira asi denu haahonu mamalini oto. 
Oto easi tauri munira, Amu denu asia oto nihou, 
na amu totola oto isiena naohana laa hahia nauha. 
Oto kira asi tola. Na maholo na naohana laa hahia 
nauha e mami ohonaana wai ine e noi wine oto, na e 
qake aani manatainia uri e keikei ihei (na ta alai 
hairaretai ine e danuhia wai kau kira manatainia 
taane), oto na naohana laa hahia na nauha easi soia 

mai a poro haolu, easi tauri munia, Taana na inoni ea 
holai noia na wine diena ; na maholo kira kele tono 
saedami oto, oto kira asi noia na wine e qake diena 
waewae : ioe o saenia kau na wine diena o asi kele 
haatainia oto hou. A Jesus e taua na haara inihou 
na e talaai tau haarana ana 1 Kana i Galilea, na e 
haatainia na manikuluhaana ana; na alai qaaronoisuli 
ineia e hiwalaimoli ana. 

Mano urina e siho toli wai Kapernaum, ineia na a 
nikena na mai ulana na mal qaaronoisuli ineia ; na 
kira io ilehuna mai haudina e qale huna. 

Na na rekelauni ikira mai Judea e duduhia oto, 
na a Jesus e hanetaha oto 1 Jerusalem. Na e lio 
haaroia oto ana lolata ni mane na maile e haaholinainia 
mai keu na mai sheep na mai taqataqaruru, na alaile 
e oliolisi tooha e naku oto; na e ielia na rapurapu, 
easi pesii mano maania ma lolata ni mane, mal sheep 
na mai keu noone lou; na e linisii iano mai tooha 
alaile e oliolisi tooha, maia e qelusia lou mai table 
ikira; na e tauri munira alaile e haaholinainia mai 
tagatagaruru uri, Amu tau asii na moola inihou 
maania ilehu; amu suuri taua na nima a Amaku 
mune noia nima ni holiholi. Alai qaaronoisuli ineia 
e adomainia na usuusu e tauri, Na sae hairara hahia 
nima loe eanai nau suuhainiau oto. Ne alai Judea 
e alamia kira asi tauri munia, Na haara uritaha oa 
haatainia amelu, ana oa tautaui na moola inihou? A 
Jesus e alamira easi tauri, Amu oho asia na nima ni 
mane inihou, na na anai haaurasia lou ana oluna na 
haudina. Ne alai Judea easi tauri, Na hai awala ni 
helisi mana ono kira taua na nima ni mane inihou, na 
uri o anal haaurasia lou ana oluna na haudina? Na 
ta e walaa raranana na nima ni mane uri na sapena. 
Ne maholo kira taea oto maanira alaile e mae oto, 
alai qaaronoisuli inela kira asi adomainia ana e walaa 
kau urina ; na kira hiwalaimoli oto ana mai usuusu, 
na ana na halwalani a Jesus e unua kau. 

Na maholo ineia oto i Jerusalem ana na houla na 
rekelauni, na maile huna e hiwalaimoli oto ana, ana 
kira loosia na mai haara e taui kau, Na ta a Jesus e 

gake toliasia maraana munira, ana e manatainira na 
mal inoni manomano, na e gaike io totoria oto muni 
naile e unu haatoo ana mai inoni isiena; ana inela e 
saei oto maraana na moola 1 saeana mai inoni. 

Oto naite laa ana alai Pharise, na satana a Nikodemus, 

2 na alaha ikira alai Judea : ineia nihou e lae mai i 
rodo isiena Jesus, easi tauri munia, Haausuli, ami 
manatainio oto na haausuli e keikei mai ana God: 
ana God oto e qake maia naile, ne e sie taua oto na 
mai haara mala ioe oa tautaui ni. Oto nea Jesus 
e alamia easi tauri munia, Walaimoli, walaimoli, naa 
unua munio, Ana naile oto e qake huta lou esie loosia 
oto na alahana a God. Oto nea Nikodemus uri, Ne 
na inoni anai huta uritaha oto lou maholo e repo oto, 
uri eanai sili elihoi i iena nikena, muni e huta lou 
ruana? Oto nea Jesus uri, Walaimoli, walaimoli, 
naa unua munio, Ana naile oto e qake huta lou 
ani wei na ana na Hiona, neia sie aani sili oto laona 
na alahana a God. Na masi ola e huta ni hesio 
mai eanai noi hesio; na na masiola e huta ni Hiona 
mai eanai noi hiona. O sie panapanarainia ana naa 
unua munio uri, Na holoholo iamu muni amu e huta 
lou. Na dani ea oruoru isulia saena ana na lehu na 
ana na lehu, oa roronoa na awaawatana, na oto o 
qake aani manatainia na lehu ea keikei mei ana, na 
na lehu lou ea laelae talea: alihana oto lou taana 
naile ea huta ni Hiona. A Nikodemus e alamia easi 
tauri munia. Na moola inihou anai ua oto? A Jesus 
e alamia easi tauri, Raoni ioe na haausuli ikira alai 
Israel, na o gake manatainia na moola inihou? 
Walaimoli, walaimoli, naa unua munio, Ami a unua 
na moola ami manatainii, na ami a unu haatoo ana 
na moola ami loosii ; na iamu amu qake tola konia na 
mai haiwala ni unu haatoo iami. Ana naa unua oto 
muniamu ana na mọola e keikei mai iano, na oto amu 
qake aani hiwalaimoli eni, ne amu anaisi hiwalaimoli 
uritaha ana naa taumei unua muniamu ana na moola 
e keikei ileni? Na naile oto e qake hanetaha oto 
ileni, na ta a laani haleite e siho mai keikei ileni, 


neia na Kale ni inoni ine, laa ea ioio oto ileni. Na : 


210 


1 


18 


19 


20 


21 


22 
23 


28 
29 


JOHN E 15—29 


mala a Moses e ha oto na maa ana ARN 
saasala, alihana oto lou na holoholo na Kale ni inoni 
muni kire haaurasia oto lou: uri muni taana naile ea 
hiwalaimoli ana e manatainia oto na mauriha hu ana. 

Ana God é saepainaana na walumalau oto urina, 
hulaana e maia a Kalena na tai kalemou, muni taana 
naile e hiwalaimoli oto ana esie aia oto, na eanai 
manatainia na mauriha hu. Ana God e qake usunainia 
a Kalena ilaona walumalau muni e li mae ana na 
walumalau, na uri muni na walumalau e mauri oto 
isulia. Ile ea hiwalaimoli oto ana kira sie lia oto: ile 
e qake hiwalaimoli oto ana ne kira upuni iia oto, ana 
isulia e qake hiwalaimoli ana satana Kalena God na 
tal kalemou. Na na lina oto inihou, uri na dani e 
lae oto mai ilaona walumalau, na na mai inoni e 
saenia na rorodoa na na dani qaike, ana isulia na 
taulada e aela. Ana taana naile na taulana e aela 
neia ea tau noraupu munia na dani, na e qake aani 
lae mai talea na dani, mane kire ii too ana na mal 
taulana. Na ta ile ea taua na walaimolina neia ea lae 
mai talea na dani, muni kire haatainia oto na mai 
taulana uri kira taui oto ana God. 

Mano urina a Jesus na alai qaaronoisuli ineia e lae 
wal henua i Judea; na e lo kau maira ilehuna, na 
e lolotomaea. Na a John e lolotomaea kau 1 Enon 
karainia 1 Salim, ana isulia na mal wei e huna ile- 
huna: na kira laelae wau kira hele ana na lotomaea. 
Ana kira qake asia ua a John ilaona nima ni hoo. 
Oto na tau haitalena e talaae oto ada alai qaaronoisuli 
a John maia naite laa ni Judea ana na haarereana, 
Na kira asi lae wal siena John, kira tauri munia, 
Rabi, a laani moro io kau 1 apani Jordan qau wau, lio 
kau, neia ea lolotomaea noone, na ahutana na mai 
hanua kira a hauni mano oto isulia. A John e 
alamira easi tauri, Na inoni oto esie karu ana na 
masiola, ana oto kira qake toliasia na holoholo ni 
munia kei ileni. Tamu amu a unu haatoo aku ana 
nau tauri keu, Nau qake a Christ, na ta, uri kira 
usunainiau oto wal naona. Laa e tola keni neia oto a 
poro haolu: na ta a ma enung laani e tola keni, ile ea 

uraura na ea roronoa, neia ea saesaediena habhia 
walana a poro haolu: ne na saedienana inau nihou 

30 easi too oto inihou. - Na holoholo oto ineia muni e 
paipaina oto wau, na inau oto nee haohaora toli. 

31 Ile ea siho mai kei ileni neia otoni ihahona 
waluola : ile e keikei mai iano ile ni iano ni, na ea 
walawalaa ana na moola ni iano: ile ea siho mai 

32 kei ileni neia otoni ihahona waluola. Na ea unu 
haatoo ana na moola e looloosil na e roronoi; na 
naile oto e qake hele ana na haiwala ni unu haatoo 

33 ineia. Ile e hele oto ana na haiwala ni unu haatoo 
ineia ne e maemae oto ana na holoholo inihou uri, 

34 God e walaimoli. Ana a laani God e usunainia oto 
mai neia ea unuunua na mai haiwala a God: ana 

35 e qake niia na Hiona ani tohotohota. A Mamaa 
ea saepainaana na Kale, na e mani niia waluteni ola 

36 laoná na nimana. Ile ea hiwalaimoli ana na Kale ne 
e manatainia oto na mauriha hu: na ta ile e qake 
tola ana na Kale neia sie aani loosia na mauriha, 
na ta na saewasuna a God ea io rarao oto ana. 

4 Ne maholo a Lord e saumaatana uri alai Pharise e 

ronoa uri a Jesus e taura na maile huna liutaha ana 
alaile a John muni kire qaaronoisulia maia e lolo- 
tomaea ada (na ta a Jesus e qake aani lolotomaea, na 

alai qaaronoisuli ineia taane), easi lae oto maania i 

Judea, ca lae wai Galilea. Na na holoholo oto ineia 

muni liu i matolana Samaria. Na e hula oto ana 

naite poona ni Samaria, saelana uri i Sukar, karainia 
oto na lehu a Jakob e ta munia Joseph a kalena : 

6 na na hulahula a Jakob ilehuna. Oto nea Jesus e 
talei naku oto mola urina i kekena hulahula, ana e 
weo ana laena. Na e urihana na onona na maholo ni 

7 sato. Oto naite keni ni Samaria easi lae mai i tel 
wei: a Jesus easi tauri munia, O danu wei ekua. 
8 Ana alai qaaronoisuli ineia e lae wai poona muni holi 
9 naulaa. Na keni ni Samaria ine easi tauri munia, 
E ua ni' ioe, na mane ni Judea oto, na oa suka aku 
munia na masi wei emua, na inau na keni ni Samaria? 
(Ana alai Judea e qake aani loko maira alai Samaria.) 
10 A Jesus e alamia easi tauri munia, Ana o manatainia - 

danu wei ekua: taane o anai haatohu ana, na neia 
anal ta oto munio na masi wel meuri. Ne a kenini 
easi tauri munia, Alaha inau, e qake ola ni denu ioe, 
na na kilu ni wei nihou e kokoro oto : ne na masi wei 
meuri amu ni e keikei hei? Urio alaha liutaha ana 
amakaelu a Jakob, laa e niia na kilu ni wei inihou 
muni emelu, na e totono noone ana, na alai kalena, 
na na mai keu ineia? A Jesus e alamia easi tauri 
munia, Taana naile ea tonohia na wai inihou eanai 
nisu ate lou: na taana naile ea tonohia na masi 
wei ni na anai niia neia sie nisuate lou oto oo; na ta 
na masi wei na anai niia munia eanai noi hulahula oto 
wai saena, ea hurehurei taha hulaana na mauriha 
hu. Nea kenini easi tauri munia, Alaha inau, o niia 
oto mal na masi wei inihou ekua, muni nee suuri 
nisu ate oto oo lou, wa nee laelae haatau mei inihou 
muni teitei wei. A Jesus easi tauri munia, O laelae 
kau, o haraia mal a poro ioe, na o alihoi oto mai. 
Nea kenini easi tauri munia, E qaike poro inau. 
A Jesus easi tauri munia, O walaa too oto uri, E 
qaike poro inau: ana o tooana e lima poro kau; na 
ile oa io oto isiena otonihou neia e qake poro ioe : 
ne o walaa too otoni. Nea kenini easi tauri munia, 
Alaha inau, nau lio saeo oto uri na prophet. 

Alai amamami e qaoqao ola ilenina na houliwo 
inihou; na iamu amu a unua uri i Jerusalem haleite 
na lehu kira anai qaoqao ola ana. A Jesus easi tauri 
munia, Keni hou, o hiwalaimoli eku, na maholo 
ni sato ea duduhia oto mai, na amu sie qaoqao ola 
munia na Mamaa illenina na houliwo inihou, wa i 
Jerusalem lou. Amu a qaogao ola munia na masiola 
amu qake manatainia: lami ami a qaogao ola munia 
na masiola ami manatainia: ana na mauriha e keikei 
ana alai Judea. Na ta na maholo ni sato e duduhia 
oto mai, na e hula noone oto, na alaile ea qaogao ola 
walaimoli eanai qaogao ola munia na Mamaa ana 
hiona na ani walaimolina: ana a Mamaa ea haitalea 
noone alaile e urina muni kire qaogao ola munia. 
God nela na Hiona: na na holoholo oto alaile ea 

qaoqao ola munia muni kire qaoqao ola munia ana 
hiona na ani walaimolira. Oto a kenini easi tauri 
munia, Nau manatainia taane uri a Mesia ea lae oto 
mai (saelana uri a Christ): na maholo ea hula oto 
mai, neia anaisi houleinia waluteni ola munikia. A 
Jesus easi tauri munia, Inau keu ineia naa walawalaa 
munio nihou. 

Oto ana maholoni alai quaronoisuli ineia easi hula; 
na kira panarainia ana koro a kenini koro walawalaa ; 
na ta naile e qake ele tauri, Na ola taha oa tau 
haitalea ? wa lou, E ua moro a walawalaa? Oto nea 
kenini e noi asia na ola talana wai ineia, easi lae 
oto wai poona, na easi tauri munira mai inoni uri, 
Amu lae mai i loosia na inoni e unu manoi muniau 
taataana na ola nau talei tautaui : neia a Christ ohia? 
Kira silitaha oto maania poona, kira asi laelae wau 
isiena. Maholo kira laelae ua alai qaaronoisuli e 
haatohu ana, kira asi tauri, Rabi, o nau keu. Na 


ta easi tauri munira, Mai naulaa taane: akui amu | 


qake aani manatainii. Oto alai qaaronoisuli e mani 
walaa maraada uri, Naile ohia e tola oto ana? A 


Jesus easi tauri munira, Mai naulaa inau uri muni nee 
haatooa saena laa e usunainiau mei, na muni nee 


haamazoa oto na taulana. Uri amu qake unuunua 
uri, E hai warowaro, na na halisi easi repo oto ? lio 
kau, naa unua muniamu uri, Amu uwa alena, na amu 
toomaia na mai lalo, uri kira rara oto ana halisi. 
Ile ea siokoni ea hele ana na waaita, na ea noi konia 
na mai huahuani ola loosia na mauriha hu; uri muni 
na laa ea tatataai na na laa ea siosiokoni koro e mani 
saesaediena hairuru. Ana na alahuuna inihou e too 
oto ana na masiola inihou uri, Naile ea tatataai, na 
naile aopa ea siosiokoni. Inau nau usunainiamu oto 
wau muni siosiokonia na moola amu qake aani 
daumai: alaile aopa e daumai oto, na lamu amu 
too oto 1 matolana mai daumana ikira. 

Na alai Samaria huna ana poona ine e hiwalaimol 
ana isulia walana a 'kenini e unu haatoo uri, Nela 
e unu manoi muniau taataana na ola nau talei tautaul. 
Talaachana urina maholo alai Samaria e hula isiena, 

JOHN 4,41—5.1 


kira asi haatohu ana muni e ioisieda: na e io ilehuna 
e ro haudina. Na na maile huna lou e hiwalaimoli 
oto ana isulia na walana; na kira asi tauri munia 
a kenini uri, Ami hiwalaimoli oto, na e qake sulia 
walamu haleite: ana ami ronoi oto maraamami, na 
ami manatainia oto walaimoli uri a Christ oto nihou a 
haauritana walumalau. 

Na na ro haudina e mano easi lae oto maania 
ilehuna ea lae oto wai Galilea. Ana a Jesus e unu 
haatoo mpraana, uri na prophet sie aani manikulua 
ana hahuana hanua ineia. Na e hula oto wai 
Galilea, na alai Galilea easi tola konia oto, ana 
kira loosia waluteni ola e taui wai Jerusalem ana 
houla. 

Oto e lae lou i Kana i Galilea, e ta kau na wai 
ilehuna eanai noi wine oto. Na naite mane a alaha, 
a kalena e daoha i Kapernaum. Na maholo e ronoa 
Jesus uri e hanetaha oto maania i Judea wai Galilea, 
easi lae wai siena, na e haatohu ana muni e siho 
oto wau muni haauria kalena; ana na tal kele lehu 
oto muni e mae oto oo. Ne a Jesus easi tauri munia, 
Amu amu qake loosii na mai haara na na mai anoa 
amu sie aani hiwalaimoli oto. Na mane a alahani 
easi tauri munia, Alaha inau, o sibo toli wau na a 
kaleku e qale mae oo ua. A Jesus easi tauri munia, 
O lae oto wau; a kalemu e mauri oto. Oto a maneni 
e hiwalaimoli oto ana na haiwala ni a Jesus e unua 
munia, na easi lae oto wau. Na maholo e siho toli 
ua alai hairaretai ineia e odoia, kira asi unua uri 
kalena e mauri oto. Oto easi soi hariraelu uri na 
maholo ni sato uritaha e talaai awaa ana. Oto kira 
asi tauri munia, I nonola ana hiuna na maholo ni 
sato na maena madoro e aia maania. Na amana easi 
manatainia oto uri oto ana tai maholo ni satoni a 
Jesus e unua munia uri, A kalemu e mauri oto: na 
ineia e hiwalaimoli oto, na alaile lou ineia. Na 
ruana na haara inihou a Jesus e taua, maholo e 
hanetaha oto i Galilea maania i Judea. 

Mano urina na houla ikira alai Judea; na a Jesus e 
hanetaha oto wai Jerusalem. 

Na na lama i Jerusalem horana na maana para ni 
sheep, kira sae mala Hebrew ana uri Bethesda, na 
lima duru ana.. Na alai daodaoha na pulita paina 
e talei enoeno wai lehuna, alai ulu, alai kou, alai 
rarasi. Na naite mane ilehuna, na masi maelaa ineia 
e totolea kau na olu awala ni helisi mana walu oto. 
Maholo a Jesus e loosia e eno, na e manatainia uri e 
tewasia oto urina, easi tauri munia, O a haihunia uri 
muni kire haaurio oto? Laa e daodaoha easi alamia 
uri, Alaha inau, nau qake too inoni muni e koniau 
wai laona lama maholo kira a qaiqaia na wal: na 
maholo naa laelae ua, naile aopa ea holai siho oto 
wau i naoku. A Jesus easi tauri munia, Sulutae, 
o suluia na hulimu, o laelae hailiu. Na laulau kira 
tolenani haauria oto a laani, na easi suluia na hulina 
e laelae hailiu. 

Na na haudina ine na haudina ni sabbath. Oto 
alai Judea easi tauri munia laani kira haauria kau 
uri, Na haudina ni sabbath otoni, na e qake haidadana 


ana mai haatolana muni o suluia za hulimu. Na ta e 


alamira uri, Laa e haauriau, ineia otoni e tauri 
muniau, O suluia na hulimu na o laelae hailiu. 
Oto kira asi soi heria uri, Atei laa e tauri munio 
uri, O suluia na hulimu na o laelae hailiu? Na ta 
a laani kira haauria kau e qake manatainia url atei : 
ana Jesus e haatoretore maa maania, ana mai ruruha 
huna e haapuli ilehuna. Oto e haawali na a Jesus e 
lio haaroia wai lolata ni mane, na easi tauri munia, 
Liokau, kira haaurio oto: o sie tata orahaa oto lou, 
mane na masiola aela oto waewae e too amu. 
laani e lae oto wau easi unua munira alai Judea uri a 
Jesus oto a haauritana. Talaaehana urina alai J udea 
e taunainia Jesus, ana e taurina ana haudina ni 
sabbath. Na ta a Jesus easi alamira uri, A Amaku 
ea daudauma oto hula mai inihou, na inau nas 
daudauma noone lou. Talaaehana ine alai Judea 
e haihaitale oto liutaha munia na saunilana, ana € 
qake likisia na haatolana ana haudina ni sabbath 
haleite, na ta e haorainia God uri na hahuana Amana, 
e noia oto uri e haidadana ana God. 


216 





UA AA WA A AN 


JOHN - 5, 19—30 


19 


20 


24 


29 


30 


Talaaehana urina a Jesus e alamira easi tauri 
munira, 

Walaimolí, walaimoli, naa unua muniamu, A Kale 
sie taua oto na masiola maraana, na ta na 
masiolani haleite ea loosia a Mamaa ea tautaua: una 
taataana na ola ea tautaui, ne ikira inihou a Kale 
lou ea tautaui noone urina. Ana a Mamaa ea 
saepaina ana a Kale, na ea haatainia waluteni ola 
ana neia ea tautaui; na eanai haatainia na mal 
daumana e paina liutaha ana na maile inihou, uri 
muni amu e panarainii. Ana mala a Mamaa ea 
taelia lou alaile e mae oto maia ea haahaaurira, 
alihana noone lou a Kale ea haahaaurira na maile 
isulia saena. Ana a Mamaa e qake aani iia naile, na 
ta e mani niia na lina munia Kale; uri muni ahutana 
na mai inoni e adomai hiahia ana a Kale, mala kau 
kira a adomai hiahia oto ana a Mamaa. lle e qake 
adomai hiahia ana a Kale e qake adomai hiahia 
lou ana a Mamaa e usunainia mal. Walaimoli, 
walaimoli, naa unua muniamu, lle ea ronoa walaku, 
na ea hiwalaimoli ana a laa e usunainiau mel, ne e 
manatainia oto na mauriha hu, na esie aani lae munia 
na lina, na ta e silitaha oto maania na maena laona 
na maurina. Walaimoli, walaimoli, naa unua munia- 
mu url, Na .maholo ni sato ea duduhia oto mai, na e 
hula noone oto, uri alaille e mae oto anai ronoa 
walana Kalena God ana maholoni; na na maile ea 
ronoa 'oto eanal mauri Ana mala a Mamaa e mana- 
tainia na mauriha ana, alihana noone lou e maaia 
munia Kale uri muni e manatainia na mauriha ana: 
na e maala na nanamara munia muni il, ana inela 
noone na Kale ni inoni. Amu sie panarainia na 
holoholo inihou: ana na maholo ni sato ea duduhia 
oto mai, na ahutana alaile laona mai kiliqeu anai 
ronoa walana, na anal silitaha oto mai: na maile na 
taulada e diena talea na sulutaena ani meuriha ; na 
na maile na taulada e aela talea na sulutaena ani iina. 

Nau sie taua na masiola oto maraaku: mala naa 
rorono ne na asi ii: na na lina inau e odo; ana nau. 
qake tau haitalea na moola isulia saeku, na ta isulia 

JOHN 


saena oto laa e usunainiau mei. Ana naa taumei unu 
haatoo aku maraaku, ne na unu haatoona inau e qake 
walaimoli, Naile aopa oto ea unu haatoo aku; na 
nau manatainia uri na unu haatoona neia ea unu 
haatoo aku ana e walaimoli. lamu amu usunainia 
na maile isiena John, na ineia oto e unu haatoo ana 
na walaimolina. Na ta na unu haatoona naa hele oto 
ana e qake keikei ana mai inoni: na ta naa walaa 
urina, uri muni amu e mauri oto isulii. Ineia ine na 
light ea oraora na ea haaora: na lamu oto amu 
maemae ni saesaediena ana na raranana. Na ta na 
unu haatoona aku e liutaha ana oto na unu haatoona 
a John: ana na mai daumana a Mamaa e maaia oto 
muniau muni nee haamanoi, ikira otoni kira a unu 
haatoo aku, uri a Mamaa e usunainiau mei. Na a 
Mamaa, laa e usunainiau mei, neia e unu haatoo aku. 
lamu amu qake aani ronoa walana keikei oto mai, na 
amu qake loosia sapena. Na amu qake manatainia 
walana muni e lo oto amiu: ana a laani neia e 
usunainia mai amu qake hiwalaimoli ana. Amu a 
haihaitale laona mai usuusu, ana amu a unua uri 
amu akaurisia na mauriha hu eni; na ikira oto kira a 
unu haatoo aku; na amu qake sare lae mai isieku 
muni amu e akaurisia na mauriha. Nau qake aani ta 
na manikuluana ana na inoni. Na ta nau saeamu oto 
uri amu qake manatainia na saepalnana a God amiu. 
Inau nau lae mai ana satana Ámaku, na oto amu 
qake tola koniau : na ta uri ana naile aopa ea lae mai 
ana hahuana satana, ineia oto amu anaisi tola konia 
taane. lamu amu anai hiwalaimoli uritaha, na amu 
a haamanikuluamu hailiu, na amu qake aani haitalea 
na manikuluana ine e keikei ana na tai God oto 
moumoutai ? Amu sie unuunua uri na anai haasu- 
sunalniamu siena a Mamaa: naile taane ea haa- 
susunaliniamu, nea Moses otoni, amu a talei nonorutoo 
ana. Uri ana amu hiwalaimoli oto ana a Moses, 
taane amu anaisi hiwalaimoli lou eku; ana neia e 
usuusu raranaku. Na ta uri ana amu qake hiwalai- 
moli ana mai usuusu ineia, ne amu anaisi hiwalaimoli 
uritaha ana walaku ? 
218 


d 








6 


SO > 


10 


11 


12 


13 


14 


15 


16 


17 
18 


JOHN 6. 1—18 


Mano urina a Jesus e ato holo i apani iqa ni 
2 Galilea qau wau, iqa ni Tiberias ine. Na mai 
ruruha huna e luluisulia, ana kira loosia oto na mai 
haara e taui ada alai daodaoha. Naa Jesus e hane- 
taha ilenina houliwo, na e io iano ilehuna maira alai 
qaaronoisuli ineia. Na na rekelauni na hqula ikira 
mai Judea e karainia oto. Oto a Jesus e uwa alena 
na easi loosia na mai ruruha huna ea lae isiena, easi 
tauri munia Peter, Kaelu e holia na mai hoi bread 
ada ihei? Na e unua urina, uri muni e mala aho- 
naana, ana ineia noone e manatainia na masiola neia 
anai ta. A Philip e alamia uri, Kira e holia na mai 
hoi bread ana na ro tanalau ni penny na esie haida- 
dana, muni taana naile e kele hele kau ana. Naite 
ile ana alai qaaronoisuli ineia, a Andrew, aulana 
Simon Peter, easi tauri munia, Na elemane ilehu, e 
lima hoi bread barley ana, na e ro hoi ia: na ta na 
moola urina eanai haidadana uritaha ana alaile e huna 
urini? A Jesus easi tauri, Amu haanakusira mai 
inoni iano. Na mai halisi e aa wai lehuna. Oto 
mai maneni asi naku oto iano, kira urihana na lima 
mola ni mane. A Jesus easi ta na mai hoi bread ; 
oto e walaa haasaediena mano, easi haadora alaile e 
naku oto; e urina lou ana mai hoi iani mala naile ea 
sasare nau. Na maholo kira pote mano, neia easi 
tauri munira alai qaaronoisuli ineia uri, Amu siokonia 
na mal oretani naulaa ana mai naulaa kira nisil, mane 
na ele lehu e teke oto. Oto kira asi siokon1i, na kira 
asi haahonua na awala ni mei mana rua ana mal 
oretani naulaa ana e lima hoi bread ine kira nau orei. 
Oto mabholo na mai hanua huna e loosia na haara ine 
e taua kau, kira asi tauri, Walaimoli, na prophet kai 
nihou laa ea lae mai ilaona walumalau. 

Oto a Jesus, ana e lio saea uri kira tau ni lae mai 
teu ramoramoa munia, muni kire taua muni e alaha 
oto, easi lae oto wau maraana llenina houliwo. 

Na maholo e saulehi oto, alai quaronoisuli ineia e 
siho oto wal one; na kira taelia na lola, kira asi tau 
ni atobolo i apani iga wai Kapernaum. Na e rodo 


oto, na a Jesus e qake hula ua ada. Na easi talaal 

ahela isulia na oru peina ea horo. Oto maholo kira 
lae ani hote mala e olu mile wa e olu mile maja na 
apa, kira asi loosia Jesus e uriuri i koluna asi, na ea 
duduhia oto na iola, na kira maau oto waewae. Na 
easi tauri munira, Inau taane; amw sie mamaau. 
Oto kira asi maemae tolea laona iola: na laulau na 
iola e tolenani arapuu oto wai one ana lehu kira a lae 
munia. 

Oto haudina i hahona na mai ruruha huna e ura i 
apani iqa qau wau kira loosia uri ruana na iola qake 
ilehuna, na tai ileni oto haleite, na uri a Jesus e qake 
tae ana maira alai qaaronoisuli ineia, na ta uri alai 
qaaronoisuli ineia e lae oto wau maraada haleite (na 
ta na mai halu iola aopa lou e sulu maania Tiberias, 
karainia na lehu kira nau bread ana i purina a Lord e 
walaa haasaediena kau): oto maholo mai hanua huna 
e loosia uri Jesus e aia ilehuna na alai qaaronoisuli 
ineia lou noone, kira asi taelia na mai iola ine, kira 
asi lae wai Kapernaum kira tau haitalea a Jesus. Na 
maholo kira tau haaroia oto i apani iqa qau mei, kira 
asi tauri munia, Rabi, o lae mai ilehu inenita? A 
Jesus e alamira easi tauri munira, Walaimoli, walai- 
moli, naa unua muniamu uri, Amu a tau haitaleau 
nihou, na e qake talaaehana amu losii na mai haara, 
na ta talaaehana amu nau ni pote ana mai hoi bread 
ine. Amu sie daudauma talana mai naulaa ea aia, na 
ta talana oto mai naulaa ea io oto hulaana na mauriha 
hu, nea Kale ni inoni eanaisi nii emiu oto ani: ana a 
Mamaa a God e noia na haara oto ana. Oto kira asi 
tauri munia, Ami anai ua oto, muni ami e daumaa na 
mai daumana a God? A Jesus e alamira easi 
tauri munira, Na daumana a God neia nihou, 
uri muni amu e hiwalaimoli - ana a laani neia e 
usunainia mai. Kira asi tauri munia, Na ola taha oa 
tautaua munia na haara, muni ami e loosia na e 
hiwalaimoli oto amu ? na ola taha oa tautaua? Alai 
amakaelu e nau ana manna laona hanua saasala; 
mala kira usua oto kau uri, E niia bread ada keikei 
ileni. A Jesus easi tauri munira, Walaimoli, walai- 
moli, naa unua muniamu uri, E qake a Moses e ta na 

JOHN 6. 33—48 


bread amiu ine e keikei ileni; na ta a Amaku oto ea 
33 niiniia na hahuana bread amiu e keikei ileni. Ana na 
bread a God ine na masiola oto ea siho oto keikei 
illeni na ea niia na mauriha munia na walumalau. 
34 Oto kira asi tauri munia, Lord, o niia mai na bread 
35 ine amami onioni. A Jesus easi tauri munira, Inau 
oto na bread ani meuriha: ile ea lae mai isieku esie 
aani hiolo lou, na ile ea hiwalaimoli eku. esie aani 
36 nisu ate lou. Na ta naa unua oto muniamu, uri amu 
loosiau taane oto, na amu qake hiwalaimoli oto. 
37 Taataana na masiola a Mamaa ea niia nakua eanai 
lae oto mai isieku: na ile ea lae mai isieku nau sie 
38 aani maasia oto oo. Ana nau siho oto mai keikei 
ileni, na e qake uri muni nee taua na moola isulia 
39 saeku, na ta isulia saena laa e usunainiau mei. Na 
na moola oto isulia saena laa e usunainiau mei ikira 
nihou, uri nee suuri tau tekelainia na masiola ana na 
moola e nii nakui, na ta muni nee taea lou ana 
40 haudina i haamanolana. Ana na moola isulia saena a 
Mamaa ikira inihou, uri taana naile ea toomaia 
a Kale maia e hiwalaimoli ana, neia anai akaurisia na 
mauriha hu; na na anai taea lou ana haudina 1 
haamanolana. 
41 Oto alai Judea e papanurunuru hahia, ana e tauri 
42 kau, Inau oto na bread e siho mai keikei ileni. Na 
kira asi tauri, Ni, A Jesus inihou wa qake, a kalena 
Joseph, kaelu saea oto amana na nikena ? ne e ua ni 
43 ea unuunua inihou uri, Nau siho mai keikei ileni? A 
Jesus e alamira easi tauri munira, Amu sie papanuru- 
44 nuru maraamiu. Naile sie lae oto mai isieku, uri 
ana a Mamaa e usunainia mai e qake walnia mal: na 
45 na anai taea lou ana haudina i haamanolana. Kira 
usuusu oto kau ilaona na mai prophet uri, Na kira 
anal meni noi gaaronoisuli a God. Taana naile e 
ronoi oto ana a Mamaa na e salemai oto, neia asi lae 
46 oto mai isieku. E qake uri naile oto e loosia a 
Mamaa, na ta na laa oto e keikei ana God, neia oto e 
47 loosia a Mamaa. Walaimoli, walaimoli, naa unua 
muniamu uri, Ile ea hiwalaimoli ne e akaurisia oto na 
48 mauriha hu. Inau ea na bread ani meuriha. 

Mai amamiu e nau ana manna laona hanua saasala, 
na kira mae oto. Ineia oto nihou na bread e siho 
mal keikei ileni, uri muni naile e nau ana na muni e 
suuri mae oto. Inau oto na bread mauri e siho mai 
keikei ileni; ana naile ea nau ana na bread inihou, 
neia anaisi mauri oto hu: o siua na na bread ine na 
anai niia, na hasioku oto ni, tohutohuna na mauri- 
haana na walumalau. 

Talaaehana ine alai Judea e haihaitohe maraada, 
kira asi tauri, A laa inihou eanai niia na hasiona 
uritaha amami? Oto a Jesus easi tauri munira, 
Walaimoli, walaimoli, naa unua .muniamu uri, Uri 
ana amu qake naua na hasiona a Kale ni inoni maia 
na tonohilana na apuna, amu sie aani manatainia na 
mauriha amiu. Ile ea naua na hasioku maia ea 
tonohia na apuku neia e manatainia na mauriha hu; 
na na anai taea lou ana haudina i haamanolana. Ana 
na hasioku na hahuani ola ni nau, na na apuku na 
hahuani ola ni tono. lle ea naua na hasioku maia ea 
tonohia na apuku neia ea io susu oto aku na inau lou 
ana. Mala kau a Mamaa laa ea mauri e usunainiau 
mei na naa mauri tohutohuna a Mamaa; alihana 
noone lou ile ea nauau neia anai mauri noone tohuto- 
huna inau. Ineia oto nihou na bread e siho mai 
keikei ileni; e qake urihana mai weuwa e nau na kira 
asi mae: ile ea naua na bread inihou eanaisi mauri 
hu. E unua na mai haiwala inihou wai nima ni ruru, 
maholo e haahaausuli i Kapernaum. 

Talaaehana urina na maile huna ana alai qaaronoi- 
suli maholo kira ronoi, kira asi tauri, Na haiwala 
inihou e asa; atei anai tola ana? Na ta a Jesus e 
manatainia i saena uri alai qaaronoisuli ineia e 
papanurunuru hahia na masiola ni, na easi tauri 
munira, Uri na masiola inihou ea tau lamu muni 
toosua oto? Hoe eanai ua oto ana amu a tau ni 
toomaia a Kale ni inoni ea hanetaha lou talea 
lehuni e io kau ana holai nao? Na hiona oto ea 
haahaauri; na hasio esie aani maimaii oto: na mai 
haiwala ine naa unui oto muniamu ikira na hiona na 


64 ikira na mauriha. Na ta na maile oto kikemiu e qake 

hawalaimoli. Ana a Jesus e manatainia oto kei mai 
1 talaaehana alaileni e qake hiwalaimoli na ile oto 
65 eanal qelon. Oto easi tauri, Talaaehana na masiola 
inihou nau unua oto muniamu, uri naile oto esie lae 
mai isieku uri ana a Mamaa e qake toliasia urina 
munia. 
66 Talaae oto inihou na maile huna ana alai qaaronoi- 
67 suli e sua alihoi, na kira qake hakunia oto lou. Nea 
Jesus easì tauri munira alai awala mana rua uri, 
68 Tamu noone lou uri amu sasare lae oto? A Simon 
Peter easi alamia uri, Lord, ami anai lae oto isiena 
atei ? ioe oto o manatainia na mai haiwala ana 
69 mauriha hu. Na ami hiwalaimoli oto na ami saeo oto 
70 uri Laa Maea a God. A Jesus e alamira uri, Uri nau 
qake lio hilisiamu alai awala mana rua, na naile 
71 hikemiu na hiona ni orahaa? E walaa urina rara- 
nana a Judas kalena a Simon Iskariot, ana ineia oto 
anai qeloa, naite laa noone hikena alai awala mana 
y, rua. 
Y Na mano urina a Jesus e laelae hailiu i Galilea, 
ana e qake sare laelae hailiu 1 Judea, ana isulia alai 
Judea e lapasia na saunilana. Na na houla ikira alai 
Judea, houla ani hale, e duduhia oto. Talaaehana 
ine alai aulana e tauri munia, O haitale kau, o lae kau 
wau i Judea, uri muni alai qaaronoisuli ioe noone lou 
4 e loosia na mai daumana oa tautaui. Ana naile oto e 
qake tau mumuni ana na masiola, na oto ea haihunia 
uri muni kire manatainia oto haatai. Ana oa tautaui 
na moola inihou, o haatainio oto munia na walumalau. 
Ana alai ulana noone lou e qake aani hiwalaimoli ana. 
Oto a Jesus easi tauri munia, Na haudina inau e qake 
aani too ua; na ta na haudina lamu e akau oto 
onioni. Na walumalau sie tau noraupu muniamu; 
na ta ea tau noraupu oto muniau, ana isulia naa unu 
8 haatoo oto uri na taulana e aela. lamu amu hane- 
taha oto ana houla; inau nau sie hanetaha ua wau 
ana houla inihou; ana isulia na haudina inau e qake 
9 too ua. Na e walaa urina munira, easi lo ua i 
Galilea. | 
) 10 Nata maholo alai ulana e hane taha mano wau ana 

hot oto easi le noone ben na e qake lae haatai, na 
11 ta waruna e lae mumuni. Oto alai Judea e tautau 
haitalea ana houla, maia kira tauri, Ineia oto ihei? 
12 Na na mai ruruha huna e papanurunuru hunahunaa 
hahia ; na maile e tauri, Ineia na mane diena ; na na 
maile aopa uri, Qaike na, ea haatakalora mai hanua 
13 huna. Na naile oto e qake walaa haatai ana, ana kira 
maaunira alai Judea. 
14 Na ta i denumana houla a Jesus e hanetaha oto 
15 wau i lolata ni mane, easi haausuli. Oto alai Judea 
` easi panarainia, kira asi tauri, A laa nihou ea saesae 
16 book uritaha na naile e qake aani haausulia? Oto a 
Jesus e alamira easi tauri, Na maani haausulina aku 
nau qake aani tooana oto, na ta a laa e usunalniau 
17 mei e tooana. Ana naile ea sare taua na moola isulia 
saena, nela anaisi saea oto na maani haausulina ine, 
uri ohia ea keikei ana God, wa uri ohia naa walawalaa 
18 maraaku. Ile ea walawalaa maraana neia ea tau 
haitalea na manikuluana nana maraana : na ta ile oto 
ea tau haitalea na manikuluana nana a laa nie 
usunainia mai, ineia ine e walaimoli, na na kaena 
19 e àia ana. Ni, a Moses ohia e niia na mai haatolana 
muniamu, na naile oto hikemiu e qake haatooa na 
mai haatolana ine? E ua ni amu a lapasia na sauni- 
20 laku? Na mai ruruha huna e alamia uri, Na hiona 
ni orahaa ne amu: atei keu ea lapasia na saunilamu ? 
21 A Jesus e alamira easi tauri, Nau. taua oto na tai mesi 
22 daumana, na amu a hauni panarainia oto. Talaxe- 
hana na masiola inihou a Moses e niia na aha 
hahuilala muniamu (na e qake urihana e talaae ana a 
Moses, na ta ana alai weuwa); na ana na haudina ni 
23 sabbath amu a aha hahuilala ana na inoni. Ana kira 
a aha hahuilala ana na inoni ana haudina ni sabbath, 
uri muni kire suuri tau aela ana mal haatolana a 
Moses; uri amu a saewasuliau, ana nau hahuani 
haauria mano naeta laa ana haudina ni sabbath ? 
24 Amu sie talei ii isulia liohana na moola, na ta amu ll 
| odotai oto. 
25 Oto na mai haluile hikena alai Jerusalem € 


tauri, Ineia inihou ohia laa kira a lapasia na sauni- 

lana? Nalio kau, ea walaa haatai oto, na naile oto e 
gake ere ana oto oo. Ohia mai alaha e manatainia 
noone url ineia a Christ? Na ta iami oto ami mana- 
tainia a laa hou e keikei ihei: na ta maholo a Christ 
eanai hula, naile sie aani manatainia oto uri e keikei 
ihei. Oto a Jesus easi walaa paina wai lolata ni 
mane ana ea haahaausuli, e tauri, lamu manatainiau 
na amu manatainia na lehu nau keikei ana; na nau 
qake aani lae mai maraaku, na ta ile e usunainiau 
mei e walaimoli, na amu qake aani manatainia. Inau 
nihou nau manatainia; ana nau keikei mai ana, na 
inela oto e usunainiau mei. Oto kira asi teu ni 
helesia : na naile oto e qake noia na nimana ihahona, 
ana na haudina ineia e qake too ua. Na ta na maile 
huna ana mai ruruha huna e hiwalaimoli ana; na 
kira asi tauri, Maholo a Christ ea tau muni hula 
uri eanai taua na mal haara huna liutaha ana na 
maile a laa nihou e taui? Alai Pharise e ronoa na 
mai ruruha huna e papanurunuru urina hahia: na 
alai naohana priest na alai Pharise e usunainia alai 
hairaretal muni helesia. Oto a Jesus easi tauri, Na 
tal kele lehu naa ioio ua maiamu, ne naa si lae oto 
siena a laa e usunainiau mei. Amu anai tau haita- 
leau, na amu sie aani lio haaroiau oto: na na lehu 
naa lo oto ana ne iamu sie aani lae oto ana. Oto alai 
Judea easi walaa uri maraada, laa nihou ea lae 
oto ihei na kaelu sie lio haaroia oto? Ohia anai 
lae isiena alaile e tatana isiena alai Grekia, muni e 
haausulia alai Grekia ? Na haiwala uritaha oto nihou 
ea unua uri, Amu anai tau haitaleau, na amu sie lio 
haaroiau oto, na na lehu naa io oto ana ne iamu sie 
aani lae oto ana ? 

Oto na haudina i haamanolana, na haudina e tooliu 
ana houla, a Jesus e ura easi walaa paina uri, Ana 
naile ea nisu ate oto, muni e lae mai isieku, mune 
tono oto. Ile ea hiwalaimoli eku, mala na mai usuusu 
e unua oto, na mai wei meuri peina eanai hurehurei 
taha maania iena. Na ta e walaa urini raranana a 
Hiona, na tai kele lehu oto alaile e hiwalaimoli ana 
kira anai akaurisia oto; ana kira qake niia na Hiona 

Maea ua; ana kira qake haamanikulua Jesus ua. 
40 Oto na maile hikena alai ruruha huna, maholo kira 
ronoa na mal haiwala inihou, kira asi tauri, Walaimoli 
41 a laa nihou a prophet oto ine. Na ta na maile aopa 
uri, A laa nihou a Christ. Na ta na maile e tauri, 
Raoni a Christ eanai kalitaha mai maania i Galilea ? 
42 Uri na mai usuusu e qake unua uri a Christ ea lae mai 
e keikei ana alai weuwana David, na e keikei i Bethle- 
43 hem, na poona a David e io oto kau ana? Oto na 
44 mai ruruha huna e talaal opara oto i maana. Na na 
maite ile e sasare helesia ; na ta naile oto e qake noia 
na nimana ihahona. 
45 Oto alai hairaretai ine e alihoi isiena alai naohana 
priest na alai Pharise ; oto kira asi tauri munira, E 
46 ua amu qake tolea mai ? Alai hairaretai ine kira asi 
alamira uri, Na inoni oto e qake aani walaa oto urina 
47 kei mai inao. Oto alai Pharise kira asi alamira url, 
48 Ohia kira a haatakalo amu lou? Uri naile hikena 
alai alaha e hiwalaimoli taane ana, wa oto hikena alal 
49 Pharise? Na ta na mai ruruha huna inihou e puo- 
50 tainia na mai haatolana alaile ni haiuwesina oto. A 
Nikodemus e tauri munira, (a laani e holai lae isiena, 
51 ineia noone naile hikeda), Uri na mai haatolana ikia 
ea iia oto naile, na kira qake holai ronoa kau muni 
52 kire si manatainia oto na masiola e ta. Kira alamia 
kira asi tauri munia, loe noone lou ohia o keikei i 
Galilea? O tau haitale, ne o anaisi manatainia oto 
uri na prophet e qake aani sulutae oto wai Galilea. 


53 [Na kira lae tootai ile oto wai nima ikira: 

3 1,2 na ta a Jesus e lae wai houliwo i Olivet. Na 

oto 1 waalia e lae lou wai lolata ni mane, na ahutana 

mai ruruha huna e ruru oto isiena: na e naku iano 

3 easi haausulira. Na alai haausuli na alai Pharise e 

tolea mai na keni kira helesia oto ana amoamona: 

na kira haaurasia oto i matolada, kira asi tauri munia, 

4 Haausuli, kira helesia a keni inihou ana amoamona, 

5 oto ana na hahuana olana. Na a Moses e haatolaikia 
ana mai haatolana uri muni kire lupu mae ani heu | 
ana naile ea tautau urina : na ta ioe oa walaa uritaha - 

6 ana? Na kira tauri kau kira mala ahonaana muni 
kira e manatainia na masiola ni qelu ilenina ana. Na 
ta a Jesus e qautou iano, easi usuusu i mado ana 

7 kiikiina. Na kira uraura muni soisoi heria ua, oto 
easi ura lalai, easi tauri munira, Ineia a laa ni hikemiu 
e qake manatainia na orahaa ana, muni e holai uia 

8 ana na hoi heu. Oto e hai qautou lou iano, easi 

9 usuusu i mado ana kiikiina. Na ikira maholo kira 
rono urina, kira asi sisilitaha tootal ile talaae ana na 
naohana laa lae hulaana laa e haipuri: na ta a Jesus 
ineia ua maraana, na a kenini ineia ua i talana i 

10 denuma. Na a Jesus e ura lalai, easi tauri munia, 

Keni hou, alaileni ikira oto ihei? uri naile e qake ii 

11 too amu? Oto ineia uri, Qaike oto, Lord. A Jesus 

easi tauri, Na inau lou nau qake ii too amu; o lae 

oto wau ; talaae nihou o sie tau orahaa lou urina.] 


12 Oto a Jesus e hai walaa lou munira e tauri, Inau 
na dani munia na walumalau : ile ea luluisuliau neia 
oto sie aani laelae laona rorodoa, na ta eanai mana: 
13 tainia na dani ani meuriha. Oto alai Pharise easi 
tauri munia, loe oa unu haatoo amu; na unu haatoona 
14 joe inihou e qake walaimoli oto. A Jesus e alamira 
- easi tauri, Mala naa unu haatoo aku, ne na unu 
haatoona inau e walaimoli oto; ana nau manatainia 
na lehu nau keikei ana, na na lehu lou naa laelae 
15 talea. Iamu amu a ii oto isulia na hasio; inau nau 
16 sie aani iia oto naile. O siua, na uri ana naa tau ni ii 
oto na iina inau e walaimoli, ana nau qake aani io oto 
maraaku, na ta iemerei oto na a Mamaa laa e usu- 
17 nainiau mei. O siua na kira usua oto ana mai 
haatolana iamu, uri na ro inoni ea tau ni unu haatoo 
18 ne eanaisi walaimoli oto. Inau nihou naa unu haatoo 
aku maraaku, na a Mamaa laa e usunainiau mei ea 
19 unu haatoo aku lou. Oto kira asi tauri munia, A 
Amamu oto ihei ni? A Jesus easi alamira uri, Iamu 
qaķe manatainiemere na a Amaku : ana amu mana- 
20 tainiau, ne amu anaisi manatainia a Amaku lou. E 
unua na mai haiwala inihou ana lehu ni wili tooha, 


maholo e haausuli wai lolata ni mane : na naile e qake 

21 


22 


23 


24 


aani noia na nimana ihahona; ana isulia na haudina 
ineia e qake aani too ua. 

Talaaehana ine easi tauri lou munira, Naa laelae 
oto, na amu anai tau haitaleau, na amu anai mae oto 
ilalona na mai orahaa iamu: na lehu naa laelae ana, 
lamu amu sie aani lae oto ana. Oto alai Judea easi 
taurina, Uri eanai saunia oto maraana, ana ea walaa 
uri, Na lehu naa laelae ana, iamu amu sie aani lae oto 
ana? Na easi tauri munira, lamu amu keikei mai 
iano; inau naa keikei wai leni: iamu amu keikei ana 
walumalau inihou; inau nau qake keikei ana walu- 
malau inihou. Talaaehana urina nau unua kau 
muniamu, uri amu anai mae ilalona na mai orahaa 
iamu: ana amu qake hiwalaimoli uri inau oto inihou, 
ne amu anai mae oto ilalona na mai orahaa iamu. 
Oto kira asi tauri munia, loe atei ine? A Jesus easi 
tauri rhunira, Na tai masiola oto e ua naa talei 
unuunua oto muniamu keikei oto mai i talaaehana. 
Na moola huna tane aku ni unui raranamiu na ni ii 
otoani: na ta a laa e usunainiau mei neia e walaimoli ; 


—a 


na na mai haiwala ine nau roronoi ana, ikira nihou naa 


unuunui oto munia na walumalau. Kira qake rono 


saea uri e walaa munira raranana a Mamaa. Oto a 
Jesus easi tauri munira, Maholo amu haaurasia oto a 
Kale ni inoni, ne oto ana maholoni amu anaisi mana- 


. tainia uri inau oto, na uri nau qake taua na masiola 


30 
31 


32 
33 


maraaku, na ta mala kau a Mamaa e hatonainia 
muniau, ne naa si unuunui na moola inihou. Na a 
laa e usunainiau mei neia noone aku; e qake aani 
toliasiau maraaku; ana naa tautaui onioni na moola 
isulia saena. Mabholo e walaa urfnani, na maile huna 
e hiwalaimoli oto ana. 

Oto a Jesus easi tauri munira alai Judea ine e 
hiwalaimoli ana, uri, Ana amu a io susu oto isulia 
walaku, ne amu anaisi noi mai qaaronoisuli inau oto 
walaimoli: na amu anai manatainia na walaimolina, 
na na walaimolina ine eanai haasapemawa jamu. 
Kira asi alamia uri, lami alai weuwana Ab 
na ami qake aani io ni hoona oto isiena naile : ne e ua 


34 oto oa unua uri, Kira anai haasapemawa iamu? A 

Jesus e alamira uri, Walaimoli, walaimoli, naa unua 
muniamu uri, Taana naile ea tautaua na masi orahaa 
39 neia ea io ni hoona isiena na masi orahaa ine. Naile 
ea io ni hoona neia esie aani io hu oto i nima: na ta 
36 na kale oto eanai io hu i nima. Hoe ana a Kale oto 
eanal haasapemawa jamu, iamu anaisi sapemawa oto 
37. walaimoli ine. Nau manatainia taane uri iamu alai 
kalena Abraham; na ta iamu a lapasia na saunilaku, 
ana isulia na walaku oto e qake too talana amiu. 
38 Naa unuunui na moola nau loosii ana a Amaku: na 
jamu lou amu a tautaui na moola amu ronoi ana a 
39 amamiu. Kira alamia kira asi tauri munia, Amamami 
a Abraham. A Jesus e tauri munira, Ana iamu alai 
kalena Abraham, taane amu anai taui na mai daumana 
40 a Abraham. Na ta amu a lapasia na saunilaku, inau 
oto na inoni e unua na walaimolina, nau ronoa oto ana 
41 a God: nea Abraham e qake aani tautau urina. Amu 
a taui oto na mai daumana a amamiu. Kira asi tauri 
munia, Ami qake huta ani amoamona : na taile oto a 
42 amamami, nea God. A Jesus easi tauri munira, Ana a 
God oto e noi Amamiu, taane amu anaisi sae paina- 
aku: ana nau silitaha oto mai na nau lae oto mai 
maania God ; ana nau qake aani lae mal maraaku, na 
43 ta ineia e usunainiau mei. E ua amu qake ronorono 
saea ana naa walawalaa ? Ana oto e qake madausiamu 
44 ni ronoa walaku inihou. lamu amu keikei ana ama- 
miu nea qelu haakae ine, na amu a haihunia oto na 
taulana na mai saehanalina a amamiu. Ineia a laa 
ni horohoro taewau keikei oto mai i talaaehana, ana e 
qake ura oto ilaona walaimolina, ana isulia na wa- 
laimolina e aia oto ana. Maholo e walaa ani kaena ea 
walaa oto ana na moola inela: ana ineia oto laa ea 
45 kaekae na oto amana kaena. Na ta ana isulia naa 
unua oto na walaimolina, ne jamu oto amu gake 
46 hiwalaimoli eku. Atei laa hikemiú ea ii too aku ana 
na masi orahaa? Ana naa unua oto na walaimolina, 
47 e ua ni amu qake hiwalaimoli eku? Laa e keikei ana 
God neia ea ronoa na mai haiwala a God: talaaehana 
na masiolani amu qake roronoi oto, ana amu quake 
48 keikei ana God. Alai Judea e alamia kira asi tauri, 

Uri ami qake unu diena amu uri na laa ni Samaria, na 
uri na hiona ni orahaa oto amu? A Jesus e alamira 
uri, E qake hiona ni orahaa oto aku; na ta inau naa 
adomal hiahia ana a Amaku, na lamu amu a tau 
mamaini aku. Na ta nau qake aani tau haitalea na 
manikuluarna nakua maraaku: naile taane ea tautau 
haitale na ea ii. Walaimoli, walaimoli, naa unua 
muniamu uri, Ana naile ea lulu isulia na walaku, neia 
sie lio hikena na maena oto oo. Alai Judea easi tauri 
munia, Oto nihou ami asi lio saea uri na hiona ni 
orahaa ne amu. A Abraham e mae oto, na ikira alai 
prophet lou: na ioe oa unua uri, Ana naile ea lulu 
isulia na walaku, neia sie mami hikena na maena oto 
oo. Urio alaha ohia liutaha ana amakaelu a Abraham, 
laa e mae oto? na alai prophet e mae noone lou: kau 
oa unuo uri atei oto? A Jesus e alamira uri, Ana naa 
tau ni soi haamanikuluau maraaku, ne na manikuluana 
inau ine qaike oto: a Amaku oto laa ea soi haamani- 
kuluau ; na jamu amu a unua oto uri ineia oto God 
lamu; na amu qake aani saumaatana; na ta ¡nau; 
naa saumaatana taane; na ana naa tau ni unua un 
nau qake saumaatana ne na anaisi noi urihana lamu, 
laa kaekae: na ta nau saumaatana taane, na nas si 
sulu isulia na walana. Amamiu a Abraham e saesae- 
diena hahia e loosia na haudina inau. Oto alai Judea 
easi tauri munia, E qake lima awala ni helisi ua amu, 
na uri o loosia a Abraham? A Jesus easi tauri mu- 
nira, Walaimoli, walaimoli, naa unua muniamu url, À 
Abraham e qake aani huta ua, na inau oto. Kira asi 
suluia na mal heu ni uia ani: na ta a Jesus e mumuni 
maanira, easi silitaha oto wau maania i lolata ni 

mane. 
Na maholo e liu oto paro, easi loosia naite laa e ulu 
2 oto kei ana hutalana. Na alai qaaronoisuli ineia 
e soi haria, kira asi tauri, Rabi, atei e tau orahaa, a laa 
nihou, wa amana na nikena, muni e huta ulu nihou ? 
A Jesus e alamira uri, A laa nihou e qake aani tau 
orahaa, na amana na nikena qake lou: na ta muni 
kire haatainia na mai daumana a God ana. Na holo- 
holo oto ikia muni kie daumaa na daumana a laa e 

usunainiau mei, maholo e daideni ua: na rodo ea lae 
mai, na naile oto sie aani dauma oto. Maholo naa io 
ua ana walumalau, inau oto na dani munia na walu- 
malau. E walaa urina oto, na easi nisu oto i mado, 
easi ta na masi mado e makitaa ana hoi nisuni, easi 
alohia na maana ana masi madoni, na easi tauri 
munia, Lae, o hoda maa wai lama i Siloam, (saelana 
ana kira walaa olisia uri, Laa haatola). Oto easi lae 
oto wau, e hoda maa, easi alihoi lou weu, e lio oto. 
Oto alai auhanua, na alaile e talei looloosia holai nao, 
ana e sukasuka tooha, kira asi tauri, Ineia kai nihou 
ohia e neneku maia ea sukasuka tooha? Na ta na 
maile uri, Ineia oto; na na maile aopa lou uri, Qaike, 
na ta e uri ineia. Ineia maraana e tauri, Inau oto. 
Ne kira asi tauri munia, Maamu e taha uritaha ? 
Neia asi alamira uri, A laa ni kira saea uri a Jesus e ta 
na masi mado e makitaa, e alohia maaku ana, easi tauri 
muniau, O lae wai Siloam, o hoda maa: oto nau lae 
oto wau muni hoda maa, ne naa si lio oto lou. Na 
kira asi tauri munia, Ineia oto ihei? Oto ineia uri, 
Iio, nau qake saumaatana. 

Kira asi tolea a laani e ulu keu holai nao isiena alai 
Pharise. Na na haudina ine a Jesus e qaia na masi 
madoni maia e tahania na maana ana na haudina ni 
sabbath otoni. Oto alai Pharise easi soi haria noone 
lou uri e lio uritaha oto lou. Neia asi tauri munira, E 
noia na masi mado e makitaa ihahona maaku, na nau 
hoda maa, ne naa si lio oto. Oto na maile ana alai 
Pharise easi tauri, A laa nihou e qake keikei ana God, 
ana e qake kenetainia na haudina ni sabbath. Na ta 
na maile aopa e tauri, Laa ea tautau orahaa eanai taui 
uritaha oto na mai haara mala inihou. Oto kira asi 
opara oto isulia. Kira asi walaa lou munia a ulu uri, 
loe oa unua uri ineia atei, ana e tahania na maamu ? 
Neia asi tauri, Na prophet e ua. Na alai Judea 
e qake hiwalaimoli uri a huta ulu easi lio lou, lae 
hulaana kira haraia mai amana na nikena a laa e 
lio lou, na kira asi soi harirarua uri, Ni a kalemoro 
nihou, moro a unua uri e huta ulu ? ne easi lio uritaha 


20 lou nihou? A amana na a nikena e alamira uri, 

21 


22 


23 


24 


25 


33 
34 


35. 


36 


Merei manatainia taane uri a kalemerei inihou, na 
uri e huta ulu: na ta merei qake saumaatana uri e lio 


uritaha lou inihou: wa merei e saumaatana a laa e 


tahania na maana: amu soi haria; neia e rato oto; 
eanaisi walaa oto maraana. A amana na a nikena 


e walaa urina, ana isulia kira maaunira alai Judea: 


ana alai Judea e mani walaa oto, uri naile ea unua 


oto uri ineia a Christ kira anaisi noia oto wai sinaba | 


maania na nima ai ruru. Ne talaaehana ine a amana 
na a nikena e tauri, Neia e rato oto; eanaisi walaa 
oto maraana. Oto ruana kira asi soia mai a laani e 
ulu kau, kira asi tauri munia, O soi haamanikulua 
God: iami ami manatainia a laa nihou uri na laa ea 
tautau orahaa. Ineia easi alamira uri, lio, inela na 
laa ea tautau orahaa wa qaike, nau qake manatainia: 
na ta na holoholo inihou nau manatainia taane, url 
nau ulu keu, na naa si lio lou inihou. Oto kira asi 
tauri hunia, E uao? e tahania maamu uritaha? Neia 
easi alamira uri, Naa si kele unua oto muniamu oto 
mola inihou, na amu qake aani ronorono : e ua amu a 
sare ronoi lou ? iamu lou ohia amu a sare noi qaaronol- 
suli izeia? Kira asi walaa tataalasia, kira tauri, loe 
oto a qaaronoisuli ineia: na ta iami oto alai qaaronol- 
suli a Moses. Kaelu manatainia uri a God e walaa 
nana Moses: na ta a laa nihou, ami qake manatainia 
uri e keikei ihei. A laani e alamira e tauri, Akuu, na 
anoa oto inihou, ana amu qake manatainia uri e keikei 
ihei, na e tahania maaku oto. Kaelu manatainia uria 
God e qake tola ana alaile ea tautau orahaa : na ta 
naile ea qaoqao ola munia God, maia ea sulu isulia 
saena, neia ea tola ana oto. Keikei mai i talaaehana 
walumalau kira qake aani ronoa uri naile e tahania 
maana naile e huta ulu. Ana a laa nihou e qake 
keikei ana God, ne esie aani taua oto na masiola. 





Kira alamia kira asi tauri munia, O hahuani huta 


ani orahaa, na uri oa haausuli iami? Oto kira asi 
peesia oto. 

A Jesus e rono oto ana kira peesia oto; na e lio 
haarota oto, easi tauri, Uri o hiwalaimoli ana a Kalena 
God? E alamia easi tauri, Ineia atei keu, Lord. 

JOHN 9. 37—10. 11 
37 muni nee hiwalaimoli ana? A Jesus e tauri munia, 
O loosia noone oto, na ineia oto ea walawalaa munio 
38 inihou. Oto easi tauri munia, Naa hiwalaimoli oto, 
89 Lord. Na easi pouruuru oto honosia. Oto a Jesus 
easi tauri, Nau lae oto mai laona walumalau inihou 
talaaehana na iina, uri alaile e qake liolio muni kire 
lio oto; na alaile e liolio oto muni kire noi ulu oto. 
40 Na mai halu Pharise e hakunia kira ronoi na moola 
inihou, kira asi tauri munia, Uri iami ulu noone 
41 lou? A Jesus 'e tauri munia, Ana amu ulu oto, ne 
amu sie manatainia na mai orahaa amiu ; na ta iamu 
a unua oto nihou uri, Ami lio oto: ne na mai orahaa 
lamu kira taane ua. ; 
10 Walaimoli, walaimoli, naa unua muniamu uri, 
Ile e gake sili weu ana maana para ilaona na 
para ni sheep, na ta ea hane oto wau aopa ilalona, 
2 ineia oto na laa pelipeli na na laa horo peli. Na ta 
ile ea sili weu ana maana para ineia oto na laa ea 
3 kakakalia na mai sheep. Laa ea lio isulia na maana 
para ea taha talana; na mai sheep ea rono saea na 
walana : na ea saesaea na mai sheep ineia ana satada, 
4 na ea totolera wai sinaha. Maholo e tola haatai 
mano ana alaile ineia easi naoda oto wau, na mai 
sheep ea luluisulia; ana kira rono saea na walana. 
ð Na kira sie luluisulia naile aopa, na ta kira anai tahi 
oto maania ; ana kira qake rono saea na walana alaile 
6 aopa. A Jesus e unua na alahuuna inihou munira.: 
na ta kira qake rono saea uri na moola taha nihou ea 
unuunui munira. 
7 Oto a Jesus easi tauri lou munira, Walaimoli, 
walaimoli, naa unua muniamu uri, Inau oto na 
8 maana para nana mai sheep. Ahutana alaile e naoku 
ikira alai pelipeli ine na alai horo peli: na ta na mai 
9 sheep e qake aani qaaronoisulira. Inau oto na maana 
para : naile ea sili weu eku, kira anai haauria oto, na 
eanai sisili weu na eanai sisilitaha lou na eanai lio 
10 haaroia na mai halisi. Laa pelipeli ea laelae mai 
muni e haahaamaesi haleite : inau nau lae mai muni 
kire akaurisia na mauriha, na muni kire akaurisia oto 


11 liutaha. Inau oto a laa kakakali diena: a laa kakakali 

iini ea noia na, ias oto lano talaachana na 


12 mai sheep. Laa ea dauma munia na waaitana, neia e 


13 
14 
15 


16 


17 
18 


19 
20 


21 


22 
23 


24 
25 


qake laa ni kakakali, na e qake tooana na mai sheep, 
neia ea loosia na wolf ea lae mai, na ea atopuri ana 
mai sheep easi tehi oto, oto na wolf easi leura, ea tau 
tatanainira oto : ea tahi oto ana isulia ineia oto na laa 
ea dauma munia na waaitana, na e qake aani adoado- 
mai ana mai sheep. Inau oto a laa kakakali diena ; 
na nau manatainira oto na mai sheep inau, na alaile 
inau kira a manatainiau noone, mala kau a Mamaa ea 
manatainiau, na nau manatainia lou a Mamaa; na 
naa noia oto na maurihaaku iano talaaehana na mai 
sheep. Na na mai halu sheep aopa inau noone lou, 
kira qake keikei ana para ni sheep inihou: ikira 
noone lou na holoholo inau muni nee tolera lou mei, 
na kira anai ronoa walaku ; oto kira anai noi na tal 
pulitani sheep, na tai laa ni kakakali. Ne talaaehana 
inihou a Amaku ea saesaepaina aku, ana naa noia na 
maurihaaku iano, muni nee suluia oto lou. Naile sie 
aani taasia oto maaniau, na ta naa noia oto iano 
maraaku, na nau nanama oto ni suluia lou. Na 
haatolana inihou nau ta ana a Amaku. 

Oto alai Judea e talaai opara oto isulia na haiwala 
inihou. Na na maile huna hikeda e tauri, Na hiona 
ni orahaa oto ana, na ea qeuqeua; e ua oto amua 
gaaronoisulia? Na maile aopa e tauri, Na mal 
haiwala inihou e qake walana naile na hiona ni 
orahaa ana. Uri na hiona ni orahaa eanai tahania 
na maana naile e ulu ? 

Na na houla oto ana na haamaealana na nima i 
Jerusalem : oto ana aau ; na a Jesus e waiwai liu laona 
lolata ni mane i mamalutana nima kira haorainia ana 
a Solomon. Ne alai Judea e puli kalikalia, kira asi 
tauri munia, Lae hula inenita oa hurosia na saemami? 
Ana ioe oto a Christ, o unu haatai ana muniami. A 
Jesus e alamira uri, Nau unua oto kau muniamu, na 
oto amu qake hiwalaimoli : na mai daumana naa tautaul 
ana satana Amaku, ¡kira nihou kira a unu haatoo aku. 


26 Na ta amu qake hiwalaimoli, ana amu qake keikei ana 
27 na mai sheep inau. Mai sheep inau kira a rono 

walaku, na nau manatalnira oto, na kira a luluisuliau : 
28 na naa si niia munira na mauriha hu; na kira sie 
aani aia oto oo, wa naile e laura oto maania na 
29 nimaku. A Amaku oto, ile e niira mai muniau, neia 
e alaha liutaha ada manomano; na naile oto sie 
nanama muni e laura oto maania nimana Amaku. 
30, 31 Iemerei na a Mamaa na tai ile oto.” Oto alai 
32 Judea e ta lou mai heu ni uia ani. A Jesus e 
alamira uri, Na mai daumana diena huna nau 
haatainii amiu keikei ana a Mamaa; na masi daumana 
33 ihei ana mai daumana inihou amu a uiau hahia ? Alai 
Judea easi alamla uri, Ami qake uio hahia na masi 
daumana diena, na ta hahia na walaana taewau; na 
hahia na holoholo inihou ana ioe kau na inoni na oa 
34 tauo uri a God. A Jesus e alamira uri, Uri kira 
qake usua oto ana mai haatolana iamu uri, lamu 
39 alai god? Hoe ana e saera alaile walana God e loho 
mai isieda uri alai God (na kira sie aani haamolahia 
36 na mai usuusu), uri amu a walaa raranana a laani a 
Mamaa e haamaeaa na e usunainia oto laona walu- 
malau uri, Oa walaa taewau; ana nau tauri kau, Inau 
37 oto Kalena God? Uri ana nau qake taua na mai 
daumana a God, ne amu sie hiwalaimoli oto aku. 
38 Na ta uri ana naa tautaui taane oto, ana oto amu 
qake aani hiwalaimoli eku, amu hiwalaimoli ana mai 
daumana ine: uri muni amu e manatainia na e rono 
saea uri a Mamaa ne aku, na inau lou ana a Mamaa. 
39 Kira asi hai lapasia lou na helesilana : na ta e silitaha 
oto wau maania na nimanimada. 
40 Naelae ato lou wau i apani Jordan qau wau siena 
na lehuni a John e holai lolotomaea ana; oto easi 
41 neku oto wai lehuna. Na na maile huna e lae wai 
siena; na kira asi tauri, A John e qake aani ta na 
masi haara: na ta waluteni ola a John e unui raranana 
42 a laa nihou e walaimoli oto. Na na maile huna e 
hiwalaimoli ana wai lehuna. 
1 1 Na naite laa e daoha, a Lasarus otoni láa ni 
Bethania, kei ana poona a Mary na a Martha 
2 aulana. Nea Mary nihou e suuhia Lord ani rumu ni 


suu, easi huloa aaena ani waraehuna qauna, na a 

ai iasi Saa AS AA A a AA 


3 Lasarus a iniena oto e daoha. Oto na ro iniena e 
usunai oto wau isiena koro asi tauri, Lord, lio kau, ile 
4 oa saesaepaina ana ea daoha oto. Na ta maholo a 
Jesus e rono urina easi tauri, Na masi daohana inihou 
e qake munia maena, na ta uri muni a God e mani- 
5 kulua ani. Na a Jesus e saesaepaina ana a Martha 
6 inihot, koro aulana, na a Lasarus. Oto maholo e 
ronoa uri ea daoha, easi io oto e ro haudina lou wal 
7 lehuna neia ana. Na kira mano oto easi tauri munira 
8 alai qaaronoisuli, Kaelu e lae lou wai Judea. Alai 
qaaronoisuli easi tauri munia, Rabi, alai J udea easi 
tau haitaleo mola nihou munia na uilemu ani heu; na 
9 uri oa lae lou wai lehuna? A Jesus e alamira uri, 
Na mai maholo ni sato ana na tai hai atowa na awala 
ohia mana rua? Ana naile ea waiwailiu i atowa, neia 
sie aani toosua, ana ea loosia na dani ana walumalau 
10 nihou. Na ta naile ea waiwailiu i rodo, neia easi 
11 toosua oto, ana isulia na dani e aia, oto ana. E walaa 
kau urina; oto easi taurini munira, A Lasarus a | 
malahukaelu ea maahu: na ta naa laelae nihou muni 
12 nee haatalisia oto. Oto alai qaaronoisuli easi tauri 
munia, Lord, ana ea maahu, eanaisi mauri oto lou. 
13 Na ta a Jesus e walaa raranana na maetana: na ta 
kira unua uri e walaa raranana na maahu mamalona. 
14 Oto a Jesus easi unu tahanainia oto munira uri, Á 
15 Lasarus e mae oto. Na nau saesaediena horamiu 
ana nau qake io oto wai lehuna, uri muni amu e 
16 hiwalaimoli oto; kaelu keu kaelu e lae isiena. Oto 
nea Thomas, kira saea uri a Didimus, easi tauri 
munira alai qaaronoisuli damana uri, Kaelu noone 
lou, muni kaelu e mae hairuru oto maia. 
17 Oto maholo a Jesus e hula oto, easi manatainia oto 
18 uri e eno oto e hai haudina ilaona kiligeu, Na 
Bethania e karainia oto i Jerusalem mala na tai ro 
19 mile mola; na na maile huna ana alai Judea e lae mal 
siena a Martha na a Mary uri muni haamanoa na 
20 saedarua ana iniadarua. Oto a Martha, maholo e 
ronoa Jesus ea lae oto mai, easi lae oto wau honosia: 
21 na ta a Mary e ioio wai nima. Oto a Martha easi | 
tauri munia Jesus, Lord, ana ioe oto ilehu, taane a - 

$ 
inieku sie mae oto. Na nau manatainia oto ni- 
22 hou uri taana na ola oa haatohua ana God, nea 
23 God oto eanai niia oto munio. A Jesus easi tauri 
24 munia, A iniemu eanal sulutae oto. Nea Martha 
easi tauri munia, Nau manatainia taane uri eanai 
sulutae lou ana na sulutaena ana haudina i haamano- 
25 lana. A Jesus easi tauri munia, Inau oto na sulu- 
taena na na mauriha : ile ea hiwalaimoli eku, ana. ea 
26 mae oto,. na oto neia anai meuri lou: na taana naile 
ea mauri na ea hiwalaimoli eku reia e sie mae oto oo. 
27 Oa hiwalaimoli urini? Ineja asi tauri munia, O siua; 
Lord: nau hiwalaimoli oto uri ioe a Christ, Kalena 
28 God, laa ea lae mai laona walumalau. Na maholo e 
walaa mano urina easi lae oto wau e harai mumuni 
ana aulana, easi tauri, A Haausuli oto ilehu, ea soisoio. 
29 Na ineia oto maholo e rono urina, easi tae oto laulau, 
30 easi lae wai siena. (Na ta a Jesus e qake lae ua i 
poona, na ta e neneneku ua ana lehuna a Martha e 
31 odoia ana.) Oto alai Judea ine e neneneku isiena i 
nima, ea haahaamanoa na saena, maholo kira loosia 
Mary, uri e tae laulau na e silitaha oto, kira asi lulu 
oto isulia, ana kira unua uri ea lai takotako i kiliqeu. 
32 Oto nea Mary, ana e hula wai lehuna a Jesus e 
neneneku ana, na e loosia oto, easi lahutainia i mado 
isulia aaena, easi tauri munia, Lord, ana ioe oto ilehu, 
33 taane a inieku sie mae oto. Maholo a Jesus e loosia 
ea takotako, na alai Judea e hakunia ea takotako 
noone lou, easi awasirahe i saena, maia e rako aela 
34 ana, na easi tauri, Amu aoria oto ihei? Kira asi 
35 tauri munia, Lord, lae mai o loosia. A Jesus e nara 
36 oto. Oto alai Judea easi tauri, Amu loosia kau ana e 
37 saesaepaina ana uritaha! Na ta na maile hikeda easi 
tauri, A laa nihou e tahania kau na maana laa e ulu, 
na uri esie nanama oto muni e ta lou uri a laa nihou 
38 sie mae oto? Oto a Jesus e hai awasirahe lou i saena 
na e lae wai siena na kiliqeu. Na hahale oto ni, na 
39 na hau kira noia oto honosia. A Jesus easi tauri, 
Amu huesia kau na hau ni. Oto nea Martha a iniena 
laa e mae easi tauri munia, Lord, ea wasu oto inihou : 
y 40 ana haina na haudina e liua oto nihou. A Jesus e 

Buni munia, Uri nau qake unua kau munio, uri ana 
oa hiwalaimoli o anai loosia oto na manikuluhana 
God? Oto kira asi huesia hauni. Na a Jesus e uwa 
alena ileni, easi tauri, Mamaa, naa haasaediena amu 
ana o ronoau oto kau. Na nau manatainia ana oa 
ronoronoau onioni: na ta nau taurina kau tohutohuna 
na mai ruruha huna e ura kalikali inihou, muni kira e 
hiwalaimoli ana o usunainiau mei. Na maholo e 
walaa mano urina, easi soi ileni ana na haiwala paina 
url, Lasarus, o silitaha mai. Oto a laa e mae ine e 
silitaha oto wau, kira ulo oto hahia na nimana na na 
aaena ana mai sala ani heitoli; na kira ulo hahia 
na maana ana. na masi hulo ni usuusuri. A Jesus 
easi tauri munira, Amu luhasia, amu toliasia e lae 
oto. 

Oto na maile huna hikena alai Judea ine e lae mai 
isiena Mary na Martha na e loosia na moola e taui ni 
kira asi hiwalaimoli ana. Nata na maile hikeda e lae 
oto wau isiena alai Pharise, kira asi unua munira na 
moola a Jesus e taui ni. 

Oto alai naohana Priest na alai Pharise kira asi 
lokoa na pulita ni ii, kira asi tauri, Kaelu a ua oto? 
ana a laa nihou ea tautaui na mal haara huna. Ana 
kaelu a noto mola maania, ne ahutana mai inoni anal 
meni hiwalaimoli oto ana : na alai Rome anai lae mal 
i taasia mai lehu ikia na mai hanua ikia. Na ta naite 
ile hikeda, a Kaiaphas, ana e naohana priest ana halisi 
ine, easi tauri munira, lamu amu puo oto, na amu 
qake adomai sae ana na holoholo inihou uri e diena 
namiu uri muni na tai ile e mae honotana na mal 
inoni huna, na muni ahutana na mai hanua esie suu 
mano oto. Na e qake aani walaa urina maraana : na 
ta ana ineia na naohana priest ana halisi ine, easi 
walaa ni prophet uri a Jesus eanai mae honotana 
ahutana na mai hanua; na e qake honotana ¡kira na 
mai hanue ni haleite, na ta muni e lokora alai kalena 
God e tatana oto. Oto talaae ana haudina ine kira 
asi meni walaa oto munia na saunilana. 3 

Oto nea Jesus e qake laelae haatai oto lou i 
matolana alai Judea, na ta e lae oto wau maania 

ilehuna wai laona na hanueni hatarea na hanua 
saasala, talea oto na poona ine kira saea uri i 
Ephraim; na e neneneku oto wai lehuna ineia na 
d9 alai qaaronoisuli noone lou. Na na rekelauni ikira 
alai Judea e duduhia mai: na na maile huna e lae 
wai Jerusalem maania na mai poona, i naona na 

06 rekelauni, munia na haarerealada. Oto kira asi tau 
heitalea Jesus, na kira asi meni walaa maraada, 
maholo kira uraura wai lolata ni mane, kira asi tauri, 
Amu a adoadomal uritaha? Ohia esie lae mai ana 

57 houla? Na alai naohana priest na alai Pharise e 
haatola kau, uri naile ea manatainia na lehu ea ioio 
ana, muni e haatainia oto, muni kira e helesia oto. 

12 Oto e ono haudina honosia na rekelauni a Jesus 

easi hula i Bethania, a Lasarus neia noone ilehuna, 

2 laa a Jesus e taelia lou maanira alaile e mae oto. Na 
kira asi taua na nauha i seulehi munia ilehuna : na a 
Martha e raretal oto: na ta a Lasarus noone maia 

, 3 alaile e eno maia ana nauna. Na a Mary easi ta na 
tohotohota ani rumu ni suu, na hahuani ola oto, na e 
suuhia na aaena Jesus ana, easi hulo ateate ana aaena 
ani waraehuna qauna: na na nima e honu oto ani 

4 haarana na rumu ni suu ine. Na ta a Judas Iskariot, 
naite laa ana alai qaaronoisuli ineia, ile oto eanai 

5 qeloa, easi tauri, E ua kira qake haaholinainia na 
rumu ni suu inihou ana na olu tanalau ni penny, na 
muni na niillana oto munira alaile e qake too ola? 

6 Ne e talei walaa urina, na e qake uri ana e noi sae 
ana alaile e qake too ola; na ta ana isulia ineia oto 
na laa pelipeli, na na mai ni haa ikira ana, na e tata 

7 na moola kira konii ilalona. Oto a Jesus easi tauri, 
Amu noto kau maania: e noi konia tototoria na 

8 haudina ni haitolilaku. Ana alaile e qake too ola kira 
anai io hu oto malamu; na ta inau oto nau sie aani io 
hu oto malamu. 

9 Oto na mai inoni oto taewau ana alai Judea e 
manatainia uri ineia ilehuna : na kira asi laelae oto 
mai, na e qake talaaehana a Jesus maraana, na ta 
muni kira e loosia Lasarus noone lou, ile a Jesus e 


jo taea lou maanira alaile e mae oto. Na ta alai naohana 

priest e mani walaa oto uri munia na saunilana a 
11 Lasarus noone lou: ana isulia talaaehana ineia alai 
Judea oto huna e lae oto wau na kira asi hiwalaimoli 
oto ana Jesus. 
12 ' Oto haudina 1 hahona na mai ruruha huna ine e lae 
wau ana houla, maholo kira ronoa uri a Jesus ea lae 
13 oto mai i Jerusalem, kira asi ta na mal apaapani 
puapua, kira asi'silitaha oto honosia, maia kira a 
soisoi uri, Hosana: Dehidehia a laani ea lae mai ana 
14 satana Lord, a Alaha noone parasira alai Israel. Na 
a Jesus e lio haaroia oto na kaleni ass, easi tae oto 
15 ilenina, mala kira usua oto kau uri, O sie mamaau, a 
kenini kalena Sion : lio kau, a Alaha i ioe ea lae mai, 
16 ea tae ilenina na kaleni ass. Na na saena alai qaaro- 
noisuli ineia e qake taha ana na moola inihou holai nao: 
na ta maholo kira haamanikulua oto a Jesus, ne kira 
asi adomai sae ana uri kira usui oto na moola inihou, 
17 na ana kira taui oto na moola inihou munia. Ne na 
mai ruruha huna ine e hakunia kau maholo e haraia 
oto a Lasarus maania na kiliqeu, maia e taea lou 
maanira alaile e mae oto, ikirei ni kira asi unu haatoo 
18 ana. Talaaehana lou na masiolani noone na mai 
ruruha huna e lae wau honosia, ana kira ronoa oto 
19 ana e taua na masi haara inihou. Ne alai Pharise 
easi walaa maraada uri, Amu loosia kau uri amu qake 
aani aailaa oto: lio kau, na walumalau e mano oto isulia. 
90 Na na haluile ni Grekia oto hikena alaile e lae wau 
21 muni qaoqao ola ana houla: ikira nihou kira asi lae 
wai siena Philip, laa ni Bethsaida i Galilea, kira asi 
22 soi heria, kira tauri, Laani, ami sare loosia Jesus. A 
Philip easi lae wai haaronoa Andrew: a Andrew easi 
23 lae ikoro na a Philip na koro asi haaronoa Jesus. Na 
a Jesus easi alamirarua e tauri, Na maholo ni sato e 
hula oto, uri muni kire haamanikulua oto na Kale ni 
24 inoni. Walaimoli, walaimoli, naa unua muniamu un, 
Ana na hoi korn e qake usu oto i mado e qake mae, ; 
ne eanaisi io oto maraana; na ta uri ana ea mae, ne ' 
25 eanaisi hunu oto didienaa. Ile oto ea saepaina ana 
na maurihaana ne eanai teu tekelainia oto; na ile ea 


tau noraupu munia na maurihaana ana walumalau 

inihou, ne eanai kenetainia loosia na mauriha hu. 
Ana naile ea raretainiau, ne muni e luluisuliau oto ; 
na na lehu naa io oto ana, a hairaretal inau eanaisi io 
noone lou ilehuna : ana naile ea raretainiau a Mamaa 
eanaisi adomai hiahia oto ana. Kira a kotahia na 
saeku oto hihou; na na ola taha nee unua oto? 
Mamaa, o haauriau maania na maholo ni sato inihou. 
Na ta talaaehana oto na holoholo inihou nau lai hula 
mai ana na maholo ni sato inihou. Mamaa, o 
haamanikulua na satamu. Oto na haiwala e loho mai 
kei ileni uri, Nau haamanikulua oto, na na anai 
haamanikulua lou. Oto mai ruruha huna e ura kalia 
oto, maholo kira ronoa kira asi unua uri na uulou : 
na na maile uri, Na angel e walaa munia. A Jesus e 
alamira e tauri, Na haiwala inihou e qake loho mai 
talaaehana inau, na ta talaaehana iamu. Oto mola 
inihou kira iia oto na walumalau inihou: oto mola 
inihou kira anai dereasia oto na alaha parasia na 
walumalau inihou. Na inau, ana kira a haaurasiau 
oto maania na mado, ne na anaisl wainia oto taataana 
na inoni isieku. Na ta e tauri oto, na e hatonainia na 
maena ine neia anal maesia oto uri eanai uritaha oto. 
Oto na mai ruruha huna kira asi alamia uri, Ami 
ronoa oto ana mal haatolana uri a Christ ea io hu 
oto: na loe oa walaa uritaha nihou uri, Kira anai 
haaurasia oto a Kale ni:inoni? atei kau a Kale ni 
inoni ine? Oto a Jesus easi tauri munia, Na tai kele 
lehu oto mola na dani ea ioio ua 1 matolamiu. Amu 
laelae kau maholo na dani e io ua i matolamiu, maania 
na rorodoa e dau hahiamu : pa ile ea laelae laona na 
rorodoa e gake manatainia uri ea laelai hei. Maholo 
amu manatalnia ua na dani, amu hiwalaimoli ana na 
dani, uri muni amu e noi alai kalena dani ine. 

A Jesus e unua na moola inihou easi lae oto wau e 
lai mumuni maanira. Na e tautaui na mal haara- 
huxa urina i naoda, na ta kira qake aani hiwalaimoli 
ana: uri muni e haatooa oto na haiwala a Isaia na 
prophet, ana e tauri kau, 

Lord, atei e hiwalaimoli ana tataloha iami inihou ? 

Wa na nimana Lord e haatai munia atei ? 

39 Talaaehana ine na hiwalaimolina e asaira oto, ana a 
Isaia e tauri lou, | 
40 E haaulua na maada, na e haamautaa na saeda ; 
Mane kire lio ana maada, wa kire lio saeola ana 
saeda, 
Mane kire alihoi oto mai, 
Muni nee haaurira oto. 
41 A Isaia e walaa urina, ana isulia e loosia na maniku- 
42 luhbana; na e walaa kau raranana. Na ta na maile 
huna noone ana na mai naohana inoni e hiwalaimol! 
ana; na ta ana isulia alai Pharise kira qake unu 
haatai ana, mane kira peesira oto maania na nima ni 
43 ruru: ana kira haihunia oto na manikuluana ikira na 
mai inoni liutaha ana na manikuluana a God. 
44 Naa Jesus e soi ileni, easi tauri, Ile ea hiwalaimoli 
eku, ne e qake aani hiwalaimoli eku, na ta ea hiwalal- 
45 moli ana a laa e usunainiau mei. Na ile ea toomaiau 
46 ne ea toomaia a laa e usunainiau mei. Inau na dani 
nau lae oto mai laona walumalau, muni taana naile 
47 ea hiwalaimoli eku esie io oto laona rorodoa. Na ana 
naile ea ronoisulia walaku inihou, na oto e qake aani 
luluisulii, inau nau sie aani iia oto: ana nau qake lae 
mai muni iia na walumalau, na ta uri muni haauria 
48 oto. Ile ea maasiau oto, na e qake tola konia walaku, 
naile taane ea lia oto: na haiwala naa unue ni, inela 
49 oto anai iia ana haudina i haamanolana. Ana nau 
qake aani walaa maraaku: na ta a Mamaa laa e 
usunainiau mei, neia e noia na haatolana aku, ana na 
50 moola nee unui na nee sisiho ani. Na nau manatainia 
uri na haatolana inęja na mauriha hu oto: talaaehana 
ine na moola naa sisiho ani, mala a Mamaa e unui 
muniau, ne naa si sisiho ani. 
1 8 Oto i naona na houla ana rekelauni, ana a Jesus 
e manatainia oto uri na haudina inela e dudubhia 
oto muni e lae oto wau maania na walumalau inihou 
isiena a Mamaa, na e saesaepaina ana alaile ineia kira 
ioio ua ilaona walumalau, easi hahuani saesaepaina 
2 ada hulaana na haamanolana. Na maholo kira a nau 
i seulehi, ana a qelu eroero e noia oto wai saena a 
3 Judas Iskariot, kalena Simon, muni e qgeloa, a Jesus | 

4 

e manatainia oto uri a Mamaa e toliasia manomano 
waluteni ola laona nimana, na uri e silitaha oto mai 
maania God, na ea lae oto lou isiena God, easi tae 
maania na nauna i seulehi ine, easi noi asia na tooni 
ineia; na e ta na masi sala ni hulo, easi hoosia i 
denumana. Oto easi huia na masi wei ilaona na 
nima, easi talaai hodalia aaena alai qaaronoisuli, e 
hulo ateate ana na masi sala ni hulo e hoosia i de- 
numana ine. Oto easi lai hula ana a Simon Peter. 
Neia asi tauri munia, Lord, uri oa hodalia na aaeku ? 
A Jesus e alamia easi tauri munia, O qake aani 
manatainia mola nihou na masiola naa taua nihou; 
na ta na saemu eanaisi tahania taane ana na maholo. 
A Peter e tauri munia, O sie hodalia na aaeku oto 00. 
A Jesus e alamia uri, Ana nau qake hodalio o qake 
aani loko. maiau. A Simon Peter easi tauri munia, 
Lord, suuri na aaeku haleite, na ta na nimeku lou na 
na qauku. A Jesus easi tauri munia, Ile e loto ahu- 
ahu oto, ana ea hodalia mola na aaena na eanai rerea 
mano oto: na iamu amu rerea oto, na ta ahutemiu 
qaike. Ana e manatainia a laa eanai qeloa ; talaae- 
hana urina easi tauri, Ahutemiu amu qake mani 
rerea. 

Oto maholo e hodalia na aaeda manomano, na e hai 
ta lou na tooni ineia, easi io iano, na easi tauri munira, 
Uri amu manatainia taane na holoholo nau taua oto 
muniamu inihou? Amu a saeau uri, Master, na, Lord, 
na amu a walaa too oto; ana inau oto urina. Anainau 
a Lord na a Master iamu, nau hodalia aaemiu, ne na 
holoholo iamu muni amu e hai hodahodalia aaemiu 
hailiu. Ana nau noia na tohotohota muniamu, muni 
amu e tautau urina mala nau ta oto muniamu inihou. 
Walaimoli, walaimoli, naa unua muniamu uri, A 
hairaretai e qake liutahaana a alaha ineia; wa a haa- 
tola e liutaha ana a laa e usunainia wau. Ana amu 
manatainia na moola inihou, dehidehi amu uri amu 
a tautaul ni. Nau qake aani walaa raranamolu mano- 
mano; nau manatalnia alaile nau lio hilisira kau: 
na ta uri muni kire haatooa oto na mai usuusu uri, 
Ile ea naua na masi bread inau e suluia na qougouna 

243 | 


13. 


19 
20 


21 


22 
23 
24 


25 
.26 


27 
28 
29 


30 
31 
32 
33 


34 


19—34 JOHN - 


honosiau. Talaae inihou naa unua muniamu ana e 
qake too ua, uri maholo ea tau ni too oto, amu anaisi 
hiwalaimoli uri inau oto. Walaimoli, walaimoli, naa 
unua muniamu uri, lle ea tola konia a laa naa usu- 
nainia wau na ea tola koniau oto; na ile ea tola koniau 
ne ea tola konia a laa e usunainiau mei. 

A Jesus e walaa urina, na na saena easi likiliki, 
maia e unu haatoo, easi tauri, Walaimoli, walaimoli, 
naa unua muniamu, uri naile hikemiu eanai geloau. 
Alai qaaronoisuli e tootoomaira hailiu, ana na saeda e 
qake tahania a laani ea walaa raranana. Na naite laa 
ana alai qaaronoisuli ineia e eno sulia table e hataraa i 
sarona Jesus, ileni oto a Jesus e saesaepaina ana kau: 
oto a Simon Peter easi alaqau munia, maia e taun 
munia, O unua kau muniami ea walaa raranana atel. 
Oto a laani e eno talena mola urina i sarona Jesus na 
easi tauri munia, Lord, atei a laani? A Jesus easi 
alamia uri, Ileni oto naa toonia kau na masi naulaa 
ana naa si niia oto wau munia. Oto e toonia na masi 


naulaa easi niia oto wau munia Judas kalena Simon 


Iskariot. Oto i purina na masi naulaa ine, a Satan 
easi sili wai lalona. Oto a Jesus easi tauri munia, 
Na masiola oa tata, o tolenani ta oto. Na naile oto 
hikena alaile e nauni e qake manatainia uri talaaebana 
na Ola taha e walaa urina munia.. Ana na maile e 
unua uri, ana isulia a Judas e hele ana na mal ni haa 
ikira nea Jesus easi tauri munia, O holia kau na moola 
kaelu a sare tooani munia houla ; wa muni e niia na 
masiola munira alaile e qake too ola. Oto e ta na 
masi naulaa ine easi silitaha oto laulau : na e rodo oto. 

Maholo e silitaha oto, a Jesus easi tauri, Oto mola 
nihou kira a haamanikuluaa Kale ni inoni, na kira 
haamanikuluaa God noone ana; na God eanai haa- 
manikuluaa siena maraana, na eanai tolenani haama- 
nikuluaa oto. Alai elekale, na tai kele lehu oto mola 
naa lolo ua maiamu. Amu anai tau haitaleau: na 


mala nau unua kau munira alai Judea, Na lehu nas 


laelae ana, iamu amu sie aani laelae ana; alihana ni 

naa hai upua lou muniamu inihou. Na haatolana 

haolu naa haatola iamu ana, uri amu e saesaepaina 

amiu hailiu; mala kau inau nau saesaepaina amiu; 

uri iamu noone lou amu e saesaepaina amiu hailiu 

35 urina. Ana isulia na masiola inihou taataana na inoni 
eanai manatainiamu oto uri jamu alai qaaronoisuli 
inau, ana amu a tau saesaepaina amiu hailiu. 

36 A Simon Peter easi tauri munia, Lord, oa lai hei 
ni? A Jesus easi alamia uri, Na lehu naa lae ana, 
loe o sie aani luluisuliau ana mola inihou; na ta o 

37 anai luluisuliau oto ana na maholo. A Peter easi 
tauri munia, Lord, ana e ua nau sie luluisulio oto 
mola nihou? Na anai noia oto na maurihaaku ¡ano 

38 talaaehana oto ioe. A Jesus easi tauri munia, Uri 
o anai noia na maurihaamu iano talaaehana inau ? 
Walaimoli, walaimoli, naa unua munio uri, Na kua 
sie nara oto, na o anaisi taitel aku haaolu oto. 

1 4. Mane na saemiu e likiliki: amu a hiwalai- 

moli ana God, amu hiwalaimoli noone lou eku. 

2 Na mai lehu ni ioio e huna ana nima a Amaku ; ana 
e qake urina kau taane nau unua oto muniamu; 
3 ana naa lai tau akau ana na lehu talamolu. Na ana 
naa lai tau akau ana na lehu talamolu, ne naa alihoi 
lou mei, muni nee tola koniamu oto isieku; uri muni 
nee taumei io ana na lehu ne iamu noone lou amu 
4 anai lo wai lehuna. Na na lehu naa lae ana, amu 
9 manatainia oto na tala munia. A Thomas easi 
tauri munia, Lord, ami qake manatainia na lehu oa 
lae ana; ne ami anaisi manatainia na tala uritaha ? 

6 A Jesus e tauri munia, Inau oto na tala, na na walai- 
molina, na na mauriha: naile ea lae oto isiena a 

7 Mamaa na oto ea liu eku. Ana amu manatainiau 
oto, taane amu manatainia lou a Amaku: talaae oto . 
inihou amu manatainia oto, mala amu loosia oto. 
8 A Philip e tauri munia, Lord, o haatainia a Mamaa 
9 amami, na easi diena oto. A Jesus e tauri munia, 
Uri nau io tewa oto urini isiemiu, na o qake mana- 
tainiau oto, laa Philip? ile e loosiau oto e loosia 

a Mamaa noone lou; e ua ni oa tauri, O haatainia 
10 a Mamaa amami? Uri o qake hiwalaimoli eku ana 
naa lo oto ana a Mamaa, na a Mamaa oto lou eku ? 

p na mai haiwala ine naa unuunui muniamu, nau qake 

> já maen aeaa Mi e a a aM M 


aani ladoi maraaku: na ta a Mamaa laa ea io oto aku 
neia ea tautaui na mai daumana ine. O hiwalaimoli 
eku uri inau oto ana a Mamaa, na uri a Mamaa oto 
lou eku: wa qaike, o hiwalaimoli eku talaaehana 
na mai daumana ine. Walaimoli, walaimoli, naa 
unua muniamu uri, lle ea hiwalaimoli eku, neia anai 
tautaui oto na mai daumana naa tautauini; na oto 
neia anal tautaui na mai anos e paina maania na 
maile inihou; talaaehana naa lae oto isiena a Mamaa. 
Na taataana na ola amu a sukasukai ana na sataku, 
ne naa si taui oto, uri muni kire haamanikulua a 
Mamaa ana a Kale. Ana amu a tau ni suka aku ana 
na masiola ana na sataku, ne naa si ta oto na masiola 
ni. Ana amu a saepaina aku, ne amu anaisi sulu 
isulia na mai haatolana inau. Na naa si haatohu ana 
a Mamaa, na ineia oto eanai niia wau muniamu naite 
laa ni Rapeita, muni e io susu oto malamu, na Hiona 
ani walaimolina ine : na walumalau sie aani tola konia 
oto; ana e qake aani toomaia, wa e manatainia lou : 
jamu amu manatainia taane; ana eanai io oto mai- 
amu, na eanai jo oto amiu. Nau sie atopuri amiu 
muni amu e noi inemae: naa lae oto mai isiemiu. 
E tai kele lehu oto mola, na na walumalau esie too- 
maiau oto lou; na ta iamu amu a toomaiau taane: 
ana isulia naa mauri oto ne jamu amu anai mauri lou. 
Ana na tai haudina ine amu anai manatainiau url naa 
io oto ana a Amaku, na iamu oto aku, na inau oto 
amiu. Ile e manatainia oto na mai haatolana inau, 
maia ea sulu isulii, ineia oto ine laa ea saesaepaina 
aku, na inau na anai saesaepaina ana, maia na anaisi 
haatainiau oto ana. A Judas (A Iskariot qaike) easi 
tauri munia, Lord, na holoholo inihou e ua oto, url 
o anai haatainio oto muniami na munia na walumalau 

qaike? A Jesus e alamia easi tauri munia, Ana 

naile ea saepaina aku, ne eanai sulu isulia na walaku: 

na a Amaku eanaisi saepaina ana, na iemerei merei 

ana lae isiena, na merei anai io susu oto ana. lle 

e qake saepaina aku, ne e qake sulu isulia na wa)eku: 

na na haiwala amu a roronoa e qake walaku haleite, 

na ta walana a Mamaa e usunainiau mei, 

Na nau taurina kau muniamu, maholo naa io ua 
maiamu. Na ta alaa ni Rapeita, a Hiona Maea ine, 
a Mamaa eanai usunainia mai ana na sataku, neia 
anal haasaeamu ana waluteni ola, na eanai tau ¡amu 
muni amu e noi sae ana taana na ola nau unua kau 
muniamu. Na dailama naa noia oto isiemiu ; na dai- 
lama inauni naa niia oto 'isiemiu: nau qake aani 
niinii muniamu mala na walumalau ea niinii. Mane 
na saemiu e likiliki, wa mane e maumaula. Amu 
ronoa ana nau unua muniamu uri, Naa lae oto wau, 
na naa lae oto mai isiemiu. Ana amu saepaina aku, 
taane amu anai saesaediena oto, hahia naa laelae oto 
isiena a Mamaa: ana a Mamaa e nanama liutaha aku. 
Na nau unua oto nihou muniamu maholo e qake too 
ua, uri, maholo ea tau ni too oto, amu anaisi hiwalai- 
moli oto. Nau sie walawalaa hunahunaa lou muni- 
amu, ana a alaha parasia na walumalau inihou ea lae 
mai: na e qake ola ineia oto oo aku; na ta uri muni 
na walumalau e manatainia oto uri naa saepaina ana 
a Mamaa, na mala a Mamaa e haatolaiau kau, ne naa 
si ta taane urina. Sulutae, kaelu e lae oto maania ilehu. 


1 5 Inau na vine oto walaimoli, na a Amaku laa ea 


2 daumaa na lalo ni vine. Taana na sasara ni ola 
aku e qake hunuhunu, neia ea taasia oto: na taana 
na sasara ni ola ea hunuhunu, neia ea tau diena ana, 
muni e hunu oto liutaha. Na iamu amu qani rerea 
oto isulia oto na haiwala nau unua oto kau muniamu. 
Amu io susu oto aku, na inau lou emiu. Mala kau 
na sasara ni ola esie aani hunuhunu maraana, ana 
e qake io susu ana na vine; alihana oto iamu lou 
amu sie aani hunu oto ana amu qake io susu oto aku. 
Inau oto na vine, iamu na mai sasara ni ola ana: lle 
ea io susu eku, na inau ana, ineia ine ea hunuhunu 
oto liutaha : ana ahoa aku amu sie aani ta na masiola. 
Ana naile e qake io susu eku, kira a dereasia wau 
mala na sasara ni ola, na easi nunulu oto; oto kira 
asi siokonii, muni dereasii wai duna, oto duna easi 
naura oto. Ana amu a tau ni io susu eku, na na mai 
walaku ea io susu lou emiu, amu anai haatohua oto 
waluola igulia saemiu, ET anaisi taui oto muniamu, 


15. 


8 
9 
10 
11 
12 


8—21 JOHN 





A Amaku e manikulua oto ana na holoholo. inihou, 
uri muni amu e hunu oto liutaha; na amu anaisi noi 
qaaronoisuli inau oto urina. Mala kau a Mamaa e 
saepaina aku oto, alihana oto lou nau saepaina amiu: 
amu io susu oto ana na saepainana inau; mala kau 
inau nau sulu isulia oto na mai haatolana a Amaku, 
na naa io susu oto ana na saepainana ineia. Nau 
unua oto na moola inihou muniamu uri muni na 
saedienana iamu e ahu oto. Na na haatolana inau 
neia oto nihou, uri muni amu e saesaepaina amiu 


13 -hailiu, mala inau nau saesaepaina amiu kau. E qake 

saepainana oto muni e paina liutahana inihou, uri 
muni naile e noia oto na maurihaana iano talaaehana 
alai malahuna. Iamu alai malahuku oto ana amu 
a tau ni sulu isulia na moola naa haatola ¡amu eni. 
Nau qake aani saeamu uri alai hairaretai; ana a 
hairaretai e quke manatainia na moola a alaha ineia 
ea tautaul: na ta nau saeamu uri alai malahuku; 
ana taataana na ola nau ronoi ana a Amaku nau 
haarono amu oto ani. Amu qake aani lio hilisiau, 
na ta inau nau lio hilisiamu, na nau nolamu, uri muni 
amu e lae oto wau e hunuhunu, na muni na huahuani 
ola jamu e io susu oto: uri taataana na ola amu 
a haatohua ana a Mamaa ana sataku, neia anaisi niia 
oto muniamu. Na moola inihou naa haatolalamu 
eni, uri muni amu e saesaepaina amiu hailiu. Ana 
na walumalau ea taumei tau noraupu muniamu, amu 
manatainia oto uri e holai tau noraupu kau muniau 
wal naomiu oto. Uri ana amu keikei ana walumalau, 
taane na walumalau eanai saepaina ana alaile inela: 
na ta ana isulia amu qake keikei ana na walumalau, 
na ta nau lio hilisi amu maania na walumalau, talaae- 
hana ine na walumalau easi tau noraupu muniamu. 
Amu adomai sae ana na haiwala nau unua kau muni- 
amu uri, A hairaretai e qake alaha liutahana a alaha 
ineia. Ana kira taunainiau kau, kira anaisi taunaini- 
amu lou: ana kira haatooa na walaku, kira anaisi 
haatooa lou na mai walamiu. Na ta kira anaisi taui 
oto taataana na moola inihou muniamu talaaehana na 
sataku, ana isulia kira puotainia ile e usunainiau mei, 

JOHN 15. 22—16. 8 


22 Uri ana nau qake lae mai ni walaa munira, taane kira 
qake aani manatainia na masi orahaa: na ta oto 
mola inihou e quke ola ada ni lopoi wala hahia na 

23 mai orahaa ikira. Ile ea tau nora upu muniau ne ea 

24 tau noraupu lou munia a Amaku. Uri ana nau qake 
taul na mai daumana i matolada naile aopa e qake 

 aani tautaui, taane kira sie manatainia na masi orahaa 

ada: na ta. oto mola inihou kira hahuani loosia ahu- 
_tamerei na a Amaku, na kira tau. noraupu munia 

25 ahutamerei mano. Na ta kira ta oto na masiola 
nihou, uri muni haatooa na haiwala ine kira usua oto 
kau ana mai haatolana ikira uri, Kira tau roraupu 

26 mola maatala muniau. Na ta maholo a laa ni Rapeita 
ea hula oto mai, na anai usunainia wau muniamu 
maania a Mamaa, na Hiona ani walaimolina ine, laa 

ea sisilitaha mai maania a Mamaa, neia anaisi unu 

27 haatoo aku: na iamu amu anaisi unu haatoo noone 
lou, ana isulia amu io oto hu meiau keikei mei i 

) talaaehana. | | 
16 Nau unua oto na moola inihou muniamu, mane 
2 kire haatoosua lamu. Kira anai nolamu wai 
sinaha maania mai nima ni ruru: o siua, na maholo 
ni sato ea duduhia oto mai, na .naile ea sauniamu 
eanai unua uri ea qaogao ola ni mane ana munia God. 

3 Na kira anal tautaul na moola inihou ana kira qake 

4 manatainiemerei na a Mamaa. Na ta nau unua oto 
na moola inihou muniamu, uri na maholo ni sato oto 
ani ea tau ni too oto ana na maholo, ne amu anaisi 
adomainil oto, uri nau unui oto muniamu. Na nau 
qake unui na moola inihou muniamu kei mai i talaae- 

5 hana, ana isulia nou neneneku oto maiamu. Na ta 
naa lae oto nihou siena ile e usunainiau mei; na naile 

 hikemiu e qake ele soi hariau uri, Oa lae oto ihei ? 

6 Na ta ana isulia nau unui oto na moola inihou muni- 

7 amu, ne saemiu e honu oto ani saehuna. Na ta naa 
unua oto na walaimolina muniamu inihou; E lai 
diena namiu muni nee lae oto wau: ana oto nau qake 
lae oto wau, ne a laa ni Rapeita esie aani lae oto mai 
isiemiu; na ta uri ana naa lae oto wau ne na anaisi 

. 8 usunainia wau isiemiu. Na ineia oto, maholo e lae 

16. 9—21 JOHN 


13 





oto mai, neia anai haaloia na walumalau ana orahaa, 
na ana odotaina, na ana lina; ana orahaa kau, ana 
isulia kira qake hiwalaimoli eku; ana odotaina kau, 
ana isulia naa lae oto isiena a Mamaa, na amu sie 
aani toomaiau lou ; ana jina kau, ana isulia kira a iia 
oto a alaha parasia na walumalau inihou. Na moola 
huna taane aku ni unui muniamu, na ta amu sie 
poonainii ua. Na ta maholo oto ineia, a Hiona ani 


- walaimolina, e hula oto mai, neia analsi naomiu oto 


14 
15 


16 
17 


18 
19 


20 


21 


laona ahutana na walaimolina : ana e sie aani walaa 
maraana; na ta waluola oto neia anai ronoi, neia 
anaisi unui ni: na eanalsi unui muniamu na moola 
eanaisi too taane ana na maholo. Neia anai haamanl- 
kuluau : ana eanaisi hele oto hikena na moola inau, na 


eanaisi houleinii muniamu. Taana na moola tootoo-. 


lana a Mamaa ne tootoolaku mano ine: talaaehana 
ine nau unua kau, uri ea hele hikena na moola inau, 
na eanaisi houleinii muniamu: Na tai kele lehu oto, 
na amu sie toomaiau oto ; na na tai kele lehu oto lou, 
na amu anaisi losiau lou. Oto na maile hikena alai 
gaaronoisuli ineia easi tauri maraada, Na ola taha 
nihou ea unua munikia uri, Na tai kele lehu oto, na 
amu sie toomalau oto; na na:tai kele lehu oto lou, na 
amu anaisi losiau lou: na, Ana isulia naa lae oto 
isiena a Mamaa? Oto kira asi tauri, Na ola taha 
inihou ea unua uri, Na tai kele lehu oto?  Kaelu 
qake aani manatainia na masiola ea unueni. A Jesus 
e losaea kira sare soi heria ana, easi tauri munira, Ur 
amu a tautau haitale maraamiu ana na holoholo inihou, 
ana nau unua uri, Na tai kele lehu oto, na amu sie 
toomaiau oto, na na tai kelu lehu oto lou, na amu 
anaisi loosiau oto? Walaimoli, walaimoli, naa unua 
muniamu, uri amu anai naranara na amu anal 
takotako, na ta na walumalau eanal saesaediena: 
lamu amu anai saehu keu, na ta na saehuna ¡amu 
anai noi saedienana oto. Maholo na hua ea haahuta 
neia ea saehu oto, hahia na maholo ni sato ineia e 
hula oto : na ta maholo e mauri oto ani elekale, ne e 
qake aani noisae lou ana na hiitoona, ana isulia na 
saedienana oto hahia na on e huta oto mai laona 
25 

JOHN 16. 22—17. 1 


22 walumalau. Ne jamu urina amu anai saesaehu oto 
nihou: na ta na anai loosiamu lou, na na saemiu 
eanal saesaediena, na naile oto sie aani taasia oto na 

23 saedienana ¡amu maaniamu. Na ana ha haudinani 
amu sie aani soi heriau ana na masiola. Walaimoli, 
walaimoli, naa unua muniamu, Ana amu a tau ni 
haatohua na masiola ana a Mamaa, neia anaisi niia 

24 oto muniamu ana na sataku. Lae hula inihou amu 
qake haatohua oto na masiola ana na sataku: amu 
haatohu kau, muni na saedienana lamu e ahu 
oto. 

29 Nau walaa urina kau ani alahuuna muniamu: na 
maholo ni sato ea duduhia oto mai, na nau sie aani 
walaa oto muniamu ani alahuuna, na ta na anal 

26 houleinia a Mamaa muniamu. Oto ana haudineni 
amu anai haatohu oto ana na sataku: na nau qake 
unua muniamu uri na anai tola suuia a Mamaa talamiu: 

27 ana a Mamaa noone ea saesaepaina amiu, ana isulia 
amu saesaepaina aku keu, na amu hiwalaimoli oto uri 

28 nau silitaha oto mai maania a Mamaa. Nau silitaha 
oto mai maania a Mamaa, na nau lae oto mai laona 
walumalau : naa lae oto lou maania walumalau, na asi 

29 lae oto isiena a Mamaa. Oto alai qaaronoisuli ineia 
easi tauri, Lio kau, oa walaa taha oto inihou, na o 

30 qake aani walaa ani alahuuna. Ami manatainia oto 
inihou uri o manatainia oto waluola, na o qake aani 
lo totoria oto muni naile e soi hario: talaaehana 
na maslolani ami a hiwalaimoli uri o silitaha oto mai 

31 maania God. A Jesus e alamira uri, Uri amu a 

32 hiwalaimoli oto nihou? Lio kau, na maholo ni sato 
ea duduhia oto mai, o siua, na e too oto, muni kira e 
haatatanalniamu, naile talea na moola inela, na naile 
talea na moola ineia, na amu anal atopuri eku maraaku : 
na ta nau qake aani io oto maraaku, ana a Mamaa ea 

33 io oto isieku. Nau walaa urina kau nemiu, uri muni 
amu e akaurisia na dailama aku. Ilaona walumalau 
kira anal taunainiamu: na ta saemiu mune mano 
kau : inau nau aailaa oto maania na walumalau. 

17 A Jesus e walaa mano urina ; easi uwa alena ileni, 

' easi tauri, Mamaa, T maholo ni sato e hula oto ; 

o haamanikulua a Kalemu, muni a Kale e haamani- 
kuluao lou: mala kau o niia munia na nanamana 
parasia ahutana na hasio, uri muni taana na ola o 
niia oto nana, ne muni e niia na mauriha hu nada. 
Na neia nihou na mayuriha hu, uri muni kire mana- 
tainio na tai God oto walaimoli, na a laani o usunainia 
mal nea Jesus Christ. Nau haamanikuluao mai iano 
hou, ana nau haamanoa oto na masi daumana ine o 
ta kau muniau muni nee taua. Na oto mola nihou, 
Mamaa, o haamanikuluau isiemu ani mesi maniku- 
luana ine nau akaurisia isiemu ana maholo na walu- 
malau qaike ua. Nau houleinia oto na satamu munira 
na maileni o maaira nakui maania na walumalau: na 
tootoolamu noone ada, na o maaira wau nekui; na 
kira sulu isulia na walamu. Oto mola inihou kira 
manatainia oto uri waluola o nii oto muniau kira 
keikei amu: ana na mai haiwala ine o nii oto muniau 
nau nii oto lou munira ; ne kira helesii oto, na kira 
manatainia oto walaimoli uri nau silitaha oto maanio, 
na kira hiwalaimoli oto uri o usunainiau mei. Naa 
haatohu talada; nau qake aani haatohu talana na 
walumalau, na ta talada alaile o maaira nakui; ana 
na tootoolamu oto ada : na na tootoolaku na tootoolamu 
oto, na na tootoolamu na ktootoolaku oto: na nau 
manikulua oto ani. Na nau qake io oto lou ilaona 
walumalau, na ta ikira inihou kira a io ua ilaona 
walumalau, na naa si lae oto isiemu. Mamaa Maea, 
o kenetainia ana na satamu na maile o maaira oto 
nakui, uri muni kira e noi oto na tai ile, mala oto 


ikara. Maholo nau io isieda, nau kenetainia oto ana . 


na satamu na maile o maaira oto nakui: na nau 
paraparasira oto, na naile hikeda e qake aani aia, na 
tai a kale ni aia mola maraana ; muni kire haatooa 
oto na mai usuusu. Na ta oto nihou naa lae oto wai 
siemu; na naa si walaa urina laona walumalau, uri 
muni kire manatainia na saedienana inau e ahu oto 
ada. Nau niia oto na walamu munira; na na walu- 
malau e tau noraupu munira, ana isulia kira qake 
keikei ana na walumalau, mala inau lou nau gake 


15 keikei ana na walumalau. Nau qake aani haatohu 

JOHN 17. 16—18. 3 





uri muni o taasira oto maania walumalau, na ta muni 
O kenetainira maania a laa tataala. Ikira kira qake 
keikei ana walumalau, mala inau lou na qake keikei 
ana walumalau. O haamaeara ani walaimolina: na 
walamu oto na walaimolina, Mala kau o usunainiau 
mel ilaona walumalau, alihana lou noone nau usunal- 
nira oto ilaona walumalau. Na naa haamaeau talaae- 
hana oto ikira, uri muni kire haamaeara noone lou ani 
walaimolina. Na nau qake aani haatohu talana alaile 
nihou haleite, na ta talana alaile lou ea*hiwalaimoli 
eku isulia na walada; uri muni kire mani noi oto na 
taile; mala kau loe, Mamaa, oa io oto aku, na inau 
oto amu, uri muni kire io noone lou urina akarai; uri 
muni na walumalau e hiwalaimoli uri o usurainiau 
mel. Na na masi manikuluana ine o niia oto muniau, 
ne nau niia oto munira ; uri muni kire noi oto na taile, 
mala oto ikara ; inau oto ada, na ioe oto aku, uri muni 
na manatada e ahu oto na muni kire noi oto na taile ; uri 
muni na walumalau e manatainia oto uri o usunainiau 
mei, na uri o saepaina ada mala o saepaina aku kau. 
Mamaa, na maile o maaira nakui, ne na saeku oto muni 
kire io oto lou maiau ana na lehu naa io oto ana; uri 
muni kire toomaia na masi manikuluana aku ine o niia 
oto kau nakua: ana o holai saepaina aku kau na kira 
qake noia ua na suasualana walumalau. Mamaa 
odotai, na walumalau e qake aani manatainio, na ta 
inau nau manatainio oto ; na alaile nihou kira mana- 
tainia uri o usunainiau mei; na nau houleinia oto na 


- satamu munira, na naa si muni houleinia ua; uri 


muni na masi saepalnana ine o saepaina aku kau ana 
e io oto ada, na inau lou ada. 


18 A Jesus e walaa mano urina easi silitaha wau 


2 


3 


maira alai qaaronoisuli ineia, na e launia oto na 
dari maamaa i Kedron, na lalo oto ilehuna, na e sili 
oto wai laona ikiraelu na alai gaaronoisuli ineia. Na 
a Judas, laa e qeloa, e manatainia noone na lehuni: 
ana a Jesus na alai qaaronoisuli ineia e talei laelae 
ana. Oto nea Judas, e helesia oto na mae, maira alai 
ariarikosi, ana alai naohana priest na alai Pharise, 
easi lai wai lehuna maia na mai light na na mai 

haaora na na mai reisina. Oto nea Jesus ana e 
manatainia waluola eanai tolea oto, easi lae wai 
honosira easi tauri munira, Atei kau amu a tautau 
ohia? Kira asi alamia uri, A Jesus laa ni Nasaret e 
ua. A Jesus easi tauri munira, Inau oto. Na a 
Judas, laa e geloa, e ura noone maira. Oto maholo e 
tauri munira, Inau oto, kira asi sua alihoi kira asi 
lahutai i mado. Oto easi soi hariraelu lou e taurini, 
Atei kau amu a tautau ohia? Oto kira asi tauri, A 
Jesus l® ni Nasaret e ua. A Jesus easi tauri munira, 
Nau unua oto muniamu uri inau oto: ne ana amu a 
tautau ohiau, amu toliasira alaile inihou muni kire lae 
oto: uri muni e haatooa na haiwala ine e unua un, 
Nau qake tau tekelainia naile hikena alaile o maair 
oto nakui. Oto nea Simon Peter ana e manastainia 
na nahi easi akania oto, na e rapusia a hairaretal a 
naohana priest, e tapa tekelainia na alina i galogalo 
ana. Na na satana a hairaretai ine a Malkus. Oto | 
a Jesus easi tauri munia Peter, O derehainia lou na 
nahi ine i talana : na kaokao a Mamaa e niia, uri nati 
sie tonohia oto ?. 

Oto na mae ine maia na naohana kaptain, na alai 
ariarikosi ikira alai Judea, e helesia Jesus kira asi 
hoosia oto, kira asi holai tolea isiena Annas; ana 
ineia a hunaona Kaiaphas, na naohana priest ana 
halisi ine. Na nea Kaiaphas ine e haananaua alal 
Judea, uri e diena nada muni za tal laa e mae hono- 
tana na mal inoni huna. 

Na a Simon Peter e luluisulia Jesus, maia naite 
gaaronoisuli lou. Na nea qaaronoisuli ine e saea a 
naohana priest, na easi sili hairuru oto maia Jesus 
wai lolata a naohana priest ine; na ta a Peter e tale! 
uraura i maana nima i sinaha. Oto ruana na qaaro- 
noisuli ine, laa e saea na naohana priest, e silitaha oto 
wau easi walaa:munia a kenini e kakakali 1 maa, eas! 
tolea Peter wai nima. Oto nea kenini e kakakali ! 
maa easi tauri munia Peter, Ioe ohia naile hiken 
alai qaaronoisuli ineia? Neia asi tauri, Inau qaike. 
Na alai hairaretai maira alai ariarikosi e uraun 
ilehuna, kira rurua oto na duna ani loilohi; talaaebana 

JOHN 18. 19—32 


na mamaudiza ; na kira asi rararani oto: na a Peter 
noone lou meira, e uraura e rararani. | 

Oto a naohana priest easi soi haria a Jesus ana 
alai qaaronoisuli inela, na ana na maani haausulina 
ineia. A Jesus e alamia uri, Nau talei walaa haatai 
oto munia na walumalau ; -nau haahaausuli keu wai 
nima ni ruru, na wai lolata ni mane, na lehu alai 
Judea ea talei rururu ana; na nau qake aani walaa 
mumuni. E ua oa soi hariau? o soi harira alaile e 
ronoi ‚oto aku, uri na moola taha nau unui munira : 
lio kau, ikira nihou kira saea oto na moola nau unui oto. 
Na e walaa mano urina, oto naile hikena alai ariarikosi 
e uraura isiena e hidalia Jesus, maia e tauri, Uri oa 
alamia a naohana priest urina? A Jesus easi alamia 
uri, Ana nau walaa aela, o unu haatoo oto ana na 
masi aelana ine: na ta ana nau walaa diena, e ua oa 
hidaliau? Oto a Anas easi hoosia na e usunainia oto 
siena Kaiaphas a naohana priest. 

Oto a Simon Peter e uraura ua e rararani. Oto 
kira asi tauri munia, Ioe ohia naile hikena alai qaaro- 
noisuli ineia? Neia easi taitei ana, e tauri, Inau 
qaike. Oto naile hikena alai hairaretai a naohana 
priest, takihana a laani a Peter e tapa tekelainia na 
alinana kau, easi tauri, Uri nau qake loosio maia wai 
lalo? Oto a; Peter easi taitei lou ana: na na kua e 
tolenani nara oto. 

Oto kira asi tolea Jesus maania Kaiaphas wai laona 
na nima ni alahana : na oto mola i waalia ; na kira 
qake aani sili laona na nima ni alahana, mane kira 
madaa ana, na ta muni kira e naua na rekelauni. 
Oto a Pilate easi silitaha wau isieda, e tauri, Na 
ola taha amu a qeluqelu ilenina a laa nihou? Kira 
alamia kira asi tauri, Ana a laa nihou e qake laa ni 
tau orahaa, taane ami qake qeloa oto munio. Oto 
nea Pilate easi tauri munira, Amu tolea wau, amu 
iia isulia mai haatolana iamu. Alai Judea easi tauri 
munia, E qaike haidadana ana mai haatolana muni 
ami e haamaesia naile: uri muni kire haatooa na 
walana Jesus neia e unua kau, e hatonainia na maena 
ine neia anai maesia oto. 

33 Oto a Pilate e sili lou wai nima ni alahana, easi 
sola Jesus wau, easi tauri munia, Ni ioe taane 
34 alaha parasira alai Judea? A Jesus e alamia uri, 
Oa walaa maraamu nihou, wa na maile aopa ohia 
85 e unuau isiemu? A Pilate easi alamia uri, Uri inau 
= nalaa ni Judea? Na mai inoni ioe maira alai naohana 
36 priest e qeloo muniau : na ola tahao tauini? A Jesus 
e alamia uri, Na alahana inau e qake keikei ana wala- 
malau inihou: uri ana na alahana inau.e keikei ana 
na walumalau inihou, ne alai ariarikosi inau eanasi 
ipelu oto muni kira suuri qeloau munira alai Judea: 
na ta oto nihou na alahana inau e qake keikei ilehu. 
37 Oto nea Pilate easi tauri munia, Ni, ioe oto na alaha? 
A Jesus easi alamia uri, Neia taha oto oa unua oto 
uri inau na alaha. Talaaehana na masiola inihou 
nau huta mai, na talaaehana oto na masiola inihou 
nau lae oto mai laona walumalau, uri muni nee 
unu haatoo ana na walaimolina. Taana naile e 
38 keikei ana na walaimolina ea ronoa na walaku. A 
Pilate easi tauri munia, Na ola taha na walai- 
molina ? 
Na e ere mano urina, easi silitaha lou isiena alai 
Judea, easi tauri munira, Nau qake aani lio haaroia 
39 oto na masi aelana ana. Na ta na tolahamiu oto 
muni nee luhasia naile muniamu ana na rekelauni: 
hoe, amu a haihunia uri muni nee luhasia muniamu 
40 a alaha parasira alai Judea? Oto kira asi tea lou 
uri, A laa nihou suuri, na ta a Barabas. Na a Barabas 
inihou na laa ni horo peli. 
19 Oto a Pilate easi karuana a Jesus, easi rapusia. 
2 Na alai soldier e hausia na hoohoodara ani walo 
kakaru, kira asi noia hahia qauna, na kira tooni hahia 
3 ani tooni waruwarua: na kira asi laelae mai isiena, 
kira tauri, Dehidehio, a Alaha parasira alai Judea! 
4 na kira a hidahidalia oto. Na a Pilate easi silitaha 
oto lou, na easi tauri munira, Lio kau, naa tolea lou 
isiemolu nihou, uri muni amu e manatainia uri nau 
5 qake sani lio haaroia na masi tataalana ana. Oto a 
Jesus easi silitaha, e noia na hoohoodara ani walo 
kakaru ine na e tooni ani tooni waruwarua ine. Naa 

| JOHN 19. 6—17 


Pilate easi tauri munira, Lio kau, na inoni kai nihou ! 


6 Oto maholo alai nachana priest na alai ariarikosi e 


9 


loosia, kira asi tea oto, kira tauri, Lupu talenasia 
ilenina ailipou, lupu talenasia ilenina ailipou. A Pilate 
easi tauri munira, lamu amu tolea kau, amu asi lupu 
talenasia ilenina ailipou: ana nau qake aani lio haaroia 
na masi tataalata ana. Alai Judea easi alamia uri, 


'Na haatolana oto amami, na isulia #a masi haatolana 


ine neia anai mae oto, ana e tautaua oto uri reia 
Kalena God. Maholo a Pilate e roroa na haiwala 
inihou easi maau oto liutaha; oto e sili lou wai 
nima ni alahana, easi tauri munia Jesus, loe o kei- 
kei hei ni? Na ta a Jesus e qake aani alamia oto 


10 oo. Oto a Pilate easi tauri munia, Uri o sie aani 


11 


12 


13 


14 


15 


16 
17 


walaa muniau? uri o qake manatainia ana nau 
nanama muni luhasio, na nau nanama lou muni lupu 
talenasio ilenina ailipou? A Jesus easi alamia uri, 
O sie aani nanama parasiau, ana muni kira qake 
toliasia urina munio kei ileni : talaaehana ine a 
laani e qeloau munio ne na orahaa ineia e paina | 
liutaha. Talaae oto inikhou a Pilate e tautau muni | 
luhasia: na ta alai Judea e awaraa, kira asi tauri, _ 
Ana oa luhasia a laa nihou o qake haimalahuna maia 
Kaisar: taana naile ea taua muni e alaha neia ea 
uraura honosia a Kaisar. Maholo a Pilate e ronoa 
na maì haiwala inihou, easi tola haatai ana a Jesus, 
easi naku oto iano ilenina na lehu ni neneku muni 
lina ana lehu kira saea uri, Lehu kira tohainii mai 
hau ana, na mala Hebrew uri, Gabatha. Na na tala- 
maina oto loosia na rekelauni: e urihana oto onona 
na maholo ni sato. Oto easi tauri munira alai 
Judea, Lio kau, a alaha iamu! Oto kira asi tea uri, 
Taasia, taasia, lupu talenasia ilenina ailipou. A 
Pilate easi tauri munira, Uri naa nai lupu talenasia 
a alaha iamu ilenina ailipou? Alai naohana priest e 
alamia uri, E qake alaha iami, na ta a Kaisar 
haleite. Oto easi toliasia Jesus munira muni lupu 
talenasia ilenina ailipou. 

Oto kira asi karuana Jesus: na e silitaha oto wau, 
e poonainia na ailipou munia maraana, oto munia na 

18 
19 
20 
21 


22 
23 


26 
27 


28 
29 


18—29 J SOHN 





lehu ine kira saea uri, Na lehu Suala na qau ni inoni, 
na kira saea mala Hebrew uri, Golgotha: na kira asi 
lupu talenasia wai lehuna ilenina ailipou, na na ro 
mane lou meia, naile qau mei na naile qau wau, na a 
Jesus oto i denuma. Na a Pilate e usua lou na 
USUUSU, easi noia i hahona ailipou. Na kira usua 
uri, Jesus ni Nasaret, Alaha parasira alai Judea. 
Na alai Judea huna e saea na usuusu inihou: ana 
na lehuni kira lupu talenasia Jesus ilenina ailipou 
ana e karainia na poona : na kira usua ana walaana 
ni Hebrew, na ni Latin, na ni Grik. Oto alai 
naohana . priest ana alai Judea easi tauri munia 
Pilate, O sie usuusu uri, Alaha parasira alai Judea, 
na ta, uri neia e unua uri, Inau nau alaha parasira 
alai Judea. A Pilate easi alamira uri, Na. masiolani 
nau usua nau usua oto ni. 

Oto alai soldier, maholo kira lupu talenasia Jesus 
mano oto ilenina ailipou, kira asi ta mai tooni ineia, 
kira asi ta na hal apa ani, na apa e ado ana na 
soldier, na apa e ado ana na soldier; na na tooni 
nimanima lou: na na tooni nimanima ine na maani 
sususu e qake aani io ana, na ta kira hao lakulaku 
mola ana. Oto kira asi tauri maraada, Kaelu sie 
hakahakasia, na ta kaelu e ilala munia, uri eanal io 
nana atei: uri muni kire haatooa oto naite usuusu 
e tauri, 

Kira ado ana mai tooni inau, 

Kira a ilala munia na hahuana tooni inau. 

Alai soldier ine kira asi tauri kau. Na ta a nikena 
Jesus e ura isulia na ailipou na aulana a nikena 
lou, a Mary hua a Klopas, na a Mary ni Magdala. 
Oto maholo a Jesus e loosia a nikena, koroi a 
qaaronoisuli ine e saepaina ana oto e ura karaini, 
easi tauri munia a nikena, Teitei, liokau, a kalemu 
nihou! Oto easi tauri munia a qaaronoisuli ine, 
Lio kau, a nikemu nihou! Na talaae oto ana maholo 
ni sato ine a qaaronoisuli ine e tolea oto isiena. 

Mano urina, ana a Jesus e manatainia oto uri 
waluola e mano teetee oto, muni haatooa oto na 
mal usuusu, easi tauri, Naa sasare tono. Na hou 

30 


31 


32 
33 
34 
30 


36 
37 
38 


39 


JOHN 19. 30-—42 


wei e honu eni vinegar kira noia oto wai lehuna: 
oto kira asi haaqinia na masi hulo ani vinegar kira 
asi susuia ana maani hisop, kira asi susuainia wau 
ìi dawana. Oto maholo a Jesus e ta oto na vinegar, 
easi tauri, E mano oto: oto na qauna easi maleno- 
leno, na easi toliasia oto na manomanona. 

Oto alai Judea ine, ana isulia na talamaina oto, 
muni na sapeda e sie io oto ilenina mai ailipou ana 
haudina ni sabbath (ana na haudina sabbath ine na 
haudina oto tooliu), kira asi haatohu ana a Pilate 
munia Oilana na aaedaelu, na muni ohosilada oto. 
Oto alai soldier easi lae mai, kira oia aaena etana 
naile, na aaena ruana nalle lou kira lupu talenasi- 
rarua maia ilenina mai ailipou: na ta maholo kira 
hula ana Jesus, na kira loosia uri e qani mae oto, ne 
kira qake aani oia aaena : na ta naite soldier e toromia 
na rahorahona ani lula, na na apu na na wal e tolenani 
qisi taha oto. Na ile e loosia oto e unu haatoo ana, 
na na unu haatoona inela e walaimoli: na e manatainia 
oto uri ea walaa walaimoli, uri muni amu e hiwalaimoli 
oto. Ana kira taua na moola inihou uri muni haatooa 
na mal usuusu inihou uri, Na kele susuli ana sie aol 
oto. Na lou naite usuusu e tauri, Kira anai toomaia a 
laani kira toromia kau. 

Na na moola inihou e mano oto, na a Joseph ni 
Arimathea, na qaaronoisuli a Jesus, na ta e qaaro- 
noisuli mumuni ana e maunira alai Judea, easi haatohu 
ana Pilate muni ohosia na raena Jesus: oto a Pilate 
easi alamainia oto. Oto e lae mai easi ohosia na 
raena. Na nea Nikodemus e lae mai noone lou, ileni 
e holai lae wai siena i rodo, e tolea na mai mur na 
mai aloe lou dolalii, kira hia na tohotohota mala na 
tanalau ni pound. Oto kira asi tolea na raena Jesus, 
kira asi uloa ani sala rerea maia na mai al Wasuwasu, 
mala tolahana alai Judea oto ani haitolina. Na na 
lalo oto ana na lehuni kira lupu talenasia ilenina 
poupou ana; na ana na lalo ni na kiliqeu haolu kira 
qake noia ua na rae ana. Oto koro asi noia Jesus 
illalona ana isulia na talamaima alai Judea (ana na 
kiliqeu ine e qake karainia haatau). 


20. 


1-15 JOHN 





20 Oto ana etana na haudina ana wik a Mary ni 


2 


as 


14 
15 


Magdala e lae mai i kiliqeu i waalia, na e rorodoa 
ua, na e loosia na hau kira huesia oto maania na 
kiliqeu. Oto easi huru, e lae isiena Simon Peter 
ikoro naite quaronoisuli lou ine ileni a Jesus e sae- 
painaana oto, easi tauri munirarua, Kira sulu asia oto - 
a Lord maania i kiligeu, na ami qake saumagatana na 
lehu kira noia ana. A Peter easi silitaha, koro naite 
qaaronoisuli lou ine, na koro asi lae oto i kiligeu. 
Na koro mani huru hairuru oto wau : na naite qaaro- 
noisuli ine e huru liutaha ana Peter, easi holai hula 
oto ana na kiliqeu; na e qautou iano easi aonal wai 
lalona, na easi loosia na mai sala rerea kira uloa ani e 
io lakulaku taane, na ta e qake sili wau ilalona. Oto 
a Simon Peter easi hula lou e luluisulia na easi sili 
wau ilaona na kiliqeu; na e tootoomaia na mai sala 


rerea kira uloa kau ani, na na masi hulo ni usuri ine, 


kira noia kau hahia qauna, e qake io maia na mai sala, 
rerea ine, na ta e lo ereereaila ua oto i talana maraana. 
Oto naite qaaronoisuli ine easi sili lou wau, ileni kau 
e holai hula ana na kiligeu, na easi lio saea, easi 
hiwalaimoli oto. Ana kira qake manatainia ua na 
mai usuusu, uri na holoholo oto ineia muni e sulutae 
maanira alaile e mae oto. Oto ro qaaronoisuli ine 
koro asi alihoji lou wau isiedarua. 

Na ta a Mary e uraura i sinaha hatarea na kiliqeu ea 
naranara : ne maholo e naranara ua, easi qautou easi 
aonai wai lalona na kiliqeu : na easi loosia na ro angel 
ani tooni rerea e naku oto, naile hatarea na qau uluna, 
na naile hatarea na lehu talana aaena, ana lehu kira 
noia na raena Jesus ana. Na koro asi tauri munia, 
Keni hou, e ua oa naranara? Easi tauri munirarua, 
Ana kira sulu asia oto a Lord inau, na nau qake 
manatainia na lehu kira lai.noia ana. Maholo e walaa 
mano urina, easi lio keke, na e loosia a Jesus e ura, 
na e qake manatainia uri izeia a Jesus. A Jesus e 
tauri munia, Keni hou, e ua oa naranara ? atei laani 
oa tautau haitalea ine? Oto ineia ana e unua uri 
inela Na laa e daumaa na lalo, easi tauri munia, Alaha 
inau, ana o sulu asia kau maania ilehu, o unua isieku 

JOHN 20. 16—27 


16 


17 


18 


19 


20 


21 


22 


23 


24 
25 


26 


27 


na ikii o lai noia ana, muni nee lai Eo A Jesi: 
easi tauri munia, Mary. Neia easi lio keke, e: mala 
Hebrew munia, e tauri, Raboni, saelana uri, Haausuli. 
A Jesus e tauri munia, O sie helehele aku; ana nau 
gake hanetaha ua isiena Mamaa; nata o lae kau 
isiena alai uleku, na o tauri munira, Naa hanetaha 
oto isiena Amaku na Amamiu, isiena God inau na 
God iamu. A Mary ni Magdala ine e lai unua isiena 
alai qaaronoisuli uri, Nau loosia oto a Lord ; na ana 
e walaa urina munia. 

Oto maholo e saulehi oto ana na tai haudina ine, 
etana na haudina ana -wik, na kira hohono oto ana 
lebu mai qaaronoisuli e ruru ana, ana isulia kira maau- 
nira alai Judea, a Jesus e lae mai easi ura i matolada, 
easi tauri munira, Na dailama muniamu. Na e walaa 
mano urina, easi haatainia munira na nimana na na 
rahorahona. Oto alai qaaronoisuli e saesaediena ana 
kira loosia a Lord. Oto a Jesus easi tauri lou mu- 
nira, Na dailama muniamu : mala kau a Mamaa e usu- 
nainiau mel alihana noone lou naa usunainiamu wau. 
Na mabolo e walaa urina easi uhi hahira, easi tauri 
munira, Amu ta namiu na Hiona Maea: ana amu a 
noisae asia na mai orahaa munirá na maile, ne kira 
anaisi noisae asii oto munira; amu a hele honosia na 
mai orahaa munira na maile, ne kira anaisi hele honosii 
oto munira. 

Na ta a Thomas, naile hikena alai awala mana rua, 
kira saea uri a Didimus, e qake hakunira ana maholo 
a Jesus e lae mai. Oto alai gaaronoisuli damana easi 
tauri munia, Ami loosia oto a Lord. Na ta ineia asi 
tauri munira, Ana nau gake loosia talahuliana na 
waarao ana nimana, wa nee silihainia na kiikiiku i 
talahuliana na waarao, wa nee noia na nimaku wai 
laona rahorahona, ne nau sie aani hiwalaimoli oto. 

Oto waluna na haudina e hula lou na alai qaaronoi- 
suli e ruru lou i nima, na a Thomas oto maira. A 
Jesus e lae mai, na kira hohono oto na easi ura i 
matolada, maia e tauri, Na dailama muniamu. Oto 
easi tauri munia Thomas, O lalainia mai na kiikiimu, 
na o loosia na nimaku ; na o lalainia mai na nimamu 

20. 28—21. 10 JOHN 


na o noia i rahorahoku: na o sie adomai ruaruaa lou, 
28 na ta o hihiwalaimoli oto. A Thomas e alamia easi 
29 tauri munia, A Lord inau na a God inau. A Jesus 
easi tauri munia, Ana o loosiau ne o asi hiwalaimoli : 
dehidehia oto na maile e qake aani loosiau, na ta kira 
hiwalaimoli oto. 
30 Na mai haara huna aopa lou a Jesus e taui i naoda 
alai gaaronoisuli, na kira qake aani usui oto ana na 
31 book inihou: na ta kira usui oto na maile inihou, uri : 
muni amu e hiwalaimoli ana Jesus uri neia a Christ, 
Kalena God; na uri muni amu, isulia hiwalaimolina, 
amu e akaurisia na mauriha ana na satana. 
21 Na na moola inihou e mano oto nea Jesus easi 
haatalnia lou munira alai qaaronoisuli i apani iqa 
2 nì Tiberias; na e haatainia urini. Alaile inihou e 
ruru kau, nea Simon Peter, na a Thomas kira saea 
ana a Didimus, na a Nathanael keikei i Kana i 
Galilea, na na ro kalena Sebede, na na ro qaaronoisuli 
3 ineia lou aopa. A Simon Peter easi tauri muniraelu, 
Naa lai weesi. Kiraelu asi tauri munia, Jami noone 
lou ami anai hakunio. Kira asi silitaha oto wau, kira 
taelia na iola; na na hairodo ine kira qake aani saunia 
4 na hoi ia. Na easi dani oto na a Jesus e ura ione: 
na ta alai qaaronoisuli e qake manatainia uri ineia 
5 a Jesus. A Jesus easi tauri muniraelu, Alai kaleku, 
amu manatainia taane na ele amadi? Kira asi alamia 
6 uri, Qaike. Oto easi tauri muniraelu, Amu haadodoa 
na huo ana raona iola i qaloqalo, na amu anaisi wei 
haaroii taane. Oto kira asi haadodoa, na kira qake 
aailaa ni weinia ana isulia na mai ia e huna walawala | 
7 oto. Oto nea qaaronoisuli ine ile a Jesus e saepaina 
ana kau easi tauri munia Peter, A Lord inihou. Oto 
maholo a Simon Peter e ronoa uri a Lord oto, easi 
hoosia na tooni ineia hahia (ana e io qalaqala kau), 
8 easi pola oto i esi. Na ta alai qaaronoisuli damana e 
lae mai ana iola ¡kira (ana kira qake haatauria ione, 
na ta e urihana na awala ni tahana mana lima), kira a 
9 wainia na huo e honu eni ia. Oto maholo kira siho ione, 
kira loosia oto na duna ilehuna ani loilohi, na na hoi 
10 ia ihahona, na na hoi hread. A Jesus e tauri muniraelu, 

21 


JOHN 21. 11—21 





Amu ta mai ana na mai hoi ia amu asi kele saunii. 
Oto a Simon Peter easi lae wai tae, e wainia mai Na 
huo ileni, e honu eni ia paina, na tanalau mei na lima 
awala mana olu: na kira huna oto urina na ta na huo 
e gake aani hakahaka oto. A Jesus easi tauri muni- 
raelu, Lae mai, amu naunau. Na naile oto ana alai 
qaaronoisuli e qake adomai mousia oto muni soi 
haria uri, Ioe atei? ana kira manatainia noone uri a 
Lord oto ni. A Jesus e lae mai, easi heleana na hoi 
bread ine, e haadoraelu ana, na na hoi iani lou urina. 
Na oluna na maani haataina a Jesus inihou munira 
alai qaaronoisuli, i purina na sulutaena ineia maanira 
alaile e mae oto. ` 

Oto maholo kira nau oto, a Jesus easi tauri munia 
Simon Peter, Simon, kalena John, oa saesaeniau 
liutaha ana alaile nihou? Neia asi tauri munia, O 
siua Lord; o manatainia uri naa saesaepaina amu 
oto. Basi tauri, O haanaua na mal lamb inau. Oto 
ruana easi tauri lou munia, Simon, kalena John, oa 
saesaeniau? Basi tauri munia, O siua, Lord; o 
manatainia uri naa saesaepaina amu. Basi tauri 
munia, O kakakalia na mai sheep inau. Oto oluna 
easi tauri munia, Simon, kalena John, oa saesaepaina - 
aku? Na saena a Peter e hu ana e walaa oluna 
munia uri, Oa saesaepaina aku? Oto easi tauri munia, 
Lord, o manatainia waluola; o manatainia uri naa 
saesaepaina amu oto. Oto a Jesus easi tauri munia, 
O haanaua na mai sheep inau. Walaimoli, walaimoli, 
naa unua munio uri, Ana saanauhamu, o hoo hahio 
oto maramu, na o laelae ana na mai lehu isulia 
saemu; na ta ana repohamu, o anai lalainia wau na 
nimamu, na naile aopa eanai hoo hahio, na eanai 
toleo ana na mai lehu o qake sare lae ani. Na e tauri 
kau na e hatonainia na maena uritaha neia anai haa- 
manikulua God ana. Na e walaa mano urina, easi 
tauri munia, O luluisuliau. Nea Peter e lio keke, easi 
loosia a qaaronoisuli ine a Jesus e saesaepaina kau e 
luluisulia; ileni oto e eno talena i sarona ana nauna i 
seulehi ine, na e tauri, Lord, atei a laani eanai qeloo ? 
Oto a, Peter e loosia easi tauri munia Jesus, Lord, na, 

21. 22—25 JOHN 


22 a laa nihou eanai ua? A Jesus easi tauri munia, 
Mala na saeku oto muni e io kau loosizu nee hula 

23 kau, na ola taha amu ine? ioe o luluisuliau. Oto na 
haiwala inihou e talo isiena alai haiulana uri a qaaro- 
noisuli ine esie mae: na ta a Jesus e qake unua munia 
uri esie mae; na ta uri, Mala na saeku oto muni e io 
kau loosiau nee hula kau, na ola taha amu ine? 

24 — Ineia oto a qaaronoisuli ine ea unu haatoo ana na 
moola inihou, na e usua oto na moola inihou; na ¡ami 
manatainia uri na unu haatoona ineia e walaimoli. 

25 Na na moola huna aopa lou a Jesus e taui, na uri 
ana kira a tau ni usu manomanoi oto, naa unua uri 
ahutana na walumalau eanai honu orei ana mai book 
kira anal usuusu eni, 

NA MAI 


ARIKOSIVA ALAI HAATOLA 


raranana waluteni ola a Jesus e talaai tautaui na ni 
haahaausuli eni, lae hulaana na haudina ine kira tola 
konia oto ileni, ana e haatola mano isulia na Hiona 
Maea ana alai haatola ine neia e lio hilisira oto kau: 
3 e haahaatal kau munira uri ea mauri oto i purina 
na sape hiitona ineia ana mai hahuani haara e huna, e 
haahaatai dudu munira e hal awala ni haudina, easi 
walawalaa nada ana na moola e haidadana ana alahana 
4 a God: na e ruru oto maira, easi ereada oto mane kira 
laelae oto wau maania i Jerusalem, na ta muni kire io 
totoria na qoniha a Mamaa, uri na masiolani amu 
5 ronoi oto aku : ana a John e lolotomaea kau ani wei, 
na ta kira anai lotomaea amiu ana Hiona Maes na oto 
mal haudina huna sie aani liu. 
6 Na kira ruru oto ne kira asi soi heria uri, Lord, uri 
o anai taea lou inihou na alahana ikira alai Israel? 
7 Oto easi tauri munira, E qake holoholo iamu muni 
amu e manatainia na halisi wa na maholo ni halisi 
a Mamaa e noia oto munia na ola ani alahana nana 
8 maraana. Na ta amu anai ta na nanamana oto namiu, 
maholo a Hiona Maea eanai siho oto ihahomiu ; na 
amu anai unu haatoo nakua ana na moola oto i 
Jerusalem, na ana ahutana Judea, na i Samaria, na 
9 eanal lai hula oto ana noonoo ana walumalau. Na 
e walaa mano kau urina ne kira asi tootoomala na 
kira asi taea oto ileni na na masi uru e tola konia 
265 


1 Na usuusu holai nao ine, nau ta, laa Theophilus, 
2 


1, 10—20 


ARTKOSINA 


10 oto maania na maada. Na maholo kira asi toobtoomai 
wal leni ana e lae oto urina, ne lio kau, na ro mane e 


11 


12 
13 
14 


15 


16 


17 
18 


19 


20 


tooni ana mai tooni rerea e ura oto isieda; na koro 


asi tauri, Alai Galilea, e ua amu a uraura mai amu a 
tootoomai urina ileni? nea Jesus inihou kira tola 
konia oto ileni maaniamu neia anai alihoi lou mei mala 


amu loosia e lai leni inihou. 


Oto kira asi alihoi lou wai Jerusalem keikei i- 


houliwo ine kira saea uri i Olivet, e karainia oto i 
Jerusalem, mala e haidadana oto ana na laena ana 
haudina ni sabbath.” Na kira hula oto, kira asi hane 
oto wal laona na masi saohana nima kira a neneneku 
ana; a Peter na a John na a James na a Andrew, 
a Philip na a Thomas, a Bartholemew na a Matthew, 
a James kalena Alphaeus, na a Simon Selotes, na a 
Judas kalena James. Ahutana alaile nihou kira 
rururu oto ani arenaina maia na tai masi sae maira 
na Maite keni lou, maia Mary lou a nikena Jesus, 
na maira na mai ulana. 

Na oto ana mai haudina ine a Peter e sulutae 


i matolana alai haiulana, na easi tauri (na oto sata- 


daelu mai inoni huna e ruru ine e urihana oto tai 
tanalau meia na rua awala), Alai uleku, na mai usuusu 
ine e too oto, na kira qake aani mola oto oo, a Hiona 
Maea e holai qoniqoni keu eni ana wawana David 
raranana Judas, laa e naona mai hanua e helesia 
Jesus kau. Ana kira idumia kau maikia, na e helesia 
kau na apani lehu nana ana arikosina inihou. (Na 
neia a laa nihou na toolana kau ana masi mado 
ana tooha ine na waaita ana tataalana ineia; na € 
pola oto wai ano. easi makaka oto i denumana masi 
madoni, na ahutana oqana e dede oto. Oto kira 
houleinia na masi olani munira ahutana alaile e ioio ìi 
Jerusalem, talaaehana urina kira saea na masi madoni 
uri Akeldama, uri mado ni epu.) Ana kira usua oto 
laona book mai Psalm uri, 

Lehu ni neneneku ineia muni e maanao oto, 

Na mane naile oto oo e naku lou ana : 
na lou, 

Na lioisulina ineia naile aopa muni e tooana oto, 

ARIKOSINA 1. 212, 9. 


Ana e urinani ne na holoholo oto na taile hikena 
alaile e hakunikaelu oto ana maholoni a Lord Jesus 
e sisili mei na e sisili taha akaelu, talaae oto ana na 
lotomaea a John, na e lai hula oto ana haudina ni kira 
tola konia oto ileni maanikia, muni e noi oto ile ni 
unu haatoo ana na sulutaena ineia hairuru oto maikia. 
Na kira asi haaura haatai ana na ro mane, a Joseph 
kira saea lou uri a Barsabas, na naite satana uri a 
Justus, na a Mathias. Oto kira asi arenai, kira asi 
tauri, loe oto, Lord, o manatainia na saena ahutana 
mai inoni, o haatainia kau ile o lio hilisia hikena ro ile 
nihou, uri muni e hele kau nana ana na apani lehu 
ana arikosina inihou, oto ana lehu ni haatola ine a 
Judas e usu oto kau maania, uri muni e lae oto munia 
na hahuana lehu ineia. Oto kira asi ilala munirarua ; 
na e too oto ana a Mathias; oto kira asi idumia oto 
maira alai awala ni haatola mana eta. 

Oto maholo na haudina ni Pentekost easi ele too 

oto, kira hauni rurukoni oto ana na tai lehu. 
Na laulau na koukouha e tolenani siho oto keikei 
ileni mala oto ana na dionai ea horo, na easi haahonua 
ahutana na nima kiraelu ioio oto ana. Na na mai 
meameatani ola e haahaatai ada kira opaopa hailiu 
ada, mala oto ani duna; na easi lai io oto ilenida 
ahutada. Na ahutada kira hauni honu oto ana Hiona 
Maea, kira asi talaai walawalaa oto ani walaana 
halaopai, mala oto na Hiona e ta oto munira muni 
kira e ununui oto. 

Na na mai haluile ni Judea e ioio kau i Jerusalem, 
alaile e qaoqao ola munia God, kira keikei ana taana 
na komu ni inoni laona walumalau. Na maholo kira 
ronoa na koukouha inihou, ne mai ruruha huna easi 
ruru oto, na na manatada e talei puo oto, ana isulia 
taana naile ada e ronora kira a walawalaa ana hahuana 
walaana ineia. Na ahutada kira mani puo kira asi 
panarainia, maia na haiwala uri, Lio kau, alaileni ea 
walawalaa inihou uri kira qake keikei i Galilea mano- 
mano? Ne e ua oto kaelu a ronorono oto, taana naile 
oto hikekaelu, ana mai walaana ikia kia huta oto ana? 
Alai Parthia na alai Media na alai Elam, na alaile ea 

9, 10—20 ARIKOSINA 


A Wa - A ES 


10 


11 
12 
13 


14 


15 


16 
17 


18 


19 


20 


lolo 1 Mesopotamia nai J En na i Kapodokia, i 
Pontus nai Asia, 1 i Phrugia na i Pamphulia, i i Misraim 
na ana mai apani henua i Libua karainia i Kurene, na 
alai awataa keikei i Rome, alai Judea na alai Proselut 
lou, alai Krete na alai Arabia, kaelu a ronoronora oto 
kira a unuunua na mai arikosina ni anoa a God oto 
ana mai walaana ikia? Oto kira mani puo kira asi 
adomai ruarua oto, maia na soi harilada hailiu uri, 
Na ola taha kai nihou? Na na maite ile ea haahaa- 
masi kira asi tauri, Kira tono oto waewae ana wine 
haolu. 

Na ta a Peter easi sulutae na alai awala mana 
eta maia, easi soi ileni e tauri, Ala mane mai Judea, 
na lamu ahutamiu lou amu a ioio i Jerusalem, amu 
manatainia na holoholo inihou, na amu qaaronoisulia 
na walaku inihou. Ana alaile inihou e qake aani tono 
mahiri, mala amu a unua; ana oluna na maholo ni 
sato mola inihou; na ta na holoholo oto inihou 
kira ponia kau ana a Joel na prophet uri; 

Na eanai uri oto ana mai haudina i puri, mala a 

God ea unuunua, uri, 

Na anai lini oto ana na Hiona inau habia ahutana 

na mai hasio : 

Na alai kalemiu mane na keni eanai walaa ni 

prophet oto, 

Na mai saanau emiu eanal loosia mai anoa ea 

haahaatai mei, 

Na mai repo amiu eanal maamaahu pole : 

Walaimoli na hahira alaile inau ea dauma nakua 

mai mane na mai keni ana mai haudina ine, 

Na anai lini oto ana na Hiona inau; na kira anal 

walaa ni prophet oto. 

Na naa nai haatainia oto na mai anoa wai valo 

lleni, 

Na na mai haara mai iano i orohans ; 

Na apu, na na duna, na na sasu : 

Na sato eanai noi rorodoa oto, 

Na na warowaro eanal noi epu, 

Maholo na haudina a Lord e qake siho ua mai, 

Na haudina otoni e liutaha na e manikulua, 

ARIKOSINA - 2. 21—34 





21 Na eanai uri oto, uri taana naile ea tau ni sasaea na 

satana Lord ne kira anai haauria oto. 

22 Ala mane mai Israel, amu qaaronoisulia na haiwala ini- 
hou : a Jesus laa ni Nasaret, ile a God e unu tahanainia 
oto muniamu ani nanamana na ani anoa na ani haara, 
moola ni oto a God e taui ana i matolamiu, mala otoamu 

23 talei saumaatana oto; ineia nihou, ana kira qeloa oto 
isulia na moola a God e holai adoadomainii urina na e 
manatainii oto kei mei inao, ne iamu amu asi lupu 
talenasia ilenina ailipou meia amu saunia ana na 

24 nimana alaile ea likisia na mai haatolana: na ta 
nea God e'taea oto, ana e luhasia mai hiitora ni 
maena ine: ana kira sie adomainia oto uri kira anal 

25 nanamainia oto. Ana a David e tauri kau raranana, 

Nau loosia a Lord onioni i naoku ; 
Ana ineia oto i qaloqaloku, mane nee anianirel : 

26 Talaasehana urina na saeku ea mano oto, na na 

meaku ea saesaediena ; 
Na na hasioku lou eanaj mamalo ani haitotorina 
?  .  susutoo. E 
27 Ana isulia o sie tolipuri ana maurihaaku i Hades, 
Wa o anai tolimaia a Laa ni mane ioe muni loosia 
na OSANA. | 
28 O haasaeau oto ana mai tala ni meurina ; | 
O anai ta nee honu oto ana na saedienana i naomu. 

29 Ala mane alai uleku, nee walaa haatai oto muniamu 
ana a amakaelu a David, uri e mae kau na kira aoria 
kau, na na kiliqau ana isiekaelu oto hula mai ana 

30 haudina nihou. Na ana ineia na prophet, na ana e 
manatainia oto uri God e haahaalu oto munia ani 
walaa haitakoina, uri eanai haanakusia naile ea huta 1 
sapena ilenina lehu ni neneku ana alahana ineia : 

31 neia e loosia urina oto maraana holai nao easi walaa 
raranana na sulutaena a Christ, uri kira qake tolipuri 
ana ìi Hades, wa na hasiona eanal loosia na osana. 

32 Nea Jesus inihou a God e taea oto, na lami ami 

33 a hauni unu haatooa oto. Oto kira taea oto wal 

qalogalona God, na e helesia oto na qoniha ana Hiona 
Maea, ne easi linisia oto na masiola inihou, amu a 
4 34 talei loosia na amu a E oto inihou. Ana a David 


2. 35—46 - ARIKOSINA 





e qake aani tae oto ileni: na taa e walaa maraana 
e tauri, . 
A Lord e walaa munia a Lord inau uri, O naku kau 
i galogaloku, 
35 Hulaana naa nai noia alai maeloona munio kira 
e noia na uriurita talana aaemu. 

36 Hoe ahutana na nima alai Israel muni kira hahuani 
manatainia oto, uri God e taua oto a Jesus inihou 
muni e noi Lord na muni e noi Christ, na lamu amu 
lupu talenasia kau ilenina ailipou. l 

37 Ne maholo kira ronoa na moola inihou na saeda 
easi ikulei isulii, kira asi tauri munia Peter na munia 
na maite haatola aopa lou uri, Ala mane alai ulamami, 

38 ami anaisi ua oto ni? Oto nea Peter easi tauri 
munira, Amu adomai oli, na muni kire lotomaea 
taana naile amiu ana satana Jesus Christ munia 
na sae asilana na mai orahaa iamu; ne amu anaisi 

39 akaurisia oto na niilana na Hiona Maea. Ana kira 
haalu oto muniamu inihou, na munira alai kalemiu, 
na munira ahutana alaile e haatau ua, alaileni a Lord 

40 a God ikia anaisi soira mai isiena. Na e walaa 
haatoo oto ana mai haiwala huna aopa lou, e totola 
suuira, maia na haiwala uri, Amu haauriamu maania 

41 na qauna ni inoni nihou e lai maketo. Oto alaileni e 
karuana na walana ne kira asi lotomaea ada oto: 
oto kira sapeia oto munira ana na tai haudina ine 

42 mala na olu mola ni maurihaai. Na kira io rururu 
maia na tai mesi sae ani maani haausulina alal 
haatola na ani lokona, oto ani nisilana na mai bread 
na ani gaoolana ni mane ni. 

43 Na oto na mauna easi siho hahia taana na mauri- 
haai: na kira taua oto na mai anoa na na mai haara 

44 ana alai haatola. Na ahutana na maile e hiwalaimoli 
ine kira hauni loko oto, na waluteni ola ikira e hauni 

45 noi oto na tootoolada manomano ; na kira haaholinal- 
nia oto na tootoolada na waluteni ola ikira, kira asi 
haadoa ahutana mai hanua ani, mala oto ana naile e 

46 sare too ola. Na oto isuli haudina, kira asi io rururu 
maia na tal mesi sae wai lolata ni mane, kira a ninisia 
bread oto siedaelu, kira asi na na mai naula ikira mais 

ARIKOSINA 


2. 47—3. 12 


47 na saedienana na maia na masi sae odoodo, na ani 
haasaedienalana God, na ahutana na mal inoni e 
hauni lio sae too ada. Na a Lord e sapeia munira, 
isuli haudina ana na maile kira a haahaaurira. 

3 Oto a Peter na a John koro hanetaha wau 

ilaona na lolata ni mane ana maholo ni satoni munia 

2 na arenaina, na siwana na maholo otoni. Na kira asi 
anainia mai naite mane e talei tou oto maania lena 
nikena, na kira a noinoia isuli haudina ana maana 
para ana lolata ni mane kira saea uri e manikulua, 
uri muni e sukasuka na niina ana na mai hanua ea 

3 lai sili wai lolata ni mane; oto ineia nihou ea loosia a 
Peter na a John koro a tau ni sisili wai laona na 
lolata ni mane ne easi sukasukaa na niina adarua. 

4 Oto nea Peter maia John e toomaia easi tauri, O 

9 loosiemerei kau. Na ineia oto e ala adarua, easi io 

6 totoria oto uri muni e ta na masi ola adarua. Na ta 
a Peter e tauri, Na masi silver wa na masi gold e aia 
aku; na ta na masi ola tane aku ineia otoni naa niia 
oto wau munio. Ana satana Jesus Christ laa ni 

7 Nasaret, o laelae hailiu. Oto easi karuana na nima i 
qalogalona, easi taea oto: na laulau na aaena na na 
8 koukou ni uli ana e noi malapauwaa oto. Oto e pola 
lleni easi ura oto, na e talaai laelae hailiu ; na easi lai 
sili oto wau meirarua laona na lolata ni mane, ea 
laelae hailiu, meia e polapola ileni, na e soisoi haa- 
9 manikuluaa God. Na ahutana mai hanua huna e 
loosia ea laelae hailiu oto na ea soisoi haamanikuluaa 

10 God: na kira manatai susulia uri ineia oto a laani e 
nakunaku kau muni taria na niina i maana para e 
manikulua ana lolata ni mane: na kira panarainia oto 
liutaha na na saeda e talei puo oto ana na masiola ni 
kira ta oto munieni. 

ll Na ineia a laani e karuana a Peter na a John, ne 
ahutana mai hanua huna e mani huru oto wau tale- 
raelu wai laona na maana nima kira saea ana a 

12 Solomon, maia kira panarainia oto liutaha. Na a 
Peter e loosia urina, oto easi alamira na mai hanua 
huna uri, Ala mane alai Israel, e ua amu a panarainia 

na masiola inihou ? wa e ua amu a tootoomaiemere, 

3. 13—24 ARIKOSINA 


13 


14 


15 


ana mala uri ana na nanamana iemere wa na qaoo- 
lana diena iemere ne mere ta oto a laa nihou ea laelae 
hailiu? God kiraelu a Abraham na a Isaak naa 
Jakob, neia a God alai amakaelu, e haamanikulua a 
laa ineia a Jesus; ileni oto amu qeloa oto wau, meia 
amu teitei ana i naona Pilate, na na saena oto e 
mautaa uri muni e luhasia oto. Na ta iamu amu 
taltel ana a Laani e maea na e odotai, na amu 
haatohua uri muni kire niia muniamu a laani e horo 
maatala, na a Laani talaaehana na mauriha amu 
haamaesia oto ; na ta a God e taea oto maanira alaile 


` e mae oto; na lami nihou ami a unu haatboo oto ans. 


16 


17 


18 
19 


20 
21 


22 


23 


Ne oto na satana ani hiwalaimolilana na satana e ta 
oto a laa nihou eanai malapauwa oto, amu a looloosia 
nihou na amu a manatainia oto: o siua, na hiwalai- 
molina ea keikei ana e ta oto munia muni e hahuani 
diena oto i naomiu manomano inihou. Na oto 
nihou, alai uleku, nau manatainia oto uri amu taua 
na masiola ni ani puona, na alai alaha iamu noone lou 
urina.: Na ta na moolani a God e holai houleinii keu 
ana wawana alai prophet, uri a Christ ineia anal 
sapehiito, ne easi haatooi oto inihou. Ne talaaehana 
urina amu adomai oli oto, na amu alihoi oto 
mai, uri muni kire usuri asia na mai orahaa iamu, 
uri muni na mai maholo ni manomano taha e 
siho mai maania 1 naona Lord; na muni e usu- 
nainia oto a Christ ine kira haatolaia oto namiu, 
nea Jesus ine; ileni oto na holoholo na mai salo 
muni kire tola konia oto, lae hulaana na mai maholo 
ni haaurasia lou taataana na moola, na moola ni a 
God e unui oto ana wawana alai prophet maea ineia 
kira keikei i talaaehana na walumalau na e hula oto 
mai. Nea Moses e tauri noone, A Lord God eanal 
taea oto na prophet namiu maania i matolana alai 
ulemiu, ile mala inau oto ; ne iamu amu anai qaarono 
isulia oto ana taataana na ola eanai unui oto muni- 
amu. Na na taulana anai urini, uri taana na 
mauribaai e qake qaaronoisulia na prophet ine, ne 
kira anai horo asia oto maania i matolana na mal 


24 hanua. 0 siua, na ahutana alai prophet talaae ana a 

ARIKOSINA 3. 25—4, 10 





Samuel ikira alaile lou i purina, ahutana alaileni e 
walawalaa oto, kira hauni qoniqonia oto na mai 
25 haudina inihou. lamu alai kalena alai prophet, na 
alai kalena na haaluna ine a God e haalunainia kau 
muntra alai amamiu, ana e tauri kau munia Abraham 
uri, Na dehidehia oto ahutana na mai komu ni inoni 
ilaona walumalau isulia ileni anai huta ana sapemu. 
26 Nea God e taea oto a Laa ineia, na e holai usunainia 
oto muniamu muni e haadiena amiu, ani haapuosi- 
lana taana naile hikemiu maania na mai tataalana 
lamu. ] 
4 Na maholo koro a walawalaa ua munia na mai 
hanua huna, ne alai priest na a laani e kaptain ana 
2 lolata ni mane na alai Saduke e duduhira oto wau, na 
na saeda e talei puo oto ana isulia kira a haausulia 
na mai hanua huna, maia kira a houleinia oto na 
3 sulutaena ana a Christ maania alaile e mae oto. Oto ` 
kira asi noia na nimada hahira, maia kira noirarua 
laona na nima ni hoo lai hulaana i haahulee : aná e 
4 saulehi oto. Na ta na maile huna ada alaile e ronoa 
na haiwala e hiwalaimoli oto: na kira idumira oto 
kira urihana na lima mola ni mane. 
5 Na na taulana oto urini i haahulee, uri alai alaha 
- ¡Kira na alai ratonimane na alai haausuli e ruru koni 
6 oto i Jerusalem; na a Anas na naohana priest noone 
lou, na a Kaiaphas, na a John, na a Alexander, na 
ahutana alaile e keikei ana komuna na naohana priest. 
7 Oto kira haaurasira i matolada, kira asi soi harirarua 
uri, Ani nanamana uritaha, wa ani sata uritaha amu 
8 tautau urina? Oto nea Peter e honu ana Hiona 
9 Maea, easi tauri munira, lamu alai alaha parasia na 
mal hanua huna, na iamu lou alai ratonimane, ana url 
kira anai haitale airara amerei isiiri isulia na masi 
daumana diena kira ta oto munia naite laa e malege- 
10 lege, uri a laa nihou e mauri uritaha lou; ne na 
holoholo inihou muni e haatai oto muniamu mano- 
mano, na munia ahutana mai hanua ikira alai Israel, 
uri ana satana Jesus Christ laa ni Nasaret, amu lupu 
talenasia kau ilenina ailipou, na ta a God e taea oto 
manira alaille e mae oto, neia oto a laa nihou ea ura 

4. 11—23 ARIKOSINA 


11 


12 


13 


14 
15 
16 


17 


18 
19 


i naomiu e mauri oto ana na sata inihou. Ineia 
nihou na hau iamu alai tohutohu nima amu lala wasia 
kau, na kira taua oto muni e noi na naohana hau ani 
susuna pani. Na na hasurina qake oto ana naile 
aopa: ana e qake sata aopa lou i orohana salo, kira 
niia oto munira na mai inoni, na na holoholo ikia 
muni kie mauri oto ana. 

Oto kira asi loosia a Peter na a John koro a awana- 
na urina, na kira asi lio saea uri kira qake aani 
haausulira ana koro ro masi inoni oto mola, ne 
kira asi panarainia; na kira manatal susulirarua 
uri koro hakunia Jesus kau. Na kira loosia a 


'laani kira haauria kau ea uraura mairarua, kira 


qake aani haitohea oto oo. Na ta kira unua walada 
uri koro anai haitale kau paro maania na pulita 
ni ii, kira asi meni walaa maraada uri, Na ola 
taha ni kaelu anai ta munia na ro mane inihou? 
ana e talei haatai oto munia ahutana alaile ea 


ioio i Jerusalem uri na taulana na masi haara e 


manikulua e lae adarua: na kaelu sie aani haitohea 
oto 00. Na muni e suuri houlei oto isiena na mal 
hanua huna, kaelu e walaa parasirarua, uri koro 
sie walawalaa lou munia maile ana sata inihou. 
Oto kira asi soirarua, na kira asi ere adarua 
maani walaana na maani haausulina lou ana satana 
Jesus. Na ta a Peter na a John e alamira e tauri, 


Ne ana e diena ohia i naona God muni tolaisuliamu 


20 


21 


22 


na oto muni tolaisulia God qaike, iamu oto amu unua 
maraamiu: na lemere oto mere sie tau aopa oto mere 
anai hahuani unua oto na moola mere loosii na mere 
ronoi. Oto ikira kira hai walaa lou parasirarua kira 
asi toliasirarua, ana kira qake lio haaroia oto na 
masiola ni  seunirarua hahia,  talaaehana oto 
na mai hanua huna; ana ahutana na mai hanua 
huna e haasaedienaa God hahia na  holoholoni 
kira taua kau ine. Ana a laani kira taua na masi 


- haara ni haauri munieni na mai helisi ineia e huna 


23 


liutahaana na hai awala oto. 
Na kira toliasirarua oto, ne koro asi lai aratoto 
siena alaile ikira, na koro asi ladoa oto taana na 

ARIKOSINA | 4. 24—35 

ola alai naochana priest na alai ratonimane e unuunua 
munirarua. Na kira rono urina, kira asi soi ileni 
munia God maia na tai masi sae, kira tauri, Lord, ¡oe 
oto o haaholaa wai leni na mai iano na na asi, 
na taana na ola ani: ioe oto ana Hiona Maea, ana 
wawana a amamelu a David laa joe, o tauri kau, 

Ana na taha na mal ruruha aopa ea tatanalunalu, 

Na na mai hanua huna ea adoadomai maatala ? 

Alai kin ana walumalau ea haukama oto, 

Na alai alaha e mani ruru tainaluta, 

Parasia a Lord, na parasia a Christ ineia : 
ana walaimoli oto nea Herod na a Pontius Pilate 
maira na mai ruruha aopa na na mai hanua huna 
ikira alai Israel e mani ruru tainaluta oto ilaona 
poona nihou parasia a Laa ni mane ioe a Jesus, 
o suuhia kau eni rumu, uri muni taua oto taana 
ma moola o holai adomainia kau na na nimamu 
e taua oto muni e too oto urina. Na oto nihou, Lord, 
o loosia na walaana ikira: na o niia oto wau munira 
alaile ni  heiraretal ioe kire awanana oto ani 
ladolana na walamu, maholo oto oa lalainia na 
nimamu muni haauri; na muni kira taua oto 
na mai haara na mai anoa ana satana Laa ni 
mane loe a Jesus. Na kira tola suui mano urina, 
ne na lehuni kira ruru ana e anuanu; na kira asi 
mani honu oto ana na Hiona Maea, na kira a awana- 
na oto ani ladolana na haiwala. 

Na na tai masi sae na tai masi maurihaai oto ana 
ahutana mai hanua huna e hiwalaimoli: na naile 
e qake unua uri na toolana oto ana na masiola e 
tooana kau; na ta kira hauni ado oto ana waluola 
ikira manomano. Na alai haatola e unu haatoo ana 
na sulutaena a Lord Jesus ani nanamana paina : 
na na niina paina e siho hahira ahutada. Ana naile 
hikeda e qake ore oto oo: ana ahutana alaile 
e tooana kau na masi mado wa na nima kira asi 
haaholi oto ani, na kira tolei'mei na mai tooha kira 
tarii ana na moola kira haaholi eni, kira asi lai noii 
oto i aena alai haatola : oto kira asi haadoa taana 


naile ani mala naile e sare too ola kau. 

4. 36—5. 10 ARIKOSINA 


36 


37 


5 | 


2 


10 


Na a Joseph, ileni alai haatola e haorainia na 
satana lou uri a Barsabas (kira a walaa olisia 
uri, Kale ni haasaemano), e keikei ana komuna 
Levi, na na aaena hanua ineia i Kupros, e tooana 
kau na masi mado, na e haaholinainia oto easi tolea 
mai na masi tooha ana, easi lai noia i aaena alal 
haatola. | 

Na naite mane na satana a Ananias, na a hua 

ineia a Saphira noone maia, e haaholinainia na 
masi mado, na e saenia oto naite apani tooha e 
taria kau, na a hua inela e saumaatana taane, 
na easi tolea mai na apani tooha mola, na easi 
lai noia i aaena alai haatola. Nu ta inela a Peter 
easi tauri, Ananias, e ua kau a Satan e haahonua na 
saemu muni o kaea a Hiona Maea, na muni o saenia 
oto naite apani ola ana mai tooha o tarii keu ana masi 
madoni? Maholo e io lakulaku ua uri na tootoolamu 
qake oto ana? na maholo o haaholinainia oto uri o 
qake tooana oto? Ne e ua oto o adoadomainia na 
masi ola urina i saemu? O qake aani kaea oto! 
na mai inoni na ta ineia a God oto. Oto nea Ananias 
e ronoa na mai haiwala inihou easi lahutai wai ano na 
na manomanona e suu oto: na na mauna paina e siho 
hahia ahutana: alaile e ronoa na masiola ni. Na alai 
saanau e sulutae kira uloa oto, kira asi anainia oto wal 
ginaha munia na haitolilana. 

Na oto na olu maholo ni sato e liua na moola 
inihou, na a hua ineia e sili lou weu na e qake 
manatainia na moola kira taui keu. Oto nea Peter 
easi alamia uri, O unua kau muniau ohia moro 
haaholinainia masi madoni ana mai tooha urini? Oto 
ineia uri, O siua, ana na mai tooha urina. Na ta a 
Peter easi tauri munia, Ana na tahani moro man! 
noia na tai masi sae urina uri muni moro e mala 
ohonana na Hiona a Lord? lio kau, na aaena alaile 
e haitolia a poro ioe kira wai maana nima oto, na 
kira anaisi anainio lou wei sinaha. Oto e tolenani 
lahutei iano i aaena, na na manomanona easi suu 
oto: na alai saanau e sisili weu kira lio haaroia na 
e mae oto, kira asi amainia wai sinaha munia na 

ARIKOSINA 5. 11—23 


haitolilana isulia a poro ineia. Na na mauza paina e 
siho oto habia ahutana na soihaataina, na hahia 
ahutana alaile e ronoa na moola inihou. 

Na kira taua oto na mai haara na mai anoa huna * 
1 matolana na mai hanua huna ana na nimanimana 
alai haatola ; na kira rururu oto maia na tai masi sae 
ana maana nima a Solomon. Na ta e qake ile oto 
ana alaile aopa e adomai mousia oto muni e hakunira 
oto: na ta na mal hanua huna e tohainira oto; na 
kira asi sapeia munia Lord alaile e huna liutaha 
e hiwalaimoli, na mai mane na na mai keni noone lou ; 
lai hulaana kira anainia alaile e daodaoha wai isulia 
na mai tala, kira asi haaenohira ilenina mai huli na 
mal qana, uri munia maholo a Peter ea liu paro, ne 
ohia na nununa eanai mamalu hahia naile hikeda. 


16 Na na mai ruruha huna e rururu lou kira keikei ana 


17 
18 


19 
20 
21 


22 


na mai poona kalikalia Jerusalem, kira asi amainia 
alaile e daodaoha, na maile mai hiona madamadaa e 
taunainira kau ; oto kira asi haaurira manomano oto. 

Na ta a naohana priest e sulutae, na ahutana alaile 
lou e loko maia (kira keikei ana alaile e luluisulia 
alai Saduke), na kira asi honu oto ani lioikekeai 
maana, kira asi noia na nimanimada hahia alai haatola 
kira asi noira i nima ni hoo ikira na mai hanua huna. 
Na ta naite angel a Lord e tahania na maa ana 
nima ni hoo i rodo, easi haaisitahanainira, maia 
e tauri, Amu lae oto wau, amu lai ura oto wai 
lolata ni mane ani unulana ahutana mai haiwala ana 
mauriha inihou munia na mai hanua huna. Na kira 
rono urina, kira asi sili oto wai lolata ni mane oto 
mola i waalia, kira asi haahaausuli. Na taa naohana 
priest e lae wau, ikira alaile e loko maia, kira asi 
haraia na pulita ni ii, na ahutana alai ratonimane 
ikira alai kalena Israel, na easi usunainia na maile 
wai nima ni hoo uri munia na tolalada oto wau. 
Na ta alai ariarikosi ine e lae oto niweu na kira 
qake lio haaroira oto wai nima ni hoo; oto kira, 


23 asi alihoi oto wau, maia kira tauri, Na nima ni 


hoo ami loosia na e lakulaku taane, na alai kakakali 
e uraura taane wal maana nima; ne ami tahania 

5. 24—36 

33 
34 

36 inihou, amu a ta na masi ola uritaha munira. Anaa 


e. 


. ARIKOSINA 





SAI -—— 


kau, na ami qake aani lio haaroia naile ilalona. Oto 


maholo.na kaptain parasia na lolata ni mane na alai 
naohana priest e ronoa na mai haiwala inihou na 
saeda e talei puo oto ani uri na moola inihou eanai 
ua oto. Na naite laa e lae mai easi tauri munira, 
Liokau, na mai maneni amu noira kau wai 
nima .ni hoo ikira oto wai lolata ni mane kira a 
uraura kira a haausulia na mai hanua huna. 
Oto nea kaptain e lae na alai ariarikosi lou meia, 
na easi tolera oto wau, na ta kira qake aani tau 
ramoramoa munira; ana isulia kira maunira na mai 
hanua huna, mane kire saunira ani heu. Oto kira 
tolera oto wau, kira asi haaurasira i naona na pulita 
ni li. Oto nea naohana priest e soi hariraelu, e 
tauri, Ami hahuani ere mautaa amiu uri maani 
haausulina oto lou ani sata inihou; na lio kau, amu 
talei haahonua oto na hanua i Jerusalem ana na 
haausulina lamu, na na saemiu oto uri muni amu e ta 
na apuna a laa nibou e rarao oto hahiami. Na taa | 
Peter na alai haatola lou e alamia easi tauri, Na 
holoholo iami oto muni ami e tolaana God na ani 
inoni qaike. A God alai amakaelu e taea Jesus, 
laa amu saunia kau ani arorolana ilenina ai. Ineia 
ine a God e suluia oto wai qaloqalona muni e alaba 
na muni e haauri, munia na niilana na adomai olina 
munia Israel, na na saeasilana orahaa. Na iami oto 
alaile ea unu haatoo ana na moola inihou; na 
ineia a Hiona Maea noone lou, ileni a God e niia oto 
munia na maile e tolaana oto. | 
Na ta ikira, maholo kira ronoa urina, ne na 
saeda easi unuhira oto, na kira adomainia oto sa. 
saunilada. Na ta naite laa na satana a Gamaliel 
na Pharise, e sulutae i matolana na pulita m 
il, ineia ine e salemai ana na mal haatolana, na 
ahutana na mai hanua huna e mani adomai hiahia 
ana, na e unua na walana uri muni kire tolera mai 
maneni i sinaha kau. Oto easi tauri munira, Ala 
mane alai Israel, amu lio talamiu oto ana mai inoni 


— 





Theudas oto e sulutae ana mai haudina i naona 4 

38 


39 


40 


41 


42 


mai haudina inihou, na e unua uri ineia oto 
na alaha; na na pulita ni inoni e hakunia e urihana 
na hai tanalau : na kira saunia oto ; na ahutana alaile 
e tola ana kau e tatana oto, na kira asi aia oto mola. 
Oto i purina a laa nihou a Judas na laa ni Galilea e 
sulutae kau ana mal haudina ni idumia na mai 
hanua huna, na e wainia na pulita isulia: na ineia 
nihou e hai mae lou: na ahutana alaile e tolaana 
kau ne kira tatana oto hailiu. Ne otonihou naa 
unua muniamu uri, Amu noto kau wau maania na mal 
inoni inihou, na amu lio mamanoto ada: ana uri na 
masi adomaina wa na masi daumana inihou ea keikei 
ana God, ne eanai takaluha oto: na ta uri ana 
ea keikei ana God ne esie madausiamu oto muni 
luhasia; mane ohia kira a lio haarolamu ani 
ipeluna maia God. Oto kira asi maesia oto: 
na kira soia alai haatola oto wai sieda, kira asi 
repusira mala kira ereada oto mane walawalaa lou 
ana satana Jesus, ne kira asi toliasira. Oto kira asi 
haitale maania i naona na pulita ni ii, ani saedienana 
oto hahia na masi adomaina uri kira haidadana oto 
ana na taunainilada hahia na masi sata ine. Oto 
isuli haudina, wai lolata ni mane na lou isiedaelu, 
kira qake aani moumou eni haausulina na ani 
laalani walaana ana Jesus uri ineia a Christ. 

Na oto ana mai haudina ine, maholo na mai qaaro- 

noisuli ea kele huna oto, ne na uqana easi talaae ana 
alai Judea e keikei i Grekia hahira alai Hebrew ana 
na mai nao ¡kira e ore ana na tolinilada isuli haudina. 
Oto ikira alai awala mana rua e haraia mai na mai 
ruruha huna ana alai qgaaronoisuli isieda, kira asi 
tauri, E qake aani malisi uri muni ami e atopuri ana 
walana God, munia na daumalana na mal lehu ni 
naunau. Talaaehana ine, alai ulamami, amu lio 
hilisia na hiu mane amolu kira a unu haatoo ada, na 
kira honu oto ana Hiona na ani saeolana, uri muni 
ami e qaonara oto munia na holoholo inihou. Na ta 
jami oto ami anai io susu' oto ani arenaina na ani 
arikosilana na haiwala. Na na haiwala inihou e 
diena nana ahutana na mal hanua huna: na kira lio 

6. 6—7. 3 ARIKOSINA 


hilisia a Stephen, laa e honu oto ani hiwelaimolina 
na ana Hiona Maea, na a Philip, na a Prokorus, na a 
Nikanor, na a Timon, na a Parmenas, na a Nikolas 
6 na proselut ni Antiokia: oto kira asi haaurasira | 
naona alai haatola: oto kira arenai mano kira asi 
qaonara ana na nimada. 
7 Na ma walana God easi paipaina oto; na alai 
qaaronoisuli e huna oto liutaha ana kira idumira kau 
i Jerusalem; na alaile huna ana alai priest e maesia 
na hiwalaimolina. 
8 Naa Stephen e honu oto ani niina na ani nanamara 
easi ta na mai anoa na na mai haara i matolana na mal 
9 hanua huna. Na ta na maile e keikei ana na nima ni 
ruru kira saea ana mai Libertini, na mai Kurene, na mal 
Alexandria, na lou ana alaile e keikei i Kilikia na 
i Asia, kira asi sulutae kira a waiteu meia a Stephen. 
10 Na kira qake aani nanama ni ùra parasia na sacolana 
11 na na Hiona e walawalaa maia: Oto kira asi haa- 
nanau peli ana naite mai halu inoni muni -kire tauri 
kau, Ami ronoa a laa nihou e suluia na mai haiwala 
12 taewau parasia a Moses, na parasia a God. Na kira 
asi hurosia na mai hanua huna, na alai ratonimane, 
na alai haausuli, kira asi silitaha oto munia,: kira 
helesia oto, kira asi tolea isiena na pulita ni ii, kira 
13 haaurasia oto na maile ni unu haatoo haakae, kira a 
tauri, A laa nihou e qake aani moumou ani unulana 
na mai haiwala parasia na lehu ni mane inihou na 
14 parasia na mal haatolana; ana ami ronoa oto ana € 
unua uri a Jesus inihou na laa ni Nasaret eanai tau 
tekelainia na lehu inihou, na eanai tau aopa ana mal 
15 tolaha a Moses e talaae oto munikia. Na ahutans 
alaile e naku kau ana pulita ni ii kira loosia na maana | 
mala uri na maana na angel. 
Y Oto na naohana priest easi tauri, Raoni e urina 
2 taane? Oto easi tauri, 
Alai uleku na alai amaku, amu gaagaarono kau. 
Nea God ile e manikulua e haatai kau munia ams 
kaelu a Abraham, maholo e naku oto i Mesopotamia, 
3 oto i naona na maholo e naku oto i Haran, easi tau! 
munia, O haitale kau wau maania hanua ioe, ni 

ARÍKOSINA 7. 4—15 





maania alaile iog, na o luluu oto wau ana hanueni na 

4 anai haatainio oto munio. Oto easi silitaha oto 
maania 1 hanua alai Kaldaea, easi lai naku oto i 
Haran ; na ana amana e mae oto kira asi hailuua oto 
maania ilehuna oto wai laona hanua inihou, amu a 

9 iosia oto ana maholo inihou : na ta e qake aani niia 
munia na lehu ni hele hu oto ana, gaike oto, munia 
na lehu mala munia na uriurita talana na aaena na 
qaike: na e gqonia oto uri muni e niia oto munia uri 
muni e hele hu oto ana, na munira alai kalena lou i 

6 purina, na ana maholoni e qake too kalena oto. Na 
nea God e walaa urini, uri alai kalena anai io ni 
awataa ana na hanua aopa, na uri kira anai hoosira 
munia za daumana, na ani teunainilada na hai tanalau 

7 ni belisi. Na na mai ruruha ine kira anai dauma ni 
hoona munira, inau oto naa nai iira oto, mala a God 
ea ununua: oto i purina na moola ni kira anai silitaha 

8 oto, muni qao ola ni mane isieku ilehu. Na ehai niia 
munia na haaluna ana na aha hahuilalana: oto a 
Abraham e haahutaa Isaak urina, na kira aha hahui- 
lala ana ana waluna na haudina; na a Isaak e 
haahutaa Jakob, na a Jakob e haahutaa alai aaena 

9 komu awale mana rua. Na alai aaena komu ine e lio i 
kekeai maa munia Joseph ne kira asi haaholinainia i 
10 Misraim ; na ta a God oto maia, na easi haauria oto 
maania taana na mai siohaana ana, na e niia munia 
muni e nanama na muni e saenanau oto i naona 
Pharaoh na alaha i Misraim ; oto easi haaolaa muni 

e governor oto parasia i Misraim na parasia ahutana 

ll na nima ineia. Oto na hiolona e tolea ahutana na 
hanua i Misraim na i Kanaan lou, maia na siohaana 
paina: na alai amakaelu e qake lio haaroia oto na 
12 mai naulaa. Na a Jakob e ronoa na tataloha ana mai 
naulaa i Misraim, oto easi holai usunainia alai ama- 
13 kaelu oto wai ano. Na ruana na maani laena oto a 
Joseph easi haatai oto munira alai ulana; na a 
Pharaoh easi manatainia oto alai takihana Joseph. 
14 Oto a Joseph easi usunai oto wau, e haraia mai a 
Jakob a amana, na ahutana alai takihana, ikira oto na 

i 15 hiu awala ni ola mana ao Oto nea Jakob easi lae 

wai ano i Misraim; na easi mag oto, ineia na alai 
amakaelu noone lou; na kira tolea na raeda wai 
Shekem, kira asi noira ilaona na kiligau ine a Abraham 
e holia kau ana mai tooha silver ana alai kalena Emor 
i Skekem. Na ta ana maholo na qoniha e karaini too 
oto, a God e haalu oto kau ana munia Abraham, ne 
na mal hanua huna easi noi hunahunaa oto liutaha i 
Misraim, lai hulaana naite alaha aopa e sulutae i 
Misraim, na ineia ine e qake aani saumaatana a Joseph. 
Ineia nihou e tautau haakae munia na mai hanua ikia, 
na e haaletea alai amakaelu, uri muni kire noi asira 
alai kaleda uri mane kire mauri. Oto ana maholoni 
a Moses easi huta, na na liohana e lo diena oto 
waewae; ne kira asi sanonia i nima amana e olu 
warowaro oto. Oto maholo kira noi asia oto, ne na 
kalena Pharaoh na keni easi tolea oto, na easi sanonia 
munia kalena. Na kira haausulia Moses oto isulia 
ahutana na saenanauna alai Misraim ; na e nanama 
oto ana walana nå ana helelana. Oto maholo na mai 
helisi ineia e noi oto na hai awala, ne na masi 
adomaina easi hane i saena uri muni e.maatolia na 
mai ulana alai kalena Israel ine. Na e loosia kira 
taunainia naeta ile hikeda oto easi ura parasia e suu 
ola munia a laani siohaana e tataala ine, na e horoia 
oto laa ni Misraim ine : ana e unua oto uri alai haiulana 
e manatainia oto uri a God ea niia oto na haaurina 
munira ana na nimana; na kira qake aani manatainia 
oto. Oto na haudina lou i hahona e hai haatai lou 
munira ana kira a haihoroi, na e tautau muni e haaloko 
alihoi lou ada, easi tauri, Ala mane, iamu alai ulana 
oto; e ua ni amu a tau tataalasiamu hailiu? Oto 
ineia a laani e tau tataalasia laa auhanua ineia easi 
susuainia oto wau, maia e tauri, Atei keu e tauo muni 
o alaha na muni o iiami oto hou? Uri o sare horo 
maeaku mala o horo maeana laa nì Misraim i nonola? 
Oto nea Moses e tahi oto ana isulia na haiwala inihou, 
easi lai neku ni awataa ana hanua i Midian, na e 
haahutaa na ro elemane ilehuna. Na na hai awala ni 
helisi e mano oto, naite angel a Lord easi haatai 


munia ilaona hanua saasala ana houliwo i Sinai, ana 


282 





“i 


ARIKOSINA 7. 31—42 


3l na meameatana duna ana ai. Na a Moses e loosia 

oto, easi panarainia na masiola ni e loosia ine: na e 
dudubhia oto wau muni lio hahuroto ana ne na walana 
God easi loho mai, e tauri, Inau a God alai amamu, 
God a Abraham, na God a Isaak, na God a Jakob. Na 
a Moses e ariariri oto, na e qake sare ta muni e lio 
hahuroto ana. Oto a Lord easi tauri munia, O 
luhasia oto na mai shoe maania aaemu; ana na lehu 
oa ura ana ine na lehu ni mane otoni. Nau hahuani 
loosia oto na siohaana alaile inau ikireni i Misraim, na 
nau ronoa oto na awasirahena ikira, na nau siho oto 
inihou muni laura ; ne oto nihou o lae kau mei, naa 
usunainio oto wai Misraim. A Moses inihou kira 
lalawasia kau, meia na haiwala uri, Atei keu e tauo 
muni o alaha na muni o ii? ineia oto ni a God e 
usunainia muni e alaha oto na muni e tapa olisira 
maia na nimana angel ine e haatai keu munia ana ai. 
A laa nihou e naoda oto wau ana e taua na mai anoa 
na na mal haara i Misraim, nai Esi Waruwarua, nai 
henua saasala na hai awala ni helisi oto. Tai ineia 
oto a Moses ine e unua munira alai kalena Israel e 
tauri, A God eanai taea oto na prophet namiu keikei 
ana alai ulamiu na laa mala inau oto. Tai ineia otoni 
e lo maia na Soihaataina ilaona hanua saasala maia 
na angel ine e walaa kau munia ilernina houliwo i 
Sinai, na maira alai amakaelu: na e karuana na mai 
haiwala mauri muni niilani lou' munikia : na ta alai 
amakaelu e qake sare tola ana, na ta kira susuainia 
oto wau maanira, kira asi alihoi i saeda wai Misraim, 
mala kira tauri munia Aaron, O ta na mai God 
nakaelu muni kira e laelae wai naokaelu: ana a 
Moses .inihou e nao nakaelu kau keikei i Misraim, 
kaelu qake saumaatana na masi ola e tolea. Oto kira 
asi ta na kaleni keu ana mai haudina ine, kira asi 
tolea oto mai na masi teanaina munia na nununi ola 
ine, kira asi saesaediena hahia na ola talana na nima- 
nimada. Na ta a God e alihoi oto wau, na e toliasira 
oto muni kire qaogao ola siena taana na moola huna 
wal salo ; mala kira usua oto kau ana na book ikira 
alal prophet uri, 

7. 43—54 ARIKOSINA 
Uri amu teateanai taane isieku ana na moola kira 
hunui na ani teanaina 
Na hai awala ni helisi oto i henua saasala, iamu na 
nima a Israel ine ? 
43 Na lamu amu suluia na nima susulu a Molok, 
Ma na hoi heu a Rephan a god ine, 
Na mai nununi ola ine amu taloi keu muni qouruuru 
munii : 
Ne naa nai hailuuamu oto qau wau ana Babulon. 
44 Na nima susulu ni unu haatoona e io kau meira 
alai amakaelu i henua saasala, mala oto a laani e 
walaa munia Moses e haatola kau uri muni e ta oto 
45 isulia na masi sape e loosia kau ine. Na alai amakaelu 
noone lou isulira e tolea oto kau meia Joshua, ana kira 
hele susulia na tootoolada na mai ruruha aopa, nea 
God e susuainira oto wau maania i naona alai ama- 


46 kaelu; lai hulaana oto na haudina a David; na ineia 


ine e nanama oto i naona God na e haatohu oto muni 
47 e lio haaroia na lehu ni ioio nana God a Jakob. ` Na 
48 ta a Solomon e tohua na nima nana. Na ta na Laa e 
tooliu esie io oto ana mai lehu talahuliana na nimani- 
mana na mal inoni; mala oto na prophet e tauri kau, 
49 Na ioioha ni alahana inau oto wai salo, 
Na na uriurita talana aaeku na walumalau otoni : 
Ne na nima uritaha amu anal tohua nakua ? mala a 
Lord ea unuunua : 
Wa na lehu uritaha na anai mamalo ana? 
50 Uri na nimaku e qake daumaa waluteni ola inihou 
manomano ? 
öl Ala mane, na luemiu e rara oto, na kira qake aha 
hahuilala ana saemiu na alinamiu, amu a talei haukama 
onioni parasia a Hiona Maea ; mala alar amamiu oto, 
52 ne alihana lou iamu. Ihei ni oto ana alai prophet 
alai amamiu e qake taunainia kau? na kira saunia 
' oto alaile e holai talohainia kau na laehana a Laa 
odotai ine; amu noia oto alaile e qeloa na alaile e 
53 horo taewau ana; na iamu oto noone amu karuana 
kau na mai haatolana ana alai angel e haatola ani, na 
oto amu qake aani kenetaini. 
54 Oto kira ronoa na moola inibou, ne na saeda 

easi unuhira, na kira asi nananadia na nihoda hahia. 
55 Na ta ineia asi honu oto ana Hiona Maea, easi lio 
hahuroto oto wai lexi, na e loosia na raranana 
God, na e Jesus ea ura oto i qalogalona God, oto 
56 easi tauri, Lio kau, naa loosia na salo ea waahita, 
57 na a Kale ni inoni ea ura oto i qaloqalona God. Oto 
kira asi hauni mawa oto ana na haiwala paina, 
na kira hele ponosia na alinada, kira asi hauni 
58 polahia oto maia na tai masi sae; na kira derea oto 
wau maania poona, kira asi seunia ani heu : na alaile 
e unu haatoo ana e derea oto mai tooni ikira i aaena 
59 kele saanau satana a Saul. Nea Stephen inihou kira 
saunia oto ani heu, ea soisola Lord ea tauri, Lord 
60 Jesus, o hele ana na manoku. Oto e qouruuru iano, 
easi soisoi ana na haiwala paina uri, Lord, o sie lira 
habia na masi orahaa inihou. Oto e walaa mano 
8 urina easi maahu. Na nea Saul e maemaesia na mae- 
tana kau. 

Na ana haudina ine kira asi talaae ni taunainia oto 
liutaha na Soihaataina i Jerusalem; na kira tatana 
oto ana mai hanua 1 Judea na i Samaria, na ta alai 

2. haatola qaike. Na na mai halu inoni e gaogao ola 
munia God e haitolia a Stephen, maia kira takotakosia 
3 oto liutaha. Na ta a Saul e warea na Soihaataina, 
e sisili oto ana taana na nima, e wal haatail ana mai 
mane na mal keni na e lai noira wai nima ni hoo. 
4  — Talaaehana ine alaileni e tatana oto kira asi laehia 
5 na mai hanua ani houleinilana na haiwala. Na a 
Philip e siho toli oto wau i poona i Samaria, na easi 
6 laalani wala munira ana a Christ. Na na mai ruruha 
huna e qaaqaarono maia na tai masi sae ana na moola 
a Philip e unui, maholo kira roronoi, na kira looloosii 
7 na mai hahuilala e taui. Ana kira silitaha oto maania 
na maile huna na mai hiona madaa ada, maia kira a 
soisoi ileni ana na haiwala paina; na kira haauria 
oto na maile huna e rarasi, na na maile huna e tou. 
8 Na na saedienana easi peina oto ana na poona ine. 
'9 Nata naite mane oto na satana a Simon, ineia oto 
e holai ta na moola ni kurakurana ana poona ine, na, 


p — e haasireinira alai Samaria, ani unulana uri neia oto 

na mai alaha na na maile e hatona noone lou, meia na 
haiwala uri, A laa nihou na masi nanamana a God 
ine kira saea uri e liutaha. Na kira qaaronoisulia 
kau, ana isulia e talei haasireinira oto kei mai inao 
ana na kurakurana ineia. Na ta maholo kira hiwa- 
laimoli ana a Philip e laalani wala ana na tataloha 
diena ana alahana a God na ana satana a Jesus Christ, 
ne kira asi lotomaea ada oto, mai mane na mal 
keni noone lou. Oto nea Simon inihou e hiwalaimoli 
noone lou: nai purina na lotomaealana easi io 
rarao maia Philip; na e looloosia na mai hahuilala na 
na mai nanamana paina kira taui keu, ne na saena 
easi puo oto. 

Na alai haatola wai Jerusalem e ronoa uri alai 
Samaria e karuana oto na walana God, ne kira asi 
usunainia a Peter na a John wai sieda: na koro lae 
oto wau koro asi totola suui talada, uri muni kire ta 
oto na Hiona Maea : ana e qake siho ua ilenina naile 
hikeda: na ta kira lotomaea ada oto mola ilaona na 
satana a Lord Jesus. Oto koro asi noia na nimadarua 
ihahoda, ne kira asi ta oto na Hiona Maea. Na nea 
Simon e loosia oto uri kira niia oto na Hiona Maea 
ana na noilana na nimanimana ro haatola ine, ne 
easi haatainia na mai tooha adarua, e tauri, More niia 
na masi nanamaña inihou muniau lou, uri nee noia na 
nimaku i hahona naile, na neia oto eanailsi ta na 
Hiona Maea. Oto nea Peter easi tauri munia, O 
hahuani aia oto na na mai tooha ni silver ioe lou ine, 
ana o unua kau uri o anai akaurisia na niilana God 
ani tooha. O qake aani manatainia na maholo wa 
na lehu ana na mai haiwala inihou: ana na saemu 
e qake aani diena i naona God. Talaaehana urina 
o adomai oli oto maania na masi ktataalana ioe 
inihou, na o haatohu ana a Lord, uri muni kira 
saeasia ohia na masi adomaina 1 saemu ine. Ana naa 
lio saeo oto uri o anai noia oto na lokana e ahaa, na 
na walo ni hoo nana na tataalana. Oto nea Simon e 
alamia e tauri, More tola suuia Lord talaku, mane na 
masiola e too oto aku hikena na moola moro unuini. 

25 - Na koro unu haatoo mano oto maia koro ladoa na 
'walana God, ne koro asi alihoi lou wei Jerusalem, ani 
laalani wala ana na tataloha diena munia na mai 

. poona huna ikira alai Samaria. 

26 Nata naite angel a Lord e walaa munia Philip e 
tauri, O sulutae, o lae oto wau talea na tala ine ea lai 
Gasa keikei i Jerusalem : na hanueni'na hana saasala 

27 oto. Oto e sulutae easi lae oto wau: na lio kau, 
naite mane ni Ethiopia, na eunuk e alaha paina 
horana a Kandake, na qin ikira alai Ethiopia, na e 
alaha hahia dienahana na moola ineia, e lae kau wei 

28 Jerusalem munia na qao olana; na ineia nihou ea 
alihoi oto nae tae ilenina kata inela, ea saesaea na 

29 prophet a Isaia. Na a Hiona e tauri kau munia 
Philip uri, O duduhia oto kau wau, o hakunia kau na 

30 kata inihou. Oto a Philip e huru isiena na e ronoa 
ea saesaea a Isaia na prophet, na easi tauri, Uri na 
saemu e taha taane ana na moola oa saesael inihou ? 

31 Oto ingia uri, Ne eanaisi taha uritaha, ana naile oto 
e qake naoku munii? Oto easi haatohu ana Philip 

32 uri muni e hane oto wau koro e naku. Na na 
apani usuusu e saesaea e uri, 

Kira tolea oto mala na sheep munia na lehu ni 
hunuilana ; 

Na mala na kale ni sheep e qake nu oto i naona ile 
ea oloa na warauhuna, 

Ne urina oto e qake rokasia na dawana : 

33 Kira taasia oto na lilana ana kira haahaoraa oto : 

Atei keu anai ladoa na qauna ineia ? 

Ana kira taasia oto na manona maania na walu- 
malau. 

34 Oto a eunuk easi alamia Philip e tauri, Kau naa haa- 
tohu emu, a prophet ea tautaurina raranana atei? uri 

35 raranana maraana, wa raranana naile aopa? Oto a 
Philip easi tahanta na dawana, na easi talaae ana na 
usuusu inihou, na e laalani wala munia ana na tataloha 

36 diena ana a Jesus. Na maholo koro a laelae oto wau 
koro asi lai wete ana na masi wei; oto a eunuk easi 
tauri, Liokau, -na masi wei oto; na ola taha e io 

oto: na koro mani siho toli wau laona na masi wei 
ine, nea Philip na nea eunuk lou, na easi lotomaea 
ana. Na maholo koro hanetaha oto wau maania na 
masi wei ine, a Hiona a Lord easi leua Philip; na a 
eunuk e qake loosia oto lou, ana e laelia na laelana 
oto maia na saedienana. Na ta kira lio haaroia a 
Philip i Asotus: na e laelaelia mano na mai poona 
ani laalani wala munira ana na tataloha diena, lae 
hulaana e lai aratoto oto i Kaisareia. 
. Na ta a Saul e manomanolia na mai haiwala ni haa- 
pasulina na ni horo taewauna hahia alai qaaronoi- 
suli a Lord, easi lae siena na naohana priest, na e 
haatohua na usuusu ana munia i Damaskus nana na 
mai nima ni ruru, uri muni e hoosia na maile e lului- 
sulia na tala ine, na mai mane wa na mai keni, ana ohia 
ea lio haaroira taane, na muni o tolera oto wai Jeru- 
salem. Oto isulia na laelana, na taulana e lae urini 
uri e duduhia oto i Damaskus na laulau na raaraa kei 
ileni e tolenani raa kalikalia oto. Oto e lahmtai iano, 
na e ronoa na haiwala ea tautauri munia, Saul, Saul, 
e ua oa taunainiau? Oto ineia uri, Atei keu ioe, 
Lord? Oto ineia munia, Inau a Jesus keu oa taunai- 
niau inihou : na o sulutae, o lai poona, na kira anaisi 
unua munio ana na moola na holoholo ioe muni o 
taui. Na alaileni e hakunia kau kira ura mamanoto, 
kira a ronoa na awaawatana na masiola ni, na kira 
qake aani loosia naile. Oto 4 Saul easi sulutae maania 
1 mado, na na maana easi hai taha lou na e qake aani 
lio tooana na masiola ; na kira karuana na nimana, 
kira asi tolea urina wai Damaskus. Na na olu hau- 
dina e liua na e ulu oto tarau, na e qake naunau wa e 
totono. : 

Na naite qaaronoisuli oto i Damaskus, na satana a 
Ananias ; na a Lord e haatai munia e tauri munia, 
Ananias. Oto ineia uri, Lio'kau; inau, Lord. Oto a 
Lord easi tauri munia, O sulutae, na o lae munia na 
tala ine na satana uri, Na tala odo, na o soi heria na 
laa, na satana a Saul, na laa ni Tarsus, wai nima a 


12 Judas: ana lio kau, ea arenai oto; na e loosia ato na 


mane na satana a Ananias ea sili oto wau, ea noia na 

nimana ihahona, uri muni e lio alihoi lou. Na ta nea 
Ananias e alamia uri, Lord, nau ronoa oto ana na 
maile huna raranana na mane inihou, ana na moola 


tataala e huna mala na taha e talei taui oto munira 


alaile ni mane ioe i Jerusalem: na lou ilehu na nana- 
mana oto ana keikei ana alai naohana priest muni e 
hoosia ahutana alaile ea saesaea na satamu. Na ta a 
Lord e tauri munia, O laelae oto wau : ana a laa nihou 
na kaokao nau lio hilisia oto, muni e anainia na sataku 
i naona mai ruruha aopa, na mai alaha, na mai kalena 
Israel: ana naa nai unua munia ana na moola e huna 
uritaha neia anai sapehiito kaueni talaaehana na sataku. 
Oto a Ananias e lae oto wau, na e sili oto wai nima : 
na e noia na nimana ihahona, easi tauri, Saul, auleku, 
a Lord, a Jesus ine e haatai munio isulia talani o lae 
mai ana, neia e usunainiau mei, muni o lio alihoi lou, 
na muni o honu oto ana na Hiona Maea. Oto laulau 
mala na mai unehi ni ola e siki oto maania na maana, 
na easi lio alihoi oto lou; na e sulutae na kira loto- 
maea ana oto; na easi nau ana mai naulaa oto easi 


aailaa oto. 


Na e io kau na mai halu haudina maira alai qaaro- 
noisuli ni Damaskus. Na laulau ana mai nima ni 
ruru e houleinia a Jesus uri ineia na Kalena God. Na 
ahutana na maile e ronoa ne na saeda e talei puo oto, 


kira asi tauri, Ohia ineieni e talei suuheinia alaile wal 


J erusalem e saesaea na sata inihou? na e lae lou ilehu 
munia na masiola inihou uri muni e hoosira na e 
tolera oto wai naona alai naohana priest? Na ta 
a Saul e aailaa tarau, na e haamolahia na mai ado- 
maina alai Judea e io i Damaskus, ani ladolana na 
mal haiwala munira uri ineia nihou a Christ oto. 

Oto na mai haudina huna e mano oto, ne alai Judea e 
mani walaa oto munia na saunilana : na ta a Saul e 
manatainia oto na atohuona lkira. Na kira kakakalia 
oto na mai maana para i atowa na lou i rodo munia 
na saunilana oto: na ta alai qaaronoisuli ineia e karu- 
ana kau i rodo kira asi ohosia dereunu ana na maana 
para, kira haasiholia oto ilalona na lualua. 

Na e hula oto wal Jerusalem, easi hala ni -loko 

maira alai qaaronoisuli: na kira maunia oto, ana kira 

27 qake hiwalaimoli uri ineia na qaaronoisuli. Na ta a 
Barnabas e karuana, easi tolea isiena ala} haatola, 
easi ladoa oto munira ana e loosia a Lord isulia tala, 
na uri e walaa oto munia, na ana e awanana oto wal 

28 Damaskus- ani laalani wala ana satana Jesus. Na e 
ioio kau meira e sisili wau na e sisilitaha oto i Jeru- 

29 salem, maia e awanana oto ani laalani wala ana satana 
Lord : na e walawalaa oto maia e haitohea alai Judea 
e keikei i Grekia; na kira tautau uri muni kire saunia. 

30 Nata alai heiulana e manatainia kau kira asi tolea oto 
wai Kaisareia, kira asi usunainia oto lou i Tarsus. 

31. Oto na soihaataina ana ahutana hanua i Judea na i 
Galilea na i Samaria e io oto ani deilama na kira sasa- 
peia oto ; na e laelae ani adomai hiahiana ana a Lord 
na ani rapeitana ana Hiona Maea ne easi peipeina oto 
oto wau. l 

32 Na na taulana e urini, uri maholo a Peter e waiweisia 
taana na lehu, easi lae lou wau isiena alaile ni mane e 


33 ioio i Luda. Na e lio haaroia naeta laa ilehuna nay | 


satana a Aeneas, e talei eno e walu helisi oto ilenina 
34 hulina; ana e rarasi oto. Oto a Peter easi tauri 
munia, Aeneas, a Jesus Christ ea haaurio oto: o 
39 sulutae, o lulunia na hulimu. Oto easi tolenani sulu- 
tae oto. Na ahutana alaile e io oto i Luda na i 
Sharon e loosia oto, ne kira asi alihoi oto isulia Lord. 
36 Na naite qaaronoisuli e io i Jopa na satana a 
Tabitha, kira a walaa olisia uri a Dorkas: nea keni 
nihou e honu oto ani deumana diena na ana mai niina 
37 e tautaui. Oto na taulana e urini ana mai baudinani 
uri e daodaoha kau, easi mae oto: oto kira lotohia 
38 kau, kira asilai noia wai saosaochana nima. Nai Luda 
ekarainia oto i Jopa; oto alai qaaronoisuli maholo kira 
ronoa uri a Peter neia ilehuna kira asi usunainia na ro 
mane isiena, kira a haatohu ana uri, O sie haahiru oto 
39 o lae laulau mei siemelu. Oto a Peter e sulutae e 
hakunirarua oto. Na e hula oto kira asi tolea i sao- 
hana nima: na ahutana alai nao e ura isiena kira a 
naranara, maia kira haatainia na mai koat na na mai 
40 tooni a Dorkas e susuii maholo e io ua maira. Na ta 

a Peter e usuainira mano i sinaha, ne easi qouruuru e 
arenal oto; na e saro talea na rae easi tauri, Tabitha, 
o sulutae. Oto na maana easi taha oto ; na e loosia a 
Peter easi naku odoodo. Na e lalainia na nimana 
wau munia, easi taea oto; na e soira mai alaile ni 
mane maira alai nao, easi haatainia ea mauri oto. Na 
e houlei oto i ahutana Jopa: na na maile huna e 
hiwalaimoli ana a Lord. Na na taulana e urini, uri a 
Peter e ioio i Jopa na mal haudina isiena naite laa na 
satana a Simon laa e daumaa na teeteeni poo. 

Na naite laa 1 Kaisareia, na satana a Kornelius, 

na kenturion ana apani mae ine kira saea uri na 
mae ni Italia, ineia na inoni odotai na e adomai hiahia 
ana a God maia ahutana alaile ana nima ineia, na e 
niiniia na moola huna munira na mai hanua huna, 
na e area God onioni. Na e lio tahairaa ana naite 
angel a God e haatai mai na e lai hula isiena mala oto 
ana siwana na maholo ni sato i atowa na e tauri 
munia, Kornelius. Na e tootoomaia na e mau oto, 
easi tauri, Na ola taha ni Lord? Oto ineia uri, Na 
arenaina na na niina ioe e hanetaha oto wau i naona 
God munia na ola ni amasitoona ana. Ne oto nihou 
o usunainia na maile wai Jopa, muni haraia a ola a 
Simon, kira saea lou na satana uri a Peter: nela ea 
lo ni awataa isiena a ola a Simon laa ea daumaa na 
teeteeni poo, na na nima inela e hatarea asi. Oto 
maholo na angel e walaa munieni e alihoi oto, ne easi 
harala mai na ro ile ana alai heiraretai ineia, maia 
naite soldier na mane odotai hikena alaile e talei ha- 
kunia onioni; na e ladoa mano ahutana na moola 
inihou muniraelu easi usunainiraelu wai Jopa. 

Oto na haudina ihahona, maholo kiraelu ua isulia 
tala, na kira a duduhia i poona, nea Peter e hanetaba 
oto wai koluhana nima munia na arenaina, mala oto 
ana onona na maholo ni sato; na easi hiolo oto, na e 
sasare nau: na maholo kira a haalia na mai naulaa 
ana ne na anoa easi haatal oto munia; na e loosia na 
salo ea waahita, na na masiola oto e siho iano, mala 
oto na gana paipainaa, kira a haaukua wai ano ani 


12 hai mesi suusuui ola : na taana na poo ana walumalau 

menu ni leni. Oto na haiwala easi loho oto munia 
uri, O sulutae, Peter; o hunui oto o ala amadi eni. 
Na ta a Peter e tauri, Suuri, Lord; ana nau qake aani 
nau ua ana na masiola e taewau wa e madaa. Oto 
ruana na haiwala easi hai loho lou munia uri, O sie 
saesae taewau ana na masiola a God e haarereaa oto. 
Na oluna oto kira tautau urinani: oto laulau kira asi 
hai suluia lou masi gana ni wai leni. 

Na maholo na saena Peter e talei puotainia oto uri na 
ola taha ni oto na anoani e loosia kau; lio kau, na olu 
ileni a Kornelius e usunainiraelu keu kiraelu asi sol 
heria oto na nima a Simon, na kira asi ura oto 1 maana 
para, kira a soisoi weu kira a soi heria uri a Simon, 
kira saea lou na satana uri a Peter, ea io ni awataa 
wai lehuna. Na maholo a Peter e adoadomainia ua 
na anoa e loosia kau, ne a Hiona easi unua munia uri, 
Lio kau, na olu mane ea haitaleo oto. Na o sulutae, 
o siho oto iano, o hakuniraelu oto, na o sie adoadomai 
ruarua oto: ana inau oto nau usunainiraelu mei. Oto 
a Peter easi siho oto iano isiena na mal mane, easi 
tauri, Lio kau, inau oto nihou amu a haitaleau oto : 
talaaehana na tahani amu lae kau mei? Oto kiraelu 
uri, A Kornelius na laa kenturion oto, na mane e odo- 
tai na e adomai hiahia ana God, na na ruruba ikira 
alai Judea ea hauni unu haatoo oto ana, nea God e 
tola tahanainia oto munia ana na angel maea uri muni 
e haraio oto wai nima ineia, na muni e ronoa na mai 
haiwala amu. Oto e soi raelu wai nima e tola 
koniraelu oto. 

Oto na haudina lou ihahona e sulutae oto na kiraelu 
asi hauni silitaha oto, na na mai haluile ana alai 
heiulana i Jopa e hakunia oto. Oto na haudina lou 
ihahona kira asi sili oto wai Kaisareia. Na a Korne- 
lius e io totorira oto e haraia oto mai alai tekihana na 
na maì halu malahuna e io karaini. Na maholo na 
taulana e lae urini uri a Peter e sili oto wau, a Korne- 
lius easi odoia oto, e lahutai oto i aena, e pouruuru 
honosia. Na ta a Peter e taea oto, easi tauri, O 
sulutae ; inau noone oi inoni. Na koro asi hauni 

walawalaa oto ne easi sili oto wau, na easi lio haa- 


roia na maile huna e ruru : ne easi tauri munira, lamu 
noone amu manatainia ana kira ere ana taana naile 
ana alai Judea mane hakunia wa mane lae isiena naile 
e keikei ana na ruruha aopa: na ta nea God e haa- 
talnia aku uri nau sie saea naile uri na inoni taewau 
wa ea madaa: talaaehana ine nau lae oto mai nau 
qake aani haitohea ana amu haraiau mei. Hoe naa 
soi haria oto amiu ana na ola taha amu haraiau keu 
mei. Oto a Kornelius easi tauri, E hai haudina oto, 
lae hulaana na maholo ni sato inihou, nau arenai kau 
i nima inau ana siwana na maholo ni sato; na lio. 
kau, na mane e ura i naoku e tooni eni tooni e huhu- 
rerea, na easi tauri, Kornelius, kira ronoa oto na 
arenaina ioe, na kira amasitoo oto ana na mai niina 


ioe i naona God. Talaaehana ine o usunai wai Jopa, 


na o haraia mai a Simon isiemu, kira saea lou na 
satana uri a Peter; neia ea io ni awataa oto i nima a 
Simon laa ea daumaa na teeteeni poo, oto hatarea asi. 
Ne nau tolenani usunai oto isiemu; na o tautau 
diena ana o lae oto mai. Hoe ahutamelu melu meni 
ruru oto inihou inaona God, muni ronolana taana na 
ola a Lord e haatolaio ani. Oto a Peter e tahania na 
dawana, easi tauri, 

E walaimoli naa lio saea oto uri a God e qake . 
lio muni maa ana mai inoni; na ta ana taana na 
ruruha ile ea adoadomai hiahia ana, na ea arikosia 
na odotaina, ne eanai tola konia oto. Na haiwala ine 
kira usunainia oto kau munira alai kalena Israel, ani 
houleinilana na tataloha diena ana dailama ana a Jesus 
Christ (tai izeia oto Lord hahia taana na ola)—ne na ta- 
taloha ine amu manatainia oto, kira talohainia oto kau 
ana áhutana Judea, e talaae i Galilea, i purina na 
lotomaea a John e laalani wala kau ana; raranana 
a Jesus laa ni Nasaret, ana a God e suuhia oto 
ana Hiona Maea na ani nanamana: laa e walowalo 
liu ea tautau diena, na e haahaauria oto ahutana na 
maile a qelu haakae e nananama parasira; ana a God 
oto maia. Na iami inihou amia unu haatoo ana 
ahutana na moola e tautaui i henua ikira alai Judea, 

10. 40—11. 6 ARIKOSINA 


na lou i Jerusalem: na kira saunia oto, kira aroroa 
40 ilenina ai. Na ta a God e taea oto ana oluna na 
41 haudina, na e niia uri muni e haatai oto, na munira 
ahutana na mai hanua huna qake oto, na ta munira 
alaile ni unu haatoo, alaileni oto a God e lio hilisira 
oto holai nao, muniami otoni, ami naunau na ami 
totono maia, maholo e sulutae oto maania alaile e 
42 mae oto. Na e haatolaiami muni laalani wala munira 
na mai hanua huna, na muni unu haatoo ana un 
ineia oto nihou a God e haaurasia muni e iira alaile e 
43 mauri na alaile e mae oto. Naahutana alai prophet ea 
hauni unu haatoo oto ana, uri taana naile ea hiwalai- 
moli ana ne eanai karuana oto na saeasilana orahaa 
talaaehana na satana. 
44 Ne maholo a Peter ea unuunua ua na mal haiwala 
inihou na Hiona Maea easi siho hahia ahutana alaile 
45 e ronoa na haiwalani. Oto alaile e keikei ana na aha 
hahuilalana, alaileni e hiwalaimoli na e hakunia a | 
Peter, kira asi panarainia, ana isulia kira linisia oto na « 
niilana a Hiona Maea hahia na mai ruruha aopa.“ 
46 Ana kira ronoa kira a walaa aapani, meia kira a soi 
47 haamanikulua God. Oto a Peter easi alamira uri, 
Atei anai saenia na masi wei, uri mane kira lotomaea 
ana alaile inihou e helesia oto a Hiona Maea mala 
.48 oto ikia? Oto easi unua kira anai lotomaea ada ana 
satana a Lord Jesus. Oto kira haatohu ana uri muni 
e naku kau meira na mai halu haudina. 
11 Oto alai haatola na alai heiulana ea ioio i Jerusalem 
kira ronoa uri na mai ruruha aopa e karu oto lou 
2 ana walana God. Na maholo a Peter e hanetaha oto ìi 
Jerusalem, ne alaileni e keikei ana na aha hahuilalana 
3 e walaa haitohe maia, kira a tauri, O sili oto weu 
isiena alaile kira qake aha hahuilala ada, na o nau oto 
4 maira. Na ta a Peter easi talaae, e unu tahanainia e 
5 laladoa munira, e tauri, Nau ioio kau i poona i Jopa 
ani arenaina : na na anoa e haatai muniau ani maahu 
qolena, na masiola e siho oto iano, mala oto na qana 
paipainaa kira a haaukua wai ano ani hai mesi suu- 
6 suui ola; na e lai hula noone aku: ne nau toomaia 
maia na adomainilana na asi loosia taana na poo ang * 

ARIKOSINA 11. 7—21 





walumalau na na moola loaloa na na moola ea anoano 
na na mal menu ni leni. Na nau ronoa na haiwala ea 
tauri muniau, O sulutae, Peter; o hunui oto o ala 
amadi eni. - Na ta nau tauri kau, Suuri, Lord ; ana na 
masiola ea taewau wa ea madaa e qake aani sili oto i 
dawaku. Na ruana oto na haiwala easi alamiau kei- 
kei ileni uri, Na masiola a God e haarerea oto o sie 
tau taewau ana. Na oluna kira ta oto urina : oto kira 
asi suluii manomano lou wei leni. Na lio kau, laulau 
oto na olu mane e ura i maana nima ana nima ami 
io ana, kira usunainira kau isieku keikei i Kaisareia. 
Na a Hiona e unua muniau uri nee hakunira oto, na 
mane nee talei lio hilisia naile. Na alai heiulana 
inihou na ono mane oto e hakuniau noone lou; ne. 
ami asi sili oto i nima a laani: ne easi ladoa oto 
muniami ana e loosia na angel ine e uraura i nima 
ineia, e tauri, O usunai oto wai Jopa ohia a Simon, 
kira saea ruana na satana uri a Peter; na ineia oto 
anai unui na mai haiwala munio, na na haaurilemu 
anal lae oto ani, ioe na ahutana na nima ioe lou. Na 
maholo oto nau talaae ni walaa, ne na Hiona Maea 


- easi siho oto ihahoda, mala oto ihahoka kau ana na 


16 


17 


18 


19 


20 


21 


talaaehana. Ne na asi adomainia oto na walana Lord, 
ana e tauri kau, A John e lolotomaea noone ani wei; 
na ta kira anai lotomaea amiu ana Hiona Maea. 
Ana oto a God e niia na tai masi niina ine munira 
mala e niia oto munikia, maholo kia hiwalaimoli oto 
ana a Lord Jesus Christ, ne inau naa ua uri nee hau- 
kama parasia God? Oto kira ronoa na moola inihou, 
kira asi noto oto, maia kira soi haamanikulua God, 
mala na haiwala uri, Rao a God e niia oto lou 
munira na mai ruruha aopa kire adomai oli munia na 
maurina oto. 

Oto alaileni e tatana kau hahia na taunainilada e 
talaae ana a Stephen ine kira asi lai hula i Phenikia, 
na i Kupros, na i Antiokia, kira a unuunua na hai- 
wala munira alai Judea haleite. Na ta na mai haluile 
ada, alai Kupros na alai Kurene, e hula i Antiokia 
na e walawalaa maira alai Grekia lou, ani laalani wala 
ana na tataloha diena ana a Lord Jesus. Na na 

11. 22—12. 6 ARIKOSINA 





.nimana a Lord oto maira: na alaile huna e hiwalai- 
22 moli na e alihoi oto isulia Lord. Oto na tataloha ada 
e hula i elinana na soihaataina wai Jerusalem : ne 
kira asi usunainia Barnabas muni e lag wai Antiokia: 
23 na ineia nihou e lai hula na e loosia na niilana God 
ne easi saesaediena hahia; na e rarahira manomano 
muni kire rarao oto maia Lord mala kira adomainia 
24 oto akau: ana ineia oto na laa didienaa, na e honu 
oto ana Hiona Maea na ani hiwalaimolina: na kira 
25 sapeia oto na mai hanua huna munia a Lord. Oto 
easi silitaha e lae wai Tarsus muni haitalea a Saul: 
26 na e lio haaroia oto, easi tolea wai Antiokia. Na na 
taulana e urini uri koro loko oto na tai halisi maia na 
soihaataina, koro a haausulia na mai hanua oto huna; 
na uri oto i Antiokia nihou kira holai saea alai qaaro- 
noisuli uri alai Christian. 
27 Oto ana mai haudina ine na mal prophet e siho toli 
28 wai Antiokia keikei i Jerusalem. Na naite laa ada na 
satana a Agabus e sulutae na e walaa hahuilala ana 
na Hiona uri na hiolona paina eanai tolea ahutana na 
walumalau: ne easi too oto urina ana mal haudina a 
29 Klaudius. Oto alai qaaronoisuli mala e madausia 
taana naile ada e adomainia oto muni haatola munia 
30 na mailana alai heiulana e io oto wal Judea : ne kira 
ta taane urina, kira haatolanainii munira alai ratoni- 
mane ana nimadarua a Barnabas na a Saul. 
19 Na mala oto ana maholoni a Herod a alaha easi 
lalainia na nimana muni taunalnia na maite ile ana 
2 soihaataina. Oto e saunia a James aulana a John 
3 ani nahi. Na e loosia uri e lai diena urina nana alai 
Judea, ne easi tau ni helesia lou a Peter. Na na mai 
4 haudina ine mai haudina ani bread lalemo. Na e 
helesia oto, easi noia i nima ni hoo, na e toliasia 
munia na hai pulita ni soldier too hai ile muni kaka- 
kalia; ea unua uri eanai tola haatai ana munira na 
5 mai hanua huna i purina na Rekelauni. Ne kira asi 
kakalia Peter oto wai nima ni hoo: na ta na soihaa- 
6 taina e area God onioni talana. Na maholo oto a 
Herod e hala ni tola haatai ana, ne oto ana na tai 


hairodoni a Peter e maahu i matolana na ro soldier, 

ARIKOSINA - 12, 7—18 





na kira hoosia kau ana ro ieli ni heu: na alaile e 
kakali i maana nima kira kakalia oto na nima ni hoo. 
7 Na lio kau, naite angel a Lord e ura isulia, na na 
raraa e raania oto na nima ni hoo: oto easi hidalia 
na rahorahona Peter, ea haatalisia e tauri, Laulau, o 
sulutae oto. Oto na mai ieli ni heu ana e takaluha 
8 oto maania na nimana. Oto na angel ine e tauri 
- munia, O hoo parasio oto, na o hoosia oto na moola 
ana aaemu. Oto easi taurina. Oto easi tauri munia, 
9 O aluhio oto ana na tooni ioe, na o luluisuliau. Na e 
silitaha oto easi luluisulia ; na e qake manatainia uri 
na masiola ni kira taua kau ana a angel uri e walaimoli, 
na e unua kau uri e loosia na anoa e haatai munia. 
10 Na koro liua oto na kakaliha wai nao na ile lou ruana, 
koro asi hula ana na: maana para hau e maa talea na 
poona; na easi taha oto maraana munirarua: na 
koro silitaha oto koro asi liua na tai maana tala; na 
11 laulau na angel easi lae oto maania, Oto na saena 
Peter e manola lou na easi tauri, Na asi lio saea wa- 
_laimoli oto nihou, uri a Lord e usunainia oto wau na 
angel ineia na e haauriau oto maania na nimana 
. Herod, na maanira alai Judea e hauni io totoriau oto. 
12 Oto e adomainia na masiola inihou easi lae wai nima 
a Mary nikena a John, kira saea ruana na satana uri 
a Mark; na mai hanua huna e ruru oto wai lehuna 
13 e arearenai. Na e ikiiki oto ana na maana para, na 
naite keni raorii na satana a Roda e lae mune qaarono. 
14 Na e rono saea na walana Peter, na oto e qake taha- 
nia na maana para ana e saesaediana oto, na e huru 
alihoi oto wau, easi unua uri a Peter e ura i maana 
15 para. Oto kira asi tauri munia, O a oeoe. Na ta e 
unu letehia oto uri ineia, Oto kira asi tauri, Na angel 
16 ineia ohia. Na ta a Peter ea ikiiki ua : na kira taha 
17 maa kira asi loosia oto, na na saeda e puo oto. Na ta 
e salo hahira ana na nimana uri muni kire noto, na 
easi ladoa munira ana a Lord e haaisitahanainia 
uritaha maania na nima ni hop. Na easi tauri, Amu 
. unua na moola inihou munia James na munira na 
mai heiulana. Oto easi haitale oto ea lae ana na lehu 
, 18 aopa. Oțo e dani tae na na kotaha oto paina easi noi 

19—13. 6 ARIKOSINA 


isiena alai soldier uri a Peter oto e ua. N aa Herod 
e totola kau ohia na e qake aani lio haaroia, ne easi 
haitale winiwini ana alaile e kakakali, na e unua oto 
uri kira anal haamaesira oto. Nae lae wai Kaisareia 
keikei i Jerusalem, easi naku kau wei lehuna. 

Na na saena e wanawana oto hahia alai Tur na 
alai Sidon : na kira mani ruru oto isiena maia na tai 
masi sae, na kira haarakoa a Blastus laa honotana na 
nima ni maahu a alaha, kira asi haatohua na dailama, 
ana kira ta na mai naulaa ikira ana hanua a alaha ni. 
Oto ana haudina ine kira ponia kau a Herod e tooni 
parasia ana tooni ni alaha, na e io iano ilenina na 
ioioha ni alahana, easi tea munira. Oto na mai hanua 
huna easi hauni awara uri, Walana na God, e qake 
walana na inoni. Oto laulau na angel a Lord e 
saunia, ana e qake kaamanikulua God: na mai'maa 


e huto ana, na na manona easi suu oto. 


Na ta na walana God e paipaina oto na e aailaa 
oto tarau. 

Na a Barnabas na a Saul e alihoi oto keikei i 
Jerusalem maholo koro haamanoa oto na arikosina 
ikoro, na koro tolea damadarua a John kira saea 
ruana na satana uri a Mark. 


13 Na oto i Antiokia ana na soihaataina wai lehuna 


na maite prophet oto na na mai haausuli, a Bar- 
nabas, na a Simon kira saea uri a Niger, na a Lukius 
na laa ni Kurene, na a Manaen kira sanonia kau maia 
a Herod a Tetrark, na a Saul. Na maholo kira qaoqao 
ola isiena a Lord maia na olo nauna, ne na Hiona 
Maea easi tauri, Amu opaa oto a Barnabas nakua 
koroi a Saul munia na masi daumana ine nau soi 
rarua kau munia. Na kira oloolo nau maia na arena- 
ina kira asi noia na nimada hahirarua kira asi 
usunainirarua oto wau. 

Oto ana na Hiona Maea ea usunalnirarua oto, ne 
koro asi siho toli oto wai Seleukia ; na keikei ilehuna 
koro atoholo oto i Kupros. Na koro io oto i Kupros 
ani houleinilana na walana God ana mai nima ni ruru 
ikira alai Judea: na a John Mark e hakunirarua ea 


6 raretainirarua, Na koro waiweisia oto ahutana mai 

ARIKOSINA 13. 7—17 


henua lai hula i Paphos, ne koro asi lio haaroia naite 
magos, na prophet kaekae e keikei ana alai Judea, 
na na satana a Bar-Jesus; na ineia nihou e neku 
isiena na governor, a Sergius Paulus, na laa e sae- 
nanau. Na ineia nihou e haraia mai a Barnabas 
na a Saul, na e tautau muni ronoa na walana God. 
Na ta a Elumas a magos ine (ana kira a walaa olisia 
na satana urina) ea haukama honosira, e hala ni weinia 
a governor maania na hiwalaimolina. Na ta a Saul, 
kira saea lou ana a Paul, e honu oto ana Hiona Maea 
easi toobtoomaia, e tauri, Laani, o lai honu oto ana 
taana na kaena na ana taana na tataalana, a kalena 
a qelu haakae, oa tautau maeloona oto munia taana 
na odotaina, uri o sie aani moumou ani haamaketoa 
na mai holoholo odotai a Lord? Na lio kau inihou, 
na nimana a Lord oto ihahomu, na o anai ulu oto, 
o sie loosia oto lou na sato na na maholo anai liu. 
Oto e tolenani waha oto hahia maia e rorodoa ; na 
e tola hailiu e tau haitalea naile muni karuana na 
nimana. Oto a governor e loosia na masiolani kira 
taua kau easi hiwalaimoli oto, ana na anena e taua 
oto talaaehana na maani haausulina a Lord. 

Oto kira a Paul e tae i Paphos, na na arapuuna easi 
lae i Perga na apani lehu i Pamphulia: na a John 
e lae oto wau maanira e alihoi oto wai Jerusalem. 
Na kira tae oto i Perga kira asi waiweisia na mai 
henua, na kira asi lai aratoto i Antiokia na apani lehu 
i Pisidia ; na kira sili oto wai nima ni ruru ana hau- 
dina ni Sabbath, kira asi io oto iano. Na maholo 
kira saea oto na mai haatolana na na mai prophet, 
ne alai alaha parasia na nima ni ruru e usunainia na 
maile siedarua, maia na haiwala uri, Ro mane ro 
haiulana, ana moro manatainia na haiwala ni rarahina 
nana na mai hanua huna, ne more unua oto. Na 
a Paul easi sulutae, easi sasalo hahira ana na nimana 
e tauri, 

Ala mane alai Israel, na iamu lou alaile ea maunia 
God, amu qaarono kau. A God ikira na ruruha inihou 
alai Israel e lio hilisia alai amaka, na e suluia na 
ruruha inihou maholo kira nakunaku i henua į 

Misraim, na e naoda oto wau maania ana na nimanima 


18 lalai. Na mala na hai awala ni helisi e haarakora kau 


19 


20 
21 


22 


23 


24 

26 


27 


28 


29 


30 
31 


laona na hanua saasala. Na e horo suuhainia oto na 
hiu komu ni inoni i henua i Kanaan, oto easi haadora 
ana hanua ikira munia na hanua hu nada, na mabolo 
mala oto na hai tanalau ni helisi mana lima awala ; 
na mano urina easi niira alai ii munira lae hulaana 
a Samuel na prophet. Na qai purina oto kira asi 
sukaa na alaha: na a God e niia a Saul kalena a 
Kish munira, neia e keikei ana na komu a Benjamin, 
na maholo mala oto na hai awala ni helisi. Na e 
taasia oto eási haaurasia a David muni e alaha para- 
sira; na e unu haatoo ana, e tauri, Nau lio haaroia 
oto a David kalena Jese, na mane oto isulia saeku, 
laa eanal taui oto na moola na saeku oto ani. Na 
isulia oto na qoniha nea God easi tolea nana Israel na 
laa haauri, a Jesus otoni, e keikei ana alai weuwana 
a laa nihou; na a John e holai laalani wala honosia 
na naona ana na lotomaea ani adomai olina munia 
ahutana mai ruruha ikira alai Israel. Na ana a John 
ea haamanoa na laelana easi tauri keu, Ne lamu a 
unuau uri naa ua? Nau qake ineia oto. Na lio kau, 
naile oto ea lae mai i puriku, na nau qake malisina muni 
nee luhasia na mai shoe maania aaena. Alai uleku, 
alaile e huta ana komuna Abraham, na na maile lou hi- 
kemiu ea maunia God, ne muniamu oto kira usunainia 
na haiwala ni mauriha inihou. Ana alaile ea ioio i 
Jerusalem, na na mai alaha ikira lou, ana kira qake 


-aani saea oto, wa kire saea lou na walana ña mai 


prophet kira a talei Saesaei oto ana mai haudina ni. 
sabbath, ne kira haatooi oto ana kira ii mae ana. 
Na kira qake aani lio haaroia oto oo na masiola munia 
na saunilana hahia, ne kira asi haatohu ana Pilate uri 
muni kire saunia oto. Na kira hauni haatooi oto 
waluteni ola kira usui keu raranana, kira asi ohosia 
oto maania ai, na kira asi lai noia laona na kiligau. 
Na ta a God e taelia oto maanira alaile e mae oto ; 
na alaile e hanetaha kau meia wai Jerusalem keikei 
1 Galilea e looloosia na mai haudina oto huna, alaileni 
ea unu haatoo ana oto nihou munira ra mai ruruba, 

- ARIKOSINA 18. 32—44 


32 Na lami nihou ami a ladoa namiu na tataloha diena 
33 ana na qoniha kira qonia kau munira alai amaka, ana 
uri a God e haatoóa oto munira alai kaleka, ana e 
taelia a Jesus oto; mala kira usua oto lou ana ruana 
na psalm uri, loe Kaleku, nau haahutao oto isiiri. 
34 Na ana e taelia oto maanira alaile e mae oto, na ana 
e sie hai loosia lou na osana, ne easi walaa oto uri, 
Na anai niia oto wau munio na moola maea a David 
-35 e sie molahii oto oo. Ana isulia e tauri lou ana naite 
psalm aopa uri, O sie toliasia a laa ni mane ioe muni 
36 e loosia na osana. Ana a David e dauma oto nana na 
qauna ineia isulia na saena God e holai adomainia kau 
ne easi maahu; na kira aoria oto isiena alai amana, 
37 na e loosia na osana; na ta ineia oto a laani God 
38 e taelia oto e qake aani lio hikena na osana. Ala 
mane alai uleku, amu e manatainia oto na holoholo 
inihou, url kira a laalani wala muniamu oto nihou 
ana na saeasilana na mai orahaa ana a laa nihou : 
39 na taana naile ea hiwalaimoli oto ne kira a haaodohia 
oto isulia a laani ana taana na ola, na kira sie aani 
haaodohiamu eni ana na mai haatolana a Moses. 
40 Ne amu lio talamiu oto, mane na masiolani.e too oto 
amiu, kira unua oto kau raranana laona na mal 
prophet uri, ; 
41 Amu lio kau, alaile amu a maka ana, na amu 
panarainia oto, na amu ahutata oto ; 
Ana naa taua na masi daumana ana Mai haudina 
jamu, | 
Na masi daumana otoni amu sie aani hiwalaimoli 
oto ana, mala naile ea unu ladohainia oto muni- 
amu. 
42 Na kira silitaha oto kira asi haatohu oto uri muni 
kire unua na mai haiwala inihou munira ana haudina 
43 ni sabbath ua mai. Na kira silitaha mano oto maania 
na nima ni ruru, ne na maile huna ana alai Judea na 
ana alai proselut e qaoqao ola ni mane e luluisulia 
Paul na a Barnabas: na koro .asi walawalaa munira, 
ani rarabilada uri muni kire io rarao oto ana na niina 
a God. 
44 Oto na haudina ni sabbath lou isulia na tai kele 

lehu oto muni ahutana na poona e ruru oto muni 
ronoa na walana God. Na ta alai Judea e loosia na 
mai ruruha huna, ne na saeda easi honu oto ana 
na lio kekeai fmaana, kira asi haitohea na moola a 
Paul e unui maia kira walaa taewau oto. Na ta a 
Paul na a Barnabas koro awanana koro asi tauri, 
E sie molahia oto uri kira anai holai unua na walana 
God muniamu. Na ana amu a usuainia oto wau 
maaniamu, na amu a unuamu oto uri amu qake 
haidadana oto ana na mauriha hu, ne lio kau, mere 
a saro oto talea na mai ruruha aopa. Ana a Lord 
e haatolaimere urini, uri, 
Nau haaurasio oto munia na light nana na mal 
ruruha aopa, 
Muni o noi haaurina oto lai hulaana na nonoana 
walumalau. 
Oto na mai ruruha aopa e romo urina, kira asi 
saesaediena, mala kira sol haamanikulua na walana 


God: na na maile kira haaurasira oto munia na ' 
mauriha hu e hiwalaimoli oto. Na na walana Lord : 


e houlei oto ana ahutana hanueni. Na ta alai Judea 
e tau rarahira alai keni toro e qaogao ola ni mane 
maira alai naohana inoni parasia na poona, kira asi 
ta muni kire taunainia Paul na a Barnabas, na kira 
asirarua oto maania mai sarohana hanua ikira. Na 
koro tatainia oto hahira na uuni mado e rarao kau 
ana aaeda, koro asi lai aratoto wai Ikonium. Na, alai 
gaaronoisuli e honu oto ana na saedienana na ana 
Hiona Maea. 


1 4 Oto na taulana e urini i Ikonium, uri koro hauni 


4 habuilala na- na mal anoa ana nimada. Na na mal 


sili oto i nima ni mane ikira alai Judea, na koro 
walawalaa kau lai hulaana na ruruha oto huna na 
maile ni Judea na na maile ni Grekia e hiwalaimoli 
oto. Na ta alai Judea alaileni e qake hiwalaimoli 
e tau rarahia na saena na mai ruruha aopa, na e taura 
kire sae tataala munira na mai heiulana. Netalaaehana 
ine koro naku tewa wai lehuna koro awanana oto 
laona a Lord, na ineia oto e unu haatoo ana mai 
haiwala e nii oto, na e mala oto muni kire ta na mal 

ARIKOSINA 14. 5—18 


ruruha huna ana pooni ine e opa hailiu; na naite 
apani inoni e loko maira alai Judea, na naite apani 
inoni e loko maira alai haatola. Na na mai ruruha 
aopa na alai Judea lou maira na mai alaha ikira noone 
e sulutae oto muni taunainira na muni saunira ani 
heu, ne koro manatainia oto, koro asi tehi oto ana 
mai poona i Lukaonia, i Lustra na i Derbe, na lou 
ana mai hanua kalikalia: na koro asi laalani wala ana 
na tataloha diena wai lehuna. 

Na naite mane e naku i Lustra, na aaena e loku 
oto, e talei loku oto kei ana na iena nikena oto mai, 
e qake aani laelae hailiu oto. Ineia nihou e ronoa 
a Paul e walawalaa : na ineia e toomala na e loosia 
na hiwalaimolina ana e haidadana ana na haaurilana, 
oto easi tauri ana na haiwala paina uri, O ura odoodo 
ana aaemu. Oto easi pola ileni e laelae hailiu oto. 
Na na mai ruruha huna e loosia na masiola a Paul 
e ta, kira asi suluia na walada kira a tauri mala 
Lukaonia, Na mal God e siho oto mai siekaelu kira 
noi inoni oto. Na kira haorainia a Barnabas ana 
a Dis, naa Paul ana a Hermes, ana na laalani walaana 
oto ana. Na ma priest a Dis i naona hanua e tolea 
mal na mai keu na na mai takani ei muni hoohoodara, 
na e sare teateanai siedarua maia na mai ruruha huna. 
Na ta alai haatola a Paul na a Barnabas e ronoa 
oto ne koro asi hakasia na mai tooni ikoro, koro 
pola oto wau ì matolana na mai ruruha huna, koro 
arai, koro asi tauri, Ala mane, e ua amu a tautaurina ? 
lemere noone na ro inoni na na tai mesi tolaha amerei 
na amolu, na mere a talohainia na tataloha diena 
muniamu, uri muni amu e alihoi oto maania na moola 
qeuqeua inihou isulia God laa ea mauri, na e haaholaa 
oto illeni na iano na na asi na waluteni ola ani: na 
ana mal qeuna e mano kau e maia munira taana na 
komu ni inoni kire laelae isulia na mai tala ikira. 
Na oto e qake toliasia uri na ola ni unu haatoo ana 
e ala, ana e arlarikosi diena, na e niia mai na mal 
nimo kei ileni nemiu na mai warowaro ni neulaa, 
e haamanoa na saemiu ani neulaa na ani saedienana. 
Na koro walaa urina na koro karai rahe oto ne koro 

asi ereana na mai ruruba huna uri muni kire suuri 
teateanal siedarua. 

. Na ta alai Judea e lae wai lehuna keikei i Antiokia 
na 1 Ikonium : na kira tau rarahira na mai ruruba 
huna, na kira asi saunia a Paul ani heu, kira okea 
oto maania poona, ana kira unua urie mae oto. 
Na ta alai qaaronoisuli e ura kalia na easi sulutae. 
ota, na e sili lou wei poona: oto na haudina ihahona 
easi silitaha oto wau meia a Barnabas na e lai 
Derbe. Na koro laalani wala oto ana na tataloha 
diena ana poona ine, na koro taua oto na mai qaaro- 
noisuli huna, ne koro asi alihoi lou wei Lustra na 
i Ikonium na i Antiokia, ani rapeilana na saena 
na mai qaaronoisuli, na ani rarahilada uri muni 
kire io susu oto ana na hiwalaimolina, na uri na 
holoholo oto ikia muni kie sili laona na alahana 
a God ani sapehiitoona hunahunaa. Na koro haaura- 
sira na mai ratonimane nada ana taana na soihaataina, 
na koro arenai oto maia na olonauna, ne koro asi 
susuainira munia Lord kira hiwalaimoli keu ana. 
Na koro waiweisia na mai henua i Pisidia koro asi 
arapuu oto i Pamphulia. Na koro unua na haiwala 
i Perga koro asi siho toli wai Atalia ; na koro atoholo 
keikei ilehuna muni lai Antiokia, kira maira oto 
kau wai lehuna munia na niina a God munia na 
masi daumana ine koro asi kele haamanoa ine. 
Na koro hula oto koro asi lokoa na soihaataina, koro 
asi unu ladohainia taana na ola a God e taui adarua, 
na ana e tahania na maa ani hiwalaimolina nana 
na mai ruruha aopa. Na koro naku oto maira alai 
qaaronoisuli na maholo e qake poru. 


5 Na na mai haluile e siho toli wau keikei i Judea 


2 


na e haausulia alai heiulana uri, Ana oto kira 
qake aha - hahuilala amiu isulia tolahana a Moses, 
ne na haaurilamiu qaike oto. Na a Paul naa 
Barnabas e haitohera oto e aopa na e tautau haitalea 
oto maira, ne alai heiulana easi haaurasia oto a Paul 
na a Barnabas, na na maite ile aopa lou ada, uri 
muni kire lae wai Jerusalem siena alai haatola na 
alai ratonimane ana na masiola ine kira a tautau . 

3 haitalea inihou. Na na soihaataina e tolera wau 


12 


13 
14 


urina na kira asi lae i matolana i Phenikia na i 
Samaria, ani houleinilana oto na alihoina ni sae ikira 
na mai ruruha aopa : na kira asi ta oto ahutana na 
mai heiulana e saesaediena oto imaana. Na kira 
hula oto wal Jerusalem, ne na soihaataina na alai 
haatola na alai ratonimane e tola konira- oto, na 
kira asi ladoa oto taana na ola a God e taui oto 
ada. Na na mai haluile e hiwalaimoli na kira keikei 
ana alai Pharise kira asi sulutae kira tauri, Na 
holoholo oto ikira muni kira aha hahuilala ada, 
na muni kira walaa oto munira kire kenetainia na 
mai haatolana a Moses. 

Na alai haatola na alai ratoninmane e loko oto 
uri muni tau haitalea na masiola ni. Na kira tautau 
haitalea na e tewasira oto, nea Peter easi sulutae 
e táuri munira, 

Alai uleku, amu manatainia oto uri a God e 
lio hilisia oto inao amiu, uri ana wawaku inihou 
na mai ruruha aopa eanal ronoa na haiwala ana 
na tatealoha diena, uri muni kire hiwalaimoli oto. 
Na nea God oto, laa e manatainia oto na mal sae, 
e unu haatoo oto ada, ana e niia na Hiona Maea 
nada mala e niia oto nakaelu; na e qake aani tau 
aopara oto maanikaelu, na e haarerea oto na saeda 
ani hiwalaimolina. Hoe ana e urina e ua amu 
a malaohona ana God, uri muni noia na hau ni 
ago i luana alai qaaronoisuli, na mai amaka e qake 
sae analnia wa ikia lou? Na ta kia a hiwalaimoli 
oto kira anai haaurikia 'oto isulia na niillana Lord 
Jesus, oto mala ikira noone lou. 

Na abutana na mai ruruha huna e hauni noto 
oto; na kira asi qaaronoisulia oto a Barnabas na 
a Paul ana koro ladoa oto na mai hahuilala na na 
mai anoa a God e taui oto adarua isiena na mai 
ruruha aopa. Na koro walaa mano oto, a James 
easi alamira, e tauri, 

Alai uleku, amu qaaronoisuliau kau; nea Simeon 
e ladoa oto ana a God e holai maatolia na mai ruruha 
aopa, uri muni e suluia oto ra ruruha ada munia 

na satana. Na na Sala na mai prophet ea unuunua 
na tai masiolani, mala kira usua kau uri, 

Mano urina naa nai alihoi oto mai, 

Naa si hai tohua lou na nima susulu a David e 
aoho oto ; 

Naa naisi hai tohua lou i huli nimani, 

Na- asi haaurasia oto lou : 

Uri muni ahutana alaile ua ana na mai inoni e 
haitalea a Lord, 

Na ahutana na mai ruruha aopa, kira saea na 
sataku ada, 

Mala a Lord ea unuunua, laa ea tola tahanainia 
oto na moola inihou keikei oto mai i talaaehana 
na walumalau. 

Ne talaaehana urina naa lia oto, uri kia e suuri 
kotaahia na maile ana na mai ruruha aopa ea aliboi 
isulia God; na ta muni kie haatolaira oto uri kire 
kenetainira oto maania na moola ni haamadaa ana 
mai nununi ola, na maania na amoamona, na maania 
na moola kira roro mae ani, na maania na apu. Ana 
keikei ana mai geuna holai nao a Moses e manatainia 
oto alaile ni laalani wala raranana ana taana na 
poona, na kira a talei saesaea oto ana mai nima 
ni ruru isulia mai haudina ni sabbath. 

Oto alai haatola na alai ratonimane e hauni 
adomainia oto maia ahutana na soihaataina, uri 
muni lio hilisia na maile hikeda, na muni usunainira 
oto wai Antiokia maia a Paul na a Barnabas; a 
Judas oto kira saea uri a Barsabas, na a Silas, 
mai naohana mane ana alai heiulana: na na usuusu 
oto i nimada uri, Na mai haatola na mai ratonimane 
alai heiulana munira alai heiulana ana mai ruruha 
aopa i Antiokia na i Suria na i Kilikia, muni e 
daidiena namiu: Ana ami ronoa oto uri na maite 
ile e silitaba kau maaniami e kotaahiamu eni wala, 
kira ta muni na saemiu e ruaruaa oto; na ami 
qake aani haatolaira ana na masiola ; ne ami hauni 
adomainia oto, ana ami ruru maia na tai masi sae, 
uri muni lio hilisia na maile na muni usunainira 


oto wau isiemolu maia a Barnabas na a Paul ro 

mane diena iami, koro qake kenetainia na mauri- 
haada talaaehana na satana a Lord ikia a Jesus 
Christ. Ne ami usunainia a Judas na a Silas, 
na ikoro noone koro anai unua lou na tai masiola 
ana na wawadarua. Na na Hiona Maea e adomainia 
oto na iami noone lou, uri kira sie noia na ludana 
llenimiu e hia maania na moola inihou naile sie 
aani haitohei oto: uri muni amu e kenetainiamu 
maania na moola kira teateanai eni siena na mai 
nununi ola, na maania na apu, na maania na moola 
kira roro mae ani, na maania na amoamona; na 
ana amu e kenetainiamu maania waluola ni ne 
eanaisi diena amiu. Amu naku sapemawa oto. 

Oto kira toliasira oto, na koro asi siho toli wei 
Antiokia; na koro lokoa oto na mai ruruha huna 
koro asi niia na usuusu. Na kira saea oto kira 
asi saesaediena hahia na mai haiwala ni haasae- 
manona ine. Na a Judas na a Silas, ana ikoro 
noone lou na ro prophet, koro asi tau rarahira 
alai heiulana ana na mai haiwala huna, ani rapeilana . 
na saeda. Na koro naku oto na maholo wai lehuna, 
ne alai heiulana easi toliasira oto ana dailama takoia 
alaile e usunainirarua kau wau. Na ta a Paul na 
a Barnabas e naku oto i Antiokia, ani haausulina, 
na ani laalani wala ana walana Lord, maia na 
maite ile aopa lou. 

Na na halu haudina e mano kau nea Paul easi 
tauri munia Barnabas, Kara alihoi oto nihou muni 
maatolia alai heiulana ana taana na poona kara 
houleinia oto na walana God ani, uri muni loosia 
kira ua oto? Na na saena a Barnabas oto 
muni tolea damadarua a John, kira saea lou uri 
a Mark. Na ta a Paul e unua uri e qake diena 
muni tolea a laani mairarua e tahi oto kau maani- 
rarua 1 Pamphulia na e qake hakunirarua munia 
na masi daumana. Oto na haitohena paina e talaae 
adarua, lai hulaana koro mani opa hailiu imaana, 
na a Barnabas e helesia a Mark e lai atoholo oto 
i Kupros; na ta a Paul e lio hilisia a Silas, easi 
silitaha oto wau, na alai heiulana e susuainira oto 

41 


munia na niina a Lord. Na e waiweisia na mal 
henua i Suria na i Kilikia, e rapeia na mal sol- 
haataina. 


16 Na e lai arapuu lou i Derbe na i Lustra: na 


10 


11 
12 


13 


lio kau, naite qaaronmoisuli ilehuna; na satana 
a Timothy, kalena ni keni na Judea e hiwalaimoli; 
na na amana e keikei i Grekia. Na alai heiulana 
e io i Lustra na i Ikonium e mani unu haatoo 
kau ana. Na a Paul e sare ta muni e hakunia 
oto; oto e karu ana e aha hahuilala ana talaaehana 
alai Judea e io oto ana na mai henueni : ana ahutada 
kira hauni saea oto uri amana e keikei i Grekia. 
Na koro waiweisia na mai poona, ani nililana na 
mai haatolana ine munira muni kire kenetainil oto, 
na maile ni alai haatola na alai ratonimane i 
Jerusalem e noinoii oto kau. Oto na mai soihaataina 
e aailaa óto ana na hiwalaimolina, kira asi peipeina 
oto isuli haudina : 

Na koro waiweisia na mai poona i henua i Phrugia 
na i Galatia, na na Hiona Maea e ereada oto maania 
na unulana na haiwala i Asia; na koro hula oto 
i odohana i Musia, koro asi tautau ni sili oto i 
Bithunia ; na na Hiona a Jesus e qake aani mairarua 
oto; na koro liua oto i Musia, koro asi siho toli 
oto wai Troas. Na na anoa e haatai oto munia 
a Paul i rodo; Na mane ni Makedonia e ura, ea 
totola suuia, ea tauri, O atoholo mai i Makedonia, 
o maimaiami. Na e loosia oto na anoani ne ami 
asi tolenani tautau oto ni sili wei Makedonia, ani 
adomaina oto uri God e haraiami oto muni laalani 
wala munira ana na tataloha diena. 

Ne talaaehana ine ami tae kau i Troas, ami asi 
lae hautaai oto i Samothrake, na na haudina ¡ihahona 
ami asi arapuu oto i Neapolis; na keikei ilehuna 
lou i Philipi, na poona ana hanua i Makedonia, 
na kolonia: na ami io oto na mai halu haudina 
ana poona ine. Na ana na haudina sabbath ami 
silitaha oto qau wau ana na maana para i kekena 
wal peina, ami unua kau uri na lehu ni arenaina 
wai lehuna, ami' asi io iano, ani walawalaa oto 

munira alai keni e rururu ilehuna. Na naite keni 
na satana a Ludia, ea haahaaholi eni sala waru- 
warua, e keikei ana na poona i Thuatira, ea qaoqao 
ola isiena God, e qaaronoisuliami: na a Lord e 
tahania na saena, muni e qaarono diena ana na 
moola a Paul e unuunui. Na maholo kira lotomaea 
oto ana, na alaile ineia noone maia, ne easi tola 
suulami, e tauri, Ana amu iiau oto uri nau hiwa- 
laimoli oto ana a Lord, amu sili oto wau i nima 
inau, amu neku oto ana. Na e tau ramoramoa 
muniami. 

Na na taulana e urini, uri maholo ami lae talea na 
lehu ni arenai naite keni haolu e odoiami na hiona ni 
qoniqoni ola ne ana, na e tari ola hunahunaa munira 
na mal alaha ineia ana na qoniqoni olana. Ineia 
nihou e luluisuliami kira Paul e arai e tauri, Alaile 
nihou ea dauma nana God laa e tooliu, kira asi 
houleinia na tala ni haaurina muniamu. Na e talei 
tautaurina na mai haudina huna. Na na saena 
Paul e hu easi alihoi wau na e tauri munia na hiona 
uri, Naa haatolaio oto ana satana Jesús Christ muni 
o silitaha oto wau maania. Na e silitaha oto ana na 
tai maholo ni sato ine. 

Na na mai alaha ineia e losaea oto uri kira "sie 
totoria oto na tariolana ikira ana e aia oto, kira asi 
tapolia a Paul na a Silas, kira wainirarua oto wai 
heraniusina i naona na mai alaha, kira asi tauri, Ro 
mane nihou na ro mane ni Judea, na koro a hurosia 
oto na poona ikia oto e aopa, ani houleinilana na mai 
tolaha e qake haidadana aka oto muni helesileni, wa 
muni luluisulileni, ana ikia alai Rome otoni. Na na 
mai ruruha huna e hauni sulutae tainaluta oto 
parasirarua : na na mai alaha e hakasia na mai tooni 
ikoro maanirarua, na e unua oto muni kire rapusira 
ana mai maani ei. Na kira rapusira ani maani 
rapusilada huna, kira asi asirarua wai nima ni hoo, 
kira haatolaia na laa e kakakali uri muni e hahuani 
karu mautaa adarua: na ineia oto ana na masi haato- 
lana urina ana easi asirarua oto wai nima ni hoo oto 
wai ilalo ana, na e hoosia na aaedarua lakomainia na 

25—38 ARIKOSINA 
hai ei. Naeuriotoi upuni rodo a Paul na a Silas 
e arearenai keu e kanakana munia God, na alaile 
e io ni hoo e gaaromoisulirarua oto; na laulau na 
nunu peina e nunu, lai hulaana na mai suasualana 
nima e anianirei oto: na laulau na mai maa e mani 
taha oto; na mai walo hoohoo e mani takaluha oto 
maania ahutada. Oto na laa e kakakali e talisi oto, 
na e loosia na mal maana nima ni hoo. e mani wawa 
oto, easi deresia na nahi ineia uri mune haamaesia 
oto, ana e unua uri alaile e io ni hoo e mani tahi oto. 
Na ta a Paul e walaa oto ana na haiwala paina e 
tauri, O sie tautau aela amu: ana ahutamelu taane 
ua. Oto e sukaa na sina easi pola wau, na e ariariri 
oto ani meuna, easi lai lahutei iano honosia a Paul 
na a Silas, na e tolerarua wai haatai, easi tauri, Ro 
alaha inau, na ola taha naa nai ta, muni kire haauriau 
oto? Oto koro asi tauri, O hiwalaimoli ana a Lord 
Jesus Christ, na kira anai haaurio oto; joe na 
ahutana alaile ioe lou. Na koro unua na walana 
God munia, maia ahutana alaile ineia lou. Na e 
tolerarua oto ana hai rodoni ana na tai maholo ni sato 
ine, easi hodalia talahuliana na mai maani rapusilada : 
na kira tolenani lotomaea oto ana, na ahutana alaile 


ineia lou. Na e tolerarua wai nima ineia, easi nii 


neulaa adarua, mala e saesaediena oto liutaha, na 
ahutana alaile ineia noone lou maja, ana e hiwalaimoli 
oto ana God. 

Na maholo e dani oto, alai ii e usunainira alai 
qasugasu, kira tauri, O luhasia oto na ro maneni. 
Oto na laa e kakakali e haamaania lou na mai haiwala 
ine isiena Paul, e tauri, Na mai alaha e haatola oto 
uri muni kire luhasiamu oto; ne ana e urina more 
silitaha oto nihou more lae oto wau ani deilama. Na 
ta a Paul e tauri munira, Kira rapusiemere i naona 
na mai hanua huna, na naile e qake aani jimere oto, 
na lemere noone na ro mane ni Rome, na kira 
aslemere oto laona na nima ni hoo: na uri kira anai 
che asiemere lou ana e gala? qaike na; muni kire 


38 lae noone mai muni tola haatai amere. Oto alai 


gasugasu e haamaania lou na mai haiwala inihou 

ARIKOSINA 16. 39—17. 10 
munira na mai alaha: na kira mau oto ana kira 
rono uri koro na ro mane ni Rome; oto koro 
lae mai koro asi tola suuirarua; na koro tola 
haatai adarua ne koro asi haatohu adarua uri muni 


40 koro haitale oto wau maania na poona ikira. Na koro 


silitaha oto wau maania na nima ni hoo, koro asi sili 
oto wau isiena Ludia: na koro loosia oto na mai 
heiulana, koro haamanoa oto na saeda, ne koro asi 
lae oto wau. 


17 Na koro liua oto i Amphipolis na i Apolonia ne 


2 


10 


koro asi arapuu oto i Thesalonika, na na nima ni 
ruru ikira alai Judea wai lehuna: na a Paul, isulia 
tolahana oto, e sili wau isieda na e olu haudina ni 
sabbath e lalado wala munira, ea haahaatainia na mai 
usuusu, e huehuesii na e maimaii, uri na holoholo oto 
a Christ muni e sapehiito, na. muni e sulutae oto 
maanira alaile e mae oto; na uri a Jesus inihou, naa 
houleinia oto muniamu ineia oto a Christ. -Na na 
maite ile ada e maesia oto, na kira loko oto mala a 
Paul naa Silas; na na ruruha e huna oto ana alai 
Grekia e qaogao ola na na maile e kele huna ana mai 
naohana keni. Na ta alai Judea e lio i kekeai maa 
munira, na kira tolea na mai haluile tataala ana mai 
inoni taewau, na kira lokoa oto na ruruha e huna, 
kira asi ta muni na poona e maolaola ; na kira sulutae 
habia na nima a Jason, kira tautau muni tolerarua 
wau isiena na ruruha. Na kira qake lio haaroi- 
rarua, kira asi weinia a Jason na na mai haluile 
lou ana alai heiulana i naona na mai alaha parasia 
na |poona ine, maia kira awaraa uri, Alaileni e 
hirusia oto na walumalau e hula noone lou ilehu ; 
na a Jason e tola konira oto: na ahutada kira 
a hauni tautau aopa ana mai haatolana a Kaisar, 
ana kira a unuunua uri naite alaha aopa, a Jesus 
otoni. Na kira ta mahuro oto ana saena mai ruruha 
huna na ana alai alaha parasia na poona maholo kira 
ronoa na moola ni. Na kira suluia oto na mai tooha 
honotana maania a Jason na maania ahutana na maile 
aopa, kira asi toliasira oto. 

Na alai heiulana e tolenani usunainia oto a Paul na 

11—22 ARIKOSINA 


a 5 e A O akatika 





a Silas i rodo i Berea : na koro hula oto ilehuna koro 
asi sili wei nima ni ruru ikira alai Judea. Na na mal 
hanua inihou na manatada e diena maanira alai 
Thesalonika, ana kira hele oto ana -na haiwala ani 
sae madoro munia, maia kira haitale diena isuli 
haudina ana mai usuusu, uri na moola inihou e 
urina oto wa qaike. Talaaehana ine na maile huna 
e hiwalaimoli ada; na na maile e kele huna lou ana 
alai keni toro ni Grekia na ana na mai mane lou. Na 
ta maholo na mai Judea i Thesalonika e manatainia oto 
uri a Paul e houleinia oto na walana God i Berea lou, 
kira asi lae lou wai lehuna, kira asi kotaahia na mal 
ruruha huna kira ta mahuro oto ana na saeda. Oto 
ana e urina alai heiulana e tolenani usunainia Paul oto 
wau uri muni lae mola ione: na ta a Silas na a 
Timotheus e io ua ilehuna. Na alaileni e naona 
Paul e tolea oto tarau i Athens: na e unua na walana 
munira uri a Silas na a Timotheus eanai lae laulau 
isiena, ne kira asi alihoi oto. 

Na maholo a Paul e io totorirarua kau i Athens, 
na saena easi unuhia ana e loosia na poona e talei 
honu oto ana mai nununi ola. Oto easi lalado wala 
wai nima ni ruru maira alai Judea na alaile e qaoqao 
ola, na lou i heraniusina isuli haudina maira na maile 
e odoia ilehuna. Na na mai halu ile ana na maani 
haausulina ikira alai Epikurus na ana Stoe e odoia. 
Na na maile e tauri, Na ola tahani a laa ea talei wala- 
walaa inihou ea sasare unueni? na na maite ile lou 
aopa uri, Ohia ea tata muni e houleinia na mai hiona 
aopa: ana e laalani wala ana a Jesus na ana na 
sulutaena. Na kira heleana kira asi tolea wai houliwo 
a Ares, maia na haiwala uri, So muni ami e mana- 
tainia na maani haausulina haolu inihou oa laladoa 
oto. Ana oa tolea oto mai na moola e rono aopa i 
elinamami: hoe ami sare manatainia -oto uri na 
moola inihou e ua. (Ana alai Athens na alai awataa 
e io haawali wei lehuna e talei iosia oto mola na 
unulana wa na ronolana na masiola haolu.) Na a 
Paul e ura oto i denumana na lolata a Ares, easi 
tauri, 

ARIKOSINA 17. 23—33 


Ala mane alai Athens, naa looloosiamu uri amu 
a kele gaogao ola oto hunahunaa isiena na mai hiona. 

23 Maholo nau lai gagahe, ani loosilana na moola amu a 
qaoqao ola munii, naa si lio haaroia oto na lehu 
ni teanaina kira usuusu ilenina uri, Nana naite God 
kia puotainia. Ne na masióola ni amu a gaogao ola 
munia ani puona, inau naa houleinia muniamu 

24 inihou. Nea God inihou e haaholaa na walumalau 
na taana na ola ana, ineia oto a Lord parasia ileni na 
iano, na e qake io ana mai lehu ni mane talana na 

25 nimada alai inoni; wa kira e raretainia lou ana na 
nimada alai inoni, mala uri ea sare tooana na masiola, 
ana ineia oto ea niiniia na mauriha na na manoni ola 

26 na taataana na moola munira ahutada; na e haaholaa 
taana na komu ni inoni talaae ana na tai laa muni 
e iosia ahutana na mado, na e holai adomai akau 
ana mai maholo ni helisi nada, na mai sarohana 

27 hanua kira a naku oto ani; muni kire haitale oto 
isulia God, uri muni kire kakalo uluulu ohia munia, 
na muni kire lio haaroia oto, na ta e qake aani 

28 haatauria taana naile hikekaelu: ana kia a maumauri, 
kia a waiwai liu, kia a ioio oto ana; mala na mai 
haluile e supua na mai kana:amiu e unua uri, 

Ikia lou alaile e huta ana. 

29 Hoe ana ikia oto alaile e huta ana God, ne e 

+ qake aani diena uri kie unua uri na manatana God 
e urihana oto na gold wa na silver, wa na hau, moola- 
ni oto kira didii ani adomaina na ani manatana ikira 

30 na mai inoni. Talaaehana urina a God e ulu kau 
hahia mai maholo ni puona ine; na oto nihou ea 
haatolaira taana na mai inoni uri muni kira hauni 

31 adomai oli oto ana taana na hanua: ana e qoni oto 
uri muni e lia na walumalau ani odotaina ana a laani 
e haaurasia oto kau munieni; na e noia na hahuilala 
ana munira taana na mal inoni, ana e taea lou maanira 
alaile e mae oto. 

32 Na kira ronoa na sulutaena ada alaile e mae oto, 
na na maile e koekoe ana; na na maite ile aopa e 
tauri, Ami anal qaaronoisulio lou ana na moola inihonu. 

2.33 Oto a Paul e silitaha oto urina maania i matolada. 

34 


34—18. 12 ARIKOSINA 





Na ta na mai halu mane e hakunia oto, maia kira 
hiwalaimoli: na a Dionusius noone maira, laa e 
keikei ana na lolata a Ares, na naite keni na satana a 
Damaris, na na maite ile aopa lou. 


1 8 Mano urina easi lae oto wau maania 1 Athens, 


10 


11 


12 


2 na e lai arapuu oto i Korinth. Na e lio haaroia 
naite mane ni Judea na satana a Aqila, na aaena 
komu ineia e keikei i Pontus, easi ele lae mai keikei i 
Italia, maia a hua ineia a Priskila, ana isulia a 
Klaudius e unua na walana uri ahutana alai Judea 
e lae oto wau maania i Rome: na e lae isiedarua ; na 
ana koro hauni daumaa na tai mesi daumana, oto easi 
neku oto isiedarua na kiraelu hauni dauma oto; ana 
kiraelu a daumaa oto na mai nima susulu. Nae 
lalado wala ana taana na haudina ni sabbath wai 
nima ni ruru, e totola suuia alai Judea na alai 
Grekia. 


Na maholo a Silas na a Timotheus e siho tol, 


oto wau keikei i Makedonia, ne na haiwala easi roroia 
na saena a Paul, na e unu haatoo munira alai Judea 
uri a Jesus nea Christ oto. Na kira haukama parasia, 
ani ere mamaini ana, neia easi tataainia na tooni 
ineia, ea tauri munira, Na apumiu oto ilenina qaumiu 
maraamiu ; inau naa rerea oto; keikei oto inihou naa 
lae oto isiena na mai ruruha aopa. Oto easi haitale 
oto maania ilehuna, e lai sili oto wai nima naite las 
na satana a Titus Justus, laa e qaoqao ola isiena God, 
na na nima ineia e ura oto isulia na nima ni ruru. Na 
a Krispus na naohana laa parasia na nima ni ruru € 
hiwalaimoli ana God na ahutana alaile ineia noone 
maia; na na maile huna ana alai Korinth e rono nae 
hiwalaimoli oto, kirą asi lotomaea ada oto. Naa 
Lord e walaa munia a Paul i rodo ani anoa easi taur, 
O sie maumau, o walawalaa oto, o sie noto oto : ana 
inau oto maio na naile oto esie aani sulutae oto 
parasio muni e tau aela amu: ana mai ruruha inau e 
huna oto ana hanua inihou. Na. e naku oto wa 
lehuna na halisi meia na ono warowaro, ea haahaast- 
sulira ana walana God. 

Na maholo oto a Galio e governor oto i Akaia, ne 

ARIKOSINA 18. 13—25 


Aa <A - A a a — c -m A A e ŮĖŮ o M Dare AA —- —- 


13 
14 

16 


17 


18 


25 


alai Judea easi sulutae parasia a Paul maia na tai 
masi sae, kira tolea oto wai naona na lehu ni ii, kira 
asi tauri, A laa nihou ea totola suuia na mai inoni 
uri muni qaoqao ola aopa isiena God maania na mai 
haatolana. Na a Paul e tautau muni e tahania na 
dawana, na ta a Galio easi tauri munira alai Judea, 
Uri ana na masi tataalana oto nihou wa na masi 
daumana aela ohia ne taane naa nai qaaronoisuliamu 
ana, alai Judea ; na uri ana kira a haihaitale mola ana 
na mai haiwala na mai sata na mal haatolana iamu, 
ne iamu oto amu adomainii oto maraamiu ; ana inau 
nau lalawa iia na moola urina. Oto e peesira oto 
maania na lehu ni ii. Oto kira asi meni karuana a 
Sosthenes, na naohana laa parasia na nima ni ruru, 
kira asi sausaunia oto i naona na lehu ni ii. Na ta a 
Galio oto e qake aani poosuaa ana na moolani. 

Na a Paul e naku oto na mai haudina huna lou, 
easi walaa haamano oto nana alai heiulana, na easi 
atoholo keikei ilehuna wai Suria, na a Priskila na 
a Aqila e hakunia oto; na e oloa oto qauna i 
Kenkrea; ana e haalu noone urina. Na kiraelu 
hula oto i Ephesus, na e atopuri adarua wai lehuna : 
na ineia e sili oto maraana wai nima ni ruru, na e 
lalado wala munira alai Judea. Na kira haatohu ana 
muni e kele naku tewa maira, ne e qake aani ala- 
mainira; na e walaa haamano oto nada, maia na 
haiwala uri, Naa nai alihoi lou mei isiemolu, uri ana 
na saena a God ea taumeil urina, ne easi tae oto i 
Ephesus. Na e siho kau ione i Kaisareia, na e 
hanetaha oto wau e walawalaa maia na soibaataina, 
oto easi siho toli oto wai Antiokia. Na e naku meira 
e kele tewa easi lae oto lou, e waiweisia taana na 
mai poona i Galatia na i Phrugia, ea walaa haamautaa 
ahutana alai qaaronoisuli. 

Na naite laa na mane ni Judea na satana a Apolos, 
na aaena komu ineia e keikei i Alexandria, na laa e 
sae wala, e lae wai Ephesus; na e lai nanama ana 
mai usuusu. Na ineia nihou kira haausulia oto ana 
na tala a Lord; na ana na saena e madoro oto easi 
unuunua na moola ana Jesus maia e haahaausuli 

i8. 26—19.10 ARIKÓOSINA 


alrara ani, na e manatainia mola na lotomaea a John: 

26 na e talaae ni walaa wai nima ni ruru. Na a Priskila 

na a Aqila e ronoa, ne koro asi tolea oto isiedarua, 

27 muni unu ladohainia diena na tala a God munia. Na 

na saena oto muni e atoholo oto i Akaia, ne alai 

heiulana easi walaa maimaia oto, kira asi usuusu 

munira alai qaaronoisuli muni kire tola konia: na 

e hula oto easi maimai diena ana alaile e hiwalaimoli 

28 oto talaaehana na niina: ana e walaa haaolaa alai 

Judea 1 naona na mai ruruha, e unu tahanainia oto 
ana mai usuusu uri a J esus nea Christ oto. 

19 Oto na taulana e urini uri maholo a Apolos ineia ua 

i Korinth, a Paul e waiweisia oto na mai poona | 

tolo easi lae wai Ephesus, na e lio haaroia naite mai 

2 halu qaaronoisuhi: na easi tauri munira, Amu helesia 

na Hiona Maea taane maholo kira lotomaea amiu? 

Oto ikiraelu munia, Qaike na, amu qake ronoa un 

3 kira niia oto na Hiona Maea. Oto ineia uri, Ne 

kira lotomaea amiu ilaona na taha ni? Oto kiraelu uri, 


A John e lolotomaea ani lotomaea ni adomai olina, e 
unuunua munira na mai hanua huna uri muni kire 
hiwalaimoli ana a laani ea lae mai i purina, uri a 
5 Jesus otoni. Na kira rono oto urina, kira asi 
6 lotomaea ada ilaona na satana a Lord J esus. Na 
a Paul e noia na nimana i hahoda, na na Hiona Maea 
easi siho oto ilenida: na kira asi walawalaa ani 
walaana haiaopai, maia kira walawalaa ni prophet oto. 
7 Na ahutada kira urihana na awala ni mane mana 
rua. 
8 Nae sili oto wai nima ni ruru, e awamnana 
oto na olu warowaro, e lalado wala na e tau rarahira 
9 raranana na moola ana alabana a God. Na maholo 
na maile e sae hau oto na e qake hiwalaimoli, kira 
a walaa tataalasia na tala inaona na mal hanua huna, 
ne easi haitale oto maanira, e hoara alai qaaronoisuli 
e lalado wala isuli haudina wai nima ni skul a 
10 Turanus. Na na ro halisi e talei urina oto; lai 
hulaana ahutana mai hanua huna e io i Asia e ronoa 
na walana Lord, alai Judea na alai Grekia noone lou. ^ 

4 Ilaona na lotomaea a John e ua. Oto a Paul uri, 

ARIKOSINA 19. 11—22 


Na a God e taua na mai anoa e aopa liutaha ana 
nimana Paul: lai hulaana kira tolea na mai sala 
ni lua wa mai sala roro tooni maania i sapena munira 
alaile e daodaoha, na mai maelaa easi aia oto maanira, 
na mai hiona tataala easi silitaha oto. Na ta na 
mai haluile ana alai Judea ea waiwai liu, alaile 
ea totola akalo, e tautau muni saesaea na satana a 
Lord Jesus hahia na maile mai hiona tataala ada, 
maia na haiwala uri, Naa totoleamu ana a Jesus 
inihou a Paul ea laalani wala ana. Na alaile e 
tautaurina na hiu mane oto mal kalena a Skeva na 
mane ni Judea na naohana priest. Na na hiona 
tataala e alamira e tauri, Nau manatainia taane a 
Jesus, na nau manatainia taane a Paul; ne kira 
nahei ni amu inihou? Oto a laani na hiona 
tataala ne ana e polahira oto na e anilaa oto 
maania ahutadarua, easi nanama oto liutaha maani- 
rarua, lai hulaana koro tahi qalaqala oto maania 
na nimani, na mai halata e noi adarua. Na na 
masiola inihou e talo kalikali oto munira ahutana 
alaile e io i Ephesus, alai Judea na alai Grekia 
lou ; na na mauna e mani tau raelu manomano, na 
kira asi haamanikulua na satana a Lord Jesus. 
Na na maile huna hikena mai hanua huna e hiwalai- 
moli e lae oto mai, kira a walaa haatai eni meia kira 
houleinia na mai taulada. Na alaile e kele huna ana 
alaile e tautaua na mai kurana e ruru konia oto na 
mai book ikira, maia kira unu asii oto 1 naona mai 
ruruha: na kira idumia na mai tooha ani kira asi 
manatainia uri na lima awala ani mola ni ola ani 
silver. Ne na walana God easi peipeina urina ani 
nanamana na e aailaa oto. 

Na na moola inihou e mano oto nea Paul easi 
adomai kau ana hiona, uri maholo e waiweisia 
oto mai hanua i Makedonia na 1 Akaia ne muni esi 
lae lou i Jerusalem, maia e tauri, Naa lae oto wai 
lehuna, ne i purina na holoholo oto inau muni nee 
loosia lou i Rome. Na e usunainia na ro mane wai 
Makedonia ro ile hikena alaile e raretainia, a Timo 
theus na a Erastus, oto easi lo haawali lou i Asia. 

23--34 


ARIKOSINA 


Na oto ana maholoni na waiteuna e ele paina e 
talaae raranana na tala. Ana naite mane na 
satana a Demetrius laa e dauma ani silver, e 
tata mai ele nima ni mane a Artemis, na e haa- 
kaurisia alaille e daudauma ani tariolana paina ; 
na easi lokora ahutada, maia lou na maile e daumaa 
na moola urina, easi tauri, Ala mane, amu manatainia 
uri na tootoolakaelu oto ana na daumana inihou. 
Na amu a loosia mala amu -a ronoa uri e qaike i 
Ephesus haleite, na uri na tai ele lehu oto uri i 
ahutana Asia lou, nea Paul inihou ea totola suuia 
maia ea opaopaa na pulita e kele huna, ea unuunua 
uri na mai god ine talana na nimanimana inoni 
e qale ola oto: na na masi maelaa otoni ana e 
qake uri kira anai adomai malamalaohe ana na 
daumana ikia inihou haleite; na ta uri kira anai 
maka ana lou na nima ni mane a Artemis na god e 
liutaha, na uri kira anai noi asia oto maania na paina- 
lana, na ana Asia nai ahutana walumalau kira a gao 
ola isiena. Na kira rono urina ne na saeda easi honu 
eni saewasuna, na kira asi tea oto uri, A Artemis ola 
e nanama ikira alai Ephesus. Na na poona e honu 
oto ani waltauna ine: na kira mani huru maia na 
tal mesi sae oto wai ktheatron maia a Gaius na 
a Aristarkus na ro mane ni Makedonia e hakunia a 
Paul kira tapolirarua kau. Na na saena a Paul 
oto muni e sili wau isieda, na alai qaaronoisuli 
e qake aani lio maia. Na na maite ile ana mal 
alaha i Asia mai malahuna e usunainia na maile 
isiena, kira tola suuia uri muni e suuri hala ni 
lae wai theatron. Na ana e urina na maile ni 
e walaa aopa na na mailleni e walaa aopa : ana na 
pulita e talei maolaola oto; na na apani inoni e 
huna e qake aani manatainia uri talaaehana na 
taha kira ruru oto. Na kira tola haatai weu ana a 
Alexander maania 1 matolana na mai ruruha huna, na 
mai Judea noone e usuainia oto paro. Na nea 
Alexander e sasalo ana na nimana e sasare walaa 
haaodohia maraana munira na mai hanua huna. Na 
ikira oto maholo kira losaea uri ineia na mane ni . 

41 


Judea, ne ahutada maia na tai mesi haiwala e urihana 
na ro maholo ni sato kira asi hauni tea oto uri, A 
Artemis ola e nanama ikira alai Ephesus. Na a 
laani e usuusu nana mai alaha ana poona ine e walaa 
haaolaa mano na mai inoni huna, ne easi tauri, Alaile 
alai Ephesus, Atei kau a laani e qale manatainia 
uri na hanua ikira alai Ephesus ea kakakalia na 
nima ni mane a Artemis laa e liutaha na na nunu 
ni ola lou ine e usu mei maania a Dis? Hoe ana 
naile oto sie haitohea na moola ni, ne na holoholo 
lamu muni amu e io mamanoto, na mane amu 
kokelainia na masiola. Ana amu tolea mai na ro 
mane inihou, na koro qake aani pelia na mai nima 
ni mane wa koro e walaa mamaini ana a god ikia. 
Talaaehana ine uri a Demetrius na alaile e daudauma 
lou meia e manatainia na masiola naile e tau walana 
munia ana, ne na mai haudina ni li taane, na mai 
governor taane: muni kira e haiqelogelora hailiu. 
Na uri ana amu a tautau heitalea na masiola aopa, 
ne kira anaisi unu luhasia oto ana na pulita ea ruru. 
Ana maelaka taane ana ohia kira anai geloa na 
haipolana isiirini nihou ilenika, ana na masiolani 
e qake aani too aaena: na ana na masiola inihou 
esie madausikia oto muni unu tahanainia na olani kia 
rururu oto inihou i maana. Na e walaa mano urina 
easi toliasia na pulita e ruru ine. 


20 Na na maolaolana ine e mano oto, nea Paul easi 


-2 
3 


haaraia alai qaaronoisuli na e walaa rapeira oto, e 
walaa haamano munira na easi lae oto wau muni lae 
wai Makedonia. Na e waiweisia na mai poona ana 
hanueni, na e walaa rapeira ana mai haiwala huna, 
easi arapuu oto i Grekia. Na na olu warowaro e 
li wai lehuna, na maholo oto alai Judea e ato munia 
ana e tautau ni atoholo i Suria, ne easi adomai 


4 mousia oto muni alihoi oto qai Makedonia. Na 


alaile nihou e hakunia kau hula i Asia, a Sopater na 
laa ni Berea kalena Puros; na a Aristarkus na a 
Sekundus hikena alai Thesalonika ; na a Gaius na laa 
ni Derbe na a Timotheus; na a Tukikos na a 


5 Trophimus na ro mane ni Asia, Na alaile inihou e 

10 


11 


12 


17 
18 


6—18 Aro 


jaa bi wei nao na e io totoriami oto wai Troas. 
Na iami ami sulubae oto i Philipi i purina na mai 
haudina ani bread lalemo, ami asi hula ada wai 
Troas ana limana na haudina; na na iona easi lae 
ilehuna na hiu haudina. 

Oto ana etana na haudina ana wik ami loko oto 
munia na nisilana bread, na a Paul easi walawalaa 
munira, ana na saena oto muni e sulutae oto i 
haahulee ; na e walawalaa tewa e lai hula i upuni 
rodo. Na mai light e huna ana na saohana nima 
ami ruru ana. Na naite masi saanau na satana a 
BEutukus e naku kau i maana iroiro, na maahuna 
alisuu e hieia oto; na'ana a Paul e tau ni walawalaa 
ua, oto na maahuna alisuu e hele tolinia oto, na easi 
usu. toli oto wai ano maania oluna na masi saohana 
nima, na kira asi suluia na e mae oto. Na a Paul e 
siho iano, easi aga hahia, na e akoia oto mala na 
haiwala uri, Ámu sie sausauniamu hahia; ana na 
manona taane ua ana. Na e hai lae lou wai leni, | 
easi nisia na hoi bread, maia e nau oto, na e tau ni 
walawalaa kau meira hulaana e waalia, ne easi lae 
oto wau urina. Na kira tolea mai na masi saanauni 
e mauri, na na saeda easi dodo hahia oto e aopa. 

Na ta iami ami holai nao kau isiena na iola ne ami 
asi atoholo oto i Asos, ana na saemami oto muni 
haataelia a Paul wai lehuna: ana e qonia urina 
noone maraana, ana na saena oto muni e lae ana na 
aena. Na e hula isiemami, ne ami asi haataelia oto, 
na ami asi arapuu oto-wai Mitulene. Na ami hai tae 
lou ilehuna, ne na haudina ihabona ami asi duduhia 
oto i Samos; na na haudina lou isulia ami hula oto i 
Miletus. Ana a Paul e adomai mousia oto uri eanai 
liua oto i Ephesus, uri mane e tewasia oto wai Asia; 
ana e kokelainia na laena uri muni e madau ohia neia 
anai hula wai Jerusalem munia na haudina ni 
Pentekost. 

Na e usunainia nà maile maania i Miletus wai 
Ephesus, e haraia oto alai ratonimane ana soihaataina 
isiena. Na kira hula oto isiena, easi tauri munira, 

Amu mamatainia oto maraamiu uri talaae ana. 

` ARIKOSINA 20. 19—32 





haudina ine nau holai ni aae oto i Asia, nau ioio 
19 uritaha oto onioni maiamu, ani raretainilana a Lord 
maia na haahaoralana na saeku manomano, na maia 
na sulu ni wei i maaku, na maia na mala ohonalaku 
20 oto ana alai Judea e ato muniau: ana nau qake 
lalawasia na houleinilana taataana na moola muniamu 
na mallamiu e io ani, maia lou na haausulilamiu i 
21 naona mai hanua huna, na oto wai nima lou, ani unu 
haatoona munira alai Judea na alai Grekia ana na 
adomai olina isulia God na ana na hiwalaimolina ana 
22 a Lord ikia a Jesus Christ. Na oto nihou, lio kau, 
naa lae oto i Jerusalem na na Hiona e hoosiau oto, 
ani puotainilana na moola eanai tauau wai lehuna : 
23 na ta inihou mola uri na Hiona Maea ea unu haatoo 
nakua ana taana na poona uri mai walo ni hoona na 
24 na moola, ni sae huu ea io totoriau oto. Na ta nau 
qake aani adomai oto ana na maurihaaku uri na ola e 
hia wa uri nee saenia oto, uri muni nee haamanoa oto 
na laehaku na na masi daumana ine nau helesia kau 
ana a Lord Jesus, na unu haatoona oto ana na talaloha 
25 diena ana niilana God. Na oto nihou, lio kau, nau 
manatainia oto uri iamu ahutamiu nau laelae hailiu 
kau 1 matolamiu ani laalani wala ana na alahana ne 
26 amu sie hai loosia lou na maaku. Talaaehana ine 
naa unu haatoo muniamu isiiri inihou uri nau rerea 
27 oto maania na apuna taana na mai inoni. Ana nau 
qake aani lalawasia na houleinilana muniamu ahutana 
28 na mai adomaina a God. Amu lio talamiu oto na 
talana lou ahutana na pulita ni sheep, na Hiona Maea 
e haaurasiamu alaile ea kakakali parasia, muni haa- 
naua na solhaataina a God, e holia oto ana na hahuana 
29 apuna. Nau manatainia oto uri na mai wolf horohoro 
anal sili weie matolamiu i puriku, na kira sie amaa- 
30 masia na pulita ni sheep; na na maite ile hikemiu 
anai sulutae maia na unulana na moola e maketo, uri 
31 muni e wainira na. mai qaaronoisuli isulira. Talaae- 
hana ine amu kakali lete, ani amasitoona oto uri ana 
na olu helisi oto. nau qake noto ani wala haananaulana 
taana naile i rodo na lou i atowa maia na sulu ni wei 
3, , 32 i maaku. Na oto nihou naa susuainilamu munia a 

20. 33—21. 7 ARIKOSINA 





33 
34 


35 


36 
37 


38 


God na munia na haiwala ana niilana e nanama oto 
muni haaurasiamu na muni njia muniamu amu e hele 
hu oto ana na moola maira ahutana alaile kira haa- 
maeara kau. Nau qake saesaehanalia na mai silver 
na tootoolana naile aopa, wa na mai gold ineia wa mai 
tooni. Jlamu amu manatainia maraamiu uri na ro 
nimaku inihou e raretalniau ana taana na moola nau 
sasare tooani na e raretainia lou alaile e hakuniau. 
Nau noia na tohotoho muniamu ana taana na moola, 
uri muni amu e daudauma noone urina muni maimaia 
alaile e maleqeleqe, na muni adomainia oto na walana 
a Lord Jesus, ana ineia noone e tauri, Dehidehia oto 
ile ea niinii liutaha ana ile ea hele. 


Na e walaa mano urina easi pouruuru oto wai ano . 
e arenai oto maia ahutadaelu. Na ahutadaelu kira 


mani naranara oto waewae, kiraelu ako i luena Paul, 
kira nonoia oto, na na saedaelu e hia oto liutaha hahia 
na haiwala ine neia e unueni url kiraelu sie hai loosia 
lou na maana. Oto kiraelu asi hakunia siena iola. 


21 Na na taulana e urini uri ami opa oto maaniraelu, 


2 


7 


ne ami asi lohe oto,.ami asi ato. odoodo lai arapuu | 
i Kos, na na haudina ihahona lou i Rhodes, na keikei ' 
ilehuna lou i Patara: na ami lio haaroia na iola ea 
atoato wai Phenikia, ne ami asi tae laona na ami 


sulutae oto. Nai Kupros e manumanu oto muniami, 
ne ami asi liu maumauli ana, ami ato oto. wai Suria, 
ami asi lai one wai Tur: ana iolani ea tau ni salenainia 
na mai ludana wai lehuna. Na ami lio haaroia oto na 
maite qaaronoisuli ami asi io na hiu haudina wal 
lehuna : na ikira inihou kira walaa munia a Paul ana 
na Hiona uri mane e hanetaha wai Jerusalem. Oto 
na taulana e urini uri na mai haudina ine e ahu oto ne 


-ami asi lae oto wau muni laelae oto lou; na ahutada 


oto maira na mai hua ikira na mai kaleda e hakuniami 


.lai hulaana ami hula oto qau ni paro ana na poona: 
na ami qouruuru oto wai one ami 'arearenai oto, ami 


asi walaa haamarno muniamu -hailiu ; na iami ami asi 
tae oto laona lola, ` na ikiraelu kira, asi -alihoi lou 
siedaelu. 
Na ami atoholo mano keikei i Tur ne ami asi arapuu 
822 


ARIKOSINA 21. 8—20 





1 Ptolemais; na ami hele nima maira alai heiulana 
8 ami asi io mairaelu na tai haudina. Oto :haudina 
ihahona ami asi laelae oto lou, na ami arapuu oto i 
Kaisarela: na ami sili oto i nima a Philip laa e talo- 
hainia na tataloha diena, naile. oto ana na hiu maneni, 
9 na ami asi io oto isiena. Naa laa nihou na hai 
keni kalena, na mal raorii oto haleite, na kira 
10 walawalaa ni prophet keu. Na ami naku oto na 
mai haudina huna wai lehuna, oto naite prophet na 
11 satana a Agabus e siho mai keikei i J a Na e 
hula oto isiemami easi ta na roro tooni a Paul e 
hoosia na nimana na na aaena ana, maia e tauri, 
Alihana oto alai Judea wai Jerusalem eanai hoosia 
lou a laani na roro tooni ineia inihou na eanai qeloa 
12 oto munira na mai ruruha aopa. Na ami ronoa oto 
na moola inihou ne iami na alaile lou ilehuna ami asi 
13 tola suuia Paul muni e suuri lae wai Jerusalem. Oto 
a Paul e alamira uri, Na ola taha amu a ta, amu a 
-naranara a tata na saeku e mamenamena urina? ana 
nau akau oto na e qake uri kira anai hoosiau oto mola 
na ta uri muni nee mae oto wal Jerusalem talaaehana 
14 na satana a Lord Jesus. Na ana e qake alamainiami 
ne ami asi noto oto ami tauri, Na moola na saena a 
Lord oto ani ne na taulani muni e lae oto. 
15 Oto i purina na mai haudinani ami asi taulei oto, 
16 ami asi hanetaha oto i Jerusalem. Na na maite ile 
ana na mai qaaronoisuli i Kaisareia e hakuniami, kira 
a tolea naite qaaronoisuli na satana a Mnason na laa 
ni Kupros, e holai noi qaaronoisuli oto inao, kira 
unua oto uri ami anai nekuneku isiena, 
17 Na ami hula oto wai Jerusalem ne alai heiulana 
18 e tola koniami meia na saedianana. Oto na haudina 
isulia iami na a Paul ami sili oto wau isiena a 
James; na ahutana alai ratonimane e ruru koni 
19 wei lehuna. Oto e hele nima mairaelu easi laladoa 
tootai ola na tootai ola ana na moolani a God e 
taui oto isiena na mal ruruha aopa ana na masi 
20 daumana ineia... Na kira :ronoa oto kira asi sol 
- haamanikulua a God; maia kira asi tauri, Laa asi- 
_ melu,- oa loosia oto, uri na mai mola ni inoni e 

21—29 ARIKOSINA 


huna mala na taha hikena alai Judea e hiwalaimoli 
oto; na kira a adoadomai hiahia ana mai haatolana ; 
na kira haaronora oto amu uri oa haausulia ahutana 
alai Judea ea naku isiena na mai ruruha aopa uri 
muni kira e atopuri ana a Moses, ani unulana 
munira uri mane kira aha hahuilala ana mai kaleda, 
wa mane kira laelae isulia na mai tolaha. Hoe na 
ola tahani? kira anai ronoa taane ana o hula. 
Talaaehana ine o tautaua oto na masiola inihou 
ami a unuunua munio: Na hai mane oto amelu 
ilehu e haahaalu kau ana na masi ola; o tolera 
oto wau, O haarereao tararuru meira, na o holi 
talada, uri muni kira e oloa qauda: na ahutana 
mai hanua anai hauni saea oto uri na moola kira 
haaronora amu eni e qake aani walaimoli; na ta 
uri ioe noone oa laelae diena ani kenetainilana na 
mai haatolana. Na ami usuusu oto raranana alaile 
ana mai ruruha aopá e hiwalaimoli, ami ii oto uri 
muni kire kenetainira maania na moola kira teanai 
eni isiena na mai nununi ola, na maania na apu, 
na maania na moola kira roro mae ani, na maania 
na amoamona. Oto nea Paul e tolera na mai maneni, 
na na haudina i hahona easi haarereaa tararuru 
meiraelu easi sili oto wai nima ni mane, ani houle- 
inilana oto uri na mai haudina ni haarereana e 
ahu oto, lai hulaana kira asi teanai manomano oto 
talana taataana naile ada. 


Oto maholo na hiu haudina ine ea tau ni lae ` 


mano oto, na mai Judea e keikei i Asia e loosia 
wai lolata ni mane kira asi hurosia ahutana mai 
ruruha huna, kira noia na nimada hahia, maia 
kira arai kira tauri, Ala mane alai Israel, amu 
lauhiami mei: Ineia oto inihou laa ea haausulia 
taana na mai inoni ana taana na hanua na ea tautau 
parasia na mai inoni ikia na parasia na mai haatolana 
na parasia na lehu inihou: na lou e tolea mai na 
mai Grekia lou wai lolata ni mane na e haamolaa 
oto na lehu ni mane inihou. Ana kira holai loosia 
a Trophimus laa ni Ephesus meia wai poona, na 


kira unua uri a Paul e tolea oto wai lolata ni mane. - 

ARIKOSINA 21. 30—22. 1 


30 Na ahutana na poona e maolaola ana, na na mai 
hanua huna e mani ruru oto: na kira asi tapolia 
a Paul, kira wainia oto wau maania na lolata ni 
mane: na laulau kira asi honoa oto na mai maa. 
31 Na maholo kira tau. ni haamaesia oto, na tataloha 
easi talo isiena na naohana kaptain hahia na mae 
32 uri ahutana Jerusalem e hauni mahuro oto. Oto 
laulau e ta na mai soldier na mai kenturion easi 
huru toli isieda; oto ikira maholo kira loosia na 
naohana kaptain kira asi noto kira qake saunia 
33 oto a Paul. Oto na naohana kaptain e duduhia 
oto easi karu ana, na e unua muni kire hoosia 
ana na walowalo ni heu; na easi soi heria oto uri 
34 na ola tahani e ta. Na na maile e awara aopa na 
na maile e awara aopa i matolana na mai hanua 
e ruruni; na ana e qake rono letehia ana isulia 
na kotaha, ne easi unua kire tolea wai nima ni 
35 kakakali. Na na taulana e urini uri mabholo e 
- hanetaha oto ilenina na huruhuru ne alai soldier 
easi anainia oto ana mai hanua e ruruni e aailaa 
36 parasia; ana na pulita paina ana mai ruruha huna 
e luluisulia kira asi tea uri, Amu taasia oto wau. 
37 Oto maholo kira tau ni tolea a Paul wai nima 
ni kakakali nea easi tauri munia na naohana kaptain, 
Ni oa maiau naa kele walawalaa maio? Oto meia 
38 uri, Uri o sae walaa mala Grik? Rao o qake 
laa ni Misraim ine laa e haahaakutaa na e totola 
wai laona na hanua saasala na hai mola ni maneni 
39 ana mai Sikarii oto ana mai haudina e lae? Na 
ta a Paul e tauri, Inau na laa ni Judea nau keikei 
i Tarsus i Kilikia, naa auhanua ana na hanua e 
manikulua: na naasi tola suuio, o maiau oto nee 
40 walawalaa nana mai hanua huna. Oto easi maia 
oto, na a Paul e ura oto ilenina na huruhuru, easi 
salohia na mai hanua huna ana na nimana; na 
kira hauni io mamanoto oto e aopa, ne easi walaa 
mala Hebrew munira, e tauri, 
292 Alai uleku na alai amaku, amu qaaronoa kau 
ne haiwala ni walaa haaodohiau naa unua muni- 


amu inihou. 

2-14 ARIKOSINA 





2 


10 


11 


12 


13 


14 


-Na maholo kira ronoa uri ea malamala Hebrew 
munira ne kira asi io mamanoto oto liutaha: na 
easi tauri, 

Inau na laa ni Judea, nau huta wai Tarsus i 
Kilikia, na ta nau peipeina oto mai'i poona inihou, 
isulia na aaena a Gamaliel, na kira haausuliau oto 
winiwini sulia tolahana alai amaka, na nau sae 
painasia a God, mala iamu ahutamiu lou isiiri 
inihou: na nau taunainia na tala inihou hulaana 
na maena, ani hoosilana na ani qelolana wai nima 
ni hoo ikira na mai mane na na mai keni lou. Mala 
na naohana priest ea unu haatoo lou eku na ahutana 
alai ratonimane noone lou : na nau ta na mai usuusu 
ada munira alai heiulana, na naasi lae wai Damaskus 


-uri muni hoosia lou na maile wai lehuna na muni 


tolera wai Jerusalem, uri muni haaletehira. Na 
na taulana e urini uri maholo nau laelae na nau 
duduhia oto i Damaskus, ne i upui atowa na raraa 
paina keikei ileni e raa kalikaliau oto laulau.. Na 
nau lahutei iano na nau ronoa na haiwala e tauri 
muniau, Saul, Saul, e ua oa taunainiau? Oto naa 
si tauri, Ioe atei keu, Lord? Oto ineia uri muniau, 
Inau a Jesus laa ni Nasaret oa tautaunainiau nihou. 
Na alaile e hakuniau e loosia taane na raraa, na 
ta; kira qake aani ronoa walana na laa e walawalaa 
maiau. Oto naa si tauri, Naa nai ua oto, Lord? 
Oto a Lord easi tauri muniau, Sulutae, o lae wai 
Damaskus; na kira anaisi unua munio wai lehuna 
ana taana na ola kira haaurasio oto muni o tautaui. 
Na nau qake lio oto lou ana isulia na raras e 
raahiau oto, na alaile e hakuniau é hele ana 
nimaku, ne naa si arapuu oto urina i Damaskus. 
Na naite laa a Ananias naile e qaoqao ola isulia 
na mai haatolana, na ahutana alai Judea e io wai 
lehuna e tohainia oto, ineia nihou e lae isieku, na 
e ura isuliau easi tauri muniau, Saul uleku, o lio 
alihoi lou. Oto ana tai maholo ni sato ine naa uwa 
alena naa toomaia oto. Oto easi tauri, God alai 


amaka e haaurasio oto muni o saea oto na moola 


na saena oto ani, na muni o loosia na Laa Odotai, 

ARIKOSINA 22. 15—28 


na muni o ronoa na mai haiwala ana wawana. 
Ana ioe oto o anai unu haatoo oto munia taana na 
inoni ana na moola o loosii oto maia o ronoi. 


Na oto nihou e ua oa haahiru? sulutae, muni 


kire lotomaea amu oto, muni o loto asia na mal 
orahaa ioe, ani saelana na satana. Oto na taulana 
e urini uri maholo nau alihoi oto wai Jerusalem 
na naa arenai wai lolata ni mane ne na anoa easi 
haatai muniau, na nau loosia ea walaa uri muniau, 
Laulau, o tolenani haitale oto maania i Jerusalem : 
ana kira sie aani karuana na haiwala amu. ni unu 
haatoo aku. Oto inau uri, Lord, kira saea oto 
maraada uri nau hoosia na maile e hiwalaimoli emu 
meia nau rapusira ana taana na nima ni ruru: na 
maholo na apuna Stephen laa e unu haatoo amu 
e hurehurei taha inau hoone nou ura karaini na 


nau maemaesia oto, na nau kakalia na mai tooni 

23 

21 


alaile e saunia. Oto easi tauri muniau, O lae oto 
wau: ana naa nai usunainio oto haatau weu ¡siena 
na mai ruruha aopa. 

Na kira qaaronoisulia e hula mai ana na haiwala 
inihou; na kira asi tea oto ileni uri, Amu taasia na 
laa e urina maania i walumalau : ana e qake diena uri 
muni neia e maumauri ua. Oto kira asi tea urina, 

maia kira taasia oto na mai tooni ikira, na kira asia na 
uuni ado ileni, oto nea naohana kaptain easi unua 
kira e tolea wai nima ni kakakali, na e haatolaira kira 
e rapusia kau muni tau haitale ana uri muni e mana- 
tainia kau talaaehana na taha kira awarasia urina. 
Oto kira asi hoosia ana mai teeteeni kau, na nea Paul 
easi tauri munia na mane kenturion e ura karaini uri, 
E haidadana ana mai haatolana wa qaike uri amu 
anai rapusia na laa ni Rome na oto kira qake ji tau 
too ana? Oto a mane kenturion ine e ronoa ne easi 


lae isiena na naohana kaptain, easi haamaania isiena, 


e tauri, Na ola taha ni oa hala ni tau inihou? ana a 
laa nihou na laa ni Rome. Oto na naohana kaptain 
lae wau easi tauri munia, O unua isieku, ioe na laa ni 


28 Rome taane? Oto ineia uri, O siua. Oto na nao- 


hana kaptain easi alamia uri, Inau nau holia ani 

29—23. 9 ARIKOSINA 


tooha huna naa si auhanua ni Rome. Oto nea Paul 
uri, Na inau nau huta oto urina. Oto alaile e hala ni 
tautau haitale ana easi tolenani lae oto laulau maania ; 
na na naohana kaptain e mau noone, maholo e mana- 
tainia uri ineia na laa ni Rome, na ana e hoosia 
kau. | l 

Na ta na haudina ihahona ana e sasare manatainia 
na walaimolina ana na moola alai Judea e qelu ilenina 
ani, ne easi luhasia, na e haatolaira alai naohana 
priest na ahutana na pulita ni ii muni kire ruru oto, 
na easi tolea iano, e haaurasia oto i naoda. 


2 8 Na a Paul e toomaia na pulita ni ii oto easi tauri, 


Alai uleku, nau daudauma oto nana God ani 
Saenanauna maraaku e diena manomano hula mai 
isiiri inihou. Oto a Ananias na naohana priest e 
unua munira alaile e ura karaini kira e hidalia i 
wawana. Oto a Paul easi tauri munia, Nea God 
eanai hidalio oto, ioe na pani kira mole rerea ana: na 
uri oa io oto muni iiau isulia na mai haatolana, na oa 
unua kira e hidaliau kira e tau aelaana na mai haato- 
lana? Oto na maile e ura karaini kira asi tauri, Uri 
oa walaa mamaini ana na naohana priest a God? 
Oto nea Paul uri, Nau qake aani manatainia uri ineia 
na naohana priest: ana kira usua oto uri, O sie walaa 
tataalasia na laani ea alaha parasia na mai inoni ioe. 
Na maholo a Paul e loosia uri naite apani mane na 
mai Saduke, na naite apani mane na mai Pharise oto 
easi tea i matolana na pulita ni ii e tauri, Alai uleku, 
inau oto na Pharise na kalena lou ikira Pharise: na 
kira a iiau oto ana na sulutaena ¡kira alaile e mae oto 
na ana na io totorilana. Na e taurini kau, ne na 
opana easi talaae ana na mai Pharise na na mai 
Saduke; na ahutada kira mani opara oto hailiu. 
Ana na mai Saduke ea unua uri na sulutaena qaike, 
na uri na mai angel qaike, na uri na hiona qaike: na 
ta na mai Pharise ea hauni alamainirarua mano. Na 
na warana easi peina; na na mai halu haausuli ana 
na mai Pharise e sulutae, kira a walaa haitohe kira 
asi tauri, Ami qake lio haaroia na masi tataalana ana 


a laa nihou: na eanai ua oto ana ohia na hiona e 

10 walaa munia wa na angel? Oto na haitohena paina 


easi talaae ada, na na naohana kaptain e mau oto uri 
kira anai haka morumoru ana a Paul, easi unua na 
mai soldier e siho toli muni laua maania i matolada 
na muni kira tolea wai nima ni kakakali. 

Oto ana hairodoni a Lord e ura karainia easi tauri, 
Na saemu muni e mano kau: ana mala o unu haatoo 


aku oto i Jerusalem, alihana noone o anai hahuani 


unu haatoo lou i Rome. 

Na e danitae oto, ng alal Judea e loko kau kira asi 
walaa ni hoasina oto uri kira sie nau wa kire tono oto 
lai hulaana kira saunia oto a Paul. Na alaileni e 
walaa ni hoasina urina kira huna liutaha ana na hai 
awala ni mane. Oto kira asi lae siena alai naohana 
priest na alai ratonimane kira asi tauri, Ami walaa ni 
hoasina oto uri ami sie nau hikena na masi naulaa lai 
hulaana ami saunia oto a Paul. So talaaehana ine 
iamu oto maia na pulita ni li amu unua na walamiu 
oto munia na naohana kaptain muni e tolea mai iano 
isiemiu, uri mala amu sare manatai diena ana na 
moola ana: na jami oto, maholo e qake hula ua, ami 
jo akau oto munia na saunilana. Na ta a welina 
Paul e ronoa na toliloosina ikira, oto e lae wau e sili 
oto wai nima ni kakakali easi unua isiena a Paul. 
Oto a Paul e haraila mai naite laa ana na mai 
kenturion, easi tauri, O tolea na masi saanau inihou 
isiena na naohana kaptain ; ana na masiola ana muni 
haaronoa ana. Oto easi helesia e lai tolea isiena na 
naohana kaptain, easi tauri, A Paul laa kira hoosia e 
haraiau oto isiena, na e haatohu eku uri nee tolea na 
masi saanau inihou isiemu ana na masiola ana muni 
e haaronoo ana. Oto na naohana kaptain e hele ana 
nimana, na koro haitale talea na lehu e qala oto easi 
soi heria, na ikoro maraadarua, e tauri, Na ola taha- 
ni emu inihou muni o haaronoau ana? Oto ineia uri, 
Alai Judea e hauni adomai hairuru oto muni haatohu 
emu uri muni o tolea a Paul i haahulee siena na 
putita ni ii, mala uri oa tau ni haitale diena ana. 
Hoe o sie tolaisulira oto: ana na maile hikeda e 
liutaha ana na hai awala ni mane ea toli loosia oto, 

kira walaa ni hoasina uri kira sie nau wa kire tono 
oto lai hulaana kira saunia oto a Paul: na oto nihou 
kira io akau oto kira a io totoria mola na haalura 
22 amu. Oto na naohana kaptain easi toliasia na masi 
saanau ine e ere ana e tauri, O sie unua isiena naile 
23 ana o haaronoau ana na moola inihou. Oto easi 
haraia mai isiena na ro ile ana mai kenturion, easi 
tauri, More tau akau oto ana na ro tanalau ni soldier 
uri muni kire lai hula i Kaisareia, na na hiu awala 
ana alaile ea taelia na mai horse, na na ro tanalau 
24 mai lula, ana oluna na maholo ni sato i rodo: na e 
unua kira e akaurisia na mai horse, uri muni noia a 
Paul ilenini, muni tola mauri ana isiena a Felix a 
25 governor. Na e usua na usuusu uri, 
26 A Klaudius Lysias munia a Felix a governor laa 
27 dehidehia, muni e daidiena namua. Alai Judea e 
tapolia a laa nihou, na na tai ele lehu oto muni 
kire saunia, ne naa si loho ilenida maira na mal 
soldier, na nau laua oto; ana nau ronoa uri ineia 
28 na laa ni Rome. Na nau sare manatainia oto uri 
talaachana na ola taha kira qeluqelu urina ilenina, ne 
29 naa si tolea oto isiena na pulita ni ii ikira : oto naa si 
losaea oto uri kira qelu ola ilenina ana na moola kira 
a tautau haitale isulii ana mai haatolana ikira, na 
ta uri kira qake aani qelu ilenina ana na masiola e 
haidadana ana maena wa e haidadana ana hoona,. 
30 Na maholo kira haaronoau uri kira anai toli loosia 
a laani, ne nau tolenani usunainia oto isiemu nihou, 
na nau haatolaia alaile ea qelu ola ilenina uri muni 
kira lai walaaia i naomu. l 
31 Oto na mai soldier e tolea a Paul mala kira 
haatolaira kau, na kira asi tolea i rodo i Antipatris. 
32 Oto i haahulee kira toliasia alaile e taelia na mai 
horse uri muni kire hakunia, kira asi alihoi wei nima 
33 ni kakakali: oto ikira, maholo kira hula wai Kaisareia, 
”— kira asi niia na usuusu munia governor, kira asi noia 
34 a Paul lou wei naona. Oto e saea mano easi soi heria 
uri e keikei ana na apani henua ihei; na ana e mana- 
35 tainia oto uri e keikei i Kilikia, easi tauri oto, Na 
anai ronoa na moola Ea maholo alaile ea qelu ola 

ARIKOSINA 24, 1—14 


ilenimu e hula'lou mei: na e unua kire kakakalia wai 


laona na nima ni alahana a Herod. 


2 4 Na na lima haudina e mano oto ne na naohana 


2 

priest a Ananias na na mai halu ratonimane maia 
lou naite laa na walana e tahairaa, a Tertulus; na 
kira asi haaronoa a governor kira a walaa tataalasia a 
Paul. Oto kira asi soia mai a Tertulus, na ineia easi 
talaae ni gelu ola ilenina, e tauri, 

Ana ami akaurisia na dailama oto liutaha talaae- 
hana ioe, na ana kira a haaodohia na moola munia na 
mai hanua huna inihou ana oa holai adoadomainii oto, 
ne na saemami easi lae mano ani, na ami akaurisii 
oto tarau na ana taana na lehu, laa Felix mane ouou. 
Na ta uri muni nee suuri saunio oto lou, ne naa 
si haatohu emu ana saemu e malumu o rono rako kau 
amami ana naite mai halu haiwala. Ana ami loosia a 
laa nihou ea haakute sae, na ea haatalaaea mna 
waitauna isiena ahutana alai Judea ea io laona na 
walumalau, na e naoda alaile ana opana ine e keikei i 
Nasaret: na e tautau lou muni e tau taewau ana 
na lehu ni mane: na lou ami helesia : na loe oto ana 
oa tau ni haitale isiena, ne o anaisi manatainia oto 
ana maraana ana ahutana na moola ami a qelu 
ilenina ani. Na alai Judea ine e sapeia lou urina 
e unua uri waluteni ola ine e mani urina oto. 

Na a governor e ala qau munia muni e walaa oto, 
nea Paul easi tauri, 

Ana nau manatainia oto uri na mai helisi huna 
e liuo ana oa lia na ruruha inihou, ne naa si walaa 
haaodohiau maia na saedienana ana moola ni: ana 
o anai manatainia oto maraamu uri na mai haudina e 
qake huna liutaha ana na awala mana rua e liuau 
ana nau lae wai Jerusalem muni qaoqao ola ni 
mane: na kira qake aani lio haaroiau wai lolata ni 
mane ani waitauna maia naile, wa nee tata uri mai 
hanua huna e susulutae, na ana mai nima ni ruru 
qaike, wa lou i poona. Na kira sie aani unu haatoo 
isiemu ana na moola kira a qelu ilerniku inihou. Na 
ta naa alamainia oto na holoholo inihou, uri isulia na 


. masi tala ine kira a saesaea ana opana, ne naa gaogao 

ola urina isiena a God alai amamami, ani hiwalaimoli- 
lana oto taana na ola e haidadana ana mai haatolana, 
wa na mai prophet e usua oto kau inao : ani totorina 
susutoo ana God, mala alaile inihou ea io totoria 
noone, uri kira anai taea oto alaile e odotai na alaile 
ea tautau orahaa lou. Na naasi tau rarahiau ana na 
moola ni uri muni na masi saenanauna maraaku ine e 
puotainia oto onioni na masiola nau tautau aela ana 
munia God wa munira na mai inoni. Oto mai helisi 
huna e mano oto, ne naa si hula lou muni nee tolea 
na mai tooha kira nii nana mai hanua inau na mal 
teanaina noone lou: na kira lio haaroiau oto nau 
haarereau wai lolata ni mane ani taulana na moola 
ni, na e qake ruruha huna wa na kotaha lou: na 
ta mal haluile ni Judea ilehuna kira keikei i Asia—na 
na holoholo oto ikira muni kire lae mai i naomu 
inihou, muni gelugelu ola, ana ohia kira manatainia 
oto na masiola nau tau aela ana. Wa qgaike, alaile 
inihou muni kire unua na- masiola e aela kira lio 
haaroia, maholo nau ura i naona fa pulita ni ii, 
wa na tai masi haiwala inihou ohia nau unua kau 
maholo nau ura i matolada uri, Amu a iiau isiiri 
ana na sulutaena nana alaile e mae oto. 

Na ta a Felix ana isulia na saena e taha diena 
ana masi Tala ine easi unua kire io kau, e tauri, 
Maholo a Lusias na naohana kaptain ea tau ni lae 
mai ne naa si lia oto na moola iamu. Na e haatolaia 
na mane kenturion uri muni e kakakalia oto, na muni 
e lio mamanoto ana; na muni kira suuri ereana naile 
ana alai malahuna mane e raretainia oto.  “ 

Na ta na mai halu haudina e liu na a Felix e lae 
mai meia a hua ineia a Drusila, na keni ni Judea, 
easi usunal ohia a Paul, na e qaaronoisulia ana na 
hiwalaimolina ana a Jesus Christ. Na ana e lalado 
wala ana na odotaina na na haahilihilinma, na ana 
na lina ua mai ine, nea Felix easi mau oto na e 
alamia uri, O haitale kau nihou; naa taumei mana- 
tainia na maholo e haidadana, ne naa si haraio lou 
isieku. Na e io totoria oto uri a Paul eanai nii tooha 
munia : oto easi haharaia hunahunaa e lokoloko maia. 

27 


Na na ro halisi e ahu mano oto, nea Porkius Festus 
easi olisia a Felix; na ana e sare haarakoa alai 
Judea nea Felix easi lae maania a Paul na kira 
hoosia oto. 


25 Oto a Festus easi sili ana na alahana ineia, na 


2 
3 


4 


10 


11 


na olu haudina e mano easi lae wai Jerusalem 
keikei i Kaisareia. Oto na mai naohana priest na 
mai naohana inoni ana alai Judea e haaronoa ana 
a Paul; na kira asi tola suuia kau, kira a haatohua 
na masiola neia anai ta munia, uri muni e usunal 
ohia muni e lae wai Jerusalem; na kira anaisi toli 
loosia kau munia na saunilana oto isulia tala. Na 
ta a Festus e alamira uri kira kakalia oto a Paul 
wal Kaisareia, na uri ineia noone ea tautau oto mola 
inihou muni lae oto wai lehuna. Oto easi tauri, Na 
maile e alaha hikemiu muni kire hakuniau oto wai 
ano, na ana na masiola ea taumei aela ana a laani 
kira anaisi qelu ola ilenina ana. 

Na mai haudina e liua siedaelu e qake huna liutaha 
ana na hiu haudina wa na awala, ne easi siho toli oto 
wai Kailsareia; oto na haudina lou i hahona easi taelia 
na loioha ni iina na e unua kire tolea mai a Paul. 
Na e hula oto, ne alai Judea ine e siho toli oto keikei 
i Jerusalem e ura kalikalia kira qelu ola ilenina ana 
na moola e huna na e hia, na oto e qake madausia ni 
walaa too oto ani; na nea Paul e walaa haaodohia 
e tauri, Nau qake aani tau orahaa oto oo munia na 
mal haatolana ikira alai Judea, wa munia na lehu 
ni mane, wa munla a Kaisar. Na ta a Festus e 
sare haarakoa alai Judea, oto e alamia a Paul easi 
tauri, Ni na saemu oto uri muni o lae wai Jerusalem 
muni kire iio i naoku ana na moola inihou? Na 
ta a Paul e tauri, Naa ura oto inihou isulia na ioioha 
ni jina a Kaisar, na lehu e haidadana oto muni kire 
iiau ana: nau qake aani tau orahaa munira alai 
Judea, na ioe noone lou o manatai diena ana urina. 
Hoe ana nau tautau aela, na ana nau ta na masiola e 
haidadana ana maena, nau sie saeniau oto maania 
maena: na ta ana na moolani alaile inihou ea qelu 
ileniku eni e qale ola oto, naile oto sie totoliasiau 

munira. Naa saea oto na satana a Kaisar. Oto a 
Festus e mani walaa maia na pulita ni li easi alamia 
uri, O saea oto na satana a Kaisar: o anai hahuani 
lae oto isiena a Kaisar. 

Na na mai haudina huna e liu, oto nea Agripa 
na alaha na a Bernike e hula i Kaisareia e hele nima 
maia a Festus. Na ana mai haudina huna e liurarua 
wai lehuna, nea Festus easi ladohainia na moola ana 
a Paul munia a alaha, e tauri, Naite laa ilehu a 
Felix e lae maania na kira hoosia : na maholo nau 
neku wai Jerusalem na mai naohana priest na mai 
ratonimane e haarornoau ana, na kira haatohu uri 
muni nee ii too ana. Na nau alamira uri e qake 
tolahana alai Rome muni susuainia oto na inoni 


- na alaile e qelu ola e qake ura ua i naona muni kire 

18 

21 


22 


23 


qelu ilenina, uri muni e madausia muni e walaa 
haaodohia ohia ana na masiolani kira qelu ilenina ana. 
Oto maholo kira ruru oto mai nau qake aani haahiru 
oto, na ta i haahulee oto nau io iano ilenina na ioioha 
ni iina, na nau unua kire tolea mai a laani. Na 
alaile e qelu ola ilenina e sulutae, na kira qake qelu 
ilenina ana na moola aela mala nau unua kau; na ta 
kira tau haitalea na maite ola ana, na moola e keikei 
ana na qao olana ikira, na lou ana naite laa a Jesus 


-otoni, e mae oto, na ta a Paul e unu letehia uri e 


mauri. Na inau oto ana na saeku e puotainia na 
haitalelana na moola inihou, ne naa si soi heria ana 
ohia eanai lae wai Jerusalem, muni kire si iia 
wai lehuna ana na moola ni. Na maholo a Paul 
e walaa kau uri kira anai kakalia oto lai hulaana a 
Augustus eanai iia, ne naa si unua na walaku oto 
uri kira anai kakalia oto mune lai hulaana naa 
usunainia isiena Augustus. Na a Agripa e tauri 
munia a Festus, Inau noone naa haihunia na rono- 
lana a laa nihou. Oto ineia uri, I haahulee oto o anai 
ronoa taane. 

-Oto i haahulee maholo a Agripa e hula ikoro: a 
Bernike maia na manikuluana paina na ikoro sili weu 
ana lehu ni qaaqaarono maira alai naohana kaptain, 
na na mai naohana inoni ana na poona, ne a Festus 

24 e unua walana na kira asi tolea mai a Paul. Naa 

Festus e tauri kau, Laa Agripa alaha, na iamu 
ahutamiu amu ruru maiami inihou, amu loosia oto a 
laa nihou, ahutana na ruruha ana alai Judea e 
haatohu eku, wai Jerusalem na lou ilehu, kira tea 
oto uri e qake diena muni e maumauri ua. Na ta 
nau loosia uri e qake aani ta na masiola e haidadana 
ana maena: na ana ineia oto e saea na satana a 
Augustus ne naasi adomai mousia oto muni nee 
usunainia oto. Na nau qake aani manatainia na 
masiola ana muni e walaimoli muni nee si usuusu 
ana munia a alaha inau. Talaaehana ine nau tolea 
mai wei naomiu inihou, na oto i naomu liutaha, 
laa Agripa alaha, uri maholo kira tautau haitale 
mano oto ne naa si manatainia oto na masiola naa nai 
usua oto. Ana e urihana e lai aopa muniau ana naa 
tau ni usunainia oto na laa kira hoosia, na oto nau 
qake hatonainia na moola kira a qelu ilenina ani. 

Oto a Agripa e tauri munia a Paul, Kira 

maaia oto munio muni o walaa namua. Ota a 
Paul e lalainia na nimana, easi walaa haaodohia e 
tauri : 

Nau dehbi, laa Agripa alaha, ana na holoholo oto 
inau muni nee walaa haaodohiau i naomu siiri inihou 
ana taana na ola alai Judea ea qelu ileniku eni: 
na liutaha oto ana na saemu e tahania oto na tolahana 
alai Judea na na moola kira a tautau haitalei: talaae- 
hana ine naa totola suuio muni o qaaronoisuliau ana 
na sae malumu. Hoe ahutana alai Judea e mani saea 
oto na tolahaku keikei 1 saanauhaku ana nau neku 
keikei i talaaehana maira alaile inau na lou i Jerusalem: 
ana kira saeau oto keikei i talaaehana, ana ohia kira 
anai maesia na unu haatoona, uri nau io oto na 
Pharise isulia na masi tolaha ni qaoqao olana ine kira 
a hele airara ana. Na oto nihou naa ura inihou muni 
kire iiau isulia na io totorilana na qoniha ine. a God 
e qonia oto munira alai weuwaka; na na awala ni 
komu mana rua ikia ea io totoria na hele haaroilana 
na qoniha ine ani qaoqao olana munia God i rodo. na 
lou i atowa. Na alai Judea ea qelu ola ileniku, 

Maetaa paina alaha, ana na io totorilana ña masiola ni! 
Ne e ua oto ni amu a unua uri kira sie hiwalaimoli 
oto ana uri a God eanai taea lou alaile e mae oto ? 
Inau noone nau adoadomai maraaku uri na holoholo 
oto inau muni nee taua na moola huna munia na 
satana a Jesus laa ni Nasaret. Na nau tautaurina 
noone i Jerusalem: na nau paraparasia lou na maile 
huna wai nima ni hoo ana alaile e maea, ana alai 
naohana priest e nanamainiau munia na masiolani, 
na maholo kira haahaamaesira inau noone lou nau 
unua na maetada noone. Na nau haalooira oto ana 
ahutana mal nima ni ruru, nau tata nee haaolara kire 
walaa taewau; na ana na saeku e wana hahira ne 
nau taunainira kau lai hulaana mai poona haatau. 
Na ana nau laelae urina munia na masiolani wai 
Damaskus ana na mai naohana priest e nanamainiau 
na e usunainiau wau, ne oto i upui atowa, maetaa 
paina alaha, ana ami laelae nau loosia na raraa e 
keikei ileni e raa liutaha ana na raranana sato, na 
e raa kalikaliau na kalikalia lou alaile e hakuniau. 
Na ami lahutai iano ne naa si ronoa na haiwala e 
malamala Hebrew muniau e tauri, Saul, Saul, e ua 
oa taunainiau ? e asaio oto muni o komaana na maani 
totoro. Oto inau uri, loe atei keu, Lord? Oto a 
Lord easi tauri, Inau a Jesus keu, oa tautaunainiau 
inihou. Na ta o sulutae, o ura odoodo ana na aaemu : 
ana nau haatal oto munio inihou muni nee haaurasio 
muni o daudaumei oto na muni o unu haatoo lou ana 
moola o loosiau oto ani, na lou ana moola naa nal 
haatal lou eni munio; mala lou na haaurilemu oto 
maania na mal inoni huna na maania na mai ruruha 
aopa, naa usunainio oto isieda inihou, muni o tahania 
na maada, uri muni kire aliho1 oto maania na rorodoa 
talea na dani na maania na nanamana a Satan talea 
a God, muni kire helesia oto na luhasilana na mal 
orahaa na na lehu ni io hu ana isiena alaile kira 
haamaeara oto ani hiwalaimolilaku. Talasehana ine, 
maetaa paina alaha, nau qake aani haitohea na 
masiolani e haatai mai muniau keikei ileni ine: na ta 
nau houleinia oto munira alai Damaskus holai nao, 

na lou wai Jerusalem, na ana ahutana hanua i Judea, 
na lou munira na mai ruruha aopa, uri muni kire 
adomai oli oto, na muni kire alihoi isulia God, ani 
tautaulana na mai daumana e haidadana ana na ado- 
mal olina. Talaachana na olani alai Judea e heleaku 


wal lolata ni mane, na kira tautau uri kira anai sauniau 


oto. Na nau akaurisia oto na mailaku e keikei ana 
a God, ne naa si ura oto hula mai isiiri inihou ani 
unu haatoona munira alaile e haora na alaile lou e 
alaha, ani ladolana haleite na moolani na mai prophet 
na nea Moses lou e unua kau uri eanai too oto; uri 
a Christ eanai sape hiito, na uri ineia oto ani sulu- 
taena ikira alaille e mae oto eanai holai houleinia na 
dani munira na mai hanua ikia na munira na mai 
ruruha aopa. 

Na ana e walaa haaodohia urina nea Festus easi 
walaa oto ana na haiwala paina e tauri, Paul, oa oe ; 
na masi salemaina liutaha amu ine e haaqeuo oto. 
Na ta nea Paul uri, Qaike na, laa Festus mane ouou, 
nau qake oeoe; naa unua na mai haiwala ni walaimo- 
lina na ni odotaina. Ana a alaha inihou e manatainia 
na moola inihou, na naa si awanana oto i naona: ana 
nau manatainia taane uri e qake ola oto oo ana na 
moola inihou e mumuni maania; ana kira qake ta 
na moola inihou ana na lehu e qala. Laa Agripa 
maeta alaha, oa hiwalaimoli ana alai prophet? O 
siua, nau manatainia uri oa hiwalaimoli taane. Oto 
a Agripa munia a Paul, Oa walaa haaoloau mola poru 
muni nee noi oto na Christian. Oto a Paul uri, Naa 
area God oto, uri mala e poru wa e tewa, ne e qake 
tal ioe maraamu haleite, na ta uri ahutana alaile ea 
ronoau isiiri inihou eanai noi oto mala inau nihou, 
na ta na walo hoohoo inihou suuri. 

Oto a alaha ni e sulutae, na a governor, na a 
Bernike, na alaile lou e io iano maira: na kira haitale 
kau paro kira asi meni walaa maraada uri, A laa nihou 
e qake aani ta na masiola e haidadana ana maena wa 
ana na hoosilana. Na a Agripa e tauri munia a Festus, 
Ne kira anai luhasia a laa nihou ohia, uri ana e qake 
saea oto na satana a Kaisar. 

37 Na kira iia obo uri ami anai lai Italia, ne kira asi 


10 


11 
12 


13 


toliasia a Paul na na mai haluile lou kira hoosira 
munia naite mane kenturion na satana a Julius, naile 
hikena na mae kira saea ana a Augustus. Na ami. 
hane laona na iola e keikei i Adramutium, e iosia na 
alidana ana mai lehu i sapena Asia, ami asi tae oto, 
na a Aristarkus, na laa ni Makedonia e keikei | 
Thesalonika, e hakuniami lou. Oto na haudina i 
hahona ami asi arapuu wai Sidon: na na saena Julius 
e diena munia a Paul, na e maia muni lae siena alai 
malahuna muni kire raretainia. Na ami sulutae lou 
ilebuna, ami asi ato qau wau ana Kupros oto i malu- 
tana, ana na maani dani e aela muniami. Na ami 
atoholo mano ana na ahowa ine horana i Kilikia na 
i Pamphulia, ami asi arapuu oto i Mura, na poon 
i Lukia. Na na laa kenturion ine e haaroia naite ¡ola 
ni Alexandria ilehuna ea atoato i Italia; oto easi 
haataeliami ana iolani. Na ami asi laelae rako mai 
haudina huna, na na arapuuna horana i Knidos e 
asalami oto, ana e qale madausiami oto ana isulia na 
maani deni muni ami lai hula lou qau wau, ne ami 
asi ato qau wau ana Krete oto i malutana, horana 
i Salmone; na ami lihu oto ione na e lai asaiami oto 
mola, ne ami asi hula ana naite lehu kira saea uri 
I Suu Diena ; na poona i Lasea e io karainia. 

Na ana na mal haudina huna e liu oto, na ana na 
masi maelaa oto ani elidana urina, ana na haudina ni 
olo nauna e liu oto, nea Paul easi ereada e tauri, Ala 
mane hou, naa liosaea uri na moola huna anai aeaela 
na anai aia oto akaelu ana kaelu a alida inihou, na e qake 
ana na mai ludana wa ana na iola mola haleite, na ta 
ana na maurihaakaelu noone. Na ta na laa kenturion 
ine e tolaana a poro e naonao ikoro na aunani iola, na 
e qake aani tolaana na moola a Paul e unueni., Na ana 
na suu ine e qake diena muni io ilehuna ana aau, na 
mai inoni huna ada e unua na walada uri kira anai 
sulutae oto maania ilehuna, muni kire arapuu ohia i 
Phoenix, muni kire si lo ilehuna ana aau; na suu ine 
i Krete ea maa talea na mara halisi na talea na 


maraau. Na maholo na marasu e kele mawa mola 

hatahata, ne kira asi like huna ani adomaina oto uri 
na masiolani kira lapasia kau e madau oto, kira asi 
lihu i sapena Krete oto mola ione. Na e qake tewa 
lou na na dionai peina e siholia na asi, na satana na 
dionai ine uri Euragilo: na e papatainia na iola, na 
ami qake naobia oto na maani deni, ne ami asi toli- 
puri ana, na easi konekoneami oto mola. Na ami 
asi huru hautaai i malutana na ele malau ine na 
satana uri i Kauda, ne na tai ele lehu oto muni kire 
suuri helesia na ele iola haora : na kira wainia ileni, 
kira asi rapeia na iola maia kira hoo hahia; na kira 
mau mane e ahesira oto 1 rere, ne kira asi ohosia na 
mai ailipou, na easi konekone ami oto urina. Na ana 
e tola aela amami oto urina ana na mawa, ne na 
haudina isulia kira asi talaae ni derea na mai ludana 
i esi; na ana oluna na haudina kira asi derea na 
moola ilalona na iola ana na nimada maraada. Na 
ana na sato e qake raa tau taha wa na mai uuniheu 
lou na mai haudina oto huna, na na masi mawa e 
paina e sauniami oto, ne taana na masi adomaina 
uri kira anai haauriámi easi aia oto maaniami. Na 
ana kira oloolonau na e tewasira oto, nea Paul easi 
ura haatai i matolada, easi tauri, Ala mane, ana amu 
tola aku keu taane e diena, muni kaelu e suuri 
sulutae oto i Krete, muni suahia na masi maelaa 
inihou na muni tau tekelainia na moola inihou. Ne 
oto nihou naa tola suuiamu muni na saemiu e mano 
kau : ana naile hikemiu sie aia oto oo, na ta na iola 
mola maraana anai aia. Ana naite angel a God ine 
ile e tooaku, na ile lou naa qaogao ola isiena e ura 
isuliau ana na hairodo e lae, easi tauri, Paul, o sie 
mau oto; na holoholo oto ioe muni o ura i naona 
Kaisar : na lio kau, a God e niia oto munio abutana 
alaile amu a alida inihou. Talaaehana ine, ala mane 
hou, na saemiu muni kire mano kau : ana naa hiwa- 
laimoli ana God, uri eanai too oto akaelu mala kira 
unua oto muniau inihou. Na ta kira unua oto uri 
kaelu anai ape oto ana naite ele malau. 

Na ta na awala ni haudina mana haina e hula oto, 
na ami naonao hiruhiru i ahowa i Adria, ne mala oto 

i upui rodo alaile e dauma laona iola e unua uri kira a 
duduhia oto na hanua; na kira asi totohoa, kira asi 
manatainia uri na ro awala ni tahana : oto na ele 
maholo e liu lou, ne kira asi totohoa lou, kira asi 
manatainia uri na awala ni tahana mana lima. Na 
kira mau mane e apenainiami ilenina na malo ne kira 
asia na hai hunata 1 purina iola, kira asi haihunia uri 
muni e dani kau. Na alaile e dauma laona iola e 
tautau muni tahi maania iola, kira ohosia na ele iola 
haora i esi, kira a lopoi wala uri kira anai lai asia na 
mai hunata wai naona iola, oto nea Paul easi tauri 
munia na mane kenturion, Ana alaile inihou e qake io 
susu laona iola, ne amu sie aani mauri oto. Oto alai 
soldier e tohu mousia na mai ieli ana ele iola ni, kira 
asi toliasia muni e ahesia oto. Na oto i marawani 
deni a Paul easi tola suuira manomano muni kire 
hauni nau oto, easi tauri, Na awala ni haudina mana 
haina oto isiiri inihou amu a talei io tototori amu 
a oloolonau oto mola haleite, amu qake aani nau 
hikena na masi naulaa. Talasehana ine naa totola 
suulamu amu e kele nau káu: ana na haaurilamiu 
noone urina: ana na tal warauhu ni qeu sie aia 
oto maania qauna naile hikemiu. Na e walaa mano 
urina, easi ta na masi bread easi haasaedienaa God 
i naoda ahutada: na e nisia, easi talaae ni na oto, 
Oto na saeda easi hauni mano, kira asi ta lou na 
mai naulaa. Na ahutamelu wai laona iolani na 
ro tanalau ni inoni meia na hiu awala mana ono. 
Na kira nau kira pote, kira asi tautau muni na 
iola e malamalaohe, kira asi derea na mai korn i 
esi Na e dani oto, na kira qake lio saea na 
hanueni: na ta kira asi loosia naite aqaaqa na ele 
masi one ana, oto kira asi hauni walaa ana ohia 
kira anai naohia na iola wai lehuna wa qaike. Na 
kira luhasia na mai hunata , kira asi lae maanil i 
esi, kira asi luha tainaluta ana mai ieli ine kira hoo 
hahia na wiro ani; na kira wainia na gana paina 
munia na oru, kira asi nao susu oto ilalona na masi 
oneni. Na kira asi lio haaroia na lehu na aarona 
ana, kira asi haapenainia na iola wai lehuna; oto 

na naona iola e ape oto easi mautaa oto, na ta na 

purina e talaal makaka oto ana mai naho e saunia. 

42 Na na mai soldier e unua na walada uri muni kire 

saunia alaile kira hoosira, mane naile ohia e olo taha 

43 oto na e tahi oto. Na ta na mane kenturion e sare 

haauria a Paul, easi ereada maania na masiola ni 

kira adomainia kau; na e haatola kau uri na maile 

ada e sae olo e holai pola oto i esi, muni kire holai 

44 hula ione: na na maite ile aopa lou, na maile ilenina 

mai rau ni el, na na maile ilenina walu ola ana iola. 

Oto na taulana e urini, uri kira hauni hula sapemawa 
wai one. 

2 8 Na melu maurisia oto, ne melu asi manatainia 

2 satana na malau ni uri i Melita. Na alai puo 

ilehuna na saeda e diena asia muniami: ana kira 

rurua na duna, na kira tola koniami ana isulia na 

3 nimo e nimo na isulia na mamaudina. Na ta a 

Paul e siokonia na ihoi ei, na e lai noii ilenina 

duna, ne na maa aala easi ano taha ana e madorohia, 

na e rarao ana na nimana. Oto alai puo e loosia 

na maa e kuku ana na nimana, kira asi wala 

maraada hailiu uri, Na laa nihou laa ni horo taewau 

ohia, na e maurisia asi, na ta a Dike e qake 

5 lio maia muni e mauri. Na ta e tatainia wai laona 

6 na duna, na na masiola ana e qake aani aela, Na 

kira io totoria uri muni e upu ohia wa muni e 

tolenani mae oto laulau: na kira io totoria kira 

weo, na oto kira qake loosia na masiola e aela ana, 

ne na saeda easi alihoi, kira asi unua uri ineia na god. 

7 Na masi mado karainia ilehuna na toolana na 

naohana laa ana na malau ni, na satana a Publius ; 

neia oto e tola koniami, na na olu haudina e nii 

8 naulaa amami kau maia na masi sae diena. Na na 

` taulana e urini, uri amana a Publius inihou e mae- 

maesia na maena madoro na na apu: oto nea Paul e 

sili wai siena, easi arenai, e noia na nimana ihahona 

9 easi haauria oto. Na maholo kira ta oto urina, ne 

ahutana alaile aopa mai maelaa e sausaunira ana 

malau ni kira lae mai, na kira asi hauni mauri oto: 

y 10 na kira A i na moola e huna na e 

manikulua; na maholo ami sulutae, kira toonia ra 
iola ana taataana na ola ami sasare tooani. 

11 Oto na olu warowaro e mano ami asi tae oto ana 
na lola ni Alexandria, e io wai lehuna ana aau, na na 

12 haara ineia, Na Ro lu. Na ami arapuu keu i 

13 Surakuse, ami asi io na olu haudina wai lehuna. Na 
keikei ilehuna ami kelia na hanua ami asi hula wal 
Rhegium: na na tai haudina mola e liu, ne na dani 
easi noi siholiwai oto, na oto i haahulee lou ami asi 

14 hula oto i Puteoli : na ami odoia na mai halu heiulana 
ilehuna, na kira asi tola suuiami muni ami e io na hiu 
haudina isieda: na oto urina ami asi hula oto i Rome. 

15 Na alai heiulana ilehuna- maholo kira ronoa na 
tataloha amami, kira asi silitaha wau muni odoiami 
wal Heraniusina a Apius, na wai Olu Taverne: oto 
a Paul e loosira, easi soi haadienaa God, na na saena 
easi mano. 

16 Na ami sili oto wai Rome, na kira lio maia a 
Paul muni e naku oto isiena maraana maia lou na “ 
soldier ine e kakakalia. 

17 Oto na taulana e urini, uri na olu haudina e mano, 
neia asi haraia mai na mai naohana inoni ana alai 
Judea: na kira ruru oto kau, easi tauri munira, Inau 
oto nihou, alai uleku, nau qake aani tau aelasia na 
mai inoni ikia ana na masiola, wa mai tolaha alai 
amaka lou, na ta kira hoosiau na kira qeloau keikei i 

18 Jerusalem munia na nimada alai Rome: na ¡kira maholo 
kira tau haitale airara aku, ne kira asi haihunia oto 
na luhasilaku, ana isulia na masiola e haidadana ana 

19 maena e aia aku. Na ta maholo alai Judea e walaa 

— haitohea, ne na holoholo oto inau muni nee saea na 
satana a Kaisar; na e qake urihana naa manatainia 
na masiola ni qelu ilenina na mai inoni inau ana. 

20 Hoe talaaehana na masiolani nau totola suuiamu 
muni looloosiau na muni walawalaa maiau; ana kira 
hoosiau ana walo ni heu inibou ana isulia na masiolani 

21 alai Israel ea io tototoria oto. Oto kira asi tauri 
munia, Ami qake aani hele ana mai usuusu raranamu 
keikei i Judea, wa naile ana alai heiulana e qake aani 

349 


23 


24 
25 


26 


27 


28 


30 
31 


Y 


ARIKOSINA 28. 22—31 


aela amu. Na ta ami sasare ronoa na moola i saemu : 
na ana na opana inihou ami manatainia oto uri kira a 
walaa tataalasia ana taana na lehu. 

Oto kira asi unua na haudina, kira asi hula oto na 
pulita oto paina wai siena oto wai nimani e io haawali 
kau ana; na e lalado wala munira, easi unu haatoo 
ana na alahana a God, na e tautau rarahira ana na 
moola ana Jesus, keikei oto ana mai haatolana a 
Moses, na keikei lou ana mai prophet, talaae oto 1 
haahulee lai nisi i seulehi. Na na maile e hiwalaimoli 
ana na moola kira unui, na na maile e adoadomai 
ruarua. Na na saeda e qake noi oto na tal masi sae, 
ne kira asi haitale oto wau, ana a Paul e unu haamanoa 
na tai haiwala uri, Na Hiona Maea e walaa diena ana 
a Isaia na prophet munira alai amamiu uri, 

O lae kau wau isiena mai hanua huna inihou, o asi 

tauri, 

Amu anai rono oto ana ronona, na na saemiu sie 

taha oto ana ; 

Na amu anai lio oto ana liona, na amu sie lio too. 

oto : | 

Ana saena mai hanua huna inihou e lomosia oto, 

Na kira a rorono asa ana na alinada, 

Na kira ulua oto na maada, 

Mane kire lio hahuilala ana na maada, 

Na mane kire rono ana na alinada, 

Na mane na saeda e taha oto ana, 

Na mane kire alihoi oto, 

Muni nee haaurira oto. 

Hoe amu e manatainia oto uri kira usunainia oto na 
haaurina à God inihou munira na mai ruruha aopa ; 
ikira noone kira anai qaaronoisuli oto lou. 

Na na ro halisi hailaku e naku oto wai nima ine e 
sahalia kau, na e totola konia ahutana alaile e laelae 
isiena, e laalani wala ana na alahana a God, na e 
awanana e haahaausuli ana moola ana a Jesus Christ, 
na naile e qake ere ana oto oo. 

